
INSTITUTIONUM 

CANONICARUM 

LIBER  SECUNDUS 


DE  PERSONIS 

PROOEMIUM 

Cum  luris  canonici  prolegomena  superiori  libro 
tradiderimus,  atque  fontes  aperuerimus,  ex  quibus 
fluunt  ea  omnia , quae  ipso  Iure  canonico  conti- 
nentur , instituti  nostri  ratio  postulat,  ut  de  Iure 
personarum  hoc  libro  pertractemus.  Nostrum  qui- 
dem non  est  catholica  dogmata  , quae  ad  hierar- 
chiam  ecclesiasticam  , et  hierarchorum  lura  spe- 
ctant, contra  haereticos  stabilire.  Delibabimus  ta- 
men identidem  aliqua  ex  Ecclesiae  monumentis 
deprompta  argumenta.  Praecipuum  autem  munus 
erit  sacros  canones , qui  personas  eccclesiasticas 
tangunt,  facili  methodo  illustrare. 

CAPUT  I. 

DE  STATU  PERSONARUM 


§1- 


De  liberis  et  servis. 

lure  gentium  et  civili  summa  personarum  di- 
visio est  in  liberos  et  in  servos.  Verum  haec  par- 
titio quantum  ad  Religionem  attinet  perperam  in 
lure  canonico  usurpatur , ideo  quod  in  Christo 
Iesu  neque  liber  est , neque  servus  , ut  loquitur 
Apostolus  ad  Gal.  c.  III,  v.  28.  Attamen  Ecclesia, 
ne  civium  ordines,  et  lura  confunderentur,  civilis 
servitutis  effectus  non  improbavit,  quin  etiam  de 
iuribus  atque  officiis  servorum  et  dominorum 
multos  Canones  edidisse  compertum  est.  Quid  quod 
non  modo  fideles , sed  Ecclesiae  quoque  servos 
suos  habuerunt?  Interdum  enim  servi  , aut  inter 
vivos  donabantur  Ecclesiis  , aut  testamento  relin- 
quebantur , interdum  etiam  Deo  et  Sanctis  eius 
pro  animae  remedio  conferebantur  c.  4 de  rerum 
permut.  Imo  vero  cum  servi  in  commercio  essent, 
nihil  obstare  videbatur,  quin  ab  ipsis  Ecclesiis  vel 
emptione , vel  alio  oneroso  titulo  adquirerentur. 
Mitius  tamen  cum  servis  suis  Ecclesiam  semper 
egisse,  quod  eius  benignitas  et  mansuetudo  expo- 
scere videbatur,  monumenta  vetera  salis  superque 
testantur;  neque  Ecclesiae  servi  cum  profanis  per- 
mutari, neque  iterum  in  servitutem  laicorum  tradi 

poterant , nisi  forte  in  poenam , cum  fugitivi  ab 
Ecclesia  exstitissent  c.  4eod.  In  decretalibus  Gre- 
gorii  IX  prostant  tituli  de  servis  non  ordinandis, 
et  eorum  manumissione,  de  coniugio  servorum, 
deque  natis  a libero  ventre.  At  in  6 decret.,  et  in 
posterioribus  luris  canonici  partibus  de  servis  o- 
mnino  siletur.  Quamobrem  vulgo  putatum  est, 
servitutem  inter  chrislianos  paulo  post  Grego- 
rium  IX  penitus  exlinclam  fuisse.  Verumlamen 
plus  iribus  elapsis  saeculis  ab  aetate  Gregorii  IX 
servi  adhuc  in  catholicis  provinciis  habebantur  , 
quod  exploratum  est  ex  Synodo  Mexicana  anni  1585, 
in  qua  multa  de  servis  in  catholica  religione  eru- 
diendis , deque  spirituali  eorum  cura  constituta 
sunt. 


§2. 

De  Clericis  et  Laieis. 

Christiani  omnes  , quatenus  ad  Ecclesiam  per- 
tinent, in  clericos  et  in  laicos  dividuntur.  Clerici, 
a voce  graeca  xX»/>os,  sive  sors  et  haereditas,  pro- 
prie dicuntur , qui  ordine  aliquo , aut  potestate 
donati  in  Ecclesia  praesunt , vel  ministrant ; laici 
a graeca  voce  A.«os,  plebs,  populus,  dicuntur,  qui 
nullo  ordine,  nullaque  potestate  sacra  decorantur. 
Simile  personarum  discrimen  est  in  quovis  bene 
ordinata  civitate  , quae  duabus  partibus  constat , 
magistratu  nempe  et  populo.  Ergo  clerici  distin- 
guuntur a laieis  ratione  ordinis  et  potestatis  spi- 
ritualis, eaque  distinctio  non  ab  Ecclesiae  institu- 
tione, sed  ab  ipso  Iure  divino  profecta  est.  Enim- 
vero  distinguuntur  ratione  potestatis  spiritualis, 

quia  Christus  potestatem  ipsam  non  omnibus  in- 
discriminatim  fidelibus , sed  certis  tantum  desi- 
gnatisque  personis  tradidit.  Siquidem  Luc.  VI,  13: 

« Vocavit  discipulos  suos  et  elegit  duodecim  ex 
ipsis,  quos  et  Apostolos  nominavit » et  «Spiritus  S. 
posuit  Episcopos  regere  Ecclesiam  Dei  » quod  do- 
cemur Act.  XX,  28. 

Distinguuntur  autem  ratione  ordinis,  quia  Sa- 
cramentum Ordinationis , quo  spiritualis  ordinis 
potestas  ad  obeunda  ecclesiastica  ministeria  con- 
fertur, indelebilem  characterem  imprimit,  veluti 
signum  divinitus  inditum  , quo  semel  ordinati  a 
non  ordinatis  secernuntur,  acceptaque  semel  po- 
testas ordinis  adimi  nunquam  potest , sed  solus 
eius  potestatis  usus.  Ad  rem  S.  Aug.  apud  Gratia- 
num c.  32,  dist.  4 de  Consec. : « Sicut,  inquit, 
baptizatus,  si  ab  unitate  recesserit,  sacramentum 
baptismi  non  amittit ; sic  etiam  ordinatus  , si  ab 
unitate  recesserit,  Sacramentum  dandi  baptismi 
non  amittit.  » Ex  quibus  consequitur  recentiores 
haereticos  dupliciter  errare,  et  quod  potestatem 
clavium  toti  fidelium  multitudini  a Christo  tradi- 
tam fuisse  contendant,  atque  adeo  nullam  perso- 
narum distinctionem  Iure  divino  factam  esse ; et 
quod  ordinationem  putent  externam  et  tempora- 
riam personae  electionem,  per  quam  a laicis  quo- 
que peractam  munus  in  Ecclesia  gerendum  con- 
creditur: unde  fit,  ut,  abdicato  munere,  vel  amisso, 
ordinatus  iterum  efficiatur  laicus,  perinde  atque 
ecclesiasticis  officiis  numquam  perfunctus  esset. 
Quam  quidem  utramque  haeresim  anathemate 
confixit  Trid.  Synodus  sess.  24,  c.  3:  «Si  quis 
dixerit , Ordinem  , sive  sacram  Ordinationem  non 
esse  vere  et  proprie  Sacramentum  a Christo  Do- 

mino  instilulum,  vel  esse  figmentum  quoddam  hu- 
manum excogitatum  a viris  rerum  ecclesiasticarum 
imperitis , aut  tantum  ritum  quemdam  eligendi 
ministros  verbi  Dei,  et  Sacramentorum,  anathema 
sit.  » Qua  super  re  eadem  S.  Synodus  sess.  23 , 
c.  4 sic  praemiserat : « Quoniam  vero  in  Sacra- 
mento Ordinis  character  imprimitur,  qui  nec  de- 
leri, nec  auferri  potest,  merito  S.  Synodus  damnat 
eorum  sententiam , qui  asserunt  novi  Testamenti 
sacerdotes  temporaneam  tantummodo  potestatem 
habere,  et  semel  rite  ordinatos  iterum  laicos  ef- 
fici posse,  si  verbi  Dei  ministerium  non  exercent.» 
Quod  si  quis  omnes  Christianos  novi  Testamenti 
sacerdotes  esse,  aut  omnes  pari  inter  se  potestate 
spirituali  praeditos  affirmet,  nihil  aliud  facere  vi- 
detur, quam  Ecclesiasticam  hierarchiam,  quae  est 
ut  castrorum  acies  ordinata,  confundere,  perinde 
ac  si,  contra  B.  Pauli  doctrinam,  omnes  Apostoli, 
omnes  prophetae , omnes  evangelistae,  omnes  pa- 
stores, omnes  sint  doctores.  Fateor  equidem  Chri- 
stianos aliquando  indiscriminatim  vocatos  esse  no- 
minibus clericorum  et  ecclesiasticorum  ; at  haec 
duo  nomina  latiori  et  mystica  significatione  acci- 
piebantur. Clerici  enim  vocati  fuerunt , vel  quia 
aliquo  officio  ecclesiastico  fungerentur  , nullo  or- 
dine insigniti,  eo  ferme  modo,  quo  nunc  clericos 
vocamus  pueros  illos  , qui  nec  ordine  ullo , nec 
tonsura  initiati  Ecclesiis  passim  inserviunt , vel 
quia  in  sortem  et  haereditatem  Domini  per  Chri- 
stum vocati  essent , quemadmodum  etiam  Sacer- 
dotes et  Reges  nuncupati  sunt,  eo  quod  per  bapti- 
smum participes  efficiebantur  Christi,  qui  Rex  et 
Pontilex  est.  Ad  rem  Ambrosius  1.  4 de  Sac.:  eU- 
nusquisque  in  baptismo  ungitur  in  Sacerdotium  , 


i by  Coogle 


LIBE»  II. 


8 

ungitur  in  regnum  , sed  spirituale  regnum  est  et 
sacerdotium,  s Pariter  omnes  Christiani,  nullo  cle- 
ricorum et  laicorum  facto  discrimine,  dicti  sunt 
ecclesiastici,  maxime  cum  iudaeis,  paganis,  atque 
haereticis  opponerentur , quia  nempe  christiani 
pertinent  ad  ecclesiam  , extra  quam  Iudaei , pa- 
gani, et  haeretici  versabantur. 

Quaeritur  hic  1°  An  Catechumeni,  a voce  graeca 
xamxeiv  sic  dicti,  ad  Ecclesiam  pertineant.  Innavero 
Catechumeni,  quasi  candidati  christianae  religio- 
nis , quos  Ecclesia  fidei  christianae  elementa  do- 
cet, atque  ad  baptismi  gratiam  recipiendam  insti- 
tuit, aliquo  pacto,  spe  nempe  ac  merito,  licet  non 
actu,  ad  Ecclesiam  pertinere  videntur,  sive,  ut  ait 
Augustinus  Tract.  11  in  Ioan.,  < nondum  filii  es- 
sent, pertinent  tamen  ad  Ecclesiam,  » eiusdemque 
filii  sunt , ut  idem  subdit , « in  ventre  concepti , 
nondum  in  lucem  editi  » et  salutem  aeternam  as- 
sequuntur, si  mortem  obeant,  antequam  baptizen- 
tur. 

2°  De  monachis  et  regularibus  quaeritur,  utrum 
Clerici,  an  laici  habendi  sint?  Si  primaevam  eorum 
originem  et  institutionem  consideres,  profecto  in- 
ter laicos  annumerabis : postquam  vero  ad  Sacros 
Ordines,  quibus  antea  non  initiabantur,  aditus  eis- 
dem patuit,  in  posterum  inter  clericos  relati  sunt: 
quapropter  etiam  regulares  clerici  nominantur. 
Laici  vero  professi,  qui  nempe  remoti  a quocum- 
que Ordine  vota  tantum  nuncupant , revera  laici 
habendi  sunt,  gaudent  tamen,  quemadmodum  mo- 
niales  , privilegiis  clericalibus  , praesertim  fori  et 
Canonis  cap.  Non  dubium  5,  de  Sent.  excom. 

• • . 4 : . ' • • i-- 

§3. 


De  variis  clericorum  et  laicornm 
ordinibus. 

Hactenus  Christianos  omnes  invicem  compara- 
vimus, unde  clericorum  et  laicorum  divisio  profi- 
ciscitur. Nunc  laicos  cum  laicis,  et  clericos  cum  cle- 
ricis conferre  oportet,  ut  rideamus,  utrum  diversi 
inter  ipsos  ordines  constituendi  sint.  Iam  vero 
quod  laicos  spectat,  omnes  in  re  nostra  sunt  pares 
inter  se  , et  principes  ipsi  supremi , in  Ecclesia 
subsunt , non  praesunt , cum  ad  iura  maiestatica 
regimen  Ecclesiae  non  pertineat.  Hinc  S.  Chry- 
soslomus  in  Mare.  hom.  33  pastorem  Ecclesiae  sic 
alloquitur:  c Dum  quispiam  , si  consul  ipse  , si 
quis  diademate  ornatus  abeat  indigne , cohibe , 
maiorem  tu  illo  potestatem  habes.  » Suarez  in  de- 
fin.  fidei  calh.  1.  3 , c.  21  et  22  omni  argumen- 
torum genere  demonstrat:  < Pontificem  Romanum 
esse  spiritualem  patrem  et  pastorem  , summum 
regum  et  principum  temporalium,  quantumcun- 
que  in  suo  ordine  supremi  sint ; ac  proinde  in 
his,  quae  ad  animam  et  spirituale  regimen  spe- 
ctant, reges  esse  Pontifici  subiectos.  Haec  asser- 
tio est  de  fide  catholica  tenenda,  quia  Scripturae, 
Pontificum  , Conciliorum  et  Patrum  testimonia, 
quae  probant  Pontificem  Summum  succedere  Pe- 
tro in  universali  Ecclesiam  regendi  potestate,  pro- 
bant etiam  reges  subdi  eidem  potestati  Pontificis, 
saltem  in  spiritualibus , nam  potestas  data  in  to- 
tum ovile  , seu  corpus  ad  singulas  oves  , seu 
partes  extenditur.  > Sunt  tamen  summi  Impe- 

rantes  Sacrorum  Canonum  vindices  et  defen- 
sores, eorumque  auxilium  auctoritatemque  sae- 
pius implorarunt  Sanctissimi  Ecclesiae  Praesu- 
les , quotiescunque  res  fuit  de  tuenda  religione 
et  fide  catholica,  seu  cum  actum  est  de  publico 
seandalo*propulsando,  ne  populi  mores  palam  in- 
ficerentur ; ipsique  Tridentinae  Synodi  Patres 
saluberrimo  illo  opere  ad  tinem  properante , non 
dubitarunt  monere  Principes  * ad  operam  suam 
ita  praestandam,  ut  quae  ab  ea  decreta  sunt , ab 
haereticis  depravari , aut  violari  non  permittant  , 
sed  ab  his  et  omnibus  devote  recipiantur  et  fide- 
liter observentur.  » 

Verumtamen  quod  ad  clericos  pertinet , ii  non 
sunt  omnes  pares  inter  se  , sed  aliis  alii  su- 
periores ordine  et  potestate,  ex  qua  graduum  di- 
versitate ecclesiastica  hierarchia  constituitur,  quae 
duplex  est,  ordinis  nimirum  et  jurisdictionis;  prior 
in  Sacramentis  administrandis  , aliisque  muneri- 
bus sacris  obeundis  posita  est,  altera  in  potestate 
regendae  gubernandaeque  Ecclesiae.  Utraque  ad 
cultum  Dei , aeternamque  salutem  animarum  di- 
vinitus instituta  est.  Praeclare  S.  Thomas  2.  2. 
q.  39,  n.  3 in  corp.,  et  p.  3,  q.  63,  n.  2:  « Du- 
plex est  spiritualis  potestas  , una  quidem  sacra- 
mentalis,  alia  iurisdictionalis:  sacramentalis  qui- 
dem potestas  secundum  suam  essentiam  remanet 
in  homine,  qui  per  consecrationem  eam  est  ade- 
ptus, quamdiu  vivit,  sive  in  schisma,  sive  in  hae- 

resim  labatur Tamen  haeretici  et  schismatici 

usum  potestatis  amittunt , ita  scilicet , quod  non 
liceat  eis  sua  potestate  uti:  si  tamen  usi  fuerint, 
eorum  potestas  effectum  habet  in  sacramentali- 
bus Potestas  autem  iurisdictionis  est  quae  ex 

simplici  iniunctione  hominis  confertur.  Et  talis 
potestas  non  immobiliter  adhaeret.  Unde  in  schi- 
smaticis et  haereticis  non  manet;  unde  non  pos- 
sunt nec  absolvere,  nec  excommunicare...  quod  si 
fecerint,  nihil  est  actum.  » 

Utraque  praeterea  Hierarchia  variis  gradibus 
constat,  quibus  varia  iura  et  officia  adnectuntur, 
estque  divini  iuris  vel  ecclesiastici.  Ad  utramque 
hierarehiam  divina  ordinatione  constitutam  ex 
definitione  Concilii  Trid.,  sess.  23,  c.  6 pertinent 
« Episcopi , Presbyteri  et  Ministri , quo  poste- 
riori nomine  saltem  Diaconi  continentur.»  Itaque 
Episcopi  iure  divino  primum  obtinent  hierarchiae 
gradum  sive  ordinis  , sive  iurisdislionis  , inter 
quos  Summus  Pontifex,  cum  Episcopus  Episcopo- 
rum sit,  non  quidem  ordine,  sed  iurisdictione,  sin- 
gulis et  omnibus  antecellit.  Hinc  Episcopatus  in 
ordinis  et  jurisdictionis  hierarchia  primus  est,  quo 
plenitudo  sacerdotii , sive  omnis  spiritualis  pote- 
stas continemur.  Secundum  post  Episcopos  veniunt 
Presbyteri  et  Diaconi,  qui  vi  ordinationis  in  sola  or- 
dinis hierarchia  constituuntur.  Itaque  in  hierar- 
chia ordinis  secundum  gradum  occupant  Presby- 
teri, qui  tamen  nec  sacram  ordinationem,  nec  sa- 
cramentum Confirmationis  vi  suae  potestatis  con- 
ferunt, sed  reliquas  sacerdotii  partes  sub  Episco- 
pis obire  possunt. 

Sacerdotum  munera  Pontificale  Romanum  de- 
scribit his  verbis:  « Sacerdotem  oportet  offerre, 
benedicere,  praeesse , praedicare,  et  baptizare. 
« Itaque  sacerdotes  per  sacram  Ordinationem 
apti  et  idonei  fiunt  ad  omnia  Sacramenta  , si 
Confirmationem  , et  Ordinem  excipias , confi- 
cienda et  administranda  ; verumtamen  in  iis , 

in  quibus  exercendis  assignatio  subditorum  neces- 
saria est,  actus  ordinis  sine  huiusmodi  assigriatio- 
ne,  seu  iurisdiclione  non  modo  illiciti , sed  etiam 
nulli,  atque  irriti  omnino  sunt  ea  ratione,  qua  pro- 
ximo capite  explicabimus.  Quod  vero  ad  benedictio- 
nes spectat,  sacerdotes  aquam,  agros,  novos  fructus 
et  alia  huiusmodi,  ritu  christiano,  lustrant,  sed  in 
bis  ritus  et  consuetudines  Ecclesiarum  servandae 
sunt,  quatenus  quaedam  benedictiones  Episcopis, 
vel  Presbyteris  ab  eo  delegatis  reservantur,  quae- 
dam Parochis,  quaedam  tandem  aliis  Presbyteris 
permittuntur;  illud  vero  certum  est  benedictiones 
solemnes  et  maiores,  ubi  praesertim  sacra  unctio 
adbibetur,  ad  solos  Episcopos  pertinere.  Ad  reli- 
qua vero  sacerdotum  munera  rite  obeunda  , si 
Presbyter  commissam  sibi  alicuius  populi  curam 
non  habeat,  dubitandum  non  est , quin  Episcopi 
venia  atque  auctoritate  indigeat. 

Hinc  Episcopos  ex  divina  institutione  Presbyte- 
ris praestantiores  esse  potestate  et  dignitate,  duos- 
que  gradus  in  Ecclesia  invicem  distinctos  consti- 
tuere dogma  catholicum  est  ab  ipso  Tridentino  de- 
finitum, sess.  23,  cap.  7.  Postremus  est  gradus 
diaconorum,  quorum  institutionem  Lucas  memoriae 
prodidit  Aot.  VI,  1,  seq.  Munus  autem  ipsorum, 
quo  primum  constituti  sunt,  non  solum  erat  prae- 
esse  mensis,  rebusque  temporalibus,  sed  etiam  mi- 
nisteriis sacris  et  altaribus  inservire.  Eorum  mu- 
nera sic  explicat  Pontificale  Romanum:  < Diaco- 
num oportet  ministrare  ad  altare  , baptizare  , et 
praedicare.  » Diaconos  itaque  oportet  Episcopo , 
vel  Sacerdoti  sacra  facientibus  ad  aram  proxime 
inservire,  seu  ministrare , atque  in  solemni  Missa 
Evangelium  canere.  Olim  Diaconi  Eucharistiam 

populo  passim  tribuebant;  nunc  vero  ex  Concilio 
Arelatensi  I,  « Diaconus  Corpus  Christi,  praesen- 
te Presbytero,  tradere  non  praesumat.  > Et  ex 
Chartaginiensi  IV  « Praesente  Presbytero,  Diaco- 
nus Eucharistiam  populo,  si  necessitas  cogat,  ius- 
sus  eroget,  i Idem  tenendum  de  baptismo,  quem 
Diaconus  solemniter  ministrare  nequit  sine  Epi- 
scopi, vel  Parochi  delegatione , quae  quidem  fa- 
cultas tribuenda  non  est,  nisi  necessitas  postulet. 
Quod  autem  ad  praedicationem  spectat,  Diaconus 
debet  concionis  habendae  facultatem  ab  Episcopo 
impetrare. 

§4. 

De  gradibas  clericorum  ecclesiastico  iure 
constitutis. 

Ut  sermonem  ab  ordinis  hierarchia  sumamus  , 
perdifficilis  et  perobscura  quaestio  est,  an  reliqui 
ordines  diaconatu  inferiores  iure  divino  institutio- 
nem acceptam  referant,  an  ecclesiastico,  qua  su- 
per re  legendus  est  Bened.  XIV,  qui  in  ea  tra- 
ctanda praeclare  versatus  est , et  quid  in  quam- 
que sententiam  dici  possit  copiose  profert  de  Syn. 
Dioec.  1.  8 , c.  7.  Quaeritur  etiam  , an  omnes 
etiam  maiores  dicti , ordines  veri  Sacramenti 
rationem  habeant?  Presbyteratum  esse  vere  et 
proprie  Sacramentum  , de  fide  est.  Num  Epi- 
scopatus ac  Diaconatus  habeant  Sacramenti  ra- 
tionem vix  dubitari  potest , quin  imo  id  fidei 
proximum  esse  , plurium  theologorum  sententia 
est.  De  caeteris  disputatio  difficilis  est,  de  qua 
vide  Theologos.  Ceterum  illud  certum  est,  nempe 

« ab  ipso  Ecclesiae  initio  sequentium  ordinum  no- 
mina et  uniuscuiusque  eorum  propria  ministeria, 
subdiaconi,  scilicet  Acolyti,  Exorcistae,  Lectores,  et 
Ostiarii  in  usu  fuisse  , » quae  verba  sunt  Concil. 
Trident.  sess.  23  , c.  2.  De  his  priusquam  dica- 
mus, pauca  de  tonsura  clericali  praeponenda  sunt. 
Est  autem  tonsura  exterior  quidam  ritus,  seu  cae- 
remonia ecclesiastica,  qua  laicus  per  tonsionem 
capillorum  in  vertice  capitis , et  per  vestis  cleri- 
calis traditionem  divino  cultui  mancipatur;  et  ton- 
sura prima  est  ad  Ordines  praeparatio.  Cone. 
Trid.  sess.  23,  c.  4 de  Reform.  sic  statuit:  « Pri- 
ma tonsura  non  initientur,  qui  Sacramentum  Con- 
firmationis non  susceperint , et  fidei  rudimenta 
edocti  non  fuerint;  quique  legere- et  scribere  ne- 
sciant, et  de  quibus  probabilis  coniectura  non  sit, 
eos  non  secularis  iudieii  fugiendi  fraude  , sed  ut 
Deo  fidelem  cultum  praestent,  hoc  vitae  genus  e- 
legisse.  » Tonsura  clericalis  non  est  ordo  , quia 
nulla  spiritualis  potestas  tonsurato  confertur;  ad- 
de auctoritatem  Cone.  Trid.  sess.  23  , cap.  6 de 
Reform.,  ubi  tonsuram  diserte  videtur  ab  ordinum 
albo  expungere,  dum  eam  ab  ordinibus  distinguit, 
ait  enim:  « Nullus  tonsura  initiatus,  aut  etiam  in 
minoribus  Ordinibus  constitutus  » etc.  ; et  Cate- 
chismus  Romanus  part.  2 , cap.  7 : « Tonsuram 
quamdam  ad  ordines  suscipiendos  dispositionem» 
appellat.  Et  S.  C.  C.  apud  Fagnanum  in  cap.  Cum 
contingat  de  aetate  etqualit.  et  ord.  praeficiend. 
declaravit  Episcopum  Ilieracensem  ob  primam 
tonsuram  extraneo  collatam  suspensioni  non  esse 
subiiciendum,  quoniam  « tonsura  a Concilio  non 
habetur  pro  ordine.  » Tonsuratus  autem  fit  capax 
Ecclesiasticae  Iurisdictionis , et  gaudet  privilegiis 

Canonis  et  Fori , si  vestes  clericales  deferat , ea- 
que  servet,  quae  de  vita  et  honestate  Clericorum 
sancita  sunt,  de  quibus  alio  loco  dicendum  erit. 

Quibus  praepositis,  ad  reliquos  ordines  descen- 
damus. Prior  seu  subdiaconatus  , maior  dicitur , 
minores,  reliqui  quatuor.  Ostiariis  itaque  potestas 
datur  templorum  ianuas  custodiendi , ab  iisque 
excommunieatos,  et  ‘infideles  arcendi,  scilicet  tem- 
pore sacrificii , non  vero  Concionis  vel  lectionis 
Sacrae  Scripturae.  Hac  de  causa  Ostiarii,  cum  or- 
dine initiantur,  claves  ab  Episcopo  accipiunt. 

Lectorum  potestas  est  Sacras  Scripturas  in  Ec- 
clesia recitandi , aeque  ac  explicandi , et  idcirco 
in  eorum  ordinatione  Sacra  Biblia  iisdem  ab  Epi- 
scopo traditur. 

Exorcistis  potestas  tribuitur  invocandi  nomen 
Domini  super  eos,  qui  ab  immundis  spiritibus  ve- 
xantur; quare  exorcistae  exorcismorum  librum  in 
sua  ordinatione  accipiunt.  Hodie  tamen  ad  malos 
spiritus  adiurandos  soli  Sacerdotes  ab  Episcopo 
adhibentur  , iique  prudentes  atque  docti , neque 
sine  licentia  Episcopi  agere  quidquam  possunt. 

Acolytis  potestas  conceditur  Ceroferarium  fe- 
rendi , cereos  ad  Sacrificium  Missae  accendendi , 
vinumque  et  aquam  in  urceolis  parandi , eosque 
ad  Eucharistiam  Subdiacono  ministrandi.  Quapro- 
pter eisdem  cum  initiantur  ceroferarium  cum  ce- 
reo, et  urceoli  vacui  traduntur,  de  quibus  suo  loco 
disputabimus. 

At  vero  in  hierarchia  iurisdictionis,  praeter  E- 
piscopos  et  Romanum  Pontificem,  reliqui  gradus 
omnes  originem  suam  ab  Ecclesia  duxerunt.  Sic 
inter  Pontificem  et  Episcopos,  Patriarchae,  Exar- 
chi,  Primates,  Metropolitani,  sub  Episcopis  autem, 

ut  ei  auxilio  essent,  Praelati  inferiores,  Archidia- 
coni,  Praepositi,  Parochi,  et  id  genus  alii  consti- 
tuti sunt. 

Subdiaconi,  qui  diu  inter  minores  ordines  nu- 
merabantur , ineunle  saeculo  XII , aut  non  multo 
secus,  maioribus  ordinibus  adscripli  sunt,  eisque 
lex  continentiae  imposita.  Eorum  officia  ita  descri- 
buntur a Pontificali  Romano:  «Subdiaconum opor- 
tet aquam  ad  ministerium  altaris  praeparare,  Dia- 
cono ministrare , pallas  altaris  et  corporalia  ab- 
luere, calicem  et  patenam  in  usum  sacrificii  eidem 
offerre.  » 


§5- 

De  operis  partitione. 

Cum  de  Iuribus  et  officiis  personarum  , quae 
ad  llierarchiam  tum  ordinis  , tum  iurisdiclionis 
pertinent  hoc  libro  agendum  nobis  sil,  rem  auspi- 
camur a Romano  Pontifice,  universae  Ecclesiae  capi- 
te centroque  unitatis,  et  inde  a superioribus  utrius- 
que  hierarchiae  gradibus  ad  inferiorem  descende- 
mus. In  singulis  autem  gradibus  potestas,  quae 
ipsis  inest  sive  ordinis  , sive  iurisdiclionis  expli- 
cabimus, ne  ad  eumdem  gradum  illustrandum  sae- 
pius redire  cogamur.  Dein  vero  videbimus,  quem- 
admodum potestas  sive  ordinis,  sive  iurisdiclionis 
acquiratur  , quibusve  modis  amittatur.  Denique 
sermonem  de  iis  habebimus , qui  promoveri  non 
possunt,  eaque  omnia  breviter  exponemus , quae 
ad  clericos  perlinent. 

DE  ROMANO  PONTIFICE 

§6. 

De  primatu  Sancti  Petri. 

Romani  Pontificis  maieslas  atque  auctoritas, 
quam  haeretici  et  schismatici  de  gradu  deiicere 
omni  tempore  molili  sunt,  copiosam  tractationem 
postulat.  Sed  non  ego  persequar  quaestiones  pro- 
pemodum  infinitas,  quae  de  Romano  Pontifice  ex- 
citantur, tum  quia  ratio  instituti  nostri  non  pati- 
tur in  disserendo  longiores  esse,  tum  quia  plures 
huiusmodi  quaestiones,  iure  quodam  proprio,  ad 
Theologos  perlinent,  a quibus  el  catholica  veritas 
strenue  vindicata  , et  adversariorum  argumenta 
iam  diluta  omnino  sunt. 

Verum  non  est  animus  quae  ad  Romani  Ponti- 
ficis primatum  , eiusque  iura  adslruenda  , el  ad 
canonum  illustrationem  faciunt,  penitus  praeteri- 
re. In  primis  itaque  de  S.  Petro,  et  Romanorum 
Pontificum  primatu,  deque  eius  natura  el  fine 
disputabimus,  ex  quibus  quasi  praeiaclis  funda- 
mentis singillalim  colligemus  atque  illustrabimus 
iura  atque  privilegia,  quae  ab  eodem  primatu, 
tanquam  a radice  et  fonte  derivantur. 

§7. 

De  institutione  primatus  Sancti  Petri. 

Christus  Dominus,  cui  data  est  omnis  potestas  in 
coelo  et  in  terra , ex  hoc  mundo  migraturus  nemi- 
nem reliquit  sibi  successorem  * cum  ipse  eo  quod 
maneat  in  aeternum,  sempiternum  habeat  sacerdo- 
tium » ut  loquitur  Paulus  ad  Hebr.  c.  III,  24.  Sed  ta- 
men Vicarium  suae  potestatis  in  terris  consliiuilS. 
Petrum,  quem  eminenti  supra  caeleros  Apostolos 
et  universam  Ecclesiam  potestate  donavit.  Plurima 
vero  sunt  S.  Script.  loca,  quibus  haec  catholica  ve- 
ritas comprobatur,  sed  propositae  brevitatis  memo- 
res, uno  vel  altero  testimonio  contenti  erimus.  Ac 
primo  quidem  sil  illud  Matth.  XVI,  16-19,  ubi  Chri- 
stus ipse  Petrum  divinitatem  eius  profitentem  his 
verbis  sic  est  allocutus:  « Tu  es  Petrus,  et  super 

hanc  petram  aedificabo  Ecclesiam  meam Et 

libi  dabo  claves  regni  coelorum  , et  quodcunque 
ligaveris  super  terram  elc.  » Quibus  verbis  si- 
gnificatur, Petrum  in  Ecclesia  futurum,  quod  est 
fundamentum  in  domo,  super  quo  scilicet  lota 
domus  innititur,  eique  promittuntur  claves  coe- 
lorum , quae  sunt  supremae  potestatis  indicia. 
Namque  traditio  clavium  , ex  usu  loquendi  Scri- 
pturae , largitionem  supremae  potestatis  signifi- 
cat. Ita  apud  Isaiam  XXII , 22  suprema  potestas 
sacerdotalis  Eliocimo  promissa  est  his  verbis : 
t Dabo  clavem  domus  David  super  humerum  e- 
ius,  et  aperiet,  et  nemo  erit  qui  claudat, *ct  clau- 
det, et  nemo  erit  qui  aperiat.  » Et  apud  Lucam 
XI,  52  Christus:  « Vae  vobis,  inquit,  legisperitis, 

quia  tulistis  clavem  scientiae, » hoc  est,  qui  vobis 
summam  interpretandi  Scripturas  auctoritatem 
assumitis.  Et  eadem  loquendi  formula  occurrit  in 
Apocalypsi  III,  7,  qu3  supremum  Christi  imperium 
in  regno  Dei  significatur. 

Alterum  sil  loann.  XXI,  15,  16,  17,  ubi  ple- 
nitudinem potestatis  Petro  promissam  contulit  de- 
inde Christus,  quando  post  resurrectionem  suam, 
praesentibus  reliquis  Apostolis,  unum  Petrum  ter 
interrogat:  «Simon  loannis,  diligis  me  plus  his? » 
Et  trinae  interrogationi  cum  Petrus  respondisset: 
«Domine,  tu  scis,  quia  amo  te,»  Christus  ter  sub- 
dit: « Pasce  agnos  meos,  pasce  oves  meas.  » Quid 
porro  sibi  vult  isthaec  iterata  de  amore  interro- 
gatio, istud  iteratum  pascendi  gregis  mandatum? 
Quid  magnifica  verba  non  ad  Iacchum  , non  ad 
loannem,  non  ad  alterum  ex  praesentibus  Apo- 
stolis, sed  ad  unum  Petrum:  « Pasce  agnos  meos, 
pasce  oves  meas?  » lam  vero  cui  dicitur  pasce, 
is  constituitur  pastor ; cui  dicitur  pasce  agnos 
meos,  pasce  oves  meas,  is  constituitur  Pastor  u- 
niversalis,  Pastor  lotius  gregis,  Pastor  fidelium  et 
pastorum.  Ad  rem  S.  Bruno  Astensis,  homilia  in 
vigilia  festi  S.  Petri,  ait:  « Prius  agnos,  deinde 
oves  ei  commisit,  quia  non  solum  Pastorem,  sed 
Pastorem  Pastorum  eum  constituit.  Pascit  igitur 
agnos,  pascit  et  oves;  pascit  filios,  pascit  et  ma- 
tres: regit  cl  subditos  et  Praelatos.  Omnium  igi- 
tur Pastor  est , quia  , praeter  agnos  et  oves  , in 
Ecclesia  nihil  est.  » Petrus  itaque  Apostolorum 
Princeps  constitutus,  et  Primatum  non  modo  ho- 
noris, sed  etiam  iurisdiclionis,  hoc  est,  curam  lo- 
tius Ecclesiae  suprema  cum  potestate  coniunctam 
ab  ipso  Christo  accepit.  Tertium  landern  lestimo- 

niuui  desumitur  ex  illo  Christi  sermone  Lucae  XXII, 
31,32,  quo  post  novissimam  coenam  ita  coram  di- 
scipulis loquutus  est:  « Simon , Simon  , ecce  Sa- 
tanas expetivit  vos  , ut  cribraret,  sicut  trilicum. 
Ego  autem  rogavi  pro  te  , ut  non  deficeret  fides 
tua,  et  tu  aliquando  conversus  confirma  fratres 
tuos,  » quibus  verbis  significatur  praecipuum  illud 
officium  , quod  Petrus  Ecclesiae  Princeps  habitu- 
rus erat  ad  fidei  depositum  in  Ecclesia  universa 
custodiendum. 

Finge  modo  terrenum  aliquem  Regem  in  lon- 
ginqua ivisse,  ibique  vindicasse  libertatem  populi 
cuiusdam  ad  suam  ditionem  pertinentis  , qui  ab 
hostibus  dira  tyrannide  opprimebatur.  Fac  porro 
Regem  ipsum,  cum  exinde  abiturus  esset,  dele- 
gasse nonnullos  , qui  liberatae  gentis  curam  ha- 
berent, et  eorum  uni  hoc  modo  loquutum  fuisse: 
« Scito  universitatem  huius  populi  super  te  con- 
stitutam esse,  quasi  aedificium  quoddam  super  pe- 
tram. Claves  mei  regni  tibi,  in  hisce  locis,  com- 
mitto , spondeoque  me  rata  habiturum  omnia  , 
quae  ligando,  solvendoque  decreveris.  Eorum  ita- 
que, qui  ex  isto  populo  sunt,  curam  habeto,  quasi 
pastor  gregis  ; et  cum  tu  fidelissimus  sis,  fac  ut 
caeleros  etiam  in  mea  fide  confirmes.  » Finge  tan- 
dem Regem  illum  post  haec  retrogressum  fuisse 
ad  suam  urbem.  Si  qui  huius  allocutionis  conscii, 
in  hac  specie,  detrectarent  in  homine  illo  vicarium 
regis  agnoscere,  et  talem  quidem,  cui  vera,  plena 
et  praeeminens  iurisdictio  a Rege  data  sit,  ii  pro- 
cul dubio  a perfida  adversus  Rejrem  contumacia 
excusari  non  possent.  Nec  excusatione  ulla  digni 
profecto  essent,  etiamsi  a sermone,  quem  posui- 
mus, abessent  prima  illa  verba,  quibus  Rex  eum- 

dem  hominem  comparat  petrae  cuidam  , super 
quam  populi  universitas  aedificata  esse  intelliga- 
tur.  Etenim,  isto  etiam  eius  sermonis  exordio  de- 
leto , adhuc  tamen  potestas  homini  a Rege  attri- 
buta in  dubium  revocari  nequiret , siquidem  cae- 
tera,  quae  sequuntur,  satis  superque  demonstrant 
Regis  voluntatem,  qui  ad  suam  urbem  reversurus, 
gentem  recens  a se  libertati  redditam  homini  ei- 
dem committebat,  ut  illam  vice  sua  supremo  iure 
gubernaret.  Haec  porro  animadversio  vel  sola  suf- 
ficit ad  eam  destruendam  difficultatem,  deductam 
ex  Augustini  opinione  Tract.  124  in  Ioan.  n.  5 , 
et  serm.  76,  quam  pauci  quidam  scriptores  vete- 
res, contra  communem  plurimorum  Patrum  sen- 
tentiam, sequuli  sunt,  referendi  nempe  ad  Chri- 
stum ipsum  verba  illa,  Super  hanc  petram  aedifi- 
cabo Ecclesiam  meam,  quae  habentur  in  test. 
Matthaei.  Enim  vero  ad  rem  nostram  salis  abunde 
sunt,  tum  sequentia  eiusdem  testimonii  verba,  tum 
illa  quae  ex  Ioanne,  ac  ex  Luca  retulimus. 

Dupinius  dissert.  4 de  aucl.  Eccles.  discipl., 
aperte  negat  ex  allatis  S.  Scripturae  testimoniis 
Petri  primatum  comprobari,  tum  quod  potestatem 
ligandi  et  solvendi,  et  sollicitudinem  omnium  Ec- 
clesiarum aliis  etiam  Apostolis  reapse  dederit, 
tum  quod  Ecclesiam  super  omnes  Apostolos  aedi- 
ficaverit, quod  SS.  Paulus  et  loannes  profitentur, 
dum  prior  ad  Ephesios  II,  20  Christianos  vocat, 

« Cives  sanctorum  et  domesticos  Dei,  superaedifi- 
catos super  fundamentum  Apostolorum,  » alter  ve- 
ro, Apocalypsi  XXI,  sibi  apparuisse  narrat  « mu- 
rum civitatis,  videlicet  Ecclesiae,  habentem  fun- 


damenta duodecim,  et  in  ipsis  duodecim  nomi- 
na duodecim  Apostolorum.»  At  vero  Dupinium  a- 

nimadversione  simplici  et  dilucida,  magis  quam 
argumentis  theologicis  refellimus.  Sic  iiaque  cum 
auctore  Instit.  luris  Eccles.,  Constantiae  1782,  et 
illo  quidem  Romanae  Sedis  minus  addicto,  ani- 
madvertimus : « Si  Christus,  dum  verbis  adductis 
Petrum  solum,  praesentibus  reliquis  Apostolis,  al- 
locutus est,  praecipuam  ei  potestatem  non  contu- 
lit, tunc  verba  illa  hunc  sensum  habent:  Simon, 
quia  prae  caeleris  Apostolis  praesentibus  confes- 
sus es  divinitatem  meam,  ideo  tibi  communem 
cum  omnibus  Apostolis  potestatem  dabo;  item: 
Simon  loannis,  quia  plus  caeleris  Apostolis  me 
diligis,  ideo  committo  tibi  munus  pascendi  oves 
meas,  quod  commune  cum  aliis  Apostolis  tibi  iam 
antea  commisi;  quis  non  indigne  feret  Sapientiae 
incarnatae  sermonem  sensu  ita  ridiculo  exponi  ? 
Restat  igitur,  ut  dicamus  peculiarem  aliquam,  et 
a caeleris  distinctam  potestatem,  sive  primatus  po- 
testatem Petro  collatam  esse.  » 

Post  haec,  ut  intimius  adhuc  perspicitur,  visver- 
borum  Christi,  quae  in  tribus  citatis  a testimoniis 
continentur,  iuvabil  in  memoriam  revocare  et  ver- 
ba, quibus  ipse  usus  est,  cum  Ecclesiae  procura- 
tionem Apostolis  universis  committeret  Lucae  VI, 
12,  ad  Corinth.  IV,  Malth.  XV1I1,  18,  loan.  XX, 
21  ; siquidem  in  verbis  ad  integrum  Apostolorum 
collegium  directis , nullum  prorsus  invenies  ius  , 
seu  munus,  quod  Petro  etiam,  tanquam  omnium 
capiti,  non  fuerit  specialiter  attributum;  quin  imo 
animadvertere  etiam  est,  Christum  Dominum  cum 
Ecclesiae  regimini  providere  vellet,  initium  pror- 
sus fecisse  a Petri  primatu  designando,  ut  deinceps 
nil  aliud  Christus  ipse  caeleris  Apostolis  daret , 
nisi  participationem  in  plenitudine  sacrae  iuris- 

dictionis,  quam  Petro,  tanquam  summo  Ecclesiae 
Principi,  contulit.  Itaque  « per  Petrum  et  Aposto- 
latus  et  Episcopatus  in  Christo  caepit  exordium  > 
ut  ait  Innocentius  I in  Episl.  ad  Arctricium  Roto- 
magensem  c.  2,  t.  7,  Bibi.  Gallandii,  p.  546. 

lloc  dogma  de  Primatu  divinitus  constituto  ex 
unanimi  Sanctorum  Patrum  consensu  et  perpetua 
Ecclesiae  doctrina  confirmatur.  Cum  nimis  lon- 
gum esset  omnes  Sanctorum  Patrum  sententias 
in  medium  proferre,  nos  aliquas  tantummodo  ad- 
nolabimus.  Apud  Origenem  in  cap.  6 ep.  ad  Ro- 
manos legitur : « Petro  Summa  rerum  de  pascen- 
dis ovibus  tradita,  et  super  ipsum,  veluti  petram, 
fundata  Ecclesia.  » Apud  S.  Cyrillum  catechesi  2 
et  14  legitur:  « Petrus  Apostolorum  summus  et 
Princeps.»  Apud  S.  Ephrem  Syrum,  serm.  de  com- 
punct.,  Petrus  vocatur  < Princeps  ac  vertex  Apo- 
stolorum.» Apud  S.  Gregorium  Nyssenum,  serm. 
2 de  S.  Stephano,  Petrus  dicitur  « Apostolici  cho- 
ri Princeps  et  Coryphaeus.  S.  Augustinus  lib.  2 
de  Baptismo  tom.  9,  coi.  97,  edit.  Venetae , de 
Petro  dicit : « In  quo  Primatus  Apostolorum  tara 
excellenti  gratia  praeeminet.  » S.  Ambrosius  lib. 
10  in  Lucam  de  Petro  scribens,  ait:  « Quis  enim 
nescit  illum  Apostolalus  Principatum  cuilibet  E- 
piscopalui  praeferendum?  » S.  Chrysoslomus  hom. 
5 de  Petro , inquit:  < Ecclesiae  Praefectura  per 
universum  mundum  traditur.»  Plura  Patrum  testi- 
monia videsis  penes  Bolgeni  « 1’Episcopato,  n.  4, 
et  1’Analisi  dei  libro  intitolato  1’Episcopato,  » nec 
non  penes  Lamennais  c tradition  de  1’figlise  sur 
1’institution  des  Eveques  » introd.  p.  33  et  seq. 

Apostoli  ipsi,  quamquam  plurimis  donis  cl  ingenti  potestate 
aucti  essent,  < attamen,  ait  De  Marea  in  dissert.  de  singulari 


Digitized  by  Google 


UBER  II. 


24 

Primatu  Pclri  num.  5 , mnicsiatem  eius  (Pelri),  ut  Capitis  a 
Christo  constituti,  duobus  praecipue  modis  colere  debebant. 

» Primus  modus  rolcndae  in  Petro  Primatus  dignitatis  versa- 
batur in  communione  cum  Capite  retinenda.  Quae  communio- 
nis necessitas  dupliciter  spectari  poterat ; vel  habita  ratione 
Apostolorum,  qui  ex  officio  ad  communionem  cum  Petro,  ut 
Capite  , conservandam  (ruebantur  ; vel  etiam  ratione  habita 
Ecclesiarum,  <|uas  per  provincias  ipsi  instituebant,  ea  lege,  ut 
Petrum  tamquam  Ecclesiae  Caput  respicerent,  eiusque  regi- 
mini sqbiicerentur.  Istharc,  quam  observavi,  necessitas  verbis 
Christi  praescripta  est.  Etenim,  ut  Ecclesiae  unitatem  solida- 
ret , usi  claves  tradidit,  ut  docent  veteres  superius  laudati;  et 
super  Petrum  aedificandae  Ecclesiae  petram  dictum,  totius  ae- 
dificii compagem  imposuit.  Quare  nullus  coetus  poterat  esse 
legitimus,  nullus  Ecclesiae  Pastor  admitti,  qui  a Petro,  id  est, 
ab  eius  communione  discederet.  Constantiam  fidei  Ecclesiae 
quidcin  suae  Christus  solemni  formula  pollicetur,  adeo  ut  in- 
ferorum vires  rem  expugnato  non  possint;  sed  illi  Ecclesiae 
hoc  privilegium  spopondit,  quae  aedificata  esset  super  petram, 
quae  fundamento  illo  niteretur.... 

• Secundus  modus  colendi  Primatus  is  erat,  ut  causas  com- 
munes , ad  universalis  Ecclesiae  disciplinam  perlinentes,  Apo- 
stoli ad  eum , lanquam  ad  Collegii  cl  Ecclesiae  Principem 
discutiendas  referrent.  Quod  facium  a Paulo  in  quaestiono 
de  rituum  iudaicorum  usu  a gentilibus  ad  fidem  conversis  reti- 
nendo. ► 

De  Primatu  S.  Pelri  agunt  Bellarminus  de  Rom.  Pontifice 
lib.  t,  cap.  12  et  15,  Mamarbius  orig.  et  antiquit.  christ.  lib. 
4,  par.  2,  cap.  I §.  h ; Ballerinus  de  vi  et  ratione  Primatus 
Kom.  Pont.  cap.  9,  num.  S;  Bolgcnius  op.  PEpiscopato  p.  t; 
Kemprnncrs  dc  Primatu  Romani  Pontificis  eiusque  attributis 
dissertatio  dogmatico-canonira  Lovanii  Maurus  Capcllari 

(postea  Gregoriua  XVI)  op.  cui  titulus  • Trionfo  delta  S.  Se- 
de , > ubi  clarissimus  auctor  profligat  lelerrimum  atque  exi- 
tiale lanscnismi  monstrum,  quod  dolis  omnibus  artibusque  ne- 
quissimis Ecclesiae  Ilicrarcbiam  subruere,  ac  Romani  Pontifi- 
cis praesertim  auctoritatem  convellere , aut  saltem  imminuere 
summa  cum  perfidia  molitur.  Vide  etiam  P.  Passaglia  in  com- 
mentario dc  praerogativis  B.  Petri  Apostolorum  Principis,  Ra- 
tisbonae  1850  et  Theologos  passim. 

§8- 

De  Romano  Pontifice  S.  Petri  successore. 

Primatus  est  ad  pascendam  regendamque  Ec- 
clesiam institutus.  Quod  autem  totius  communi- 
tatis bonum  et  regimen  spectat , id  sane  oportet 
in  eadem  communitate  fixum  et  perpetuum  esse. 
Ergo  moriente  Petro,  Primatus  extingui  non  de- 
buit, sed  omnino  manere,  atque  perseverare,  ut- 
pole  qui  non  in  commodum  ipsius  Petri,  sed  pro- 
pter unam  atque  perpetuo  mansuram  Ecclesiam 
constitutus  est.  Exinde  vero  iam  intelligitur  quan- 
tum stultitiae  insit  in  perversa  illa  doctrina  Ioan. 
Hus,  qui  affirmabat  « non  est  scintilla  apparentiae, 
quod  oporteat  esse  unum  caput  in  spiritualibus 
regens  Ecclesiam;  quod  semper  cum  ipsa  Ecclesia 
militante  conversetur  et  conservetur.  » Propositio 
haec  exstat  n.  27inter  theses  loannis  eiusdem,  quae 
a Constantiensi  Concilio  et  a Martino  V condemna- 
tae fuerunt,  Const.  Inter  cunctas , et  in  Eminente 
an.  4418.  Porro  ad  stultitiam  eiusdem  propositio- 
nis luculentius  reprehendendam  , appellare  etiam 
licet  tristissimam  omnium  ab  Ecclesiae  ortu  tem- 
porum experientiam,  qua  edocemur,  nullum  un- 
quam exstitisse  genus  hominum  a supremi  prima- 
tus auctoritate  rebellantium , qui  vel  aliquam  ca- 
tholicae umbram  unitatis  diu  retinere  potuerint. 
Quid  quod  Primatum  ipsum  ad  Ecclesiae  unitatem 
custodiendam  necessarium  esse  fateri  coacti  sunt 
non  pauci  ex  adversariis , et  illi  praesertim.,  qui 
prudentiae  doctrinaeque  laude  maiores  inter  illos 
habentur?  Horum  testimonia  lege  apud  Ignatium 

Finme  in  op.  Schola  veritatis  orthodoxae,  el  apud 
De  Maislre  Du  Papc  , I.  1 , c.  9.  Ego  speciminis 
causam  unum  laudabo  Grotium,  cuius  verba  haec 
sunt:  Ordo  sive  in  partibus,  sive  in  loto  contine- 
tur principatu  quodam  sive  praepositi  unitate 

hic  ordo  semper  in  Ecclesia  manere  debet , quia 
semper  manet  causa  , idesl  periculum  a schisma- 
te. » In  volo  pro  Pace  t.  3,  p.  658,  edit.  Amslc- 
lodam.  4679.  Ex  quo  fit  , ut  perpetuitas  Prima- 
tus, non  secus  atque  ipsius  institutio,  ab  iure  di- 
vino proficiscatur.  Sed  Primatus  perpetuitas  Suc- 
cessorem, in  quem  transeat,  omnino  postulat;  at- 
que adeo  ex  ipso  iure  divino,  el  Cliristi  institutione 
aliquis  sit  oportet,  qui,  mortuo  Petro,  in  Ecclesiae 
Primatum  succedat.  Succedit  autem  Romanus  Pon- 
tifex ; quod  multis  argumentis  comprobatur. 

4°  Quidem  ratione  successionis.  Successor  enim 
et  haeres  spiritualis  potestatis  semper  in  Eccle- 
sia habitus  est,  qui  in  eam  Sedem  conscendit , 
quam  alter  aut  morte,  aut  abdicatione  spontanea, 
vel  coacta  vacuam  reliquerit.  At  Petrus  Antioche- 
nam Sedem  deserens,  secumque  Primatum  gerens, 
ad  Romanam  Sedem  se  transtulit,  in  eaque  supre- 
mum diem  obiit,  et  Ecclesiae  Primatum  deposuit. 
Unus  ergo  Romanus  Pontifex,  qui  in  Cathedram 
S.  Petri  succedit,  legitimus  haeres  est  ac  Petri 
successor,  atque  adeo  in  Romanum  Pontificem  ius 
omne  Primatus  transmigravit.  Petrum  autem  ad- 
venisse Romam,  ibique  et  Sedem  collocasse,  el  ad 
obitum  usque  tenuisse,  testis  est  ipse  Petrus,  qui 
epist.  4 cap.  ult.,  v.  43  ita  scribit:  < Salutat  vos 
Ecclesia,  quae  est  in  Babylone  collecta.  » Neque 
enim  Babylonis  nomine  Babylonem  Chaldaeorum 
intelligere  voluit,  quae  ante  eam  epistolam  exa- 

ratam  eversa  fuerat,  neque  Babylonem  Aegypti, 
quae  obscurus  plane  locus  tunc  erat,  nec  urbis 
nomine  dignus,  sed  Romam  significare  voluit, 
quae  eliam  in  Apocal.  cap.  XVII,  5 Babylon  appel- 
latur. Id  sane  docet  Papias  Apostolorum  discipu- 
lus; id  S.  Hieronymus  de  viris  illustribus  cap.  8: 
« Petrus,  inquiens  in  epistola  prima,  sub  nomine 
Babylonis  figuraliter  Romam  significat;  » id  Be- 
da  in  eamdem  epistolam  cap.  5 dum  ait:  Babylo- 
nem typice  Romam  dicit,  videlicet  propter  confu- 
sionem multiplicis  idololatriae;»  id  denique  Inter- 
pretes plerique  omnes,  et  ipse  Grolius  latetur  hi- 
sce verbis:  « De  Babylone  dissident  veteres  et  novi 
interpretes;  veteres  Romam  interpretantur,  ubi 
Petrum  fuisse  nemo  verus  Christianus  dubitabit; 
novi  Babylonem  in  Chaldaeo.  Ego  veteribus  assen- 
tior.  * Qua  de  re  confer  Calmeium  in  dissertatione 
De  itinere  romano  S.  Petri ; Fogginium  in  ope- 
re De  romano  Divi  Petri  itinere , exerc.  10,  et 
clar.  Perrone  aliosque  neotericos  auctores.  Quae 
quidem  veritas,  tot  tanlisqne  luculentis  veterum 
Patrum  ac  scriptorum  monumentis  evincitur  , ut 
ob  consensum  scriptorum  ne  ipsi  quidem  Prote- 
stanles,  saltem  doctiores,  eam  rem  in  dubium  re- 
vocaverint. Atque  adeo  Pearsonius,  inter  iuniores 
helerodoxos  clarissimus,  diss.  1 de  successione 
primorum  Romae  Episcoporum  cap.  6 et  7 de- 
monstrat , « numquam  non  habitum  pro  certo , 
Romanam  Sedem  a Petro  institutam , et  Romanos 
Pontifices  Petri  successores  esse,  ita  ut  de  Petri 
in  Urbem  adventu  et  obitu  ambigi  non  possit, 
quin  omnia  humanae  fidei  et  auctoritatis  funda- 
menta convellantur.  > Luculentissimum  huius  rei 
testimonium  suppeditat  liber,  quem  e codice  pari- 

sino  primum  edidit  Mulier  Oxonii  1851,  Oi \oaoipov- 
H&a  dictus,  quo  tanti  fit  ab  catholicae  doctrinae 
adversariis. 

2°  Ex  consensu  totius  Ecclesiae  : omnes  enim 
Episcopi  per  orbem  dispersi,  et  universa  Christi 
Ecclesia  omni  tempore  professa  est , Romanos  E- 
piscopos  legitime  electos,  successores  S.  Petri  ha- 
bendos esse ; ipsique  Romani  Pontifices  potestate 
Primatus,  eiusque  iuribus  et  praerogativis,  cum 
supra  fideles,  tum  supra  Episcopos,  ipsosque  Pa- 
triarchas, contradicente  nemine,  usi  sunt.  Nico- 
laus 1 in  epistola  ad  Michaelem  Orientis  Impera- 
torem octo  Patriarchas  Conslantinopolitanos  re- 
censet, qui  a Romanis  Pontificibus  Patriarchalu 
exauclorati  fuerunt.  Mittimus  testimonia  Patrum, 
quos  magno  numero  tum  graecos,  tum  lalinos  in 
medium  profert  Bellarminus  de  Rom.  Pont.  cap. 
15  et  16.  Ego  laudabo  S.  Irenaeum  , qui  lib.  3 
coni.  Haer.,  c.  3,  ait:  « Ad  hanc  Ecclesiam,  pro- 
pter polentiorem  (alias  potiorem)  principalitatem 
necesse  est  omnem  convenire  Ecclesiam  , hoc  est 
eos  , qui  sunt  undique  fideles.  » Hoc  est  celebre 
illud  lrenaei  testimonium,  quod,  ut  notat  Bossue- 
lus  in  serm.  de  Unit.,  omnibus  saeculis  quasi  pro 
oraculo  habitum  est.  Item  commemorabo  Cypria- 
num, qui  opponi  solet,  veluli  Pontificis  primatui 
parum  obsequens.  Hic  enim  Ecclesiam  Romanam 
appellat  t Petri  cathedram,  atque  Ecclesiam  prin- 
cipalem, » ep.  55  et  hortatus  est  omnes  < ut  illam 
Ecclesiae  catholicae  radicem  et  matricem  agnosce- 
rent, atque  tenerent » ep.  45.  Plura  alia  allegan- 
tur in  praef.  praemissa  edit.  Maurinae  op.  S.  Cyp. 
Vide  etiam  Marchelti:  < Esercilazioni  ciprianiche» 
op. 

3°  Conciliorum  auclorilale.  Concilium  Chalce- 
donense  act.  2 brevem  illam  sententiam  habet 
< Peirus  per  Leonem  loquutus  est.  > Concilium 
Oecumenicum  VII  epistolam  Adriani  ad  Tarasium 
approbat,  in  qua  haec  habentur  de  Ecclesia  Ro- 
mana: « Cuius  Sedes  per  totum  terrarum  orbem 
oblinens  lucet,  omniumque  Ecclesiarum  Caput  e- 
xislit.  » Concilia  Lateranense  III,  apud  Labbaeum 
Collect.  1.1,  coli.  515,  et  Lugdunense  I,  part.  1, 
coli.  153,  Sedem  Petri  matrem,  et  magistram  u- 
niversalis  Ecclesiae,  Romanum  Pontificem  Christi 
Vicarium,  Successorem  Petri  et  Rectorem  univer- 
sae Ecclesiae  appellarunt.  Verum  ad  rem  nostram 
satis  superque  sit  dogmatica  Concilii  Florentini 
definitio,  quam  graeci  et  latini  Patres  his  verbis 
proposuerunt.  « Definimus  S.  Aposlolicam  Sedem 
et  Romanum  Pontificem  in  universum  orbem  tene- 
re Primatum,  et  ipsum  Successorem  esse  B.  Petri 
Principis  Apostolorum,  et  verum  Christi  Vicarium, 
toliusque  Ecclesiae  Caput,  et  Christianorum  pa- 
trem et  doclorem  existere,  et  ipsi  in  B.  Petro  pa- 
scendi, regendi  et  gubernandi  universalem  Eccle- 
siam a D.  N.  1.  Chr.  plenam  potestatem  traditam 
esse,  quemadmodum  etiam  in  gestis  Oecumenico- 
rum  Conciliorum  , et  in  sacris  canonibus  conti- 
netur. » Labb.  Coli.  Cone.  t.  13,  coli.  515.  Huius 
definitionis  verba  relata  etiam  sunt  in  formulis 
professionis  fidei , quibus  hodie  quoque  utuntur 
Graeci,  aliique  orientales  catholici,  vel  qui  ad  ca- 
tholicam Ecclesiam  redeunfuniversi.  VideBen.XlV 
Const.  etsi  Pastoralis  et  Consi.  Nuper.  In  formula 
vero  , qua  nos  utimur , et  qua  utuntur  caeteri  o- 
mnes  in  Ecclesia  occidentali,  id  ipsum  profitemur. 

4°  Denique  ex  veteribus  diversarum  Ecclesiarum 

lilurgiis.  Non  in  iis  ego  immorabor,  quas  in  an- 
tiquis Ecclesiis  invenimus;  in  quibus  bodie  catho- 
lica unitas  salva  esi;  sed  aliquod  specimen  profe- 
ram ex  lilurgicis  libris  Russorum  schismaticorum, 
quos  scilicel  a veteribus  catholicis  acceptos  reti- 
nuerunt ipsi , el  ad  nostra  usque  tempora  usur- 
parunt. Plura  ex  his  libris  loca  collegit  cil.  De 
Maistre  , quod  quidem  et  facere  potuit , cum  non 
brevi  tempore  in  metropoli  Imperii  Russorum  mo- 
ratus sil.  Milii  sufficiat  hic  referre  verba,  quibus, 
in  hymnis,  qui  exstant  in  lilurgia  lib.  Moschac  edit, 
an.  1813,  ipsi  laudant  S.  Silvestrum,  et  S.  Grego- 
rium  M.  De  illo  liaec  affirmant'  « Tu  es  caput  sacri 
Concilii,  ter  illustrasti  thronum  Principis  Aposto- 
lorum  0 divinum  Caput  SS.  Episcoporum  , tu 

confirmasti  doctrinam  divinam.  » De  hoc  aiunt 
cumdem  « successive  in  Throno  supremo  Petri 
atque  esse  haeredem  invincibilis  Petri,  et  succes- 
sorem eius  imperii.  » Vide  Card.  Pilra  disseri. 
< Ilymnographic  de  1’Eglise  Grecque  » Rom.  1867. 

Quare  iure  merito  Pius  VI  in  Brevi  « SUPER 
SOLIDITATE  » 28  novembris  1786  concludebat  : 
« Super  soliditate  petrae  fundatam  a Christo  Eccle- 
siam, Pclrumquc,  singulari  Christi  munere,  prae 
caeleris  electum,  qui  vicaria  potestate  apostolici 
chori  princeps  cxisleret , totiusque  adeo  gregis 
pascendi,  fratres  confirmandi,  toloque  orbe  ligan- 
di, ac  solvendi  summam  curam  auctoritatemque 
in  successores  omni  aevo  propagandam  suscipe- 
ret, dogma  catholicum  esse , quod  ore  Christi  ac- 
ceptum, perenni  Patrum  praedicatione  traditum 
ac  defensum,  Ecclesia  universa  omni  aetate  san- 
ctissime retinuit,  saepiusque  adversus  novatorum 
errores,  Summorum  Pontificum  Conciliorumque 

decretis  confirmavit.  In  hoc  Aposlolirae  Cathe- 
drae Principatu  firmum  voluisse  Christum  , con- 
slriclumque  teneri  unitatis  vinculum,  quo  Ecclesia 
per  universum  mundum  propaganda  ex  membris 
quanlumcunque  dissilis,  mutua  omnium  in  uno 
capite  consociatione  in  unam  corporis  compagem 
coalesceret,  fieretque  adeo  , ut  huiusvis  potestatis 
non  tantum  ad  primae  Sedis  amplitudinem  , sed 
et  maxime  ad  corporis  lotius  integritatem,  incolu- 
mitatemque  valeret.  Minime  proinde  mirum  (esse) 
quotquot  omnibus  retro  saeculis  exstitere,  quibus 
antiquus  humani  generis  hostis  hostile  suum  in 
Ecclesiam  odium  infudit,  in  hanc  primam  Sedem  ir- 
ruere  consuevisse,  qua  unitatis  lirmitas  continetur, 
ut  disieclo,  si  fieri  posset,  fundamento,  ac  direm- 
pta Ecclesiarum  cum  Capite  conium  tione  , .qua 
potissimum  nituntur,  vigeni  ac  efflorescunt,  ipsam- 
mcl  Ecclesiam,  fractis  viribus  misere  afflictam,  ac 
dilaceratam,  libertate  spoliarent,  qua  Christus  eam 
donaxit,  indignaeque  servituti  addicerent.  » Falso 
ergo  l.aurcnt  op.  « Illude  sur  1’hisloire  de  l’liu- 
nuniie  » recenliorum  praecipue  quorumdam  hi- 
storicorum vestigia  premens,  docet  Pontificii  Pri- 
matus institutum  etse  humanum,  saeculo  circiter 
IX  tribuendum. 

f.nnfcr  Petrum  llallcriiiiiim  • Dc  vi  ot  ratione  Primatus 
Romanorum  Pontificum;  > Hniiodiiim  Faventium*  l)c  Romani 
Pontificis  Primatu;  » Frnelieli,  nurtnrrm  opni«,  quod  inscribi- 
lur  ; • (Juis  est  Petrus?  Sive  «pialis  Petri  Primatus*  Italisbo- 
nue  I79li,  Immitium  Fiumiuin  op.  • Schola  veritatis  orthodoxae, 
ubi  Grolii,  Itookens,  Curlnrsigitii  auctoritates  dc  Primatu  lia- 
brntur.  Patrici  mu  Krnriek  • The  priuiary  of  llic  aposloliral  Sec 
and  the  aulliorily  of  generat  eoum  iis  vindieated»  Philadelphiso 
4838,  cl  Kntlicusec  * Der  Primat  des  Papsles  Sn  altem  cliridli- 
elien  ialnhuiidcrtcn  > Moguuliac  1836. 

§9. 


De  lino  primatus. 

Cum  de  fine  Primatus  quaeritur , non  ea  quae- 
stio instituitur,  cur  Petro  potius,  quam  alteri  cui- 
dam Apostolorum  Primatus  concessus  sit.  Eius 
quidem  concessionis  causam  SS.  Patres  adscribunt 
vel  ordini  vocationis,  quia  Petrus  omnium  primus 
rebus  omnibus  se  abdicavit , vel  eximiae  eius  fi- 
dei , quia  primus  in  Christo  divinitatem  agnovit 
et  confessus  est,  vel  ferventi  amori,  quia  Christum 
plus  caeleris  diligebat.  Sed  quaestio  proposita  est; 
quid  fuit  causae  , cur  Primatum  Christus  insti- 
tuerit? Iam  vero  Primatum  a Christo  insti- 
tutum esse,  ut  catholicae  Ecclesiae  unitas  forma- 
retur, sartaque  tecta  custodiretur,  ex  perpetua  et 
luculenta  SS.  Patrum  traditione  certum  est.  Ire- 
naei,  Hieronymi , Leonis  Magni , aliorumque  Pa- 
trum testimonia  longum  esset  referre,  eaque  legi 
poterunt  apud  Petrum  Ballerini  in  aureo  libro  De 
vi  et  ratione  Primatus,  cap.  13.  Quamobrem  Ca- 
techismus  Romanus  ad  artic.  9,  Symboli  § 12 
praeclare  , et  verissime  tradidit : « Fuit  illa  o- 
mnium  Patrum  ratio  et  sententia  consentiens,  hoc 
visibile  Caput  (Romanum  Pontificem)  ad  unitatem 
Ecclesiae  constituendam,  et  conservandam  neces- 
sarium fuisse.  » Sane  Christus  Dominus  non  plu- 
res  , sed  unam  Ecclesiam  constituit ; primaque  , 
et  potior  Ecclesiae  praerogativa  in  unitate  posita 
est,  quod  Synodus  Conslantinopolitana  I in  Sym- 
bolo Fidei  definivit.  Nulla  autem  unitas  esse  pot- 
est, aut  excogitari,  nisi  unus  et  certus  sil  Episco- 

pus,  cui  reliqui  Pastores,  et  fideles  adhaerere , et 
subesse  teneantur.  Itaque  Christus,  ait  Cyprianus 
lib.  de  Unit. , « ut  unitatem  manifestaret , unam 
Cathedram  constituit,  et  unitatis  eiusdem  originem 

ab  uno  incipientem  sua  auctoritate  disposuit 

et  Primatus  Petro  datur,  ut  una  Christi  Ecclesia, 
et  Cathedra  una  monstretur.  » Et  Optatus  Milevi- 
tanus  lib.  2 contra  Parmenianum  : a Negare  non 
potes  Petro  Cathedram  Episcopalem  primo  colla- 
tam,  in  qua  una  Cathedra,  unitas  ab  omnibus  ser- 
varetur, ne  caeteri  Apostoli  singulas  sibi  quisque 
defenderent.  » 

Haec  autem  unitas  potissimum  sita  est  in  uni- 
tate fidei,  et  unitate  caritatis  , seu  communionis. 
Primo  quidem  in  unitate  fidei , quatenus  fideles 
omnes  per  eiusdem  fidei  professionem  Eccle- 
siam unam  efficiunt.  Ad  rem  antiquus  Auctor 
Commentarii  in  Psal.  23  , Hieronymi  operibus  o- 
lim  inserti:  t Ecclesia,  ait  , ex  pluribus  personis 
congregatur,  et  tamen  una  dicitur  propter  unita- 
tem fidei.  » Secundo  autem  propter  unitatem  ca- 
ritatis seu  communionis  , quo  nomine  venit  spe- 
cialis quaedam  caritas , qua  fideles  debent  non 
solum  colere,  et  diligere  Episcopos  suos,  sed  eis 
praecipue  consentire,  atque  obtemperare,  singuli 
autem  Episcopi  , el  fideles  communicare  , et  sub- 
esse debent  Summo  Pontifici,  qui  catholicae  uni- 
tatis, el  communionis  centrum  est  et  origo.  Hinc 
Bossuetus  in  expositione  doctrinae  eath.  cap.  24 
egregie  scripsit:  < auctoritatem  Episcopatus  sta- 
tuere unitatem  in  Ecclesiis  particularibus,  Prima- 
tum vero  S.  Petri  esse  centrum  commune  totius 
unitatis  catholicae.  » 

- \ ’ 

Ex  his  colligere  poteris,  unitatem  fidei  et  communionis  cum 
Summo  Capite  Romano  Pontifice  penitus  necessariam  esse;  ac 
inaniter  profiteri  sese  communioni  catholicae  adhaerere,  qui  a 
Romano  Pontifice  propter  haeresim , vel  propter  schisma  dis- 
sentiunt. Cum  Miletus,  Vitalis  et  Paulinus  de  Episcopatu  An- 
tiocheno contenderent,  S.  Hieronymus  ad  Damasunt  litteras  de- 
dit, ut  verum  Episcopum  internosceret:  « Ego,  inquit,  clamito*. 
Si  quis  Cathedrae  Petri  iungitur,  meus  est.  Milelius,  Vitalis, 
Paulinus  tibi  haerere  se  dicunt.  Possim  credere,  si  hoc  unus 
assereret;  nunc  autem  aut  duo  mentiuntur,  aut  omnes,  idcirco 
Bcatiludincm  tuam  obtestor,  ut  mihi  litteris  datis,  apud  quem 
in  Syria  debeam  communicare,  significes,  s 

De  hoc  argumento  legendum  est  praeclarum  opus  De  tchi~ 
s male  , quod  gallicc  primo  editum  est  , lura  ilalicc  teddilum 
prodiit  anno  4748  sine  nomine  auctoris  ct  loci. 


§10. 

De  nexu  Primatus  cum  Romana  Sede. 

Quanquam  catholicis  omnibus  certum  explora- 
tumque  sit,  Romanos  Pontifices  divino  iure  in  Pri- 
matum S.  Petri  succedere  , quia  Christus  Prima- 
tum ipsum  perpetuo  in  Successoribus  Petri  per- 
mansurum instituit,  quaestio  tamen  esi , quonam 
iure,  divino  ne  an  humano,  Supremus  Pontifica- 
tus Romanae  Sedi  adnexus  sit , et  idcirco , an 
praerogativa  Primatus  ipsius  a Romana  Sede  e- 
velli  , el  in  aliam  Sedem  transferri  possit?  Putant 
aliqui  conveniens  fuisse  , et  forte  etiam  necessa- 
rium, ad  omnem  removendam  dubitationem  super 
legitimo  Successore  S.  Petri,  ut  Sedes  aliqua  par- 
ticularis pro  suis  Successoribus  a Petro  eligeretur, 
tanquara  medium  quoddam  , quo  Primatus  prae- 
rogativa in  certos  Successores  transiret ; sed  in 
Petri  potestate  fuisse,  quam  mallet,  Sedem  elige- 

re,  et  ideo  Petri  voluntate  factum  esse,  ut  Romae 
potius,  quam  alio  in  loco  suam  Sedem  ad  mortem 
usque  collocaverit.  Quemadmodum  erg0  (sjc  enjm 
argumentantur)  ex  lacto  Petri,  quod  humanum 
est,  Primatus  universae  Ecclesiae  in  Romana  Se- 
de relictus  fuit  , sic  poterit  ex  dispensatione  hu- 
mana, nempe  Ecclesiae,  iterum  ab  ea  Sede  sepa- 
rari. 

Aliqui  contra  affirmant , Romanam  Sedem  ele- 
ctam , et  Successoribus  Petri  constitutam  fuisse 
non  ex  unius  Petri,  sed  etiam  ipsius, Christi  volun- 
tate; ex  quo  consequitur,  Primatum  eidem  Sedi 
divino  iure  ita  adnexum  esse,  ut  nulla  auctoritate 
humana  possit  ab  eadem  separari.  Ad  hanc  luen- 
dam sententiam  mirifice  faciunt  illa  SS.  Patrum, 
et  Conciliorum  dicta  , in  quibus  de  Sede  Romana 
adeo  praeclara  praedicantur , ut  semper  eam  as- 
serant ab  ipso  Salvatore  nostro  Primatum  obti- 
nuisse, nec  non  disponente  Domino,  Ecclesiarum 
omnium  matrem  , et  magistram  exstare.  Quis  c- 
nim  ignorat  celebre  illud  Gelasii  dictum  in  Conci- 
lio Romano:  « Sancta  Romana  Ecclesia,  nullis  sy- 
noditis constitutis  , caeleris  Ecclesiis  praelata  est, 
sed  evangelica  voce  Domini , et  Salvatoris  nostri 
Primatum  obtinuit.  » (Apud  Mansium  Conciliorum 
edit.  tom.  VIII , coi.  147).  Et  ante  Gelasium  S. 
Leo  ep.  120  ad  Theodoretum  scripserat  de  Sede 
Romana  his  verbis : * Caeleris  Dominus  statuit 
praesidere.  » Ac  denique,  utcaetera  omittam,  in 
Concilio  Lateranensi  IV  Sedes  Romana  praenun- 
tiatur, unam  eam  esse,  « quae,  disponente  Domi- 
no, super  omnes  alias  ordinariae  potestatis  obtinet 
principatum,  utpole  mater  universorum  Christi 
fidelium  et  magistra.  > 

Hac  de  re  -legendus  est  Benedictus  XIV  De  Sj n.  Dioeet s. 
lib.  2,  cap.  I;  Bcllarminus  lib.  2 De  R.  P.  c.  42;  Suarez /n 
Defens.  fidei  1.  I,  c.  5,  n.  4 et  I.  3,  c.  43,  n.  42;  Petrus  de 
Marea  Ditt.  4 de  singul.  Petri  Primatu  n.  20;  Ballerinius  Fin- 
ii c.  auctorit.  Ponlif.,  cap.  8 , §.  2 , Dissertatio  Augustoduni 
edita  an.  4 782,  cui  titulus  Epistola  Sillasipi  a Lapide,  an  Sum- 
mus Pontificatus  a Romana  Ecclesia  avelli  , et  alio  transferri 
possit;  et  Auctor  Febronii  abbreviati  cum  nolis  tom.  4 , §.  3 , 
ex  quo  facere  non  possum,  quin  aliquot  argumenta  sumam,  et 
hoc  loco  in  medium  proferam,  quibus  sententia  nostra  mirum 
in  modum  confirmatur.  Sunt  autem  huiusmodi:  4.  • Huic  Sedi 
non  aliquod  Cohcilium,  non  alii  homines,  sed  solus  Petrus,  et 
quidem  si  non  speciali  praecepto,  saltem  instinctu  divino  Pri- 
matum adnexuit.  2.  Sedes  Primatus  tot  inter  procellas  ac  tot 
malorum  hominum  et  fraudes  et  impetus,  quibus  seroper, 
et  maiori  usque  ratione,  hac  nostra  aetate,  oppugnata  est,  mira- 
biliter conservata  fuit,  ut  nec  pagani,  nec  haeretici  contra  eam 
praevalere  potuerint,  dum  e contra  omnes  aliae  Ecclesiae  apo- 
stolicae  , et  Sedes  patriarchales  ab  haeresibus  , et  infidelitate 
absorptas  esse  videmus.  3.  Romana  Ecclesia  ultra  mille  septin- 
gentos annos  in  quieta  possessione  Primatus  fuit,  et  a primis 
usque  temporibus  nullum  Concilium,  nullus  S.  Pater,  nullus 
Imperator  vel  cogitavit , vel  dixit  Primatum  hunc  a Romana 
Sede  ad  aliam  transferri  posse,  quod  silentium  et  possessio  con- 
trariam sententiam  de  auferibilitate  faciunt  omnino  incredibi- 
lem et  temerariam.  4.  In  aliis  Ecclesiis,  ad  quas  forte  transfer- 
retur Primatus,  deficeret  Apostolicitas,  id  est,  non  foret  Apo- 
slolica,  tum  quia  ab  Apostolis  neque  fundata,  neque  a Petro 
immediate  gubernata  fuisset, sicque  regrediendo  a saeculo  ad  sae- 
culum usque  ad  Petrum  pervenire  non  posset,  in  quo  tamen 
praecipuum  argumentum  contra  haereticos  posuerunt  SS.  Pa- 
tres lrcnacus,  Cyprianus,  Augustinus,  traditionem  Apostolicae 
doctrinae  per  continuam  seriem  Romanorum  Pontificum  demon- 
strantes, dum  aliae  Ecclesiae  vel  incertam,  vel  saltem  non  apo- 
stolicam  habebant  originem.  5.  Per  talem  translationem  periret 
ipsa  traditio  Patrum  , qui  dicunt , ideo  Primatum  in  Romana 
Ecclesia  haerere,  quia  haec  a S.  Petro  fundata,  et  usque  ad 
mortem  suam  gubernata  fuit,  atque  ab  eodem  depositum  do- 
ctrinae tenet  atque  custodit.  6.  Talis  translatio  foret  causa 
schismatum,  et  fomes  litium  nunquam  finiendarum.  » — • Inde 
est,  subdit  Augustinus  de  Roskovaoy  op.  cit.  §,  42,  quod  illi 

quoque,  quibus  memoratae  quaestionis  pertractatio  in  deliciis 
lucrat,  ultro  affirmaverint,  liberam  successionis  in  primatu  ele- 
ctionem minime  e re  ecclesiae  fore,  idque  sine  multa  collisione 
et  noxio  schismate  ne  futurum  quidem  es$e.>  Caeterum,  quamvis 
admitti  in  aliquo  sensu  possit  cx  solo  Petri  facto  Primatum  S. 
P.  annexum  esse  Sedi  Romanae,  tamen  eorum  opinio  non  potest 
amplius  sustineri,  quae  affirmat  annexionem  ita  esse  de  iure  hu- 
mano, ut  possit  ab  Ecclesia  Romana  divelli,  et  una  ab  altera  se- 
parari. Quare  iure  meritoque  eiusmodi  opinionem  refellunt,  et 
censura  perstringunt  Canus  dc  loc.  theol.  1.  6,  c.  5,  etGregorius 
de  Valentia  de  Controversiis  fidei  1.  7,  c.  12  ct4.  Huc  spectat 
referre  Breve  « Ad  Apostolicae,  » quo  Pius  IX  damnavit  opus, 
cui  titulus  • luris  ecclesiastici  Institutiones  Ioaunis  Ncpomu- 
ccni  Muytz  in  regio  Taurinensi  Athenaeo  Professoris  » et  alte- 
rum < in  lus  Eccl.  univers.  tractationes.  » Inter  damnatas  pro- 
positiones ea  recensetur,  qua  statuitur  : « nibil  velare  alicuius 
Concilii  Generalis  sententia,  aut  universorum  populorum  facto 
Summum  Pontificatum  ab  Romano  Episcopo  , atque  Urbe  ad 
alium  Episcopum,  aliamque  civitatem  transferri.» 


§11. 

De  vi  et  natura  Primatus. 

Quae  hactenus  dicta  sunt  , salis  superque  de- 
monstrant , Christum  in  Primatu  instituendo  non 
singularem  honoris  , ac  nominis  praerogativam  , 
sed  munus  atque  officium  ad  unitatem  Ecclesiae 
componendam  et  conservandam  instituisse.  Itaque 
certo  tenendum  est  Christum  ipsum  , qui  nihil 
frustra  operatur , potestatem  omnem  obtinendo 
fini,  aptam  eam  quidem  et  necessariam  eidem  Pri- 
matui contulisse.  Hoc  autem  componendae  et  con- 
servandae unitatis  officium  potestatem  jurisdictio- 
nis omnino  efflagitat;  cum  unitas  nequaquam  per 
primatum  meri  nominis  et  honoris,  neque  per  so- 
las cohortationes,  admonitiones,  et  exempla,  sed 

maxime  per  poleslalem  iubendi,  puniendique  ob- 
tineatur. Fac  enim  Pontificem  imperandi  potestate 
destitutum  esse,  quae  unitas  erit , quoties  reliqui 
ab  eius  mandatis  pendere,  eique  parere  non  obstrin- 
gantur? Quis  controversiarum  linis,  si  Pontifex  au- 
ctoritate iudicandi  definiendique  careal?  Quo  pacto 
contumaces  et  unitatem  scindentes  officio  contine- 
buntur, si  Pontifex  nequeat  coactionem  et  poenam 
adbibere?  De  hac  vero  potestate  legislaliva,  iu- 
diciaria,  ac  concliva  fusius  lib.  4 loquar. 

Haec  inierim  catholica  veritas  probatur  usu,  ac 
disciplina  omnium  saeculorum,  nam  inde  ab  aevo 
apostolico  Pontifices  Romani  primatum  iurisdi- 
ctionis  in  universam  Ecclesiam  exercuerunt , ca- 
nones condendo  et  exsequendo , nutantes  in  fide 
confirmando,  devios  ad  fidern  revocando,  pertina- 
ces ab  Ecclesiae  communione  separando  , quae 
omnia  indubiis  monumentis  ex  ima  antiquitate  pe- 
tilis comprobantur. 

His  et  illud  accedit  summi  ponderis  argumen- 
tum , quod  sumitur  ex  Christi  verbis  ad  Petrum  : 
pasce  oves  meas;  siquidem  pascere  non  tantum  si- 
gnificat ius  praebendi  cibum,  seu  docendi,  monen- 
dique,  sed  etiam  salubria  pascua  demonstrandi , 
devios  in  viam  revocandi,  non  obedientes  coercen- 
di, quod  doctissimi  sacrarum  litterarum  interpre- 
tes demonstrant. 

Denique  hac  de  re  plures  exstant  Ecclesiae  de- 
finitiones praesertim  Lateranensis  Synodi  IV,  can. 
5,  Lugdunensis  II  in  professione  fidei  Graecorum, 
Florentinae  sess.  26,  Lateranensis  V sess.  11  , ut 
merito  Sacra  FacuHas  Parisiensis  in  articulis  con- 
tra Lutherum  professa  sit  « Unum  esse  iure  di- 
vino summum  in  Ecclesia  Christi  militante  Pon- 

tificem , cui  omnes  cbrisliani  parere  tenentur,  » 
et  in  censura  edita  die  18  Maii  an.  1683  « unum 
esse  iure  divino  summum  in  Ecclesia  Pontificem 
qui  immediate  a Christo  non  honoris  soium  aut 
dignitatis  , sed  et  potestatis  ac  jurisdictionis  pri- 
matum habeat  in  tota  Ecclesia.» 

§12. 

De  immediata  potestate  Primatus  S.  Petri. 

Eminentem  Primatus  dignitatem  nonnulli  scri- 
ptores imminuere,  et  propemodum  destruere  co- 
nati sunt,  excogitata  distinctione  mediatae  et  im- 
mediatae potestatis  : siquidem  tradiderunt , pote- 
statem Primatus  non  esse  immediatam  seu  ordi- 
nariam, ita  ut  ad  Romanum  Pontificem,  tanquam 
ordinarium  Pastorem,  cura  et  regimen  singularium 
ovium  pertineat;  sed  potestatem  eam  tantummodo 
mediatam  , seu  extraordinariam  esse  , quatenus 
tota  vis  Primatus  posita  est  « in  supplenda  aliorum 
negligenlia,  » et  aliud  nihil  potest  in  aliena  Dioe- 
cesi, nisi  « extraordinario  casu  , » ubi  salus  , et 
unitas  Ecclesiae  pericliletur.  Quae  quidem  opinio 
contraria  est  tum  verbo  Dei , quandoquidem  ab  i- 
pso  Christo  totus  grex,  hoc  est,  fideles  omnes,  et 
Episcopi  Petro  immediate  traditi  sunt  illis  Mallh. 
verbis  XXI,  15,  16,  17:  t Pasce  agnos  meos,  pasce 
oves  meas,»  tum  doctrinae  Conciliorum,  ex  quibus 
unum  proferam  generale  Lateranense  IV  , cuius 
haec  verba  : « Romana  Ecclesia  , disponente  Do- 
mino, super  omnes  alias  ordinariae  potestatis  ob- 
tinet principatum;  » tum  Sanctis  Ecclesiae  Patri- 
bus, qui  Romanum  Pontificem  cerlatim  appellant 

Pastorem  Pastorum,  Episcopum  Episcoporum,  E-5 
piscopum  universalem;  tum  denique  doctrinae  ca- 
tholicae de  Romani  Pontificis  Primatu.  Facultas 
Theologica  Parisiensis  anno  1683  : « Antiquae 
suae  in  Sedem  Apostolicam  reverentiae  esse  duxit 
hic  breviter  de  eo  praefari,  diserteque  repetere  , 
quod  olim  non  semel  professa  est , Romanum  E- 
piscopum  esse  iure  divino  Summum  in  Ecclesia 
Pontificem,  cui  omnes  Christiani  parere  tenentur, 
et  qui  immediate  a Christo  non  honoris  solum  , 
sed  potestatis  , et  iurisdictionis  Primatum  habet 
in  tota  Ecclesia.  » Idque  debent  Catholici  omnes 
'profiteri.  lam  vero  « si  Romanus  Episcopus  est 
divino  iure  Summus  in  Ecclesia  Pontifex,  si  im- 
mediate a Christo  Primatum  potestatis  , et  iuris- 
dictionis in  tota  Ecclesia  habuit  , si  omnes  Chri- 
stiani eidem  parere  tenentur,  manifeste  falsa  , at- 
que etiam  catholicae  doctrinae  adversa  eorum  o- 
pinio  est,  qui  docent  Pontificem  nihil  in  Ecclesia 
posse,  praeterquam  in  casibus  extraordinariis  ad 
supplendam  aliorum  negligentiam.  » Praeclare  i- 
gitur  Natalis  ab  Alexandro  mentem  suam  , immo 
vero  doctrinam  Ecclesiae  catholicae  sic  explicat 
dissertatione  IV,  in  saeculum  I , schol.  3 : < Ro- 
manus Pontifex  summam  habet , eamque  ordina- 
riam in  Ecclesia  universa  potestatem  et  auctori- 
tatem; quam  non  extraordinariis  duntaxat  casibus, 
sed  semper  exercere  potest,  et  in  fideles  universos 
et  in  ipsos  Ecclesiae  totius  Episcopos,  quia  Pasto- 
rum omnium  unus  est  Pastor.  » 

Vide  Zallinger  lur.  cccl.  pub.  cap.  4,  §.  541  et  Ennodium 
Faveulinum  De  Romani  Pontifici»  Primatu  part.  secunda , ca- 
pitibus S et  6.  Verum  huiusce  potestatis  usus  ac  exercitium 
semper  aequam  , moderatum  , benignum  est  , ac  iuxla  leges 

communes,  seu  Canones  institutum.  Ad  rem  auctor  libri; 
€ Febronius  abbreviatus:  » primatus,  ait,  limites  habet,  quos 
Salvator  ipse  posuit.  » 


§13. 

De  laribus  ex  Primatn  dimanantibus. 

lura  cuiusvis  potestatis  ab  eius  fine  et  natura 
colligenda  sunt.  Cum  itaque  finis  primatus  in  ef- 
ficienda, conservanda,  tuendaque  Ecclesiae  unitate 
positus  sit,  recte  statuere,  ac  definire  possumus  ea 
omnia  et  singula  iura  primatus  proprie  habenda 
esse , quae  ad  unitatem  fovendam,  conservandam- 
que  aut  necessaria,  aut  etiam  utilia  sunt:  cui  enim 
finis  committitur,  huic  et  ius  ad  media  confertur. 

Verumtamen  ab  aliquibus  distinctio  fit  inter  ea 
iura,  sine  quibus  unitas  conservari  nequit,  et  ea, 
quibus  ad  conservandam  unitatem  non  est  opus  ; 
atque  prima  illa  essentialia  ac  primigenia  vocant, 
propterea  quod  dicunt  t ea  sola  et  omnia  esse  pri- 
matus iura  , sine  quibus  unitas  Ecclesiae  conser- 
vari non  potest , nihilque  primatum  posse  , quod 
ad  unitatem  non  sit  necessarium.  » Secunda  vero 
adventitia,  seu  accidentalia,  quod  haec  nimirum, 
salva  Ecclesiae  unitate,  a Primatu  abesse  potuerint, 
aut  proinde  vi  canonum,  seu  iure  ecclesiastico,  seu 
commutata  disciplina , Romanae  Sedi  accesserint. 
Sed  distinctionem  illam  nullo  pacto  probare  possu- 
mus, quandoquidem  ad  pontificatum  deprimendum 
nove  excogitata,  plenaque  erroris  est.  In  primis  e- 
nim  potestatem,  auctoritatemque  primatus  intra  fi- 
nes adeo  exiguos,  anguslosque  concludit,  ut  id  unum 
efficere  possit,  quod  ad  componendam,  conservan- 
damque  unitatem  necessarium  est.  Cur  enim  ne- 

cessaria  tantummodo,  non  etiam  opportuna  et  u- 
tilia  servandae  unitati  praestare  non  possit  ? Nou- 
ne,  cui  finis  committitur , huic  et  media  non  so- 
lum necessaria,  verum  etiam  utilia  ad  finem  con- 
feruntur? 

Deinde  in  sententia  adversariorum  Pontifex  po- 
testatem aliquam  , hoc  est  iura  adventitia,  ah  Ec- 
clesia acciperet  , perinde  atque  plenitudinem  po- 
testatis non  ab  ipso  Christo  accepisset.  Sed  in  Con- 
cil.  Florent,  definitum  est  plenam  ipsi  potestatem 
divinitus  traditam  esse  , PP.  Basileenses  in  Syn. 
responso  ad  Tarentinum  Episcopum  declararunt 
fateri  se  et  credere  R.  Pontificem  a Christo  Domino 
in  plenitudine  potestatis  vocatum  esse,  alios  in 
partem  sollicitudinis.  Quam  igitur  novae  potestatis 
particulam  per  canones  accipere  potuit , qui  a 
Christo  plenitudinem  accepit?  Denique  adversario- 
rum sententia  usum  potestatis  cum  ipsa  potestate 
confundit.  Verissime  dictum  est  a Thomassino  in 
nolis  ad  suum  opus  De  V.  et  N.  Eccl.  rliscip. : t In 
Ponlifiee  lota  semper  plenitudo  potestatis  residet, 
etsi  non  totam  semper  exerceat.  » Ubi  ergo  exer- 
cere per  se  coepit,  non  iure  aliunde  comparato, 
sed  iure  proprio  usus  est.  Dum  ergo  Summi 
PP.  necessitatis  vel  utilitatis  causa  ius  polesta- 
temque  aliquam,  qua  iam  pridem  usi  fuerant,  si- 
bi reservant,  non  idcirco  novam  potestatem  sibi 
sumunt,  sed  illam  exserunt, . quae  in  primatu  lan- 
quam  in  fonte,  et  in  radice  continebatur.  Hinc 
reservatio  alicuius  iuris , aut  potestatis  recens 
aut  accidentalis  esse  potest , sed  ius  reservandi 
omnino  primigenium  et  essentiale  est,  cum  ad 
supremam  potestatem  pertineat.  Quamobrem Cone. 
Trid.  Patres  sess.  XIV  , cap.  7 docuerunt:  * Ale- 

rito,  Pontifices  Maximi  pro  suprema  potestate 
sibi  in  Ecclesia  universa  tradita  , causas  aliquas 
criminum  graviores  suo  potuerunt  peculiari  iu- 
dicio  reservare.  » Igitur  iura  Primatus  profluunt 
tum  EX  FINE  TUENDAE  UNITATIS,  tum  EX  SUMMA. 
et  plena  potestate,  qua  Pontifex  ad  explendum 
munus  suum  in  tota  Ecclesia  politur.  Cum  ita- 
que nihil  Pontifex  non  possit,  quod  ad  Eccle- 
siae unitatem  conducat,  profecto  sequitur  non 
modo  praestari  ab  eo  iure  nativo,  quae  necessaria 
sunt  servandae  unitati,  sed  ea  etiam  quae  oppor- 
tuna et  utilia  ipsi  videntur.  Verum,  si  quis  distin- 
ctionem inter  iura  accidentalia  et  essentialia  eo 
sensu  admittere  velit,  quo  Cl.  Lupoli  op.  cit.  t. 
2,  c.  11,  §§  39-40  intellexit,  non  denegabo.  Au- 
ctor hic  primaria  et  immoranlia  ea  dicil,  « quae 
ipsi  primatui  innata,  ac  R.  Pontifici  propria  nulla 
temporum,  aut  disciplinae  mutatione  mulari  pos- 
sunt; » secundaria  vero,  seu  transeuntia  ipse  ap- 
pellat < quae  innixa  primatui  sunt,  ac  proinde  a 
Pontificibus  sibi  potissimum  potuerint  vindicari , 
non  autem  adeo  insita,  ut  propterea  sine  iniuria, 
pro  disciplinae  ac  temporum  varietate,  quadam 
saltem  ratione,  a caeleris  Ecclesiae  praesulibus 
non  potuerint  exerceri.  » 

Scite  admodum  Auctor  Operis  , quod  inscribitur  • Quis  est  ■ 
Petrus,  sive  qualis  Petri  Primatus?»  Katisbonae  4791  pag.  97 
et  seqq.:  • Pervulgatum  hodie,  ait,  ac  tantum  non  universale 
inter  nostros  Cnnouistas  axioma  est , idque  oppido  fallax  , et 
•equivocuin:  cum  frimatus  froftcr  unitatem  ecclesiae  sit,  nimii. 

PRIMATEM  FOSSE,  QUOD  AD  UNITATEM  NON  SIT  NECESSARIUM.  HOC  ixio- 

mste,  ut  aiunt,  indubitabili,  certissimoquc  assumpto,  sequelas 
inde  plurimas  derivant  , queis  totam  quantam  summi  Pontifi- 
cis potestatem  aut  arctissime  contrahere,  aut  penitus  enervare 
irritamque  facere  allaborant.  Cum  enim  ex  una  parte  circa  do- 

gmata  fidei  morumque  Papae  sententiam  negent  esse  infallibi- 
lem, nisi  per  accedentem,  et  quidem  universalem  Episcoporum 
consensum;  cum  insuper  ex  altera  parte  nihil  concedant  a Papa 
statui  et  imperari  posse  , nisi  quod  absolute  necessarium  sit 
ad  conservandam  Ecclesiae  universalis  unitatem,  ad  hanc  vero 
nulla  sit  necessaria  lex  circa  disciplinam,  utpotc  quae  pro  va- 
rietate locorum  varia  esse  possit;  consequitur  Pontificiam  au- 
ctoritatem tam  quoad  res  fidei  et  morum,  quam  quoad  disciplinam, 
nihil  amplius  per  se  ipsam  valere , sed  sine  omni  iam  effica- 
cia esse,  irritamque  ac  nullam.  Ita  iuris  episcopalis  restaura- 
tores  hodierni  (si  Superis  placet)  scopum  consiliorum  suorum 
attigisse  sibi  videntur,  magnoque  sibi  plausu  adiubilant.  Sed 
triumphi  paeana  ante  victoriam  canunt. 

« Satisnc  bona  fide  vel  primum  iam  principium  ponitur  ver- 
bis hisce  indeterminatis  , et  acquivocis : primatus  est  propter 
unitatem  ? Quaero  ex  ipsis , quam  unitatem  intelligant , an 
fidei  tantum,  an  duplicem  illam,  quae  a Christo  in  sua  Ec- 
clesia instituta  est,  tam  Fidei,  quam  obedientiae  unitatem  ? Si 
primum  illud  tacite  intendant,  eo  ipso  manifesta  iam  ipsorum 
fallacia  est:  Christus  enim  non  solum  eiusdem  fidei,  sed  etiam 
eiusdem  obedientiae  suam  voluit  esse  dilectam  sponsam  unius 
viri,  seu  unum  corpus  sub  uno  Capite  , unum  ovile  sub  uno 
Pastore.  In  altero  eoque  integro  tantum  sensu  Grmum  stat 
hoc  principium , primatus  a curisto  institutus  est  , ut  una  in 
fide,  et  obedi  enti  a christianobum  sit  ecclesia.  Iam  vero  prin- 
eipii  veritate  pleno  in  lumine  posita  , nonne  in  aprico  est 
nuda  consequentiae  falsitas:  ergo  papa  nihil  potest,  quod  ad  uni- 
tatem non  necessarium  ? Quam  hacc  inania  et  fallacia  verba ! 
Ita  potius  debuisset  fieri  conclusio:  erco  cum  papa  imperat,  ne- 
cessario obediendum  est.  Ipsa  enim  obedientia  ad  unitatem  a 
Christo  institutam  necessaria  est:  hinc  omnes  suas  fideles  ovi- 
culas Petro  subditas  esse  voluit,  cui  soli  ius  totum  ovile  pa- 
scendi dedit:  fasce  oves  meas.  » 

§44. 

De  inribns  Primatus  in  specie. 

Omnia  autem  iura,  quae  a Primatu  derivantur, 
ad  tria  capita  revocari  commode  possunt.  Ad  pri- 
mum caput  spectat  ius  super  causis  maioribus  , 
ideo  quod  Ecclesiastica  unitas  ex  eis  maxime  pen- 
det. Maiores  vero  causae  sunt  controversiae  fidei 
et  morum,  institutiones,  translationes  , renuntia- 
tiones et  depositiones  Episcoporum  , novorum  E- 
piscopatuum  erectiones,  divisiones  et  uniones,  con- 
firmatio ordinum  regularium  , beatorum  canoni- 
zationes.  Ad  secundum  caput  spectat  ius  supremae 
inspectionis  et  universalis  sollicitudinis  super  pa- 
stores et  fideles , ut  fidei  et  communionis  unitas 
conservetur  et  eiusdem  unitatis  impedimenta  vel 
pericula  avertantur.  Iure  itaque  supremo  inspe- 
ctionis et  universalis  sollicitudinis  continetur  ius 
petendi  excipiendique  relationes,  mittendi  legatos, 
supplendi  negligentiam  inferiorum,  recipiendi  ap- 
pellationes , urgendi  observationem  sacrorum  ca- 
nonum, eosdemque  relaxandi , novos  canones  con- 
dendi, et  causas  aliquas  aut  delicta , aut  personas 
suae  potestati  reservandi.  Ad  tertium  caput  spectat 
ius  super  Concilia  generalia  , in  quibus  graviores 
causae  de  unitate  fidei,  et  communionis  ecclesia- 
sticae veniunt  in  deliberationem  et  consultationem. 
Ius  autem  illud  in  Conciliorum  generalium  convo- 
catione, praesidentia,  et  confirmatione  versatur. 
Quibus  omnibus  de  iuribus  singillalim  hoc  loco  non 
disputamus,  cum  in  libro  primo  de  praenotionibus 
salis  inulta  dicta  sint  de  iure  definiendi  res  fidei  et 

morum,  leges  de  ecclesiastica  disciplina  ferendi, 
convocandi  Concilia,  eisdem  praesidendi  per  se, 
vel  per  legatos  suos,  celebralaque  confirmandi.  De 
nonnullis  aliis,  suo  loco,  deinceps  agendum  erit, 
prout  instituti  nostri  ratio  postulaverit.  Itaque  hic 
quaedam  tantummodo  indicabimus  ac  evolvemus, 
quae  ad  dua  priora  capita  referuntur. 

§15. 

De  iore  pravorum  librorum  lectionis  interdicendae. 

Ouiqui  imperium  inter  homines  tenent,  non 
modo  iure  possunt,  verum  etiam  ratione  muneris, - 
quo  funguntur , omnino  debent  ea  omnia  remo- 
vere et  tollere,  quae  communitati  aderunt  detri- 
mentum. Atqui  nemo  non  intelligil  quantum  Socie- 
tatibus noceant  libri  mali,  qui  a rectis  credendi  vi- 
vendique  regulis  abducunt , mores  corrumpunt , 
dissidia  et  seditiones  adversus  legitimas  potestates 
concitant,  omnia  denique  divina  et  humana  iura 
miscere,  perturbare  et  convellere  student,  ita  ut 
non  temere  dixeris  nullum  iam  esse  in  civitate 
malum,  quod  ipsi  non  fecerint.  Iure  igitur  ac  me- 
rito hebraei,  graeci,  romani  dcin  Imperatores,  o- 
mnesque  bene  constitutae  Societates  huiusmodi 
pestifero,  et  impio  librorum  generi  exterminando 
assiduam  diligenlemque  operam  posuerunt,  prae- 
sertim quod  notum  ipsis  perspectumque  erat,  gra- 
vius, quod  ex  pravis  libris,  quam  quod  ex  pravo 
sermone  , derivari  detrimentum  , quandoquidem 
quae  leguntur  aliius,  quam  quae  loquendo  audiun- 
tur, haerent  impressa  animo  et  difficilius  e me- 
moria elabuntur.  Iure  igitur  Ecclesia  Catholica  ne 

depositum  fidei,  et  animarum  salus  in  discrimen  ad- 
duceretur, libros  religioni,  ac  moribus  noxios  per- 
petuo notavit,  eorumque  lectionem  interdixit.  Cura 
Paulus  venisset  Ephesum,  ut  divinum  verbum  an- 
nuntiaret, « mulli  ex  eis,  qui  fuerant  curiosa  sectati, 
contiflerunt  libros,  et  combusserunt  coram  omni- 
bus, » quod  legimus  Actorum  Act.  XIX,  19.  Hic  au- 
tem non  commemorabimus  iudicia,  quibus  Ecclesia 
in  Conciliis  generalibus  nullo  non  tempore  pravos 
libros  damnavit,  eosque  legi  et  retineri  vetuit. Quae 
quidem  iudicia,  quoniam  ad  fidem  et  mores  perti- 
nent, sunt  omnis  erroris  expertia.  Episcopi  etiam, 
seorsum  , sive  in  Conciliis  Provincialibus  congre- 
gati libros  damnare,  eorumque  lectionem  interdi- 
cere consueverunt  : qua  in  re  potuerunt  errori 
obnoxii  esse  cl  praeterea  eorum  iurisdietio  termi- 
nis Dioecesium  , vel  Provinciarum  circumscribe- 
batur. 

At  in  primis  Romani  Pontifices  in  hac  peste  li- 
brorum avertenda  solliciti  maxime  fuerunt  ; cum- 
que in  iudiciis  de  fide  et  moribus,  non  secus  atque 
Ecclesia  errare  non  possint,  ut  supra  lib.l,§  45,  di- 
ximus, suisque  legibus  chrislianos  omnes  obstrin- 
gant, bine  universo  ex  orbe  catholico  libri,  de  qui- 
bus aliqua  suspicio  suberat,  ad  Romanos  Pontifices 
minebamur,  ut  qui  eorum  iudicio  probati  essent, 
reciperentur,  qui  vero  improbati  ab  omnium  ma- 
nibus eriperentur.  lam  inde  a saeculo  tertio  Dio- 
nysius Alexandrinus  ad  Dionysium  Summum  Pon- 
tificem libros  qualuor  misit,  ut  nosceret,  an  recte 
de  Trinitate  scripsisset.  Et  Augustinus  libros  qua- 
tuor  contra  duas  Pelagianorum  litteras  ad  Bonifa- 
cium  Pontificem  misit,  significans  sese  ea  scripta 
mittere  « non  tam  discenda  , quam  examinanda  , 

£t  ubi  forsitan  aliquid  displicuerit,  emendanda.  > 
Libri  Origenis  ad  Pontianum  Pontificem,  liber  Pe- 
lagii ad  Innocentium  I,  libri  Priscillianistarum  ad 
S.  Leonem  M.  missi  fuerunt,  et  eorumdem  Ponti- 
ficum iudicio  condemnati.  Athanasius  Presbyter 
ad  Gregorium  Magnum  confugit , ut  suspicione 
haeresis  se  purgaret;  Gregorius  veritus , ne  quid 
/raudis  subessel , illius  Episcopum  Ioannem  Con- 
stantinopolitanum  interrogandum  censuit.  Ioannes 
autem  se  adversus  Presbyterum  commotum  fuisse 
respondit,  propterea  quod  apud  eum  codex  inven- 
tus esset  haeretica  labe  contaminatus,  et  codicem 
ipsum  Gregorio  recognoscendum  misit : « quem 
quia,  inquit,  Pontifex  ep.  66  lib.,  ad  nos  studuit 
pro  satisfactione  transmittere,  priores  eius  paries 
sollicita  lectione  percurrimus.  Et  quoniam  mani- 
festa in  eo  haereticae  pravitatis  venena  reperi- 
mus  , ne  denuo  debuisset  legi  vetuimus.  > In 
quem  locum  Maurini:  < Agnosce,  inquiunt,  anti- 
quam in  Romanis  Pontificibus  libros  aliquos  pro- 
hibendi potestatem  et  consuetudinem , cui  parere 
tenebantur  etiam  Orientalis  Ecclesiae  alumni,  Con- 
slantinopolilano  Patriarchae  , aut  alteri  alioquin 
subditi.  » Mitto  caetera  exempla  , quibus  liquet , 
perversos  ac  noxios  libros,  postquam  docti  viri  eos 
cognoverunt,  diligenlerque  expenderunt,  per  bul- 
las ac  brevia  , sive  per  SS.  Indicis,  et  Supremae 
Inquisitionis  congregationes  a Romanis  Pontifici- 
bus, omni  aetate,  fuisse  damnatos  iuxta  diversam 
rationem,  vel  simpliciter  vel  cum  clausula  donec  cor- 
rigatur, irrogatis  etiam  poenis  spiritualibus,  qude 
ubique  Christianos  obstringunt;  qua  in  re  non  so- 
lum prospicitur  ac  consulitur  saluti , ac  utilitati 
Christianorum,  verum  etiam  ab  impetu  et  furore 

perditorum  hominum  vindicatur  veritas  Christia- 
nae religionis,  quam,  si  Dei  filii  esse  velimus,  ve- 
nerari, diligere,  ac  vereri  debemus. 

Quum  vero  impossibile  prorsus  sit  libros  omnes 
noxios  incessanter  prodeuntes  statim  perspectos  ha- 
bere, ac  censura  percellere,  Summi  Pontifices  nullo 
non  tempore  episcopos  hortati  sunt,  ut  ad  fidei  inte- 
gritatem animum  semper  intenderent,  errores  vix 
ortos  comprimerent,  ac  repellerent,  librosque  no- 
xios, propria  auctoritate,  e manibus  fidelium  evel- 
lerent , atque  per  eos  ipsi  fideles  edocerentur  , 
quod  pabuli  genus  sibi  salutare , quodve  noxium 
ac  mortiferum  ducere  deberent.  Vide  mandatum 
Leonis  XII,  26  Martii  1826. 

Vide  Con$t.  Alexandri  VII  inter  multiplices  leges  in  Conci- 
lio Lateranensi  V.  latas,  Const.  Leonis  X «EXSURGE  DOMINE  • 
Cone.  Trident.  sess.  18  ct  15,  Const.  Clementis  XIII,  « CHRI- 
STIANAE » 25  Nov.  1766,  et  Litteras  encyclicas  Gregorii  XVI 
• MIRARI  > 25  Ang.  1852  , ubi  dicitur:  « Ex  hac  constanti 
omnium  aetatum  sollicitudine,  qua  semper  3.  haec  Apostolica 
Sedes  suspectos  et  noxios  libros  damnare  et  de  hominum  mani- 
bus extorquere  enixa  est,  patet  luculentissime  quantopere  falsa, 
temeraria,  eidem  Apostolicae  Sedi  iniuriosa  et  foecunda  malo- 
rum in  Christiano  populo  ingentium  sit  illorum  doctrina  , quj 
nedum  censuram  librorum,  velnli  gravem  nimis  et  onerosam 
reiiciunt , sed  eo  etiam  improbitatis  progrediuntur  , ut  eam 
praedicent  a recti  iuris  principiis  abhorrere,  iusque  illius  de- 
cernendae habendacque  audent  ecclesiae  denegare.  > De  iure  et 
modo  libros  fidei  ct  moribus  noxios  prohibendi  , diligenter  dis- 
seruit lacobus  Grctscrus  Operum  lom.  15,  et  Gabriel  Putber- 
beus  in  suo  Theotimo,  qui  sunt  « libri  tres  de  expurgandis  ma- 
lis libris;  » Francisens  Ant.  Zaccsria  seripsit  «Historiam  pole- 
micam  de  prohibitione  librorum.  » Vide  etiam  loannis  Devoti 
Inst.  Canon,  lib.  4,  liti.  7,  A Heimans  op.  « Dc  ecclesiastica 
librorum  aliorumque  scriptorum  in  Belgio  prohibitione  disqui- 
sitio. » Bruxcllis  an.  1849  c.  1,2.  Bouix  • de  Curia  Romana» 
p.  3,  sect.  5,  c.  1,  p.  286,  et  Zinelli  Episcopus  Tarvisinu*  op. 

Instit.  Can.  Vol.  I.  P.  II.  A 

« In  doctrinam  catholicam  de  librorum  prohibitione  , ut  erro- 
res nonnulli  recens  vulgati  refellantur,  explanatio,  de  quo  opere 
ride  CivilU  Cattolica  quad.  538,  serie  6,  vol.  4,  48  fol.  4865, 
p.  447. 


§16. 

De  Inre  definiendi  facta  dogmatica. 

Cum  paragrapho  45,  loqueremur  de  infallibili- 
tate  Romani  Pontificis  in  rebus  Odei  ac  morum  , 
asseruimus  inter  infallibiles  definitiones  recenseri 
debere  etiam  illas,  quibus  damnatae  sunt  proposi- 
tiones quinque  Iansenii , prout  in  suo  libro  , cui 
titulus  Augustinus  , continentur.  De  hoc  iudicio 
Romani  Pontificis , licet  nonnihil  simpliciter  ac 
generatim  indicatum  fuerit,  § 47,  ubi  sermo  erat 
de  quaestione  facti,  quae  connexionem  habet  cum 
iuris  quaestione  ad  fidem  pertinente , specialem 
tamen  ea  de  re  sermonem  consulto  ad  hunc  lo- 
cum reservavimus.  Sed  quoniam  provinciam  hanc 
vindicaverunt  sibi,  pro  suo  iure , Theologi,  a 
fusiori  huius  privilegii  expositione  abstinebimus  , 
nonnulla  tantum  adnotando,  quae  ad  institutum 
nostrum  spectare , pariterque  sufficere  videntur. 
Atque  ut  exordiamur  a distincta  rerum  explica- 
tione , quae  necessaria  prorsus  est  in  hoc  ge- 
nere, ut  veritas,  quam  cit.  § 46  enunciavimus, 
in  suo  fulgore  appareat,  oportet  duplex  factum, 
hac  in  re  probe  distinguere  ; alterum  mere  per- 
sonale , an  nempe  auctor  ille , vel  alius  doctri- 
nam proscriptam  reapse  docuerit , opusque  dam- 
natum exaraverit;  alterum  dogmaticum,  an  sensus 
propositionis,  non  in  se  ac  separatira  , sed  in  suo 
contextu  spectatus , et  habito  respectu  ad  oratio- 

nis  ordinem  et  parallelismum,  erroneus  revera  sit 
iuxta  communem  intelligentiam  verborumque  pro- 
prietatem. Iam  vero  de  primo  facto  Sum.  Pont, 
sollicitus  non  est , nullumque  de  eo  iudicium  e- 
mittit , quandoquidem  disquisitionis  , ac  conde- 
mnationis obiectum  non  constituit,  sed  ex  historia 
praesupponitur;  unde  fit,  ut  si  quis  opus  damna- 
tum auctori,  cuius  nomen  verum  praesefert , haud 
esse  attribuendum  perfracte  denegaverit , is  qui- 
dem contra  omnes  critices  regulas  peccare  dicen- 
dus esset,  sed  Rom.  Pontificis,  qui  de  facto  hoc  mi- 
nime laborat,  auctoritati  nullomodo  adversaretur. 

De  altero  facto  tantum  Sum.  Pontifex  decernit,  et 
quaeritur,  an  infallibilis  sit?  Ianseniani,  Quesncl- 
listae  , et  appellantes  , ut  damnationem  quinque 
propositionum  , quae  ex  opere  Iansenii , « Augu- 
stinus » excerptae  erant,  eluderent,  distinctionem, 
duce  Arnaldo,  inter  ius  et  factum  excogitarunt,  ut 
concluderent  Rora.  Pontificem  posse  quidem  pro- 
positiones aliquas  percellere,  non  eo  vero  progre- 
di, ut  statuat  eas  contineri  reapse  in  aliquo  libro, 
et  sensu  ac  mente  ab  auctore  intento  falsas  esse, 
utpote  quod , aiunt , iudicium  hoece  factum  hu- 
manum respicit,  circa  quod  Sum.  Pont,  non  solum 
iudex  infallibilis , sed  ne  competens  quidem  est. 
Verum  quum  agatur  non  de  facto  solum  humano, 
a quo  ius  determinatur , sed  de  iure  fundato  in 
facto , auctores  plerique  omnes  R.  P.  iudicium, 
hac  super  re,  non  solum  competens,  sed  etiam  ir- 
reformabile esse  tenent,  quod  tum  ex  ipso  magi- 
sterio, quo  Pontifex  fruitur,  tura  ex  fine  primatus, 
quem  a Christo  acoepit,  tum  ex  constanti  ecclesiae 
praxi , tum  ex  luculentissimis  Patrum  testimoniis 
demonstrant.  Vide  Simonnet , Bossuetus  , VeitU  , , 

Fenelonium  , Tournely,  Bolgeniura  , Perrone,  a- 
liosque  , qui  de  hoc  argumento  fuso  calamo  dis- 
serunt. Pro  nostro  instituto  haec  iudicasse  suffi- 
ciat. 

Vide  etiam  egregias  Pii  VI  litteras  ad  Episc.  Brixiens.  IS 
Sept.  1781  datas  , quibus  invicte  ac  perspicue  demonstratur 
Constitutiones  Clem.  XI  • viseam  bomini  » et  « ukigekitds  » 
ubi  damnantur  errores  Quesnclli  , ac  lansenii  , irreformabile 
Sanctae  Sedis  iudicium  continere  , quod  et  Patres  in  Concilio 
Romano  a Ben.  XIII  antea  an.  1723  congregati  definiverunt» 
et  ipse  Conventus  Cleri  Gallicani  sua  declaratione  edita  in 
comitiis  1763  agnovit»  dum  admisit  « Constitutionem  Unigeni- 
tus, tamquam  iudicium  dogmaticum  Universae  Ecclesiae , aut 
quod  eodem  recidit  , tamquam  iudicium  irreformabile  buius 
ipsius  Ecclesiae  in  materia  doctrinae,  cui  iudicio  debetur  sin- 
cera cordis  et  spiritus  submissio.  • 


§17. 

De  inre  dies  festos  de  praecepto  constituendi. 

« Nemo  inficiari  potest,  ait  Bened.  XIV,  de  Bea- 
tif.  SS.  t.  4,  p.  2,  c.  16,  n.  11,  olim  ab  episcopis 
dies  festos,  qui  in  dioecesi  rite  celebrari  deberent, 
fuisse  constitutos.  > Id  eruitur  ex  cap.  Pronun- 
ciandum  de  consuet,  dist.  3 , et  cap.  Conquestis 
de  feria,  nec  non  ex  Cone.  Trid.  sess.  25  , c.  12  , 
de  ref.,  ubi  dicitur:  « Dies  festi,  quos  in  dioecesi 
sua  servandos  episcopus  praeceperit,  ab  exemptis 
omnibus  etiam  regularibus  serventur.  » Verum  Ur- 
banus VIII , const.  universa  indictis  ac  enumeratis 
diebus  festis  ex  praecepto  servandis,  decernit  ac 
declarat , « Christi  fideles  nequaquam  teneri  de- 
inceps ad  servandum  ex  praecepto  reliquos  dies , 
quos  hactenus  sive  in  ecclesia  universa  , sive  in 

quovis  regno,  aut  natione  , aut  loco  quocumque  , 
sive  ex  praecepto,  sive  ex  consuetudine  , sive  ex 
devotione  tanquam  festivos  celebrant;  » et  insuper 
« ne  dies  festos  a locorum  ordinariis  nimia  ali- 
quorum facilitate  aut  populorum  importunitate 
deinceps  iterum  multiplicari  contingat,  » ordina- 
rios in  Domino  monet , « ut  ad  ecclesiasticam  u- 
bique  servandam  aequalitatem  de  caetero  perpe- 
tuis futuris  temporibus  ab  indictione  sub  praece- 
pto novorum  festorum  abstineant.  Quaeritur  hic 
4*  an  post  hanc  constitutionem  , potestas  novos 
dies  festos  indicendi  , episcopis  sublata  sit?  Qui 
negativam  tuentur  sententiam  innituntur  tum  ver- 
bis ipsis,  quae  potius  commonentia  , quam  prae- 
ceptiva sunt,  ut  observant  Devoti  1. 2,  t.  5,  §5,  nota  4, 
et  S.  Alphonsus  de  Ligorio  1.  3 , n.  266,  tum  au- 
ctoritate Ben.  XIV,  qui  libro  4,  de  Beat.  SS.,  p. 
1,  c.  13,  tenet  « episcopum  posse  in  sua  dioecesi, 
de  consensu  cleri  et  populi  festum  instituere  de 
praecepto.  » Qui  affirmativam  tenent  sententiam 
proferunt  in  medium  decisiones  S.  C.  legitimis  ri- 
tibus cognoscendis  praepositae , diebus  22  dec. 
4622  et  23  iunii  4703,  editas.  Ad  dubium  enim, 
an  episcopus  in  sua  dioecesi  festa  ab  Urbano  VIII 
suppressa  possit  confirmare,  adeo  ut  sint  obliga- 
toria, et  alia  festa  instituere  de  praecepto,  praeter 
illa,  quae  in  dicta  Bulla  expressa  sunt?  » respon- 
sum est:  « Negative.  » Quaeritur  2°  an  saltem  e- 
piscopus  festorum  numerum  imminuere  queat  ? 
Nullum  habetur,  quod  sciam , de  hac  re,  Sanctae 
Sedis  decretum  ; verum  facto  constat , a Summo 
Pontifice  imminutionem  huiusmodi  peculiaribus 
regnis  ac  dioecesibus  solum  attribui  ac  concedi. 
Reapse  Ben.  XIV,  ut  alia  exempla  silentio  praeter- 

eam,  const.  non  multi  14  nov.  an.  1748,  nonnul- 
lorum catholicorum  principum  et  ordinariorum 
sibi  porrectis  precibus  annuens , indulsit  ut  fide- 
les populi  quibusdam  festivis  diebus  , servato  in 
eorumdem  festorum  vigiliis,  in  quibus  praeceptum 
est , ieiunio  , ac  audita  tantum  in  iisdem  festis 
missa,  laboriosis  suarum  artium  exercitationibus, 
ac  servilibus  operibus  vacare  possent.  Idem  prae- 
stitere pro  aliis  dioecesibus  ac  nationibus  , prae- 
sertim pro  Italia  et  Poloniae  regno  Clem.  XIV  an. 
1774  , et  Pius  VI , an.  1775.  Tandem  Cardinalis 
Caprara  , decreto  2 ap.  1802  , festos  omnes  dies, 
pro  universae  Galliae  territorio,  ad  quatuor,  prae- 
ter dominicos,  contraxit , nempe  , ad  dies  Nativi- 
tatis Domini,  Ascensionis,  Assumptionis  B.  M.  V., 
et  solemnitatis  Omnium  Sanctorum,  simulque  con- 
cessit < ut  posthac  in  reliquis  festis  diebus  omnes 
eiusdem  incolae  non  solum  a praecepto  audiendi 
missam  vacandique  ab  operibus  servilibus , sed  a 
ieiunii  etiam  obligatione  in  diebus  , qui  festa  hu- 
iusmodi  proxime  praecedunt , prorsus  absoluti 
censeantur , et  sint.  » Ubi  notandum  est , obliga- 
tionem ieiunii  sublatam  esse  pro  vigiliis  festorum 
suppressorum  , non  vero  pro  iis  , quae  ad  festa 
translata  ad  proximam  dominicam  referuntur. 
Unde  adest  in  Gallia  lex  ieiunii  pro  vigiliis  SS. 
Apostolorum  Petri  et  Pauli,  et  S.  C.  Inquisitionis 
illud  servandum  esse  decrevit  an.  1885. 

§48. 

„ r 

De  lore  ordinandi  litnrgiam. 

Cum  ex  dictis  superiori  §§21  et  47  R.  Pontifex  vi 
primatus,  seu  institutione  divina,  legum  de  ecclesia* 
stica  disciplina  ferendarum  iure  polleat,  illud  pla- 
ne consequitur , quod  ad  ipsum  etiam  supremum 
ius  quoque  ordinandae  immutandaeque  liturgiae 
divina  institutione  in  universa  , qua  late  patet , 
ecclesia  , pertineat.  Liturgia  enim  cum  non  sit , 
nisi  quidam  symbolorum  complexus  fidero  ipsam 
repraesentantium  et  exprimentium,  vel  forma  cul- 
tus interni  in  Ecclesia  constituti , atque  catholici 
dogmatis  expressio  et  professio,  iara  neminem  fu- 
gere potest , quin  ad  Romanum  Pontificem  , cui 
de  doctrina  , fide,  culluque  iudicium  spectat , li- 
turgici  etiam  iuris  dicundi , eiusque  actionum  de- 
terminandarum potestas  collata  sil , praesertim 
quod  nulla  ratione  ambigi  possit,  quin  invisibilis 
Auctor  et  Institutor  Ecclesiae  Christus  Romano 
Pontifici , tanquam  suo  visibili  in  terris  Vicario  , 
facultatem  determinandi  ac  praescribendi  modum, 
quo  fides  publica  exprimitur  ac  profitetur , con- 
cedere noluerit,  vel  nequiverit.  Haec  veritas  con- 
firmatur ex  constanti  Ecclesiae  praxi , Romano- 
rumque  Pontificum  exemplis.  Ecclesia  namque  il- 
lud semper  in  more  habuit,  ut  rituum  diversita- 
tem , quae  in  particularibus  quibusdam  ecclesiis 
non  sine  magna  fidelium  admiratione  , divinique 
cultus  perturbatione  conspiciebatur,  ad  uniformi- 
tatem reduceret , praesertim  si  illegitime  ii  ritus 
essent  inducti  et  errorem  continerent , aut  in  er- 

rorem  inducerent.  Summi  Pontifices  vero  ab  an- 
tiquissimo inde  tempore  primas  circa  liturgiam 
partes  gesserunt  atque  pro  summa,  qua  Ecclesiam 
universam  regebant,  sollicitudine,  nullo  non  tem: 
pore  incubuerunt , ut  in  Ecclesia  orientali  pro- 
pria ipsi  praescripta  liturgia  , emendatis  quibus 
ea  continetur  libris,  integre  servaretur , et  in  oc- 
cidentali, ubi  praeter  romanam  , aliae  diversae  a- 
derant,  constans,  quantum  fieri  poterat,  unifor- 
misque  sacrae  quaepiam  liturgiae  norma  ubique 
constabiliretur.  Hinc  factum  est,  ut  ius  ordinandi 
et  immutandi  liturgicos  actus , quod  primis  tem- 
poribus ex  pontificia  potius  indulgentia,  quam  ex 
iure  proprio  ac  nativo  ab  Episcopis  et  Conciliis 
Provincialibus  in  suis  dioecesibus  exercebatur,  ex 
quo  tanta  caeremoniarum  et  precum  orta  est  va- 
rietas ac  multitudo,  quae  a fidelibus  aequo  animo 
ferri  nequibat,  successu  temporis,  ob  Ecclesiae  u- 
tilitatem  et  ad  mala  et  incommoda  amovenda, 
quae  ex  diversis  formulis  oriebantur,  opportune 
fuerit  revocatum,  ipsique  tantum  Apostolicae  Sedi 
expresse  reservatum,  ita  ut,  gravissimis  commi- 
natis poenis,  in  Ecclesia  orientali  nemini  liceret, 
inconsulta  S.  Sede,  quidquam  innovare,  aut  ali- 
quid introducere  , quod  integram  exactamque  ri- 
tuum  observantiam  imminuat ; et  in  Ecclesia  oc- 
cidentali , alio  omni  ritu  interdicto , breviarium 
romanum  ac  precandi  psallendique  formula  in 
omnibus  ecclesiis  et  locis  etiam  exemptis,  in  qui- 
bus officium  ex  more  et  ritu  Ecclesiae  romanae 
dici  solet  et  consuevit,  praeciperetur,  simulque  sta- 
tutum esset,  breviarium  ipsum  nullo  unquam  tem- 
pore vel  in  totum,  vel  ex  parte  mutandum,  vel  ei 
aliquid  addendum,  vel  omnino  detrahendum  esse. 

Idem  prorsus  dicendum  de  Missali , de  Caeremo- 
niali,  de  Martyrologio  et  etiam  de  Rituali.  Vide  de 
hac  re  Cone.  Trid.  sess.  25,  c.  12  , et  Constitu- 
tiones tum  S.  Pii  V,  « QUOD  A NOBIS,  » 7 Idib. 
iulii  1568  , « QUO  PRIMUM  TEMPORE  , » prid. 
idus  iulii  1570,  « EX  PROXIMO,  > 12  kalend. 
octobris  1571,  tum  Gregorii  XIII  « EMENDATO, » 
14  ian.  1584,  tum  Clementis  VIII  « CUM  IN  EC- 
CLESIA, » 10  maii  1602,  et « CUM  NOVISSIME,  » 
14  iulii  1600,  tum  Pauli  V,  « APOSTOLICAE  SE- 
DI, »17  iunii  1614,  tum  Urbani  VIII  « UNIVER- 
SA, » idib.  septembris  1642  , et « CUM  ALIAS,  » 
27  apr.  1443,  tum  Innocentii  X,  « ETSI  ALIAS,  » 
30  iulii  1640,  tum  Benedicti  XIII  «LICET  ALIAS,» 
7 martii  1727,  tum  denique  Benedicti  XIV  , Con- 
stitutiones « ETSI  PASTORALIS,  # t.  1 , Bulla 
57  , « DEMANDATAM  , t.  1 , Bulla  87  « EX  PA- 
STORALI, * t.  4,  « EX  QUO  PRIMUM,  » et  litteras 
« QUAM  ARDENTI,  » 25  martii  1752.  Huc  spectat 
decretum  S.  R.  C.  5 april.  1638,  quo  decernitur, 
< non  potuisse  , nec  posse  locorum  ordinarios  tam 
saeculares , quam  regulares  addere  kalendariis  et- 
iam propriis  SS.  officia  , nisi  ea  duntaxat , quae 
Breviarii  Romani  rubricis,  vel  S.  R.  C.,  vel  S.  A- 
postolicae  licentia  conceduntur,  » quod  decretum 
« comprehendit  etiam  breviaria  tolerata  a Pio  V, 
excedentia  200  annos , ita  videlicet  ut  non  possit 
iis  addi  aliquid  festum  SS.  , nec  minus  ratione 
reliquiarum  , nisi  modo  et  forma  contenta  in  de- 
creto et  consulta  S.  Sede.  » Eadem  statuit  S.  C. 
C.  die  28  oct.  eiusdem  anni. 

Tria  adhuc  de  hoc  argumento  ex  cit.  constit., 
ex  pluribus  declarationibus  a S.  Sede  de  re  li- 
turgica  editis,  et  praesertim  ex  Brevi  die  6 augusti 

1842  ad  Arcbiepiscopum  Rhemensem  dato,  ex  S. 
R.  C.  decisione  10  ianuarii  1852,  et  ex  litteris 
ad  Card.  de  Bonald  20  apr.  1863  , et  17  martii 
1864,  scriptis  , notanda  supersunt.  Primum  est : 
« S.  Pium  V , in  locis  , in  quibus  officium  divi- 
num ex  more  et  ritu  Romanae  ecclesiae  dici  de- 
bet, et  consuevit,  eos  tantum  ab  obligatione  Bre- 
viarii ac  Missalis  Romani  recipiendorum  exemptos 
voluisse,  qui  ab  ipsa  prima  institutione  a S.  Sede 
approbata,  aut  consuetudine,  quae  vel  ipso  insti- 
tuto 200  annos  superaret  ac  antecederet , aliis 
certis  missalibus  ac  Breviariis  ab  illis  diversis 
usos  fuisse  constiterit;  » ita  videlicet,  ut  ipsi  non 
quidem  commutare  iterum  atque  iterum  arbitrio 
suo  libros  huiusmodi,  sed  quibus  utebantur,  reti- 
nere possent , facta  tamen  facultate  missalis  ac 
breviarii  romani  in  cboro  utendi  « si  id  magis 
placeat,  dummodo  episcopus  et  universum  capitu- 
lum in  eo  consentiant.  » Alterum  est:  quoties- 
cunque  particularia  Breviaria  aut  Missalia  ob  in- 
ductas, inconsulta  S.  Sede  , varietates  , diversa  a 
primaevis,  quae  tempore  Pii  V , retinebantur , e- 
vasisse  constiterit,  Episcopos  et  Regulares  Ordines 
a veteri,  quo  utebantur,  privilegio  excidere,  seve- 
raque  adeo  obligatione  adstringi  Breviarium  ac 
Missale  Romanum  adoptandi,  ut  ad  veteres  libros, 
quos  praedecessores,  inductis  proprio  nutu  refor- 
mationibus , dimiserunt , regredi  nullomodo  con- 
cedatur. Exinde  iure  S.  R.  C.  contra  mentem  S. 
Sedis  eos  agere  statuit , qui  privilegium  antiquis 
huiusmodi  libris  affixum  ad  hodiernos  quoque 
sic  immutatos  extendere  se  posse  putant,  simulque 
eos  enixe  hortatur  non  solum  , sed  et  praecipere 
videtur,  ut  Breviarium  Romanum  quamprimum 

assumant,  ac  laudes  divinas  iuxta  illud  persolvant, 
concessis,  si  id  expedire  iudicaverint,  quibusdam 
induitis  ac  privilegiis  et  proprio  Sanctorum  offi- 
cio. Tertium  est:  episcopis  non  inesse  ius  in  suis 
ecclesiis,  quae  ab  initio  communiter  cum  caeteris 
veteri  romano  more,  missali  ac  breviario  uti  con- 
sueverant , privatum  sibi  missale  ac  breviarium 
conficiendi,  iliamque  communionem  uni  Deo  una 
eademque  formula  preces  et  laudes  adhibendi , 
dissimillimo  inter  se  ac  pene  cuiusque  episcopatus 
proprio  officio  discernendi,  consuetudine  qualibet 
hac  super  re  remota , quae  detestabilis  abusus  et 
prava  corruptela  dicenda  est,  ecclesiasticae  disci- 
plinae nervum  disrumpens.  Quae  cum  ita  se  ha- 
beant, iam  pluribus  opus  non  est , ut  quisque  vi- 
deat quid  sentiendum  sit  de  distinctione  excogita- 
ta a Clar.  Auctore  op.  « Praelect.  J.-C.  habitae 
in  Seminario  S.  S.  s t.  2,  p.  3,  a.  2,  n.  535,  ut 
inde  inferat  Episcopos  ac  Regulares  posse  quae- 
dam accidentalia  in  libris  lilurgicis  immutare,  ac 
nova  inducere,  quae  accidentalia  sint.  Id  autem 
nullomodo  admitti  ac  sustineri  potest. 

Conf.  Zaccaria  Bibi,  ritual.  t.  1,  diss.  1.  c.  4, 
3,  Gueranger,  « Instruet.  Liturgicae,  > et  Bouix, 
de  Iure  Liturgico,  Parisiis  4853.  Quoad  libros  li- 
turgicos  , qui  denuo  praelo  mandantur , praestat 
hic  in  memoriam  revocare  Decretum  generale  S. 
R.  C.  die  26  aprilis  4834  editum  , et  die  48  fe- 
bruarii 4843  confirmatum,  quo  statutum  est,  ut 
« Ordinarii  locorum  pro  suo  munere  invigilent, 
ut  denuo  non  cudantur  liturgici  libri  sine  attesta- 
tione a Pontificiis  Constitutionibus  praescripta,  et 
quoad  illos,  qui  huiusmodi  attestatione  destituun- 
tur , et  ab  anno  praesertim  4788,  ac  deinceps 

cusi  fuere,  aliquod  exemplar  ex  supradiclis  exa- 
mini probatae  personae  ecclesiasticae  subiiciant, 
quae  illud  conferat  cum  iis  , qui  in  Urbe  , iuxta 
morem,  sunt  impressi  (exceptis  tamen  Breviario 
an.  1828,  typis  Contedini , et  Missali  an.  1826 
praelo  de  Romanis  cusis,  in  quibus  nonnulla  men- 
da irrepserunt),  acceptaque  fidei  narratione  revi- 
soris  , quando  illud  adamussim  concordare  cum 
praedictis  inveniatur,  suo  clero  declarent  ipsi  Or- 
dinarii Breviaria,  Missalia  etc.,  etc.,  illius  impres- 
sionis perfecta  esse  , adeo  ut  illis  licite  et  sine 
ulla  dubitatione  uti  quis  valeat.  » Conf.  Analecta 
Pontificia,  12  livr.,  coli.  1847. 

§19. 

De  inre  tneudi  Sacros  Canones. 

Ex  cura  totius  Ecclesiae  Petro  eiusque  succes- 
soribus concredita  oritur  officium  et  ius  naviter 
curandi , ut  sacri  Canones  ab  omnibus  observen- 
tur. Hinc  Bonifacius  I , ep.  5 ad  Hilar.  Arelat. 
ait:  « Convenit  Papas  paternarum  sanctionum  di- 
ligentes esse  custodes.  » Romanis  quidem  Ponti- 
ficibus perpetuo  summae  laudi  datum  est , quod 
sanctissimas  Patrum  regulas  et  ipsi  coluerint  sum- 
mopere , et  ab  omnibus  servandas  diligentissime 
curaverint.  Coluerunt  ipsi  quidem  sanctissimas 
sacrorum  Canonum  regulas  easque  tum  demum 
immutandas  esse  decreverunt,  cum  manifesta  fieret 
variandi  necessitas  seu  magna  utilitas,  eademque 
longi  temporis  experimento  comprobata  , cuius 
quidem  rei  luculenta  exstant  monumenta  penes 
Thomassini  de  V.  et  N.  Eccl.  discipl.,  et  Zaccaria 

diss.  * Lasciamo  star  le  cose  corae  stanno,  » et 
diss.  de  Episc.  in  dispens.  potestate  c.  1,  n.  6. 
Vide  Honorium  III  c.  2 , de  capellis  Monach.  et 
S.  Pium  V in  declar.  , quam  refert  Garzias  p.  4 
de  Benef.  c.  5,  n.  32.  Imo  tanta  fuit  RR.  Pontifi- 
cum firmitas  in  tuendis  canonibus,  ut  resisterent 
etiam  pro  auctoritate  sua,  frequentissirais  Episco- 
porum coetibus,  qui  in  aliquam  illorum  immuta- 
tionem sine  iusta  causa  consentirent.  Quo  spectant 
illa,  quae  a Leone. M.  gesta  sunt  contra  institu- 
tionem Constantinopolitani  Patriarchatus  a Chal- 
cedonensi  Concilio  decretam,  quam  institutionem 
improbarunt  pariter  Pontifices  Leonis  eiusdem 
successores,  quoad  Ap.  Sedes  ad  paternam  sui  of- 
ficii rationem  spectare  intellexit , ut  ad  graviora 
mala  avertenda  suum  ei  rei  daret  assensum.  Alia 
in  hoc  genere  exempla  persequi  nec  per  tempus 
licet,  nec  opus  est. 

Huic  iuri  cohaeret  ius  animadvertendi  in  eos  , 
qui  contra  fecerint.  Sunt  enim  Romani  Pontifices 
non  modo  sacrorum  canonum  custodes,  sed  etiam 
vindices.  Quid  nimirum  ea  cura  prodesset  sine  vi 
ad  coercendum  idonea?  Quapropter  Coelestinus  I, 
epist.  ad  Episcopos  per  Apuliam  et  Calabriam: 
« Quisquis , inquit , conatus  fuerit  tentare  prohi- 
bita , sentiat  censuram  Apostolicae  Sedis  minime 
defuturam.  Quae  enim  sola  admonitionis  auctori- 
tate non  corrigimus , necesse  est  per  severitatem 
congruentem  regulis  vindicemus.  > Et  Leo  Magnus 
in  epist.  ad  Episcopos  per  Campaniam,  Picenum, 
et  Tusciam  haec  habet : « Omnia  decretalia  con- 
stituta tam  beatae  memoriae  Innocentii,  quam  o- 
mnium  Decessorum  nostrorum,  quae  de  ecclesia- 
sticis ordinibus,  et  canonum  promulgata  sunt  di- 

sciplinis , iia  a vestra  dilectione  custodiri  debere 
mandamus,  ut  si  quis  in  illa  commiserit , veniam 
sibi  deinceps  noverit  denegari.  » Quis  vero  igno- 
rat ea,  quae  contra  Quarto-decimanos  , Rebapti- 
zantes, atque  alios  Ecclesiasticis  legibus  repugnan- 
tes a Victore  Stephano , caeterisque  Pontificibus 
gesta  sunt?  « Ille,  Leo  scilicet  Pontifex  Romanus, 
ait  Auctor  Defens.  Declarationis  Cler.  Gallic.  in 
Corollario  ad  calcem  eiusdem  operis,  latrocinalem 
Synodum  valere  non  est  passus:  imperatoria  pote- 
state fretum,  Alexandrinum  Dioscorum  fregit , ad 
instaurandam  cognitionem  Imperatorem  perpulit. 
Chalcedonensis  Synodi  auctor , ac  deinde  exsecu- 
tor ad  constabiliendam  communem  Ecclesiae  fi- 
dem invicta  potentia  stetit.  Eadem  exsequendi  au- 
ctoritate freti  Gelasius,  ac  deinde  sequuti  Romani 
Pontifices  adversus  Imperatores  , ac  Regiae  urbis 
Antistites  in  Chalcedonensem  Synodum  rebellan- 
tes nulla  nova  Synodo  indigere  se  professi,  tanta 
egere  confidentia  lantaque  vi,  ut  Imperatores,  to- 
tamque  orientalem  Ecclesiam  ad  condemnandos 
perduelles  sola  iam  Sedis  Apostolicae  auctoritate 
perpulerint,  Constantinopolitani  Praesules  alta  spi- 
rantes, et  Principum  gratia  ferocientes,  et  a Ne- 
storianis  Acacianisque  temporibus  Ecclesiae  gra- 
ves, tanquam  in  schisma  erupturos  animo  provi- 
derent, qua  gravitate  poterant,  coercebant.  Itaque 
eorum  tanta  vis  fuit , ut  Agapetus  Papa  exsul  et 
supplex  Constantinopolitanum  Praesulem  ( Anthi- 
mum)  ad  pristinam  Trapezuntinam  Sedem  contra 
Canones  dimissam  amandaret;  ab  hac  quoque  de- 
iiceret,  nisi  rectam  profiteretur  fidem.  » 

E*  quibus  satis  superque  refellitur  eorum  error,  qui  conten- 
dunt Suminum  Romanum  Pontificem  Sacrorum  Canonum  me- 

rum  exsecutorem  esse;  ideoque  monere  et  hortari,  sed  nulla  in 
contumaces,  nisi  in  ipsis  Canonibus  sancita  poena  animadvrr- 
tcre  posse.  Et  hi  quidem  impetum  faciunt  in  Primatum  juris- 
dictionis Sancto  Petro  eiusque  Successoribus  divinitus  tradi- 
tum, cura  ab  eo  auferant  coercendi  Ius,  sine  quo  omnis  actus 
jurisdictionis  contemni  impune  potest. 

§20. 

De  iure  dispensandi  super  generalibus 
Ecclesiae  legibus. 

Generalis  regula  est , legis  vinculum  relaxari 
posse  auctoritate  eorum , qui  aut  legem  condide- 
runt, aut  parem  cum  iis  potestatem  tenent,  ex  no- 
tissimo iuris  axiomate  c Cuius  est  legem  condere, 
eius  etiam  est  illius  obligationem  remittere.  » I- 
taque  Pontifex  super  omnibus  ecclesiasticis  legi- 
bus, et  canonibus  quoque  Conciliorum  Generalium 
ad  disciplinam  pertinentibus,  dispensandi  potesta- 
te potitur,  utpote  qui  omnem  jurisdictionem  ec- 
clesiasticam , seu  plenitudinem  potestatis  ab  ipso 
Christo  accepit.  Ad  hoc  ius  comprobandum  potest 
argumentum  etiam  duci  ab  ipsa  dispensationum 
necessitate.  Enimvero  ad  spiritualem  fidelium  gu- 
bernationem , atque  adeo  ad  ipsam  ecclesiastici 
regiminis  rationem  pertinet , ut  in  Ecclesia  sit, 
qui,  necessitatis  aut  utjtitatis  causa  intercedente , 
potestatem  habeat  legis  relaxandae.  Cui  autem 
melius  quam  Pontifici  eam  potestatem  tribue- 
mus ? Quis  adeo  stultus  est , qui  omnem  Episco- 
porum coetum  rogari  velit,  quoties  dispensatio 
aliqua  concedenda  est? 

Huc  accedit  constans  Ecclesiae  Traditio,  Patrum 
et  Doctorum  consensus  , ac  generalium  Concilio- 

rum  testimonia,  quibus  haec  Pontificis  potestas 
comprobatur.  Maximus  Antiochenus , tanquam  E- 
piscopus  in  Concilio  Chalcedonensi  receptus  fuit 
ex  sola  Apostolicae  Sedis  auctoritate,  ac  dispensa- 
tione a rigore  canonum,  ex  quibus  illius  ordinatio 
ipsum  repellebat.  Quia  tamen  eumdem  ipse  S.  Leo, 
dispensatione  usus,  tanquam  Episcopum  receperat, 
Synodus  quoque  inter  Patres  recepit.  Generalis  Sy- 
nodus Vlll  dispensationes  aliquas  non  quidem  lar- 
gita est,  sed  a Romano  Pontifice  flagitavit;  qua  de 
re  Natalis  Alexander  diss.  de  Photiano  schismate  § 
22  haec  habet:  « Scripserunt  etiam  ad  eundem  Pon- 
tificem (Hadrianum  11)  Basilius  Augustus,  etlgnatius 
Patriarcha,  eius  Sanctitatem  rogantes,  ut  de  lectori- 
bus plurimis  ordinatis  a Photio  sententiam  diceret, 
de  quibus  non  iudicarat  Synodus,  an  a Sacerdotii 
ordinatione  in  perpetuum  removendi  essent,  eisve 
gratiam  faceret  ob  Ecclesiae  necessitatem.  Roga- 
bant eliam  , ut  cum  Theodoro  Metropolila  Cariae 
dispensaret , eique  restitueret  Episcopatum  , quia 
multa  pro  Ignatio  passus  fuerat ; nec  defecerat  ad 
Photium,  nisi  tormentis  compulsus.  Intercedebant 
denique  pro  Paulo  Cartophylace,  ut,  concessa  ipsi 
venia,  posset  ad  Episcopatum  promoveri.  Magni- 
ficum sane  pro  Romani  Pontificis  Primatu  testi- 
monium , quod  Synodus  Oecumeuica  dispensatio- 
nes a Summo  Pontifice  roget ; eique , non  aliis 
Patriarchis,  potestatem  a Christo  concreditam  a- 
gnoscat  temperandi  severitatem  canonum,  qui  ab 
Ecclesia  recepti  sunt  universa.  > Ipsum  Basileense 
Concilium,  quod  sane  Romani  Pontificis  auctori- 
tati minus  favit , haec  habet  in  epist.  synodica  : 
< Per  Concilium  autem  statuta  in  nullo  derogant 
potestati  Summi  Pontificis , quin  pro  tempore  , 

loco,  causisque,  et  personis,  utilitate  vel  necessi- 
tate suadente  , moderari  dispensareque  possit.  » 
Quaraobrem  Auctor  defensionis  declarationis  Cleri 
Gallicani  part.  3,  lib.  2 , cap.  16  professus  est: 
« Sedis  Apostolicae  dispensationes  nemo  catholi- 
cus, nemo  veri  regiminis  sciens,  aut  rerum  eccle- 
siasticarum gnarus  abstulerit,  > et  Magnin  op. 
« luris  Can.  Instit.  » Annecii  an.  1850,  1 , 2 , t. 
16,  n.  4 ; « Ipsimet  Scholae  Gallicanae  Theologi 
fatentur  SS.  PP.  in  omnibus  etiam  Conciliorum 
CEcumenicorum  legibus  iure  dispensare.  » 
Verum  non  desunt  quidam  auctores,  ii  videlicet, 
qui  sequuntur  parisiensem  declarationem  an • 1 682, 
qui  etsi  necessarium  illud  dispensationum  ius  in 
Romano  Pontifice  agnoscant , ponunt  nihilominus 
in  Concilio  (Ecumenico  potestatem  Romano  ipsi 
Pontifici  superiorem  , adeoque  contendunt  usum 
pontificiae  auctoritatis  moderandum  esse  per  ca- 
nones totius  mundi  reverentia  consecratos.  Nos 
autem  invenire  non  possumus  potestatem  in  Ec- 
clesia ullam  , quae  Pontificio  Primatu  maior  est, 
ut  patet  ex  dictis  lib.  I,  § 41,  proindeque  nullum 
agnoscimus  disciplinae  canonem , quo  Summus 
Pontifex,  quasi  Ecclesiae  subditus  constringatur  , 
quemque  ipse  in  Ecclesiae  aedificationem,  si  iusla 
adsit  causa  , relaxare,  aut  restringere  aliquando, 
vel  etiam  mutare,  iure  non  valeat,  liciteque  non 
possit.  Caeterum  Pontifex  Summus  ad  suum  offi- 
cium pertinere  novit , ut  decreta  legesque  com- 
muni antistitum  iudicio  firmatos  , illas  nimirum 
quae  gravioris  momenti  sunt,  et  Ecclesiam  univer- 
sam vel  magnam  eius  partem  respiciunt,  non  fa- 
cile ipse  relaxet,  multoque  minus  tollat,  illas  aut 
mutet.  Sicuti  enim  earum  utilitas  plenior  et  omni- 
Inttit.  Can.  Vol.  1.  P.  II.  5 

bus  notior  esse  solet  atque  earumdem  exsecutio 
et  custodia  facilior,  ita  iisdem  communi  usu  rece- 
ptis, non  adeo  frequenter  existent  rationes  ad  re- 
laxationem suadendam  idoneae  et  raro  admodum 
erunt  graviores  illae  causae  , quae  ipsam  inolitae 
consuetudinis  immutationem  exposcant.  Novit  item 
Pontifex  Summus  dispensandi  potestatem  datam 
sibi  fuisse  in  aedificationem  Ecclesiae , et  non  in 
destructionem,  ut  proinde  ea  aliquando  uti,  nun- 
quam vero  abuti  debeat. 

Grrson,  ait  Febronius,  eam  dispensandi  facultatem  in  Ro- 
mano Pontifice  • non  videtur  admittere.  » Sed  admittunt  prae- 
stantissiuii  quique  Theologi  et  Canonistac,  admittunt  quotquot 
ili  orbe  sunt  Catholici,  qui  carum  legum  relaxationem  ab  uno 
Pontifice  petunt;  admittunt  Concilia  generalia.  Num  hi  omnes 
et  Gnrsoni  et  Fcbronio  et  eorum  asseclis  auctoritate  non  prae- 
stant ? Confer  Gcrdilium  Confulazionc  de’  due  libelli  contra  it 
breve  Super  soliditate  t.  K,  r.  i. 

§21. 

De  iure  approbandi  ordines  regulares. 

Quidam  Doctores  putant  approbationem  Ordi- 
num Regularium  ad  Pontificem  pertinere  ex  iure 
tantum  positivo  , quatenus  Concilia  Lateranense 
IV,  et  Lugdunense  11  decreverunt,  ne  deinceps  si- 
ne Apostolicae  Sedis  approbatione  nullus  novus 
Ordo  institueretur  ob  pericula,  et  perturbationes, 
quae  ex  nimia  Religionum  frequentia  oriri  pot- 
erant (cap.  fin.  de  relig.  domibus,  et  cap.  unie, 
eod.  iit.  in  6).  Verum  aliquae  rationes  proferri 
possunt,  propter  quas  ea  approbatio  ad  Summum 
Pontificem  iure  suo  pertinere  videatur.  Primo 
quidem,  quia  huiusmodi  ius  ad  rectam  Ecclesiae 

administralionera  conducit ; haec  autem  admini- 
stratio ad  Summum  Pontificem  in  primis  perti- 
net; deinde  vero  quia,  ut  ait  Sylvius  in  2,  2 , q. 
186,  art.  1,  < maiores  causae,  quae  salutem  ani- 
mae tangunt , reservari  solent  Sedi  Apostolicae  ; 
Religionum  autem  approbatio  ad  maiores  causas 
perlinet:  quia  denique  absque 'approbatione  Re- 
ligiones neque  securitatem  haberent,  neque  im- 
mobilitatem; possent  enim  errores  in  statutis  con- 
tinere, et  facile  possent  Congregationes  dissolvi.  » 
Et  sane  « nec  securitatem  , » nec  « immobilita- 
tem t Congregationes  religiosae  olim  habuerunt, 
dum  monasteriorum  conditores  , pro  suo  quisque 
arbitrio  monasticam  disciplinam  temperabant ; 
non  securitatem,  quia  contingere  poterat,  ut  re- 
gulae ad  evangelicam  perfectionem  comparandam 
minus  essent  aptae  et  accommodatae  : non  immo- 
bilitatem, quia  tot  erant  regulae  , quot  monaste- 
ria, et  regulae  ipsae  passim  mutatae  , et  plures 
non  raro  in  eodem  monasterio  propositae.  Appro- 
batio igitur  Summi  Pontificis  adeo  necessaria  ha- 
bita est,  ut  sine  ea  nec  Religiones,  nec  vola  sole- 
mnia  consistant. 


Melchior  Canus  in  docto  ct  eleganti  opere  De  locis  theologicis 
lib.  5,  cap.  5 scripserat:  « Ordines  vel  probare,  rei  refellere, 
quoniam  non  c scientia  id  solum,  sed  etiam  c prudentia  pendet, 
non  ad  ea  pertinet,  in  quibus  Summus  Pontifex  errare  nequit.» 
Cum  autem  ea  verba  aliquibus  Theologis  cl  Canonislis  plena 
inconsideratissimae  temeritatis  viderentur,  quo  sensu,  eoque  re- 
cto, intelligcnda  essent,  Hyacinthos  Scrry  « in  Praefatione,  » 
quam  ante  illud  opus  praemisit,  cap.  41  demonstrare  studuit. 
Confer  itaque  utrumque  auctorem,  ct  si  lubet  etiam  Suarexium 
de  rclig.  s.  3,  1.  2,  c.  47,  n.  48  et  seqq.  ct  de  statu  Regula- 
rium tract.  7,  1.  2 c.  47,  ex  cuius  sententia,  approbatio  ordi- 
nis religiosi  alicuius  res  est  dicenda  complexa,  duo  capita  di- 

•tincta  involvens;  anum  quidem  speculativum,  quod  est  judi- 
cium authenticum,  quo  decernitur  vivendi  modum  a novo  in- 
ductum ordine  sanctum  esse,  sine  ullo  errore,  vel  superstitione, 
et  tam  in  fine  quam  in  mediis  perfectionis  viam  obtinere,  ideo- 
que  ordinem  esse  aptum,  qui  in  religiosum  statum  erigatur  et 
consecretur.  Asserit  autem  Suaresius  in  hoc  iudicio  speculativo 
errare  Summum  Pontificem  non  posse.  Alterum  caput  vero  to- 
tum practicum  est , quo  huiusmodi  vivendi  modus  in  religio- 
nem erigitur , certique  Christiani , qui  illi  instituto  nomen 
dant,  in  communitatem  ordinantur,  potestate  ipsis  facta  sesc  re- 
gendi, socios  adsciscendi,  et  in  communitatem  pariter  constituen- 
di; circa  quem  actum,  licet  statui  non  possit  Summum  Ponti- 
ficem specialem  habere  assistentiam,  ut  in  eo  etiam  non  erret, 
tamen  praestat , aiente  citato  auctore  « semper  pro  Pontificis 
iudicio  praesumere , tum  quia  de  quolibet  principe  vel  supe- 
riore ita  debent  subditi  cogitare,  iuxta  regulam  Augustini  con- 
tra Faustum  1.  22,  tum  quia  id  specialiter  de  Pontifice  asseren- 
dum, c.  I,  dist.  ftO , tum  denique  quia  baec  negotia  nonnisi 
post  multas  consultationes  et  maturam  considerationem  expediri 
solent,  et  ideo  eum  error  aut  nimietas  non  possit  evidenter  osten- 
di, non  sine  audacia  praesumitur.  » 

§22. 

De  Inre  canonizandi. 

Duplex  ratio  est  sacro  et  publico  cultu  eos  pro- 
sequendi, qui  ob  martyrium,  aut  eximias  virtutes 
magna  cum  sanctitatis  fama  obierunt,  quarum  al- 
tera Beatificatio , altera  Canonizatio  appellari  con- 
suevit. Gonzales  in  cap.  audivimus  de  reliq.  et  ve- 
nerat. Sanctorum  : « Canonizatio  , inquit , nun- 
quam licuit  Episcopis;  Beatificatio  vero  primis 
Ecclesiae  saeculis  ab  illis  fiebat.  > Primis  scilicet 
Ecclesiae  saeculis  Episcopi  permittebant,  ut  alicui 
cultus  et  honor  beatorum  in  suis  peculiaribus 
Dioecesibus  exhiberetur.  Canonizatio  autem , qua 
decernitur  aliquem  in  Ecclesia  universa  pio  cultu, 

el  honore  colendum  esse  , nunquam  nisi  auctori- 
tate Romani  Pontificis  fieri  potuit ; quod  idem 
Gonzales  citato  loco  sic  explicat : * Cum  Sanctus 
canonizatus  proponatur  ab  omnibus  fidelibus  co- 
lendus, et  nemo  nisi  Pontifex  praesit  cunctis  fide- 
libus, tantum  Pontifex  potest  Sanctos  canonizare. 
Accedit  quod  solemnis  canonizatio  est  una  de  ma- 
ioribus causis,  quae  inter  Christianos  proponi  pot- 
est, et  per  consequens  eius  cognitio  ad  Pontificem 
spectat  ex  iuribus  adductis  in  cap.  maiores  de 
baptismo.  Deinde  quia  miraculorum  approbatio 
inter  fidei  quaestiones  recensetur , sed  quaestio 
fidei  ad  Pontificem  referenda  est , igitur  tantum 
per  Pontificem  canonizatus  publice  venerari  pot- 
est. » Hinc  Henricus  Pirrhing  ad  eumdem  titulum 
Decretalium:  « Ex  quo,  inquit,  infertur  quod  Epi- 
scopi non  possunt  canonizare  aliquem  etiam  pro 
suis  Dioecesibus  tantum,  imo  nec  Legatus  a latere, 
ne  quidem  ex  speciali  commissione  Summi  Pon- 
tificis , quia  is  non  potest  delegare  alteri  res 
fidei.  » 

Itaque  iure  et  merito» Alexander  111  dum  cap. 
audivimus  de  relig.  et  venerat.  Sanctorum  his  ver- 
bis usus  est:  « Etiamsi  per  eum  miracula  fierent, 
non  liceret  vobis  ipsum  pro  Sancto  absque  aucto- 
ritate Romanae  Ecclesiae  publice  venerari  , » et 
Innocentius  III  eod.  tit.  « Reliquias  de  novo  in- 
ventas nemo  publice  venerari  praesumat,  nisi  prius 
auctoritate  Romani  Pontificis  fuerint  approbatae,  • 
ius  canonizandi  unius  Apostolicae  Sedis  peculiare 
et  proprium  esse  asseruerunt.  An  vero  horum 
Pontificum  ea  mens  fuerit , ut  ius  etiam  beatifi- 
candi Apostolicae  Sedi  reservare  voluerint,  Docto- 
res  disputant.  Papebrochius  in  PropylaeoMaii  diss. 

20  ait : Neque  tunc  putaverunt  Episcopi  sublatam 
sibi  facultatem  circa  inferioris  ordinis  cultum  , 
quem  Beatorum  dicimutf,  modo  ab  Officio  et  Missa 
abstineretur.  » Sed  Urbanus  VII  omnem  dubitandi 
rationem  omnino  sustulit,  facultate  etiam  beatifi- 
candi plane  aperteque  Romanae  Sedi  reservata. 

Quaestio  est,  an  decreta  canonizationum  sint,  ut  aiunt,  infal- 
libilia; et  in  utramque  partem  multa  disseruntur.  Communis 
est,  ait  Bcn.  XIV  de  serv.  Dei  beat,  et  can.  I.  1,  c.  45,  theo- 
logorum et  iuris  pontificii  peritorum  sententia  S.  P.  errare 
non  posse  in  canonizatione.  Nobis  salis  erit  verba  S.  Thoraae 
Quot.iB,  9 art.  16  in  medium  proferre:  • Certum  est,  inquit, 
quod  indicium  Ecclesiae  universalis  errare  in  iis,  quae  ad  fi- 
dem pertinent,  impossibile  sit.  In  aliis  vero  sententiis,  quae  ad 
particularia  facta  pertinent,  ut  cum  agitur  de  possessionibus , 
vel  dc  criminibus,  vel  de  huiusmodi,  possibile  est,  iudicium  Ec- 
clesiae errare  propter  falsos  testes.  Canonizatio  vero  Sancto- 
rum medium  est  inter  bacc  duo.  Quia  tamen  honor,  quem  san- 
ctis exhibemus,  quaedam  professio  fidei  est,  qua  Sanctorum  glo- 
riam credimus,  pie  credendum  est,  quod  neque  etiam  in  his 
iudicium  Ecclesiae  errare  possit.  > Et  in  responsione  ad  2 in- 
quit: • Divina  Providentia  praeservat  Ecclesiam,  ne  in  talibus 
per  fallibilc  testimonium  hominum  fallatur.  » Veronius  in  Reg: 
fidei  haec  habet:  • Temerarius  «tnnino  foret  ac  plectendus,  qui 
post  talem  canonizalioncm  , quae  ex  informatione  exactissima 
miraculorum  et  vitae  praeteritae  sancti  fit,  negaret,  canonizatum 
illum  sanctum  esse.  > Mclchior  Canus  de  loc.  theol.  I.  5,  c.5  ait: 
«Nec  impune  licet  huiusmodi  decreta  in  dubium  revocare,  quia 
temerarium  et  irreligiosum  est  in  divis  consecrandis  Ecclesiae 
abrogare  fidem.  > 

Dc  toto  hoc  argumento  vide  Benedictum  XIV  « de  servo- 
rum Dei  Bealificationc  et  Beatorum  Canonizatione,  » et  Ludo- 
vicum  Muratori  op.  «de  Sup.  moderatione  in  Religionis  negotio, 
ubi  plura  de  pretio  , rationabilitate  et  utilitate  Canonizatio- 
nis  Ss.  • 

§23. 

De  lare  Episcopatuum  erigendorum. 

Novi  Episcopatus  eriguntur  per  Cathedrae  Epi- 
scopalis institutionem,  et  per  Territorii,  seu  Dioe- 
cesis circumscriptionem.  Siquidem  in  loco  apto  , 
a quo  Episcopatus  nomen  accipit,  et  unde  E- 
piscopus  lotam  Dioecesim  regit.  Episcopalis  Cathe- 
dra constituitur , ad  eamque  certum  Territorium 
adiungitur  , suisque  finibus  circumscribitur.  Per 
hanc  vero  territorii,  sive  Dioecesis  designationem 
atque  circumscriptionem  iurisdictio  Episcoporum 
determinatur,  ita  quidem  ut  Episcopus  ad  Episco- 
palem Cathedram  legitime  evectus,  mox  Episcopa- 
lem iurisdiclionem  in  fideles  omnes , qui  intra  fi- 
nes Dioecesis  sunt,  exercere  possit,  sed  ultra  eos 
fines  ei  progredi  nunquam  liceat.  Hinc  Concilium 
Antiochen.  can.  9 statuit : « Episcopum  nihil  a- 
gere  debere,  nisi  ea  tantum,  quae  ad  suam  Dioe- 
cesim perlinent,  secundum  antiquam  a Patribus 
nostris  regulam  constitutam.  » At  vero  antiqui 
Patres  nostri  eam  regulam  ab  ipsis  Apostolis  ac- 
ceperunt, quandoquidem  Apostoli  in  fundandis 
Ecclesiis  potestatem  Episcoporum  certis  locorum 
limitibus  coercuerunt.  Ita  S.  Paulus  Timotheum 
Ephesi  Episcopum  fecit , Titum  insulae  Cretae  , 
Dionysium  Areopagitam  Corinthi  constituit  Epi- 
scopos; ita  S.  Ioannes  Polycarpum  Smyrnae  dedit 
Episcopum,  atque  ita  ab  Apostolis  iugiter  factum 
est : quamobrem  lib.  « de  unit.  Eccles.  » prae- 
clare scripsit  S.  Cyprianus  : « Singulis  Pastoribus 
portio  gregis  fuit  adscripta,  quam  regat  unusquis- 
que et  gubernet.  » 

Hoc  loco  quaeri  solet,  si  Episcopus  extra  suam 
Dioecesim  quidquam. egerit , id  erit  ne  ratum  et 
firmum?  Iam  vero  videndum  est , utrum  id  quod 
egit,  ad  potestatem  ordinis,  an  vero  ad  potestatem 
iurisdictionis  pertineat.  Si  de  potestate  ordinis  quae- 
stio est,  si  ex.  gr.  Confirmationem,  vel  Sacramen- 
tum ordinis  ministrarit,  dummodo  materiam  et  for- 
mam adhibuerit,  quam  ex  Christi  institutione  Ec- 
clesia Catholica  semper  adhibuit,  idque  facere  sibi 
proposuerit  quod  facit  Ecclesia  , minime  dubitan- 
dum est,  quin  Sacramentum  confecerit,  ideo  quod 
potestas  ordinis,  cum  nec  auferri  uuquam  possit, 
nec  amitti,  uti  perpetuo  manet,  sic  perpetuo  vim 
suam  et  efficaciam  retinet;  Episcopus  tamen  illicite 
egit,  poenisque  obnoxius  est  per  canonss  constitutis, 
propterea  quod  in  alienas  oves  contra  Ecclesiae  leges 
officium  Pastoris  sibi  arrogavit.  « Nulli  Episcopo 
liceat,  decrevit  Concil.  Trident.  sess.  6 de  reform. 
cap.  5,  cuiusvis  privilegii  praetextu  Pontificalia  in 
alterius  Dioecesi  exercere  , nisi  de  Ordinarii  loci 
expressa  licentia  , et  in  personas  eidem  Ordinario 
subiectas  tantum  , si  secus  facium  fuerit , Episco- 
pus ab  exercitio  Pontificalium  , et  sic  ordinati  ab 
exercitio  ordinum  sint  ipso  iure  suspensi.  » 

Quod  vero  ad  potestatem  iurisdictionis  attinet , 
cum  ea  profluat  vel  ex  < publico  munere  » quo- 
cum  coniuncla  est , et  < ordinaria  » dicitur , vel 
ex  alterius  t delegatione  » quae  « delegata  » vo- 
catur , hinc  manifestum  est , Episcopum  nulla  iu- 
risdictione  praeditum  in  eos  esse  , qui  neque  ra- 
tione muneris  Episcopalis,  neque  ratione  delega- 
tionis ei  subditi  sunt,  proindeque  si  quid  egerit, 
omnia  ab  eo  gesta  ex  defectu  iurisdictionis  non 
modo  illicita  habenda  erunt , verum  etiam  nulla 

et  irrita , idque  in  foro  tum  interno  tum  externo, 
locum  habet.  Ad  forum  internum  spectat  decre- 
tum Concil.  Trident.  sess.  XIV,  cap.  7 de  Sacra- 
mento Poenitentiae  : c Quoniam  natura  et  ratio 
iudicii  illud  exposcit , ut  sententia  in  subditos 
duntaxat  feratur , persuasum  semper  in  Ecclesia 
Dei  fuit,  et  verissimum  esse  Synodus  haec  confir- 
mat, nullius  momenti  absolutionem  eam  esse  de- 
bere, quam  Sacerdos  in  eum  profert,  in  quem  or- 
dinariam, aut  subdelegatam  non  habet  iurisdictio- 
nem.  » Ad  forum  autem  externum  spectat  eiusdem 
Concilii  Tridentini  decretum  sess.  XIV,  cap.  8 de 
reform.  , quo  Praelati,  etiam  dignitate  Episcopali 
praediti , vetantur  contra  Clericos  sibi  non  subdi- 
tos « quorumcunque  etiam  atrocium  criminum 
reos  , nisi  cum  proprii  ipsorum  Clericorum  Epi-  . 
scopi  , si  apud  Ecclesiam  resederit , aut  personae 
ab  ipso  Episcopo  deputandae  interventu  procede- 
re debent : alias  processus,  et  inde  sequuta  quae- 
cunque viribus  omnino  careant.  » 

Verum  ut  eo  unde  discessimus  , revertamur  ; 
quisnam  erigendorum  Episcopatuum  ius  habeat  di- 
cendum est.  Dicimus  autem  , et  sine  ulla  dubita- 
tione affirmamus,  Ecclesiam  eamque  unam  eo  iu- 
re  praeditam  esse  : idque  manifestum  est  ex  na- 
tura ipsius  rei,  quae  tota  spiritualis  est,  ideoque 
potestati  solius  Ecclesiae  obnoxia:  agitur  enim  de 
spirituali  regimine  animarum,  de  portione  gregis 
singulis  Episcopis  assignanda  ; de  fmibus  spiri- 
tuali eorumdem  potestati  constituendis  , ut  inter 
Ecclesiarum  Rectores  tum  ordo  , tum  unitas  ser- 
vetur; idque  facili  negotio  tum  ex  facto  Apostolo- 
rum , tura  ex  decretis  Conciliorum  , tum  ex  Apo- 
slolicis  Constitutionibus,  tum  denique  ex  perpetua 

et  generali  totius  Ecclesiae  disciplina  confirmatur. 

Petrus  de  Marea  de  Concord.  Sacerd.  et  Imp. 
lib.  II,  cap.  9,  quaestionem  ponit,  < an  Principes 
potestate  polleant  novos  Archiepiscopalus,  aut  E- 
piscopatus  instituere  ? » Qua  de  re  priusquam  re- 
spondeat , illud  scite  animadvertit , quod  ubi  pri- 
mum Imperatores  aggressi  sunt  novis  Archiepisco- 
palibus,  vel  Episcopatibus  erigendis  operam  dare, 
Innocentius  I in  Epistola  ad  Alexandrum  Antio- 
chenum Episcopum  , nec  non  Generale  Concilium 
Chalcedonense  can.  H vehementer  obstiterunt, 
ne  ullum  Ecclesiae  iuribus  detrimentum  inferre- 
tur. In  Galliis  Childeberlus  Francorum  Rex  Epi- 
scopatum Meloduni  fundaverat  ad  petitionem  ple- 
bis , eiusque  rei  oppugnatorem  validum  invenit 
, Leonem  Senonensem  Episcopum  in  Epistola  ad 
eumdem  Regem  data.  Et  consensu  Sigisberti  Re- 
gis in  Castro  Dunensi  facta  fuerat  novi  Episcopa- 
tus institutio,  cumque  Pappolus  Carnotensis  Epi- 
scopus aegre  admodum  id  tulisset,  res  delata  est 
ad  Concilium  Parisiense  celebratum  anno  573 , 
quod  acta  omnia  rescidit.  Igitur  « Gallicana  Ec- 
clesia , ut  ipse  ait , in  eamdem  sententiam  cum 
Synodo  Chalcedonensi,  et  Innocentii  decreto  con- 
spiravit, putavitque  nefas  esse  Regum  imperio  E- 
piscopatus  novos  institui.  > Totum  vero  caput  hi- 
sce verbis  concludit:  * Quare  non  est  quod  a con- 
muni  universalis  Ecclesiae  sensu  recedamus  foeda 
in  Principes  adulatione,  ut  contigit  Marco  Anto- 
nio de  Dominis,  qui  Episcopatuum  institutionem 
Regibus  perperam,  et  contra  ipsos  Canones  asse- 
ruit , cuius  sententiam  recenliores  aliqui  amplexi 
sunt.  Tota  rei  istius  disponendae  ratio  ad  Eccle- 
siam perlinet,  quemadmodum  dixi,  t 

At  vero  Ecclesia  quemadmodum  Episcopatus  e- 
rigit,  sic  etiam  supprimit,  coniungit , et  dividit, 
namque  « omnis  res  per  quascumque  causas  na- 
scitur , per  easdem  dissolvitur  • reg.  1 iuris  in 
quinto  Decretalium.  Huc  quoque  spectat  haec  re- 
gula iuris  civilis:  t Nihil  tam  naturale  est,  quam 
eo  genere  quidque  dissolvi , quo  colligatum  est  » 
reg.  35  , ff.  de  divers.  reg.  iuris.  Non  fit  autem 
suppressio,  nisi  ob  gravissimas  causas  , de  quibus 
ad  Ecclesiam  pertinet  diiudicare.  Illud  exploratum 
est  in  aliquibus  civitatibus  Episcopales  Cathedras 
fuisse  suppressas  in  vindictam  et  poenam  alicuius 
atrocis  sceleris  cap.  fin.  caus.  25,  quaesi.  2,  ea- 
rumque  Dioeceses  instar  fundi  cum  territorio  al- 
terius Episcopatus  coniunctas,  planeque  confusas: 
quod  coniunctionis  genus  a Canonistis  vocatur 
« unio  per  confusionem.  * 

Quod  vero  ad  unionem  sive  coniunclionem  be- 
neficiorum attinet,  reliqui  sunt  duo  modi,  quibus 
beneficia  coniunguntur  ; primo  per  lubieclionem  , 
ut  aiunt,  cum  scilicet  una  Ecclesia  tanquam  infe- 
rior superiori  subiicilur : haec  autem  coniunclio 
vix  adhibetur  in  beneficiis,  in  Episcopalibus  nullo 
modo;  secundo  per  aequalitatem  , quando  nempe 
duae , aut  plures  Ecclesiae  ita  coniunguntur , ut 
earum  quaelibet  ab  uno  eodemque  Pastore  rega- 
tur, salvis  singularum  Ecclesiarum  iuribus  et  pri- 
vilegiis. Huius  unionis  per  aequalitatem,  quae  et- 
iam * unio  aeque  principalis  vocatur,  » non  pauca 
exempla  in  Episcopalibus  habemus.  Coniungun- 
tur autem  duo , aut  plures  Episcopatus  € quando 
non  longo  itineris  spatio  a se  seiuncli  sunt , nec 
tanta  populi  multitudo  est,  ut  singulos,  sicut  o- 
lim  fuit,  habere  debeant  Sacerdotes,  > cap.  48, 

caus.  16,  quaest.  1;  aut  quando  < hostilis  impie- 
tas diversarum  civitatum  ita  desolavit  Ecclesias , 
ut  reparandi  eas  spes  nulla  , deficiente  populo  , 
remanserit , » cap.  49  , caus.  16 , quaest.  1.  In- 
terdum etiam  ad  honorandam  civitatem  aliquam 
Episcopatus  in  ea  constituitur , et  si  reditus  Epi- 
scopali dignitati  pares  non  suppetant , cum  finiti- 
mo Episcopatu  coniungitur,  ut  unus  Episcopus  u- 
trique  Dioecesi  praesit. 

Contra  vero  dividuntur  Episcopatus,  cum  ex  u- 
no  fiunt  duo  vel  plures.  Huiusmodi  divisiones  pro- 
hibentur c.  maioribus,  et  c.  dilecto  de  Praebend. 
et  Dignitat.,  ideoque  Canonistae  docent,  beneficia 
non  esse  dividenda,  ne  ratione  quidem  divini  cul- 
tus augendi , eo  quod  , ut  ait  Lotterius  lib.  1 , 
quaest.  28,  nunC  63  et  64  « haec  sola  causa  non 
est  sufficiens  ad  inducenJam  divisionem  beneficio- 
rum et  praebendarum  , et  si  aliter  diceretur  , se- 
queretur quod  semper , ex  illa  causa  augmenti 
divini  cultus  , esset  locus  divisioni  beneficiorum 
contra  iura  praedicta.  Augmentum  huiusmodi  cul- 
tus divini  ad  hunc  effectum  non  habetur  in  con- 
sideratione ex  numero  beneficiorum;  nisi  ubi  Ec- 
clesia propter  defectum  beneficiatorum  suis  debi- 
tis officiis  defraudaretur.  » Quae  quidem  in  Ec- 
piscopatibus  dividendis  multo  magis  ante  oculos 
habenda  sunt,  atque  tenendum  nullam  eosdem  di- 
videndi legitimam  causam  esse,  praeter  necessita- 
tem, cum  scilicet  animarum  saluti,  quae  suprema 
lex  est,  nulla  alia  ratione  consuli  ac  provideri  pos- 
sit. Hinc  Leurenius  in  Foro  Beneficiali  part.  3,  sect. 
2,  cap.  2,  quaest.  961  quaerit « qua  de  causa,  et 
qualiter  divisio  Dioecesis  cum  erectione  novae  Ca- 
thedralis  fieri  et  permitti  possit?  » et  respondet , 

cum  ex  Dioecesis  amplitudine  et  itineris  asperi- 
tate , nimiumque  incommodum  redditur  Pastori 
oves  statutis  temporibus  visitare,  recognoscere,  i- 
psisque  ovibus  pastorem  adire,  iustam  censeri  cau- 
sam faciendi  divisionem  Dioecesium,  ait  Card.  de 
Luca  in  Miscellan.  d.  4 , num.  445.  Attamen 
certa  et  determinata  regula  cuicunque  casui  ap- 
plicabitis desuper  statui  non  potest ; plura  siqai- 
dem  quam  dicta  causa  requisita  ad  id  requirun- 
tur, ac  praesertim  ut  antiquae  Ecclesiae  dignitas 
non  vilescat,  ac  etiam  nova  convenientem  quoque 
dignitatem  sortiri  et  conservare  valeat.  » 

Hactenus  de  Episcopatuum  erectione,  deque  eo- 
rum suppressione  , coniunctione  , et  divisione  di- 
ctum est,  et  nobis  quidem  satis  dixisse  videmus  , 
cum  ea  praesertim,  quae  in  medium  protulimus, 
adeo  certa  explorataque  sint,  ut  a nullo  Doclore 
catholico  in  controversiam  vocentur.  Sed  quoniam 
potestatem  eorum  omnium  agendorum  praeditam 
unam  Ecclesiam  esse  affirmavimus  , reliquum  est 
ut  palam  faciamus,  quinam  Ecclesiae  nomine  in- 
telligendi  sint,  num  Pontifices , num  Patriarchae, 
num  Metropolitae,  num  denique  singuli  Episcopi. 

Huic  quaestioni  tum  de  facto  , tum  de  iure  re- 
spondebimus, eo  vel  magis  quod  alterum  ab  al- 
tero illustratur.  Quod  itaque  ad  factum  attinet , 
operae  pretium  erit  animadvertere,  Ecclesiae  di- 
sciplinam hac  in  re  ter  mutatam  esse;  alia  enim 
fuit  ab  incunabulis  Ecclesiae  ad  saeculum  VI,  alia 
ab  hoc  saeculo  ad  saeculum  VII , alia  denique  a 
saeculo  VIII  ad  nostra  tempora. 

Ab  incunabulis  Ecclesiae  ad  saeculum  VI  c novi 
erigebantur  Episcopatus  a Synodis  Provincialibus, 
consentiente  Metropolitano,  postulante  Episcopo  vel 

annuente,  ad  cuius  Dioecesim  pertinebat  Ecclesia, 
in  qua  Sedes  Episcopalis  collocabatur.  Id  cx  ca- 
none 15  Concilii  Africani  compertum  est  ; et  ex 
facto  S.  Augustini,  qui  Fussalensi  Castello  millibus 
quadraginta  ab  Hippone  seiuncto  Episcopum  ordi- 
nari curavit  a Primate  Numidiae,  Romano  Pontifice 
inconsulto,  ut  constat  ex  ipsius  Augustini  Epistola 
26 1 . » Ita  Natalis  Alexander  historiae  ecclesiasti- 
cae sec.  V,  cap.  6.  art.  2. 

Cum  vero  in  scholion  1 eiusdem  articuli  religio- 
si Censores  nolassent  haec  verba:  «Romano  Pon- 
tifice inconsulto  erigebantur  Episcopatus, » respon- 
dit, « hanc  disciplinam  quinto  saeculo  viguisse  pro- 
bavi: » citato  nempe  Canone  Concilii  Africani,  tum 
facto  S.  Augustini,  aliisque  ab  historia  ecclesiastica 
ductis  argumentis.  Quam  quidem  controversiam 
Constantinus  Roncaglia  in  suis  nolis  ad  historiam 
ecclesiasticam  eiusdem  Natalis  Alexandri  cum  prae- 
terire nollet,  nec  etiam  deberet,  non  immerito  am- 
plexus est  P.  Thomassini  sententiam,  quam  expres- 
sit hisce  verbis: « Maxime  ante  sextum  saeculum  non 
semper  accessisse  Romani  Pontificis  expressum  con- 
sensum in  novorum  Episcopatuum  erectione,  ani- 
madvertit Thomassinus  de  N.  et  V.  Eccles.  diseipl. 
part.  1,  lib.  I,  cap.  54.  Liberum  integrumque  dixi 
fuisse  Conciliis  Generalibus,  ac  Metropolitis  novos 
erigere  Episcopatus,  dummodo  quas  pro  hac  re 
Ecclesia  leges  instituerat , servarentur.  Cum  in 
iis  servandis  minus  religiosi  fuissent  Antistites  A- 
fricani , etiam  in  exiguis  pagis  Episcopos  creando, 
illos  monet  S.  Leo  ep.  87  non  in  quibuslibet  ca- 
stellis Episcopos  esse  consecrandos  , iussitque 
minutulos  huiusmodi  Episcopatus,  cum  deinceps 
vacarent , omnino  supprimi.  » 

At  vero  in  Ecclesia  orientali  erigendorum  Epi- 
scopatuum tota  cura  atque  sollicitudo  concredita 
fuit  Patriarchis  Antiocheno  et  Alexandrino , a 
quibus  postquam  Provinciae  Ecclesiasticae  illic 
constitutae  fuerunt,  ad  Metropolitas  et  Concilia 
Provincialia  dimanavit.  In  Ecclesia  vero  occiden- 
tali non  solum  a Metropolitis  et  Conciliis  Provin- 
cialibus, verum  etiam  « bene  multas  Episcopales 
Sedes,  ait  Thomassinus,  iam  inde  ab  incunabulis- 
Ecclesiae  ab  Antistitibus  Romanis  constitutas  fuis- 
se prolixe  docui  pari.  1,  lib.  I , cap.  44,  et  part. 
2,  lib.  I,  cap.  14.  » Praesertim  vero  , in  Provin- 
ciis ad  professionem  chrislianam  traductis  , novi 
Episcopatus  a Sede  Apostolica,  eiusve  auctoritate 
erigebantur  ; quo  spectabat  innocentii  1 epistola 
ad  Episcopum  Eugnbinum,  ubi  ait:  < Manifestum 
esse  in  omnem  Italiam,  Gallias , Ilispanias  , Afri- 
cam, atque  Siciliam,  et  insulas  interiacentes  nul- 
lum instituisse  Ecclesias,  nisi  eos, quos  venerabilis 
Apostolus  Petrus , vel  eius  Successores  constitue- 
runt Sacerdotes.  » Et  haec  salis  dc  quinque  pri- 
mis Ecclesiae  saeculis  dicta  sint. 

Sacculis  vero  VI , VII  et  VIII  non  amplius  Me- 
tropolitis , et  Conciliis  Provincialibus  integrum 
fuit,  ut  antehac , Episcopatus  erigere  , nisi  simul 
auctoritas  Romani  Pontificis  intercederet.  « Plu- 
ribus autem  ex  causis,  ait  Constantinus  Roncaglia 
cit.  loco,  Romani  Pontificis  auctoritas  exigebatur. 
Et  primo  si  novi  erigendi  erant  Episcopatus  iis  in 
locis,  ubi  novilcr  fidei  lumen  illuxetat , cum  nova 
haec  Evangelii  promulgatio  fieri  soleret,  promo- 
vente ac  mandante  Romano  Pontifice  , non  pote- 
rant viri  Apostolici  novis  ovibus  novos  dare  pasto- 
res , nisi  idem  consuleretur.  Cumque  pariter  Ec- 

clesiae  aggregandae  essent  novae  Provinciae  , quo 
non  se  protendebat  caeterorum  Episcoporum  au- 
ctoritas, ibi  novas  extollere  Sedes  illius  tantum  e- 
rat  potestatis  , quae  nullis  finibus  coarctatur.  De- 
inde quidquid  peculiares  Synodi  decernebant  non 
ita  inconcussum  firmumque  est,  ut  quandoque  po- 
steriores Synodi  non  infirmarent,  vel  Principes 
ipsi  infectum  vellent.  Contra  id  vero  quod  prima 
Sedes  statuerat , inferiores  Sedes  insurgere  haud 
poterant , et  Principes  ipsi  religioni  ducebant  in- 
fringere. Non  raro  etiam  , dum  novis  Episcopis 
propriae  Dioeceses  erant  assignandae,  cum  finitimis 
Episcopis  de  sibi  usurpata  conquerentibus  juris- 
dictione lites  poterant  oriri , ad  quas  dirimendas 
nulla  magis  idonea  potestas,  quam  Romani  Ponti- 
ficis. Illud  demum  in  novis  constituendis  Ecclesiis 
poterat  intercedere,  quod  necessaria  foret  aliqua 
Canonum  dispensatio  , ac  proinde  primam  Sedem 
fuisse  adeundam  , cuius  est , dum  ita  exposcant 
vel  necessitas , vel  utilitas , Canonum  rigorem  e- 
mollescere.  » 

Sed  postquam  Occidentis  Imperium  saeculo  V 
extinctum  est,  Imperatores  Orientis,  aliique  Summi 
Principes  coeperunt  in  suis  quisque  Provinciis  de 
Episcopatibus  erigendis  sollicitos  se  ostendere,  ad 
eosque  dotandos  tuendosque  sese  paratos  exhibe- 
re. « Prima  lustiniana  , ait  Thomassinus  de  nov. 
et  vet.  Eccl.  discipl.  p.  1,  lib.  I , cap.  19  , n.  2, 
patria  erat  Iustiniani , quaeque  Acrida  ante  voca- 
batur, suberstque  Archiepiscopo  Thessalonicensi. 
Hanc , urgente  Imperatore  , Vigilius  Papa  in  Ar- 
chiepiscopatum,  sive  Exarchatum  erexit,  subiectis 
ei  Provinciis,  quae  Thessalonicensi  Exarchatui  de- 
tractae sunt , et  attributo  ei  Vicariatu  Sedis  Ro- 

manae,  qualem  iamolim  habuerat  Episcopus  Thes- 
salonicensis. » His  itaque  saeculis,  atque  etiam  in 
omne  posterum  tempus  , praecipua  quoque  Sum- 
morum Principum  ratio  in  erectionem  Episcopa- 
tuum habita  est  propter  Ecclesiae  utilitatem;  «id- 
que  circumstantiis  tribuendum  , tum  quod  Prin- 
cipes insigni  saepe  munificentia  atque  liberalitate 
Ecclesias  dotaverint , tum  quod  ecclesiis  saepius 
pressis,  qua  consilio,  qua  auctoritate  ad  obices 
propulsandos  adfuerint ; proindeque  utroque  re- 
spectu peropportunum  visum  fuit , ut  Ecclesia  in 
erectione  episcopalium  sedium  indulgentiorem  se 
principibus  viris  praeberet , » ut  opportune  ob- 
servat Roskovany  op.  cit. 

At  exacto  saeculo  VIII,  non  quidem  illico,  nul- 
laque interposita  mora,  sed  sensim  ac  pedelentim 
Ecclesiae  disciplina  hac  in  re  usque  eo  mutari 
coepit , ut  tandem  potestas  erigendorum  Episco- 
patuum ad  solum  Pontificem  rediret.  Praeclare 
Thomassinus  de  nov.  et  vet.  Eccl.  discipl.  lib.  I , 
part.  1,  cap.  56,  n.  14:  « Longa  , ait,  temporis 
serie  rerumque  vicissitudine  factum  est , ut  con- 
stituendi Episcopatus  novos  potestas  penes  solum 
Romanum  Pontificem  esset.  Non  quod  id  sibi  iu- 
ris  ipse  reservaverit , ut  imminuta  Episcoporum 
iurisdictione  augeret  suam  ; sed  quod  aut  negli- 
gentiores  essent  Episcopi  alii  in  proferendis  Chri- 
stianae Religionis  finibus , aut  quod  id  honoris 
primae  Sedi  haberent,  aut  quod  Pontifici  Principes 
confiderent  magis,  aut  quod  Petri  Sedem  frequen- 
tius populi  adirent,  aut  quod  zelo  fidei  magis  ar- 
deret  Pontifex.  Nisi  ita  mavis , quod  divino  ita 
consilio  provisum  sit,  ita  haec  omnia,  dispensante 
spiritu  illo  ipso  Christi,  qui  Ecclesiam  formans 

fmgensque  , el  Caput  illi  praestituens , Capitique 
virtutem  indens , legemque  addens  confirmandi 
caelera , et  illustrissima  quaeque  sui  corporis 
membra,  iam  inde  ab  incunabulis  Ecclesiae  prae- 
lusit praemonstravitque,  quod  illi  augurandum  es- 
set de  futuris  per  Capitis  maxime  sui  vim  el  cari- 
tatem incrementis , quando  Petri  una  el  altera 
concione  tam  numerosa  plebium  multitudo  Chri- 
stianae se  causae  el  religioni  adiunxil.  His  causis 
fieri  potuit,  ut  ad  Petri  Successores  tota  haec  re- 
diret potestas,  non  ante  eis  legis  ullius  imperio 
reservata  , quam  usus  et  consuetudo  plurimum 
saeculorum  propriam  illis  fecisset.  • 

Sed  iam  eo  loci  pervenimus  , quo  oportet  quae- 
stionem iuris  instituere.  Quaeritur  itaque  quo 
iure  Summi  Pontifices,  Metropolitis,  Conciliisque 
provincialibus  amotis  , erectiones  Episcopatuum  , 
suppressiones,  divisionesque,  el  id  genus  alia  sibi 
solis  tribuerint?  Dicendum  est  autem  id  iure  o- 
plimo  fecisse  ; namque  communis  Doctorum,  ccr- 
laque  et  explorata  sententia  est  eam  Potestatem 
ad  Summos  Pontifices  perlinere  iure  Primatus , 
idque  perspicuum  est  ex  divina  Ecclesiae  institu- 
tione: quod  quidem  argumentum  admodurn  docte 
cumulateque  tract.  cl.  Petrus  Ballerini  de  Potest. 
Eccl.  cap.  11,  n.  5,  hac  forma  : « Potestas  illa  il- 
limitata  in  totum  mundum  Apostolis  ab  ipso  Chri- 
sto tradita  , necessaria  quidem  fuit  in  illis  initiis, 
ut  sua  citius  aedificaretur  Ecclesia  ac  proinde  o- 
mnes  poterant  ubique  praedicare  Evangelium  , u- 
bique  Ecclesias  particulares  el  Episcopatus  eri- 
gere , consecrare  Episcopos  , Presbyteros  , etc. ; 
et  quaelibet  alia  Apostolalus  officia  exercere.  At 
hoc  ius  immediatum  in  lotum  mundum,  et  in  o- 

mnes  Ecclesias  ex  peculiari  necessitate  , ac  uti- 
lilate  illis  iniliis  tributum  , in  aliis  Apostolis 
extraordinarium  fuit,  quod  bono  eiusdem  unitatis 
non  debebat  in  Episcopos  eorum  successores  trans- 
ire ; in  Petro  autem , cuius  auctorilas  ratione 
Primatus  ob  ipsius  unitatis  bonum  debebat  esse 
perpetua,  et  in  Successores  eius  propagari , ordi- 
narium esse  debuit , et  in  Successoribus  eiusdem 
Romanis  Pontificibus  ordinarium  debet  agnosci. 
Cum  vero  extraordinaria  aliorum  Apostolorum  po- 
testas in  universum  mundum  illis  iniliis  necessa- 
ria, non  deberet  Episcopis  ipsorum  succes- oribus 
aequo  iure  competere,  ne  magna  in  Ecclesiis  iam 
aedificatis  confusio  Cerei,  si , aeque  ac  Apostoli, 
omnes  Episcopi  omnia  possent  ubique,  sed  potius 
expediret  diversas  dioeceses  designare,  et  Episco- 
patus diversos  erigere,  ita  ut  singuli  Episcopi  suae 
cuique  Dioecesi  praeficerentur , gregique  adsi- 
gnato  facilius  prospicerent;  haec  designatio  Dioe- 
ceseon  et  subditorum,  quam  Christus  non  insti- 
tuit , sed  Apostolis  eorumque  successoribus  com- 
misit, non  est  divini  immutabilis  iuris,  sed  eccle- 
siastici, ac  proinde  ad  disciplinam  mutabilem  per- 
linens , subesi  potissimum  dispositioni  Successo- 
rum S.  Petri,  qui  cum  ex  eodem  S.  Petri  primatu 
ius  ordinarium  habent  in  universam  Ecclesiam,  tum 
vero  eodem  ordinario  iure  uti  possunt  in  Dioeceses 
singulas,  aeque  ac  in  illas  Apostoli  extraordinario 
iure  uti  poterant.  Ex  hac  potestate  in  Dioeceses  o- 
rnnium  Episcoporum  ,,  quae  in  solis  Petri  succes- 
soribus ex  divini  iuris  primatu  est  ordinaria,  Ro- 
mana Sedes  potest,  si  expediat.  Episcopatus  aliquos 
supprimere,  novos  erigere,  unum  dividere  in 
duos.  > i . , : . ;,ii 

Id  confirmatur  auctoritate  S.  Bernardi  epist. 
CXXXI:  « Plenitudo  potestatis,  inquit,  super  uni- 
versas orbis  Ecclesias  singulari  praerogativa  Apo- 
stolicae  Sedi  donata  est...  Potest,  si  utile  judica- 
verit , novos  ordinare  Episcopatus  , ubi  hactenus 
non  fuerunt.  Potest  eos,  qui  sunt,  alios  deprimere, 
alios  sublimare,  prout  ratio  sibi  dictaverit,  ita  ut 
de  Episcopis  creare  Archiepiscopos  liceat , et  e 
converso  , si  necesse  visum  fuerit.  » Et  in  cap. 
Sicut  de  excess.  Praelat.  haec  habentur  : « Sicut 
unire  Episcopatus,  atque  potestati  subiicere  alie- 
nae ad  Summum  Pontificem  perlinere  dignoscitur; 
ita  Episcopi  est  Ecclesiarum  suae  Dioecesis  unio 
et  subiectio  earumdem.  * Sed  undenam  dignosci- 
tur uniones  Episcopatuum  , et  subiectiones  ad 
Summum  Pontificem  pertinere , Episcopum  vero 
uniones  et  subiectiones  Ecclesiarum  suae  Dioe- 
cesis tantummodo  efficere  posse?  Id  certe  quidem 
dignoscitur,  spectata  utriusque  potestate.  Pontifex 
enim  Episcopatus  ubique  erigit,  unit,  supprimit, 
et  dividit,  quia  ratione  Primatus  in  Ecclesiam  u- 
niversam  iurisdictionem  obtinet.  Episcopus  autem 
solas  unit  suae  Dioecesis  Ecclesias,  proplerea  quod 
eius  potestas  finibus  Dioecesis  continetur.  Ex  qui- 
bus illud  quoque  perspicuum  est,  uniones  Episco- 
patuum, subiectiones,  et  caetera  id  genus  alia  ad 
Summum  Pontificem  Primatus  ergo  pertinere. 

Acta  Cleri  Gallicani  in  erectione  Episcopatus 
Blesensis  hoc  prooemio,  veluti  totius  rei  funda- 
mento et  cardine  nituntur , « Cum  pro  Ecclesiae 
bono  et  augmento,  Dioecesium  divisio,  et  Ecclesia- 
rum Cathedralium  erectio  ad  Summum  Pontifi- 
cem, Sanctamque  Sedem  Apostolicam  de  iure  per- 
tinere dignoscatur.  » M6moires  du  £lerg6  t.  II , 

col.  91).  Postrema  verba  ex  superiori  canone 
sumpta  sunt,  atque  adeo  ad  Primatum  referuntur. 
Clerus  Gallicanus  in  op.  < Exposition  des  princi- 
pes sur  la  Consiitution  civile  du  Clerge  1790,  » 
cui  140  Episcopi  subscripsere:  t II  n’y  a pas,  ait, 
un  exemple  de  la  reunion  de  plusieurs  dioceses , 
de  la  separation  de  deux  dioceses  unis  , de  la  di,- 
vision  d’un  evfiche , de  la  translation  meme  d’un 
Siege  episcopal , sans  1’intervention  de  la  puis- 
sance  ecclesiastique.  » 

Verum,  ne  longus  sim,  postquam  Thomassinus 
ex  monumentis  rerum  Ecclesiasticarum  diligenter 
exposuit , quemadmodum  potestas  erigendorum 
Episcopatuum  per  varios  ecclesiasticae  hierar- 
chiae  gradus  transivit,  ac  denique  tota  in  uno 
Pontifice  constitit,  part.  1 de  nov.  et  vet.  Eccl. 
discipl.  lib.  1,  cap.  55,  n.  15  scribit  his  verbis: 
« Diximus  iam  supra,  simillima  haec  esse  flumi- 
num, quae  post  decursa  ingentia  spatia  in  mare 
redeunt,  unde  exiere  . . . Nihil  igitur  accessit  ad 
Pontificem,  cum  solus  totam  eam  potestatem  e- 
xercere  coepit;  est  ea  propria  et  nativa  Primatus, 
quem  Pontifex  in  Ecclesiam  universam  ab  ipso 
Christo  accepit.  » Quapropter  ut  solus  eius  pote- 
statis usus  delegari  potuit , ita  quoque  revocari. 
Praeclare  Schelestratius  Antiq.  Eccl.  tom.  II,  diss. 
6,  cap.  4,  art.  1 : « Aliud  est  usus  iuris,  aliud 
ius  ipsum  per  se  alicui  competens.  » 

Praeter  citatos  Auctores  vide  Innocentium  I ep.  33  ad  De- 
cent. Eugubin.  n.2,  apud  Coustant,  epistol.  Roman.  Ponlif. 
co).  756;  Argiro  discept.  eecl.  discept.  1 ( ; Barrucl  (Du  Pape 
et  de  te  i droilt  religieux  tom.  II,  part.  4,  cap.  4);  Fehronium 
abbreviatum  tom.  II,  cap.  4,  §.  9;  Antifebronium  vindicatum 
part.  5,  dissert.  7,  cap.  3 et  3. 

, De  iore  creandi  Eplseopoi. 

• In  primis  ob  oculos  habenda  esi  definitio  Tri- 
deniinae  Synodi  sess.  23,  can.  8 : «Si  quis  di* 
Serit , Episcopos , qui  auctoritate  Romani  Ponti- 
ficis assumuntur,  non  esse  legitimos  el  veros  Epi- 
scopos, sed  figmentum  humanum,  anathema  sit. > 
Ex  qua  dogmatica  definitione  intelligimus,  prae- 
stanlissimum  ius  esse  Romani  Pontificis  nullis  aut 
loci,  aul  temporis  limitibus  circumsdriptum  crean- 
di ubique  Episcopos,  qui  legitimi  ac  veri  Episcopi 
sint,  et  haberi  omnino  debeant.  Hinc  doctissimus 
Hallicr  de  sacris  elect.  p.  3,  lib.  I,  sess.  5,  cap. 
4,  § 1,  num.  18:  « Certe,  inquit,  non  dubitant 
catholici',  quin  , iuxta  definitionem  Tridenlini  , 
Episcopi,  qui  auctoritate  Romani  Pontificis  assu- 
muntur, sint  veri  et  legitimi  Episcopi.»  Et  art.  3, 
§ 6,  num.  45:  « Certum  est,  Romanum  Pontifi- 
cem summam  habere  potestatem  , ut  per  totum 
Christianum  orbem  Episcopos  constituat.  » 

Haec  autem  catholica  veritas  confirmatur  atque 
illustratur  can.  7,  eadem  sess.  23  : « Si  quis  di- 
xerit . . . eos , qui  nec  ab  ecclesiastica  el  cano- 
nica potestate  rite  ordinati  nec  missi  sunt,  sed 
aliunde  veniunt , legitimos  esse  Verbi  el  Sacra- 
mentorum Ministros,  anathema  sit.  » Igitur  Epi- 
scopi non  ex  sola  ordinatione  legitimam  exercen- 
dae auctoritatis  Episcopalis  facultatem  consequun- 
tur, secus  vel  ipsi  schismatici  ea  potestate  legiti- 
me uterentur;  sed  insuper  legitima  missio  neces- 
saria est,  per  quam  iurisdiclioncm  obtineant,  ri- 

leque  exerceant.  Erit  itaque  in  Ecclesia  potestas 
aliqua  , quae  missionis  tribuendae  ius  habeat : 
non  enim  Christus  satis  Ecclesiae  suae  consuluis- 
set, si,  imposita  necessitate  missionis,  potestatem 
non  designasset,  a qua  missio  petenda  et  obli- 
nenda esset.  Atqui  ea  potestas  solius  Romani  Pon- 
tificis propria  est , idque  ex  iure  divino  , quod 
mullis  rationibus  comprobatur.  Enimvero  pote- 
stas creandorudi  Episcoporum  ad  Romanos  Pon- 
tifices pertinet,  eodem  iure , quo  ad  S.  Petrum, 
caelerosque  Apostolos  pertinuit,  propterea  quod 
Romanus  Pontifex  est  S.  Petri  successor,  totius- 
que  Aposlolicae  potestatis  haeres;  atqui  ea  pote- 
stas ad  S.  Petrum  et  Apostolos  pertinuit  iure  di- 
vino, scilicet  ex  ipsius  Christi  institutione  ; ergo 
eodem  iure  ad  Romanum  Pontificem  perlinet. 

Praeterea  in  omni  bene  ordinatu  societate  mu- 
nus constituendi  magistratus  qui  provincias  ad- 
ministrent ad  eum  pertinent,  qui  toti  communi- 
tati praeest;  atqui  ex  divina  institutione  toti  Ec- 
clesiae Romanus  Pontifex  praeest;  ergo  institutio 
Episcoporum,  qui  singulas  Dioeceses  administrent, 
ad  Romanum  Pontificem  perlinet,  qui,  ut  verbis 
utar  Concilii  Tridentini  sess.  24  cap. : * muneris 
sui  officio  debet  idoneos  Paslores  singulis  Eccle- 
siis praeficere.» 

Et  ea  quidem  potestas  propria  est  unius  Ro- 
mani Pontificis,  quippe  qui  unus  Petri  successor 
et  lotius  Aposlolicae  potestatis  haeres,  eique  uni 
< pascendi,  regendi  et  gubernandi  universalem 
Ecclesiam  a I.  C.  D.  N.  plena  potestas  tradita 
fuit.  » 

Sed  aiunt  olim  Patriarchas,  Primates,  et  Me- 
tropolitas ea  potestate  usos  esse.  Ita  quidem.  Ve- 

rum  undenam  eius  potestatis  usus  ad  eos  perve* 
nit?  Certe  quidem  non  a Deo  ; enimvero  ex  divi- 
na institutione  Episcopi  omnes  sunt  pares  inter 
se  ordine  et  potestate,  idque  exploratissimum  est. 
A quonam  igitur  Patriarchae,  Primates  et  Metro- 
politae eam  Potestatem  acceperunt?  Ab  Apostoli- 
ca  Sede,  a qua  una  eius  potestatis  usus  concedi 
potuit,  ideo  quod  in  ca  una  ex  divina  institutione 
et  ius  creandorum  Episcoporum,  et  plenitudo  ec- 
clesiasticae potestatis  residet,  et  cui  Episcopi  o- 
mnes  debent  esse  obsequentes.  Et  revera  ex  Ca- 
thedra Petri  profecta  est  ea  dignitatis  potestatis- 
que praerogativa,  qua  primum  illae  sedes  auctae 
fuerunt,  quae  deinde  Patriarchales  appellatae  sunt, 
eiusdemque  potestatis  praerogativa,  labentibus  an- 
nis, certo  cum  discrimine  graduum  ad  Metropoli- 
tas permanavit,  ut  divisis  iam  Provinciis  ecclesia- 
stica negotia  facilius  et  commodius  expedirent. 

Hinc  Patriarchae,  Primates  et  Metropolitae  in 
constituendis  Episcopis  non  erant  omnino  liberi; 
sed  in  eius  potestatis  usu  formam  ab  eadem  Apo- 
stolica  Sede  praescriptam,  vel  probatam  sequi , 
accurateque  servare  debebant.  Quapropter  Roma^ 
ni  Pontifices  potestate  sua  usi  sunt  t primo,  ut 
ait  Nat.  Alex.  Hist.  Eccl.  sec.  IX  et  X,  cap.  5, 
art.  3,  n.  3 et  4,  cum  iure  suo  Metropolitanus  ab- 
usus erat,  confirmando  contra  canones.  Secundo, 
cum  dispensatione  opus  erat,  quae  a solo  Ponti- 
fice Romano,  qui  unus  per  totum  orbem  de  ca*- 
nonibus  dispensare  potest,  concedi  posset.  Tertio, 
cum  Metropolitanus  officio  suo  non  fungebatur.  * 

Praeterea  Romani  Pontifices  institutionem  E- 
piscoporum,  ubi  et  quando  id  optimum  factu  rati 
sunt,  sibi  penitus  reservaruut:  qua  in  re,  quo*- 

niam  iure  suo  usi  sunt,  nemini  iniuriam  fecerunt.' 
Namque  Patriarchae,  Primates,  et  Metropolitae 
ius  creandorum  Episcoporum,  sive  eius  potestatis 
usum  Apostolicae  Sedi  divinitus  datum  , neque 
ulla  institutione  humana  sibi  acquirere , neque 
Romani  Pontifices  eodem  se  abdicare  potuerunt , 
quia  ius  divinum  nulio  hominum  facto  et  institu- 
tione abrogari,  immutari,  inverti  potest. 

< Ex  quibus,  ut  rem  concludam  non  meis , sed 
hisce  Hallierii  verbis  de  sacr.  elect.  et  ordinat, 
part.  3,  art.  3,  § 6,  num.  55,  duo  ista  Summis 
Pontificibus  competere  colligimus , Episcoporum 
ubique  terrarum  creandorum  curam  et  potesta- 
tem, qua  si  aliquando  usi  non  fuerunt,  modera- 
tioni eorum  ac  prudentiae  tribuendum  , utpote 
qui  melius  ac  commodius  per  alios  a se  consti- 
tutos Patriarchas,  Primates,  Metropolitanos  ordi- 
nationem, aut  delectum  fieri  posse  censuerint, 
quam  per  se  ipsos.  Si  quando  autem  uti  volue- 
rint, et  expedire  judicaverint,  nemo  quaerere  pos- 
sit, qui  auctoritate  Petri  id  facturi  deprehendun- 
tur . . . Haec  est  ea,  quam  toties  inculcavimus , 
Romanae  Ecclesiae  praerogativa  , ut  ordinationi- 
bus firmitatem  auctoritatemque  ob  principatum 
ecclesiasticum  conciliet,  nec  absque  eius  commu- 
nicatione plenitudinem  officii,  ut  loquitur  Ber- 
nardus,  seu  exsecutionem  legitimam  aliquis  conse- 
quatur. Haec  Apostolicae  Cathedrae  praerogativa 
est;  haec  Primatus  dignitas;  hoc  non  novum,  sed 
ipsius  Ecclesiae  constitutioni  coaevum,  quod  semper 
viguit,  privilegium.»  Huc  spectat,  quae  habet  Pius 
VI  Brevi  < Charitas ) die  13  aprilis  1791 : « Episco- 
palis iurisdictionis  conferendae  potestas , ex  nova 
disciplina  a pluribus  saeculis  iam  recepta,  a Con- 

ciliis  generalibus  el  ab  ipsis  Concordatis  confir- 
mata, ne  ad  Metropolitanos  quidem  nullo  modo 
attinere,  utpole  quae  illuc  reversa,  unde  discesse- 
rat, unice  residet  penes  Apostolicam  Sedem,  ita 
ul  hodie  Romanus  Pontifex,  ex  muneris  sui  offi- 
cio, Pastores  singulis  Ecclesiis  praeficiat.  » 

Initio  Clemens  V Sedi  Apostolicac  reservavit  Ecclesias,  qsia- 
rnin  Episcopi  in  Itonmna  Curia  decedunt  • Extrav.  etsi  in  tem- 
foral.  de  Praeti.  inter  communes.  » Benedictus  XII  alias  reser- 
vatioues  fecit  • Extrav.  xn  recimek  eodem  Iit.  » Denique  per  re- 
gulas Cancellariac  collatio  omnium  Ecclesiarum  Calliedralium 
Summo  Pontifici  reservata  fuit.  Quae  quidem  reservatioues  factae 
sunt  ad  avertenda  rniuplurima  mala,  quae  ex  ambitione  homi- 
num , ex  studiis  partium,  ex  populi  factionibus  oriebantur. 
Vide  Ben.  XIV  Cnnst.  * In  postero,  » Tliomassinum  dc  veter, 
et  nov.  Eccles.  discipl.  toin.  2,  lih.  2,  eap.  55,  ii.  S,  el  Corn. 
Paul.  Hoyiiehl  van  Papcmlreck  op.  cit.  diss.  22. 


§25. 

De  inre  ferendi  censuras. 

« Excommunicationis  gladius , ait  Concilium 
Tii»J . sess.  25  cap.  5 de  reform.,  nervus  est  ec- 
clesiasticae disciplinae,  et  ad  continendos  in  offi- 
cio populos  valde  salutaris.»  Namque,  ul  ait  Cy- 
prianus ep.  62,  < hoc  gladio  superbi  el  contuma- 
ces necantur,  cum  de  Ecclesia  eiiciunlur.  » larn 
vero  non  modo  Calhari  et  Albanenses,  Wicleftus, 
Husius,  aliique  haeretici,  sed  aliqui  scriptores 
etiam,  qui  catholici  haberi  volunt , omni  studio 
conati  sunt  huiusmodi  gladium  e manibus  Sacro- 
rum Antistitum  auferre,  aut  ita  eius  aciem  retun- 
dere, ul  amplius  feriendo  par  non  esset.  Horum 
errores  modeste  refutabimus. 

Itaque  Excommunicatio  bifariam  dividitur.  Una 
est  excommunicatio  ita  dicta,  quia  communicatio* 
ni,  seu  communioni  opponitur,  et  definitur  com- 
munionis negatio  et  i<poptan6<;,  hoc  est  separatio 
dicebatur.  Ecclesiae  enim  inter  se  communica- 
bant tum  per  litteras  communicalorias , quae 
etiam  canonicae  et  formatae  dicebantur,  invicem 
datas  et  acceptas  , tum  per  benignam  in  com- 
munionem et  synaxim  admissionem  eorum  , qui 
ab  una  ad  aliam  Ecclesiam  veniebant.  Itaque 
propter  haeresim , aut  aliud  grave  crimen  in- 
terdum factum  est , ut  una  Ecclesia  segregaret 
sese  a communione  alterius  Ecclesiae , eamque 
veluli  excommunicaret.  Verum  huiusmodi  ex- 
communicatio non  erat  actus  auctoritatis  et  iuris- 
diclionis  ecclesiasticae;  namque  eum  possumus 
in  communione  non  recipere,  in  quem  nullam  ju- 
risdictionem, poteslatemque  habemus.  Ita  S.  Epi- 
phanius  Salaminae  Episcopus  Ioanni  Episcopo 
Hierosolymitano,  neuliquam,  sibi  subdito,  com- 
munionem denegavit,  eo  quod  compertum  habuis- 
set, eumdem  Origenis  dogmata,  erroresque  de- 
fendere. Vide  Epist.  Epiphanii  ad  loan.  Episc. 
Hieros.  t.  2. 

Alia  vere  proprie  dicta  Excommunicatio  , seu 
ipopisuos , hoc  est  omnimoda  separatio, 
quae  etiam  anathema  dicitur  , in  potestate  Cla- 
vium fundata  est,  per  quam  graviorum  criminum 
rei  a communione  Ecclesiae,  et  totius  populi  Chri- 
stiani tanquam  membra  contaminata  et  putrida 
abscinduntur  et  omnium  spiritualium  bonorum 
communione  privantur.  Anathema  vero  ab  ex- 
communicatione non  differt,  nisi  propter  solemni- 
tales,  quae  in  eo  ferendo  adhibentur ; de  quibus 

vide  Pontificale  Romanum  titulo  de  Ordine  excom- 
municandi. > 

Potestas  vero  ferendi  excommunicationem  ma- 
iorem, sive  anathema,  ad  Ecclesiae  Praepositos 
pertinet,  ut  ea  poena  animadvertere  in  eos  pos- 
sint, qui  gravius  delinquunt : quemadmodum  e- 
nim  ad  continendos  in  officio  homines  unicuique 
reipublicae  ius  est  expellendi  sontes  a societate 
sua;  sic  etiam  Ecclesiae,  utpole  perfectae  reipu- 
blicae eamdem  potestatem  esse  pro  certo  haben- 
dum est.  Verum  huiusmodi  potestas  ex  alio  nobi- 
liori fonte  in  rectores  Ecclesiae  manavit. 

Apostolus  Paulus  I ad  Corinth.  V,  3-4  dum  in- 
cestuosum  Corinthium  excommunicavit , his  ver- 
bis usus  est:  «Ego  iudicavi,  ut  praesens  eum,  qui 
sic  operatus  est,  in  nomine  Domini  nostri  lesu 
Christi  congregatis  vobis  et  meo  spiritu,  cum  vir- 
tute Domini  nostri  lesu  Christi  tradere  huiusmodi 
Satanae  etc.  » Igitur  sententia  excommunicatio- 
nis pronuntiatur  a Paulo  < in  nomine  et  in  virtute 
Domini  nostri  lesu  Christi,  » hoc  est  potestate  ab 
•ipso  Christo  accepta.  Quam  quidem  potestatem 
Christus  Ecclesiae  dedit,  cum  ligandi  solvendique 
potestatem  Petro  et  Apostolis  impertitus  est,  eam- 
que  plane  significavit,  cum  iussit  eum,  « qui  Ec- 
clesiam non  audiret,  tanquam  ethnicum  et  publi- 
canum haberi.  » Quid  enim  aliud  est  aliquem 
tanquam  ethnicum  et  publicanum  habere,  nisi  eum 
ab  Ecclesia  sacrisque  omnibus  repellere  ? Et  quid 
aliud  est  aliquem  ab  Ecclesia  sacrisque  repellere, 
nisi  eum  excommunicare?  Igitur,  ex  illis  Christi 
verbis,  facta  Antistitibus  Ecclesiae  potestas  est 
Christianos  graviter  peccantes,  contumacesque ex- 
communicandi. Praeterea  banc  excommunicandi 


Digitized  by  Google 


CAPUT  n. 


93 

potestatem  a Christo  Ecclesiae  traditam  fuisse 
perspicuum  est  ex  perpetua  ipsius  Ecclesiae  tra- 
ditione, scriptis  Sanctorum  Patrum,  decretis  Pon- 
tificum, et  Conciliorum  canonibus  evidenter  con- 
firmata; eaque  potestate  usae  sunt  antiquae  Sy- 
nodi, Nicaena  adversus  Arium  , Ephesina  adver- 
sus Nestorium , aliaeque  passim.  Quemadmodum 
itaque  homo  per  baptismum  fit  membrum  Eccle- 
siae, in  qua  est  bonorum  omnium  spiritualium 
communicatio,  ita  per  excommunicationem  ab  Ec- 
clesia eiicitur,  atque  adeo  sacramentis,  sacrificiis, 
sacris  officiis,  pietate  ecclesiastica,  uno  verbo  iu- 
ribus  omnibus  privatur,  quae  per  baptismum  ac- 
quisiverat. 

Atque  hi  sunt  ex  iure  divino  excommunicatio- 
nis effectus;  proindeque  haec  Lutheri  propositio : 
« Excommunicationes  sunt  tantum  poenae  exter- 
nae, nec  privant  hominem  communibus  spiritua- 
libus Ecclesiae  orationibus  > a Leone  X Gonst. 
« EXSURGE  » an.  1821 , merito  ac  iure  damnata 
fuit.  Cuius  magistri  doctrinam  praesertim  Ian- 
senistae  sequuti  sunt,  atque  adeo  in  Pistorien- 
sem Synodum , quae  Iansenistarum  erroribus  a 
primo  capite  usque  ad  extremum  referta  est, 
eadem  propositio  verbis  fere  totidem  translata 
fuit,  nempe  t effectum  excommunicationis  exte- 
riorem dumtaxat  esse,  quia  tantummodo  natura  sua 
excludit  ab  exteriori  communicatione  Ecclesiae:  » 
quae  quidem  propositio  a constitutione  dogmatica 
« auctorem  fidei»  reprobata  fuitN.  46,  his  notis  et 
censuris  appositis,  « falsa,  perniciosa,  in  articuld 
23  Lutheri  damnata,  ad  minus  erronea.  » Ilacde 
re  Estius  in  libri  quarti  sententiarum  distinctio- 
nem decimam  octavam  ita  scribit:  t Erat  haec 


Digitized  by  Google 


94 


UBEB  II. 


Lulheri  ratio;  per  fidem,  spem,  et  caritatem,  re- 
liquasque  virtutes  , quae  bona  sunt  spiritualia  , 
homo  efficitur  membrum  Ecclesiae.  Ea  vero  bo- 
na non  possunt  ulla  Ecclesiae  potestate  auferri, 
sed  deperduntur  propria  cuiusque  voluntate.  Non 
igitur  excommunicatio  spoliat  hominem  bonis  spi- 
ritualibus. » At  vero  idem  Eslius  praeclare  ani- 
madvertit, « alia  esse  bona  spiritualia,  in  quibus 
substantia  vitae  spiritualis  consistit,  uti  fides, 
spes,  caritas,  et  reliquae  virtutes  et  virtutum  o- 
pera;  alia  vero  esse  accidentalia,  quibus  scilicet 
homo  ad  priora  illa  bona  adipiscenda  adiuvalur, 
talia  suntaliena  merita,  orationes,  suffragia,  qui- 
bus etiam  sacramenta  connumerantur.  > Quibus 
praepositis  concludit,  « prioris  quidem  generis 
bona,  cum  sint  hominis  interna  et  ab  eius  volun- 
tate dependeant,  non  posse  per  ecclesiasticam  po- 
testatem ab  homine  auferri;  posterioris  autem  ge- 
neris bona  posse  auferri  stalim  ac  a corpore,  in 
quo  talia  bona  communicantor,  aliquis  excluditur, 
quemadmodum  et  in  aliis  communitatibus  contin- 
git, cum  qui  excluditur  a communitate  , simul 
excludi  atque  excidere  privilegiis,  et  commodis  e- 
iusdem  societatis.  » 

At  vero  praeter  dictos  excommunicationis  effe- 
ctus ex  iure  divino  manantes,  Apostoli  quimcum- 
que  societatem , communicationem,  commercium 
etiam  civile  cum  excommunicatis  interdixerunt 
(ep.  II  loan.  v.  10  et  11,  I.  Pauli  ad  Corinlh.  V, 
5,  11  ad  Thessal.  111,  14,  et  ad  Titum  111,  10), 
idque  ad  avertenda  perversionis  pericula,  ne  sci- 
licet catholicorum  animi  erroribus  pravisque  ex- 
communicatorum  opinionibus  inficerentur.  Mitto 
monumenta  priorum  saeculorum  , quae  hanc  di- 

sciplinam  mirifice  confirmant , quaeque  collecta 
habentur  non  modo  apud  eruditos  viros  catholicos, 
sed  etiam  apud  helerodoxos  nonnullos,  quos  in- 
ter est  Binghamus  in  suis  Orig.  et  Antiq.  Eccl. 
lib.  16,  c.  2,  § 11,  et  Grischovius,  qui  Binghami 
opus  ex  anglico  idiomaie  in  lutinum  transtulit  et 
nolis  ampliavit.  Ipse  Van-Espcnius  1.  E.  U.  p.  3, 
t.  2,  c.  5 hanc  disciplinam  agnovit,  ac  fassus  est. 
Verum  huiusmodi  lex  quum  libertatem  humani 
commercii  non  leviter  coarctaret,  praesertim  quod 
auctus  esset  numerus  illorum,  qui  excommunica- 
tionem, ipso  facto,  incurrerent,  in  nova  disciplina  ali- 
quantulum relaxata  fuit;  namque  per  cananem Con- 
cilii Constantiensis  a MarlinoV approbatum,  qui  in- 
cipit ad  evitanda  « quique,  ut  ait  BenediclusXIV  de 
Synod.  Dioec.  lib.  6,  cap.  5,  in  suo  robore  perman- 
sit, non  obstantibus  contrariis  subscquentibus 
Constitutionibus  Conciliorum  Basileensis,  et  Late- 
ranensis, » ii  tantummodo  cxcommunicali  vitandi 
sunt,  in  quos  excommunicationis  sententia  < a iu- 
dicc  pronuntiata,  et  insuper  publicata  vel  denun- 
tiata specialiter  et  expresse  fuit,  » ilemque  ii  qui 
in  clericum  violentas  manus  iniecerunl,  quos  et- 
iam a iudice  non  denuntiatos  vitare  debemus.  At- 
que bine  ortum  discrimen  est  inter  excommuni- 
catos  vitandos  et  non  vitandos.  Igitur  cum  iis  ex- 
communicatis, qui  per  ludicis  sententiam  nomi- 
nalim  et  publice  denuntiati  fuerunt,  aeque  ac  cum 
publicis  clericorum  percussoribus  minime  licet 
ullam  sive  in  sacris,  sive  in  civilibus  rebus  com- 
munionem habere.  Et  quidem  quod  perlinet  ad 
res  sacras  cl  divinas,  omnis  cum  iisdem  commu- 
nicatio semper  et  quibuscumque  sine  ulla  exce- 
ptione vetita  est,  commercium  vero  civile  interdum 

permittitur  quibusdam  certis  gravibusque  de  cau- 
sis, quae  enumerantur  hoc  trito  versiculo : 

Utile,  lex,  humile,  res  ignorata,  necesse. 

Prima  itaque  causa  excusans  est  Utile,  hoc  est 
utilitas  animae  vel  corporis  omnino  gravis;  secun- 
da Lex,  nempe  coniugii,  propter  quam  coniux 
cum  coniuge  conversari  potest:  tertia  Humile,  sci- 
licet debitum  subiectionis,  ex.  gr.  filiorum  erga 
parentes,  clericorum  erga  proprios  antistites,  mili- 
tum erga  duces:  quarta  est  Res  ignorata,  videlicet 
iuris  vel  facti  ignorantia:  quinta  denique  Necesse, 
nempe  gravis  aliqua  .necessitas.  Qui  vero  sine  ulla 
ex  hisce  causis  cum  excommunicato  vitando  commu- 
nicat, is  excommunicationem  minorem  contrahit,! 
per  quam  a Sacramentis  suscipiendis,  obtinendis- 
que  beneficiis  arcetur.  Atque  hoc  unum  est,  in 
quo  si  quis  deliquerit,  excommunicatione  mi- 
nori irretitur;  nam  reliqua  delicta  omnia  quoties- 
cumque a iure  vel  ab  homine  excommunicatione 
mulctanlur,  semper  tenendum  est  excommunica- 
tionis vocabulo  intelligi  excommunicationem  ma- 
iorem, eam  nempe,  de  qua  supra  diximus,  et  di- 
cendum est  adhuc.  Caeterum  excommunicatio  mi- 
nor a quolibet  Sacerdote  ad  excipiendas  confes- 
siones approbato  tolli  potest,  et  Clericus  ea  irre- 
titus non  fit  irregularis , si  in  ordine  ministra- 
verit. 

Cum  excommunicatis  vero  toleratis,  seu  non  vi- 
tandis, ex.  gr.,  cum  haereticis,  schismaticis,  aliis- 
que excommunicatis,  qui  expresse  et  nominatim 
a iudice  denuntiati  non  sunt,  communicare  licet 
in  rebus  civilibus,  caute  tamen,  prudenterque,  ne 
ex  eorum  consortio  eorum  quoque  erroribus  im- 

buamur.  Veramtamen  non  defuerunt  theologi , 
qni  in  certis  rerum  eventibus  < ab  omni  culpa,  ut 
ait  Benedictus  XIV  de  Synod.  Dioec.  lib.  6,  cap. 
5 et  seqq.,  absolvunt  catholicos , qui  cum  haere4 
licis  et  schismaticis  nominatim  non  denuntiatis 
communicant  in  divinis , atque  etiam  Sacramenta 
ab  iisdem  recipiunt.»  Oe  qua  communicatione  in 
divinis  multa  erudite  lateque  disserit  laudatus 
Pontifex  citato  loco  et  nos  pauca  lib.  4 dicemus. 

Caeterura  excommunicatio  maior  cum  poena- 
rum ecclesiasticarum  gravissima  sit,  non  debet 
nisi  ob  magnum  crimen  infligi;  namque  « gladius 
excommunicationis  sobrie,  magnaque  circumspe- 
ctione exercendus  est,  cura  experientia  doceat,  si 
temere,  aut  levibus  ex  rebus  incutiatur,  ma- 
gis contemni , quam  formidari , et  perniciem  po- 
tius parere,  quam  salutem. » ut  ait  Cone.  Trid.  sess. 
25,  cap.  3 de  reformat.  Quae  quidem  verba,  imo 
vero  totum  illud  caput,  non  cursim  raptimque  le- 
gendum , sed  perlegendum , intentaque  mente 
considerandum  omnibus  est,  et  praesertim  in  fe- 
rendis excommunicationibus,  quae  dicuntur  ab  ho- 
mine, non  a iure,  quando  nempe  homo  potestate 
praeditus,  ex.  gr.  Episcopus,  ob  factum  vel  cri- 
men aliquod,  de  quo  nihil  in  iure  statutum  est, 
excommunicationis  poenam  intentat.  Magnopere 
enim  cavendum  est,  ne  sine  admodum  gravi  et 
urgenti  causa,  sine  idoneis  et  legitimis  probatio- 
nibus, sine  monitionibus,  aut  non  servata  forma 
iudiciali,  queroquam  excommunicatione  percellat. 

Quod  vero  pertinet  ad  excommunicationes,  quae 
sunt  a iure,  videndum  est , utrum  canones , sive 
leges  ecclesiasticae  ad  .quaedam  Goercenda  gravio- 
ra crimina  excommunicationem  comminentur,  an 

vero  inferant.  Lex  excommunicationem  commina- 
tur, dum  his,  vel  similibus  verbis  utitur : t ex- 
communicetur, ab  ingressu  Ecclesiae  arceatur  sub 
poena  excommunicationis,  sub  interminatione  a* 
nathemalis,  » quibus  verbis  excommunicatio  non 
fertur,  sed  ferenda  decernitur,  et  proinde  excom- 
municatio ferendae  sententiae  nominatur.  Si  vero 
lex  hasce,  vel  id  genus  alias  verborum  formulas 
adhibeat,  « excommunicationis  statim  illico  in- 
currendae , excommunicationi  ipso  facto  subia- 
ceat,  » perspicuum  est,  excommunicationem  ab 
ipsa  lege  inferri,  ideoque  dicitur  excommunicatio 
latae  sententiae  quae  legis  simul  et  sententiae 
vim  habet.  Dum  ex  verbis,  quibus  lex  utitur  , 
non  satis  intelligitur,  utrum  excommunicatio  sit 
ferendae,  an  latae  sententiae,  censenda  est  feren- 
dae, quia  « in  poenis  benignior  est  interpretatio 
facienda  » ex  Reg.  45  in  6. 

Luculentissimum  habemus  utriusque  excommu- 
nicationis exemplum  in  Concilio  Antiocheno  anno 
341;  namque  canone  1 ita  statuitur:  « Omnes,  qui 
ausi  fuerint  dissolvere  definitionem  sancti  et  ma- 
gni Concilii,  quod  apud  Nicaeam  congregatum  est 
de  salutifera  soiemnitale  sacratissimi  Paschae,  ex- 
communicandos. et  de  Ecclesia  pellendos  esse  cen- 
semus. » En  excommunicatio  ferendae  sententiae. 
« Si  quis  autem  eorum , prosequitur  canon,  qui 
praeesse  noscuntur  Ecclesiae,  aut  Episcopus,  aut 
Presbyter , aut  diaconus  post  hanc  definitionem 
tentaverit  ad  subversionem  populorum,  Ecclesia- 
rumque perturbationem  seorsum  colligere , et 
cum  Iudaeis  pascha  celebrare , S.  Synodus  alie- 
num iam  hinc  ab  Ecclesia  iudicavit.  » En  excom- 
municatio latae  sententiae. 

Verum  de  ulraque  excommunicatione  seorsum 
aliqua  dicenda  sunt.  Itaque  excommunicatio  fe- 
rendae sententiae,  praemissis  monitionibus  et  pro- 
bationibus. et  audito  reo  infligenda  est.  Concilium 
Lugdunense,  quod  Gregorio  X Pontifice  habitum 
est,  iudicibus  permiserat  aut  tres  monitiones  ad- 
hibere, aut  unam  pro  tribus  ; sed  Tridentina  Sy- 
nodus cit.  loco  duas  saltem  praemittendas  decre- 
vit. De  hac  excommunicatione  quaestiones  alicu- 
ius momenti  nullae  sunt. 

Sed  excommunicationes  latae  sententiae  varie 
a nonnullis  scriptoribus  exagitantur.  Eas  Van-Es- 
penius  lur.  Eccl.  univers.  pari.  3,  tit.  11,  cap. 
17  novitatis  insimulat,  atque  autumat  ad  recentio- 
ris  aetatis  disciplinam  pertinere  ac  seculo  XII 
aut  ad  summum  XI  in  Ecclesiam  invectas  esse. 
Contra  hanc  opinionem,  praeter  canonem  1 Con- 
cilii Antiocheni  supra  relatum  , et  Concilium  an- 
tiquius Episcoporum  Africae  , quod  memorat  Cy- 
prianus Epist.  66  ad  Furnenses , apertissime  fa- 
ciunt Concilii  Laodicensis  canon  29  : « Qui  re- 
perti fuerint  iudaizare  anathema  sint  in  Christo; » 
Synodi  Gangrensis  viginti  canones,  quorum  sin- 
guli concluduntur  his  verbis  «anathema  sit;»  Con- 
cilii llliberitani  canones  1,  2,  3,  canon  9 Conci- 
lii Turonensis  1,  pluraque  alia  antiquitatis  monu- 
menta. Verum  non  est  operae  pretium  in  re  adeo 
explorata  diutius  immorari.  Vide  Gerdilium  < Esa- 
me  dell’opposizione  dei  Vescovo  di  Noli , » p.  2, 
lib.  3,  art.  1.  * 

Hisce  vero  excommunicationibus  valde  infensus 
fuit  Godescalchus  Rosemundus  Theologus  Lova- 
niensis,  qui  eas  censuit  plus  noxias  esse,  quam 
utiles,  proindeque  prorsus  tollendas,  et  in  suo  Con- 

fessionali  cap.  20  ita  scribit : « Expediens  esset , 
ut  omnes  excommunicationes  latae  sententiae  in 
lure  vel  statutis  contentae , quarum  usus  nullus 
est,  aut  plus  obest  quam  prodest , expressa  revo- 
catione cassarentur  in  Provinciis,  et  Dioecesibus, 
et  in  Ecclesia  universa.  » Verum  quantum  haec 
assertio  audax  sit , ex  eo  fit  manifestum , quod 
usus  aliquis  huiusmodi  excommunicationis  semper 
in  Ecclesia  utilis  fuit,  et  iustae  fuerunt  causae,  ut 
posteriori  aevo  frequentius  haec  sanctio  adhibere- 
tur. Et  ad  primum  illud  quod  attinet,  ut  facile  a- 
gnoscas,  quanta  semper  fuerit  excommunicationis 
utilitas  , animo  attendere  debes  ad  eius  vim , ex 
qua  fit,  ut  sanctio  poenarum,  quae  ipso  facto  in- 
curruntur , idonea  inveniatur  ad  imminuendam  , 
tum  communem  illam  delinquendi  facilitatem  ex 
impuritate  ortam,  quam  sperant  homines  propter 
suam  in  facinore  occultando  cautionem,  tum  illam 
in  patrandis  delictis  impunitatis  spem,  quam  non 
pauci  habent  sive  in  sublimitate  et  potentia  con- 
ditionis suae  , sive  in  aliorum  potentium  patroci- 
nio , sive  in  correorum  multitudine,  quoniam  his 
quoque  in  casibus,  licet  vexationis  timor,  seu  pe- 
riculum gravioris  scandali  sacros  Antistites  deter- 
rere possit  a iudicio  in  delinquentes  instituendo, 
nunquam  tamen  impediret,  quominus  delinquen- 
tes ipsi  in  facinore  patrando  iam  poenis  praece- 
denti sanctione  obstricti  fuerint.  Ad  causas  autem 
quod  spectat,  quae  sanctionum  huiusmodi,  poste- 
riori aevo,  frequdntiam  postularunt,  duas  hic  com- 
memorare sufficiet.  Hac  enim  ratione  refutabimus 
nonnullos  etiam  nostrae  aetatis  auctores , qui  di- 
recte improbant  eas  sanctiones  , quasi  per  gene- 
ralem abusum  multiplicatas  et;  sanctam  Ecclesiae 

disciplinam,  hac  in  re  vindicabimus,  qua  frequen- 
tior  iile  usus  inductus.,  probatusque  est.  Altera 
causa  posita  est  in  maiori  admodum  multitudine 
praepotentium  hominum  , qui  in  Christianorum 
numero  existentes  et  peccarent  in  Christianam  di- 
sciplinam graviter  et  non  possent  facili  negotio 
coerceri  ab  Ecclesia  per  sententiam  contra  illos 
expressam.  Scilicet  post  Romanum  Imperium  in 
plura  regna  divisum  , atque  adeo  in  feuda  , seu 
minores  principatus  pene  innumeros  discissum, 
nimis  saepe  contigit  ut  Episcopi  deterrerentur , 
atque  impedirentur  ab  instituendo  speciali  iudicio 
contra  eos  delinquentes  , qui  essent  ex  numero 
principum  , quique  principibus  forent  propinqui , 
aut  gratia  apud  illos  valerent.  Altera  vero  causa 
deinceps  accessit  ex  quo  recentioribus  Politicis 
cogitatum  est,  ut  per  novum  nefas  in  omnia  ferme 
potestatis  ecclesiasticae  gesta  introspicere  aude- 
rent , vexando  etiam  non  leviter  sacros  Ecclesiae 
Pastores  , qui  sine  venia  civilis  potestatis  aliquid 
facerent.  Itaque  in  his  recentiorum  temporum 
adiunctis , si  non  fuissent  frequentius  adhibitae 
sanctiones  illae,  quibus  statuuntur  poenae  ipso  fa- 
cto incurrendae,  cessaret  profecto  omnis  ferme 
coercitio  ecclesiastica  vix  exercenda  identidem  in 
humiliores  homines,  in  illos  scilicet,  qui  propter 
infelicitatem  conditionis  suae  maiori  potius  indul- 
gentia digni  sunt.  Quae  cum  ita  sint,  iam  quisque 
lacile  intelligit , quantum  a veritate  absit  citata 
auctoris  assertio.  Quapropter  Benedictus  XIV  de 
Synod.  dioec.  lib.  10,  cap.  1 antiquissimi  earum- 
dem  excommunicationum  et  constantis  in  Eccle- 
sia usus  ratione  habita , < haec  Gotesealchi  as- 
sertio, inquit  , qua  parte  omnes  exoommunica- 

tiooes  latae  sententiae  tamquam  perniciosas  de- 
leri et  abrogari  vellet,  audax  est;  communem  e- 
nim  Ecclesiae  usum  condemnat,  et  Concilia  , 
Summos  Pontifices,  omnesque  Ecclesiarum  Prae- 
sules tacite  carpit.  > 

Restat  modo  ut  pauca  dicamus  de  summa  pror- 
sus illorum  audacia,  qui  sanctiones,  de  quibus  lo- 
quimur, naturali  divinoque  iuri  contrarias  esse  pro- 
nunciant.  Aiunt  nempe  reprobari  illas  per  natura- 
lem quandam  legem,  quae  neminem  permittit  ullis 
illigari  poenis  , nisi  antea  specialim  monitus  fue- 
rit, ac  peculiari  iudicio  convictus  ; atque  idipsum 
expresse  a Christo  Domino  praescriptum  fuisse  no- 
tissimis illis  verbis:  «Si  peccaverit  in  te  frater  tuus,» 
Matth.  c.  18,  v.  15.  At  vero  haec  Christi  verba 
non  exhibent  iudicialem  quemdam  ordinem,  quem 
servare  iubeantur  sacri  Magistratus,  sed  continent 
omnino  regulam  fraternae  correctionis  , qua  pri- 
vati fideles  utantur,  quemadmodum  ex  integro  ap- 
paret illorum  contextu  et  fusius  exponit  S.  Tho* 
mas  2.  2,  q.  33.  Lex  autem  illa,  quam  adversarii 
proferunt , tanquam  naturali  iure  ipso  publicae 
cuivis  auctoritati  impositam  , plane  merum  est  i- 
psorum  commentum.  Etenim  licet  certissime  ex- 
tet  lex  naturalis  atque  divina  , quae  insontes  da- 
mnari prohibet , exinde  tamen  non  sequitur  , ut 
qui  vere  deliquerint,  non  possint  eo  ipso  constrin- 
gi, iustis  poenis , praecedenti  sanctione  irrogatis. 
Adversarii  qui  legem  naturalem  affirmant  ad  li- 
berandos ab  hac  sanctione  poenarum  homines  de- 
linquentes comparatam  nullum  suae  affirmationis 
idoneum  fundamentum  afferre  unquam  potuerunt. 
Ipsi  insuper  legem  comminiscuntur,  quae  nedum 
catholicis  semper  omnibus,  sed  civilibus  etiam  ethni- 

eorum  legislatoribus  ignorata  fuit.  Nam  explorata 
res  est,  profanos  quoque  legislatores  diversarum  ci- 
vitatum adhibuisse  non  raro  eas  sanctiones,  quae 
hominem  in  ipso  delicti  facto  afficerent,  iis  praeser- 
tim poenis  quae  in  mera  quorundam  iurium  priva- 
tione consistunt.  Aliqua  hic  tantum  ex  Civili  Roma- 
norum iure  exempla  indicabo.  Itaque  huc  spectat 
Lex  Iulia  et  Papia  Poppaea  , eo  in  primis  capite 
quod  erat  de  poenis  caelibatus.  Vide  Gravina  0- 
rig.  I.  C.  1.  3,  § 41 , item  sanctiones  , quae  coer- 
cebant viduas  intra  annum  nubentes  ex  posteriore 
Iure  L i et  2 Cod.  de  sec.  Nuptiis , uti  et  aliae 
quaedam  ex  illis,  quae  ad  irrogandam  infamiam 
perlinent,  leg.  1 et  4,  § pen.  et  ult.;  et  leg.  V,  ff. 
de  iis,  qui  notantur  infamia,  et  leg.  18.  Cod.  ex 
quibus  causis  infamia  irrogetur,  quibus  adde  Leg. 
Palam  43,  § pen.  ff.  de  ritu  nupt.;  nec  non  et  ea 
quae  statuta  fuerunt  in  maiestatis  reos , Leg.  6 , 
7,  8 Cod.  ad  Leg.  Iuliam  Maiestat.  iuxla  edit.  Go- 
thofredi. 

Porro  vis  et  sanctitas  ecclesiasticae  disciplinae 
in  sanctionibus  , de  quibus  loquimur  , speciatim 
quoque  per  expressam  Ecclesiae  definitionem  de- 
clarata est. 

Cura  enim  PistoriensisSynodusnon  dubitaveritas- 
serere,  c necessarium  esse  iuxta  leges  naturales  et 
divinas,  ut  sive  ad  excommunicationem,  sive  ad  su- 
spensionem praecedere  debeat  examen  personale, 
atque  adeo  sententias  dictas  ipso  facto  non  aliam 
vim  habere,  nisi  seriae  comminationis  sine  ullo  a- 
ctuali  effectu, » huiusmodi  propositioni  per  consti- 
tutionem dogmaticam  auctorem  fidei  haec  nota  in- 
usta fuit:  « Falsa,  temeraria,  perniciosa  Ecclesiae 
potestati,  iniuriosa,  erronea. » Excommunicationes 

vero  latae  sententiae  iniustas  oranique  effectu  ca- 
rentes ea  synodus  notavit , quia  pro  certo  posuit 
(utrum  ex  ignorantia,  an  vero  ex  malitia  , Dei  sit 
iudicium)  per  illas  excommunicationes  non  moni- 
tos, non  auditos,  non  reos  legitime  probatos  e nu- 
mero Christianorum  segregari,  atque  extra  Eccle- 
siam eiici.  Id  est  falsissimum.  Namque  admonitio 
canonica  est  ipsa  promulgatio  legis,  quae  aliquid 
fieri  iubet  aut  vetat,  indicta  poena  in  eos,  qui 
contra  fecerint  excommunicationis  latae  senten- 
tiae, proindeque  ipsa  lex  est  veluti  loco  perpetuae 
monitionis,  cum  omnibus  obiecta  sit  et  contineat  le- 
gis simul  et  sententiae  vim.  Qui  ergo  legem  frangit, 
qua  scit  excommunicationem  illico  et  ipso  facto  ir- 
rogari in  eos,  qui  non  obtemperaverint,  is  profecto 
suam  contumaciam  et  Ecclesiae  contemptum  sa- 
tis aperte  declarat,  et  quantum  ad  forum  inter- 
num pertinet,  et  coram  Deo  excommunicatione  ir- 
retitur, sed  in  foro  externo  et  coram  hominibus 
non  est  habendus  excommunicatus,  nisi  per  iudi- 
cis  sententiam  reus  criminis  legitime  probetur 
ac  declaretur.  Declaratio  porro  criminis  non  solum 
utilis  est  ad  pleniorem  criminum  coercitionem,  sed 
pluribus  in  casibus,  est  etiam  necessaria  ad  quos- 
dam effectus.  Gerson  in  tractatu  De  vita  spirit. 
anim.  lect.  4,  corollario  14,  praeclare  observat, 
excommunicationem  latae  sententiae  hoc  efficere, 
« ut  absque  processu  alio  iudiciali,  aut  nova  con- 
stitutione possit  iudex  statim  probato  facto,  vel 
confesso,  ferre  iuris  sententiam,  et  eamdem 
publicare:  non  sic  ubi  canones  essent  solum  fe- 
rendae sententiae  quoniam  monitiones  et  proces- 
sus secundum  terminos  iuris  requirerentur  mul- 
tiplices. » Hac  de  re  prae  caeteris  legendus  est 

Theophilus  Raynaudus  de  monit.  eccl.  part.  % c. 
20  opp.  tom.  14. 

Initio  diximus  potestatem  excommunicandi  An- 
tistitibus Ecclesiae,  scilicet  Episcopis,  eoque  ma- 
gis Antistiti  supremo  Romano  Pontifici  a Christo 
datam  esse,  ad  quos  proinde  ea  potestas  iure  di- 
vino pertinet.  Praelati  vero  saeculares  cum  Terri- 
torio separato , Moderatores  Ordinum  Religioso- 
rum, et  generatim  omnes  inrisdictionem  habentes 
in  foro  externo  possunt  eadem  potestate  uti  ex 
iure  ecclesiastico;  non  vero  Parochi : namque,  ut 
optime  disserit  Hurtad  de  Excommunic.  disputat. 
12,  difficult.  1,  num.  21  : « Communiter  Docto- 
res  negant  Parocho  potestatem  ordinariam  ex- 
communicandi. Et  merito,  quia  nec  ex  suo  mune- 
re, nec  ex  iure  habet  potestatem,  seu  iurisdictio- 
nem  in  foro  contentioso.  » Ubi  notanda  sunt  ea 
verba  « negant  Parocho  potestatem  ordinariam; » 
nihil  enim  impedit,  quominus  Parochorum  ali- 
quis potestate  extraordinaria,  ex.  gr.ex  privilegio, 
vel  legitime' praescripta  consuetudine,  excommu- 
nicationem in  suos  Parochianos  ferat.  Quod  si 
cap.  cum  ab  ecclesiarum  de  offic.  Iud.  ordin.  ex- 
communicationem a Plebano  S.  Pancratii  de  Lu- 
car in  suos  Clericos  et  Laicos  latam  Alexander  111 
ratam  habuit,  tenendum  profecto  est , Plebanum 
vel  extraordinaria  potestate  egisse,  quemadmodum 
Theologi  et  Canonistae  fere  omnes  eam  Decreta- 
lem interpretantur,  respectu  habito  ad  ipsius  Ec* 
clesiae  sensum,  sive  praxim , quatenus  eam  pote- 
statem ordinariam  nusquam  Parochi  exercuerunt, 
vel  ideo  censuram  tulisse,  ut  Nardi  op.  cit.  putat, 
quia  eminentiore,  qua  insignitus  erat  praelatura, 
tanquam  Capituli  collegiatis  caput,  Plebanus  pot- 

erat  ordinaria  potestate  excommunicationis  poe- 
na delinquentes  plectere.  At  vero  Petrus  Mengo- 
nius  disceptatione  Florentiae  edita  an.  1732  « De 
eminentiori  Parochorum  dignitate  supra  Canoni- 
cos > non  dubitavit  Alexandri  111  mentem  aliter 
interpretari,  atque  interpretatione  sua,  quasi  cer- 
to solidoque  fundamento  nixus,  probare  contendit, 
Parochos  potestate  ordinaria  in  foro  externo  esse 
praeditos,  ideoque  excommunicare  posse.  Eum  con- 
futavit loannes  Dominicus  Larius  dissertatione  Pi- 
sis edita  an.  1733.  Confer  Gonzalez  ad  cit.  cap. 
de  offic.  Iud.  ordin.,  et  Benedictum  XIV  de  Sy- 
nod.  Dioec.  I.  V.  cap.  4,  num.  2.  Qua  de  re  haec 
satis  sint. 

Nunc  videndum  nobis  est  quid  intersit  inter 
Pontificis  et  Episcoporum  potestatem  , sive  spe- 
ctentur personae,  quae  a communione  Ecclesiae 
segregari  possunt,  sive  causae  propter  quas  se- 
gregantur. Quod  ad  personas  pertinet , iam  dixi- 
mus excommunicandi  ius  in  potestate  ligandi  fun- 
datum, et  iurisdictionis  ecclesiasticae  partem  es- 
se; ideoque  Antistiti  potestas  est  excommunicandi 
eos,  qui  suae  iurisdictioni  obnoxii  sunt;  Pon- 
tifex vero  ea  potestate  in  omnes  Christiahos  u- 
titur , quia  quotquot  in  Ecclesia  sunt  ratione 
Primatus  subiectos  habet.  Sed  Febronius  in  hac 
re  earodem  Pontifici  potestatem  tribuit , ac  Epi- 
scopis. Negat  enim  ullam  Pontifici  potestatem  es- 
se in  eos , qui  extra  suam  Dioecesim  versantur, 
et  propriis  Episcopis  subiiciuntur  ; ex  quo  fit,  ut 
tum  Pontifex,  tum  Episcopi  in  sua  quisque  Dioe- 
cesi, non  in  aliena,  excommunicandi,  eiiciendique 
a propriae  duntaxat  Ecclesiae  communione  ius 
habeant.  Qui  quidem  perniciosissimus  et  capitalis 

error  tum  Primatum  jurisdictionis,  tum  tentrum 
unitatis  funditus  evertit.  Praeclare  Ballerinus  in 
vindiciis  auctoritatis  pontificiae  cap.  7,  num.  7: 
« Febronius  ex  falso  sui  systematis  principio  Ro- 
mano Pontifici  subditos  negat,  qui  aliis  Episcopis 
subiiciuntur;  quod  evertit  ipsam  Primatus  natu- 
ram, quia  idem  Pontifex  praesidet  singulis  et  o- 
mnibus  tum  Episcopis,  tum  ovibus  gregis  domi- 
nici ...  Et  cum  ille,  qui  in  omnes  et  singulos 
catholicos  ius  habet,  aliquem  excommunicatione 
et  anathemate  plectit,  eum  non  solum  a sua,  et  Ro- 
manae particularis  Ecclesiae  communione  eiicii;  ve- 
rum etiam  praecidit  et  eiicit  a communione  et  uni- 
tate totius  Ecclesiae  catholicae,  quae  ipsi  tanquam 
capiti  catholicae  communionis  adhaerere  debet 
iure  primatus,  nec  fieri  potest,  ut  quisquam  ab  eo 
praecisus,  non  sit  etiam  praecisus  ab  ipsa  Eccle- 
sia, quae  eidem  communionis  centro  ex  institu- 
tione Christi  immobiliter  adhaerescit.  » 

Eos  vero,  qui  a proprio  Episcopo  excommuni- 
cati  fuerunt,  certum  est  ab  alio,  excepto  Summo 
Pontifice,  neque  absolvi,  neque  in  communionem 
recipi  posse;  namque  recta  regiminis  Ecclesia- 
stici ratio  postulat  , ratas  fixas  manere  poenas  , 
quibus  una  Ecclesia  in  sontes  animadverterit : 
idque  etiam  Sacris  Canonibus  sancitum  fuit. 
Proinde  Episcopi  ex  antiquo  more  inslitutoque 
per  epistolas  communicatorias , sive  formatas , 
de  quibus  initio  diximus,  caeteris  Episcopis  eos 
denuntiabant,  quibus  Sacrorum  communione  in- 
terdixerant , eamque  disciplinam  Pontificale  Ro- 
manum servari  iussit;  sic  enim  parte  3 de  Ordine 
excoramunic.  etabsol.  praescribit:  t Epistola  Pre- 
sbyteris per  Parochias,  et  etiam  vicinis  Episcopis 


LIBES  II, 


108 

mitlatui*,  continens  nomen  excommunicali,  et  ex* 
communicationis  causam  , ne  quis  per  ignoran- 
tiam ulterius  illi  communicet. 

Coufcr  dc  hoc  argumento  Mamachium,  • ad  auctorem  op., 
quid  eat  Papa  op.  4,  n.  2,  t.  2,  » et  Zaccariam,  « le  storte  idee 
raddrizzate  ■ et  dias.  5 • Delie  forze  obbligalorie  della  disci- 
plina. • .... 

. ■ ; § se. 

Dc  inre  oasnnm  reservandorum. 

Ad  Sacramentum  Poenitentiae  administrandum 
non  modo  necessaria  est  potestas  Ordinis,  qua 
remittuntur  peccata,  vel  retinentur,  verum  etiam 
potestas  lurisdictionis;  neutraque  sine  altera  sa- 
tis est.  Ea  siquidem  est  Sacramenti  Poenitentiae 
natura,  ut  instar  iudicii  conficiendum  sit;  ideoque 
Sacerdos  cum  iudicis  personam  gerere  et  sedere 
pro  Tribunali  debeat,  atque  diiudicare,  utrum 
peccata  remittenda  sint,  an  retinenda,  perspicuum 
est  ad  illud  iudicium  rite  recteque  instituendum 
perficiendumque  necesse  esse,  ut  potestatem  ha- 
beat tum  cognoscendi  de  culpa  poenitentis,  tum 
etiam  praescribendi  aliquid,  vel  imperandi  quod 
poenitens  praestare  omnino  debeat. 

At  quonam  iure  Sacerdos  poterit  cognoscere 
de  culpa  poenitentis,  ut  eum  absolvat,  eique  prae- 
scribere, vel  imperare  aliquid,  si  poenitens  eius 
iurisdictioni  non  subsit?  Nullo  quidem  iure.  Re- 
stat igitur,  ut  cum  Ordinis  potestate  coniungenda 
sit  potestas  iurisdictionis,  sine  qua  Sacramentum 
neque  licite,  neque  valide  administratur. 

Praeclare  S.  Thomas  lib.  4 contra  Gent.  cap. 
72:  « Minister,  inquit,  Ecclesiae  in  usu  Clavium 

iudicium  quoddam  exercet:  nulli  autem  iudicium 
committitur,  nisi  in  sibi  subditos  : unde  manife- 
stum est,  quod  non  quilibet  Sacerdos  quemlibet 
potest  absolvere  a peccato,  ut  quidam  mentiuntur, 
sed  eum  tantum,  in  quem  accipit  potestatem.  » Et 
in  supplem.  quaest.  8,  art.  4:  € Oportet  quod  ille 
qui  dispensator  huius  Sacramenti  constituitur,  sit 
talis,  qui  possit  imperare  aliquid  agendum.  Im- 
perium autem  non  competit  alicui  in  alienum  , 
nisi  ei  qui  habet  super  eum  iurisdictionem ; et 
ideo  de  necessitate  huius  Sacramenti  est  non  so- 
lum ut  minister  habeat  ordinem  , sicut  in  aliis 
Sacramentis,  sed  etiam  quod  habeat  iurisdictio- 
nem. Et  ideo  sicut  ille,  qui  non  est  Sacerdos,  non 
potest  Sacramentum  conferre  , ita  nec  ille,  qui 
non  habet  iurisdictionem. » 

Verum  hac  de  re  dubitare  amplius  non  licet, 
postquam  Tridentina  Synodus  sess.  XXIV,  cap.  6 
definivit  absolutionem  Sacerdotis  a Christo  Domi- 
no institutam  esse  « ad  instar  actus  iudicialis, 
quo  ab  ipso  velut  iudice  sententia  pronuntiatur:» 
et  cap.  7:  «Quoniam  igitur  natura  et  ratio  iudicii 
illud  exposcit,  ut  sententia  in  subditos  dumtaxat 
feratur,  persuasum  semper  in  ecclesia  dei  fuit  , 
et  verissimum  esse  Synodus  haec  confirmat , nul- 
lius momenti  absolutionem  eam  esse  debere,  quam 
Sacerdos  in  eum  profert,  in  quem  ordinariam  aut 
subdelegatam  non  habet  iurisdictionem.  » Quod 
antea  a Concilio  Florentino  definitum  fuerat,  in 
decreto,  scilicet,  « Ministrum  Sacramenti  Poeni- 
tentiae esse  Sacerdotem  habentem  auctoritatem 
absolvendi  ordinariam,  vel  ex  commissione  Supe- 
rioris.» 

At  vero  isthaee  doctrina  catholica  , quam  tota 

antiquitas  tenuit,  primo  quidem  in  Gailiis  oppu- 
gnari coepta  est:  quapropter  Sacra  Facultas  Pa- 
risiensis  hanc  propositionem  « Validitas  Sacra- 
menti Poenitentiae  non  pendet  a iurisdictione  » 
hac  censura  notavit : « Haec  propositio  est  erro- 
nea, et  sapii  haeresim  a Concilio  Tridentino  da- 
mnatam ; » item  hanc  propositionem:  « Sacerdo- 
tes omnes  sive  Pastores  sint,  sive  non  sint,  fcon- 
iuncti  sunt  in  potestate  ligandi  et  solvendi , et  ex 
Christi  institutione  subditos  habent : hi  subditi 
sunt  christianus  Orbis;  > ita  notavit:  c Haec  pro- 
positio, quae  asserit  omnibus  Sacerdotibus  ex  in- 
stitutione Christi  attributos  esse  subditos,  in  quos 
ligandi  et  solvendi  potestatem  in  ordinatione  ac- 
ceptam exerceant  independenter  ab  Episcopi  mis- 
sione, hosque  subditos  esse  orbem  Christianum, 
falsa  est,  ecclesiasticae  hierarchiae  destructiva  et 
erronea,  i Vid.  Collecf.  iudic.  tom.  3,  pari.  1, 
pag.  211.  Et  cum  quidam  Edm.  Amiot  in  Theo- 
logica Facultate  licentiandus  eamdem  propositio- 
nem defendere  ausus  esset,  eam  retractare  coa- 
etus  fuit,  et  publice  profiteri,  « in  unoquoque  Sa- 
cerdote praeter  illam  omnem  potestatem  , quam 
accepit  in  ordinatione,  adhuc  requiri  jurisdictio- 
nem ab  Ecclesia  sive  ordinariam , sive  delega- 
tam , ut  valide  absolvat.  » Ibidem  part.  2 , 
pag.  280. 

Verumtamen  huiusmodi  errore  Gallia  depulsus 
in  Italia  patronum  invenit  Alovsium  Litta  Cano- 
nicum Mediolanensem,  quem  Ioannes  Baptistaf.ua- 
dagnini , et  Georgius  Siccardi  cum  paucis  assen- 
tatoribus sequuti  sunt.  Igitur  Aloysius  Litta*  veri- 
tus non  est  asserere,  Sacerdotem  potestatis  juris- 
dictionis expertem  valide  absolvere,  et  si  a casibus 

reservatis  absolvat,  eius  absolutionem  illicitam  es- 
se , non  invalidam  , apertissime  contradicens  Tri- 
dentinae  Synodo , quae  pronuntiavit  huiusmodi 
Sacerdotis  absolutionem  nullius  momenti  esse  ; et 
can.  11  anathemate  ferit,  « qui  dixerit,  casuum 
reservalionem  non  prohibere,  quominus  Sacerdos 
a reservatis  vere  absolvat.  » 

Sed  non  hic  finis  errorum.  A Concilio  Triden- 
tino  definitum  fuit  sess.  14,  can.  9:  « Si  quis  di- 
xerit absolutionem  sacramentalem  non  esse  actum 
iudicialem  , anathema  sit.  » Id  quidem  fateri  A- 
loysius  Litta  visus  est  : verumtamen  ait  sine  ulla 
potestate  iurisdictionis  actum  fieri  iudicialem  posse 
per  quoddam  compromissum , proptcrea  quod  poe- 
nitens  , dura  Sacerdoti  se  subiicit,  eum  constituit 
sibi  arbitrum  , adeoque  iudicem  cum  potestate 
sententiam  proferendi  et  iudicandi.  Ex  quo  quam 
mulli  et  quam  graves  errores  , imo  haereses  , at- 
que impietates  consequantur,  solide  luculenterque 
ostendit  doctissimus  P.  Ilerin.  Christianopulus  in 
egregio  opere  t Delia  nullita  delle  assoluzioni  nei 
casi  riservali. » Edita  de  hac.  re  Aloysii  Littae  epi- 
stola in  pravorum  librorum  Indicem  relata  fuit  de- 
creto S.  Congregationis  die  'i  augusti  1790. 

Ilis  positis  , ad  rem  nostram  proxime  acceda- 
mus. Potestas  iurisdictionis,  sine  qua  Sacerdos  nec 
licite , nec  valide  absolvit , est  potestas  in  subdi- 
tos , adeoque  ad  eos  solum  pertinet,  qui  subditos 
habent.  At  non  quilibet  Sacerdos  ex  iure  divino 
subditos  habet , sed  tantummodo  Pontifex  in  Ec- 
clesia universa,  et  Episcopi  in  sua  quisque  Dioe- 
cesi: ideoque  ab  iis  iurisdictio  ad  absolutionem  va- 
lide impertiendam  necessaria  in  Sacerdotes  infe- 
riores descendit,  ita  tamen  ut  auctoritati  superiori 

semper  obnoxia  maneat,  siverut  aiunt,  subordina- 
ta,  atque  adeo  coarctari,  atque  etiam  auferri  pot- 
est.  Praeclare  Gerson,  in  tractatu  de  Statibus  Ec- 
clesiae , Consideratione  tertia : < Status  , inquit , 
Praelationis  Episcopalis  , habuit  in  Apostolis  et 
Successoribus  eius;  tamquam  sub  habente  vel  ha- 
bentibus plenitudinem  Episcopalis  auctoritatis. 
Unde  et  quoad  talia  minores  Praelati  subsunt  Epi- 
scopis , a quibus  usus  suae  potestatis  quandoque 
limitatur  vel  arcetur , et  sic  a Papa  posse  fieri 
circa  Praelatos  maiores  ex  certis  et  rationabilibus 
causis  non  est  ambigendum.  » Itaque  Pontifex  in 
Ecclesia  universa,  et  Episcopi  in  sua  quisque  Dioe- 
cesi coarctare  possunt  inferiorum  Sacerdotum  iu- 
risdictionem  , et  quaedam  graviora  crimina  sibi , 
suoque  iudicio  relaxanda  reservare.  Quam  catho- 
licam doctrinam  Tridentina  Synodus  tradidit  sess. 
XIV,  cap.  7 de  Casuum  reservatione : « Magnope- 
re, inquit,  ad  Christiani  populi  disciplinam  perti- 
nere Sanctissimis  Patribus  nostris  visum  est , ut 
atrociora  quaedam  et  graviora  crimina  non  a qui- 
busvis , sed  a Summis  duntaxat  Sacerdotibus  ab- 
solverentur : unde  merito  Pontifices  Maximi , pro 
suprema  potestate  sibi  in  Ecclesia  universa  tradi- 
ta, causas  aliquas  criminum  graviores  suo  potue- 
runt peculiari  iudicio  reservare.  Neque  dubitan- 
dum est,  quando  omnia,  quae  a Deo  sunt,  ordi- 
nata sunt , quin  hoc  idem  Episcopis  omnibus  in 
sua  cuique  Dioecesi,  in  aedificationem  tamen  non 
in  destructionem,  liceat,  pro  illis  in  subditos  tra- 
dita supra  reliquos  inferiores  Sacerdotes  auctori- 
tate, praesertim  quoad  illa,  quibus  excommunica* 
tidnis  censura  adnexa  est;  Hanc  autem  delictorum 
reservationem  consonum  est  divinae  auctoritati , 

non  tantum  in  externa  politia  , sed  etiam  coram 
Deo  vira  habere.  » Et  eadem  sessione  can.  11 : 
« Si  quis  dixerit  Episcopos  non  habere  ius  reser- 
vandi sibi  casus  , nisi  quoad  externam  politiam  : 
atque  ideo  casuum  reservationem  non  prohibere, 
quominus  Sacerdos  a reservatis  vere  absolvat , a- 
nathema  sit.  » Itaque  Ludovicus  Ilabert  de  Poen. 
cap.  7 haec  habet:  « de  fide  est  Summum  Pon- 
tificem, et  Episcopos  posse  sibi  reservare  casus,  a 
quibus  inferiores  Sacerdotes  absolvere  nequeunt 
etiam  in  foro  conscientiae  , nisi  potestate  ab  illis 
delegata:  Episcopi  absolvere  possunt  a peccatis 
Summo  Pontifici  reservatis  subditos , qui  prae  in- 
firmitate , aut  alio  impedimento  ad  Sedem  Apo- 
stolicam  recurrere  nequeunt.  » Illi  igitur  qui  re- 
currere possunt , ab  Episcopis  absolvi  nequeunt. 
Et  Sylvius  Commentario  in  tertiam  partem  S.  Tho- 
ruae  quaest.  XX , art.  2:  c Sacerdotem  , inquit , 
non  semper  posse  absolvere  suum  subditum , eo 
quod  Superior  possit  aliqua  sibi  reservare,  in  qui- 
bus iudicium  inferiori  non  committat.  Esse  autem 
in  Ecclesia  potestatem  reservandi  quaedam  pec- 
cata , eamque  reservationem  non  tantum  in  foro 
externo,  sed  etiam  coram  Deo  vim  habere,  dogma 
catholicum  est  definitum  in  Concilio  Tridentino 
sess.  14 , cap.  7 , et  can.  11.  » Et  ne  quis  forte 
putaret , huiusmodi  reservationibus  eos  tantum- 
modo teneri,  qui  delegatam  , non  autem  eos  qui 
ordinariam  iurisdictionem  habent , idem  Auctor 
citato  loco  ad  quaestionem:  « Qui  possint  peccata 
reservare?  » respondet , id  eos  posse  , qui  habent 
ordinariam  iurisdictionem  in  foro  conscientiae. 
Cum  enim  possint  iurisdictionem  aliis  delegare , 
possunt  etiam  ampliorem  , vel  strictiorem  con- 

cedere.  Neque  solum  hoc  possunt  respectu  eorum, 
quibus  delegant , sed  etiam  respectu  habentium 
iurisdictionem  ordinariam  , si  illi  sint  ipsis  infe- 
riores. Unde  Romanus  Pontifex  potest  reservare 
sibi  casus  respectu  quorumcumque  Praelatorum  , 
et  Episcopus  respectu  Parochorum.  » Hinc  Marti - 
nus  V in  Concilio  Constantiensi  circa  finem,  inter 
reliquas  interrogationes  ponit  hanc:  « Utrum  cre- 
dat auctoritatem  jurisdictionis  Papae,  et  Episcopi 
esse  maiorem  in  solvendo,  ligandoque,  auctoritate 
simplicis  Sacerdotis  etiam  habentis  curam  anima- 
rum? » 

Febronius,  de  statu  ecclesiae  lib.  11,  pag.  283, 
edit.  Francof.  et  Lipsiae  an.  1770  ea  qua  solet 
asserendi  audacia  « Papales,  inquit , quorumdam 
criminum  reservaliones  suam  originem,  et  funda- 
mentum habent  non  in  iure  divino,  et  proxime  a 
Christo  , sed  in  consensu  Episcoporum  , et  aucto- 
ritate Ecclesiae;  siquidem  pluribus  saeculis  penes 
Episcopos  fuit  plena  et  omnimoda  auctoritas  ab- 
solvendi in  foro  poenitentiali  cuiuscunque,  quan- 
tumvis enormis  sceleris,  reos  , neque  iis  saeculis 
ulla  erat  reservatio  papalis  in  foro  illo  poenilen- 
tiali  nota.  At  circa  saeculum  undecimum  coepe- 
runt Episcopi  ipsi  nonnullos  graviorum  criminum 
reos  ad  Sedem  Aposlolicam  mittere,  idque  vel  ut 
a Pontifice  reconciliarentur,  vel  ut  a Pontifice  poe- 
nitentia imponeretur  , qua  demum  peracta,  ab  E- 
piscopis  absolverentur.  Nec  tantum  in  particulari 
aliquo  casu  poenitentes  ad  Sedem  Aposlolicam 
mittebant , sed  subinde  etiam  generali  decreto  a- 
licuius  criminis  reos  non  ab  Episcopis,  aut  Archie- 
piscopis , sed  a solo  Pontifice  absolvendos  decer- 
nebant. Hoc  vero  hac  ratione  factum  videtur  , ut 

hac  reservatione  difficilior  esset  obtinendi  a cri- 
mine commisso  absolutio  , atque  hac  difficultate 
a crimine  committendo  retraherentur.  » 

Duo  hic  affirmat  Febronius:  Primum  est , re- 
scrvationes  papales  circa  saeculum  undecimum  ex 
facto  Episcoporum  originem  duxisse  : addendum 
tamen  erat , aliqua  reservalionum  exempla  longe 
ante  saeculum  undecimum  reperiri.  Alterum  est, 
huiusmodi  reservationibus  homines  a peccando 
deterreri.  Sane  bene:  verum  « hoc  confirmat  ta- 
les reservationes  non  iniuste,  non  fraudulenter  in- 
troductas fuisse  , quando  ipsi  Episcopi  sua  praxi 
testabantur  talem  disciplinam  salubrem  fore,  t ut 
scite  animadvertit  Auctor  operis  quod  inscribitur: 

« Febronius  abbreviatus  cum  nolis  » tom.  VI  in 
notis  ad  § VI. 

Denique  Febronius  ita  concludit : Per  mox  e- 
narratas  illas  , et  successive  communes  redditas 
quorumdam  reorum  ad  Sedem  Apostolicam  pro 
absolutione  remissiones,  tandem  quaedam  univer- 
salis consuetudo  , et  in  hac  fundata  iuris  Papalis 
species  enata  est , suum  habens  in  Ecclesiarum 
consensu  fundamentum.  » 

Haec  conclusio  falsis  et  inanibus  coniecturis  ni- 
titur. « Num  , ut  verba  Ballerini  de  potest.  Ec- 
cles.  pag.  186  mea  faciam  , quorumdam  Episco- 
porum observantia  , qua  initio  particulares  casus 
Aposlolicae  Sedi  detulerunt , probare  potest  con- 
sensum omnium  , qui  de  tali  potestate  abs  se  ab- 
dicanda ne  cogitarunt  quidem?  Num  qui  initio  de- 
tulerunt eos  casus  ad  eamdem  Sedem , potestatem, 
quae  isti  Sedi  non  competeret , eidem  quasi  suo 
iuri  renuntiantes  tribuisse  dicendi  sunt?  Num  S. 
Petrus , qui  omnia  solvere , et  ligare  poterat  ex 

institutione  ipsius  Christi , non  potuisset  in  illis 
casibus  absolvere  , nisi  hanc  potestatem  sibi  Epi- 
scopi concessissent?  Num  minor  erat  Romanorum 
Pontificum  auctoritas,  in  quos  idem  Primatus  ac 
iurisdictio  transivit  ? Nonne  ipsum  Tridentinum 
Concilium  totum  reservandi  ius  non  in  delationem 
Episcoporum  , sed  in  supreiqam  potestatem  sibi 
( Summo  Pontifici ) in  Ecclesia  universa  traditum 
expresse  retulit?  » 

Ad  haec  Febronius:  « Bono,  inquit,  iure  dicere 
potuit,  dixilque  S.  Synodus,  Summum  Pontificem 
pro  suprema  potestate  sibi  in  Ecclesia  universali 
tradita,  potuisse  quaedam  graviora  crimina  reser- 
vare, abstrahendo  a quo  haec  ei  portio  potestatis 
tradita  sit , » utrum  nempe  a iure  divino , an  a 
consensu  Episcoporum. 

Haec  postrema  animadversio  facile  diluitur.  Con- 
cilium abstrahit,  hoc  est  reticet , non  meminit  a 
quo  ea  potestas  Pontificibus  tradita  fuerit.  Ita 
quidem.  At  Concilium  non  reticet , sed  memi- 
nit, sed  apertis  verbis  docet , qua  potestate  Ponti- 
fices quaedam  sibi  graviora  crimina  reservare  pos- 
sunt; cuius  quidem  potestatis  indole  et  natura  co- 
gnita, plane  inlelligitur  a quo  eadem  potestas  ma- 
naverit. Concilii  verba  haec  sunt:  « Merito  Ponti- 
fices Maximi,  pro  suprema  potestate  sibi  in  univer- 
sa Ecclesia  tradita,  causas  aliquas  criminum  gra- 
viores suo  potuerunt  peculiari  iudicio  reservare. 
Igitur  Pontifices  Maximi,  in  quibusdam  crimini- 
bus reservandis , « suprema  potestate  utuntur  in 
Ecclesia  universa  sibi  tradita;  » atqui  suprema  po- 
testas, quam  Summi  Pontifices  in  Ecclesia  uni- 
versa tenent,  non  eis  ab  Ecclesia,  sed  ab  ipso  Chri- 
sto tributa  fuit,  quod  catholici  omnes  profitentur; 

ergo  causas  criminum  graviores  sibi  reservant  iure 
divino,  sive  ex  ea  potestate,  quam  ab  ipso  Christo 
acceperunt. 

Sed  de  casuum  reservatione  salis.  Qui  plura  desiderat,  prae- 
ter Auctores  supra  citatos  videat,  Thomassinum  de  vet.  et 
nov.  Eccles.  discipl.  tom.  I,  lib.  2,  cap.  15;  Mansium  Animad- 
vers.  in  Thomas.  tom.  III,  edit.  Luc.  1728,  pag.  636;  Pontas 
in  Diction.  de  casuum  reserv.;  Petrum  Ballerinium  in  Yindic. 
Auctorit.  Pontific.  cap.  IV,  n.  5 ; Card.  Gerdii  Animadv.  in 
conus.  Febronii  in  suam  retract.  proposit.  24  ; Zaccariam  in 
Antifebronio  vindicato  part.  III , Dissert.  VII,  cap.  4 ; et  pas- 
sim  Theologos  in  Tractatu  de  Sacramento  Poenitentiae.! 

§27. 

De  reservatione  beneficiorum. 

« Generalis  regula  est,  inquit  Zallinger  lib.  111,  tit. 
V de  Praebend.  etDignit.,  Episcopum  in  sua  Dioe- 
cesi omnia  conferre  Beneficia  saltem  non  collegia- 
lia,  eoque  iure  tamdiu  utitur,  donec  alius  sibi  com- 
petens ostendat ; atque  hoc  est , quod  Doctores  a- 
iunt,  Episcopum  pro  conferendis  Beneficiis  habere 
intentionem  fundatam  in  iure,  » cap.  1 de  Capell. 
Monach.  Gratianus  can.  omnes  10...  « Sed  inten- 
tio fundata  in  iure , quam  Episcopi  habent  pro 
conferendis  beneficiis  suae  Dioecesis,  spectato  ipso 
iure,  id  est  verbis  et  mente  SS.  Canonum  , mini- 
me obest  iuri  et  potestati  RR.  PP.  beneficia  con- 
ferendi , » cap.  2 de  Praebend.  et  Dignit.  in  6 
Clement.  1 ut  lite  penden.  nil.  innov. 

Quo  quidem  iure  conferendi  aliarum  Dioecesium 
beneficia  Summi  Pontifices  usi  sunt,  in  primisque 
S.  Gregorius  M.,  quem  suspicari  non  licet  ius  alie- 
num invadere  voluisse;  sed  cum  esset  antiquarum 

regularum  studiosissimus,  id  profecto  egit,  quod 
ab  Innocenlio  I,  Leone  M.  , aliisque  Pontificibus 
actum  fuisse  compererat.  Plurimas  S.  Gregorii  M. 
epistolas,  quibus  ea  res  comprobari  potest,  Tho- 
rnassinus  congessit  p.  II , lib.  1 , cap.  41 . Ex  iis 
vero  unam  satis  sit  in  medium  proferre  lib.  2 epi- 
stolam 10,  in  qua  ad  Episcopum  Importunum  ita 
scribit:  * Ea  quae  provide  disponuntur  , fraterni- 
tatem luam  credimus  libenter  amplecti.  Et  quia 
Ecclesiam  Sanctae  Mariae  quondam  campisonis  in 
tua  Parochia  positam  Presbytero  vacare  cognovi- 
mus, praesentem  portitorem  Dominicum  Presbyte- 
rum in  eadem  Ecclesia  , ut  praeesse  debeat,  nos 
scito  deputasse.  Ideoque  fraternitas  tua  ei  emolu- 
menta eiusdem  Ecclesiae  facias  sine  cunctatione 
praestari,  et  decimae  fructus  indictionis  , qui  iam 
percepti  sunt , praedicto  viro  fac  sine  mora  resti- 
tui , quatenus  eiusdem  Ecclesiae  utilitates , cuius 
emolumenta  consequitur,  Deo  adiuvante,  sollicite 
valeat  procurare,  s 

Pontifices  autem  solebant  hanc  agendi  rationem 
tenere:  primo  namque  litteras  sic  dictas  monitorias 
ad  Episcopum  dabant,  quibus  nempe  Episcopus 
monebatur,  ut  beneficium  vacans  certo  viro  eccle- 
siastico conferret.  Si  Episcopus  monitionem  pn> 
nihilo  duxisset,  litteras  praeceplorias  adhibebant ; 
et  quatenus  Episcopus  ne  praeceptis  quidem  pa- 
rere voluisset,  litteras  exsecutorias  mittebant,  con- 
stituto nempe  Exsecutore  , qui  Pontificis  iussa  ex- 
sequeretur. 

Huiusmodi  litteris  affinia  erant  mandata  de  pro- 
videndo, quibus  mandabatur  Episcopo,  vel  alii  Col- 
latori  , ut  designato  Clerico  beneficium  aliquod 
conferret.  IJorum  mandatorum  ductor  extilisse  Ha- 

drianus  IV  aliquibus  videtur.  Erant  autem  ista 
mandata  duplicis  generis;  alia  enim  dabantur  pro 
beneficiis , quae  iam  vacarent:  alia  vero  pro  be- 
neficiis  vacaturis  : atque  haec  posteriora  mandata 
etiam  gratiae  expectativae  dicebantur.  Sed  postea 
visum  est  Pontificibus  certa  quaedam  beneficia 
sibi  reservare,  hoc  est  suae  collationi  addicere,  ita 
ut  reliquorum  omnium  collatio  ad  Episcopos  per- 
tineret. . 

His  positis,  quaestio  fit,  quo  iure  Summi  Pon- 
tifices beneficia  aliarum  Dioecesium  sibi  reservent? 
Respondemus  eodem  profecto  iure,  quo  « graviora 
quaedam  crimina  suo  peculiari  iudicio  reservare 
potuerunt,  scilicet  iure  Primatus  pro  sua  in  Ec- 
clesia universa  sibi  tradita  potestate  , » tum  pro 
supremo  si  non  dominio,  at  certe  suprema  Eccle- 
siasticorum omnium  bonorum  administratione,  ita 
ut,  quod  singulis  Episcopis  in  sua  cuique  Dioecesi 
agere  licet,  id , quin  Summo  Pontifici  in  qualibet 
Dioecesi  liceat,  dubitandum  minime  sit,  cum  ipse 
Ecclesiarum  omnium  curam  etsollicitudinem gerat, 
et  bene  de  Ecclesia  meritis , pro  ea  laborantibus, 
litteratis  , et  pauperibus  ad  eum  confugientibus 
consulere  , ut  par  est , et  prospicere  debeat.  Ad 
haec  adde  Sacrorum  Canonum  praescripta , dc  qui- 
bus omnibus  late  disserunt  Pichler  in  iib.  111,  de- 
cret.  tit.  5,  num.  41,  Biner  disseri.  1 de  iure  be- 
neficiali,  Pirrhing  de  praeb.  et  dignit.  sect.  8 , 
§ 1,  num.  74,  Thomassinus  tom.  II,  lib.  1 , cap. 
81,  Card.  Gerdii  in  Comment.  a Iustino  Febronio 
in  suam  retractationem  edito  animadv.  31  , Zac- 
caria  in  Antifebronio  vind.  diss.  VII  toto  cap.  5 
aliique  permulti. 

Sed  aiunt : si  Summi  Pontifices  illud  ius  pote- 

stalemque,  qua  in  conferendis  beneficiis  usi  sunt , 
tum  ratione  Primatus,  tum  ratione  supremae  bo- 
norum Ecclesiasiasticorum  administrationis  , tum 
denique  Sacrorum  Canonum  praescripto  habuis- 
sent, quomodo  fieri  poterat,  ut  non  solum  aliquot 
Ecclesiae , verum  etiam  integra  regna  , ipsaque 
generalia  Concilia  eius  mandatis  et  reservationi- 
bus  obsisterent?  Atqui  vehementer  obstiterunt. 
Priusquam  iis,  qui  haec  obiiciunt , satisfaciamus , 
praeponendum  est  in  hanc  rem,  quemadmodum  in 
caeteras  res  humanas  , irrepere  quosdam  abusus 
potuisse.  Id  fatetur  Innocentius  IV,  namque  in  e- 
ius  Bulla,  quae  exstat  in  additionibus  ad  Matthaeum 
Parisium,  reservationesmandalaque  omnia  irrita  fe- 
cit, «quae,  ut  ait,  et  qualitas  temporis,  quod  diebus 
istis  potissimum  fuit , ob  eorum  malitiam  modis 
variis  redimendum,  et  nonnullorum  importuna  in- 
stantia extorsit.  » Itaque  regna  integra  non  de 
iure  conquesta  sunt,  sed  de  iuris  ipsius  usu,  nem- 
pe ut  est  apud  Rigantium  Commment.  in  reg.  i, 
Cancellar.  § 1,  n.  12:  « Pontificis  reservationibus 
utcunque  specialibus  obsequutae  sunt  Nationes  o- 
mnes,  quamdiu  servata  regula  boni  et  aequi,  aut 
pauperibus,  aut  indigenis  beneficia  distribuebantur. 
Sed  restitere  Angli , dum  earum  Provinciarum  o- 
pes  deferri  videbant  in  Italiam  , et  rursus  obsti- 
tere tura  Angli,  cum  Hispani,  quum  a Pontificibus 
Avenione  residentibus  hominibus  Gallis  sua  sacer- 
dotia eonferri  viderent. » Igitur  de  iure  Pontificum 
nulla  exstitit  controversia : de  eius  usu  contentio- 
nes inciderunt , quae  deinde  sublatae  sunt  per 
concordata,  seu  pacta  conventa  , quae  Apostolica 
Sedes  cum  summis  Principibus  inivit. 

Quod  vero  ad  Concilia  generalia  pertinet,  Pri- 

mum  in  Constantiensi,  sect.  20,  26,  40  apud  Von 
Der  Hardt  Cone.  Const.  t.  6,  pag.  56,  deinde  in 
Basileensi  Concilio,  sess.  31,  decr.  de  collat.  be- 
nef.  de  moderandis  reservationibus  actum  est;  res 
tamen  ad  exitum  non  pervenit.  At  Concilium  Tri- 
dentinum  sess.  XXIV,  c.  19  mandata  de  providen- 
do, quae  expectativae  dicuntur,  et  alias  quascum- 
que gratias  ad  beneficia  vacatura  prorsus  abolevit, 
reservationesque  integras  reliquit.  Quae  quidem 
omnia  magis  favent  SummorumPontificurn  iuribus, 
quam  eis  obsint.  Papa,  ait  De  Alliaco,  iure  potuit 
ordinationes  maiorum  et  electivarum  dignitatum  ac 
collationes  aliorum  beneficiorum  sibietApostolicae 
Sedi  reservare , quia  haec  sibi  antiquissimo  iure 
competebant.  Haec  etiam  non' solum  iure  univer- 
salis administrationis  papalis  potuerunt  compete- 
re, sed  etiam  ex  speciali  causa  , ratione  materiae 
subiectae,  ulpote  quia  inferiores  in  suis  electioni- 
bus, et  ordinarii  collatores  in  suis  beneficiorum 
collationibus  abutebantur , et  per  potentiam  lai- 
calem  saepe  iure  suo  non  libere  uti  permitteban- 
tur , seu  aliqua  speciali  ratione.»  Quibus  positis, 
non  est,  cur  plura  dicamus  ad  refellendam  asser- 
tionem Gersonii , qui  tract.  de  ref.  Ecclesiae  c. 
23  effutire  ausus  est  per  mille  annos  numquam 
Pontifices  Romanos  has  reservationes  affectasse  , 
easque  eorum  avaritiae , aut  ambitioni  esse  tri- 
buendas, et  rapinas  manifestas,  ac  consuetudines 
ad  omne  malum  inductivas  constituere. 

f l 

Rationes  et  causas,  quibus  Pontifices  moti  sunt  ad  reserva- 
tiones sive  generales,  sive  speciales  faciendas,  multiplices  fuisse 
Glossa  in  extrav.  ad  regiin.  de  praebendis  enumerat , easque 
refert  Riganti  op.  cit.  Praecipuae  hae  sunt ; i ut  mala  quae  in 
collationibus  irrepserant,  averterentur;  2.  ut  PP.  viros  de  Ec- 

clctia  mrritos  remunerare  possent.  3.  Dt  principe*  pro  digno 
rogante*,  ecclesiae  devincirent ; et»,  ut  ecclctiac  unitas  magis 
firmaretur  ac  consisteret.  Verum  si  fas  est  aperte  dicere  quod 
sentimus  , quotiescumque  agitur  de  quavis  reservatione  , qua 
facultates  Episroporum  coaretantur,  in  animo  tum  Pontificum, 
tum  Episroporum  quasi  insculpta  esse  oporteret  haec  Petri 
Ballerini  verba  in  vindic.  suet.  Pontif.  cap.  4,  n.  4 magni 
consilii  et  prudentiae  plena : • Non  debent  quidem  Pontifice* 
passim  ac  temere  Episcoporum  facultates  et  iura  quavis  de 
causa  diminuere,  limitare,  sibique  attribuere  ; id  eniin  in  pu- 
blicum damnum  , et  magnam  Ecclesiarum  perturbationem  de- 
flecteret. At  si  causa  iusta  occurrat,  qua  utile  vel  necessarium 
bono  publico  iudicenl  aliquid,  tale  efficere,  sibive  nonnulla  re- 
servare, quis  id  Pontificiae  supremae  potestati  negare  auscrit! 
Ecclesiae  certe  bonum  cl  naturalis  ordo  postulant  , ne  prima- 
tui totius  ecclesiae  hacc  potestas  in  ipsas  Episcoporum  faculta- 
tes negetur.  Quum  enim  Episcopi,  cum  suis  facultatibus  insti- 
tuti fuerint  a Cbristo  in  bonum  Ecclesiae,  non  vero  Ecclesia 
in  Episcoporum,  hi  utilitati  vel  necessitati  Ecclesiae  ita  debent 
studero  , ut  non  inique  ferant , si  ex  utilitate  vel  necessitate 
eiusdem  Ecclesiae  aliquot  facultatum  suarum  restrictionem  , 
moderationem , aut  reservationem  suprema  potestas  faciendam 
consuerit.  » 


§28. 

De  lore  concedendi  exemptiones. 

Natalis  Alexander  disseri.  12,  in  saccul.  XVI  de 
Syn.  Trid.  ari.  16,  num.  41 , quamvis  putei  Epi- 
scopos immediate  a Deo  jurisdictionem  accipere , 
attamen  < Dioecesium,  inquit,  divisio  subditorum- 
que  designatio  a Romano  Pontifice  pendet,  qui  et 
iuslisde  causis  immunitates  ac  privilegia,  ecclesiis 
ve)  monasteriis  concedere  potest,  quibus  ab  ordi- 
naria jurisdictione  solvantur  et  eximantur.  > Sic- 
ut itaque  in  potestate  Romani  Pontificis  positum 
est,  portionem  gregis  , ex.  gr.  oppidum  eiusque 

incolas,  uni  Dioecesi  subtrahere,  et  alteri  subiice- 
re , sic  poterit  Ecclesias  , et  Monasteria  in  aliqua 
Dioecesi  sita,  suae  iurisdictioni  reservare. 

Exemptiones  autem  huiusmodi  veteri  more  in- 
stitutoque Ecclesiae  nituntur.  Patriarchae  Orien- 
tales , iam  inde  a priscis  Ecclesiae  saeculis,  nova 
monasteria  in  Episcoporum  Dioecesibus  aedificata, 
iure  Stauropegii  declarabant  sibi  in  posterum  su- 
biecta  fore , quamobrem  Thomassinus  de  nova  et 
vet.  Eccl.  disciplina  part.  1,  lib.  3,  cap.  31,  num. 
15,  affirmat,  dubitandum  non  esse,  < quin  sae- 
culo iam  VII  essent  in  Patriarchatu  Conslanlino- 
politano  bene  multa  coenobia  , ab  Episcoporum 
Dioecesanorum  spirituali  iurisdictione  prorsus  ab- 
soluta, et  uni  immediate  subiecla  Patriarchae  Con- 
stantinopolitano  , et  Exarcho  Patriarchali  , quem 
ille  ad  omnium  monasteriorum  administralionem 
delegabat.  » In  Synodo  etiam  Carthaginiensi,  sub 
BoniiTacio  Episcop.  an.  525  apud  Labbeum  legi- 
mus , exemptionem  a iurisdictione  Liberali  Epi- 
scopi , quantumvis  dissentientis  , monasterio  Ab- 
batis Petri  concessam  fuisse  , prolatis  in  medium 
antiquioribus  exemptionum  monumentis,  decretis- 
que Synodorum  : « Neque  enim,  respondit  Boni- 
facius , poterimus  statuta  mulare , quae  per  tot 
Sacerdotes  instinctu  divino  servata  noscuntur.  » 
Quis  porro  inficias  ibit , quod  Patriarchis , Syno- 
disque provincialibus  olim  licuit,  id  Romano  Pon- 
tifici non  licere  ? 

Denique  in  quinque  Conciliis , nimirum  Vien- 
nensi, Constantiensi,  Lateranensi  IV,  Lateranensi 
V , et  Tridentino  de  exemptionibus  actum  est , 
neque  istud  ius  Summi  Pontificis  in  dubitationem 
adductum  , neque  exemptiones  sublatae  , sed  ali- 

quae  tantummodo  regulae  mira  sapientia  condi- 
tae, quae  ad  legitimas  causas,  et  usum  exemptio- 
num pertinent.  Ex  iisdem  etiam  Conciliis  apertis- 
simum est,  ius  exemptionum  concedendarum  nunc 
uni  Romano  Pontifici  reservatum  esse. 

Quamquam  Episcopalis  ordo  divinitus  iuslitntus  sit,  sive,  ut 
ait  Apostolus  , • Episcopi  positi  sint  a Spiritu  Sancto  regere 
Ecclesiam  Dei,  » portio  tamen  eius  gregis,  quem  quisque  regat, 
a Christo  determinata  non  fuit,  sed  prudenti  Ecclesiae  arbitrio 
relicta;  id  quod  infra  demonstrabimus.  Itaque  divinis  Episco- 
porum iuribus  nulla  Iit  iniuria,  dum  Ecclesia,  Monasterium,  vel 
persona  aliqua  ratione  muneris  , aut  dignitatis , aliavc  iusta 
de  causa  a jurisdictione  alicuius  Episcopi  eximitur.  Illud  acce- 
dit, quod  Concilia  et  Pontifices  semper  caverunt,  « ne  privile- 
gia et  exemptiones,  quae  variis  titulis  picrisque  conceduntur , 
perturbationem  in  Episcoporum  jurisdictione  excitarent, et  exem- 
ptis occasionem  laxioris  vitae  praeberent : • Cone.  Trident.  sess. 
24,  cap.  II  de  reform.  Notandum  hic  est,  exemptis  onus  in- 
cumbere sua  privilegia  probandi,  ubi  dubium  aliquod  exoriatur, 
summumque  Pontificem  adeundi,  si  dubium  perseverat.  V.  Const- 
ablnnoc.  X data,  «Cum  sicut.»  Exemptiones  Regularibus  concessae 
sunt,  a Ss.  Canonibus,  a Cone.  Trid.  ct  a Constitutionibus  Ponti- 
ficum. Adsunt  praeterea  instituta  religiosa  cum  votis  simplici- 
bus, quae  ex  speciali  indulgentia  ac  gratia  exemptione  omnimo- 
da gaudent,  ut  sunt  Congregationes  excalceatorum  Ss.  Crucis  et 
Passionis  D.  N.  I.  Chr.,  et  SS.  Redemptoris  a S.  Alphonso  de 
Ligorio.  Porro  cum  privilegia  praeter  ius  commune,  et  specia- 
lem concessionem,  etiam  per  communicationem  acquiri  pos- 
sint, non  erit  abs  re  quaedam  super  hac  re,  notare,  quae  prae 
oculis  habenda  sunt.  Ac  1 . Mendicantes  communicant  inter  se,  et 
cum  aliis  non  mendicantibus  in  omuibus  privilegiis  quocum- 
que tempore  ordini  concessis;  2.  omnes  moniales  gaudent  pri- 
vilegiis monasteriorum  sui  ordinis  nec  non  aliorum,  ubi  sint  ca- 
paces. 5.  Privilegia  personae  concessa,  ratione  officii,  vel  ratione 
concedentis,  intelliguntur  concessa  omnibus  eiusdem  officii , et 
communitatis,  et  consequenter  omnibus  aliorum  ordinum , qui 
communicatione  fruuiitur.  4.  Communicatio  non  datur  inter  Con- 
gregationes, quae  vota  tantum  simplicia  nuncupant.  Conf.  S. 
Alph.de  Liguorio  app.  ad  Privil.  c.  An  exemptiones,  et  privilegia 

huiusmodi  odiosa  in  iure  , adeoquc  strictae  interpretationis  , 
iuxta  reg.  1 8 et  28  in  6 habenda  sint,  praecipue  quum  iuribus 
Episcoporum  ac  Parochorum  derogare  videntur,  quaestio  est,  et 
in  utramque  partem  multa  disseruntur.  Vide  praeter  caeteros, 
qui  hanc  materiam  pertractarunt,  si  lubet,  pro  sententia  affir- 
mativa M.  Verhoeven  € De  regularis  et  secularis  Cleri  iuribus  et 
officiis,  liber  singularis,  «Lovanii  1846,  c.  1 , §.  3,  n.  7,  et 
pro  sententia  negativa  opus  c Examen  historicum  et  canonicum 
libri  Mariani  YerhoeVen,»  Bruxellis,  1847,  c.  15,  auctoresque 
apud  ipsos  citatos,  et  Melanges  Theologiques,  an.  1847,  cahier  • 
1,  pag.  44  et  seqq.,  ct  cahier  3,  p.  45  et  seqq.  Pro  nostro  in- 
stituto sufficiat  notare  exemptiones  esse  duplicis  generis ; aliae 
quippe  ex  mera  liberalitate  dimanant , proptereaque  gratuitae 
dicuntur  et  vera  privilegia  constituunt;  aliae  intoitu  meritorum, 
ac  servitii  praestiti  conferuntur,  adeoque  onerosae  seu  remunc- 
ratoriae  audiunt,  et  privilegia  lato  sensu  appellantur.  Priores 
illae  exemptiones  cum  a iure  communi  exorbitent,  et  Episcopo- 
rum iuri  derogent,  strictae  interpretationis  sunt;  istae  vero 
quum  meritum,  aliqua  ratione,  exaequent,  late  interpretari  de- 
bent in  thesi  generali.  Unde  earum  tenor  sedulo  inspiciendus 
est,  secundum  quem  in  concesso  usu  procedendum  est,  aut  am- 
pliative,  aut  restrictive,  prout  ipsius  materiae  diversa  exposcit 
indoles,  aut  natura  privilegiorum,  ut  ait  Barlhel  op.  iurid.  op. 
3,  c.  i,  §.  7. 


§29. 

De  Iure  percipiendi  annatas. 

Annatae  sunt  certae  pensiones,  aut  certae  pe- 
cuniae quantitates,  quae  ex  Episcopatuum  , alio- 
rumque Beneficiorum  fructibus  primi  anni  Ro- 
mano Pontifici , sive  Camerae  Apostolieae  sol- 
vuntur. lam  vero  naturali  et  divino  iure  docemur 
subsidia  iliis  , qui  in  Ecclesia  operantur  , imper- 
tienda esse,  ideoque  in  primis  Romano  Pontifici, 
qui  omnium  Ecclesiarum  curam  et  sollicitudinem 
gerit,  et  maxima  onera  et  sumptus  sustinere  cor 

gitur.  Qua  de  re  Apostolus  1 ad  Cor. IX, ii, 13:  eSi 
nos,  inquit,  vobis  spiritualia  seminavimus,  ma- 
gnum est,  si  nos  carnalia  vestra  metamus?...  Ne- 
scitis quoniam  qui  in  Sacrario  operantur  , quae 
de  Sacrario  sunt,  edunt;  et  qui  altari  deserviunt, 
cum  altari  participant?  Ita  et  Dominus  ordinavit 
iis  , qui  Evangelium  annuntiant , de  Evangelio 
vivere.  » Quemadmodum  itaque  Summo  Legis  ve- 
teris Sacerdoti  a minoribus  Sacerdotibus  , et  Le- 
vilis  suarum  decimarum  decimae,  ex  divino  prae- 
cepto, solvebantur.  « ita  simillimo  quoque  munere 
a praelatis  inferioribus  colendum  esse  Romanum 
Pontificem  , idque  convenienter  per  annatas  per- 
fici, » fatetur  ipse  Gersonius  in  opusc.  de  simo- 
nia. 

At  vero  non  defuerunt,  qui  exactionem  annata- 
rum  tanquam  simoniacam,  vel  iniuslam  traduxe- 
runt. Tournelius  in  locis  theologicis  de  Concilio 
Basileensi  haec  habet:  « Respondeo  cum  ill.  De 
Marea,  Natali  Alexandro,  Fagnano  iuris  pontificii 
peritissimo , Fevret  et  aliis , annatas  solvere  nec 
simoniacum  , nec  iniustum.  Responsio  haec  est 
contra  Molinaeum,  Launoium,  elc.  » Tum  allatis 
in  eam  rem  Conciliorum  Viennensis  et  Conslan- 
tiensis,  et  Apostolicarum  Constitutionum  auctori- 
tatibus sic  conficit  argumentum  : « Omnibus  cu- 
ram animarum  habentibus  pie  solvuntur  decimae. 
Porro  Romanus  Pontifex  iure  divino  constitutus 
est  Pastor  omnium  fidelium,  et  omnium  Ecclesia- 
rum curam  gerere  debet.  Ergo  annatas  absque 
ullo  vitio  recipere  potest , easque  pie  ac  rationa- 
biliter conferunt  Praesules  designati.  » Et  Bartbel 
Disseri.  Praelim.  deConcord.  cap.  3,  sect.  3,  n. 
5 rectissime  ratiocinatur  boc  modo  : < Doctrinale 

iudiciorum  de  hac  quaestione  , utrum  exactio  an- 
natarum  sit  simoniaca,  non  Magistratus  politici  * 
sed  Praelatorum  et  Doctorum  Ecclesiae  proprium 
est , et  finitiva  ea  de  re  sententia  ad  Episcopos  , 
Pontificem  ipsum,  et  Concilia  pertinet,  iuxta  gra- 
vissima verba  Basilii  Imperatoris  in  allocutione 
Synodi  VIII.  Oecumenicac:  Laico  cuicunque  nulla 
ratione  de  ecclesiasticis  causis  disputandi  fas  esse 
dico,  haec  enim  excutiendi , cl  in  ulramque  par- 
tem agitandi  Patriarcharum,  Sacerdotum,  et  Do- 
ctorum est  officium  , quibus  a Deo  ligandi  et  sol- 
vendi potestas  est  concessa.  Nam  laicus , etsi 
omnis  pietatis,  et  sapientiae  laude  praestet,  tamen 
laicus  est,  et  ovis,  non  pastor.  Porro  Doctores, 
Episcopi,  Pontifices  Maximi , Ecclesia  per  orbem 
diffusa,  annatas  subventionis  titulo  exigi,  solvique 
posse  agnoscunt,  sentiunt,  iudicant,  sive  ante,  sive 
post  Bullarum  concessionem  exigantur.  Horum 
itaque  iudicio  standum  est  quoad  iuris  quaestio- 
nem in  hac  causa,  » quandoquidem  hi,  ut  verbis 
utarcl.  Roskovany,  op.  cit.  §.  133,  sat  superque 
«locent  a bona  ex  annatis  taxisque  collecta  , non- 
nisi in  Ecclesiae  utilitatem  , ad  imperii  christiani 
contra  infideles  defensionem  , ad  subveniendum 
Christianis  principibus,  dum  factionibus  sectario- 
rum , aut  perduellium  coniurationibus  eorum 
maiestas  et  regna  in  discrimen  versarentur , ad 
fovendos  praedicatores,  qui  in  terram  infidelium, 
verae  fidei  propugnan«3ae  causa,  mittebantur,  im- 
pensa profusaque  fuisse  , hodieque  impendi  et 
profundi  exemplis  conspicuis  palam  reddi  posset. 
Quo  factum  est,  ut  Protestantium  quoque  nonnulli, 
non  solum  annatarum  vetustioribus  temporibus 
exigi  solitarum  iustitiam  et  aequitatem  in  genere 

agnoverint,  sed  etiam  praesenti  aetate  taxas  iure 
desumi  posse  eensuerint.  > 

De  annatis  copiose  diligenterque  scripserunt  Thomassinus  de 
▼et.  et  nov.  Ecclcs.  discip.  part.  3,  lib.  2,  cap.  36,  n.  3,  Natalis 
Alexander  Hist.Eecl.  saec.  XV  et  XVI  diss.  0 de  annatis  art.  3, 
et  Fagnanus  in  cap.  praeterea  4.  Ne  Praelati  vices  suas.  Vide 
etiam  Const.  Pauli  II  decet,  Innoc.  VIII  incumbentia , Pauli  IV 
apostolicae,  Pii  V camerae  sostra e,  Sixli  V alias,  et  Urbani  VIII 

POSTQUAM. 


§30. 

I 

De  inre  recipiendi  relationes. 

Ex  cura  et  sollicitudine  omnium  Ecclesiarum  , 
quae  divinitus  Romano  Pontifici  commissa  fuit , 
illud  etiam  consequitur,  maiores  omnes  causas  , 
quae  in  singulis  Ecclesiis,  vel  provinciis  incide- 
rint, ad  Apostolicam  Sedem  referendas  esse,  ut 
Pontifex  undique  possit , quae  sunt  sui  muneris 
partes  implere.  Glossator  Decretalium  ad  cap. 
quod  translationem  de  off.  Legali,  duas  de  viginti 
eius  generis  causas  enumerat.  Generatim  vero 
causarum  maiorum  nomine  , non  tantum  dubiae 
fidei  et  disciplinae  causae,  sed  universim  causae 
omnes  et  negotia,  quae  gravioris  momenti  sunt, 
intelliguntur.  Itaque  ius  hoc  Romani  Pontificis , 
non  modo  singuli  quique  Ecclesiarum  rectores  et 
Patres,  verum  etiam  peculiares  Ecclesiae,  ipsa- 
que  Concilia  Oecumenica  agnoverunt.  Huiusmodi 
relationum  exempla  sunt,  Corinthiorum  primo  iam 
saeculo  de  exortis  inter  ipsos  dissensionibus  ad 
Clementem  1 ; S.  Cypriani  in  controversia  de  re- 
conciliandis lapsis  ad  Cornelium  ; Cyrilli  Alexan- 
drini in  causa  Nestorii  ad  Coelestinum:  < Vetus 

Ectlesiarum  consuetudo  suadet , ait  Cyrillus  ad 
Coelestinum  , ut  huiusmodi  res  Sanctitati  Tuae 
communicentur.  » Et  Concilium  Sardicense  anno 
341  in  episl.  ad  Iulium  Pontificem  ita  scribit: 
« Hoc  optimum  et  valde  congruentissimum  iudica- 
bitur,  si  ad  Caput,  id  est  ad  Petri  Sedem  de  sin- 
gulis quibusque  provinciis  referant  Sacerdotes.  » 
Et  Ephesina  Synodus  in  epist.  ad  Coelestinum 
Pontificem  : * Est  hoc  vobis  adeo  magis  in  more 
positum,  ut  in  omnibus  celebres  sitis,  studiaque 
vestra  Ecclesiarum  firmamenta  constituatis.  Quia 
vero  necesse  est,  ut  omnia,  quae  consequuta  sunt, 
Sanctitati  Tuae  significentur  , non  potuimus  non 
scribere,  t Merito  itaque  Innocentius  I in  epist. 
ad  Victricium  Rothomagensem  diserte  ait:  « Si 
maiores  causae  in  medium  fuerint  devolutae,  ad 
Apostolicam  Sedem  , sicut  Synodus  statuit  et  ve- 
tus consuetudo  exigit,  referantur,  j Et  Bonifacius 
I epist.  15  ad  Rufum  ita  scribit:  « Maximas  Orien- 
talium Ecclesias  in  magnis  negotiis , in  quibus 
opus  esset  disceptatione  maiori , Sedem  semper 
consuluisse  Romanam,  et  quoties  usus  exigit,  eius 
auxilium  postulasse.  Sanctae  memoriae  Athanasius 
et  Petrus  Alexandrinae  Sacerdotes  Ecclesiae  huius 
Sedis  auxilium  postularunt.  Cum  Antiochena  Ec- 
clesia per  multum  tempus  laboraret,  ita  ut  fierent 
illinc  propter  hoc  ipsum  saepe  discursus,  primo 
sub  Miletio,  postea  sub  Flaviano  Apostolicam  Se- 
dem manifestum  est  esse  consultam,  j Mitto  cae- 
tera  argumenta,  quae  Mamachius  collegit  «Del  di- 
ritto  libero  della  Chiesa  1.  3,  p.  2,  c.  3.  » 

At  vero  maiores  causae  non  ideo  ad  Sedem 
Apostolicam  referendae  sunt,  ut  nihil  ipsa  incon- 
sulta definiatur,  sed  praesertim  ut  eiusdem  Sedis 

iudicio  et  auctoritate  dirimantur.  Hinc  Vigilius 
Pontifex  epist.  7 : « Si  qua  , inquit , certamina 
aut  de  religione  , aut  de  quolibet  negotio  , quod 
ibi  pro  sui  magnitudine  terminari  non  possit,  eve- 
nerint, totius  veritatis  indagine,  diligenti  ratione 
discussa,  rationis  ad  nos  seriem  destinantes,  Apo- 
slolicae  Sedi  terminanda  servate.  » Et  S.  Grego- 
rius  Magnus  ad  Episcopum  Larissensem:  « Si  qua, 
inquit,  mediocris  est  quaestio,  cognoscatur,  vel 
huc  ad  Aposlolicam  Sedem  , si  ardua  est , dedu- 
catur , quatenus  nostrae  audientiae  sententia  de- 
cidatur. » Hinc  octoginta  Galliarum  Episcopi  an. 
1671  aperte  fassi  sunt « Petri  fides,  quae  non  de- 
ficit iure,  ac  solemni  perpetuoque  Ecclesiae  more, 
exigit,  ut  ad  Apostolicam  Sedem  causae  maiores 
diiudicandae  referantur.  » Parisiensis  Curia,  sub- 
dit Corn.  Paul.  Hoynck  van  Papendrecht  op.  Hi- 
storia Ecclesiae  Ultraiectinae  Mechl.  1725,  vulgo 
parlamentum  dicta  in  libello  supplici  Ludovico  XI 
oblato,  de  pragmaticis  sanctionibus  agens,  agno- 
vit causas  eiusmodi  S.  Sedi  reservatas  esse.  » 
His  generatim  praemissis,  non  est  huius  loci,  nec 
instituti  nostri  de  singulis  harum  causarum  specie- 
bus  verba  facere:  tantum  de  causis  fidei  et  morum 
pauca  disseremus.  Iam  vero  in  quaestionibus  fi- 
dei et  morum  solum  R.  P.  aut  solum  Gen.  Cone, 
ius  habet  controv.  fidei  et  morum  definiendi. 
Episcopi  in  rebus  fidei  et  morum  magistri  qui- 
dem et  iudices  sunt  in  Conciliis  fficumenicis;  at  in 
propria  Dioecesi  doctores  et  magistri  sunt  verita- 
tum fidei  et  morum  quaein  Ecclesia  definitae  sunt, 
iis  autem,  quae  a gravissimis  theologis  in  controver- 
siam vocantur,  ipsi  nequeunt  sibi  partes  iudicis  ar- 
rogare. Ad  rem  Gersonius  de  exam.  doct.  consid. 

triplex  causarum  genus  distinguit,  dum  ait:  «Aliquae 
sunt  doctrinae  palam  haereticales  apud  omnes  ; 
aliae  dubiae  simplicibus,  sed  manifestae  sapienti- 
bus et  peritis;  tertiae,  veluti  neutrae  habentes  pro 
se  doctores  cum  rationibus  ad  utramque  partem 
probabilibus;  nec  in  una  tantum  Dioecesi  vel  pau- 
cis, sed  apud  omnes  Christianos,  aut  longe  pluri- 
mos. Est  ergo  veritas,  quod  in  primis  et  secundis 
auctoritas  inferiorum  praelatorum  se  extendit,  et 
in  suos  tantummodo  ; in  tertiis  vero  nequaquam, 
quoniam  hae  merito  dicuntur  maiores  causae  fidei 
propter  difficultatem  decisionis  cum  periculo  scan- 
dali; ideo  sunt  ad  S.  Sedem  vel  ad  sedentem  in  ea 
referendae.  » Quod  autem  primum  genus  spectat, 
nullus  dubitandi  relinquitur  locus,  quin  in  doctri- 
nis iam  definitis,  seu  palam  haereticalibusEpiscopi 
possint  haereticos  homines  ad  suum  tribunal  de- 
ducere, in  eosque,  debitis  poenis,  animadvertere. 
« Apud  omnes  in  confesso  est,  ait  Van  Espen  1. 
Ecc.  U.  p.  3,  t.  4,  cap.  2,  crimen  haeresis  esse 
crimen  ecclesiasticum,  ipsisque-  Episcopis  de  hae- 
resi  cognitionem  primario  competere,  cum  eorum 
sit  ministerii  de  dogmatibus  iudicare  , ut  ait  S. 
Ambr.  ep.  32:  sed  praestat  audire  Bellarmin.  de 
Cone.  auct.  1.  2 , c.  10:  Duobus  modis  potest 
iudicari  de  haeresi : uno  modo  de  ipsa  haeresi  se- 
cundum se,  et  quasi  in  abstracto,  ut  cum  quaeri- 
tur, an  sit  haereticum  hoc,  aut  illud  dicere.  Alle- 
ro modo  in  ordine  ad  hominem  haereticum  , ut 
cum  quaeritur,  an  hic  inciderit  in  haeresim  ab  Ec- 
clesia damnatam.  Quamvis  igitur  Concilium  parti- 
culare (idem  dicito  de  singularibus  Episcopis)  non 
possit  dogmata  fidei  constituere,  tamen  potest  in- 
dicare, an  aliquis  inciderit  in  haeresin  manifestam 

sicut  etiam  iudicant  inquisitores.  » Quod  pertinet 
ad  secundum  genus  causarum  citatus  auctor  sic 
prosequitur  : « posse  etiam  Concilia  particularia 
censere  de  haeresi  secundum  se , quando  res 
est  facilis,  et  in  qua  omnes  fere  doclores  conve- 
niunt, quomodo  Cone.  Antioch.  olim  iudicavitde 
haeresi  Pauli  Samosateni  apud  Eusebiuml.7, 
inf.  c.  24,  denique  in  tertio  genere  causarum  u- 
nus,  aut  alter  Episcopus  numquam  iudicat;  at  ve- 
ro Episcopi  congregati  in  Conciliis  generalibus  , 
atque  etiam,  si  res  postulaverint,  in  Concilio  parti- 
culari sunt  veri  iudices  fidei,  et  morum:  eorum 
tamen  iudicium  non  est  irreformabile,  nisi  senten- 
tia, vel  confirmatio  R.  P.  accesserit. 

Theodoretus  Cyri  Episcopus  in  Epistola  ad  S.  Leonem  M. 
quae  est  n.  52  inter  ipsius  Leonis  epistolas  tom.  I,  morem  re- 
ferendi ad  Apostolicam  Sedem  graviora  quaeque  ecclesiastica 
negotia  ab  ipsa  Apostolorum  aetate  repetit,  quandoquidem  Apo- 
stolus Paulus,  ut  ait,  « ad  Magnum  Petrum -se  contulit,  ut  iis, 
qui  Anliocbiae  de  legali  conversatione  ambigebant,  explicatio- 
nem ab  ipso  referret.  ».  S.  Hieronymus  epistola  123  ad  Ageru- 
cbiam  n.  10,  op.  tom.  I scribit:  • Cum  in  chartis  ecclesiasticis 
iuvarem  Damasum,  Romanae  Urbis  Episcopum,  et  Orientis  Oc- 
cidentisquc  Synodicis  consultationibus  responderem  ctc.  » Huius- 
modi  responsa  , quae  Hieronymus  memorat , pluraque  alia 
antiquissima  documenta  iniuria  temporum  interierunt,  sed  ta- 
men mulla  eaque  certissima  supersunt,  quae  diligenter  collegit 
auctor  operis  : Quis  est  Petrus?  seu  qualis  Petri  Primatus?  » 
parte  5 corollario  2,  ubi  Romanorum  Pontificum  ius  recipien- 
darum relationum  omni  argumentorum  genere  tuetur.  Roscho- 
vany  I.  c.  g.  38 : « Ideo , ait , fiunt  relationes  ad  Apostolicam 
Sedem,  tum  ut  quaenam  sit  in  propositis  quaestionibus  Ecclesiae 
Romanae  sententia,  fidesque  cognoscatur,  tum  ut  Apostolica 
auctoritate  et  error  condamnetur , et  errantes  ad  catholicam 
mentem  revocentur.  Scissiones  nimirum,  et  schismata  tum  fi- 
dem plerumque  in  periculum  coniiciunt,  tum  conservatricem 
ecclesiasticae  communionis  pacem  funditus  convellunt.  > 

§31. 

De  iare  appellationum. 

S.  Bernardus  lib.  3 de  Consideratione  ad  Eu- 
genium  cap.  2 : c Appellatur  , inquit , de  toto 
mundo  ad  Te.  Id  quidem  in  testimonium  singula-  ' 
ris  Primatus  Tui.  » Quod  quidem  ius  recipienda- 
rum appellationum  , non  humana,  sed  divina  in- 
stitutione Primatui  inhaerere,  ita  praeclare  com- 
probat Benedictus  XIV  de  Synodo  Dioecesana  lib. 

4 cap.  5:  c Est  huiusmodi  appellationum  ius  adeo 
necessario  adnexum  cum  Romani  Pontificis  in  uni- 
versam Ecclesiam  iurisdictionis  Primatu,  ut  nemo 
possit  illud  in  controversiam  adducere , nisi  et 
hunc  velit  perfracte  inficiari.  Etenim  cum  Pri- 
matus praerogativa  Romanus  Pontifex  sit  supre- 
mus in  Ecclesia  iudex  , cuique  datur  per  appella- 
tionem ipsius  implorare  luitionem  ; ab  inferioris 
quippe  sententia  superioris  tribunal  adire  omnibus 
concessum  esse,  ipsa  naturalis  aequitas  dictat  et 
persuadet.  » . 

Nihilo  tamen  minus  divinam  Romanae  Sedis 
praerogativam  nonnulli  Doctores  in  controversiam 
adduxerunt;  nam  Petrus  de  Marea,  Launoius,  Du- 
pinius  , aliique  negant  ius  recipiendarum  appel- 
lationum ab  universa  Ecclesia  inter  divina  Prima- 
tus iura  habendum  esse,  et  ideo  tenent  non  sem- 
per  in  iudiciis  ecclesiasticis  licuisse  ad  Romanam 
Sedem  appellare.  At  vero  in  omnibus  non  plane 
consentiunt  inter  se.  Petrus'  de  Marea  lib.  7 de 
Concord.  Sacerd.  et  imper.  c.  6 causas  solius  di- 
sciplinae a causis  fidei  separat , atque  putat  in 

prioribus  supremam  fuisse  Synodorum  auctorita- 
tem, ut  ab  eorum  sententiis  appellare  non  liceret, 
secus  autem  in  causis,  quae  ad  fidem  pertinerent. 
Ait  enim:  « Auctoritas  Conciliorum  Orientalium 
bis  limitibus  circumscribi  debet , ut  decernere 
tantum  potuerint  de  administrationibus  et  guber- 
nationibus Provinciarum  , ut  loquuntur  Canones , 
idest  de  Controversiis , quae  incidunt  in  exsecu- 
tione Canonum  de  disciplina  ecclesiastica  lato- 
rum! Nam  quoad  causas , quae  fidem  spectant , 
aut  regulas  generales  Ecclesiae  universae,  certum 
est  eas  definiri  non  potuisse  absque  interventu 
auctoritatis  Episcopi  Romani;  quoniam  quum  Ca- 
thedra Petri  ea  sit , ex  qua  unitas  Sacerdotalis 
exorta  est,  ut  loquitur  Cyprianus,  par  erat,  ut  re- 
liquae Ecclesiae  necessitate  communionis  unirentur 
cum  Ecclesia  Romana,  eamque  colerent  tamquam 
Caput  et  centrum  unitatis.  » At  Dupinius  nec  in 
causis  fidei  Pontificem  appellatum  fuisse  conten- 
dit. Alii  demum  existimant  in  solis  causis  Episco- 
porum ad  Romanam  sedem  appellare  licuisse,  non 
vero  in  causis  Presbyterorum  , et  aliorum  Cleri- 
corum , quae  ex  veteri  disciplina  coram  propriis 
Episcopis  , aut  Concilio  Provinciali  definiebantur. 

Autumat  porro  De  Marea  ius  appellationum  in 
rebus  disciplinae  a Sardicensi  Concilio  primam 
originem  habuisse,  sed  ita  tamen,  ut  vi  Canonum 
Sardicensium  non  vere  proprie  dictae  appellatio- 
nis, per  quam  jurisdictio  inferioris  ludicis  suspen- 
ditur, et  integra  causae  cognitio  et  definitio  ad 
Superiorem  Iudicem  transfertur , sed  revisionis 
duntaxat  ius  apostolicae  Sedi  tributum  sit , ac 
proinde  « si  Episcopus  damnatus  Romanum  Pon- 
tificem appellaverit,  in  potestate  eius  esse  appella- 

tionem  respuendi,  quo  pacto  sententia  Episcopo- 
rum Provinciae  confirmabitur  ; aut  eam  admit- 
tendi, quo  casu  debet  Episcopus  Romanus  iudi- 
cium  integrum  remittere  ad  Episcopos  Provinciae, 
et  ad  finitimos , ut  illius  causae  cognitionem  su- 
scipiant, praesente  Legato  Summi  Pontificis,  si  is 
existimaverit  mittendum  esse.»  Haec  De  Marea  cit. 
lib.  7,  c.  3,  ubi  addit:  « Fateor  equidem  hactenus 
universis  persuasum  fuisse  repertam  esse  in  Sy- 
nodo Sardicensi  legem  de  Appellationibus  adver- 
sus Episcoporum  iudicia  , easque  a Summo  Pon- 
tifice iudicandas  esse  ex  praescripto  huius  Concilii. 
Sed  huic  persuasioni  occasionem  dedit  ipsa  Syno- 
dus Sardicensis,  quae  vocibus  appellandi  et  pro- 
vocandi improprie  utitur , quod  retractatio  vicem 
suppleat  appellationis.  Unde  factum  est , ut  se- 
quens aetas  existimaverit  in  his  Canonibus  agi  de 
vera  appellatione  iuxla  propriam  huius  vocis  si- 
gnificationem. » 

Adversus  Petrum  De  Marea  Natalis  Alexander 
dissertat.  28,  in  sec.  4 multa  argumentorum  co- 
pia et  perspicuitate  demonstrat  ius  appellationum 
ad  Sedem  Romanam  esse  appendicem  Primatus 
S.  Petro,  et  eius  Successoribus  a Christo  collati ; 
Canones  vero  Sardicenses  non  solum  ius  conce- 
dendi revisionem , sed  potestatem  iudicandi  ap- 
pellationes Romano  Pontifici  asseruisse  et  confir- 
masse. 

Et  sane  quod  attinet  ad  ipsum  ius,  idem  Petrus 
De  Marea  lib.  3 , cap.  7 illud  cum  Catholicis  o- 
mnibus  fatetur,  quod  Romanus  Pontifex  vi  prima- 
tus tura  possit,  tum  debeat  Canonum  observantiam 
et  exsecutionem  promovere,  quandoquidem  plane 
constat  ecclesiasticam  unitatem , cuius  conservan- 

dae  causa  Primatus  institutus  est , ex  unanimi 
eorumdem  Canonum  sive  dogmaticorum  , sive  di- 
sciplinarium observantia  pendere.  Cum  autem  eos, 
qui  a Iudicibus  ecclesiasticis  contra  Canones  op- 
primuntur, Pontifex  tueri  nequeat,  nisi  possit  et- 
iam causam  omnem  rite  recteque  cognoscere,  et 
latam  sententiam  revocare,  ac  rescindere;  omnino 
consequitur  Pontificem  vi  Primatus  iure  et  au- 
ctoritate potiri  veras  appellationes  recipiendi , ac 
definitive  iudicandi  eorum  causas,  qui  contra  Ca- 
nones se  gravatos  ab  inferioribus  Iudicibus  con- 
queruntur. Igitur  ius  appellationum  in  causis  tum 
fidei,  tum  disciplinae  inde  profectum  est,  unde 
Primatus  institutio  ortum  habuit , videlicet  non 
adventilium  , non  a Concilio  Sardicensi  datum  , 
sed  ab  ipso  Christo  collatum.  Multa  sunt  appel- 
lationum exempla  Sardicensi  Concilio  antiquio- 
ra , quae  in  primis  collegit  cl.  Stefanucci , auctor 
Dissertationis  de  Appellationibus  ad  Romanum 
Pontificem  Romae  edit.  an.  1768,  et  Marchetli 
diss.  « Del  Concilio  di  Sardica  e de’  suoi  canoni 
Romae  an.  1783.  > Ex  his  autem  illud  manife- 
ste comprobatur  , quod  ius  appellationum  ad  Ro- 
manam Sedem  originem  suam  Sardicensibus  Ca- 
nonibus acceptam  non  referat;  nullum  enim  ea- 
rumdem  appellationum  exemplum  his  canonibus 
antiquius  exstitisset.  Quisquis  praeterea  non  prae- 
judicata opinione  , sed  amore  veritatis  ductus  , 
vel  ipsa  Canonum  Sardicensium  verba  perle- 
gere attente  voluerit , statim  animadvertet , ne 
unum  quidem  esse  verbum  , ex  quo  vel  conie- 
ctura  ad  suspicandum  quis  duci  possit , novum 
aliquod  inde  ius  fuisse  constitutum.  Opportune 
itaque  cl.  Devoti  I.  P.  U.  app.  De  Appell.  c.  4 ait: 


CAPUT  II. 


137 

« Non  loquendi  modus,  non  verba,  neque  tacila 
voluntas  Patrum  argumento  esse  possunt,  quod 
Summo  Pontifici  tunc  primum  tributum  fuerit  ius 
accipiendarum  appellationum,  aut  Episcopis  earum 
interponendarum  facultas;  imo  vero  utrumque  po- 
nitur tanquam  exploratum,  et  iam  ante  receptum; 
ac  solum  Can.  V et  VII  designatur  modus  agendi 
iudicium  appellationis,  ita  tamen  ut  Summo  Pon- 
tifici integrum  sit  ea  in  re  arbitrio  uti.  » 

At  vero  Sardicenses  Canones  non  attentius  con- 
siderarunt, qui  affirmant  eosdem  Canones  non  ius 
verae  appellationis,  ac  finalis  et  supremi  iudicii, 
sed  solam  causae  remissionem  Romano  Pontifici 
tribuisse.  Nam  tertius  Canon  haec  habet:  < Si  iudi- 
caverit  (Romanus  Pontifex)  renovandum  esse  iu- 
dicium, renovetur,  et  det  iudices;  si  autem  pro- 
baverit talem  causam  esse,  ut  non  refricentur  ea, 
quae  acta  sunt,  quae  decreverit  pro  confirmatis 
habeantur.  > Et  Canon  IV  adiicit:  « Ut  si  quis 
Episcopus  a vicinis  Episcopis  fuerit  depositus,  et 
negotium  defensionis  sibi  competere  dicat , non 
alius  substituatur , nisi  causa  fuerit  in  iudicio 
Episcopi  Romani  determinata,  b Iam  vero  si  Ro- 
manus Pontifex  vel  pricrem  sententiam  revocare, 
et  dare  Iudices,  vel  eamdem  confirmare  potest, 
iam  ipsius  iudicium  supremum  et  finale  est.  Si 
praeterea  in  locum  Episcopi  depositi,  qui  ad  Pon- 
tificem appellaverit,  alius  Episcopus  substitui  ne- 
quit, antequam  Pontifex  sententiam  dixerit,  ma- 
nifestum est,  quod  ea  sit  propria  et  vera  appella- 
tio , quandoquidem  prioris  sententiae  exsecutio- 
nem suspendit,  eiusdemque  sententiae  confirma- 
tio, vel  rescissio  a Pontifice  omnino  pendet.  Mitto  , 
ne  longius  in  hac  re  progrediar , Conciliorum  , 

caeterorumque  graecorum  interpretum  prosequi 
auctoritates,  qui  Canones  Sardicenses  de  veris  ap- 
pellationibus semper  intellexerunt. 

Quod  denique  Presbyterorum  et  Clericorum  ap- 
pellationes spectat,  cum  Pontifex  ratione  Primatus 
non  solum  in  Episcopos,  sed  etiam  in  Clericos  alios- 
que  fideles  supremam  et  immediatam  potestatem 
- habeat,  iure  potestatis  et  imperii  sui  poterit  singu- 
lorum appellationes  recipere  , omnemque  contro- 
versiam iudicio  suo  dirimere.  Monumenta  autem 
Ecclesiae  praesertim  Africanae,  quibus  damnati  vi- 
dentur Clerici,  qui  ad  transmarina,  hoc  est  ad  Roma- 
nam Sedem  appellaverint,  non  ius  ipsum  afficiunt, 
sed  modum  et  praxim  appellandi,  quae  duo  probe 
distinguenda  sunt.  Quamvis  enim  summum  hoc 
ius  Romano  Pontifici  convenire  perpetua  Catholi- 
cae Ecclesiae  sententia  fuerit , modus  tamen  ap- 
pellandi , ipsis  Pontificibus  sic  volentibus  , nunc 
maiorem,  nunc  minorem  amplificationem  accipere 
potest,  salvo  Primatu.  Ita  Innocentius  1 probavit 
Concilium  Milevitanum,  quo  Clerici  velabantur  ab 
Episcopis  Provinciae  suae  appellare;  poterat  tamen 
Pontifex  appellantes  audire,  si  voluisset.  Neque  ex 
controversia  , quae  in  Appiarii  causa  saeculo  V 
exorta  est,  quis  inferat,  Africanos  Episcopos  ius 
ipsum  in  dubium  revocasse.  Eo  enim  nunquam 
progressi  sunt,  ut  ius  recipiendarum  appellatio- 
num Romano  Pontifici  denegarent,  aut  in  discri- 
men adducerent,  solum  in  disputationis  aestu  ar- 
bitrati sunt  iuris  exercitium  locum  habere  in 
casu  non  potuisse,  vigenfique  contrariae  in  Africa 
consuetudini  prorsus  congruere , si  Pontifex  hoc 
iure  non  uteretur , causaque  omnis , ubi  fuerat 
exorta  , finiretur.  Canone  vero  XXII  Concilii  Mi- 

levitani,  ut  loquar  cum  cl.  Devoti  loc.  cit.  cap.  5, 
§.  29,  Patres  Africani  « avertendam  esse  putave- 
runt nimiam  appellandi  licentiam,  qua  presbyteri, 
aliique  e Clero  abutebantur,  et  qua  fiebat,  ut  Epi- 
scopi ius  suum  exercere  non  possent,  negotiaque 
minus  commode,  ac  minus  cito  et  accurate  expe- 
direntur. At  quale  huic  licentiae  remedium  adhi- 
betur? An  statuunt  Afri,  nefas  esse  appellare?  An 
lex  directo  fertur  in  eosdem  clericos,  ut  non  ap- 
pellent? An  appellantes  depositionis , privationis 
clericatus,  aut  simili  poena  plectuntur?  Nullum  de 
his  omnibus  verbum  est.  Lex  directo  fertur  in  le- 
gislatores ipsos  Episcopos , qui  sua  sponte  suam 
constringunt  potestatem  , sibique  ipsis  legem  di- 
cunt, ut  qui  putaverit  appellandum,  a nullo  eorum 
intra  Africam  in  communionem  recipiatur.  Unde 
ille  canon  pactum  conventum  respicit  inter  Epi- 
scopos, qui  sibi  ipsis  mutuo  consensu  legem  impo- 
suerunt, ut  eorum  nemo  in  communionem  susci- 
peret Presbyteros,  ac  caeteros  clericos,  qui  puta- 
verint appellandum.  Hac  agendi  ratione  non  inter- 
dixerunt absolute  appellationes , quoniam  com- 
pertum hoc  ius  Romani  Pontificis  erat , nec  ple- 
ctebant Clericos  privatione  clericatus,  quia  nullius 
criminis  rei  esse  poterant  propter  appellationem, 
sed  tantum  modum  imponere  appellationibus  pu- 
tarunt , a quibus  abhorrentes  erant,  quia  exinde 
multa  sequi  incommoda  existimabant.  » Conf. 
praeter  Bellarminum  de  Rom.  Pontif.  1,  2,  c.  24, 
Mare.  Ant.  Capelli , de  appellationibus  Ecclesiae 
africanae  ad  Sedem  Romanam  diss.,  Romae  1722, 
Bolgeni,  1’Episcopato  1,4,  c.  3 p.  94. 

Nemini  vero  licet  a sententia  Pontificis  appel- 
lare. « Cuncta  per  mundum  novit  Ecclesia,  quo- 

niam  quorumlibet  sententiis  ligata  Pontificum,  Se- 
des 8.  Petri  Apostoli  ius  habeat  resolvendi,  utpote 
quae  de  omni  Ecclesia  fas  habeat  iudicandi,  ne- 
que cuiquam  de  eius  liceat  iudicare  iudicio:  si- 
quidem ad  illam  de  qualibet  mundi  parte  Cano- 
nes appellari  voluerint , ab  illa  autem  nemo  sit 
appellare  permissus  : > ita  epist.  7 ad  Episcopos 
Dardaniae  scripsit  Gelasius  Papa,  cuius  auctori- 
tatem Nicolaus  I epist.  8 ad  Michaelem  Imperato- 
rem adhibuit.  Reapse  absurdum  est  inferiorem 
iudicem  delere  et  emendare  sententiam  eius,  qui 
in  terris  nemini  subesi.  Itaque  a Summi  Pontifi- 
cis iudicio  ad  Concilium  generale  appellantes  iure 
meritoquedamnatisunt,  utdiximus  lib.  I,  § 47,  plu- 
ribus SS.  Pontificum  Constitutionibus.  Ipse  Petrus 
De  Marea  faleri  cogitur,  a Pontifice  ad  Concilium 
appellationes  a veteri  disciplina  alienas  esse.  Certe 
quidem  huiusmodi  appellationes  id  unum  spectant 
et  moliuntur,  ut  auctoritatem  Pontificis  illudant,  et 
ecclesiastica  iudicia  frustrentur.  Itaque  perni- 
ciosae sunt  regimini  Ecclesiae,  quia  auctoritas  le- 
gitima Pontificis  labefactatur,  imperandi  vis  inhi- 
betur , et  inobedienlia  inulta  manet.  Exitiosae 
sunt  paci  et  unitati , quia  facilis  schismati  pan- 
ditur aditus,  difficilior  autem  fit  medela:  exitio- 
sae sunt  fidei,  quia  haereses  impune  grassantur  , 
propterea  quod  nec  semper  , nec  quacumque  de 
causa  Concilia  haberi  possunt.  Uno  verbo  a sen- 
tentia Pontificis  ad  Concilium  appellare  numquid 
aliud  est,  quam  impune  velle  in  errore  et  iniqui- 
tate perseverare,  alios  corrumpere , et  Ecclesiam 
perturbare?  S.  Antoninus  doctrina  et  sanctitate 
clarissimus  part.  3,  sum.  tit.  23,  cap.  3 de  Appel- 
lat. Papae  §.  3 affirmare  non  dubitavit:  c Sentire 

quod  ad  Concilium  a Papa  appellari  possit , est 
haereticum  , et  contra  illum  articulum  Sanctam 
Ecclesiam  Catholicam  , nam  si  licitum  esset  ap- 
pellare a Papa,  et  ille  ad  quem  appellatur  esset 
Caput ; sic  Papa  non  esset  Caput , vel  essent  duo 
Capita  , quod  esset  monstruosum.  » Pius  II  cit. 
conci,  addit:  « Ridiculum  est  appellare  ad  id,  quod 
non  est , nec  scitur  quando  futurum  est.  Eo 
obtentu  remanent  scelera  impunita,  nutritur  ad- 
versus S.  Sedem  rebellio  , libertas  delinquendi 
conceditur,  et  omnis  disciplina  confunditur.  » 

De  tola  hac  re  copiose  admodum  accurateque  disserunt 
Stefanucci  cit.  diss.;  Ballerini  observationes  in  primam  partem 
diss.  Quesnelli  op.  8,  Leonis  Politi  luris  Eccl.  1.  3 , Marchelli 
1'autorita  suprema  dei  R.  P.,  ossia  dissertazioni  polemico-oano- 
niche  sopra  il  Concilio  di  Sardica,  Roma  i 789/ et  Devoti  Iur. 
Can.  Uoiv.  1.  3 in  append.  ad  tit.  decret.  de  appellationibus. 

§32. 

De  appellatione  ab  abusu. 

Operae  pretium  est,  ut  pauca  hicdeappellationibus 
ab  abusu  dicamus.  Qui  putant  Curiam  episcopalem, 
autiudicem  ecclesiasticum  sua  potestate  in  aliqua 
ferenda  sententia  abusum  esse,  ii  solent  in  aliquibus 
regionibus  ad  principem  laicum,  sive  eius  curiam 
appellare,  quae  appellatio  ab  abusu  nuncupatur, 
ac  definiri  solet  a iudice  ecclesiastico  sua  potesta- 
te abutente  ad  iudicem  saecularem  provocatio. 
Quaeritur  itaque,  an  huiusmodi  appellatio  valeat 
et  liceat?  Qua  de  re  aliqua  dicenda  sunt,  lam 
vero  iudex  ecclesiasticus  sua  potestate  abuti  pot- 
est, vel  iniustam  sententiam  pronuntiando  , vel 
iudicialem  ordinem  non  servando.  Si  appellatio 

fiat  ratione  iniustitiae,  vocatur  appellatio  simplex 
et  mera;  si  autem  appellatio  ob  non  servatum  ju- 
diciorum ordinem  interponatur,  appellatio  tam- 
quam ab  abusu  nominatur.  Inter  utramque  ap- 
pellationem illud  intercedit,  quod  in  priori  appel- 
latione princeps,  sive  iudex  laicus,  de  re  ecclesia- 
stica cognoscit  et  iudicat,  an  scilicet  sententia 
cum  sacris  canonibus  congruat,  nec  ne:  in  appel- 
latione vero  tamquam  ab  abusu  non  de  iure,  sed 
de  facto  cognoscit,  utrum  ex.  gr.  ecclesiasticus 
iudex  legitimos  testes  et  ipsos  litigantes  audierit, 
an  sufficientem  defensioni  locum  dederit,  an  de- 
nique alia  in  re,  quae  ad  iudiciorum  ordinem 
pertineat,  potestate  sua  abusus  sit.  Communis 
vero  est  Canonistarum  sententia , meram  et  sim- 
plicem appellationem  in  qualibet  causa  spirituali 
et  ecclesiastica  illicitam  et  nullam  esse,  cum  ea- 
rum rerum  cognitio  ad  solam  Ecclesiam  pertineat. 
Petrus  de  Marea,  lib.  4,  cap.  19,  §.  5 de  Concor- 
dia Sacerdotii  et  imperii,  haec  habet:  « Simpli- 
cem et  meram  appellationem  a Curia  ecclesiastica 
ad  Curiam  regiam  in  Galliam  nunquam  admissam 
fuisse  fatentur  Petrus  de  Cugneris  art.  14;  Ma- 
suerius  tit.  de  appellat,.  § 22;  et  loannes  Galli 
quaest.  161.»  Et  loannes  Petrus  Gibert  potestati 
laicae  admodum  addictus  prima  parte  Prolegom. 
ad  lus  canonicum  tit.  8,  secl.  3 : « Magistratus  , 
ait,  usurparent  auctoritatem,  quae  sibi  non  com- 
petit, si  appellationes  tamquam  ab  abusu  admit- 
terent, cum  sententia  non  est  evidenter  contraria 
legibus  Ecclesiae,  quia  in  hoc  casu  agitur  de  in- 
terpretatione canonum,  quae  non  competit  prin- 
cipi : legis  interpretatio  pendet  ab  eo,  qui  eius 
ferendae  auctoritatem  habet.  » 

Quaestio  igitur  in  eo  vertitur,  an  appellationes 
tamquam  ab  abusu  proprie  dictae,  in  quibus  nem- 
pe appellans  de  violato  ordine  iudiciali  conqueri- 
tur, licitae  rataeque  habendae  sint?  Huiusmodi 
vero  appellationum  patroni  tribus  argumentis  u- 
tuntur.  Primum  est  inter  christiani  principis  of- 
ficia illud  esse  praecipuum , quod  curam  et  de- 
fensionem Ecclesiae,  sacrorumque  canonum  re- 
spicit; ideoque  principem  non  modo  posse,  sed 
etiam  curare  debere,  ne  contra  canones  et  rece- 
pta Ecclesiae  iura  quidquam  perpetretur , et  si 
quid  huiusmodi  a iudice  ecclesiastico  commissum 
fuerit,  propulsare  et  emendare.  Alterum  argu- 
mentum est,  summis  principibus  ius  potestatem- 
que  esse,  eos  omnes,  qui  in  ipsorum  ditione  sunt, 
a vi  et  oppressione  defendere ; et  idcirco  si  iudex 
ecclesiasticus  iniuriam  inferat,  fas  erit  et  oppres- 
so ad  principem  confugere,  et  principi  appella- 
tionem recipere.  Tertium  denique  argumentum 
sumitur  ex  can.  nos  si  incompetenter,  causa  2, 
q.  7,  c.  41,  quo  Leo  IV  Ludovico  imperatori  sic 
scribit : « Nos  si  incompetenter  aliquid  egimus, 
et  subditis  iustae  legis  tramitem  non  conservavi- 
mus, vestro,  ac  missorum  vestrorum  volumus  e- 
mendari  iudicio.  » lidem  auctores  addunt  aj^el- 
lationes  ab  abusu  vel  ab  antiquioribus  temporibus 
semper  in  usu  fuisse. 

Verum  quod  ad  primum  attinet,  princeps  saecu- 
laris si  custos  est  et  exsecutor  canonum,  omnino 
debet  eorumdem  canonum  regulas  sequi,  suaque 
auctoritate  tueri,  et  propterea  « quando  etiam  iu- 
dices  ecclesiastici  in  canones  peccarent,  cum  ipsi 
canones  mandaverint  Superiorem  esse  adeundum, 
qui  illatas  iniurias  corrigat,  si  principes  velint  es- 

se  canonum  cuslodes  et  exsecutores,  in  hoc  incum- 
bere debent,  ut  qui  de  inferioribus  iudicibus  iure 
queruntur  ad  superiores  Ecclesiae  iudices  con- 
fugiant : quod  praeclare  dictum  est  a Roncaglia 
in  diss.  21  Nat.  Alexandri  Hist.  Eccl.  saec.  IV  , 
§2. 

Ex  quibus  in  promptu  responsio  est  ad  secun- 
dum argumentum  ; siquidem  qui  vim  passus  est, 
poterit  a sententia  iudicis  inferioris  ad  superio- 
rem iudicem  ecclesiasticum  appellare.  Sed  aiunt, 
si  iudex  superior  aut  nolit,  aut,  quod  facilius  e- 
venire  potest,  iniuriam  ab  inferiori  iudice  illatam 
comprimere  nequeat,  nonne  licebit  Magistratus 
laici  praesidium  quaerere?  Id  quidem  necessariae 
defensionis  iure  aliquando  licere  nonnullorum 
sententia  est,  qui  tamen  tres  postulant  conditio- 
nes: 1°  quod  vis  illata  et  iudicii  iniquitas  sit  no- 
toria, publica  ac  manifesta  ; in  dubio  enim  prae- 
sumptio favet  ecclesiastico  superiori;  2°  quod  su- 
perioris ecclesiastici  iniusta  oppressio  per  aliud 
medium  declinari  nequeat , secus  enim  defensio 
non  esset  cum  moderamine  inculpatae  tutelae ; 
3*  quod  tranquillitas  reipublicae  Christianae  in 
discrimen  non  adducatur;  privatus  enim  aliquid 
pati»debet,  ne  publico  bono  officiat.  Verum  plu- 
res  doctores,  concurrentibus  adhuc,  si  fieri  potest, 
hisce  conditionibus,  iure  merito  dubitant , utrum 
appellatio  ab  abusu  licitus  sit  defensionis  modus, 
propterea  quod  laico  magistratui  occasio  datur 
jurisdictionem  et  ecclesiae  regimen  invadendi. 
Namque  acta  ab  ecclesiastico  iudice-  confecta  ad 
suum  tribunal  tradere,  eisdemque  inspectis , aut 
sententiam  ferre  aut  ipsi  ecclesiastico  iudici  prae- 
cipere, ut  iudicium  instauret,  et  priorem  senten- 

tiam,  si  opus  fuerit,  emendet,  quidnarn  est  aliud 
quam  iurisdietionero  potestatemque  in  res  ac  per- 
sonas ecclesiasticas  exercere?  Quare  audiendus  est 
Ivo  Carnut.  ep.  159:  « Si  qui,  ait,  aliquando  se 
praegravatos  ipsius  Ecclesiae  auctoritate  conque- 
runtur, hoc  eis  consilium  damus,  ut  non  descen- 
dant in  Aegyptum  propter  auxilium.  » Hac  de  re 
legendae  sunt  animadversiones  eiusdem  Roncaglia 
in  cap.  2 Synopsis  hist.  eccl.  IV  saec.  Natalis  A- 
lexandri  § 3. 

Quod  denique  spectat  ad  canonem  incompeten- 
ter, is  falso  tribuitur  Leoni  IV;  probabilius  vide- 
tur Leoni  III  adscribendus.  Quare  ignotus  est  eius 
canonis  auctor,  neque  etiam  comperta  res  est,  de 
qua  agebatur,  an  scilicet  ecclesiastica  fuerit,  an 
civilis.  Nihil  ergo  concludi  ex  eo  poterit. 

Ad  id  quod  addunt,  negamus  in  tota  retro  an- 
tiquitate appellationem  ab  abusu  receptam  esse. 
Nam  ut  verbis  utar  ipsius  Van  Espenii  op.  Iur. 
chr.  p.  3.  t.  3 c.  4:  « Convenit  inter  zelantissi- 
mos  huius  appellationis  patronos  appellationes  has 
vix  fuisse  in  usu  ante  tempora  Ludovici  XII  et 
Francisci  I regis  Franciae,  ut  multis  ostendit  Fe- 
vretus.»  Lequeux  op.  Inst.  I.  C.  n.  156  ait:  «Ap- 
pellationes ab  abusu  in  Gallia  non  sunt  antiquae.  » 
Unde  Clerus  Gallicanus  expostulationibus  ad  Lu- 
dovicum  XIV  an.  1663  porrectis  animadvertebat: 
« Les  appellations  comme  d’abus , sont  en  Fran- 
ce  du  mcme  age  que  1’heresie  de  Calvin  , et  au 
meme  temps  que  les  heretiques  commencerent 
d’aceuser  1’EgIise  d’abus  dans  sa  doctrine  et  sa 
discipline,  comme  si  les  officiers  de  la  juslice  eus- 
sent  6t6  d’intelligence  avec  eux,  et  qu’ils  les  eus- 
sent  voulu  seconder  dans  la  jurisdiction.  Sire,  les 
Inst.  C«».  Vot.  I.  P.  II.  10 

rois  predecesseurs  de  votre  Majeste  n’ont  jamais 
autorise  cette  nouveaute  dans  ses  commencements: 
iis  s’y  sont  meme  oppos^s  dans  ses  progr£s.  Mais 
la  pente  du  siecle  infecte  de  la  plus  etendue  et  de- 
la  plus  libertine  de  toutes  les  heresies  tournait 
trop  de  ce  cote  la  . . . Nous  lisons  que  les  em- 
pereurs  Theodose,  Charles  Magne  et  Louis  le  De- 
bonnaire  ont  permis  a leurs  sujets  qui  plaidaient 
devant  leurs  juges  pour  des  causes  temporelles  de 
demander  le  jugement  ou  Farbitrage  paternel  de 
leurs  fiveques;  mais  nous  ne  trouvons  point  qu’il 
ait  6te  jamais  permis  d’appeler  d’une  cause  spi- 
rituelle  aux  tribunaux  temporels,  principalement 
dans  les  causes  ecclesiastiques.  » Memoires  du 
Clerge,  t.  7 n.  1526.  Ilis  consonant  quae  habet 
Fleury  opusc.  publies  par  Eraery.  lure  itaque 
Leo  XII  ad  Ludovicum  XVIII  scribebat : « On  rae- 
dite  d’ouvrir  des  nouvelles  plaies  dans  le  sein  de 
1’figlise,  en  remetlant  en  vigueur  les  appels  com- 
me d’abus  inconnus  a la  v^nerable  antiquite,  sour- 
ce  de  desordre  eternel  et  de  vexation  continuelle 
contre  le  Clerge,  usurpation  des  droits  les  plus 
sacres  de  1’Eglise.  » 


Praestat  hic  referre  gravissima  Cardinalis  Richelicii  verba. 
« La  prdtention  , qu’  ont  les  Parlcments  lorsquc  les  juges  cc- 
elesiastiques  jugent  contre  les  canons  ct  les  dccrcts , dont  les 
rois  sont  exeeuteurs  et  protecteurs,  que  c’cst  a eux  de  corrigcr 
1’abus  de  leur  sentenee,  est  en  effet  une  entreprise  si  dcnuce 
de  toute  apparencc  de  justicc,  qu'clle  est  tout-a-fait  insuppor- 
table.  La  preiniere  cliosc  qu’il  faut  fairc  pour  se  garantir 
de  tels  dir^glerocnts  est  d’ ordonner  qu’i  I’ avenir  les  appels 
comme  d'abus  ne  soient  pas  admis.  » Test.  Polit. 

Antonius  Faber  , lib.  VII  in  Cod.  tit.  28,  dcf.  8 , num.  3 
observat , • hunc  appellationum  usum  plerumque  magnas  in- 
ter utrinsque  jurisdictionis  Magistratus  rixas,  interdum  etiam 

tragoedias  excitasse,  non  sine  magno  lotius  Reipublicae  Chri- 
stianae et  scandalo  et  detrimento  : quam  ob  causam  fuisse 
hanc  appellandi  speciem  antiquis  omnibus  iurisconsullis  inco- 
gnitam. » Vide  allocut.  Pii  VII  in  consist.  24  Maii  1802  ; ct 
litteras  Leonis  XII  ad  Ludovicum  XVIII  4 lunii  1824.  Vide 
etiam  Affrc  «De  1’  appcl  comme  d’abus,  • Paris  1845,  Andr6 
« Cours  de  droit  canon  » art.  appel  comme  d’abus,  Paris  t845, 
et  Magnin  op.  lur.  Can.  Institut.  I.  4,  t.  6. 


§33. 

De  Inre  Romani  Pontificis  iu  temporalia,  nt  aiunt, 
principnm. 

Ex  pluribus  iisque  luculentissimis  monumentis 
notius  est,  quam  ut  probari  debeat , vel  a primo 
inde  mediorum  saeculorum  exordio,  Romanos 
Pontifices,  temporales  inter  poenas,  quibus  lata 
excommunicationis  sententia,  principes  ob  noto- 
rium horrendumque  scelus  plectebant,  eas  etiam, 
imperantibus  ipsis  non  denegantibus,  cunctisque 
vero  e populo  assentientibus  et  approbantibus  , 
adnectere  ob  bonum  rei  tum  civilis,  tum  ecclesia- 
sticae fuisse  solitos,  quae  iurium  civitatis  amis- 
sionem, regiaeque  dignitatis  privationem,  nisi  in- 
tra anni  unius  spatium  resipuissent,  suapte  na- 
tura importarent  secumque  traherent.  IIoc  posito 
facto,  iam  quaeritur  quonam  iure  Romani  Ponti- 
fices id  praestiterint?  Nimis  longum  esset  hac  de 
quaestione  pro  rei  gravitate  disserere,  eo  vel 
magis,  quia  eius  solutio  ex  duplici  capite,  tum 
ex  facto  ipso  historico,  inspectis  rerum  adiunclis, 
vigentique  medii  aevi  iure  civili,  tum  ex  iure  di- 
vino, consideratis  Romanorum  Pontificum  praero- 
gativis, desumi  potest  ac  debet.  De  utroque  la- 

men  aliqua  pro  nostro  instituto  seorsim  dicenda. 
A primo  itaque  ut  exordiamur,  tota  quaestio  eo 
reducitur,  ut  inquiramus,  an  opinio  quae  mediis 
saeculis  , nemine  contradicente  , apud  omnes 
diffusa  Romano  Pontifici  potestatem  attribuebat 
principes  exauctorandi , solido  humano  funda- 
mento inniteretur  ac  superstrueretur?  Alii  nega- 
tivam, affirmativam  alii  sententiam  sequuntur. 
Priorem  illi  amplexantur  perversi  scriptores  , 
qui  nil  intentatum  relinquentes,  ut  Romani  Pon- 
tifices aut  exosi  reddantur  fidelibus,  aut  gravem 
in  suspicionem  apud  civiles  rectores  veniant , in 
eo  toti  versantur,  ut  sive  unius  Gregorii  Vll  fa- 
ctis rebusque  gestis,  sive  Pontificum  ambitioni  vel 
aviditati,  sive  ignorantiae  superslitionique  illius 
temporis,  sive  excogitatae  Constantini  Magni  do- 
nationi, sive  demum  male  conceptae  inordinatae- 
que  Pipini,  caeterorumque  Principum  Christiano- 
rum regendi  arti,  illam  opinionem  adscribendatn 
ineptissimis  argumentis,  quae  ne  refutari  quidem 
merentur,  petulantissime  asserant,  atque  haereti- 
ca perfidia  profiteantur.  Secundam  qui  sententiam 
sequuntur  in  explananda  origine,  fundamentoque 
indicando  inter  se  non  conveniunt.  Alii  enim  fun- 
damentum omne  ex  speciali  illo  titulo  apud  omnes 
tunc  temporis  admisso  repetendum  censent,  quo 
Romani  Pontifices  ob  altius  dominium  (comme 
suzerains)  in  reges,  ulpote  Sedis  Apostolicae  tri- 
butarios, iurisdictionem  omnem  explicare,  ac  iure 
plenissimo  exercere  poterant.  Alii  vero,  quod  va- 
rias sententias,  quibus  Theologi  Romano  Pontifici 
potestatem  spiritualem  in  principes  iure  divino 
adscribunt,  de  quibus  infra  erit  dicendi  locus , 
vel  a mediorum  saeculorum  exordio  in  vulgus 


CAPUT  II. 


149 

sparsas  ac  dilfusas  iam  fuisse  existimaverint,  ve- 
ram exinde  expositae  opinionis  germanamque  o- 
riginem  se  reperiisse  fateri  non  dubitarunt.  Alii 
denique  totum  ac  solum  fundamentum  ponunt  in 
publico,  quod  saeculis  mediis  receptum  erat,  iu- 
re,  vi  cuius  Imperantibus  vera  fidei  professio  et 
cum  S.  Sede  communio,  tamquam  essentialis  ad 
regnandum  conditio  praescribebatur,  et  ad  Sum- 
mum Pontificem  de  adimpleta  hac  conditione  de- 
cernendi iudicium  ita  spectabat,  ut  populis  recla- 
mantibus, quibusdam  in  casibus,  quibus  princeps 
in  Deum  vel  in  populum  iniuriose  agebat,  iudi- 
care  illum,  ac  eliam,  ob  enorme  crimen  e thro- 
no deponere  iure  posset , quum  tunc  iure  gen- 
tium (ipsis  fatentibus  heterodoxis)  R.  P.  veluti 
patrisfamilias  in  fideles  anctoritate  pollere  cen- 
seretur. Si  hoc  in  sententiarum  discrimine  , fas 
nobis  est  aperte  dicere  quod  sentimus,  haec  po- 
strema opinio,  si  eo  tantum  sensu  intelligatur,  ut 
ius  publicum  , de  quo  agitur , certum  quidem  ac 
solidum,  non  autem  unicum  et  totum  fundamentum 
constituat,  veritati  magis  consentanea  videtur.  Se- 
quimur itaque  eorum  iudicium,  qui  pro  hoc  iure 
stant,  non  eo  tamen  progredimur,  ut  contenda- 
mus huiusmodi  ius,  etiamsi  quaestio  historice 
consideretur , ex  iure  divino  aut  ex  praerogativis 
Romanorum  Pontificum  exoriri  haud  potuisse. 
Quibus  quidem  sic  positis,  ac  enucleatis,  antiquis- 
simum primum  huiusce  iuris  publici  monumen- 
tum exhibet  illud  privilegium  , quod  Gregorius 
Magnus  monasteriis  et  Xenodochio  Augustodunen- 
si , saeculo  sexto  ad  finem  vergente,  hac  ratione 
concessit : t Si  quis  regum  , iudicum  , persona- 
rumque saecularium  hanc  Constitutionis  nostram 

paginam  aggrediens , contra  eam  venire  lentave- 
rit, potestatis  , honorisque  sui  dignitate  careat , 
reumque  se  divino  iudicio  existere  de  perpetrata 
iniquitate  cognoscat.  » Secundum  monumentum 
deducitur  ex  crebris  illis  ab  antiquissimis  inde 
temporibus  excommunicationis  latis  sententiis,  in 
quibus  Romani  Pontifices  ab  omni  ditione  Regni, 
absque  ulla  spe  recuperationis  Principes  remove- 
runt, ea  quidem  ratione,  quia  id  humanarum  le- 
gum testabatur  auctoritas.  Tertium  argumentum 
consurgit  ex  ipso  Principum  facto,  qui  suis  legi- 
bus hoc  ius  Romanis  Pontificibus  et  palam  admi- 
serunt et  sanctione  confirmarunt.  Quarto  tandem 
id  confirmat  populorum  omnium  consensus  , qui 
saeculis  mediis  professi  sunt,  ut  verbis  utar  anti- 
qui scriptoris  : « quodam  speciali  iure  habere  se 
Papam  intromittere  de  destitutione,  seu  depositione 
Imperatoris  ratione  enormis  et  notorii  delicti.  » 
Quid  quaeso  est  aliud  hoc  speciale  ius,  nisi  illud 
publicum,  de  quo  loquimur?  Quae  cum  ita  sint, 
unusquisque  facile  perspicit  iam  non  pluribus  opus 
esse,  ut  concludatur  ius  hoc  publicum,  sive  ex 
natura  et  indole  guberniorum,  quorum  tunc  ple- 
raque electiva  erant,  sive  ex  imperantium  volun- 
tate, qui  pontificiam  potestatem  maximi  faciebant, 
sive  ex  apposita  de  fide  catholica  servanda  ad  re- 
gnandum conditione,  sive  ex  miserrimo,  in  quo 
tunc  Europa  versabatur  statu,  sive  ex  ipsa,  qua  Ro- 
mani Pontifices  ubique  fulgebant  auctoritate,  ob- 
servantia, ac  doctrina,  sive  demum,  si  placet,  ex 
praeclaris  S.  Sedis  praerogativis  et  legitime  exor- 
tum, et  pro  maiore  Ecclesiae  ac  reipublicae  bono 
stabilitum  , et  ab  omnibus  lubenti  animo  admis- 
sum fuisse  ac  receptum.  Post  baec  admiratio  sum- 

ma  subit  animurn  , qui  fieri  tandem  potuerit,  ut 
recentiores  quidam  historici , dum  de  hoc  facto 
publico  dubitare  nequeunt,  simulque  fatentur  no- 
stris hisce  diebus  apud  nonnullas  nationes  iure 
quidem  statutum  esse  , ut  fidei  certae  professio 
Principi  ita  essentialiter  ad  regnandum  praescri- 
batur, ut  si  ab  ea  defecerit,  aliamve  amplecti  vo- 
luerit, illico  suprema  potestate  decidere  dicendus 
sit,  adhuc  tamen  S.  Gregorium  VII,  Alexandrum 
III,  Innocentium  III,  Innocentium  IV,  Gregorium 
IX,  Bonifacium  VIII , Pium  V et  Sixtum  V,  acer- 
rime impetunt,  et  calumniis  iniuriisque  exagitant. 
Vide  Gosselin,  op.  cit.,  De  Maistre,  Du  Pape,  t. 
1,  c.  9 et  11,  Voigt,  Iiistoire  de  Gregoire  VII, 
llurter,  Histoire  d’Innocent  III,  De  Falloux,  Hi- 
stoire  de  S.  Pie  V , Tosti , Iiistoire  de  Boniface 
VIII,  aliosque. 

Iam  eo  loci  pervenimus,  quo  oportet  eamdern 
quaestionem  ex  allero  capite  considerare.  Quae- 
ritur itaque,  utrum  potestas  Romanorum  Pontifi- 
cum in  temporali  dominio  Principum  iure  etiam 
divino  aliqua  ratione  innitatur?  Triplex  de  hac  ce- 
leberrima quaestione  adest  sententia.  Alii  enim 
potestatem  politicam  ita  ab  ecclesiastica  potestate 
in  temporalibus  exemptam  ac  liberam  asserunt , 
ut  Romanus  Pontifex  nec  Principi  secuiari  impe- 
rare unquam,  nec  eum,  auctoritate  clavium,  dire- 
cte, vel  indirecte  deponere,  nec  eiusdem  subditos 
ab  obedientia  , ac  fidelitatis  vinculo  solvere  ulla 
ratione  queat.  Alii  ex  adverso  plenissimam,  eam- 
que  directam  iure  divino  potestatem  Summo  Pon- 
tifici in  civile  Principum  regimen  competere  pu- 
tant, propterea  quod  omnis  ei  potestas  a Christo 
data  est,  ita  ut  medii  aevi  Pontifices  , dum  reges 

deponebant , id  potestate  a Christo  tributa  se  fa- 
cere assererent,  qua  ligatum  esset,  quidquid  li- 
gassent,  solutumque  quid  solvissent.  Alii  tandem 
licet  duas  potestates  invicem  summas  agnoscant , 
tamen  spiritualem  in  remedium  abusuum,  qui  ex 
temporali  potestate  oriri  possent , natam  esse  ita 
vindicant , ut  ob  religionis  emolumentum  iura- 
mento  fidelitatis  subditi  ipsi  aliquando,  raro  qui- 
dem , et  in  quibusdam  gravioribus  rerum  adiun- 
ctis  absolvi  queant,  si  eius  observatio  in  anima- 
rum, vel  fidei  perniciem  vergere  censeretur.  Qua 
postrema  in  sententia  explicanda  auctores  dissen- 
tiunt. Quidam  enim,  ut  Bellarminus,  Pereira,  de 
Castro,  Roncaglia,  Bianchi,  Mamacbi  et  De  Lamen- 
nais , op.  < La  Religion  dans  ses  rapports  avec 
1’ordre  politique,  » arbitrantur  Romanos  Pontifi- 
ces, vi  potestatis  a Christo  ipsis  concessae,  quam 
indirectam  vocant , vinculum  Principes  inter  3C 
subditos  reapse  dissolvere.  Alii  vero  , ut  Dupei- 
ron,  Fenelon,  Gerson,  du  Puy,  de  Maislre,  Gos- 
selin  et  Kempenars,  contendunt  Pontificem  solum- 
modo declarare  subditos  tuta  conscientia  Princi- 
pibus obedientiam  abnuere  posse,  vel  debere,  fi- 
delitatisque iuramentum  nullam  amplius  in  casu 
vim  habere.  Postremam  hanc  opinionem  sic  expo- 
nit Cameracensis  Episcopus,  dissertatione  de  au- 
ctoritate Romani  Pontificis,  c.  39:  t Ecclesia  ne- 
que destituebat , neque  instituebat  laicos  princi- 
pes , sed  tantum  consultantibus  gentibus  respon- 
debat, quid  ratione  contractus,  vel  sacramenti, 
conscientiam  attineret.  Haec  non  iuridica  et  civi- 
lis , sed  directiva  tantum  et  ordinativa  est  pote- 
stas. » Et  cap.  27:  < Haec  autem  potestas,  quam 
Gersonius  directivam  et  ordinativam  nuncupat  in 

eo  tantum  consistit,  quod  Papa,  utpote  princeps 
pastorum  , utpote  praecipuus  in  maioribus  Chri- 
stianae moralis  disciplinae  causis  Ecclesiae  dire- 
ctor et  doctor,  de  servando  fidelitatis  sacramento, 
populum  consulentem  edocere  teneatur.  > Hoc 
sensu,  ipso  fatente  Fenelonio,  intelligi  potest  ce- 
lebris Bonifacii  VIII  bulla  c UNAM  SANCTAM  , * 
sive  spectetur  ipse  contextus,  ubi  dicitur  gladius 
spiritualis  ab  Ecclesia , et  temporalis  pro  Ecclesia 
exercendus  ad  nutum  et  potestatem  sacerdotii , 
sive  ipsa  conclusio  consideretur  , qua  simpliciter 
affirmatur , c subesse  R.  P.  omnem  creaturam 
esse  de  necessitate  salutis  » quod  de  ordine  spiri- 
tuali et  religioso  inlelligitur  , sive  demum  prae 
oculis  habeantur  verba  ipsius  Bonifacii  in  ipso 
concilio:  c dicimus  quod  in  nullo  volumus  usur- 
pare iurisdictionem  regis : non  potest  regere  rex, 
seu  quicunque  alius  fidelis,  qui  sit  nobis  subiectus 
ratione  peccati.  > De  Marea  ait  ad  rem,  1.  4 , c. 
16,  5:  « Bonifacius  sibi  liberum  putavit,  quae- 
cunque a regibus  peccarentur,  non  solum  quate- 
nus sunt  privati  homines,  sed  etiam  in  regni  ad- 
ministratione,  decretis  suis  corripere  et  constitu- 
tionibus a se  latis  statum  publicum  Ecclesiae  et 
regni,  concilii  in  eam  rem  coacti  sententia  dispo- 
nere, contumacesque  reges  excommunicationibus 
et  tandem  ipsa  regni  privatione  plectere.  > Cle- 
mens porro  V non  revocavit  hanc  bullam  , sed 
solum  declaravit , nullum  ex  ea  regi  praeiudi- 
cium  generari  , neque  regem  , regnum  et  regni- 
colas Ecclesiae  Romanae  amplius  subiici , quam 
antea  existebant , adeoque  omnia  in  eodem  esse 
statu  , quo  erant  ante  praedictam  definitionem. 
De  toto  hoc  argumento  plura  dabunt  theologi.  Ad 

propositum  nostrum  haec  indicasse  sufficiat.  Ul- 
terius enim  progredi  nec  necessarium  est , nec 
utile,  eo  vel  magis  quia  nonnullis  abhinc  saeculis 
nulla  fortunate  ac  felicissime  sese  obtulit  occasio, 
qua  Romani  Pontifices  impulsi  fuerint , ut  hoc 
iure  uterentur,  nec  ut  faciant  in  posterum  , licet 
feliciter  ominari.  Concludendum  itaque  cum  S. 
Francisco  Salesio,  lib.  7,  epist.  48:  c Praetermis- 
so, gravius  scelus  admitti  non  posse,  quam  ut  in 
parentibus  amor  erga  filios,  et  in  filiis  pietas  erga 
parentes  extinguatur....  Summus  Pontifex  hac  su- 
per re  nihil  postulat  a Regibus  ac  Principibus,  o- 
mnes  diligit  amore  praecipuo...  Quidquid  agit  in 
eorum  ditionibus,  etiamsi  agat  de  rebus,  quae 
omnino  ad  religionem  pertineant,  iis  consentien- 
tibus agit  ac  probantibus.  Quid  igitur  opus  est 
elaborare  in  examinanda  civili  Pontificis  auctori- 
tate , eoque  pacto  litibus  ac  dissidiis  viam  prae- 
bere? Quid  nobis  excogitanda  iura  adversum  eum, 
quem  amore  maximo  prosequi  debemns,  ut  filii, 
ac  veluti  patrem  nostrum  et  Pastorem  Ecclesiae 
venerari?  Profecto  excruciat  animum  audire  hanc 
de  Pontificis  auctoritate  disputationem  ineptorum 
sermonum,  solatiique  causam  esse  tot  hominibus, 
qui  eam  explicando  haud  apti , dilacerant  potius 
quam  decidant,  et,  quod  peius  est  eam  dilanian- 
do, catholicorum  animis  pacem  exturbant,  eorum- 
que  concordiam  disiungunt.  » 

Vide,  si  placet , praeter  citatos  auctores,  opus 
Cardinalis  Litta,  cui  titulus:  « Lettres  sur  le  quatre 
articles  dits  du  Clerge  de  France,  » Avignon  1828; 
Litteras  Cardinalis  Antonelli  ad  Antistites  Hiber- 
niae die  23  lunii  1791  datas,  quae  habentur  in 
« 1’Ami  de  la  Religion,  » t.  8,  p.  198,  ett.  27,  p. 

735  ; et  Audisio , c Diritto  pubblico  ecclesiastico 
della  Chiesa,  » Roma,  1863,  t.  2,  p.  2,  tit.  25. 

§34. 

De  potestate  temporali  Summi  Pontificis. 

Romanus  Pontifex,  praeter  plenam  divinitus 
acceptam  potestatem  regendi,  pascendi  et  guber- 
nandi universalem  Ecclesiam,  obtinet  etiam,  more 
aliorum  principum,  potestatem  temporalem  in  a- 
liquas  provincias,  sive  ex  summorum  Imperantium 
munificentia  et  liberalitale  comparatam,  sive  ex 
voluntaria  et  libera  populorum  deditione,  sive  ex 
diuturna  praescriptione  et  vetusta  per  tot  iam 
continentia  saecula  possessione  , quam  principes  a 
catholica  etiam  religione  alieni  comprobarunt , 
sive  tandem  ex  pactis  conventis  totius  Europae 
auctoritate  sancitis,  et  confirmatis,  aliisque  nomi- 
nibus, quae  luculenter  demonstrant , in  origine 
sua  iuridica,  eam  tam  iustam  ac  legitimam  esse, 
quam  quae  inter  homines  optimo  iure  habentur 
ac  possidentur.  Origo  eius  historica  a seculo  octa- 
vo, et  quidem  ab  anno  727,  modo  imperfecto, 
quoad  Romae  principatum,  ab  anno  vero  754, 
secundum  magis  probatam  sententiam , tum  per- 
fecte quoad  dictum  principatum  , tum  quoad 
Penlapolim  et  Exarchalutn  repetenda  videtur,  ut 
eruitur  ex  Alhanasii  testimonio,  ex  pacto  conven- 
to Papiae  babilo,  ac  solemni  Pipini  donatione, 
quae  etiamnum  in  archiviis  Ecclesiae  Romanae 
asservatur.  Vide  Theiner  « Codex  diplomalicus 
dominii  S.  S.  » Romae  1861;  et  P.  Brunengo  in 
op.  * Origini  della  sovranita  temporale,  » Romae 


Digitized  by  Googte 


UBER  II. 


156 

1862;  et  < I primi  Papi  Re  e 1’ultimo  de’  Re  Lon- 
gobardi > Romae  1864. 

Verum  excedit  omnem  scribendi  modum  in- 
haerens alte  cordi  meo  acerbus  dolor,  dum  mente 
revolvo,  quae  vaferrimi  homines,  omnibus  cuius- 
que generis  suffulti  auxiliis,  atque  ideo  audacio- 
res  facti,  non  minus  occultis  insidiis,  quam  ausu, 
post  hominum  memoriam,  summe  temerario,  con- 
tra tam  antiquum  legitimumque  principatum,  no- 
stra hac  aetate  adorti  sunt  ac  perpetrarunt,  atque 
etiamnum  impudentissime  machinantur  et  exsequi 
non  reformidant.  Doleo  sane,  acerbissimeque  lu- 
geo apostolica  dominia,  paucis  exceptis  provin- 
ciis, quae  libere  et  nemini  obnoxius  Summus 
Pontifex  quiete,  pacateque  obtinebat,  summoque 
imperio  administrabat,  internis  excitatis  seditio- 
nis molibus,  civibusque  ad  sacrilegum  periurium 
dolo  sollicitatis,  a legitimo  paternoque  regimine 
subducta,  et  suffragio,  ut  aiunt,  populari,  pecu- 
niis, minis,  terrore,  aliisque  callidis  artibus  con- 
tra omne  ius  ac  fas  a paucis  tantum  extorto,  cae- 
teris  sollicite  abstinentibus,  Sabaudi  Regis  regno 
adnexa  esse,  subque  eius  imperio  redacta. 

Dolor  vero  meus  in  immensum  excrescit , dum 
video  homines,  rabidiori  usque  conatu  et  vafritia 
abominabiles  facti  in  studiis  suis  ac  loquentes  in 
hypocrisi  mendacium  nunc  moliri , ut  Christi  in 
terris  Vicarius,  principis  Apostolorum  successor. 
Pater  amantissimus,  universique  christiani  orbis 
Pastor  vigilantissimus  vel  ab  Urbe  exulare,  vel 
captivus  in  ea,  sub  ipsius  spoliatoris  oculis,  re- 
manere cogatur.  Quanto  haec  omnia  animum 
meum  dolore  afficiant,  maxime  dum  video  freme- 
re gentes,  et  Acheronta  moveri,  ut  horrendum 

facinus  consummetur,  nec  ullam  adesse  vim,  nul- 
lamque  nationem,  quae  validissimo  suo  patroci- 
nio S.  Sedis  ditionem  tueatur,  et  subdolam  artem, 
nefariamque  violentiam  viriliter  frangat,  nemo  est 
qui,  me  etiam  tacente,  non  videat,  ac  persentiat. 
At  cur  talia  conantur,  et  quo  potissimum  spectant 
civilis  Sanctae  Sedis  principatus  osores  , quid  cu- 
piunt, quid  exoptant?  Dicam  confidenter:  pote- 
stas temporalis  torquetur,  non  ut  una  indivisa 
ac  indivulsa  Italia,  amore  patriae  ac  spiritu  liber- 
tatis sub  imperio  Regis  Sabaudi,  qui  proclama- 
tus iam  est  Rex  Italiae,  constituatur,  verum  , ut 
spiritualis  potestas,  odio  in  religionem  depri- 
matur, et  si  fieri  posset  unquam,  penitus  everta- 
tur ac  destruatur,  ut  saepe  ipse  Pius  IX  fas- 
sus est. 

In  tanta  temporum  acerbitate,  inter  lot,  quibus 
S.  Sedes  premitur,  angustias,  in  praesentissimo, 
quo  Summus  Pontilex  versatur  discrimine  , dum 
ex  qualibet  mundi  plaga  boni  omnes  et  clamant, 
et  orant,  et  qua  voce,  qua  scriptis,  qua  largitio- 
nibus aliisque  miris  factis  iura  S.  Sedis  docte  sa- 
pienterque  asserunt  ac  defendunt,  officii  nostri 
esse  duximus  de  gravissimo  hoc  argumento  non- 
nulla satius  animadvertere,  quam  disputare. 

1°  Itaque  temporalis  Summi  Pontificis  domina- 
tus neque  in  sua  integritate,  neque  in  sua  exi- 
stentia  a spirituali  primatu  directe  promanat,  ne- 
que ipsi  necessario  et  essentialtter  inhaeret. 

Primatus  spiritualis  et  dominium  temporale  duo 
sunt,  quae  licet  in  Romano  Pontifice  absque  re- 
pugnantia et  oppositione  simul  copulentur,  inti- 
moque nexu  cohaereant,  ut  iure  et  facto  liquet, 
inter  se  tamen  substantialiter  distinguuntur  et 

origine,  indole,  et  stabilitate  apprime  discrimi- 
nantur, ita  ut  ille  sine  isto  non  solum  concipi, 
verum  etiam  consistere  possit.  Ad  rem  ait  Sacy: 

« Loin  de  confondre  deux  cboses  essentiellement 
distincles  , la  souverainete  temporelle  et  la  sou- 
verainele  spiriluelle  , j’avoue  qu’au  point  de  vue 
de  la  foi,  l’une  peut  absolument  exister  sans  l’au- 
tre,  et  qu’en  olant  au  Pape  son  diademe,  on  ne 
lui  oterait  pas  les  clefs  de  St-Pierre.  » 23  lan. 
1860. 

Reapse  primatus  spiritualis  divinitus  institutus 
et  Christi  promissionibus  fultus,  usque  ad  con- 
summationem saeculi,  nativa  sua  divina  virtute, 
sartus,  tectus  futurus  semper  erit.  Coelum  et  ter- 
ra transibunt,  verba  autem  Dei  non  praeteribunt; 
obumbrari  ipse  potest,  deficere  non  potest,  ait 
S.  Ambrosius,  supra  petram  fundatus,  nulla  tem- 
pestate concutitur,  nullo  turbine  ventisque  sub- 
vertitur, ait  Hieronymus,  quia  Dominus  Deus  o- 
mnipotens,  sive  Dominus  Deus  eius,  idest  Eccle- 
siae, eum  se  fulturum  pollicitus  est,  cuius  promis- 
sio lex  naturae  est.  Portae  inferi  adversus  eum  vim 
facient,  sed  numquam  praevalebunt,  quandoqui- 
dem auctoris  ipsius  omnipotenti  virtute  continen- 
ter sustentatus , nullo  unquam  tempore  convelli 
potest,  et  persecutionibus  non  vincitur  , non  im- 
minuitur, sed  augetur,  novisque  semper  ac  splen- 
didioribus exornatur  triumphis.  Hoc  est  de  spi- 
rituali Summi  Pontificis  primatu  Ecclesiae  catho- 
licae dogma. 

De  imperio  S.  Pontificis  civili  nemo  unusexcalho- 
licis  talia  asserit,  nemo  unus  dixit  institutionis  divi- 
nae id  esse,  et  ad  finem  mundi,  ex  promissione  Chri- 
sti , indubitate  permansurum  ; nemo  unus  docuit 

Pontificis  maiestatem  a maieslate  principis  neces- 
sario dependere,  primalumque  spiritualem  absque 
politica,  ut  aiunt,  autonomia,  labi,  ac  funditus  in- 
terire. Omnes  catholici  priorum  saeculorum  histo- 
riam probe  noscunt,  simulque  compertum  habent 
singulari  prorsus  divinae  illius  omnia  regentis  et 
moderantis  providentiae  consilio  « facium  esse , 
ut  cum  romanum  corruit  imperium  et  in  plura 
fuit  regna  divisum  , pom.  Pontifex  civilem  domi- 
natum, nemini  prorsus  obnoxium,  assequeretur.» 
Quo  sane  sapientissime  consultum  est,  « ut  in  tan- 
ta temporalium  principum  multitudine  et  varie- 
tate, totius  Ecclesiae  Pastor  , nulli  unquam  prin- 
cipi subiectus,  supremam  universi  dominici  gregis 
pascendi,  regendique  potestatem,  auctoritatemque 
ab  ipso  Christo  Domino  acceptam,  per  universum, 
qua  late  patet,  orbem,  plenissima  libertate  exer- 
cere , ac  simul  facilius  divinam  religionem  magis 
in  diem  propagare  , ac  variis  fidelium  indigentiis 
occurrere,  et  opportune  flagrantibus  auxilia  ferre, 
et  alia  ornnia  bona  peragere  posset , quae  pro  re 
ac  tempore  ad  maiorem  totius  Christianae  reipu- 
blicae  utilitatem  pertinere  ipse  cognosceret,  » ut 
ait  Pius  IX  litteris  Encycl.  20  iunii  1859.  Atque 
ita  etiam  dicebat , « ne  , ut  verbis  utar  eiusdem 
Pii  IX  Apost.  litt.  28  maii  1860  , catholico  orbi 
ulla  oriretur  occasio  dubitandi  impulsu  fortasse 
civilium  potestatum  , vel  partium  studio  , duci 
quandoque  posse  in  universali  procuratione  geren- 
da. » De  civili  Pontificis  imperio  haec  est  catholi- 
corum omnium  sententia  et  doctrina.  Non  agitur 
it3que  de  re  absolute  et  substantialiter  ecclesiae 
inhaerente  , sed  de  re  Ecclesiae  maxime  utili  et 
ferme  omnino  necessaria;  non  agitur  de  fidei  do- 

gmate  , neque  tamen  de  facto  prorsus  humano  , 
fortuito  exorto  et  terreno  solum  praesidio  conser- 
vato , sed  de  facto  a divina  providentia  manifeste 
ordinato,  dogmati,  vi  sacrae  suae  destinationis,  ac 
indolis  spiritualis  , quam  induit , quodammodo 
innixo , et  pene  miraculo  custodito  et  corrobo- 
rato. Unde  sequitur  ut  quo  quis  spiritu  ac  conatu 
civilem  Rom.  Pontificis  principatum  tuendum,  de- 
fendendum ac  sustinendum  suscipit , eo  quoque 
Ecclesiam  ipsam  sustineat,  defendat,  ac  tueatur. 

2°  Ex  civili  hoc  imperio  plura  in  Christianam 
rempublicam  commoda  semper  promanasse,  et  in 
hacce  rerum , temporum , ac  locorum  conditione 
redundare  , auctoritate  et  ratione  , perspicuum 
est. 

Auctoritate  primum.  Namque  omnes  non  solum 
fere  quotquot  per  orbem  dispersi  sunt  Catholicae 
Ecclesiae  principes  in  publicum  editis  monumen- 
tis hanc  veritatem  strenue  propugnarunt , ac  lu- 
culentissime et  disertissime  comprobarunt , non 
solum  laici  auctores  S.  Sedi  in  exemplum  addicti, 
ingenio,  litteris,  omnique  doctrinae  genere  Episco- 
pis concinuere,  verum  etiam  affirmarunt  aperte 
sapientes  viri , quibus  omnis  indubitanter  fides 
adiungi  debet,  quum  eorum  testimonio  eo  maius 
insit  pondus,  quo  minor  assentationis  in  eos  su- 
spicio cadit.  Paucos  tantum  indicabimus.  Hi  sunt 
Leibnitz,  Montesquieu , Fridericus  11,  Mulier, 
de  Haller,  Voigt,  Ilurter,  Ilerault,  Sismondi,  de 
Linguet , de  Portalis,  Ugo  Foscolo,  Napoleon  I, 
Macaulay  , Thiers , Gioberti  , Galeotti  , Bianchi 
Giovini , Ranalli , Rossi , Gasimir  Perier,  Fer- 
iant, Villemain,  de  Sacy,  Guizot,  Cousin,  Brou- 
gham  , Jondsovv  , Seymour , Normanby,  Fitz-Ge- 


CAPUT  II. 


161 

rald  , Derby,  Risraeli , et  ipse  Napoleon  III , qui 
scribebat  ad  suum  legatum  Romae  8 febr.  1848: 
« La  souverainet6  teroporelle  du  Chef  visible  de 
1’figlise  est  intimement  lide  a la  splendeur  du 
catholicisme  , ainsi  qu’a  la  liberte  et  a 1’inde- 
pendance  de  1’Ilalie.  » 

Ratione  veritas  confirmatur  ; missis  caeteris  ar- 
gumentis, quae  si  omnia  persequi  vellem,  longius 
quam  par  est,  oratio  mea  progrederetur  , unum 
tantum,  illudque  efficax  in  medium  proferam.  Ex 
eo  desumitur,  quod  civilis  principatus  potentissi- 
mo  subsidio  ac  efficacissimo  continuo  adiumento 
est , ut  Summus  Pontifex  maiestatem  dignitatera- 
que  S.  Sedis  facilius  tueatur,  ac  amplificet,  fidei 
dogmata  et  religionis  negotia  alacrius  sustineat  ac 
defendat,  hominum  mores  liberius  conformet , ac 
perficiat , ecclesiasticae  disciplinae  unitatem  in 
lota  , qua  late  palet  Ecclesia  , adeo  necessariam 
tutius  promoveat  et  conservet,  et  quod  potissimum 
est , errorum  diffusionem  et  schismatis  propaga- 
tionem efficacius  impediat,  et  securius  tandem  pro 
munere  suo  videat  t ne  quid  Christiana  respublica 
detrimenti  capiat,  et  pro  re  ac  tempore  Christia- 
nae rei  providere,  summaque  uti  possit  libertate, 
auctoritateque,  quae  a Christo  Domino  accepta  nullis 
unquam  neque  rerum  vicibus  obnoxia,  neque  tem- 
porum vel  locorum  est  circumscripta  terminis,  sed 
porrecta  ad  ortum  solis  ab  hesperio  cubili,  » ut  ait 
Marsella,  or.  de  Pii  VII  in  urbe  reditu. 

Quid  ad  haec  adeo  manifesta  , Solisque  radiis , 
ut  in  proverbio  est,  exarata , infensissimi  huiusce 
civilis  principatus  hostes  respondent?  Cum,  ne  di- 
cam denegare  , sed  ne  in  dubium  quidem  ea  re- 
vocare audeant,  illud  repetere  impudenter  solent: 

Iiutit.  Can.  Vol.  I.  P.  II.  ii 


Digitized  by  Googli 


UBKJi  U. 


162 

humana  omnia  subsidia  superflua  et  inutilia  di- 
cenda , ubi  Romano  Pontifici  in  exercitio  suae  po- 
testatis divina  continuo  praesto  sunt.  Actor  pro 
causa  Italica,  in  proscripto  opere:  c Pro  causa  I- 
talica  ad  Episcopos  Catholicos,  » Florentiae  1861, 
dum  Ecclesiae  libertatem  auctam,  amplificatamque 
desiderat , veluti  ex  tripode  asserere  non  veretur, 
ad  eam  tuendam,  in  medio  omnigenarum  adversi- 
tatum, duraeque  militiae  ac  asperae  viae,  Dei  nu- 
men , vitaeque  sanctitatem  Romano  Pontifici  suffi- 
cere. Quid,  quaeso,  actor  reponeret , si  eum  peri- 
culosissimo corporis  morbo  correptum  ac  prostra- 
tum , et  maximo  recuperandae  valetudinis,  pro  i- 
talicae  causaebono , aestuantem  desiderio,  ita  al- 
loquerer: Ne  cures  de  advocando  medico,  sumen- 
daque  medicina;  media  haec  humana  sunt  et  inu- 
tilia: nulla  in  humano  corpore  perfecta  sanitas  da- 
tur; hominis  vita  in  manu  Dei  est;  ad  eum  preces 
fundas  , in  ipso  tuam  omnem  fiduciam  ponas  , et 
bonam  agas  vitam,  ut  sanitatis  gratiam  consequa- 
ris: fiducia  in  Deo  et  vitae  sanctitas  omnino  suf- 
ficit. Sed  ad  rem  propius  veniamus.  Non  is  ego 
sum,  qui  in  omni  gravissimo  humano  negotio , ac 
praesertim  in  opere  divino  simul  et  humano  pri- 
mas partes  superno  auxilio  non  deferam.  Non  is 
ego  sum,  qui  intemeratae  vitae  , quae  et  ipsa  di- 
vino praesidio  et  humana  cooperatione  constat , 
magnum  pro  Ecclesiae  libertate  tuenda  pondus 
esse  adscribendum  denegare  audeam.  Verum  dum 
haec  palam,  solemniterque  profiteor,  et  ultro  li- 
benterque  complector,  divino  auxilio,  probaeque 
vitae,  in  rebus  humanis  primas  partes  deferendas 
esse  , non  minori  certe  firmitate  , animique  con- 
stantia illud  affirmo  , quod  suapte  natura  manife- 

stum  est , secundas  partes , easque  non  exiguas 
humanis  praesidiis  esse  tribuendas , adeoque  fir- 
me teneo,  Romani  Pontificis  esse,  opitulante  di- 
vina ope,  et  praeveniente,  ac  adiuvanle  Dei  gratia, 
omnes  ingenii  vires  in  id  intendere,  ut  humanum 
illudque  efficax  a civili  potestate  sibi  divinae  Pro- 
videntiae consilio  comparatum  praesidium  ac  pro- 
pugnaculum , quod  in  hoc  rerum  statu  pro  spiri- 
tualibus negotiis  utiliter  gerendis  requiritur , pro 
virili  conservet , et  pro  suae  , totiusque  Ecclesiae 
libertate,  acriter  tueatur,  nulloque  modo  sibi  eripi 
patiatur  ab  iis  qui  omni  armorum  genere  , illud 
labefactare,  et  evertere  conantur. 

, Quae  cum  ita  sint,  haud  mullum  immorabimur 
in  refutandis  argumentis,  quibus  nonnulli  demon- 
strare connisi  sunt  tum  Christi  praeceptis  , tum 
rationi,  tum  principiis  boni  civilis  regiminis  repu- 
gnans esse,  ut  potestas  civilis  et  spiritualis  simul  in 
uno  eodemque  consistat  et  coniungalur,  sin  minus 
moraliter  impossibile,  ut  qui  dogmati  catholico  ob- 
strictam habet  conscientiam,  principia  boni  regi- 
minis acceptare,  ac  sequi , terrenique  principis 
munus  utiliter  explere  possit. 

Namque  quantopere  isti  homines  hallucinentur 
et  a veritate  aberrent,  ex  eo  potissimum  fit  mani- 
festum, quod  neque  utriusque  jurisdictionis  natura 
quidquam  contineat,  quo  altera  ab  altera  seiungenda 
sit,  neque  exemplis  ex  veteri  Testamento,  ac  pro- 
fana historia  petitis  quidquam  opponi  iure  possit, 
neque  sacrarum  litterarum  testimonia  per  eos  ob- 
trusa utriusque  jurisdictionis  coniunctionem  ullo 
modo  prohibeant , neque  tandem  catholicum  do- 
gma , quo  obstringitur  et  immobilia  , quibus  li- 
gatur, principia  ullo  modo  impediant , quominus 

palernum  animum  gerens,  Summus  Pontifex  aures 
praebeat  illorum  etiam  expostulationibus,  qui  libe- 
riorem administra tionem  exoptare  significant,  prin- 
cipisque officium  pro  maximo  subditorum  bono  ad- 
impleat: praesertim  quod  tum  ratione  comprobatur 
religionem  catholicam  tutissimum  firmissimumque 
exstare  boni  prosperique  civilis  regiminis  vadimo- 
nium ac  palladium,  tum  experientia  constat,  iam 
inde  a Costanlini  Magni  temporibus  principes  omnes 
a Romanis  Pontificibus  regendi  artem  didicisse,  sa- 
luberrimasque  iustitiae  administrandae  et  populi 
moderandi  leges  fuisse  mutuatos. 

Silentio  pariter  praeterimus  commenta  de  in- 
numeris abusibus,  de  pessima  ditionis  pontificiae 
adminislratione  , de  clericali  tyrannide  , aliisque 
calumniis,  quae  per  mendacia,  ad  corrumpendam 
publicam  opinionem,  et  subditorum  infringendam 
fidelitatem,  in  vulgus  sparsa  sunt  ac  diffusa,  quae- 
que millies  refutata  ac  protrita,  millies  a perversis 
hominibus,  iis  praesertim  qui  nefandis  conventuum 
secretorum  indaginibus  illaqueati  sunt,  repetuntur, 
secundum  illud  Calvini,  ac  Voltairii  «Calumniare, 
calumniare  audacter,  semper  aliquid  haeret.  » Vi- 
de meum  opus,  editum  Hagae  Comitis  et  Lutetiae 
Parisiorum,  an.  1862:  c Le  gouvernement  ponli- 
fica!  jug6  par  1’hisloire,  le  bon  sens  et  le  droit.  » 

3°  Temporale  Sanctae  Sedis  dominium,  quod  a 
12  saeculis  pro  libera  rei  sacrae  in  toto  orbe  pro- 
curatione exercenda  , et  pro  maximo  christianae 
reipublicae  emolumento  et  commodo  , Rom.  Pon- 
tifex legitime  possidet,  nullo  sub  praetextu,  neque 
mentito  etiam  suffragii  generalis  ac  plebisciti  titulo, 
impeti,  invadi,  usurpari,  dividi,  et  ad  saecularia 
revocari,  absque  iniuslitia  et  sacrilegio  potest. 

Agitur  enim  de  re  Deo  et  Ecclesiae  dicata,  qua 
potiori  i ure  Christi  vicarius  gaudet,  quam  quisque 
demum  se  terrena  possidere  persuasum  habet;  a- 
gitur  de  imprescriplibilibus  iuribus  non  ad  alicu- 
ius regalis  familiae  successionem  , sed  ad  omnes 
catholicos  spectantibus  , quae  integra  inviolataque 
communis  Paler  et  Rector  asserere , servare , 
tueri,  ac  vindicare  tenetur;  agitur  de  haereditate, 
cuius  tantum  administratio,  seu  dominium  utile,  ut 
aiunt,  ad  Romanum  Pontificem,  proprietas  autem 
at  dominium  directum  ad  Ecclesiam  et  ad  fideles 
spectat;  agitur  demum  non  tantum  de  negotio  ter- 
ritoriali  et  temporali,  ut  nostri  politici  praeten- 
dunt, quod  mutationi  et  transfigurationi  obnoxium 
esse  possit , sed  potissimum  de  negotio  religioso  , 
hoc  est  de  ecclesiae  libertate,  de  immutabili  ipsa 
Dei  lege  et  morum  doctrina,  cuius  incolumitati  et 
observantiae,  summa  vigilantia  prospicere,  ex  mu- 
neris sui  officio  , et  solemni  iuramento  , Ecclesiae 
Pastor  obstringitur. 

Non  est  igitur  , cur  hic  oleum  et  operam  per- 
damus in  discutiendis  ac  definiendis  quibusdam 
iuris  naturalis  ac  gentium  controversiis  , ex.  gr. 
de  societatis  ac  principatus  civilis  origine  histo- 
rica et  logica,  de  populi  suffragationum  vi,  de  iu- 
ribus gentium  ad  libertatem  asservandam,  unita- 
temque recuperandam,  de  valore  facti  socialis  ex- 
pleti ac  consummati,  aliisque  huiusmodi,  de  qui- 
bus non  omnes  unam  eamdemque  doctrinam  pro- 
fitentur. Nam  universa,  qua  late  patet,  quaestio 
ab  hisce  quaestionibus  non  dependet ; sed  lota  , 
ac  sola  ad  enunciala  raptim  capita , tanquam  ad 
inferendi  deducendique  principia  revocatur , ex 
quibus,  quin  pluribus  opus  sit , compertum  , ex- 

ploratum,  certissimumque  apparet  direptores  bo- 
norum ac  iurium  Sanctae  Sedis  crimen  furti , ra- 
pinae, ac  sacrilegii  perpetrare. 

Accedit  Ecclesiae  iudicium.  Nam  constitutiones 
Apostolicae  , Concilia  , sacri  canones,  et  SS.  PP. 
nefarios  in  sacrum  principatum  rebellium  ausus 
semper  reprobarunt  ac  detestati  sunt , omnesque 
eorum  actus  quovis  modo  factos  et  appellatos,  lan- 
quam  omnino  irritos,  illegitimos  et  sacrilegos  ha- 
buerunt; quod  iudicium  maximi  sane  ponderis  est. 
Etenim  Ecclesiae  regula  credendi  et  agendi  con- 
credita a Christo  est  ; adsunt  inde  canones  fidei, 
et  canones  morum;  et  quemadmodum  illi  regulam 
eorum  statuunt , quae  firmiter  in  rebus  fidei  te- 
nenda sunt,  ita  isti  ea  spectant,  quae  in  humanis  a- 
ctibus  propter  se  honesta  sunt  vel  turpia,  odeoque 
vel  agenda  , vel  omittenda.  Cum  itaque  Ecclesia 
in  definiendis  fidei  canonibus  , aeque  ac  in  tra- 
dendis canonibus  morum  errare  minime  possit  , 
prono  alveo  fluit  fidei,  ac  morum  canones  (quan- 
doquidem quidquid  definiunt , verum  , quidquid 
iubent,  bonum,  quidquid  reiiciunt  ac  reprobant , 
falsum,  et  quidquid  tandem  prohibent,  malum  ac 
turpe  per  se  sit)  perpetuo  firmos,  stabilesque  ma- 
nere , eisque  ab  omnibus  omnium  ordinum  et  o- 
mnium  temporum,  aetatum  et  locorum  hominibus 
aut  assenliendum,  aut  parendum  esse. 

Rebus  autem  sic  se  habentibus,  unde,  sciscitor, 
fit , ut  non  pauci  etiam  ex  clero  homines , dum  , 
preeeunle  Kar.  Tassaglia , ultro  profitentur  se  ex 
animo  complecti  quae  Ecclesia,  et  Romanus  Pon- 
tifex de  rebus  ad  immortale  fidei  depositum  spe- 
ctantibus decernit,  perfracte  tamen  et  obstinato  a- 
nimo  Ecclesiae,  ac  Romano  Pontifici  refragenlur, 


J3igitized  byjQop_gJe 


CAPUT  II. 


1 67 


dum  de  rebus  ad  mores  perlinentibus  sententiam 
profert,  nonnullosque  actus  , ut  impios,  iniustos, 
sacrilegosque  prohibet , ac  defendit?  Pervulgatum 
hodie  inter  ipsos  principium  et  axioma  est:  « In 
iis  omnibus,  quae  ad  doctrinam  et  fidem  spectant 
ultro  Rom.  Pontificis  iudicium  reveremur , eique 
plenam  animi  assensionem , chrislianamque  fidem 
adiungimus.  » Hoc  axiomate  indubitato,  ut  aiunt, 
certissimoque  assumpto,  sequelas  inde  derivant, 
queis  potestatem  Summi  Pontificis,  in  morum  ca- 
nonibus , penitus  enervare  allaborant.  Cum  enim 
ex  una  parte  in  fidei  dogmatibus,  Rom.  Pontificis 
sententiam  libenter  admittant  et  fateantur , cum 
insuper  ex  altera  parte  paruin  , aut  nihil  conce- 
dant ab  eodem  statui  ac  praescribi  posse  de  hu- 
manis, terrenis,  mutabilibusque  rebus,  utpote  quae 
ad  principes  spectant,  et  pro  varietate  circumstan- 
tiarum variae  esse  possunt , consequitur  profecto 
Ecclesiae  et  Rom.  Pontificis  in  rebus  fidei  aucto- 
ritatem ab  ipsis  admitti  , in  canonibus  morum  o- 
mnino  denegari.  Iam  vero,  si  catholicae  commu- 
nioni adhaerere  ii  sincere  profitentur,  si  vere  ca- 
tholici esse  volunt,  omnino  debent  iudicio  summi 
Pontificis  in  morum  materia  non  modo  obsequen- 
tes sese  praebere,  verum  etiam  interno  mentis  as- 
sensu audientes  esse  et  integre  se  subi  icere. 

Quid  volunt  ergo,  quid  intendunt,  dum  plura  de 
Ecclesiae  unitate  fuse  disserunt?  Satis  ne  bona 
fide  principium  ponitur  verbis  indeterminatis , ac 
aequivocis:  « Primatus  est  propter  unitatem  , 

PRIMATUS  DIVINITUS  INSTITUTUS  EST,  UT  UNIVERSALIS 
ECCLESIAE  UNITAS  IN  PRIMATE  MONSTRARETUR  , PER- 
QUE  PRIMATUM  EIUSQUE  AUTHENTICUM  MINISTERIUM 

conficeretur  ? Quaeso  ex  ipsis  , quam  unitatem 

inlelligunt , fidei  tantum  , an  duplicem  illam  , 
quae  a Christo  in  sua  Ecclesia  instituta  est , tam 
fidei,  quam  et  obedientiae  unitatem  ? 

Si  primum  illud  tacite  intendant , eo  ipso  ma- 
nifestus iam  eorum  error  et  fallacia  est.  Si  alterum 
admittant  principium,  quod  verum  et  firmum  est: 

« PRIMATUS  A CHRISTO  INSTITUTUS  EST  , UT  UNA  IN 
FIDE  ET  OBEDIENTIA  CHRISTIANORUM  SIT  ECCLESIA,  > 
conclusio  statim  descendit : ergo  cum  papa  impe- 
rat, CUM  DE  REBUS  FIDEI  ET  MORUM  DECERNIT  , NE- 
CESSARIO obediendum  est.  Ipsa  enim  obedienlia  ad 
unitatem  a Christo  institutam  necessaria  est:  hinc 
omnes  suas  fideles  oves  Petro  subditas  esse  voluit 
non  solum  dum  dogma  fidei  proponitur  , sed  et- 
iam dum  aliquid,  tanquam  turpe  et  iniuslum  pro- 
hibetur. Ubi  itaque  Summus  Pontifex  nefarios  re- 
bellium ausus  detestatur  , omnesque  eorum  actus 
contra  civilem  Ecclesiae  principatum  , quovis  mo- 
do, factos,  illegitimos  et  sacrilegos  habet , omnes 
idem  asserere  ac  profiteri  tenentur,  adeoque  ino- 
bedienles  sunt,  qui  eos  iniuslos  esse  vel  denegare, 
vel  saltem  in  dubium  revocare  se  iure  posse  pu- 
tant. 

Hisce  sic  enucleate  disputatis  , iam  pluribus  o- 
pus  non  est,  ut  quisque  sanae  mentis  homo  statim 
videat,  planeque  intelligat,  quid  de  iis  sentiendum 
sit,  quae  a citato  auctore  proferuntur:  « Pontifi- 
ciae declarationes,  etiam  crebro  repetitae  , sole- 
mniterque  vulgatae  naturam  praeferunt  mutabi- 
lem, adiunctaque  rerum  exigere  possunt , ut  non 
modo  sine  vitio  , sed  non  sine  laude  muten- 
tur. » Agitur  namque  de  pontificiis  declaratio- 
nibus morum  canones  complectentibus  , agitur 
de  bonis , ac  iuribus  S.  Sedis , quae  ad  finem 

spiritualem , eumque  praestantissimum  ordinata 
sunt,  ex  quibus  tria  necessaria  consequutione 
deducuntur:  primum  est,  eorum  usurpatores  pro- 
xime quidem  et  immediate  terrena,  materialia,  ac 
mutabilia  invadere,  mediate  vero,  principaliter  et 
ultimatim  finem  ipsum  spiritualem  ac  immutabi- 
lem impetere  ac  impedire.  Secundum  est , actum 
perpetrari  in  se  et  natura  sua  impium  , iniustum 
ac  sacrilegum,  qui  nullo  rerum  adiunctorumque 
discrimine,  ex  praescripto  virtutis,  et  ad  pruden- 
tiae amussim  , vel  laude  cohonestari , vel  saltem 
sine  vitio  ac  crimine  permitti  possit  ac  debeat. 
Tertium  est,  fallere,  ac  falli  vehementer,  qui  as- 
serere audet  huiusce  actus  impietatem  ac  injusti- 
tiam * vel  negari  sine  errore  posse,  vel  in  dispu- 
tationem non  sine  probabili  veritatis  specie  revo- 
cari, > quum  eius  iniustitia  ac  impietas  non  modo 
probabilis,  sed  certa,  non  modo  anceps,  sed  pror- 
/ sus  indubitata  sit,  ex  ipsa  Ecclesiae  declaratione, 
quam  omnes  revereri  tenentur. 

4»  Scelestis  hominibus,  qui  S.  Sedis  jurisdictio- 
nem , bona,  ac  iura,  opera,  consilio,  assensu,  et 
alia  quacunque  ratione,  aut  quaesito  colore  ado- 
riri , impetere,  perturbare  , ac  diripere  audent , 
Rom.  Pontifex  censuras  et  poenas  ecclesiasticas 
rnerito  infligit. 

Hanc  veritatem  tum  facto,  tum  iure  probamus, 
eo  vel  magis,  quod  alterum  ab  altero  illustratur. 
Facto  quidem  : nam  1°  exempla  non  desunt  vel 
priorum  Ecclesiae  saeculorum  , quibus  constat 
atrociorum  criminum  reos  censuris  fuisse  obno- 
xios. Apostolus  Paulus  non  solum  eos  excommu- 
nicatione perculit , qui  circa  fldem  naufragave- 
runt, Tim.  1,  19-20,  verum  pfiam  avaros,  rnpa- 

ces,  ac  criminosos;  Cor.  V,  6,  10,  11.  A S.  Am- 
brosio, lmperalor  Theodosius  M.  caedes  minitans, 
anathemate  constrictus  fuit.  S.  Gregorius  Episco- 
pus Neocaes.  ep.  2,  poenis  spiritualibus  voluit  eos 
obnoxios,  qui  bona  a fratribus  captivis  relicta  ra- 
pere ausi  fuerant.  S.  Basilius  ep.  3,  c.  66,  sacri- 
legos sepulcrorum  effractores  censuris  percellen- 
dos censuit,  et  ep.  286  furtum  in  Ecclesia  patra- 
tum sibi  reservavit , ut  per  tremenda  Dei  iudicia 
peccator  emendaretur.  Relinquo  posteriorum  tem- 
porum exempla. 

2°  Concilia  Oecumenica  in  usurpatores  iurium 
ac  bonorum  Ecclesiae  spirituales  poenas  irroga- 
runt. Duo  citabimus,  Concilium  Lugdunense,  an. 
1215,  sub  Innocentio  IV,  habita  matura  ac  diligenti 
deliberatione  , Imperatorem  Fridericum  11  , pos- 
sessiones Ecclesiae  Romanae  occupantem  ac  deti- 
nentem, excommunicavit.  Concilium  Tridentinum, 
sess.  22,  cap.  11,  usurpatores  bonorum  ac  iurium 
Ecclesiae  anathemati  subiecit. 

3®  Tandem  Romani  Pontifices  nullo  non  tem- 
pore declararunt  in  excommunicationem  maiorem, 
nliasque  ecclesiasticas  poenas  et  censuras  misere 
incidisse  eos  omnes,  qui  loca,  terras,  civitates, 
vel  iura  ad  Rom.  Ecclesiam  perlinentia,  per  se, 
vel  per  alios  directe  aut  indirecte  , sub  quocun- 
que titulo  in  totum  vel  in  partem  , occupare,  in- 
vadere, destruere  ac  delinere  ausi  fuerint,  supre- 
mamque  potestatem  et  jurisdictionem  in  iis  Sanctae 
Sedi  competentem  , usurpare  de  facto,  et  opera 
aut  consilio,  assensu,  favore  quomodolibet,  per- 
turbare, retinere,  vexare  praesumpserint.  Paul. 
11,  constit.  etsi  Domini  Ben.  XIV,  Const.  Pastora- 
lis, Clem.  Xlll  in  Bulla  in  Coena  Domini : < Item 

excommunicamus  et  anathematizamus  omnes  illos 
qui,  per  se,  seu  alios,  directe,  vel  indirecte, 
vel  quocunque  titulo,  vel  colore,  invadere,  de- 
struere, occupare  ac  detinere  praesumpserint,  in 
totum  vel  in  partem  , almam  Urbem....  Patrimo- 
nium Beati  Petri...  Marchiae  Anconitanae....  ter- 
ras et  loca,  vel  iura  ad  ipsam  Romanam  Ecclesiam 
pertinentia,  diotaeque  Romanae  Ecclesiae  mediate 
vel  immediate  subiecta ; nec  non  supremam  iuris- 
dictionem  in  illis  Nobis  et  eidem  Romanae  Eccle- 
siae competentem  de  facto  usurpare,  perturbare, 
retinere , et  vexare  variis  modis  praesument;  nec 
non  adhaerentes,  fautores,  et  defensores  eorum, 
seu  illis  auxilium,  consilium,  vel  favorem  quomo- 
dolibet  praestantes ; volentes  praesentes  nostros 
processus,  et  omnia  et  quaecunque  his  litteris  con- 
tenta, quousque  alii  huiusmodi  processus  a Nobis 
aut  Romano  Pontifice  pro  tempore  existente  fiant 
aut  publicentur,  servari,  suosque  effectus  omnino 
sortiri.  » 

Mirum  itaque  nemini  videri  debet , quod  Pius 
VII  litt.  t quam  menioranda  > H lunii  1809,  et 
Pius  IX,  alloc.  20  lunii  et  26  Sept.  1859,  nec 
non  litt.  Apost.  26  Martii  1860,  illustribus  Prae- 
decessorum suorum  vestigiis  inhaerentes,  solemni- 
ter  declararunt  « eos  omnes  qui  nefariam  in  pon- 
tificia ditione  rebellionem  eiusque  usurpationem 
occupationem,  invasionem  perpetrarunt,  item- 
que  ipsorum  mandantes,  fautores,  adiutores,  con- 
siliarios , adhaerentes  vel  alios  quoscunque  prae- 
dictarum rerum  exsequutionem  quolibet  prae- 
textu et  quovis  modo  procurantes,  vel  per  se  ipsos 
exsequentes,  maiorem  excommunicationem,  alias- 
que  censuras  ac  poenas  ecclesiasticas  incurrisse.» 

Sed  iam  eo  loci  devenimus , quo  oportet  iure 
rem  confirmare.  Ac  1°  Ecclesiae  competit  non 
solum  potestas  direclrix,  quae  internum  conscien- 
tiae forum  respicit,  sed  etiam  potestas  coactrix, 
quae  ad  externum  protenditur,  et  devios  ac  con- 
tumaces legibus  suis  exteriore  iudicio  , et  salu- 
bribus poenis,  atque  censuris  coercet  ac  cogit.  2* 
'Benefico  Patris  sui  aflectu  dignus  amplius  non  est, 
qui  eum  privare  vult  proprio  subsidio  , sine  quo 
nec  cum  dignitate,  nec  cum  optato  fructu  operari 
potest.  8°  Demum,  quum  aliena  iura  in  re  gravi 
invadere  magnum  sit  scelus,  quum  maius  adhuc, 
si  bona  Deo  sacra  usurpentur , quumque  maxi- 
mum, si  haec  illi  adimantur , qui  in  gloriam  fi- 
dei ac  religionis  utilitatem  ipsis  ex  officio  uti 
debet , et  reapse  utitur  , manifesto  liquet  Sum- 
mum Pontificem,  armis  suis  propriis,  nempe  cen- 
suris audaces  usurpatores  bonorum  , ac  iurium 
suorum  temporalium  percellere  posse,  ac  debere, 
ad  eorum  punitionem,  ac  correctionem,  ut  spiri- 
tus salvus  sit  in  die  iudicii,  ad  exemplum  fidelium, 
ut  in  officio  contineantur,  et  pro  Ecclesiae  bono, 
ut  finis,  qui  per  iniustum  usurpatorem  praepediri 
praesumitur,  hoc  medio  facilius  assequatur.  Conf. 
opus  P.  Valentini  Steccanella,  « 11  valore  e la  vio- 
lazione  della  dichiarazione  pontificia  sopra  il  do- 
minio temporale  della  S.  Sede,  > Roma,  1864. 

Quibus  sic  positis,  neminem  fore  putamus,  qui 
non  videat,  quam  absona,  absurda,  erronea,  ipsi- 
que  Ecclesiae  iniuriosa  sint,  quae  idem  actor  pro 
causa  Italica  in  opere  i Della  scomunica  » hisce 
censuris  infensissimus  effutire  non  erubuit.  Ha- 
bita ratione  iuris  Ecclesiae,  quale  viguit  ab  initio, 
et  indolis,  quae  peculiaris  est  excommunicationi , 

haec  non  debet  nec  potest  infligi , nisi  in  rebus 
mere  spiritualibus,  » et  inferius  < excommunica- 
tio est  buculus  mere  spiritualis,  quem  non  opor- 
tet sua  propria  dignitate  privatum,  suoque  gradu 
sublimiori  deiectum  adbibere  in  ordine  inferiori, 
temporali , ac  profano , » addens  « aequitatem 
naturalem  et  caritatem  Christianam  exigere,  ut 
non  propter  bona  temporalia,  quae  sunt  inferioris 
ordinis,  homo  aliquis  privetur  bonis  spiritualibus, 
quae  sunt  ordinis  altioris.  » 

Hae  assertiones,  post  ea  quae  dicta  sunt,  spe- 
ciali refutatione  non  indigent,  et  mole  sua  cor- 
ruunt, eo  vel  magis,  quod  satis  aperte  statuere  vi- 
dentur, Summum  Pontificem  suae  jurisdictionis, 
maximo  abusu,  limites  praetergredi,  quoties  ad 
res  temporales  et  exteriores  eam  extendit , quod 
si  non  haereticum,  certe  audax,  temerarium,  ca- 
ptiosum, S.  Sedi  iniuriosum,  et  erroneum . Vide 
Bullam  dogmaticam  « Auctorem  Fidei.  » 

Nolo  hic  caetera  persequi,  quae  cit.  op.  auctor 
specioso,  ut  ipsi  moris  est,  eruditionis  non  semper 
puro  , nec  ad  unguem  adducto  apparatu,  in  me- 
dium profert,  ut  probet , censurarum  usum  anti- 
quis ignotum  temporibus , contra  multitudinem 
polentemque  principem , haud  licitum  esse,  ubi 
gravia  mala  , ipsumque  omnium  gravissimum  , 
schisma  inde  pertimescenda  sint;  ex  quo  maxima 
temeritate  concludit  < esse  irritas  habendas  , et 
quasi  ipso  iure  revocatas,  etiam  non  petita  abso- 
lutione, eas  censuras,  quae  vergunt  in  damnum 
publicum  , sive  contra  multitudinem  , sive  contra 
Principem  ferantur,  qui  populum  ad  schisma  in- 
duceret. * Quis  enim  illico  non  videt , eo  haec 
tendere , ut  Ecclesiasticae  disciplinae  nervus  eli- 

datur,  ac  prorsus  disrumpatur,  hominum  animi 
criminibus,  ac  vitiis  detineantur,  ac  confirmentur, 
humanae  societatis,  civilisque  reipublicae  dignitas 
ac  conditio  imminuatur  atque  vilescat , ipsaque 
Ecclesiae  auctoritas  arceatur , ac  penitus  propul- 
setur? Quis  sano  pollens  iudicio  non  facile  intel- 
ligit,  haec  eo  spectare,  ut  externus  Ecclesiae  ordo 
sus  deque  vertatur  ac  turbetur,  ipsaque  spiritualis 
potestas  ad  nihilum  ferme  reducatur?  Silentio 
pariter  praetereo  , quae  Summo  Pontifici,  de  in- 
llictis  censuris  auctor  exprobrare  non  veretur , 
quandoquidem  ea  adeo  observantiam  Supremo 
Pastori  debitam  laedunt,  adeo  Presbytero  Catho- 
lico indigna  sunt,  ut,  nisi  ab  iis  referendis  tem- 
perem , eius  impudentiae  participare  aliqua  ra- 
tione videar.  Caeterum  nullum  adinveniri  posse 
reor,  qui  falsis  hisce  doctrinis,  ac  inverecundo 
huic  sermoni  animum  advertat , aut  deceptus  ac 
seductus  misere  adhaereat. 

5®  Summus  Pontifex  , neque  subditorum  cla- 
moribus, neque  perturbationibus  internis,  neque 
specioso  sedandorum  civilium  in  Italia  motuum 
obtentu,  nec  inexorabili,  ut  aiunt,  facti  expleti, 
ac  consummati  pondere,  neque  aliis  similibus  ra- 
tionum momentis  , ad  liberam  et  spontaneam  vel 
restrictae  sui  principatus  partis  abdicationem  , et 
deditionem  adduci  potest. 

Constans  est  hac  super  re  Summorum  Pontifi- 
cum et  S.  Sedis  praxis,  ac  sententia.  Non  moror 
in  memoriam  revocare  exempla  Eugenii  III  et 
Gregorii  VII,  qui  urgentibus  pontentissimis  adver- 
sariis, et  quaeque  mala  minitantibus,  immota  ani- 
mi constantia,  et  excelso  robore  invictum  illud  : 
t Non  possumus  » reposuerunt.  Quis'Apostolicara 

libertatem  non  admiretur , non  maximopere  su-' 
spiciat,  ac  revereatur,  qua  Romani  Pontifices  bo- 
norum Ecclesiae  raptoribus , vel  cum  S.  loannes 
Baptista  ad  Herodem  « Non  licet  » inclamarunt, 
vel  cum  S.  Ambrosio  ad  templi  invasorem  Valen- 
tinianum , dixerunt:  « nec  mihi  fas  est  tradere, 
nec  tibi  accipere,  imperator,  expedit?  » Quis  igno- 
rat , ut  de  caeteris  taceamus  , gravissima  verba  , 
quibus  Pius  VI , Pius  VII  et  Pius  IX  usi  sunt , 
quando  ditionis  pontificiae  abdicatio  ab  ipsis  enixe 
exposcebatur?  Pius  VI,  post  ea  quae  2 Nov.  1791 
suo  nomine  dicta  sunt , haec  proferebat : « Reli- 
gione ac  bona  fide  impedior,  quominus  conditio- 
nes acceptem  integritati  meae  ditionis  adversas.  » 
Pius  VII  suasionibus  ae  minis  respondebat:  « ab- 
sit ut  tradam  Patrum  meorum  haereditalem  , 
quam  coram  Deo  et  Ecclesia  obstringor  intactam 
ad  meos  successores  transmittere , » et  potius 
quam  impiis  nefariisque  ausibus  fortiter  resistere 
cessaret,  exilium , carceres,  et  paupertatem  sum- 
ma constantia  passus  est.  Tandem  Pius  IX,  litte- 
ris ad  Imperatorem  Gallorum  die  19  Ian.  1861  , 
datis , apostolica  animi  libertate  clare  aperteque 
declarat,  nullo  plane  modo  posse  eius  consilio,  ut 
nonnullorum  provinciarum  possessioni  renuntiet, 
morem  gerere  , et  annuere  , propterea  quod  in- 
superabiles praeseferat  difficultates  , ratione  ha- 
bita sui  characteris,  S.  Sedis  dignitatis  , eiusque 
iurium , quae  ad  omnes  Catholicos  pertinent , 
quae  propterea  ab  ipso  cedi  haud  poterant,  simul 
manifestans  non  posse  se  provincias  illas  abdicare, 
quin  solemnia,  quibus  obstringitur,  iuramenta  vio- 
let, Catholicis  omnibus  iniuriarn  inferat,  et  prin- 
cipio illi  ethnicorum  fatalismo  haud  absimili , et 

regum  palatiis  non  secus  ac  pauperum  tuguriis 
aequalem  ruinam  minitanti  robur  iuris,  ac  legis 
sanctionem  misere  tribuat.  Quae  quidem  argu- 
menta adeo  perspecta,  adeo  aperta  sunt,  ut  quem- 
vis passionum  tenebris  non  obcaecatum  in  assen- 
sum rapiant,  ipsosque  S.  Sedis  osores  rubore  suf- 
fundant, qui  maxima  impudentia  affirmare  non 
erubescunt  Romano  Pontifici  non  ius  solum  ac 
potestatem  inesse , verum  etiam  onus  incumbere, 
at  cedens  tempori,  factumque  expletum  recogno- 
scens , omnibus  suis  ditionibus  abdicatis  , vel  in 
Urbe  cum  exiguo  terrae  tractu  civilem  potesta- 
tem, nomine  tenus,  exerceat,  vel  ad  solam  Ro- 
mam, et  consultius  ad  eius  partem,  quae  urbs 
Leonina  audit,  restrictus,  et  hortis  Vaticanis  occlu- 
sus , annuisque  reditibus  abs  catholicis  principi- 
bus ditatus,  patriarchalis  cuiusdam  Archontis  vices 
sustineat , ex  colle  Vaticano  Ecclesiae  universae 
praesidens,  dum  ex  Capitolii  immobili  saxo,  Ita- 
liae Rex  devotam  sibi  gentem  moderatur.  Quo  qui- 
dem figmento  nihil  iniquius,  nihil  perfidius,  ab- 
surdius nihil  fingi,  aut  excogitari  potest,  quando- 
quidem , caeleris  omissis  , Summus  Pontifex  ad 
eum  statum  redigeretur  , quo  et  totius  orbis  de- 
risui esset,  et  tanquam  simulacrum  semivivum , 
ligatis  manibus  et  pedibus  in  Vaticano  reclusus 
eidem  simulationi  subiiceretur , quam  ille,  cuius 
vices  gerit  in  terris,  subiit,  dum  purpura  indu- 
tus illudebatur:  « Ave  Rex  Iudaeorum  > et  alapam 
dabant. 

Quum  haec  ita  se  habeant,  reliquum  est,  ut 
videamus,  quis  sensus,  quantaque  vis,  ac  potestas 
tribui  debeat , tum  conventioni  in  civitate  Tolen- 
tini,  die  19  Feb.  an.  1797,  initae,  quam  Pius  VI 

ratam  habuit ; tum  capitibus  , seu  articulis,  quae 
ab  Imperatore  Gallorum  proposita,  die  25  lan. 
.an.  1813,  Pius  VII,  in  arce  Fontisblandi  exci- 
pienda censuit,  quae  duo  in  medium  afferuntur, 
ut  probetur  fas  aliquando  esse  Pontifici  quarum- 
dam S.  Sedis  provinciarum  possessioni  renuntiare. 
Exordiar  a conventione  , et  ut  verus  eius  valor  , 
ac  sensus  perspicuus  appareat,  sat  mihi  erit  quae- 
dam facta  in  memoriam  revocare. 

Magnus  dux  Ronaparte,  ubi  primum  ipsi  suspi- 
rio incidit,  Sanctam  Sedem  cum  Gallici  Gubernii 
hostibus  foedus  inivisse,  nihil  habuit  prius  ac  po- 
tius quam  ut,  induciarum  fide  extemplo  violata  , 
in  ditionem  Pontificiam  cum  ingenti  exercitu  ir- 
rumperet, bellum  Pontifici  indiceret,  eiusque 
copias  profligaret. 

In  hisce  rerum  angustiis  Pius  VI,  fervente  ad- 
duc bello,  omnibus  industriae  nervis  in  id  insu- 
davit,  ut  sua  iura  sarta  tecta  servaret.  Quum  vero 
prope  perspiceret  nullam  amplius  sibi  superesse 
spem  deperditas  recuperandi  Aemiliae  provincias, 
quin  imo  valde  timendum,  ne  caetera  dominia,  et 
Urbs  ipsa,  si  vim  vi  repellere  tenlaret,  e paterno 
suo  regimine,  maximo  religionis  detrimento,  sub- 
ducerentur, ad  incilas,  ut  ita  dicam,  redactus, 
hostis  potentissimi  voluntatem  sequi  coactus  fuit. 
Is  autem  non  aequam  conventionem  ipsi  obtulit, 
quam  acceptare  haud  aegre  posset,  sed  duram  et 
onerosam  imposuit,  quam  ut  minus  malum,  quod 
alioquin  avertere  nequibat,  ad  maiora  praecaven- 
da, invitus  quidem  et  reluctans,  salvo  tamen  prin- 
cipio , Pontifex  subire  passus  est.  Verissime  ita- 
que ait  Card.  Rauscher,  litt.  9 lan.  18G0:  « In 
pacto  Tolentini  inito  de  iure  nequaquam  ageba- 

tur  ; vis  est  illata  per  summam  iniuriam.  Poten- 
liori  concedere  necessum  erat , non  aliter  quam 
igneo  conceditur  torrenti,  qui  ex  ignivomo  monte 
prorumpens  per  campos  late  diffunditur  olearum 
sylvas  misere  exurens.  » « Le  traite  de  Tolenti- 
no,  » subdit  comes  de  Montalembert,  « Pie  IX  et 
Lord  Palmerston, » < c’6lait  le  fait  de  la  r6volution 
victorieuse,  c'  6lail  la  fortune  de  la  guerre,  le 
droit  de  la  force,  la  vieille  pralique  des  conque- 
ranls.  Le  Pape  s’6tait  arme  pour  sa  propre  defen- 
se, ii  succomba  et  fut  contraint , apres  un  6chec 
re§u  dans  une  guerre  tr£s-injuste,  mais  d’elat  a 
etat,  de  c6der  une  partie  du  territoire.  » Haec 
cessio,  observat  Marchio  Solaro  de  la  Margherita, 
« Reponse  a Ia  brochure  : le  Pape  et  le  Congris , 
arrachee  par  la  force,  etait  de  celles  qui  n’an- 
nullent  en  rien  les  droils  de  la  victime  et  n’en 
conferent  aucun  a 1'oppresseur.  » Post  haec  facta, 
nil  allinet  de  hac  conventione  plura  dicere,  nec 
ad  eam  vindicandam  necessarium  est  ad  eorum 
doctorum  sententiam  recursum  facere  , qui  affir- 
mare non  dubitant,  Pium  VI  quarundam  S.  Sedis 
provinciarum  possessioni  abdicare  iure  merito  po- 
tuisse, propterea  quod  persuasum  habebat,  in  eo  se 
versari  discrimine,  ut,  nisi  id  consilii  caperet,  tum 
gravia,  quibus  Ecclesia  tunc  premebatur  , mala  , 
tum  graviora  adhuc  quae  in  posterum  obventura 
essent,  aliter  evitari  nequirent,  quibus  rerum  ad- 
iunctis,  ubi  simul  existant,  Romanus  Pontifex,  se- 
cundum eosdem  doctores,  non  vetatur,  quominus 
ad  praecavenda  innumera  Ecclesiae  incommoda  , 
deperditas  provincias  libere  dimittat,  praesertim 
si  nulla  amplius  eas  recuperandi  spes  supersit. 

Novi  non  deesse  cordatos  homines , quorum 

animis,  missa  hac  sententia,  et  solum  attentis  cir- 
cumstantiis, et  citata  conventione  inspecta,  opinio 
insidet  Pium  IX , ad  praesentia  et  maiora  in  po- 
sterum mala  devitanda,  praedecessoris  sui  Pii  VI, 
exemplum  tuto  ac  secure  sequi  potuisse,  et  etiam- 
num  posse.  Ast  quantopere  decipiantur , Card. 
Antonelli,  qui  Summi  Pontificis  a publicis  nego- 
tiis est , litteris  ad  Nuntium  Lutetiae  Parisiorum 
die  29  Feb.  1860  datis , paucis  invicte  patefacit, 
luculenterque  demonstrat.  Pius  VI , ait , quum 
frustra  ab  armis  polenlioris  hostis  se  defendere 
conatus  esset , cedere  profecto  vi  potuit  iniustae 
atque  indomitae,  et  ne  omne  armis  sibi  eripi  vi- 
deret imperium,  partem  paciscendo  victori  conce- 
dere. Verum  qui , quam  longe  alia  sint , ex  qui- 
bus nunc  versamur  rerum,  hominumque  tempo- 
ribus , perspexerit , facili  sane  negotio  intelli- 
get , causam  quae  Pium  VI  ad  Napoleoni  militi 
quidquam  concedendum  movere  potuit,  eandem 
impellere  prorsus  Summum  Pontificem  nostrum 
debere  ad  fortiter , atque  immote  perneganda  , 
quae  ab  ipso  poscuntur.  Quum  enim  multa  alia 
sunt,  tum  hoc  praecipuum  ingens  discrimen  est. 
Pio  VI  insuperabilem  vim  faciam,  eumque  ad  con- 
cedendum iniusto  , ac  longius  etiam  protrahendo 
bello  coactum  prorsus  esse , cum  Pio  autem  IX 
de  iure  contendi  et  regula,  quam  constitutam  ad- 
versarii velint.  Inter  quas  res,  ut  probe  distingua- 
tur, omnino  necesse  est:  nam  quae  mera  vi,  et 
per  iniuriam  efficiuntur  singularia  ea  sunt,  pro- 
priisque, natura  sua,  finibus  circumscripta,  ultra 
quas  nihil  possunt,  nec  valent:  iuris  autem  ac  re- 
gularum dispar  ratio  est ; communia  haec  sunt 
mullis,  adeoque  quae  ex  iis  consequuntur,  ubi  usu 

explicantur,  ut  regularum  ratio , ac  natura  postu- 
lant , innumera  fere  sunt , nec  summa  hominum 
prudentia  prospici  satis  possunt.  Atque  ex  his  col- 
ligitur Pium  VI,  dum  iniustae  vi  concedere  in- 
stituit, sperare  merito  potuisse  reliquam  imperii 
pariem,  hac  ratione,  se  servaturum,  quum  is  qui 
nunc  Ecclesiae  praeest,  Pontifex  Maximus,  ad  re- 
gulam, quam  volunt,  si  quando  se  dirigat,  idem 
facere  videatur,  quam  sponte  omnis  imperii  a se 
et  a romanis  Pontificibus  abdicare  principatum,  et 
nequissimam  , atque  iniustissimam  expoliationem 
sua  confirmare  auctoritate.  Haud  igitur  obscurum 
videtur,  rem  quae,  ut  exemplum  ex  ea  sumatur  , 
proposita  est,  contrarium  fortius  suadere  atque 
efficere,  quam  id  quod  voluit  is,  qui  rem  propo- 
suit. » 

Gradum  nunc  facientes  ad  articulos,  quos  Pius 
VII  excipiendos  putavit,  satis  profecto  est  ad  rem, 
de  qua  agitur,  plane  conficiendam  , si  ipsius  Im- 
peratoris Gallorum  declarationem  referamus.  Ipse 
namque,  datis  eadem  die  ad  Pontificem  litteris  , 
solemniter  et  explicate  fassus  est,  in  articulis  ser- 
monem tantum  esse  de  rebus  spiritualibus,  nihil- 
que  adinveniri,  quod  vel  implicitam  dominii  tem- 
poralis abdicationem  sive  directe  , sive  indirecte 
importet.  Vertim  rem  gratam  lectori  nos  facturos 
esse  putamus,  si  ad  rem  omnem  in  vero  lumine 
collocandam  notam  referamus  , quam  de  hoc  ar- 
gumento Cardinalis  Soglia  an.  1814  exaravit, 
ipsique  Pio  VII,  antequam  typis  committeret,  pri- 
mum legendam  corrigendamque  obtulit,  et  deinde, 
ex  Pontificis  mandato,  perpuratorum  virorum  de 
Pietro  et  Antonelli,  accurato  examini  subiecit,  qui 
utpote  facta  bene  noscentes,  et  veritati  consonam 


Digilized  by  Google 


CAPUT  H. 


181  - 

ei  historiae  conformem  esse  iudicarunt.  En  nota:. 
« Nonnulli  Pontifici  renuntiare  coeperunt  malorum. 
< ongeriem  et  schismata,  quibus  Ecclesia  vexata,  di- 
laniata erat;  ea  certe  mente,  ut  eum  moverent  at- 
que impellerent  ad  conventum  aliquod  cum  Gallo-, 
rum  Imperatore  sanciendum;  neque  enim  aliter,  ut 
ipsi  quidem  dictitabant,  tum  praesentia, tum  maiora 
etiam  in  posterum  obventura  mala  poterant  devita- 
ri. Pontifex  tamen  eorum  dictis  et  suasionibus  ne- 
quaquam cessit,  neque  suspexit  unquam  quidquam 
adversi  sibi  posset  impendere.  Ad  praecavenda 
nihilominus  tot  tantaque  intentata  Ecclesiae  mala, 
mense  lanuarii  1813,  nonnulla  sibi  oblata  capita, 
vulgo  articulos , excipienda  censuit , tanquurn 
prooemia  conventus  postea  faciundi.  Quo  facto  , 
Gallorum  Imperator  falsa  slatiin  renuntiavit  Sena- 
tui, conventum  inter  ipsum  et  Pontificem  omnino 
absolutum,  atque  adeo  controversias  omnes  esse 
expeditas  , et  simul  idipsum  tintinnabulorum  so- 
nitu Galliae  Italiae  universae  iussit  significari. 
(Jua  quidem  super  re  liceat  quaeso  breviter  ani- 
madvertere : 

1°  Illud  nequaquam  fuisse  conveniunt,  sed  tan- 
tummodo aliquorum  capitum  summam,  quae  ad 
ecclesiasticas  res  PERTINEBANT,  quaeque  ad  tem- 
porum rationem  praesens  aliquod  ac  tempora- 
neum pro  ecclesiastico  bono  remedium  postula- 
re videbantur. 

2°  Caeleris  de  controversiis  ecclesiasticis,  de- 

QOE  SANCTAE  SEDIS  DITIONE  1AM  EXARATAS  FUISSE 

explanationes,  quae  tamen  celatae  , dum  capita 
illa  vulgata. 

3"  Haec  ipsa  capita  non  iam  uti  generalia  et 
irrevocabilia,  sed  ea  conditione  a Pontifice  fuisse 

accepta,  at  silentio  premerentur , donec  examini 
et  accurate  PP.  Cardinalium  considerationi  sub- 
jecta probarentur,  atque  in  Ecclesiae  bonum  san- 
ciri postea  conventum  omnibus  super  controver- 
siis recte  posset. 

4°  Denique  Gallorum  Imperatorem  cum  com- 
memorata capita  non  evulgari  modo  , verum  et- 
iam, utpote  generale,  ratumque  iam  conventum 
enuntiavit,  dupliciter  defuisse  promissis. 

1°  Quidem  quod  ea  protulit,  quae  latere  debe- 
bant, usque  dum  a PP.  CC.  Collegio  discussa  es- 
sent, ac  probata  ; 2°  vero,  quod  tamquam  con- 
ventum fixum  omnino  et  ratum  ea  capita  esse  e- 
dixit,  quae  viam  solummodo  ad  illud  sternere  de- 
bebant, et  idcirco  non  ex  apposita  minus  condi- 
tione, quam  ex  usitatis  et  necessariis  canonicis 
formulis,  tum  denique  conventum  perficiendum, 
ac  sanciendum , ubi  eadem  ipsa  capita  excussa 
iam,  et  suo  momento  fuissent  probata.  Qua  de  re, 
vel  facile  quisque  intelligit,  tum  ex  ipsius  condi- 
tionis natura,  tum  ex  pacti  violatione,  Pontificem 
omni  iure  nuntiare  potuisse  ea  capita,  tamquam 
infecta  et  irrita  habenda,  quae,  suapte  etiam  na- 
tura, in  irritum  cesserant.  » 

Quibus  sic  expositis  et  animadversis,  una  adhuc 
quaestio,  eaque  non  dogmatica,  sed  rationalis  et 
hypothetica,  discutienda  remanet.  Quaeritur,  an 
inspecto  continuo  ac  singulari  societatis  humanae 
progressu,  eventuum  cursu,  violentis  immutationi- 
bus ac  commotionibus,  quas  Europae  constitutio 
ad  integram  usque  eius  transfigurationem  subire 
videtur,  nec  non  attento  principio,  de  quo  tanto- 
pere nostri  aevi  reformatores  gloriantur , de  Ec- 
clesia libera  in  statu  libero,  coniici  ac  praedici 

absque  temeritate  possit , tempus  adventurum  , 
quo  , pro  bono  generali  omnisque  dissidii  compo- 
nendi causa,  Rom.  Pontifex  politica  exuatur  po- 
testate, et  in  iis  quae  ad  humanam  civilem  vitam 
perlinent,  communi  subditorum  albo  inscribatur, 
quin  inde  plena  illa  ac  perfecta  ad  Ecclesiam  re- 
gendam, eiusque  unitatem  tuendam,  libertas  ac 
indcpendenlia,  quae  ad  supremum  Apostolici  mi- 
nisterii munus  obeundum  requiritur,  periclitetur, 
ac  detrimentum  patiatur?  seu  quaeritur,  an  fu- 
turum aliquando  sit,  ut  destitutus  civili  dominio, 
Rom.  Pontifex  aliis  humanis  mediis  ac  praesidiis, 
quin  miraculis  ac  mediis  extraordinariis  opus  sit, 
facilius  ac  efficacius , sin  minus  aeque  facile  ac 
efficaciter,  ac  hucusque  peregit,  et  minoribus,  vel 
saltem  non  maioribus  impedimentis  praepeditus 
spiritualem  potestatem  exercere  libere  possit? 
Omnes  quotquot  sunt  S.  Sedis  ac  religionis  ho- 
stes affirmativam  sequuntur  sententiam,  quin  imo, 
maxima  vafritia,  hypocrisi  et  astutia,  ad  sedandos 
catholicorum  animos  sub  pietatis  specie,  omni 
argumentorum  genere  probare  connituntur,  iam 
hisce  quibus  vivimus  temporibus,  spiritualem  pri- 
matum non  solum  omni  ex  parte  in  tuto  positum 
esse,  si  summus  Pontifex  temporali  privetur  do- 
minio, verum  etiam  maximum  exinde  emolumen- 
tum capessere.  Quae  quidem  ea  consilii  pravitate 
huiusmodi  homines  effutiunt,  ut  humiliato  capite, 
ipsum  Ecclesiae  corpus  facilius  dilacerent.  Affir- 
mativam pariter  sententiam  sequuntur  plures  illi 
e clero  ( utrum  vero,  an  simulato  in  S.  Sedem 
studio,  utrum  ex  bona  fide,  aut  ex  malitia , Deus 
scit),  qui,  duce  Karolo  Passaglia  , superioribus 
annis  petitioni  ad  Pium  IX  , cum  eoque  cohae- 

vantes catholicos  antistites,  ultro  libenterque  sub- 
scripserunt. Dum  ipsi  Pontificem  Maximum  « sum- 
mis infimisque  precibus  obtestantur,  ne  pro  sua 
. equitate  ac  clementia  diutius  velit  fatale  dissi- 
dium alere,  ac  flagrantissimis  Italiae  volis  adver- 
sari, » aperte  fateri  non  erubescunt  « eum  non* 
caecutientem,  sed  se  prorsus  caecum  esse  com- 
probare, si  audet  inflciari  talem,  tantamque  re- 
rum publicarum  privalarumque  conversionem  con- 
tigisse, ut  iam  neque  iuste  neque  utiliter  aut  Ro- 
ma ab  Italia  dividi  possit,  aut  is,  qui  summo  pon- 
tificatu fungitur,  idem  possit,  absque  magno  in 
Ecclesia  et  societate  domno,  politico  urbis  prin- 
cipatu potiri  ; » praesertim  , quod  aiunt , « iura 
populorum,  gentisque  efflagitant , ut  coniunctio' 
Sedis  Apostolicae  cum  regis  politici  throno,  quam 
obfirmato  animo  oderunt,  conslantique  voluntate 
repudiant,  quantocius  divellatur.  » Non  desunt, 
qui  in  Ecclesiam  haud  male  animali  , pali  iae  a- 
more  ac  Halicae,  ut  aiunt,  nalionalilalis  idolo  ca- 
pti idem  sentiunt,  et  bona  fide  sperant,  futurum 
ut  in  hac  rerum  publicarum  conversione,  maius 
praestanliusque  Ecclesiae  Christi  ac  religioni  bo- 
num prornanet,  ubi  Rom.  Pontifex,  seeularis  prin- 
cipatus involucro  solutus,  spiritualibus  Ecclesiae 
negotiis  regendis  totus  integre  se  dedat,  ac  devo- 
veat. Pierique  vero  auctores  catholici  et  plures 
protestantes  negativam  luentur  sententiam  , et 
nonnulli  eo  etiam  progrediuntur,  ut  statuant  ci- 
vilis potestatis  cum  spirituali  consortium,  divina 
Providentia  iam  pridem  stabilitum  , vitalem  pri- 
matus partem  ita  constituere,  ut,  specialis  pe- 
renni societatis  indole , et  immotis  quibusdam 
locorum  , temporum  , ac  circumstantiarum  ad- 

iunclis,  in  aevum  divino  suffultum  praesidio  du- 
raturum. 

Multa  quidem  pro  suo  quisque  sensu  in  medium 
attulerunt,  quae  referre  omnia  neque  operae  pre- 
tium est,  neque  instituti  nostri  ratio  patitur.  Ve- 
rum, si  in  hoc  sententiarum  discrimine  fas  nobis 
est  candide  expromere  quod  sentimus,  licet  vix  aut 
ne  vix  quidem  divinare  audeamus  de  iis  quae  in  si- 
nu temporis  abscondita  sunt , Ecclesiaeque  reser- 
vata, eaque  minus  praescire  ac  eloqui,  quin  imper- 
scrutabilia  Dei  iudicia  et  investigabiles  vias  eius 
rimari  videamur , tamen  affirmare  non  dubita- 
mus negativam  sententiam  solidissimis  inniti  argu- 
mentis, dummodo,  habita  circumstantiarum  ratio- 
ne, iustis  suis  limitibus  circumscribatur.  Dicimus 
itaque,  et  sine  ulla  dubitatione  affirmamus,  dum 
tanta  principum  ac  regnorum  exstat  varietas  et 
multitudo,  dum  fidei  propagatio  in  omnes  gentes, 
ct  catholicae  religionis  diffusio  in  omnes  terrae 
plagas  tot  tantisque  impedimentis  ac  difficultati- 
bus irretitur,  dum  episcopis  in  suo  munere  ad- 
implendo, et  gregibus  in  adeundis  j audiendisque 
suis‘  pastoribus  plena  ac  integra  libertas  deficit, 
Ecclesiaeque  dictatoria  deesl  auctoritas  expedite 
. exercenda,  conducens  esse  atque  ferme  prorsus 
necessarium,  ut  Summus  Pontifex  , ad  removen- 
dum novae  in  Ecclesia  persecutionis  periculum  , 
et  pro  libero  spiritualis  suae  potestatis  exercitio  , 
civili  potestate  etiam  in  posterum  gaudeat,  ac 
fruatur. 

Sententiam  hanc  nostram  hisce  conclusam  ter- 
minis ac  modis,  quae  sequuntur  argumentis  com- 
probamus. 

Ac  1°:  quidem  quae  rationes  postulare  visae 

sunt,  ut  civilis  dominatus,  pro  maiori  Ecclesiae 
militantis  et  aspera  quaeque  sustinentis  auxilio 
ac  bono,  primitus  institueretur,  per  longam  sae- 
culorum seriem  perduraret,  et  usque  ad  k*tc 
tempora  conservaretur,  eaedem,  in  eumdera  finem 
adhuc,  et  in  posterum  retinendam,  fovendum,  o- 
mnique  modo  confirmandum  suadere  videntur. 

2°  Gravia  aemper  mala  in  religionem  pertime- 
scenda procul  dubio  sunt,  si  existentibus  condi- 
tionibus superius  adductis,  R.  Pontifex  subditus  ' 
fieret,  cum  non  modo  in  exercitio  regiminis  sacri 
coarctari  et  impediri  posset , et  indubitate  impe- 
diretur, verum  etiam  eius  quoque  mandata,  leges 
et  edicta  veluli  influxui  extraneo  et  pressurae  ob- 
noxia vim  suam  et  auctoritatem  amitterent,  quan- 
doquidem * fideles  populi  et  regna  suspicari  ac 
vereri  numquam  desinerent,  ne  Pontifex  sua  acta 
ad  illius  principis  et  gubernii , in  cuius  ditione 
versaretur,  voluntatem  confirmaret;  atque  idcirco 
actis  illis,  hoc  praetextu,  saepius  refragari  non 
dubitarent,  praesertim  vero  si  cui  Pontifex  sub- 
esset  principi,  inter  quem  et  romanam  ditionem 
diuturnum  aliquod  ageretur  bellum,  > ut  ait  Pius 
IX  litt.  Encycl.  20  aprilis  1849. 

3°  Surgit  saepe  gens  contra  gentem  et  regnum 
adversus  regnum;  si  itaque  bellum  exurgeret  in- 
ter nationes,  quae  omnes  se  catholicas  esse  pro- 
fitentur, Pontifex  vel  potestati,  cui  subditus  foret, 
iussioni  non  obtemperabit  et  rebellis  aut  suspectus 
esset,  vel  eius  causam  vindicare  vellet,  et  certe 
apud  alios  pro  amico  non  haberetur,  quos  forte, 
invidia  vel  ira,  in  querelam  aut  schisma  impel- 
leret. 

4°  Humanae  naturae  indoles  eadem  semper  ad 

malum  inclinans  et  peccato  corrupta  non  minora 
in  posterum,  quin  imo  forsan  graviora  Ecclesiae 
libertati  pericula  parabit,  si  eius  Caput  visibile,  a 
quo  totius  Ecclesiae  iura  defenduntur  , alicuius 
principis  subditus  fieret.  Attentis  nempe  notissi- 
mis principiis  de  status  omnipotentia,  quae  altas 
radices  in  societate  egerunt,  et  sub  falsae  iusti- 
tiae  specie  , hominum  animos  quadam  iuris  opi- 
nione decipiunt,  timendum  valde  est,  ne  princeps 
Pontificem  suae  reluctantem  voluntati , durius 
tractet,  custodiae  mancipet,  fidis  probisque  consi- 
liariis privet , litteras  intercipiat , eoque  usque 
perveniat,  ut  ipsi  impediat,  quominus  vocem  pu- 
blice extollat,  et  monita  ac  praecepta  ad  principes 
ac  populos  catholici  orbis  dirigat.  Neque  dicas 
cum  actore  < pro  causa  Italica , > pag.  82:  « hoc 
periculum  evanescere,  si  inviolabilis  instar  legis 
promulgetur  inter  suos  fines  parem  esse  oportere 
status  Ecclesiaeque  libertatem,  adeo  ut  libera  Ec- 
clesia cum  statu  libero  copuletur. » Nam,  missis 
aliis,  quae  afferri  possent,  quaero,  quisnam  limi- 
tes determinabit,  intra  quos  Ecclesia  libera  in 
statu  libero  agnoscatur?  Princeps  ne,  an  Pontifex, 
an  uterque?  Primum  Pontifex  non  admittet,  se- 
cundum renuet  princeps.  Tertium  remanet , ui 
fiat  per  pactum  conventum.  Sed  quomodo,  quae- 
so, hoc  pactum  efformabitur,  quomodo  limites  u- 
triusque  potestatis  constituentur?  Sed,  dato  quod 
hoc  fieri  possit,  quae  vis  huic  pacto  inerit?  Non- 
ne, experientia  teste,  videmus,  cui  est  pro  ratio- 
ne voluntas,  eum  datae  fidei  esse  immemorem,  et 
cui  antiquiora  solemnia  pacta  conventa  sancta 
sunt,  illum  recentius  inita  infringere  non  vereri, 
in  primis,  si  fingi  queant  obices,  quibus  ab  eo- 

rum  observantia  dispensetur,  aut  praesumpte  pro-* 
hibealur?  Mirum  profecto,  quo  tandem  res  de- 
veniret. Iure  itaque  ait  Card.  Malhieu  : « Celte 
loi  n’est  pas  encore  faite  , le  parlement  qui  doit' 
Ia  porter  n’est  pas  encore  trouv6 , et  on  peut  di- 
re, sans  crainte  de  se  tromper,  que  le  prince  qui 
1’observerait  exaclement  dans  les  plus  petils  de- 
tails  serait  encore  introuvabie.» 

6°  Quandoque,  nec  raro  usuvenil,  ut  S.  Ponti- 
fex, in  gravioribus  Ecclesiae  negotiis  mature  per- 
tractandis , plurimorum  ex  omnibus  nationibus 
Antistitum  opera  ac  consilio  indigeat.  Iam,  quae- 
so, quomodo  Ponlitex,  si  simul  Rex  non  esset, 
eos  libere  ac  tuto  sibi  adsciscere,  et  Antistites  il- 
lum , si  alicuius  principis  subditus  foret,  adire 
poterunt?  Hisce  quaestionibus  non  meis  ego,  sed 
verbis  respondebo  ipsorum  Praesulum,  qui  sacri-i 
solemniis  SS.  novensilium  Martyrum  26Iaponiae, 
et  Michaelis  de  Sanctis  Romae  adstantes,  8 iunii, 
die  festo  Pentecostes  an.  1862,  Pontificem  Regent 
alloquuli  ita  sunt:  < Qui  porro  vel  bac  vice  fieri 
potuisset,  ut  Ecclesiae  Antistites  securi  huc  ex  to- 
to orbe  accurrerent  cum  Sanctitate  Tua  de  rebus 
gravissimis  acturi,  si  ex  tot  et  tam  diversis  re- 
gionibus genlibusque  confluentes,  > principem  a- 
liquem  invenissent  his  oris  dominantem  , qui  vel 
principes  ipsorum  in  suspicione  haberet,  vel  illis 
suspectus  ipse  adversaretur?  Sua  sunt  etenim  et 
chrisliano,  et  civi  officia:  haud  quidem  repugnan- 
tia inter  se,  sed  diversa  tamen,  quae  adimpleri 
ab  Episcopis  quomodo  possent,  nisi  perstaret  Ro- 
mae civilis  principatus,  qualis  est  Pontificum, 
iuri?  alieni  omnino  immunis,  et  centrum  quod- 
ammodo universalis  concordiae,  nihil  ambitionis 

humanae  spirans,  nihil  pro  lerrcna  dominatione 
moliens?» 

« Ad  liberum  ergo  Pontificem  Regem  venimus 
liberi,  Ecclesiae  rebus  utpote  Pastores,  et  patriae 
ulpote  cives  bene  et  aeque  consulentes  , neque 
Pastorum  , neque  civium  officia  posthabentes.  » 
Ast  nihil  impedit,  dices,  quominus  Episcopi  ubi- 
que locorum  simul  convenire  libere  possint.  «Est- 
ce  bien  serieux,  » scite  respondit  clar.  Coehin  , 
« Rome,  les  martyrs  du  Japon  el  les  fiveques  du 
XIXm*  siecle  ! » t Croit-on  qu’on  aurait  laisse  al- 
ler  les  fiveques  frangais  a Vienne,  les  fiveques 
russes  a Varsovie , ou  les  fiveques  orientaux 
a Constantinople  ? Mais,  ou  donc  sont,  s’il  vous 
plait,  les  fiveques  ilaliens?  Citoyens,  iis  attendent 
dans  Pexil  que  Petat  soit  libre;  fiveques , iis 
attendent  loin  de  leurs  freres  que  1’Eglise  soit  li- 
bre. Si  vous  croyez  que  la  liberte  universelle  de 
1’figlise  doit  rendre  inutile  le  pouvoir  temporel  , 
je  ne  vous  dementirai  pas,  mais  commencez  par 
etablir  celte  libertd , avant  de  delruirc  le  pou- 
voir; commencez  par  le  commencement,  et  non 
par  la  fin.» 

Notandum  hic,  non  solum  Episcopos  in  casu 
impediri  quominus  imperio  ac  votis  Summi  Pon- 
tificis obtemperent,  sed  etiam  in  ea  miserrima 
versari  conditione,  ubi  per  malas  regnantium  ar- 
tes vi  opprimantur,  bonis  spolientur,  sedibus  ex- 
pellantur, et  patria  extorres  fiant,  ut  nequeant 
amplius  in  posterum  ab  eorum  Patre  amantissimo 
in  sua  ditione,  paterna  excipi  caritate,  solatiis 
confortari , consilio  confirmari , subsidiisque  ad- 
iuvari,  donec  Pontificis  Regis  opera  ac  studio  pie- 
tas ac  iustitia  restituatur,  iique  ad  Sedes,  e qui- 

bus  expulsi  erant,  maximo  suarum  ovium  plausu, 
revertantur. 

7®  Tandem  res  confirmatur  historia , quae  non 
solum  testis  est  temporum , sed  etiam  magistra 
vitae.  Scimus  profecto  quibus  angustiis  premi 
consueverint  RR.  PP.  in  exercitio  spiritualis  po- 
testatis, et  quaenam  mala  reipublicae  obvenerint, 
sive  quum  Fridericus  I,  Henricus  IV,  et  Frideri- 
cus  II,  imperii  sedem  in  Urbe  Roma,  exule  Pon- 
tifice , collocare  conati  sunt , sive  quum  Galliae 
reges,  Ecclesiae  caput  in  civitate  Avenionensi  re- 
sidere compulerunt.  Verum  ad  vetusta  haec  exem- 
pla recurrere  non  est  necesse,  siquidem  meminis- 
se salis  est  durae  servitutis,  qua  Pius  VII  detine- 
batur, quandiu  extra  suum  temporale  dominium 
Napoleonis  I potestati  subditus  erat.  Satis  iam, 
quae  indicanda  magis,  quam  exponenda  censui., 
ostendere  videntur,  quam  gravia  etiam  in  poste- 
rum, in  munere  suo  obeundo  R.  Pontifex  haud 
immerito  pertimescere  debeat,  si  ditione  sua  spo- 
liatus, alicuius  principis  subditus  aut  hospes  con- 
stituatur. 

Atque  adeo  dubitare  non  licet,  imo  contra  spem 
in  spem  certam  erigi  nos  oportet  futurum  esse, 
ut  praesens  etiam  tam  subdola,  tam  perfida,  tam 
impia  suscitata  tempestas  in  Ecclesiae  bonum,  in 
Sanctae  Sedis  emolumentum,  et  Summi  Pontificis 
triumphum  aliquando  vertatur,  etiamsi  divinae 
providentiae  consilio  statutum  sit,  ut  Urbs  sacri- 
lego raptori  in  praedam  tandem  cedat,  et  Ponti- 
fex Rex  in  miserandam  captivitatem  abducatur , 
vel  ad  fugem  cogatur.  Huius  felicis  praesagii  va- 
dem nobis  praebet  praeteritorum  temporum  hi- 
storia. Ecclesia  namque  innumeras  et  multo  gia- 

viores  persecutiones  passa  est;  cunctas  tamen,  in- 
spirante divini  Institutoris  sui  numine  , prospere 
superavit;  alios  iam  vidit  ventos,  cunctosque  feli- 
citer cohibuit  ac  refraenavit.  Qui  vero  in  Eccle- 
siam, eiusque  visibile  Caput  manus  iniecerunt,  et 
durioribus  iam  arietibus  muro  propugnaculi  im- 
petivere,  operam  perdiderunt,  quin  imo  plures 
suum  in  oppugnando  frontem  infregerunt,  variis- 
que divinae  iustitiae  non  raro  extraordinariis  icti- 
bus prostrati  sunt,  nec  defuerunt,  qui  petram  in- 
expugnabilem evertere  lentantes,  ipsi  in  petra 
lenta  morte  contabuerunt. 

CAPUT  III. 

DE  S.  R.  E.  CARDINALIBUS 


§35. 

De  nomine  et  origine  C&rdinalinm. 

Hactenus  de  Primatu  Summi  Pontificis,  eius- 
que  iuribus  el  officiis  dictum  est.  Non  omnia  ta- 
men , et  singula  ipsius  iura  et  officia  enumeravi- 
mus, sed  aliqua  lanium,  eaque  poliora,  ex  quibus 
caetera  intelligi  facili  negotio  poterunt.  Verum  hoc 
loco  sermo  instituendus  de  S.  R.  Ecclesiae  Cardi- 
nalibus, qui  principem  sibi  locum  secundum  R.  P. 
hodie  sibi  vindicant.  Et  primum  de  eorum  nomine 
et  origine. 

De  Cardinalium  origine  dissident  inter  se 
auctores ; eorum  autem  nomen  antiquissimum 
est:  quivis  enim  Episcopus,  aut  Presbyter,  aut 
Diaconus , qui  cerlae  alicuius  Ecclesiae  proprius 
et  ordinarius  Minister  esset , Cardinalis  diceba- 
tur , quia  eidem  Ecclesiae  suae  tanquam  cardo 
affixus  foret,  atque  ideo  Ecclesia  circa  eum,  veluti 
valva  circa  cardinem,  volveretur.  Quare  apud  Ec- 
clesiasticos Scriptores  saepissime  verbum  occurrit 
cardinandi , seu  incardinandi,  hoc  est,  certae  Eccle- 
siae perpetuo  addicendi.  Quod  sane  vocabulum 
opportune  usurpabatur,  ut  proprii  et  quasi  fixi  et 
immobiles  Ecclesiarum  Ministri,  seu  Pastores  ab 
iis  probe  distinguerentur,  qui  veluti  subsidiarii, 
et  adventitii , vel  ad  determinatum  tempus,  aut 

ob  peculiarem  causam  quae  perpetua  non  esset , 
alicui  Ecclesiae  addicebamur.  Unde  Gelasius  I in 
litteris  ad  Coeleslinum  Episcopum  apud  Gratianum 
relatis  diss.  24,  can.  4 Episcopum  Cardinalem  ah 
Episcopo  interventore  seu  visitatore,  cui  nempe  Ec- 
clesia aliqua  commissa  est , diserte  distinguit. 
Hoc  itaque  sensu  in  omnibus  passim  Ecclesiis 
praeter  Episcopum  Cardinalem  , id  est  proprium 
et  ordinarium  Episcopum , erant  Presbyteri  et 
Diaconi  Cardinales , qui  Ecclesiis  et  Titulis  Pre- 
sbyterorum, aut  Diaconorum  praeficiebantur.  Sed 
ad  Romanam  Ecclesiam  quod  attinet,  in  ea  erant 
Tituli  a s.  Marcello  instituti , sive  Ecclesiae , in 
quibus  sacri  conventus  fiebant,  et  Sacramenta  ad- 
ministrabantur, ideoque  Presbyteris  concreditae, 
unde  Cardinales  Presbyteri : erant  et  Diaconiae 
in  Urbis  regionibus,  hospitales  nempe  domus  cum 
adhaerentibus  Sacellis  et  Oratoriis  , Diaconis  id- 
circo commissae  , unde  Cardinales  Diaconi , qui 
etiam  Regionarii  vocabantur. 

Nullus  autem  Romae  exstabat  Cardinalis  Episco- 
pus, cum  unus  Romanus  Pontifex,  tanquam  pro- 
prius Episcopus  Romanam  Ecclesiam  administra- 
ret. Verum  in  hanc  Ecclesiam  cooptati  postea 
sunt  septem  vicinarum  civitatum  Episcopi,  ex  quo 
coepit  Cardinalium  dignitas  illustrior  fieri.  Id  fa- 
ctum est  undecimo  forte  saeculo  , quamvis  non 
desint  scriptores,  qui  antiquius  tempus  assignant, 
quos  inter  Thomassinus  part.  1,  lib.  II,  c.116,  n.  2. 
De  hac  Episcoporum  in  Romanam  Ecclesiam  coo- 
ptatione Onuphrius  Panvinius,  in  lib.  de  Episcopa- 
libus Titulis  et  Diaconiis,  haec  habet:  « Ecclesiae 
Lateranensi,  quae  est  specialis  Sedes  Romani  Pon- 
tificis, propter  suam  et  Episcopi  Romani  excellen- 

tiam,  septem  Episcopi  ex  circumvicinis  civitatibus 
assignati  sunt,  qui  suis  statis  soiemnibusque  diebus 
singuli  coram  Pontifice  in  eadem  Basilica  celebra- 
rent divina  mysteria,  vel  Pontifici  celebranti  assi- 
stentes essent.»  Hi  fuerunt  Episcopus  Hostiensis, 
Portuensis,  Albanensis,  Praenestinus,  Sabinensis, 
Tusculanus,  et  S.  Rufinae,  seu  Sylvae  Candidae, 
qui  et  Episcopi  Suburbicarii  vocantur.  Verum  hodie 
sex  tantum  reliqui  sunt,  postquam  Ecclesia  S.  Ru- 
finae, seu  Sylvae  Candidae  Episcopatui  Portuensi 
a Callixto  11  unita  fuit. 

Quamquam  autem  Romanae,  et  aliarum  Eccle- 
siarum Cardinales  fuerint  nomine  et  origine  pares, 
attamen  Romani  Cardinales  omnium  nobilissimi 
semper  habiti  sunt,  ideo  quod  praecipua  pars  essent 
Presbyterii  Pontificis,  seu  Cleri  Romani,  ad  quem 
electiones  Summorum  Pontificum  praecipue  per- 
tinebant, eosdemque  Pontifices  in  maximis  Eccle- 
siae negotiis  opera  et  consilio  iuvabant;  quin  imo 
Romanae  et  universalis  Ecclesiae  bona  atque  iura, 
vacante  Sede  , tuebantur.  Igitur  gradalim  conti- 
git, ut  quae  initio  fuerunt  Cardinalium  Romano- 
rum cum  reliquo  Clero  communia,  deinceps  Car- 
dinalibus solis  tributa  sint;  ex  quo  factum  est,  ut 
Cardinales  Romani  ad  tantam  amplitudinem  evecti 
fuerint,  de  quorum  numero,  creatione,  officio  et 
privilegiis  breviter  dicendum  est. 

§36. 

De  uumero  et  creatione  Cardinalium. 

In  Ecclesia  Romana  Cardinalium  numerus  in- 
certus olim  fuit  et  vagus.  Ineunle  saeculo  duode- 
cimo septem  Cardinales  Episcopi , viginli  octo 

Presbyteri  et  octodecim  Diaconi  fuisse  videntur  ; 
sed  is  numerus  adeo  imminui  coepit,  atque  ad  tan- 
tam paucitatem  delabi,  ut  electioni  Nicolai  111  octo 
tantum  Cardinales  qui  supererant,  interfuerint. 
Rursus  autem  in  dies  adauctus  est  eorum  nume- 
rus, praecipue  occasione  schismatis  Avenionensis, 
cum  duo  et  interdum  tres  de  Pontificatu  conten- 
dentes suos  quisque  Cardinales  creabat,  qui  eius 
partibus  adhaererent.  Concilium  Rasileense  de- 
crevit sess.  XXIII , ne  Cardinales  plures  essent, 
quam  24.  Verum  Sixtus  IV  et  Alexander  VI  prae- 
finitum hunc  numerum  excesserunt , licet  anti- 
quum 53  numerum  non  attigerit.  Primus  omnium 
Leo  X,  post  detectam  , an.  1517  coniurationem , 
triginta  et  unum  Cardinales  creavit  et  ita  antiquum 
numerum  longe  superavit ; pervenit  enim  ad  65. 
Paulus  IV  numerum  hunc  magis  adduxit,  siquidem 
sub  eo  70  Cardinales , eodem  tempore,  numerati 
fuerunt.  Verum  Sixtus  V Constitutione  edita  15 
Dec.  1585,  quae  incipit  « POSTQUAM  VERUS,  * 
decrevit , ne  Cardinales  in  posterum  plures  es- 
sent, quam  septuaginta,  congruens  quidem  nume- 
rus 70  Christi  discipulis,  et  70  viris,  quos  de  se- 
nioribus , ex  mandato  Domini , Moyses  in  adiulo- 
rium  assumpsit  ; et  altera  Const.,  quae  incipit 
< RELIGIOSA  SANCTORUM,  » eisdem  Cardinali- 
bus sex  Episcopatus  Suburbicarios  supra  memo- 
ratos, quinquaginta  Titulos  Presbyterales,  et  qua- 
tuordecim  Diaconias  assignavit.  Nullum  dubium, 
quin  S.  Pontifex  , arbitrio  suo  , Cardinalium  nu- 
merum augere  possit. 

Cardinales  ab  uno  Pontifice  creantur  ; Impera- 
tori autem,  et  aliquibus  Regibus  privilegium  con- 
cessum est  ad  eam  amplissimam  dignitatem  unum 

vel  plures  nominandi.  Doles  autem  eorum,  quibus 
tam  insignis  praerogativa  conferenda  est,  Latera- 
nensis V,  Basileensis,  ac  Tridenlina  Synodus  re- 
censet sess.  XXIV  , cap.  1 de  rcform. , et  refe- 
runt, ut  alios  praeteream  , Benedicius  XIV  Al- 
loc.  5 Aprilis  1756,  et  Pius  IX  Alloc.  17  De- 
cembris 1855.  Modus  promovendi  varius  fuit  pro 
temporum  varietate.  Ilodie  promovendus , si  in 
Urbe  commoretur,  stata  die  ad  aulam  Apostolicam 
accedit , et  a Summo  Pontifice  rubro  bireto  de- 
coratur. Tum  publicum  indicitur  pro  certa  diq 
Consistorium,  in  quo,  expletis  quibusdam  caere- 
moniis solemnibus , super  eius  caput  a Romano 
Pontifice  imponitur  ruber  galerus.  In  altero  Con- 
sistorio ei  os  claudit,  velans,  ne  quid  loqui  in  Con- 
sistorio , aliisque  consessibus  praesumat , sed  ii> 
novo  Consistorio,  ubi  placuerit  Pontifici,  os  aperi- 
tur, seu  datur  ei  loquendi  facultas.  Postea  in  di- 
gito annulari  ei  annulum  Pontifex  immittit , as- 
signatque  titulum  , et  ita  absolvitur  promotio. 
Quod  si  promovendus  absit , ad  eum  mittitur  bi- 
retum  rubrum,  in  cuius  receptione  iurare  debet, 
se  infra  annum  ad  Aposlolica  limina  accessurum. 
Cardinales  votum  habent  in  electione  S.  Pontificis, 
licet  os  apertum  ipsis  non  sit. 

I 

Quum  certo  statui  possit,  Cardinalium  Collegium  usque  ad 
finem  mundi  permansurum  cssc , ut  Summo  Pontifici  auxilia- 
tricem  manum  in  Ecclesiae  regimine  porrigat,  ntiosuin*prorsus 
est  inquirere,  an  eorum  institutio  divina,  an  potius  ecclesiastica- 
dicenda  sit.  Vide  Picltcmbcrg  € Notitia  Congreg.  cl  Tribun. 
Curiae  Romana  > p.  2,  1.  4,  c.  1,  et  Bonanni  « Gerarchia  Ec- 
clesiastica, • c.  10. 

§37. 

De  officio  et  dignitate  Cardinalium. 

Duo  aulem  sunt  insigniora  Cardinalium  mune- 
ra, quorum  primo  Sede  plena,  altero  Sede  vacante 
funguntur.  Sede  plena,  Senatum  Summi  Pontificis 
constituunt,  eique  in  administralione  totius  Eccle- 
siae assidue  praesto  sunt  consilio  atque  opera.  Sicut 
enim  antiquitus  Romani  Pontifices  niliil  grave , 
nisi  facto  presbyterio,  id  est  convocato  Clero  de- 
cernebant , ita  modo  gravioris  momenti  negotia  , 
audito  Cardinalium  consilio,  pertractant  atque  ab- 
solvunt. Hinc  Tridenlina  Synodus  sess.  24  de  re- 
form.  cap.  1:  « Cardinalium,  inquit,  consilio  apud 
Sanctissimum  Romanum  Pontificem  universalis  ec- 
clesiae administratio  nititur.»  Ob  id  muneris  Car- 
dinales a S.  Rernardo  lib.  4 de  Cons.  p.  3,  lit.  21 
vocantur  Collaterales,  Consiliarii,  et  Coadiulores 
Romani  Pontificis  eosque  Sixtus  V iure  merito  vo- 
cat « quasi  oculos  et  aures  et  nobilissimas  sacri 
Capitis  paries.  » Igitur  non  unius  Dioecesis,  aut 
Provinciae,  quemadmodum  Episcopi,  seu  Archie- 
scopi , sed  omnium  chrisliani  orbis  Ecclesiarum 
cum  Romano  Pontifice  curam  gerunt,  c et  Patriar- 
chas, Archiepiscopos , ac  reliquos  Ecclesiae  gra- 
dus cum  Pontifice  ipso  iudicant,  cum  ipsi  a ne- 
mine, nisi  a solo  Pontifice  iudiccntur:  » ut  habe- 
tur in  Const.  Eugenii  IV  an.  1438  edita  , quae 
incipit  < NON  MEDIOCRI.  » 

Itaque  Benedictus  XIV , de  Synodo  Dioecesana 
lib.  III,  cap.  10,  num  1,  3gens  de  Conciliis  Ge- 
neralibus, et  Nalionalibus,  quibus  Cardinales  si- 

mul  cum  Episcopis  intersunt,  primas  Cardinalibus 
supra  Episcopos  defert:  * hi  siquidem,  ait,  etsi 
Episcopali  careant  charactere , ob  eorum  tamen 
officium  ac  dignitatis  praestantiam  Episcopis  prae- 
feruntur, supra  quos  sedisse  legimus  in  Concilio 
Lugdunensi  I;  idque  allatis  aliorum  Conciliorum 
exemplis,  decretisque  Summorum  Pontificum  con- 
firmat. Notum  est  non  defuisse  in  Cone.  Trid., 
qui,  duce  Episcopo  Quinqueecclesiensi f petierint 
ordinem  restitui  in  Ecclesia , ne  Cardinales  Epi- 
scopis superiores  amplius  haberentur.  Verum  in 
irritum  cesserunt  eorum  conatus,  et  merito;  siqui- 
dem Cardinales  et  Rom.  Pontificem  eligunt,  et 
quibusdam  aliis  praerogativis  non  modo  quoslibet 
Episcopos,  sed  et  Primates  et  Patriarchas  iure  tran- 
scendunt. Ast  Febronius  incredibili  audacia  clama- 
vit, « eo  pacto  divinum  institutum  eversum  fuisse,» 
propterea  quod  Episcopi  divinae  , Cardinales  hu- 
manae institutionis  essent.  Zallwein  etiam  cum 
Febronio  sentire  visus  est.  Contra  quos  Febronius 
abbrevialus  cum  notis  adversus  neotericos  Theolo- 
gos et  Canonistas  tom.  IV,  §.  9,  n.  1 : « Episcopi, 
ait,  potestate  et  ministerio  potiores,  excellentio- 
res sunt;  sed  nullibi  in  sacris  Scripturis  legimus, 
quod  alios  praecedere,  omnibus  praeponi,  et  ex- 
trinseco  honore  praeferri  debeant.  Habent  ergo 
Episcopi  praecellentiam  potestatis  et  ministerii,  de 
qua  ipsis  nihil  detrahitur.  E contra  Cardinales 
potiorem  locum  tenent  in  Consistorio  Pontificis , 
Congregationibus,  in  Conciliis  etc.,  ubi  nulli  actus 
et  functiones  hierarchiae  intercedunt , idque  non 
ex  dignitate  potestatis,  sed  propter  officium.  » Et 
num.  4 : * An  ignorat  forte  Zallwein,  atque  Fe- 
bronius, quod  in  Ecclesia  Constantinopolitana  se- 

ptem  Diaconi  Cruciferi , quin  eliam  Syncelli , id 
est  simplices  Clerici , aut  Monachi  familiares  et 
commensales  Patriarchae  in  Synodis  loco  superio- 
re , et  prae  Episcopis  consederint , ut  observat 
Christianus  Lupus  in  Schol.  etNot.  ad  Canon.  Con- 
ciliorum tom.  2,  pag.  1474  et  tom.  3 pag.  441  ? 
Cur  Legati  Pontificis  in  Conciliis  etiam  solo  Pre- 
sbyteratu et  Diaconatu  insigniti  prae  Episcopis 
priorem  locum  occupant,  et  ante  hos  subscribunt, 
quod  in  antiquissimis  Conciliis  vidimus?  Si  hic 
abusus  contra  institutum  Christi  est,  tunc  abusus 
iam  a primis  saeculis  in  utraque  Ecclesia  Orien- 
tali et  Occidentali  viguisset,  et  Christi  institutum 
eversum  fuisset;  sed  non  ita  sentiebant,  neque 
ita  rem  interpretati  sunt  veteres  Episcopi  atque 
Patres.  Tandem  oculos  ad  ipsas  Ecclesias  Episco- 
pales, et  Collegia  Canonicorum  convertant  hi  viri, 
«licantque,  quare  Canonici  Diaconi,  Subdiaconi , 
etc.  prae  Sacerdotibus,  qui  Canonici  non  sunt,  iu 
Ghoro , in  Synodo , in  Processionibus , et  ubique 
primum  et  eminentiorem  locum  occupent,  his  ad 
inferiora  subsellia  remissis  , nisi  quia  Canonici 
Collaterales  Episcopi  dicuntur , et  cum  eo  unum 
corpus  efficiunt  ? » 

• Sede  autem  vacante,  alterum  praestantissimum 
Cardinalium  munus  est  Romani  Pontificis  electio. 
Nicolaus  11  in  conventu  Episcoporum  Romae  ha- 
bito, Cardinalibus  permisit  Pontificis  electionem, 
veruntamen  non  vetuit  reliquum  Clerum  , et  po- 
pulum ad  electionem  accedere.  Sed  Alexandri  III 
decreto  edito  in  Concilio  Lateranensi,  quod  exstat 
in  cap.  licet  6 de  elect.:  « Clero  omnino,  et  po- 
pulo a Pontificis  electione  exclusis  , ea  ad  Cardi- 
nales solos  tunc  primum  redacta  est  ad  evitanda 

scandala.  > Verum  de  Summi  Pontificis  electione 
dicemus  infra.  Itaque  in  locum  Cleri  suffecti  sunt 
Cardinales , tum  quia  primi  et  praecipui  sunt 
Episcopi , Presbyteri  et  Diaconi  Romanae  Eccle- 
siae , tum  quia  Ecclesiastica  negotia  optime  no- 
runt, et  caeleris  melius  iudicare  possunt,  quisnam 
sit  ad  tantum  dignitatis  fastigium  eligendus. 

Sed  quamvis  electio  Summi  Pontificis  ad  solos 
Cardinales  pertineat,  in  eos  tamen,  Sede  vacante 
non  transit  iurisdiclio  Pontificis , quae  a Christo 
dimanans  nonnisi  personae  eorumdem  Pontificum 
collata  est : quare  nec  regiminis  ecclesiastici  for- 
mam immutare,  nec  Constitutiones , seu  leges  u- 
niversales  condere  , neque  canones  relaxare  ullo 
pacto  valent,  sed  ea  omnia  futuro  Pontifici  reser- 
vantur , quemadmodum  edixit  Pius  IV  in  Bulla  , 
cuius  initium  « IN  ELIGENDIS.  » Cardinalis  ta- 
men Poenilenliarii  Maioris,  et  Cardinalis  Camera- 
rii officia,  atque  adeo  facultates  per  mortem  Pon- 
tificis non  expirant , quod  ex  citata  Bulla  Pii  IV 
compertum  est.  Caeterum  , vacante  Sede , Cardi- 
nalium officia  atque  adeo  iura  , praeter  Summi 
Pontificis  electionem , in  eo  sunt  posita  , ut  Ec- 
clesiam , et  temporales  ditiones  Romanae  Eccle- 
siae tueantur  (cap.  ubi  periculum  de  electione 
in  6). 


§ 38. 

De  pririleglis  Cardinalium. 

Cum  Cardinales,  propteroaquod  Pontificem  eli- 
gunt, eidemque  consilio  et  opera  perpetuo  ad- 
sunt, aequum  profecto  fuerit,  ut  insignibus 

etiam  privilegiis  decorarentur.  Nos  aliqua  indi- 
cabimus. Illud  vero  praecipuum  et  sublime  est, 
quod  simplici  eorum  assertioni  credendum  sit,  sic- 
ut probat  textus  in  Can.  Nobilissimus , sess.  97 
et  notat  ibidem  glossa  Nihilominus.  Alterum  et  i- 
psum  quidem  nobilissimum  et  insigne  est , quod 
Cardinales  in  regulis  Cancellariae  non  compre- 
henduntur , nisi  vel  eisdem  faveant , vel  expres- 
sam eorum  mentionem  faciant,  vel  ipsorum  sal-, 
tem  consilio  editae  fuerint.  Hoc  Cardinalium  pri- 
vilegium ad  caeteras  constitutiones  odiosas  ab 
aliquibus  Canonislis  porrigitur.  Cardinales  enim 
habent  aliquid  singulare  et  eximium,  in  quo  cae- 
teris  praecellunt  et  regibus  aequiparantur,  Extrav. 
Execrabiles  de  praeb.  At  dubitandum  non  est , 
quin  Cardinales  constitutionibus  clausis  in  corpo- 
re iuris,  vel  in  generali  concilio  editis  obstringan- 
tur, quia  canonum  statuta  ab  omnibus  custodienda 
sunt,  Cap.  Canonum  de  conci.,  et  maxime  ab  iis  , 
qui  eminentiori  in  gradu  constituti  reliquis  infe- 
rioribus exemplo  esse  debent , Cap.  cum  quidem 
de  iureiur.  Contra  vero  exploratum  est  constitu- 
tionibus favorabilibus  contineri,  etiamsi  non  expri- 
mantur , quia  favores  ampliandi  sunt,  Cap.  Odia 
15  de  reg.  iur.  in  6.  In  suis  titulis , seu  ecclesiis 
dummodo  sint  in  Urbe  praesentes,  jurisdictionem 
quasi  Episcopalem  exercent,  beneficia  conferunt, 
personas  ratione  tituli  subiectas  visitant,  cogno- 
scunt de  causis  criminalibus,  et  delinquentes  debi- 
tis poenis  coercent.  Minores  ordines  suis  subditis, 
et  familiaribus  conferunt,  etiamsi  mere  presbyteri 
fuerint;  reliquis  autem  episcopalis  ordinis  propriis 
actibus  fungi  non  possunt,  nisi  Episcopali  chara- 
ctere fuerint  insigniti.  Cardinales  vero  Diaconi,  qui 

ordini  presbyteratus  non  sunt  initiati,  potestate  or>' 
dines  minores  conferendi  non  potiuntur.  Hoc  u- 
num  si  excipias,  caeleris  aliis  iuribus  gaudent,  quae 
Cardinalibus  Presbyteris,  ratione  dignitatis  cardi- 
nalitiae,  conveniunt.  Praeterea  Cardinales  electi  a 
patria  potestate  soluti  sunt , altare  viaticum , seu 
portatile  adhibere  possunt,  eorumque  domus  , in 
qua  oratorium  exstat , privilegio  immunitatis,  ex* 
cepta  Urbe  Roma,  ubique  gaudet,  aliaque  huius 
generis  privilegia  consequuli  sunt,  de  quibus  pas- 
sim  tractatores. 


§39. 

' De  signis  exterioribus  Cardinalium. 

Ad  augendam,  imo  potius  ad  commendandam 
populis  eorum  dignitatem  accessere  quoque  tituli 
et  signa  externa.  Urbanus  VI 11  decr.  Consist.  10 
iunii  1630  edixit,  ut  Cardinales  Eminenlissimi  vo- 
carentur,  quem  titulum  Patriarchis  inhibuit,  con- 
cessilque  tantum  Ecclesiasticis  Romani  Imperii  e- 
lectoribus,  et  Magno  Melitensi  Magistro.  Innocen- 
tius X Brevi  Militantis  Ecclesiae,  14  ian.  1622  hanc 
const.  confirmavit.  Innocentius  IV  eis  ad  regendas 
Ecclesiae  terras  missis  pileum  rubrum  concessit, 
quod  privilegium  omnibus  Cardinalibus  in  Cone. 
Lugdun.  I commune  facium  est,  ut  ad  sanguinem 
pro  Ecclesia  fundendum,  si  oporteat,  paratos  esse 
debere  admonerentur;  tum  Paulus  II,  an.  1464 
galero,  seu  bireto  coccineo,  quo  in  sacris  fun- 
ctionibus caput  tegerent , eos  donavit , rubrum- 
que  pannum  , quo  equitantes  sternerent  equos  , 
deferendi  potestatem  fecit.  Cumque  haec  se- 

cularibas  Cardinalibus  tantum  concessa  fuissent , 
Gregorius  XIV  Cardinalibus  etiam  Regularibus 
proprii  Ordinis  vestem  gestantibus  rubrum  pileum 
permisit.  Vide  Catena  < Discorso  della  Beretta  ros- 
sa  da  darsi  ai  Cardinali  religiosi,  dedicato  al  Card. 
Sfondrato , Roma  1592  ; » e Scarpo  « de  Bireto 
rubeo  dando  S.  R.  E.  regularibus,  Romae  1592. 
Denique  Innocentius  X Brevi  « MILITANTIS  EC- 
CLESIAE »16  decembris  1644  decrevit , ut  in 
Cardinalium  sigillis  imprimantur  familiaria  insi- 
gnia, scutumque  rubro  galero  circuraornetur  cum 
suis  lemnicis,  quorum  tamen  numerus  ultra  quin- 
decim utrinque  extendi  non  potest,  ex  decr.  Con- 
sist.  14  aprilis  1832.  Cit.  Pontifex  confirmavit 
decretum  Cong.  SS.  RR.  quo  unusquisque  Cardi- 
nalium , quacumque  sive  generis , sive  dignitatis 
praerogativa  praefulgeat , solo  Cardinalis  nomine 
iubetur  esse  contentus,  nec  aliis  nuncupari  titulis 
permittitur  quam  Eminenlissimi  ac  Reverendissimi. 
Insuper  ii  e proprio  sigillo,  ac  stegmate  amovere 
iubentur  « coronas,  signa,  ac  omnes  notas  saecur 
tares,  praeter  eas,  quibus  intra  scutum  armorum 
eorum  familiae,  tanquam  de  essentia...  utuntur.» 


Plurima  alia,  quae  ad  amplissimam  s.  Cardinalalus  dignita- 
tem in  sibi  debito  decore  conservandam  statuta  sunt,  diligen- 
tissime exposita  et  in  formam  redacta  reperies  in  decret.  Con- 
sist.  14  Maii  1706  , 21  Nov.  1742.  14  Aprilis  1842  ct  16 
Decembris  1837.  Vide  etiam  Taroagna  Origine  de’  Cardinali, 
Muralori  < Diss.  sopra  le  aiiliehiti,  > Card.  Antonelli  De  ti- 
tulis quos  Cvaristus  distribuit  inter  dissert.  Cl.  Zaccaria,  Novaex 
de  Cardinalium  dignitate,  ■ Santinelli  « Della  dignili  de’  Cardi- 
nali, et  J.  J.  Haine  • De  la  Cour  Romaine  sous  le  Ponlificat 
de  N.  S.  Pie  IX,  Louvain  1839. 

Canonistae  solent  quaestionem  instituere  , cuinam  ius  esset 
Pontificis  eligendi , si  ob  maximum  infortunium  Cardinales 

omnei  interirent?  Hac  de  re  copiose  disserunt  Ostiensi*  in  cap. 
licet  , verbo  « inter  Cardinales,  » tit.  dc  elect.  et  electi  pot. 
Abbas  in  idem  caput.;  Pirrhing  ad  cunidcm  titulum  de  electione 
sect.  9 ; Bcllarrainus  dc  Clericis  lib.  I , cap.  40.  Igitur  qui 
sunt  haruiu  quaestionum  cognoscendarum  cupidi,  eosdem  Do- 
ctorcs,  aliosque  ab  iis  citatos  videre  poterunt. 

§40. 

I>e  fure  mittendi  tegatoH. 

Praeter  Cardinales , qui  Pontificis  lateri  in  ex- 
pediendis Ecclesiae  negotiis  adhaerent,  habet  Pon- 
tifex adiulores  alios,  quos  ad  longinquas  Chr.  Rei- 
pub.  regiones  mittere  solet,  ut  eius  vice  fungantur. 
Cum  enim  sollicitudo  et  cura  universae  Ecclesiae 
3d  R.  P.  vi  primatus  pertineat,  hanc  autem  cu- 
ram et  sollicitudinem  per  sese  ubique  terrarum 
gerere  nequeat , necesse  omnino  est , ut  aliorum 
opera  utatur,  ubi  praesens  adesse  non  potest.  Ius 
itaque  mittendorum  legatorum  a divino  et  naturali 
iure  proficiscitur.  Quos  quidem  legatos  non  solum 
extraordinarios, urgente  alicuius  necessitatis  causa, 
sed  etiam  stabiles  et  ordinarios  jurisdictione  prae- 
ditos ubique  constituere  potest,  tamquam  medium 
necessarium  ad  finem  primatus  obtinendum  , ut 
nempe  ipsorum  opera  statum  universi  gregis  pro- 
xime inspiciat , fidei  ct  religionis  unitatem  ac  di- 
sciplinae ecclesiasticae  integritatem  tueatur,  aliqua 
ecclesiastica  negotia  moderetur.  Hoc  praeterea  ius 
habendi  in  regnis  et  provinciis  legatos,  sive  ex  E- 
piscoporum  numero  electos,  sive  ab  urbe  missos  et 
ordinaria  ac  stabili  iurisdiclione  praeditos,  ex  SS. 
Canon,  et  ex  perpetuo  Ecclesiae  usu  comprobatur. 
Nimirum,  ait  Schotlus  in  dissert.  de  Legalis  natis 

cap.  4 § 5, « Pontifex  Romanus  vi  Primatus  divina 
auctoritate  fundati  constitutus  , non  tantum  est 
centrum  unitatis  atque  communionis  catholicae  , 
sed  ei  insuper  incumbit  generalis  et  suprema  cu- 
ra, sollicitudo  , atque  superintendentia  in  omnes 
Ecclesias,  cuius  auctoritate  fidei  et  generalis  di- 
sciplinae unitatem  puritatemque  conservat’,  cano- 
num observantiam  promovet  et  tuetur,  deficientes 
ab  officio  Praelatos  ad  muneris  sui  exsecutionem 
revocat,  eorum  negligentiam , et  in  cura  pastorali 
defectus  supplet,  oppressos  defendit,  insufficientes 
ac  impotentes  adiuvat , verbo  , ea  omnia  exsequi- 
tur , quae  Ecclesiae  universalis , aut  particularis 
cuiuscumque  salus,  utilitas,  necessitasve  postulat. 
Haec  autem,  et  similia  negotia  cum  plerumque  ita 
constituta  sint,  ut  personalem  non  raro  praesen- 
tiam exigant,  quam  tamen  Pontifex  variis  disten- 
tus impedimentis  per  se  ipsum  exhibere  non  valet, 
prohiberi  is  certe  nulla  ratione  poterit,  quominus 
per  Legatos  sufficienti  auctoritate  pro  negotiorum 
expediendorum  diversa  natura  instructos,  has  mu- 
neris sui  partes  expleat.  » Vide  Cap.  Cum  supra 
de  Consuet.  Ipse  Febronius  de  statu  eccl.  c.  2 § 
20  eadem  prorsus  profert  ac  concludit:  « qui  vero 
ipse  (Papa)  omnibus  adesse  non  potest,  sic  prohi- 
beri nequit,  quominus  per  nuntios  has  suas  partes 
expleat. 

At  vero  huic  Romani  Pontificis  iuri  respondet  o- 
bligatio  Legatos  huiusmodi  recipiendi,  quod  prae- 
clare animadvertit  Anton.  Schmidt  Instit.  Iur.  Ec- 
cles.  germ.  accomod.  part.  2,  cap.  1,sec.  3,  art. 
3,  § 73  his  verbis:  «Quod  si  Pontifici  ius  perfectum 
eos  mittendi  denegari  a catholico  non  possit,  huic 
vicissim  ex  altera  Prineipum  etiam  supremorum 

parte  respondebit  obligatio,  in  thesi  saltem  certa, 
ne  Legatos  eiusmodi  ab  ingressu  in  terras  suas 
prohibeant,  aut  legitimis  eorum  functionibus  in 
salutem  animarum  necessariis  sese  obstaculo  po- 
nant. Neque  hic  argumentum  duci  poterit  a Le- 
gatis aliis , cum  iam  per  sese  sat  luculentum  ap- 
pareat discrimen:  nulli  quippe  Principi  supremo 
quidquam  in  alterum  itidem  talem,  eiusve  terras 
competit:  cum  contra  Ponlitici,  vi  Primatus,  cura 
totius  orbis  chrisliani  incumbat,  atque  in  rebus  ad 
salutem  animarum  pertinentibus  eius  sese  iurisdi- 
ctio  ubique  protendat.  » 

Memoratu  dignum  est  iudicium  , quod  theologica  Facultas 
Coloniensis  tulit  an.  4648  adversus  librum  Marci  Antonii  de 
Dominis  de  Rcpublica  ecclesiastica.  Hic  auetor  cap.  42  , lib. 
IV  ita  inscripserat:  « Legatos  Romani  Pontificis  extra  Eccle- 
siam Romanam  vix  ullam  habere  potestatem.  > Censura  Facul- 
tatis: «Titulus  haereticus,  schismaticus  et  seditiosus.»  Item 
n.  22  eiusdem  capitis  : « Postremis  demum  temporibus  Lega- 
tiones Romanae,  et,  Nuntiaturae  ad  avaritiam,  ambitionem,  et 
ad  sola  negotia  terrena  et  temporalia  expeditae  sunt,  et  expe- 
diuntur. Nuntii  vero  Papae  nunc  dierum  ad  Imperatorem,  Re- 
gem, Potentalos  Christianos  eodem  pariter  loco  sunt,  quo  Regum 
Legati  in  Curiis  Principuin  saecularium  pro  negotiis  nimirum 
saecularibus  potissimum  tractandis  et  indagandis  commorantes. 
Et  certe,  si  optimo  eos  nomine  insigniamus,  sunt  oratores,  sin 
vero  exploratores.  ■ Censura  Facultatis:  « Falsa,  seditiosa,  in 
Romanum  Pontificem,  eiusque  Legatos  calumniosa.  » 

De  hoc  argumento  vide  praeclarissimum  opus  Pii  VI  Romae 
editum  an.  4789,  quod  inscribitur  «Responsio  ad  Metropoli- 
tanos Moguntinum,  Trevirenscin,  Coloniensem,  ctaalisburgen- 
sem  super  Nuntiaturis  Aposlolicis,  » ubi  rei  veritas  luculen- 
ter deducitur  ex  intima  vi  ac  natura  primatus,  ex  constanti  Ec- 
clesiae disciplina  a primis  usque  saeculis  deducta,  ex  auctoritate 
ecclesiasticarum  ac  imperialium  legum  , ex  communi  denique 
canonistarum  ac  iurisconsultorum , praesertim  germanieorum, 
etiam  protestantium,  sententia.  Ad  rem  Audisio  « Elemento  di 
vita  alie  Comuniti  cristiane,  ciofc  alie  corti , ai  cleri,  ed  alie 

genii,  e Ia  rappresentanxa  pontificia  » ait  in  op.  < Idea  storica  e 
ragionata  dclla  diplomaxia  ecclesiastica.»  An  Sancta  Sedes,  pru- 
denti quadam  occomcmia,  habita  praesertim  temporum  ratione, 
benigne  unquam  permiserit,  vel  indulscrit,  ut  legatus  suus  in 
aliquo  regno  tum  suo  fungeretur  munere,  cura  Princeps  eutn  spe- 
cialiter expostulaverit  vel  suffraganti  consensu  acceperit,  quaestio 
est  facti  , quae  documentis  solvenda  est.  Nolim  tamen,  ut  ex 
facto,  si  constiterit  tibi,  inde  concludas  de  iurc  Principis  con- 
sensum semper  necessarium  esse  , ut  legatus  S.  Sedis  suuui 
expleat  officium,  aut  saltem  in  Principis  potestate  esse,  ut  an- 
tequam suo  fungatur  munere,  legatus  ipse  iuramrnlo  spondeat 
se  nil  in  legatione  acturum,  quod  iuribus,  consuetudinibus  ac 
libertatibus  Ecclesiae  praciudicium  afferat,  quemadmodum  par- 
bimcnla,  ut  aiunt,  Galliae  , et  quidam  doclores  hispaui  auda- 
cter asserere  non  dubitarunt.  Vide  M£moires  du  Clerg£  t.  7 , 
coli.  875,  1231  et  1423. 


§41. 

De  Apocrisariis  et  Vicariis  Apontolicis. 

Prima  Legatorum  divisio  esi1,  quod  alii  extraor- 
dinarii sint,  alii  ordinarii.  Extraordinarii  mittun- 
tur ad  peculiare  negotium  expediendum,  quorum 
proinde  officium,  absoluto  negotio,  expiral.  Ita  Zo- 
simus  Pontifex  S.  Augustinum  in  Caesariensem 
Mauritaniae  civitatem  legavit;  sic  Pontifices  ad  co- 
genda generalia  Concilia  , eisque  praesidendum 
Legatos  saepe  miserunt.  Ordinarii  sunt , qui  non 
alicui  peculiari  negotio  addicti,  sed  ad  quascunque 
causas  ecclesiasticas  mittuntur  , quorum  proinde 
officium  diuturnum  est  atque  perpetuum.  Huius 
generis  fuerunt  Responsales,  seu  Apocrisarii,  qui 
assidue  apud  Principes  Legali  erant , ut  omnia , 
quae  emergerent  negotia  , expedirent  et  responsa 
seu  mandata  exsequerentur  eorum , a quibus 
missi  fuerunt.  Horum  originem  Hincmarus  Rhe- 

mensis  tom.  I,  part.  206  deducit  ab  aetate  Con- 
stantini Magni : ex  quo  perspicuum  est , vix  data 
Ecclesiae  pace,  legationes  stabiles  exstitisse.  Vide 
Fr.  de  Roye,  de  Missis  Dominicis,  eorum  officio  et 
potestate  Andeg.  1672  edit.,  Lins,  1724.  At  praeter 
Apocrisarios,  qui  in  aula  regia  morabantur,  mu- 
nus legationis  stabilis  quibusdam  dissitarum  atque 
illustrium  civitatum  Episcopis  Romani  Pontifices 
concrediderunt,  qui  Vicarii  Apostolici  vocati  sunt, 
qualis  fuit  Vicariatus  Thessalonicensis  in  Illyrico, 
Arelatensis  in  Gallia.  Horum  initium  incompertum 
et  obscurum  est,  sed  dubitari  nequit , quin  a pri- 
mis saeculis  ducendum  sit,  cum  S.  Innocentius  I 
qui  novum  Vicarium  in  Illyrico  delegavit , id  se 
facere  professus  est : « praedecessores  nostros  i- 
mitatus  » ep.  ad  Rufum  5 apud  Labbaeum  t. 
5.  Multis  autem  facultatibus  cum  voluntariam  , 
tum  contentiosam  iurisdictionem  spectantibus  po- 
tiebantur, quas  recenset  Pius  VI  in  sua  resp.  super 
Nunt.  Apost.  c.  8. 


§42. 

De  legatis  natis,  seu  de  Primatibns. 

At  saeculo  Ecclesiae  IX  Vicariatus  Apostolici  ra- 
riores evaserunt , ex  iisque  originem  suam  duxe- 
runt Legali  nati,  qui  Ecclesiarum  suarum  praete- 
xtu legationis  sibi  vindicant  dignitatem  (cap.  9 de 
Legatis).  Vicariatus  enim  apostolicus  nonnisi  per- 
sonis initio  concessum  est,  et  jdcirco  non  iure  Vi- 
cariatus , sed  Pontificis  delegatione  obtinebatur. 
Attamen  cura  Romani  Pontifices  solerent  Episco- 
pos quarundam  illustrium  civitatum  eo  mune- 
Jn»t  . Can.  Vol.  I.  P.  II.  14 

re  decorare  , inde  factum  est , ut  generali  tandem 
concessione,  aut  consuetudine  quadam  , ius  Apo- 
stolici  Vicarialus  Sedibus  earumdem  civitatum  ad- 
necteretur,  atque  adeo  non  amplius  personalis  di- 
gnitas, sed  realis  habita  est;  quae  quidem  sine  no- 
va Apostolicae  Sedis  concessione  in  successorem 
transiret.  IIoc  privilegio  aucta  est  Ecclesia  Salis- 
burgensis  in  Germania,  Rhemensis,  Bituricensis  et 
Lugdunensis  in  Gallia  , Pisana  in  Italia  , Toletana 
in  Hispania  , earumque  Ecclesiarum  Episcopi  di- 
cti sunt  tum  Legali  nati,  tum  etiam  Primates,  quod 
primum  honoris  et  dignitatis  locum  inter  Episco- 
pos suae  legationis  tenerent.  Iluiusmodi  Legati  nati 
multis  facultatibus  et  praerogativis  donabantur  , 
non  tamen  adeo  amplissimis,  quibus  Vicarii  Apo- 
stolici  potiebantur.  Verum  quae  initio  amplissima 
fuit  iurisdictio,  ea  modo  minima  aut  nulla  est,  ad- 
eoque  Legatis  nunc  titulus  sine  re  et  nomen  solum 
absque  ulla  potestate  relictum  est,  si  excipias  for- 
san Archiepiscopum  Strigoniensem,  qui  legationis 
natae  munus  in  Ilungaria  hodiedum  etiam  exer- 
cere videtur.  Vide  Cherrier  op.  cit.  t.  2 , § 185  , 
198  et  254. 


§43. 

De  Legatis  a latere  et  Nnntils. 

Igitur  a saeculo  XV  ad  nostram  usque  aetatem 
legatis  natis  suffecti  sunt  Legali  missi,  hoc  est  Car- 
dinales a latere  Pontificis  missi,  et  Nuntii  Aposto- 
lici,  qui  apud  aulas  regias,  aut  nationes  exteras  le- 
gatorum munere  fungerentur.  Iluiusrei  causam  sic 
exponit  de  Marea  op.  c.  1.  7,  c.  39,  n.  6 : « RR. 
PP.,  cum  intelligerent  Metropolitanos  ferre  nolle 

uni  ex  suo  corpore  conferri  ius  perpetuae  praece- 
dentiae, existimarunt  mittendos  esse  legatos  in  Gal- 
lia, et  in  alia  regna.  » 

lam  vero  Legati  a latere,  et  Nuntii  Apostolici  in 
multis  potestate  pares  sunt , sed  in  multis  plane 
differunt.  Pares  sunt: 

1®  Quia  utriusque  auctoritas  ordinaria  est  ad 
instar  Proconsulum,  aliorurnque  Praesidum  , qui- 
bus olim  Romani  certas  provincias  moderandas 
committebant  (cap.  2 de  off.  Leg.  in  C).  Quare 
auctoritate  ordinaria  possunt  edere  statuta  , quae 
perpetuam  vim  habeant , per  textum  in  cap.  ne- 
mini de  off.  Leg.  in  quo  haec  habentur  : « Ne- 
mini dubium  esse  volumus  , quin  Legatorum  A- 
poslolicae  Sedis  statuta  edita  in  provincia  sibi 
commissa  durent , tanquam  perpetua  , licet  eam- 
dem  poslmodum  sint  egressi;  » 

2°  Quia  universas  causas , quae  appellationem  , 
vel  querimoniam  ad  eorum  audientiam  perve- 
niunt, audire  possunt  et  debent  (cap.  3,  eod.  tit. 

3°  Quia  ipsorum  officium  non  expirat  morte 
Pontificis,  a quo  mittuntur  (cap.  3,  eod.  in  0). 

Sed  Legatus  a latere  in  multis  eminet  dignita- 
te, et  auctoritate.  Aequum  enim  est,  ut  Cardinalis 
Legatus  a latere  Pontificis  missus,  caeleris  Legalis 
sive  Nuntiis  dignitate  et  iure  antecellat.  Dignitate 
quidem  eminet,  quia,  ipso  in  aliquam  provinciam 
adventante,  minorum  Legatorum  , si  ibiden?  fue- 
rint, auctoritas  silet  (cap.  8 de  off.  Leg.)  Deinde 
Apostolicae  dignitatis  insignibus  utitur , eoque 
praesente,  Archiepiscopus  et  Pariarcha  nequeunt 
praeferre  Crucem  (cap.  23  de  privileg.). 

Praeterea  Legatus  a latere  eminet  auctoritate  , 
quia  in  provincia  Legationis  suae  quoscumque 

percussores  Clericorum  absolvit,  confert  tum  Be- 
neficia liberae  collationis  cum  Ordinario  concur- 
rens, et  inter  ipsos  datur  praeventioni  locus,  tum 
etiam  Beneficia  patronatus  ecclesiastici,  non  tamen 
laici;  et  aliis  huiusmodi  iuribus  potitur,  quae  late 
explicant  interpretes  ad  tit.  de  offic.  Leg.  in  6. 

Haec  autem  omnia  Nuntiis  Apostolicis  denegan- 
tur, tantumque  eis  licet  in  sua  provincia  absolvere 
sibi  subditum  ab  excommunicatione  ob  violentam 
manuum  iniectionera  in  Clericum.  Caetera  vero 
ipsorum  iura  ex  Pontificis  diplomatibus,  quibus 
instruuntur,  dignoscenda  omnino  sunt.  Quin  imo 
non  solum  de  Nuntiis  Apostolicis,  verum  etiam  de 
ipsis  Legatis  a latere  certa  regula  statui  nequit  , 
quod  ad  ipsorum  potestatem  attinet , cum  a Car- 
dinali De  Luca  discursu  33  ad  Concil.  Trid.  ve- 
rissime traditum  sit,  t id  totum  pendere  a tenore 
facultatum. 

Legatorum  potestatem  late  explicat  Giraidus  Exposit.  luris 
Ponlific.  part.  1,  tit.  20  sect.  170,  et  passim  Interpretes  omnes 
lib.  1 Decretalium  ad  tit.  XXX  de  officio  Legati. 

CAPUT  V. 

DE  PATRIARCHIS,  EXARCHIS  ET  METROPOLITIS 

§44. 

De  horom  nominum  origine  et  etymologia. 

i Apostoli,  ut  ait  Tertullianus  de  praescriptione 
adversus  haereses,  cap.  20,  Ecclesias  apud  unam- 
quamque civitatem  condiderunt.  » Itaque  in  sin- 
gulis Ecclesiis  Episcopus  positus  fuit,  qui  ipsas  re- 
geret. Quamobrem  Cyprianus  in  ep.  59,  alias  55, 
scripsit:  c Singulis  Pastoribus  porlio  gregis  fuit 
adscripta,  quam  regat  unusquisque  et  gubernet. » 
At  vero  inter  ipsos  singularium  ecclesiarum  ordo 
quidam  inductus  est,  ut  eorum  munus  reliquis  u- 
nius  aut  plurium  provinciarum  Episcopis  emine- 
ret: qui  quidem  Episcopus  primum  Metropolita- 
nus, quod  plerumque  in  Urbe  provinciae  metropoli 
degeret,  deinde  Archiepiscopus,  veluti  primus  inter 
Episcopos,  tum  Exarcha , seu  princeps  Dioeceseos 
(dioecesis  autem  est  nexus  plurium  provinciarum, 
sive  civilium,  sive  ecclesiasticarum),  et  novissime 
Patriarcha,  seu  Pater  Patrum  vocatus  est.  Igitur 
antiquitus,  nomina  Metropolitae,  Archiepiscopi,  E- 
xarchae  Dioeceseos,  et  Patriarchae  unum  ideraque 
significabant, eum  nimirum  Episcopum, qui  integrae 
alicui  provinciae,  aut  pluribus  invicem  provinciis 
praeerat.  Postmodum  vero  his  nominibus  propriae 
notiones  subiectae  sunt,  ut  modo  Patriarcham  in- 
telligamus,  qui  provinciis  plurium  Dioecesium  prae- 

feclus  esi;  Exarcham,  qui  pluribus  provinciis  unius 
Dioeceseos  praesidet,  unde  el  Patriarcha  minor  ap- 
pellari consuevit,  Metropolitanus,  qui  in  unam  pro- 
vinciam iurisdiclionem  obtinet,  atque  modo  Metro- 
politani el  Archiepiscopi  nomen  promiscue  usurpa- 
lur.  Nomen  autem  Primatis  adhuc  commune  prae- 
dicatum est,  nec  peculiare  munus  significat  : illis 
enim  tribuitur  qui  principem  aliquem  locum  in  Ec- 
clesiae hierarchia  tenent.  Sic  Summum  Pontificem 
ratione  supremae  potestatis  Primatem  totius  Ec- 
clesiae vocamus,  eodemque  pacto  Patriarcham,  Pri- 
matem, Patriarchatus,  Exarcham,  Primatem  Pro- 
vinciarum unius  Dioeceseos  , ut  Metropolitanum 
provinciae  primatem  appellare  possumus.  Eo  ta- 
men nomine  peculiariter  insigniti  sunt  Legati  nati, 
de  quibus  supra. 


§45. 

De  origine  potestatis  ipsornm. 

Quamquam  primis  Ecclesiae  saeculis  nomen 
Patriarchae  ignotum  fuerit,  quod  nonnisi  suh  Con- 
cilii Chalcedonensis  tempore  usurpari  coepit , res 
tamen,  seu  dignitas  co  nomine  significata  extabat 
omnino.  «Namque,  ut  observat  Natalis  Alexander 
Hist.  Eccl.  sec.  IV,  cap.  5,  art.  1 spectatissimae 
erant  in  Ecclesia  tres  Sedes  primariae,  quae  cae- 
leris eminebant  omnibus,  quod  a S.  Petro  funda- 
tae essent,  Romana  scilicet,  Alexandrina  et  Antio- 
chena , quarum  Episcopi  jurisdictione  ampliori 
fruehantur,  multisque  non  modo  provinciis,  verum 
etiam  Dioecesibus  praeerant.  De  his  Nicaeni  Con- 

cilii  I Canon  6:  Antiqua  consuetudo  servetur  per 
Aegyptum,  Lybiam,  et  Penlapolim,  ita  ul  Alexan- 
drinus Episcopus  horum  omnium  habeat  potesta- 
tem , quia  et  Urbis  Romae  Episcopo  parilis  mos 
est.  Similiter  autem  et  apud  Antiochiam  caeteras- 
que  provincias  suis  privilegia  serventur  Ecclesiis. 
De  his  et  canon  secundus  Conslanlinopolitani  Con- 
cilii: Secundum  regulas  constitutas  Alexandriae 
quidem  Episcopus  ea,  quae  sunt  in  Aegypto,  tan- 
tum gubernet:  Orientis  autem  Episcopi  solius  0- 
rienlis  curam  gerant,  servatis  honoribus  primatus 
Ecclesiae  Antiochenae  , qui  in  regulis  Nicaenae 
Synodi  continentur,  Romani  patriarchae  non  me- 
minit, quia  nulli  praescribi  poterant  ipsi  limites 
cum  eius  iurisdiclio  et  auctoritas  in  lotum  orbem 
chrislianum  fundaretur.  » 

Hactenus  Natalis  Alexander,  cui  Doctores  omnes 
facile  concedunt,  Ecclesias  patriarchales Romanam, 
Alexandrinam,  et  Antiochenam  a S.  Petro  funda- 
tas fuisse;  dant  quoque  libenter,  Principis  Aposto- 
lorum institutionem  ad  conciliandam  eisdem  Ec- 
clesiis quamdam  auctoritatem,  et  splendorem  plu- 
rimum valuisse.  Sed  contendunt,  iura  ct  privilegia 
patriarchalia  , quibus  Alexandrina  et  Antiochena 
Ecclesiae  auctae  fuerunt,  ex  sola  Petri  fundatione 
uriginem  non  habuisse  , neque  etiam  habere  po- 
tuisse. Namque  Apostolica  fundatio  Ecclesiam  A- 
postolicam  facit,  non  palriarchalem;  hinc  plures  a- 
lias  Ecclesias  Petrus  fundavit  rexilque;  nec  tamen 
patriarchales  habitae  sunt;  sic  eliam  Ecclesiae  ah 
Apostolis  fundatae  sunt  Aposlolicae,  non  item  pa- 
triarchales. Enimvero  ad  palriarchalem  Ecclesiam 
constituendam  necesse  est,  ut  eadem  Ecclesia  tum 
super  Ecclesia,  tum  super  Metropolitis,  non  unius, 

sed  plurium  provinciarum  insignibus  privilegiis  et 
iuribus  augeatur. 

Quaeritur  itaque  undenam  iura  et  privilegia  pa- 
triarchalium  Sedium  orta  sint?  De  Marea,  Valesius, 
Pagius,  Allatius,  Tbomassinus  , aliique  doctissimi 
viri  primam  patriarchalis  potestatis  originem  A- 
postolicae  institutioni,  hoc  est  S.  Petro  attribuunt; 
contra  vero  Dupinius,  aliique  praesertim  recentio- 
res  Canonistae  non  Apostolis,  sed  antiquis  Eccle- 
siarum moribus  acceptam  referunt.  Nos  pro  insti- 
tuti nostri  ratione  argumenta  utriusque  sententiae 
breviter  indicabimus. 

Itaque  doctores,  qui  Patriarcharum  originem  a 
receptis  Ecclesiarum  moribus  derivant,  ita  ratio- 
cinantur. Quum  Ecclesia  Alexandrina  , et  Antio- 
chena plurium  provinciarum  essent  capita  , ad 
quas  proinde  caeteri  Episcopi,  negotiorum  causa, 
frequentes  conveniebant,  quum  etiam  ab  iisdem 
Sedibus  lux  evangelicae  veritatis  circumstantibus 
provinciis  refulserit , hinc  factum  est , ut  earum 
Episcopi,  veluti  Parentes  aliarum  Ecclesiarum  ha- 
berentur , «et  progressu  temporis , Episcopis  non 
repugnantibus , quaedam  sibi  iura  super  alias 
Ecclesias  vindicarent.  Rem  vero  ita  se  habuisse 
satis  compertum  esse  existimant  ex  canone 
VI  Concilii  Nicaeni , qui  est  huiusmodi : < An- 
tiqui mores  serventur  in  Aegypto  , Lybia  , et 
Pentapoli , ut  Alexandrinus  Episcopus  horum  o- 
mnium  habeat  potestatem. » Verba  enim  antiqui 
mores  serventur  arbitrantur  satis  ostendere  non 
ius  novum  a Concilio  conditum,  sed  veterem  con- 
suetudinem, qda  ius  patriarehicum  nitebatur,  con- 
firmatam esse.  Concludunt  igitur  patriarcharum 
potestatem  moribus,  et  consuetudine  primum  in- 

ductam,  postea  Conciliorum  decretis  constabili- 
tam. 

Alterius  sententiae  patroni  in  primis  aiunt,  Con- 
cilii Nicaeni  canonem  Dupinio,  suisque  asseclis 
minime  favere.  Nam  quaestio  est  de  prima  patriar- 
chalium  iurium  origine , de  qua  ne  verbum  qui- 
dem in  eo  canone  : in  eoque  tantummodo  agitur 
de  constituendis  finibus,  intra  quos  Patriarcharum 
potestas  in  posterum  contineretur.  Igitur  ea  verba 
antiqui  mores  serventur  ad  fines  Patriarchatuum 
designandos,  non  vero  ad  originem  patriarchalium 
iurium  demonstrandam  pertinent. 

Quibus  positis,  ex  notissima  S.  Augustini  regula 
lib.  IV  de  Baptismo  contra  Donatistas  cap.  24  : 
« Quod  universa  tenet  Ecclesia  , nec  Conciliis  in- 
stitutum, sed  semper  retentum  est,  nonnisi  aucto- 
ritate Apostolica  traditum  rectissime  creditur,  » 
legitime  inferunt  patriarchalia  iura,  cum  adeo  an- 
tiqua sint,  ut  eorum  origo  non  appareat,  neque  a 
Conciliis  instituta,  sed  semper  in  Ecclesia  retenta 
fuerint,  non  a moribus  et-  antiqua  Ecclesiarum 
consuetudine,  bene  vero  ab  institutione  Apostolica 
profecta  esse. 

Quae  quidem  sententia  videtur  nobis  probabilior 
esse,  et  quasi  certa,  eo  vel  maxime  quod  in  scri- 
ptis Sanctorum  Patrum  passim  legimus,  patriar- 
chales  Sedes  a Petro  condecoratas  et  sublimatas 
fuisse;  quibus  verbis  aperte  significatur,  ea  omnia 
privilegia  potestatemque,  quibus  insignitae  fue- 
runt, ab  ipso  Petro,  non  aliunde  accepisse.  Verum 
hoc  loco  praeterire  non  possumus  haec  verba  S- 
Leonis  Magni  in  Epist.  XIV  ad  Anastasium  Thes- 
salonicensem Episcopum  : « Inter  beatissimos  A- 
poslolos  in  similitudine  honoris  fuit  quaedam  di- 

screlio  potestatis;  et  quum  omnium  par  esset  ele- 
ctio, uni  tamen  datum  est,  ut  caeleris  praeemine- 
ret. De  qua  forma  Episcoporum  quoque  est  orta 
distinctio,  et  magna  ordinatione  provisum  est,  ne 
omnes  sibi  omnia  vindicarent;  sed  essent  in  singulis 
provinciis  singuli,  quorum  inter  fratres  haberetur 
prima  sententia : et  rursus  quidam  in  maioribus 
urbibus  constituti,  sollicitudinem  susciperent  am- 
pliorem, per  quos  ad  unam  Petri  sedem  universa- 
lis Ecclesiae  cura  conQueret,  et  nihil  usquam  a 
suo  Capite  dissideret.  » Igitur  Apostoli  Metropoli- 
tas in  singulis  provinciis,  et  in  maioribus  urbibus 
Patriarchas  instituerunt,  sequuti  exemplum  i- 
psius  Christi,  qui  regimen  Ecclesiae  suae  ita  con- 
stituit , ut  Petrus  Apostolis  , et  Petri  Successores 
caeleris  Episcopis  auctoritate  praeessent. 

De  his  uberius  et  fusius  disserunt  Petrus  De 
Marea  de  Concord.  Sacerd.  et  imper.  lib.  1,  cap. 
3 , § 7 ; Thomassinus  De  vel.  et  nov.  Eccl.  disci- 
plin.  part.  1 , lib.  1 , cap.  7 et  8;  Pagius  Critica 
ad  an.  97;  et  Dupinius  Disciplin.  Eccles.  diss.  1, 
§.  8. 

De  origine  Patriarcharum  reliquae  duae  sunt 
opiniones,  de  quibus  non  valde  laborandum  est, 
cum  solido  fundamento  careant.  Prima  est  Lau- 
noyi,  qui  in  sexto  canone  Concilii  Nicaeni  actum 
esse  contendit  de  iure  metropolilico , non  vero  de 
iure  palriarchico , quia  canon  Metropolitas  nomi- 
nat, non  Patriarchas;  ex  quo  consequeretur,  Pa- 
triarchalum  non  modo  Ecclesiarum  Antiochenae 
et  Alexandrinae,  verum  etiam  Ecclesiae  Romanae 
in  universum  Occidentem  eo  Concilio  recentiorem 
esse. 

Launoyo  respondet  Natalis  Alexander  Hist.  Ec- 

cies.  sect.  IV  , disseri.  20,  propos.  1:  « Nomen 
Patriarcharum  post  Nicaenae  Synodi  tempora  in- 
valuisse, sed  rem  ipsam  nihilominus  exstitisse  ante 
Concilium  Nicaenum.  Natura  enim  ita  compara- 
tum est,  ut  nomina  rebus  ipsis  posteriora  sint... 
Canon  sextus  Nicaenae  Synodi  Metropolitanos  no- 
minat, non  Patriarchas  : quoad  proprium  nomen 
concedo,  quoad  rem  ipsaro  nego.  » Et  revera  Ni- 
caenum canonem  de  Patriarchis  loquutum  esse , 
sic  probat  initio  eiusdem  dissertationis:  « Episcopi 
qui  Dioecesim  , id  est  multas  provincias  regunt , 
non  sunt  Metropolitani  simplices,  sed  Patriarchae; 
atqui  canon  sextus  Nicaeni  Concilii  agit  de  Epi- 
scopis , qui  regunt  Dioecesim  , id  est  multas  pro- 
vincias , et  quibus  subsunt  plures  Metropolitani  ; 
non  agit  igitur  de  simplicibus  Metropolitanis,  sed 
ile  Patriarchis.  Agit  enim  hic  canon  de  Alexandri- 
no Episcopo,  cui  Aegypti , Libyae  , Penlapoleos  , 
Thebaidis,  Mareotae  , Ammoniacae , et  Mareotidis 
provinciae  parebant,  ut  ex  Sancto  Epiphanio  hae- 
resi  68,  ei  ex  illo  canone  colligitur,  et  cui  decem 
ad  minus  Metropolitae  suberant,  ut  colligitur  ex  e- 
pistola  Theodosii  Imperatoris  ad  Dioscorum,  quae 
refertur  in  Concil.  Chalcedon,  actione  prima.  Agit 
dc  Antiocheno  Episcopo  , cui  subjiciebantur  o- 
mnes  Orientis  provinciae , ut  colligitur  ex  Sancio 
loanne  Chrysostomo  homilia  3 ad  populum  An- 
tiochenum , ct  ex  Sancto  Hieronymo  in  epistola 
ad  Pammachium  , Asiana  , Pontica  , ct  Thracioa 
Dioecesibus  exceptis,  quae  ab  Exarchis  suis  admi- 
nistrabantur una  cum  suis  Synodis  , ut  constat  ex 
canone  XI  Synodi  Constanlinopolitanae  Oecumeni- 
eae  II.  Agit  denique  de  Romano  Episcopo,  qui  toti 
Occidenti  praeerat,  ut  colligitur  ex  Sancio  Basilio 

epistola  20;  ex  Sancto  Augustino  lib.  1 contra  Ju- 
lianum cap.  2 ; ex  Sancto  Hieronymo  in  epistola 
ad  Marcum,  et  in  lib.  adversus  Vigilantium;  et  ex 
Innocentio  I in  epistola  ad  Decentium  Eugubinum 
Episcopum.  Agit , inquam,  de  Romano  Pontifice, 
cui  septem  vel  octo  Dioeceses  subjiciebantur  , ni- 
mirum duae  in  Italia,  solidum  Illyricum,  quod  ex 
una  Dioecesi  postea  in  duas  discerptum  est , Gal- 
liae, Britanniae,  Hispaniae,  et  Africae.  Itaque  ca- 
non sextus  Nicaeni  Concilii  agit  de  Episcopis,  qui 
Dioecesim  regunt,  id  est  multas  provincias,  et  qui- 
bus subsunt  plures  Metropolitani]:  ac  proinde  non 
agit  de  simplicibus  Metropolitanis,  sed  de  Patriar- 
chis. » 

Altera  opinio  eorum  est,  qui  censent,  Patriar- 
chas et  Metropolitas  iure  divino  institutos.  Opinio 
omnino  falsa  ; nam  catholici  Doctores  omnes 
consentiunt,  graduum  et  potestatis  inter  Episcopos 
distinctionem  a Christo  institutam  non  esse,  adeo- 
que  Episcopos  divino  iure  esse  pares  inter  se  or- 
dine et  potestate.  « Ratum  illud,  ait  Thomassinus 
de  vet.  et  nov.  Eccl.  discipl.  p.  1,  lib.  1,  cap.  7, 
certumque  est,  iure  divino  niti  Principatum  Epi- 
scoporum in  privatis  Dioecesibus,  tum  Papae  super 
Episcopos  omnes  orbis : cum  Metropolitanorum  , 
Exarcharum  , Patriarcharumque  auctoritas  eccle- 
siastica ab  institutione  originem  ducat.  > Quare 
Dupinius  de  antiq.  Eccles.  discipl.  diss.  i , § G : 
* Metropoliticam,  inquit,  aut  patriarchicam  digni- 
tatem a Christo  institutam  fuisse,  merum  commen- 
tum est,  quod  ne  verisimilitudinis  quidem  umbram 
habet.  » 

Patriarchis  Alexandrino  et  Antiocheno  duo  post- 
ea Patriarchae  accesserunt.  Nam  Antistites  Con- 

stantinopoii tani  auctoritate  Synodi  Constantinopo- 
litanae  I,  et  subreplitio  canone  28  Synodi  Chalce- 
donensis  fulti , cum  Romanis  Pontificibus  de  pa- 
triarchali  dignitate  diu  et  pertinaciter  concerta- 
runt. S.  Leo  ac  Gelasius  diu  obstiterunt,  nec  um- 
quam  adduci  potuerunt , ut  canonem  reciperent , 
confirmarentque  , imo  diserte  exploserunt  ac  re- 
probarunt. Verum  ad  quamlibet  schismatis  occa- 
sionem removendam,  tum  quia  Episcopus  Constan- 
tinopolitanus  Imperatoris  fretus  auctoritate  paro- 
chialia  iura  exercere  non  destiterat,  tum  quia  cae- 
teri  Patriarchae  iuri  suo  iamdiu  cessisse  videban- 
tur , Apostolica  tandem  Sedes  tum  eamdem  Ec- 
clesiam Constanfinopolilanam  , tum  etiam  Eccle- 
siam Hierosolymitanam,  eo  insigni  titulo  in  Conci- 
lio Chalcedonensi  iam  donatas,  Patriarchatus  ho- 
nore et  iuribus  exornavit.  Innocentius  autem  III 
in  Concilio  Lateranensi  IV  hunc  dignitatis  ordi- 
nem inter  Patriarchas  constituit,  « ut  post  Roma- 
nam Ecclesiam,  quae  disponente  Domino  super  o- 
mnes  alias  ordinariae  potestatis  obtinet  principa- 
tum, Constantinopolitana  primum,  Alexandrina  se- 
cundum , Antiochena  tertium  , Hierosolymitana 
quartum  locum  obtineat.  > 

Quod  autem  exarchas  et  metropolitas  spectat  in 
eam  sententiam  libentius  imus,  quae  ipsorum  in- 
stitutionem apostolis  acceptam  refert,  quandoqui- 
dem huiusmodi  dignitatum  specimen  quoddam,  et 
valde  perspicuum  ab  Apostolis  relictum  est,  prae- 
sertim in  Tito  et  Timotheo,  quorum  alteri  insula 
Cretensis,  et  alteri  tota  Asiana  provincia  commissa 
est.  Cum  vero  apostolicam  institutionem  dicimus, 
eo  nomine  intelligi  volumus,  non  apostolos  singu- 
los, sed  totum  Collegium  Apostolorum,  sive  eius 

collegii  capul  et  principem  S.  Petrum  ob  id  maxi- 
me, quia  Christus  in  Ecclesiae  institutione  nullum 
potestatis  gradum  inter  Petrum  et  Episcopos  con- 
stituit ; haec  autem  graduum  accessio  fleri  nou 
potuit,  nisi  supremae  lotius  Ecclesiae,  eiusque  ca- 
pitis auctoritate,  cum  in  unaquaque  societate  in- 
stitutio novorum*munerum  publicorum  ad  sum- 
mam potestatem  pertineat. 

§46. 

De  Patriarcharum  turibus. 

Inter  lura  Patriarcharum  tria  erant  praecipua. 
Primum  erat  ius  consecrandi  Metropolitas,  eisque 
pallium  tribuendi  , postquam  tamen  ipsimet  Pa- 
triarchae a Romano  Pontifice  pallium  accepissent. 
Ordinationes  vero  Episcoporum  ad  Metropolitas 
perlinebant.  Verum  hac  in  re  non  una  eademque 
obtinuit  ubique  disciplina:  nam  Patriarcha  Ale- 
xandrinus peculiari  iure  fruebatur  non  modo  Me- 
tropolitas , sed  cunctos  etiam  sui  Patriarchatus 
Episcopos  confirmandi  consecrandique.  Hinc  per 
Nicaenam  Synodum  damnata  est  Meletii  Lycopo- 
litani  Episcopi  audacia  , propterea  quod  per  pro- 
vincias Aegypti,  quarum  Meletius  Metropolitanus 
erat,  Episcopos  ordinasse! , eoque  pacto  sibi  ius 
arrogasset , quod  ad  Patriarcham  Alexandrinum 
perlinebat. 

Alterum  Patriarcharum  ius  erat,  ex  provinciis 
sibi  subiectis  Synodos  cogere,  eisdemque  praesi- 
dere. 

Tertium  erat  a Metropolitarum  iudiciis  appella- 
tiones accipere. 

Erant  praeterea  Patriarchis  alia  iura,  iusex.gr. 
canones  ad  universam  Ecclesiam  spectantes  Metro- 
politis et  Episcopis  patefaciendi , ius  enormium 
criminum  veniam  sibi  reservandi,  ius  Stauropegii, 
seu  ius  figemli  crucem  in  novi  monasterii  erectio- 
ne, quo  fiebat,  ut  ab  Episcopis  exemptum  pote- 
state , sub  immediata  patriarchae  jurisdictione 
subiiceretur,  et  alia  eiusdem  generis  , quae  apud 
canonicae  rei  interpretes , et  praesertim  apud 
Thomassinum  de  v§t.  et  nov.  Eccl.  discipl.  pari. 
1,  lib.  1,  cap.  9 et  lib.  11,  cap.  58,  et  apud  eru- 
ditum Auctorem  dissertationis  de  Patriarchis  Ro- 
mae ann.  1776  editae  , abunde  descripta  atque 
illustrata  invenientur. 

Enuntiati  <{uatuor  Orientis  Patriarchalus  iaindudum  exlincli 
sunt,  una  permanente  Romana  Sede,  quae  missis  in  irritum 
omnibus  inferorum  conalibus  , perpetuo  stabit  in  ea  petra  , 
in  qua  divinitus  fundata  est.  At  ex  ruinis  Patriarchatuum 
Orientalium,  pro  sectarum  multitudine  et  varirtate  , multi 
patriarchae  emerserunt , inter  quos  Antiochenus  Patriarcha 
Graecorum  Melchitarum , Patriarcha  Antiochenus  Maroni- 
tarum,  Antiochenus  Patriarcha  Syrorum,  Patriarcha  Babylo- 
nensis  nationis  Chaldaeorum  in  Mesopotamia  , et  Patriarcha 
Ciliciae  Armenorum,  qui  catholici  sunt,  communionem  et  gra- 
tiam Apostolicae  Sedis  habentes.  Hisce  Patriarchis  eadem  fere 
utra,  quibus  Patriarchae  antiqui  fruebautur,  Apostolica  Sedes 
largiri  solet.  Sed  necesse  est,  ut  novus  quisque  Patriarcha  ad 
praescriptas  formulas  et  catholicam  fidem  profiteatur  , et  sa- 
cramentum fidelitatis  praestet,  tum  suae  electionis  confirmatio- 
nem, et  pallium  a Romano  Pontifice  consequatur.  Vide  Constic 
Benedicti  XIV  « NUPER  AD  NOS  » datum  die  16  Martii  * 7A3. 
('acleruiu  spiritualis  cura  catholicorum  lalini  litus  in  iis  re- 
gionibus degentium  delegatis  aposlolicis,  et  raissionariis  com- 
missa est.  Ne  palriarchaiiuin  Orientis  Sedium  memoria  inter 
catholicos  penitus  oblilerctur,  S.  S.  Patriarchas  latinos  creare 
solet,  qui  titulum  quatuor  antiquorum  Sedium  Conslanlinopo- 
litanac  , Alexandrinae,  Antiochenae  et  Hierosolymitanae,  ac 

praerogativas  honoris  habent,  quin  imo  Pius  IX  Litteris  Aposto- 
licis  • NULLA  CELEBRIOR  » 23  lulii  1847  exercitium  iuris- 
dictionis  latini  Patriarchae  Hierosolymis  restituit  cum  residcn- 
tiae  obligatione,  et  allocutione  habita  in  consistorio  secreto  4 
Octobris  eiusdem  anni  « QUISQUE  VESTRUM  » factum  hoc 
Cardinalibus  nuntiat,  novumque  nominat  Patriarcham. 

In  Ecclesia  Occidentali  sunt  alii  Patriarchae  minoret  dicti, 
videlicet  Patriarcha  Venetus,  Holi.  Pat.  Venet.  Heidelb.  1776; 
Ulysiponensis,  Clem.  XI  Constit.  « IN  SUPREMO  » 1716;  et 
ludiarum,  de  quo  Lequien  Oriens  Christianus  t.  1,  qui  Roma- 
nae Sedis  privilegio  Patriarcharum  nomine  donati  fuerunt,  iu- 
risdictione  tamen  Metropolitas  non  sqperant,  quippe  nomine 
dempto,  in  reliquis  sunt  similes  inter  se. 


§47. 

De  Exarchorum  et  Primatuum  turibus. 

Tres  in  Ecclesia  Orientali  Exarchae  exstiterunt, 
Ephesinus  in  Dioecesi  Asiana , Heracleensis  in 
Thracia  , et  Caesareensis  in  Pontica.  Alii  orien- 
tales Episcopi  exarchorum  titulo  cohonestaban- 
tur, ut  Metropolitanus  Cyprensis,  et  Episcopus 
Thessalonicensis.  Vide  Cl.  Binterim  « Denkwiirdig- 
keiten  der  Christi.  Katholischen  Kirche.  » vol.  3. 
Ili  fere  omnia  Patriarcharum  iura  exercebant , 
paulo  quidem  Patriarchis  inferiores,  Metropolitis 
tamen  dignitate  superiores.  Sed  iamdudum  inte- 
rierunt , quandoquidem  ex  eorum  provinciis  Pa- 
triarchatus  Constantinopolitanae  Ecclesiae  erectus 
fuit , relicto  exarchis  dumtaxat  nomine  et  honore 
consessus.  Hi  porro  neutiquam  confundendi  sunt 
cum  Exarchis  , qui  veluti  supremi  Imperatorum 
Orientalium  duces,  et  sub  hoc  Exarcharum  titulo, 
Longobardis  in  Italia  resistebant,  et  Imperii  graeci 
reliquias  in  ea  tutabantur  , licet  per  impotentiam 

et  avaritiam  maiora  fere,  quam  hostes  ipsi  damna 
suis  offerebant.  Horum  primus  fuit  Longinus  Pa- 
tricius, qui  anno  568  Ravennam  missus  fuit,  po- 
stremus fuit  Eutychius,  sub  quo  ultimus  Rex  Lon- 
gobardorum , Ravenna  expugnata,  finem  exarcha- 
tus  fecit  circa  an.  752  : hac  ratione  Exarchae 
graeci  Ravennae,  annos  circiter  185  praefuerunt. 
Frequentissima  in  ecclesiasticis  historiis  illorum 
mentio  occurrit,  ideoque  cum  aliis  Exarchis  mi- 
nime sunt  confundendi.  Nunc  ad  Primates. 

Primates  initio  vocati  fuerunt  Episcopi  , qui 
principem  locum  aliquem  in  Ecclesia  tenerent. 
Sic  Romanum  Pontificem  legimus  totius  Ecclesiae 
Primatem  interdum  vocalum  esse;  et  Concilium 
Chalcedonense  act.  XVI , « Ecclesia  Romana , in- 
quit , semper  habuit  Primatum.  » Et  in  eodem 
Concilio  Patriarcha  vocatur  Primas  Dioeceseos. 
In  Africa  Metropolitae  vocabantur  Primates,  seu 
primae  Sedis  Episcopi;  id  quod  ex  cap.  19  colle- 
ctionis Africanorum  Conciliorum  manifestum  est. 
Prima  autem  Sedes  in  provinciis  Africae  non  erat 
alicui  Ecclesiae  affixa,  sed  ius  metropolilicum,  seu 
Primatus,  de  civitate  alia  in  aliam  transferebatur, 
et  semper  Episcopo,  qui  non  aetate,  sed  ordina- 
tione senior  esset,  tribuebatur;  excepta  Carthagi- 
ne, cuius  Episcopus  provinciae  Africae  sic  dictae 
firmiter  Metropolita,  seu  Primas  habebatur.  Extra 
quoque  Africam  Metropolitae  Primates  provinciae 
dicebantur.  In  Concilio  Bracarensi  I can.  6 haec 
habentur:  < Item  placuit, ut,  conservato  Metropo- 
litani Episcopi  Primatu,  caeteri  Episcoporum  se- 
cundum suae  ordinationis  tempus  alius  alio  se- 
dendi deferat  locum.  > Et  S.  Leo  Magnus  ep.  53 
ad  Anatolium  CP.  Episcopum  scribit : « Non  con- 

Instil.  Cun.  Vol.  I.  P.  11.  45 

vellantur  provincialium  iura  Primatuum,  nec  pri- 
vilegiis antiquitus  institutis  Metropolitani  frau- 
dentur Antistites.  » 

Primates  vero  peculiari  et  proprio  nomine  ap- 
pellantur Episcopi  earum  Sedium  Episcopalium, 
quibus  Sedibus  Vicarialus  Apostolici  dignitas  quon- 
dam adnexa  fuit;  huiusmodi  sunt  Arelatensis, 
Lugdunensis  in  Gallia,  Moguntinus  in  Germania, 
Toletanus  in  Hispania,  Pisanus  in  Italia,  aliique. 
His  modo  solum  honoris  nomen  sine  ulla*  potestate 
relictum  est.  Non  audemus  tamen  idem  asserere 
de  Hungariae  Primate , utpote  qui  appellationes 
a sententiis  omnium  Archiepiscoporum  Hungariae 
etiam  in  praesentiarum  recipit. 

Quod  denique  ad  Archiepiscopos  attinet,  S.  Isi- 
dorus  Hispalensis  in  tract.  de  Etymologiis  cap.  12 
ex  quo  sumptus  est  can.  clericus  dist.  21:  c Ar- 
chiepiscopus,  inquit,  graeco  dicitur  vocabulo,  quod 
sit  summus  Episcoporum;  tenet  enim  vicem  Aposto- 
licam,  et  praesidet  tam  Metropolitanis , quam  Epi- 
scopis. * Modo  autem  Archiepiscopus  et  Metropo- 
lita  idem  sonant,  neque  amplius  duae  sunt  distin- 
ctae dignitates  , sed  una  eademque  ; quin  imo  si 
contingat,  ut  Archiepiscopus  nullos  Episcopos  Suf- 
fraganeos  habeat , neque  est , neque  Metropoli ta 
dici  poterit. 

Conf.  P.  Dande  S.  I.  Hierarch.  cap.  4. 


Digitized  by  Google 


CAPUT  V. 


227 


§48.  , 

De  Metropolitis. 

Metropolita  est  civitatis  Metropolis,  sive  civitatis 
in  provincia  principis  Episcopus,  qui  loti  provinciae 
praeest.  Porro  Metropolitae  ex  vigenti  disciplina,  et 
praesertim  ex  Tridenlinae  Synodi  decretis , in  o- 
mnes  suae  provinciae  Episcopos  iurisdictionem 
habent.  Magna  quidem  fuit  olim  Metropolitarum 
auctoritas  in  suos  Episcopos  Sufiraganeos:  nam- 
que Episcopi  Suffraganei  apud  suos  Metropolitas 
accusari  debent,  can.  7 Concilii  Carthaginiensis 
III,  quin  imo  ab  eis  excommunicari  poterant  (cap. 
52  de  sent.  excommun.).  At  vero  Concilium  Tri- 
denlinum  iudicialem  Metropolitarum  potestatem 
imminuit ; nam  cap.  8,  sess.  XIII  de  reform.,  et 
plenius  sess.  XXIV, cap. 5 decrevit,  ut  «causae  cri- 
minales graviores  contra  Episcopos  , quae  depo- 
sitione, aut  privatione  dignae  sint,  ab  ipso  tan- 
tum Summo  Romano  Pontifice  cognoscantur  et 
terminentur.  Minores  vero  criminales  causae  Epi- 
scoporum ir.  Concilio  tantum  provinciali  cogno- 
scantur et  terminentur  , vel  deputandis  per  Con- 
cilium provinciale.  » Quia  vero  de  causis  civilibus 
Episcoporum  nihil  in  eodem  Concilio  statutum 
fuit,  idcirco  ex  communi  Canonistarum  sententia 
permanet  ius  antiquum  , quo  sancitum  est,  ulci- 
. viles  Suffraganeorum  causae  apud  Metropolitas 
agantur. 

Metropolitis  integrum  est  tertio  quoque  annd 
Episcopos  provinciae  ad  Concilium  provinciale 
convocare , et  non  obedientes  poenis  coercere. 
Cone.  Trid.  Sess.  XXIV,  c.  2 De  reform. 

Demum  Metropolitae  suorum  Suffraganeorum 
negligentiam  supplent,  eosque  tum  ad  servandam 
residentiae  legem,  servatis  Constitut.  Urbani  VIII 
* SANCTA  SYNODUS  » 12  Dec.  1634  et  Ben.  XIV 
« AD  UNIVERSA  » 3 Sept.  1776,  compellunt,  tum 
ad  Seminaria  erigenda.  Cone.  Trid.  Sess.  XXIII, 
c.  1,  et  18  De  reform. 

Sed  Metropolitae  in  Dioeceses  Suffraganeorum 
nulla  jurisdictione  pollent,  nisi  in  appellatione,  in 
sacra  visitatione , et  in  devolutione.  Primo  ita- 
que in  appellatione;  namque  ius  dicunt  inter 
eos,  qui  a sententia  Suffraganeorum  ad  eos  pro- 
vocant. Secundo  in  visitatione;  olim  Metropolitae, 
utcunque  ita  res  postulare  sibi  videbantur,  Dioe- 
ceses Suffraganeorum  lustrare  poterant  (cap.1  de 
cens.  in  6).  At  Synodus  Tridentina  huic  rei  mo- 
dum quemdam  constituit,  ut  nimirum  < a Metro- 
politanis , etiam  post  plene  visitatam  propriam 
Dioecesim,  non  visitentur  cathedrales  Ecclesiae, 
neque  Dioeceses  suorum  Comprovincialium , nisi 
causa  cognita  et  probata  in  Concilio  provinciali.  > 
(Sess. XXIV,  cap.  3 de  reform.).  Tertio  denique  in 
devolutione ; si  enim  Capitulum  cathedrale  intra 
octo  dies  ab  Episcopi  obitu  Vicarium  capitularem 
eligere  neglexerit,  facultas  eumdem  Vicarium  con- 
stituendi ad  Metropolitam  devolvitur.  Cone.  Trid. 
Sess.  XXIV,  C.  16). 

Vide  Usserium  de  origine  Episcoporum  et  Metropolit.;  De 
Marea  de  concord.  Sacerd.  et  Imper.  lib.  6 , cap.  5-  c* 
Thomassinum  de  vet.  et  nov.  Eccl.  discipt.  lib.  4,  part.  4, 
cap.  2. 

§ 49. 

De  Cruce  et  Pallio. 

Insignia  Patriarcharum,  Primatuum  et  Metropo- 
litarum sunt  crux,  quae  ipsis  praefertur,  et  pal- 
lium , quod  super  vestes  pontificales  defertur.  De 
inore  praeferendae  crucis  disserit  Thomassinus  de 
vet.  et  nov.  Eccl.  discipl.  p.  1,  lib.  II,  cap.  8,  et 
denique  concludit,  « praelatas  esse  cruces  Pontifi- 
cibus primum  Romanis,  inde  Legalis  pontificiis,  ac 
denique  Archiepiscopis,  quod  nemini  non  persua- 
sissimum  esset,  nusquam  eos  procedere,  nusquam 
progredi,  nisi  ad  Christi  crucem  imperiumque, 
aut  constabiliendum,  aut  propagandum.  > Hoc  in- 
signe primum  a Sede  Apostolica  suis  Legatis  , 
deinde  Patriarchis  , postea  Primatibus , demum 
aliquibus  Archiepiscopis  concessum  est.  Aetate 
vero  Clementis  V,  ius  praeferendae  crucis  Archie- 
piscopi  omnes  obtinuerant;  id  quod  manifestum 
est  ex  Clementina  II  de  privilegiis ; « Archiepi- 
scopo  per  quaevis  loca  exempta  suae  provinciae 
facienti  transitum,  aut  ad  ea  forsan  declinanti,  ut 
crucem  ante  se  libere  portare  faciat....  sacro  pro- 
bante Concilio,  praesentis  Constitutionis  serie  du- 
ximus concedendum.  » 

Pallii  nomine  venit  sacrum  indumentum,  vide- 
licet fascia  quaedam  lanea,  coloris  nivei  in  modum 
circuli  contexta  quae  humeris  ac  pectori  advol- 
vitur, habetque  ab  utraque  parte  lineas  in  pecturn 
et  humeros  impendentes  cum  sex  sericis  crucibus 
nigris  quae  tribus  aciculis  aureis  consuitur  et  al- 
ligatur, extremis  inferius  profluentibus.  Eius  origo 

antiquissima,  sed  incerta.  Quidam  arbitrantur,  pal- 
lium nihil  aliud  initio  fuisse,  quam  imperiale  indu- 
mentum, quod  Constantinus  Magnus,  aliique  Im- 
peratores Romanis  Pontificibus  et  Patriarchis  con- 
cesserunt, et  addunt,  processu  temporis,  factum 
esse,  ut  veluti  sacrum  ornamentum,  et  plenitudi- 
nis officii  pontificalis  symbolum  haberetur.  Ita 
Petrus  de  Marea  de  Cone.  Sac.  et  Imperii  I,  6,  c. 
6,  n.  6,  Van  Espen  Ius  Can.  part.  I,  f.  19,  c.  5, 
et  Boehmerus  Ius  Eccl.  Prolestant.  t.  1,  qui  addit 
f olim  pallium  genus  fuisse  indumenti  imperato- 
rii , quod  Imperatoribus  adeo  proprium  erat,  ut 
praeter  hos  illo  nemo  uti  posset,  eodem  tamen  ex 
gratia  Caesarum  Patriarchas  gavisos  fuisse,  » In 
eamdem  sententiam  concessere  Zackius  Institut. 
luris  Ecclesiast.  vol.  2,  p.  2,  et  Plank,  « Geschi- 
chte  der  Christlichen  ivirchlichen  Gesellschaftsver- 
fassung,  » qui  originem  ad  quartum  saeculum  fi- 
git. Quidam  putant  pallium  ab  Ecclesia  inductum 
fuisse  exemplo  Ephod,  vel  rationalis  et  superhu- 
meralis, quod  unus  Hebraeorum  summus  sdeerdos 
gestabat,  ex  Lev.  VIII,  7-8.  Baronius  ad  an.  336,  n. 
05  ait:  «Ita  in  Christianae  religionis  sacerdotio  ge- 
nus illud  indumenti,  quod  pallium  dicimus,  sum- 
mi tantum  Pontificis  cessit  usui,  ab  eo  tamen  com- 
pluribus Episcopis  magna  ex  causa  communica- 
tum. » Aliis  autem  pallii  origo  , seu  institutio  ex 
mysticis  eius  significationibus  repetenda  videtur. 
Non  desunt,  qui  autumant,  S.  Linum  , qui  anno 
59  summum  pontificatum  tenuit , pallii  auctorem 
exstitisse.  Auctor  enim,  sub  nomine  Eusebii  Cae- 
sareensis  sermone  de  Epiphania  , habet:  « Nihil 
antiquius  veste  illa  sacerdotali  archipraesulis  no- 
stri, quae  illi  vesti  de  vetere  Testamento  successit 


Digitized  by  Google 


CAPUT  V. 


231 

Ephod  bysso  auroque  contextae,  qua,  in  signum 
plenissimae  auctoritatis  , primus  Linus  amictus 
est , cui  et  typum  dedit  et  nomen, , ut  a veteribus 
accepimus  scriptoribus,  quam  appellavit  el  Pal- 
lium. » Verum  tantum  abest,  ut  Linum  primum 
invenisse  pallium  ex  hoc  testimonio  desumatur , 
quin  potius  inde  concludi  posse  videtur,  pallii  ori- 
ginem Petro  potius  acApostolis  esse  adscribendam. 
Nam  ex  citatis  verbis  nil  aliud  desumitur,  quam 
quod  in  signum  plenitudinis  potestatis  , primus 
Linus , pallio  amictus  fuerit , cui  typum  dedit  et 
nomen,  quae  quidem  verba  sat  aperte  significare 
videntur  pallio  et  ipsum  Petrum  diserte  usum  es- 
se, veluti  propria  veste,  Linum  vero  successorem, 
tanquam  sacrum  indumentum  successionis  typum, 
et  signum  plenitudinis  potestatis  gestasse.  Alii  tan- 
dem Marco  Evangelistae  primam  eiusdem  origi- 
nem tribuunt.  Liber  vero  pontificalis  tradit  S. 
Marcum  Pontificem  instituisse  , « ut  Episcopus 
Ostiensis,  qui  consecrat  Episcopum  Urbis,  pallio 
uteretur.  « Quae  quidem  opinio  , quoniam  apo- 
cryphis et  imbecillibus  argumenti^  nititur,  pleris- 
que  omnibus  non  probatur.  Haec  de  pallii  origine 
indicasse  sufficiat.  Consule  Nic.  de  Bralion  « de 
Pallii  archiepisc.  » c.  10,  Barthel  de  Pallio,  et 
opusculum,  cui  titulus:  «De  s.  Pallii  origine  Phi- 
lippi Vespasiani  Historiae  Ecclesiasticae  in  Colle- 
gio Urbano  Professoris  disquisitio,  Romae  1856  , 
nec  non  La  Civilia  Catlolica  n.  147  , p.  329  , A° 
1856. 

Verum  ex  opinionum  discrepantia  satis  intelli- 
gitur  , certum  et  apodicticum  monumentum  nul- 
lum exstare  , quo  vera  origo  pallii  perspecta  pla- 
neque cognita  habeatur.  Illud  vero  certum  est, 

quod  veteres  scriptores  omnes,  qui  de  pallio  lo- 
quuti  sunt,  non  illud  ornamentum  profanum,  sed 
sacram  vestem  , signumque  rei  sacrae  fuisse  te- 
stantur: quae  testimonia  faciunt  contra  opinionem 
eorum,  qui  pallium  Imperatoribus  acceptum  refe- 
runt. Sic  acta  Metrophanis  Patriarchae  Conslanli- 
nopolilani  apud  Photium  biblioth.  cod.  256  refe- 
runt , eum,  postquam  senio  confectus , rogante 
Constantino  Magno,  successorem  Alexandrum  sibi 
designaverat,  pallium  in  sacra  mensa  deposuisse, 
ut  successori  traderetur.  Igitur  pallium,  regnante 
etiam  Constantino  Magno,  quem  primum  eiusdem 
auctorem  ostentant , inter  sacras  vestes  recense- 
batur. Saeculo  vero  V Isidorus  monachus  et  Pre- 
sbyter iEgyptius  lib.  1 , epist.  136  haec  habet: 
t Episcopi  pallium  non  e lino , sed  e lana  confe- 
ctum , ovis  pellem  denotat,  quam  aberrantem 
quaerens  Dominus  in  proprios  humeros  sustulit. 
Episcopus  enim  Christi  typum  gerens  illius  mu- 
nere fungitur,  et  omnibus  ipso  habitu  ostendit,  se 
boni  et  magni  Pastoris  imitatorem  esse,  qui  gre- 
gis infirmitates  ferre  voluit.  Atque  attende  sedulo: 
cum  enim  verus  ipse  Pastor  accedit,  apertis  vene- 
randis Evangeliis , et  assurgit  Episcopus , et  imi- 
tationis vestem  deponit.»  Et  Symmachus  Pontifex, 
ineunte  saeculo  VI,  in  epistola  ad  Theodorum  Lau- 
reacensem  Episcopum  ita  scribit:  « Idcirco  pallio, 
quod  ex  Apostolica  caritate  tibi  destinamus  , quo 
uti  debeas,  secundum  morem  Ecclesiae  tuae , so- 
lerter  admonemus;  pariterque  volumus,  ut  intelli- 
gas,  quia  ipse  vestitus,  quo  ad  missarum  solemnia 
ornaris,  signum  praetendit  crucis,  per  quod  scito 
te  cum  fratribus  debere  compati,  et  mundialibus 
illecebris  in  affectu  crucifigi.  » Unde  infertur,  ab 

hoc  saltem  saeculo  a RR.  PP.  pallium  Metropoli- 
tanis, aliisque  antistitibus  traditum  fuisse.  Pallium 
dicitur  sumptum  de  corpore  B.  Petri,  non  ex  eo 
tantum,  quod  supra  altare,  ubi  conditum  est  cor- 
pus S.  Petri,  benedicitur  et  inde  sumitur,  sed  ex 
eo  praecipue,  quod  partem  exprimit  ecclesiasticae 
potestatis  , quae  a Beato  Petro  eiusque  successo- 
ribus traditione  Pallii  dimanat  in  eos , qui  illud 
recipiunt. 

Pallium  intra  tres  a consecratione  menses  petendum  est  in 
•olemni  Romanae  Ecclesiae  conventu,  seu  consistorio  a Summo 
PontiGce  consueta  formula  , hoc  est,  instanter,  instantius,  in- 
stantissime: propterea  quod,  ut  S.  Grcgorius  Magnus  ad  Bru- 
nichildara  Reginam  scribit  cap.  prisca  dist.  400:  « Honor  pallii 
nisi  fortiter  postulanti  dari  non  debet.  > Electus  autem  Ar- 
chiepiscopus  petere  debet  per  se  ipsum  , si  Romae  adsit,  per 
procuratorem  vero,  si  absit;  neque  pallium  ei  conceditur,  nisi 
prius  fidelitatem  et  obedientiam  erga  Summum  Pontificem  iu- 
reiurando  spoponderit.  « In  Archiepiscopis  illud  est  peculiare, 
inquit,  Benedictus  XIV  de  Synod.  Dioec.  lib.  II,  cap.  5,  quod 
nc  per  consecrationem  quidem  assequantur  plenitudinem  offi- 
cii sui  , nisi  Pallium  receperint  a Romano  Pontifice  , ex  cap. 
msi  specialis  de  auctoritate  ct  usu  pallii  ; non  quod  pallium 
aliquid  superaddat  consecrationi  quoad  Ordinis  potestatem  , 
sed  quia  liberum  praebet  accepti  Ordinis  exercitium  , et 
archiepiscopalis  muneris  quamdam  veluti  perfectionem  affert 
et  complementum.  » Itaque  Metropolila  ante  pallii  receptionem 
neque  se  Archicpiscopum  nominare,  neque  Synodum  provin- 
cialem indicere  potest,  neque  visitare  provinciam  , neque 
chrisma  conficere  , neque  dedicare  Basilicas  , neque  ordinare 
Clericos  , neque  Episcopos  consecrare  ( cap.  28  super  eo  de 
elect.). 

Solus  Romanus  Pontifex,  in  missarum  solemniis,  semper  et 
ubique  pallio  uti  potest;  caetcri  nonnisi  intra  fines  suae  juris- 
dictionis, ct  statis  certisque  diebus,  de  quibus  Pontificale  Ro- 
manum part.  4,  tit.  de  Pallio,  ac  paullo  aliter,  quam  enume- 
rantur a Glossa  in  C.  Ad  Honorem,  ubi  etiam  formula  traditionis 
Pallii  describitur. 

Pallium  semel  acceptum  Personae  sic  inhaeret  , ut  alteri 
commodari  non  possit,  nec  transit  ad  haeredes  dignitatis,  ne- 
que Archiepiscopus  ab  una  ad  aliam  sedem  translatus  pallium 
secum  defert,  sed  novum  semper  petendum  est;  ct  ubi  Arehie- 
piscopus  obierit,  pallium  seu  pallia,  si  plura  acceperit,  cum 
eo  humanda  sunt. 

Quamvis  vero  pallium  sacrum  insigne  sit  , quod  solis  dc 
iure  competit  Archiepiscopis,  attamen  ex  S.  P.  privilegio  non- 
nulli, qui  et  re  ct  nomine  simplices  Episcopi  sunt,  consueve- 
runt pallio  decorari;  at  huiusmodi  Episcopis  pallium  in  meram 
datur  honoris  significationem  , non  ut  aliquid  iuris  per  illud 
tribuatur,  quo  antea  carerent.  Itaque  dum  RR.  PP.  Suffraga- 
neos  Episcopos  pallio  honestant,  semper  expresse  cavere  solent, 
ne  quid  praeiudicii  ex  hoc  inferatur  auctoritati  , et  iuribus 
Metropolitarum,  tum  etiam  ne  aliorum  Episcoporum  ordo  in 
praecedentia  et  consessu  ullo  inodn  perturbetur,  his  in  pontifi- 
cali diplomate  additis  conditionibus  • non  tamen  illud  (pallium) 
deferas  in  praesentia  Archicpiscopi,  nisi  de  illius  consensu,  et 
salvo  in  omnibus  iure  mclropolitico,  et  salvo  quoque  fratrum 
tuorum  Coepiseoporum  et  ordine  ct  loco.  > 

De  cacteris  pallii  determinationibus  disserere  ad  institutum 
uoslrum  non  pertinet.  Vide  Const.  Ren.  XIV  • rerum  eccle- 
siasticarum , ubi  plura,  quae  ad  rccentiorem  disciplinam  spe- 
ctant, exponuntur.  Unum  hoc  adiicio  , quaesitum  fuisse  , an 
qui  Episcopus  consecratus  ad  Archicpiscopatum  Moguntinum , 
vel  Colonicnsem  promoveretur,  pallio  nondum  impetrato,  iure 
inaugurandi  Regent  Germanorum  uti  potuerit?  i'ro  negativa 
sententia  alii  steterunt,  inter  quos  Bohemcrus,  et  Zackius  op. 
Cit.  Alii  in  affirmativam  descenderunt  , praecipue  quod  sole- 
mnitas  inaugurationis  per  se  non  Ecclesiam  , sed  regnum  re- 
spiceret, nec  unctio  ministerium  quoddam  sacrum  regi,  tribue- 
ret, unde  ad  actum  Ordinis  vere  hicrarchicuin  referri  nequit. 
Vide  Ricggcr  lurisp.  Eccl.  p.  2,  Schiuidt  Thes.  lur.  Eccl.  t. 
2,  ct  Rarthel  opusc.  de  Pallio. 

§50. 

De  nomine  Episcopi. 

Graeca  vox  est  Episcopus,  quae  latine  interpreta- 
tur Inspector,  Speculator,  seu  provisor,  quo  sensu 
accipienda  sunt  verba  ali . IT.  de  num.  et  honor, 
ubi , qui  pani  et  venalibus  caeleris  rebus  prae- 
sunt , Episcopi  appellantur.  Recte  igitur  sacri  et 
ecclesiastici  scriptores  ea  voce  usi  sunt,  ut  sum- 
mum sacerdotem  designarent,  qui  veluti  Inspeetor 
et  speculator  commisso  sibi  Gregi  invigilat.  Ad  rem 
S.  Aug.  q.  126  haec  habet:  « Altior  in  Ecclesia 
locus  positus  est  Episcopis,  ut , veluti  in  specula 
constituti,  superintendant,  et  custodiantpopulum.» 
An  vero  nomen  Episcopi , aliquando  non  solum 
Episcopis,  verum  et  Presbyteris  commune  fuerit, 
non  congruunt  scriptorum  sententiae  , de  quibus 
confer  Ilon.  Tournely  de  S.  Ord.  art.  de  mai.  et 
sacr.  ordin.  Illud  autem  certum  est,  multum  sane 
discriminis  Episcopum  inter  et  Presbyterum  inter- 
cedere, cum  Eccl.  Catholicae  firmissimum  dogma 
sit  Episcopos  superiores  esse  Presbyteris  non  solum 
potestate  ordinis,  sed  etiam  i urisd ictionis , quem- 
admodum definivit  Concilium  Tridentinum  Sess. 
XXIII,  de  Sacr.  Ord.,  cap.  7.  Sed  operae  pre- 
tium est  de  Episcopi  potestate  aliquid  distincte 
explicateque  dicere. 

§51. 

De  potestate  Episcopi. 

Episcopi  in  locum  Apostolorum  successerunt , 
unde  consequitur,  potestatem  Apostolorum  in  Epi- 
scopos transivisse , quod  ex  natura  successionis 
perspicuum  est.  At  vero  Apostolis  succedunt  in  re- 
gimine Ecclesiarum,  sive  in  potestate  Episcopatus, 
non  vero  in  extraordinaria  potestate  Apostolatus: 
secus  enim  non  singulariter  Episcopi , sed  Apo- 
stoli dicendi  essent.  Enimvero  Apostoli, praeter  sin- 
gularia quaedam  dona  supernaturalia,  veluti  mira- 
culorum, linguarum,  prophetiae,  infallibilitatis  et 
similia  , quibus  missionem  suam  comprobarent , 
amplissima  etiam  potestate  a Christo  donati  fue- 
runt, quam  quidem  potestatem  in  tres  veluti  par- 
tes seu  species,  nempe  in  potestatem  Apostolatus, 
Sacerdotii,  et  Episcopatus  partiri  et  dividere  recte 
possumus. 

h&Apostolalum  pertinet  amplissima  potestas,  sine 
loci  ullius,  aut  gentis  exceptione,  fidem  ubique  prae- 
dicandi, Ecclesias  fundandi,  Episcopos  constituendi, 
tum  Episcopis  a se  constitutis,  tum  eorum  subdi- 
tis regulas,  praecepta , legesque  praescribendi,  et 
caetera  eius  generis  agendi,  salvo  tamen  Petri  pri- 
matu, cui  Apostoli  ipsi  in  suae  potestatis  usu  sub- 
iiciebantur.  Haec  autem  potestas  Apostolatus  ex- 
traordinaria fuit,  et  idcirco  fundatis  ordinatisque 
Ecclesiis,  tamquam  completo  opere,  propter  quod 
concessa  fuerat , cum  Apostolis  interiit.  « Petri 
privilegium  , ait  de  Marea  in  tractatu  de  singu- 
lari Primatu  Petri  cap.  8 , reale  fuit  in  Eccle- 

siae  perpetuum  commodum  , non  autem  perso- 
nale , cuius  generis  erat  reliquorum  Apostolo- 
rum dignitas.  Ili  namque  Ecclesias  per  varias 
orbis  provincias  instituentes,  singulas  suis  finibus 
circumscriptas , Episcopis  propriis  regendas  com- 
mittebant , sicque  munere  a Christo  sibi  delato 
fungebantur.  » Et  Natalis  Alexander  dissert.  IV , 
in  saeculum  1,  §4,  ait:  « Cum  Apostoli  fere  o- 
mnes  fixas  sedes  non  habuerint,  Episcopi  Aposto- 
lorum successores  dici  non  possunt,  nisi  in  gene- 
re, ut  loquuntur  Theologi  nostri  polemici,  id  est 
dici  non  possunt  speciatim  successores  Andreae , 
vel  Philippi , quorum  auctoritas  , cum  extraordi- 
naria esset,  cum  ipsis  interiit.  > 

Sacerdotii  potestas , quae  in  conficiendo  Sacri- 
ficio et  remittendis  peccatis  versatur,  Presbyteros 
successores  habuit;  sive,  ut  verbis  utar  Tridenti- 
nae Synodi  sess.  XXIII, cap.l  «a  Domino  Salvatore 
nostro  Apostolis  , eorumque  successoribus  in  Sa- 
cerdotio potestatem  traditam  consecrandi,  offeren- 
di, et  ministrandi  Corpus  et  Sanguinem  eius,  nec 
non  peccata  dimittendi  et  retinendi,  Sacrae  Litte- 
rae ostendunt , et  Catholicae  Ecclesiae  traditio 
semper  docuit.  > 

Denique  Potestas  Episcopatus  totam  ordinis , 
seu  imponendi  manus  potestatem  complectebatur, 
et  simul  potestatem  peculiares  Ecclesias  regendi 
ac  gubernandi.  In  hanc  itaque  potestatem  Episcopi 
succedunt,  quamobrem  Tridentina  Synodus  cit. 
sess.  XXIII,  cap.  4 declarat  Episcopos , qui  in 
Apostolorum  locum  successerunt,  ad  hierarchi- 
cum  ordinem  praecipue  pertinere  , et  positos, 
sicut  Apostolus  ait , «a  Spiritu  Sancto  regere 
Ecclesiam  Dei.  » 

Cum  igitur  Episcopi  in  singularium  Ecclesia- 
rum regimen  Apostolis  succedant,  illud  consequi- 
tur , potestatem  et  iurisdictionern  Episcoporum 
singulorum  intra  fines  Ecclesiae,  ad  quam  legiti- 
me missi  sunt,  coerceri.  « Usu  namque,  ait  Na- 
talis Alexander  cit.  loc.,  etiam  ab  Ecclesiae  incu- 
nabulis receptum  est,  ut  caeleris  Ecclesiis  singuli 
Episcopi  praeficiantur,  ut  patet  ex  Apostolo,  ep. 
ad  Titum  c.  I,  5:  « Huius  rei  gratia,  inquit,  reli- 
qui te  Cretae,  ut  ea  quae  desunt  corrigas,  et  con- 
stituas per  civitates  Presbyteros , sicut  et  ego  di- 
sposui tibi.  » Sic  etiam  Petrus  ep.  1,  cap.  V,  9 ad 
Episcopos  ait:  * Pascite  qui  in  vobis  est  gregem 
'Dei.  » Ad  Apostolos  autem  dictum  est:  c Ite  in  u- 
niversum  mundum,  praedicate  Evangelium  omni 
creaturae  elc.  » Ex  his  enim  verbis  constat,  Epi- 
scopos Apostolorum  successores  uni  loco  addictos 
fuisse  , cuius  limitibus  eorum  potestas  coarctare- 
tur.  Propterea  consuetudo  Ecclesiae  ab  apostolicis 
temporibus  obtinuit,  ut  Metropolitae  et  Patriar- 
chae ipsi  certas  haberent  constitutas  provincias  , 
aut  Dioeceses  , quas  regerent ; neque  potestatem 
ullam  in  alienis  Dioecesibus  exercere  poterant, 
llac  Ecclesiae  consueludine  nitebatur  S.  Hierony- 
mus adversus  Ioannem  Hierosolymitanum  Episco- 
pum. Hinc  Concilium  Nicaenum  inhibuit  can.  15: 
« ne  Episcopus  a civitate  in  civitatem  transiret.  * 
Porro  qua  ratione  potuit  Concilium  Nicaenum  u- 
ni  loco  Episcopum  addicere , cui  , auctoritate  di- 
vina in  omnes  Ecclesias,  citra  ullam  exceptionem 
aut  limitationem,  ius  concessum  esset?  Episcopo- 
porum  igitur  potestas  ad  omnes  omnino  Ecclesias 
non  se  porrigit. 

Praeterea  animadvertendum  esi,  Episcopos,  facta 

legitima  assignatione  plebis,  quamquam  legitimi 
propriique  Pastores  sint,  non  tamen  plenitudinem 
potestatis  exercere  posse.  Bossuetus  in  sermone 
de  unitate  Ecclesiae  adeam  rem  comprobandam  u- 
titur  argumento  ab  eadem  unitate  ducto.  Sic  e- 
nim  ratiocinatur:  « Cum  Christus  Dominus  iuris- 
dictionem  universalem  et  potentiorem  uni  com- 
miserit , cumque  vero  eamdem  multis  aliis  com- 
munem esse  voluerit  , necessario  sequitur,  ut  in 
istis  eadem  auctoritas  subordinala  sit:  duo  enim, 
pluresve  Summi  Imperantes  in  uno  eodemque  po- 
testatis genere  independentes  omnino  repugnant: 
quae  autem  a Deo  sunt,  ordinata  sunt.  » Et  re- 
vera Episcopatus  ex  Cypriani  sententia  unus  est, 
quemadmodum  Ecclesia  una  est , et  proinde  pars 
Episcopatus  ab  unoquoque  Episcopo  in  solidum  v 
tenetur,  quatenus  unusquisque  Episcopus  regit 
suam  peculiarem  Ecclesiam , quae  totius  Eccle- 
siae pars  est.  Sunt  multi,  ut  idem  Cyprianus  lo- 
quitur, arboris  rami  , sed  una  arbor.  At  vero  si 
peculiares  Episcopi  in  suis  Dioecesibus  omnia  pos- 
sent, neque  ulli  superiori  potestati  obnoxii  essent, 

„ tot  essent  distinctae  et  independentes  Ecclesiae , 
quot  Episcopatus  , quemadmodum  multi  arboris 
rami  a radice,  et  reliquo  corpore  disiuncti  unam 
arborem  non  efficiunt.  Verum  hac  super  re  nul- 
lus dubitandi  locus  relinquitur  , cum  fidei  dogma 
sit,  Episcoporum  potestatem  obnoxiam  esse  Sum- 
mi Pontificis  auctoritati;  ex  quo  consequitur,  ut 
Sedis  Apostolicae  et  sacrorum  canonum  decretis 
Episcopi  subesse  debeant , eorumque  potestas  in 
eius  usu  intra  quosdam  limites  restringi  et  con- 
tineri possit.  Ex  quibus  omnibus  intelligilur  or- 
dinem episcopalem  in  apostolis  divinitus  esse  in* 

stitutum,  in  Episcopos  autem,  quatenus  Apostolis 
in  Episcopatu  succedunt,  duplicem  potestatem  de- 
scendere tum  sacri  ministerii,  tum  spiritualis  regi- 
minis, quorum  altera  potestas  ordinis,  altera  ju- 
risdictionis appellatur.  Duplicem  hanc  potestatem 
nonnulli  Canonistae,  quos  inter  Philipps  et  Per- 
madener , atque  etiam  Theologi  nec  perfecte  exa- 
ctam esse  nec  undequaque  accurate  definitam  re- 
tinent, adeoque  potestatem  ipsam  partiuntur  ac  di- 
vidunt in  potestatem  ministerii,  magisterii,  et  im- 
perii. Potestas  ministerii  seu  sacramentalis  , res 
sacras , ac  Sacramenta  administrat.  Potestas  ma- 
gisterii, seu  doctrinalis,  res  fidei  et  morum  docet 
atque  definit.  Potestas  denique  imperii , seu  gu- 
bernatis , ut  aiunt , ad  Ecclesiae  gubernationem 
spectat,  coniunctamque  auctoritatem  habet  con- 
dendarum legum,  judicandi,  poenisque  coercendi. 
Nos  veterem  et  usitatam  divisionem  sequimur  et 
potestatem  ecclesiasticam  partimur  in  potestatem 
ordinis,  ac  jurisdictionis , quandoquidem  haec  di- 
visio ad  naturam  potestatis  ecclesiasticae  expli- 
candam aptior  esse  videtur.  Itaque  de  utraque 
potestate  dicturi  , a priori  initium  sumimus.  De 
potestate  vero  ministerii  opportunus  erit  dicendi 
locus,  ubi  ostendemus,  seorsim  agentes  , quod  et 
quale  docendi  munus  Episcopi , in  sua  quisque 
Dioecesi  acceperint. 

Quae  diximus  de  potestate  Episcoporum  satis  per  se  suffi- 
ciunt ut  refutetur  celebre  illud  pravarum  opioiotium  systema, 
quas  Nicolaus  ab  Hontheim  ex  libris  haereticorum  desumptas 
ct  mitioribus  verborum  formulis  involutas  spargere  inter  ca- 
tholicos lentavit  in  libro  praesertim  de  Statu  Ecclesiae,  quem 
edidit  an.  1763  , sub  mentito  nomine  lustini  Febrooii  i.  C. 
Porro  hoc  systema , etsi  deinde  ab  auctore  quoque  suo  repro- 
batum fuerit,  late  tamen  apud  nuperrimos  Ecclesiae  turba- 

(ores  pervulgatum  est,  et  non  solum  subdolis  verbis  ad  decipien- 
dos incautos,  sed  aliqua  etiam  veritatis  mixtura  conspersum,  ea 
mente  ut,  amplificatis  Episcoporum  iuribus,  denegetur  Summo 
l’ontifici  omnis  supra  caetcros  Antistites  vera  jurisdictio.  Inie- 
rim si  nosse  cupias,  quemadmodum  non  solum  Romanus  Ponti- 
fex, sed  etiam  Episcopi  alii  librum  a Febronio  editum  decretis 
proscripserint,  lege  Zaccaria  Antifeb.  vindicat,  diss.  1,  c.  4,  et 
Feller  Oictiounaire  historique  art.  Honthcim. 

§52. 

De  potestate  ordinis. 

Episcopi  potestate  ordinis  omnia  sacramenta  ad- 
ministrant, aliasque  sacras  functiones  obeunt.  Hu- 
ius autem  potestatis  sunt  Ires  veluli  paries  , sive 
species.  Prima  est  earum  rerum  , quae  divina  in- 
stitutione ad  Episcopos  proprie  pertinent,  nimirum 
administratio  confirmationis,  et  ordinum  collatio, 
quod Trid.  Syn. definivit  sess.  XXIII,  c.  7.  Secunda 
est  earum  rerum,  quae  tametsi  Episcoporum  pro- 
pria sint,  institutione  divina  , tamen  Pontificis  vo- 
luntate et  delegatione  a Presbytero,  tamquam  ex- 
traordinario ministro,  fieri  possunt,  uti  sunt  ad- 
ministratio confirmationis,  confectio  Chrismatis  et 
minorum  ordinum  collatio.  Qua  quidem  Pontificis 
delegatione  ius  divinum  non  immutatur,  sed  po- 
tius extraordinarius  sacramenti  minisler  ex  ratio- 
nabili et  urgenti  admodum  causa  constituitur,  e- 
iusque  rei  potestatem  in  Pontifice  sitam  esse  ex 
usu  et  traditione  Ecclesiae  comprobatur.  Unde  con- 
sequens est  earum  rerum,  quae  divina  institutione 
ad  Episcopos  pertinent,  duplex  esse  genus:  unum 
carum,  quae  simplici  Presbytero  delegari  possunt; 
alterum  earum,  quae  hod  possunt.  Tertia  denique 
est  earum  rerum, quae  institutione  ecclesiastica  so- 
lnst.  Cav.  V#l.  I.  P.  II.  4(1 

lis  Episcopis  commissa  sunt,  cuius  generis  est  Re- 
gum et  Sacrarum  Virginum  consecratio,  Ecclesia- 
rum et  altarium  dedicatio  benedictio  Abbatum  , 
et  generatim  omnis  benedictio  , in  qua  sacra  un- 
ctio adhibetur.  Haec  autem  omnia,  quamquam 
non  divina,  sed  ecclesiastica  auctoritate  instituta 
sint,  quia  tamen  ex  iure  communi  episcopali  or- 
dine adfixa  sunt,  idcirco  Episcopi  nequeunt  ea 
presbyteris  demandare. 

§53. 

De  potestate  inrisdictlonis. 

S.  Cyprianus  in  lit.  de  unit.  Eccl.  « etsi,  ait,  pa- 
stores mulli  sumus,  unum  tamen  gregem  pasci- 
mus et  oves  universas,  quas  Christus  sanguine  suo 
et  passione  quaesivit, colligere  et  fovere  debemus.» 
Singuli  profecto  Episcopi,  dum  sibi  creditas  Dioe- 
ceses pascunt  ad  regimen  universae  Ecclesiae,  quae 
ex  his  Dioecesibus  constat,  operam  et  industriam 
conferunt.  Praeterea  Episcopis  ius  subsellii  est  in 
Cone.  Generalibus,  ferendique  suffragii  decisivi,  et 
una  cum  R.  P.  fidei,  morumque  capita  definiendi 
et  generales  disciplinae  canones  constituendi.  Quam- 
vis eorum  iudicium  non  adeo  exploratae  auctori- 
tatis sit,  ut  errori  obnoxium  esse  nequeat,  nisiS. 
Pontificis  sententia  accedat,  et  quae  definita  sunt, 
sua  iste  auctoritate  confirmet,  ipsi  tamen  in  con- 
ciliis generalibus  non  consiliarii,  neque  consulto- 
res, sed  iudices  habendi  sunt , ut  superius  libro 
primo  vidimus.  Praeterea  Episcopi  in  extraordi- 
nariis Ecclesiae  calamitatibus  in  unum  locum 
per  se  convenire  possunt , ut  instanti  necessitati 

provideant.  Quae  quidem  omnia  ad  bonum  et 
adminislrationem  lotius  Ecclesiae  pertinent.  Ve- 
rum hoc  loco  dicendum  est  de  illa  potestate  , 
quae  in  spirituali  alicuius  dioecesis  regimine  et 
administratione  versatur , et  potestas  jurisdictio- 
nis vocatur,  quandoquidem  cum  imperio  coniun- 
cta  est.  Huius  potestatis  partes  praecipuae  sunt 
quinque  : hoc  est  iubendi,  iudicandi,  corrigendi, 
dispensandi  et  administrandi.  Aliquid  de  singulis 
disseremus. 


§54. 

De  ture  tabendi. 

Primum  itaque  Episcopum  ius  est  iubendi,  seu 
leges  ferendi , quibus  obtemperari  oportet.  Quo- 
circa Apostolus  fidelem  populum  monuit : * Obe- 
dite Praepositis  vestris  , et  subiacele  eis  ; ipsi  e- 
nim  pervigilant,  quasi  rationem  pro  animabus  ve- 
stris reddituri.  » Innumera  sunt  Sanctorum  Pa- 
trum loca,  quae  hanc  iubendi  parendique  divinam 
legem  apertissime  confirmant,  quae  omnia  in  me- 
dium proferre  et  longum  esset  nimis,  et  non  ne- 
cessarium. 

At  vero  Episcopus  vel  in  Synodo  Dioecesana  le- 
ges iubet , vel  extra  Synodum.  Apud  Canonistas 
certum  est,  leges  in  Synodo  latas  perpetuas  esse ; 
cum  sint  regulae  stabiles  communitati  propositae, 
ideoque  in  suo  robore  permanere  , etiamsi  Epi- 
scopus supremum  diem  clauserit : perpetuas  in- 
quam, non  immutabiles;  namque  ab  ipsomel  legis- 
latore , vel  ab  eius  successore  deleri  possunt , vel 
immutari.  Verumlamen  in  disputatione  positum 

csl,  an  leges  ab  Episcopo  extra  Synodum  latae,  et 
per  simplex  edictum  promulgatae , post  mortem, 
aut  renuntiationem,  aut  translationem  ipsius  Epi- 
scopi adhuc  vigeant  ? Assentimur  autem  iis  , qui 
perpetuas  esse  affirmant,  tum  quia  ea  est  natura 
legis,  ut  sit  perpetua  , tum  quia  leges  ab  Episco- 
pis latae  sive  in  Synodo  , sive  extra  Synodum  , 
vim  omnem  ab  eodem  Episcopo  accipiunt. 

At  vero  Episcopus  leges  condere  potest , quas 
ad  vitia  coercenda  , virtutem  promovendam  , de- 
pravatos populi  mores  reformandos  , et  ecclesia- 
sticam disciplinam  aut  restituendam  , aut  foven- 
dam necessarias  et  utiles  arbitratur.  Sic  etiam  le- 
gibus latis  corrigit  et  emendat,  si  qua  sibi  corri- 
genda emendandaque  esse  videantur.  Publicas  et 
privatas  preces  pro  Ecclesiae  necessitate , aliisque 
iustis  de  causis  indicit , orandi  formulas  minus 
pietati  congruas  abolet , vetat  abusus  , qui  in  in- 
dulgentias, Ln  imagines , et  reliquias  Sanctorum, 
in  Sacramentorum  administrationem,  et  in  Missa- 
rum celebrationem  forte  irrepserint,  et  generatim 
potest  Episcopus  ea  iubere,  quae  pro  locorum,  per- 
sonarum, ac  temporum  ratione  ad  Dei  cultum,  et 
salutem  animarum  conducunt , et  prohibere  con- 
traria. 

Sed  minime  potest  leges  condere,  quae  Iuri  ec- 
clesiastico communi  adversentur.  Siquidem  , ut 
praeclare  scripsit  Cardinalis  Bona  in  epist.  259  ad 
loannem  Baptistam  Thiersio,  « communes  Eccle- 
siae leges , ritus , et  consuetudines  ubique  rece- 
ptae eius  duntaxat  auctoritate  tolli , vel  mutari 
possunt,  cuius  est  in  universam  Ecclesiam  aucto- 
ritas et  potestas,  alioquin  ingens  fieret  disciplinae, 
etHierarchiae  ecclesiasticae  perturbatio.» Vide  Be- 

nedictum  XIV  de  Synod.  Dioec.  lib.  12,  cap.  1. 
Unde  fit , ut  in  usu  potestatis  episcopalis  regulae 
et  modi  servandi  sint,  quos  Sacri  Canones  posue- 
runt: et  Episcopus  nec  in  negotia  superiori  pote- 
stati reservata  falcem  immittere  possit,  neque  le- 
ges a Summis  Pontificibus,  aut  ab  Oecumenicis 
Conciliis  latas  immutare  , nec  quidquam  contra 
statuere  , propterea  quod  , ut  ait  Clemens  VIII , 
« lex  Superioris  per  inferiorem  tolli  non  potest. » 
Attamen  Episcopus  potest  aliqua  praeter  ius  prae- 
stituere , quibus  subditi  obtemperare  tenentur, 
Vide  S.  C.  C.  Ferent.  Capell.  1 Martii  1832. 

* 

§55. 

De  inre  indicandi. 

Regimen  Ecclesiae,  quod  divino  iure  Episcopis 
concreditum  est,  aut  nihil , aut  certe  parum  ef- 
ficax esset , si  Episcopi  iudicandi  potestate  care- 
rent. Itaque  catholicorum  nemo  dubitat,  quin 
causae  spirituales,  neque  non  ad  negotia  ecclesia- 
stica spectantes,  privative  ut  aiunt , ad  forum  Ec- 
clesiae pertineant;  adeoque  certum  est:  c Episco- 
pum esse  ordinarium  iudicem,  et  in  tota  sua  Dioe- 
cesi iurisdictionem  ordinariam  habere  » c.  7 de 
ofl.  ord.  in  6.  Crimina  quoque,  quae  fidem,  aut 
religionem  laedunt,  solus  iudex  ecclesiasticus  co- 
gnoscit, et  in  reos  animadvertit.  Item  Episcopus 
iudicat  tum  causas  , quae  mixti  fori  dicuntur  , id 
est  quae  tam  ad  forum  Ecclesiae,  quam  ad  forum 
laicale  pertinent,  cuius  generis  sunt  causae  adul- 
terii , periurii , blasphemiae  , et  caeterae,  quae 
Religionem  simul  et  rem  publicam  violant,  tum 

causas  omnes  civiles  , seu  criminales  , in  quibus 
Clerici  conveniuntur. 

Sed  quoniam  de  potestate  Ecclesiae  iudiciali  et 
coerciliva  , de  causis  , quae  ad  forum  Ecclesiae 
pertinent,  singillalim  lib.IV  dicendum  erit,  idcirco 
satis  erit  hoc  loco  admonere  causas  omnes  ad  fo- 
rum ecclesiasticum  quoquo  modo  pertinentes,  et- 
iamsi beneficiales  sint,  ilemque  matrimoniales,  et 
criminales  ab  Ordinariis  Locorum  in  prima  instan- 
tia cognoscendos  atque  definiendas  esse , quod 
Tridenlina  Synodus  edixit  cap.  20,  sess.  XXIV  de 
reform.  Quin  imo  laicis  in  controversiis  cuiuscum- 
que generis  integrum  est,  si  libeat,  Episcopi  tribu- 
nal adire:  sed  potiori  iure  ad  tribunal  Episcopi 
provocare  permittuntur  viduae  , orpliani,  pupilli, 
oliaeque  personae  miserabiles,  quibus  opitulari  ab 
Ecclesiae  incunabulis  non  ultima  tuit  Episcoporum 
cura. 


§50. 

De  Potestate  corrigendi. 

Potestati  iubendi  iudicandique  penitus  insita 
est  potestas  coerciliva,  qua  criminosi  et  contuma- 
ces coercentur,  ideoque  ab  Episcopis  virga  adhiberi 
potest , quam  minatus  est  Apostolus  cp.  I ad  Co- 
rinlh.  cap.  IV,  21:  c Quid  vultis  in  virga  veniam 
ad  vos?  i Quapropter  Episcoporum  csl  non  modo 
monitionibus  cl  adhortationibus,  verum  etiam,  ubi 
hae  nihil  prosint,  censuris,  poenis  canonicis,  poe- 
nitentiis salutaribus,  mullis  etiam  pecuniariis  cri- 
minosos cl  contumaces  coercere  , quin  imo  gra- 
viorum criminum  sontes,  eosdemque  contumaces 

a communione  abscindere  , et  denuo  , si  indubia 
poenitentiae  signa  dederint,  in  communionem  re- 
cipere possunt.  At  in  poenis  infligendis  ea  norma 
servanda  est , quam  Episcopis  proposuit  eadem 
Tridenlina  Synodus  sess.  XIII , cap.  1 de  reform. 
Celerum  de  qualitate  poenarum  plura  dicentur  lib.  * 
i,  cap.  de  Iud.  Eccl. 


§ 57. 

De  lore  dispensandi. 

Incidunt  saepe  iustae  causae,  propter  quas  pri- 
vati homines  aliqua  lege  solvuntur  , « quia  , ut 
scribit  Symmachus  Papa  in  epistola  ad  Avitum 
Viennensem,  quod  fit  praeter  regulam  , modo  sit 
ex  iusta  causa,  non  infringit  regulam,  quam  sola 
pervicacia,  et  antiquitatis  contemptus  laedit.  Nam 
quamquam  a Patribus  statuta  diligenti  observatione, 
et  observanti  diligentia  sunt  custodienda  . nihilo- 
minus propter  aliquod  bonum  de  rigore  legis  ali- 
quid relaxatur,  quod  et  ipsa  lex  cavisset,  si  prae- 
vidisset; et  saepe  crudele  esset  insistere  legi,  cum 
observantia  cius  esse  praciudiciabilis  Ecclesiae  vi- 
detur; quoniam  leges  ea  intentione  latae  sunt,  ut 
proficiant,  non  ut  noceant.  » 

Itaque  Episcopi  in  omnibus  legibus  sive  ab  se, 
sive  ab  eorum  praedecessoribus  , vel  in  Synodo 
Dioecesana  , sive  extra  Synodum  latis  dispensare 
possunt;  « omnis  enim  res  per  quascumque  causas 
nascitur,  per  easdem  dissolvitur.  » At  vero  super 
legibus  Summorum  Pontificum  et  Conciliorum 
generalium,  et  universim  super  iure  ecclesiastico 

communi , nulla  est  Episcopis  dispensandi  facul- 
tas; idque,  ut  ait  Garcia  part.  2,  cap.  5,  num. 
351  « provenit  ex  natura  rei,  quia  Episcopus  est 
inferior,  et  inferior  non  habet  potestatem  in  su- 
periorem , nec  in  eius  legem.  » S.  Thomas  Sum. 
p.  12,  q.  97,  art.  4.  Hinc  Archiepiscopus  Trevi- 
rensis  ad  Imperatorem  losephum  II  eius  fratrem , 
scite  admodum  ita  scripsit:  «Mihi  persuadere  nullo 
modo  potui,  Episcopos  originarie  potestatem  ha- 
buisse dispensationes  concedendi  , quarum  ob  o- 
ctodecim  retro  saeculis  ne  vel  unum  datur  exem- 
plum.... Nequaquam  igitur  Summus  Pontifex  Epi- 
scopos dispensandi  potestate  spoliavit,  nec  se  ea- 
dem spoliaverunt  Episcopi,  cum  illa  numquam  sint 
potili.  Idque  non  a quadam  humana  reservatione 
profluit,  sed  a lege  naturali,  quae  leges  superioris 
ab  inferiorum  potestate  eximit.  » Vide  litt.  Pii  VI 
26  Nov.  l^C,  quibus  Eybelii  error  proscribitur, 
et  Colloquia  Docloris  Ingolstatiensis  de  rebus  ad 
Ecclesiae  doctrinam  et  disciplinam  pertinentibus. 
Dusseldorpii  1789. 

Haec  veritas  auctoritate  Sacrorum  Canonum 
confirmatur.  Innocentius  III  cap.  20  de  Electione, 
manifeste  significat,  c neminem  posse  a canone 
dispensare,  qui  saltem  parem  cum  latore  canonis 
potestatem  non  habeat.  » Et  Ioannes  XXII  cap. 
unie,  de  religios.  domib.  inter  Exlravagantes  eius- 
dem Pontificis  palam  edixit:  « Episcopis  non  licere 
quid  concedere  contra  formam  Concilii  generalis.  » 
Profecto,  si  ius  esset  Episcopis  relaxare  legem  ab 
Ecclesiae  potestate  constitutam  , tota  everteretur 
Ecclesiae  disciplina  , caput  subiiceretur  membris, 
ac  proinde  actum  esset  de  ecclesiastica  hierarchia 
divinitus  instituta,  ut  ait  Pius  VI  Brevi  ad  Archie- 

piscopum  Coloniensera  20  Ianuarii  1787.  Vide 
memoriale  Card.  Pacca  an.  1786. 

Sunt  tamen  aliqui  eventus,  in  quibus  Theologi 
passim  et  Canonistae  docent  licere  Episcopis  in 
iure  communi  dispensare.  Itaque  Episcopi  non 
totius  Dioecesis,  vel  alicuius  Communitatis  gratia, 
sed  tantummodo  pro  privatis  personis  , iustisque 
de  causis  ius  commune  relaxant: 

1°  Ex  iure  id  permittente.  Sic  Episcopi  potesta- 
tem habent  dispensationis  tribuendae  super  bi- 
gamia  similitudinaria  , cap.  4 sane  de  cleric. 
coniug.  et  cap.  I qui  clerici  vel  voventes:  dant 
veniam  filiis  illegitimis  ad  minores  ordines , et 
ad  unum  simplex  beneficium  cap.  1 de  fil.  pre- 
sbyt.  in  6:  dispensant  in  irregularitatibus  omni- 
bus et  suspensionibus  ex  delicto  occulto  prove- 
nientibus, excepta  ea  , quae  oritur  ex  homicidio 
voluntario,  et  exceptis  aliis  deductis  ad  forum  con- 
tentiosum; Concil.  Tridenl.  sess.  XXIV,  cap.  6 de 
reform.;  eos  interstitiorum  lege  solvunt,  qui  mi- 
noribus, vel  etiam  maioribus  ordinibus  initiandi 
sunt,  Concil.  Trid.  sess.  XXIII,  cap.  11  de  reform. 
Et  qui  ad  aliquem  ordinem,  omissis  inferioribus, 
ascenderit , quique  per  saltum  promotus  dicitur  , 
cum  eo,  si  non  ministraverit,  poterunt  Episcopi 
« ex  legitima  causa  dispensare,  » ut  inquit  Tri- 
dent.  Synod.  sess.  XXIII,  cap.  13  de  reform.  Exi- 
munt etiam  a lege  proclamationum  , quae  ante 
matrimonium  fieri  debent,  Concil.  Trident.  sess. 
XXIV,  cap.  1 de  reform.  matrim. 

Praeterea  Episcopi  relaxant  tum  vota  simplicia, 
si  quinque  excipias  vola  , scilicet  castitatis , reli- 
gionis, et  trium  peregrinationum,  quae  per  Extra- 
vag.  et  si  dominici  gregis  de  poenit.  et  remiss. 

Summo  Pontifici  reservata  sunt,  tum  iuraraenta, 
quia , ut  ait  Tabiena  v.  iurake  q.  20,  « nullum 
iuramentum  est  Pontifici  reservatum  : > verum 
de  his  legendi  sunt  Theologi  in  tractatu  de  reli- 
gione. 

2°  Ex  legitima  consuetudine.  Idcirco  Episcopi 
dispensant  in  ieiuniis,  in  festorum  observantia,  et 
cum  iis  , qui  ius  petendi  debitum  coniugale  iam 
amiserint.  Gencralim  vero  consuetudo  legitime 
praescripta  iurisdiclioncm  confert  cap.  9 de  olfic. 
iud.  ordin.,  atque  adeo  fieri  potest,  ut  Episcopi 
aliquarum  Dioecesium  quasdam  dispensationes 
super  iurc  communi  licite  et  valide  largiantur , 
propterca  quod  ipsorum  Decessores  eadem  pote- 
state usi  sunt.  Sed  praeter  caclcras  conditiones  , 
quas  ca  consuetudo  comites  habere  debet , duae 
sunt  praecipuae;  quarum  prima  est,  ut  consuetu- 
do sit,  ut  aiunt,  immemorabilis,  aut  saltem  cen- 
tum annos  sine  ulla  intermissione  perstiterit; 
altera  est,  ut  c per  eam  ecclesiasticae  disciplinae 
nervus  non  dirumpatur.  » Confer  Bened.  XIV  de 
Synod.  Dioeccs.  lib.  9 , cap.  2 , et  quae  diximus 
nos  lib.  I,  § 27. 

3°  Ex  praesumpta  ct  interpretativa  Pontificis 
delegatione.  Ilinc  Episcopus  relaxare  potest  occul- 
tum impedimentum  , propter  quod  matrimonium 
publice  contractum  non  consistit;  imo  non  desunt 
magni  nominis  auctores,  qui  Episcopo  facultatem 
asserunt  auferendi  occultum  dirimens  impedi- 
mentum, quod  matrimonio  contrahendo  obsit,  si 
tales  urgeant  circumstantiae  rerum  , ut  neque 
Summus  Pontifex  consuli,  nec  matrimonium  sine 
scandalo  cl  infamia  dilTerri  possit.  In  eo  siquidem 
rerum  eventu  , si  ad  tot  mala  praecavenda  non 

aJius  suppetat  modus,  praesumi  debet  Summum 
Pontificem  ex  suavi  et  provida  Ecclesiae  guberna- 
tione dispensandi  facultatem  Episcopo  delegare. 
Verum  de  hac  re  fuse  loquar  in  separato  opere  de 
Matrimonio. 

4°  Denique  ex  speciali  delegatione.  Interdum 
enim  Pontifices  quasdam  dispensandi  facultates 
Episcopis  conferunt.  De  quibus  nihil  allinet  dice- 
re, nisi  quod  earum  limites  praetergredi  nunquam 
licet. 

Existit  quaestio  valde  gravis , nempe  utrum 
m dubio  Episcopo  liceat  dispensare?  Plurimi  Do- 
ctores  affirmant  lum  ex  natura  reservalionis  , 
quae  odiosa  est,  adeoque  restringenda,  tum  ex 
natura  jurisdictionis  Episcopalis , cui  in  rebus 
dubiis  favendum  est,  lum  denique  ex  utilitate  fi- 
delium , queis  onus  Apostolicam  Sedem  adeundi 
imponendum  non  est,  nisi  certis  de  causis  et  ex- 
ploratis. Hinc  Carrierc  de  Matrimonio  p.  3 , n. 
1071,  1088,  Lcqueux  Man.  Comp.  lur.  Can.  t.  1 
prid.  c.  3,  n.  297,  Magnin  op.  cit.  1.  2,  c.  3,  alii- 
que concludunt  Episcopum  dispensare  posse,  sive 
dubium  sit  i uris,  circa  legis  exislenliam,  eiusque 
extensionem,  sive  sit  facti,  hoc  est,  dum  agitur  , 
utrum  casus  reservatus  dicendus  sit,  ac  proinde 
dispensatione  indigeat.  Allata  tamen  argumenta 
aliquibus  videntur  non  salis  firma  , praecipue  si 
agatur  de  dubio  facti,  ob  eam  praesertim  causam, 
quia  destituuntur  omni  auctoritate  canonum;  nam- 
que, ut  ait  Sanchez  de  matrim.  lib.  8,  disp.  0, 
num.  7:  « Nullibi  invenio  posse  Episcopum  vere 
dispensaro  in  hoc  dubio.  » Et  Franciscus  Ilcnnus 
tract.  de  legib.  dist.  3,  p.  15,  art.  4,  conclus.  4: 
« Concessionem  dispensandi,  ait,  habent  Episcopi 

respectu  legum  Pontificiarum  secundum  aliquos 
in  dubiis,  an  casus  egeat  dispensatione.  Sed  cre- 
diderim recurrendum  esse  ad  Sedem  Apostolicam, 
quia  in  dubiis  pars  tutior  est  tenenda.  > ldque 
pro  certo  habendum  videtur  , dum  agitur  de  Sa- 
cramentis ex  propositione  ab  Innocentio  XII  da- 
mnata: c Licet  sequi  opinionem  probabilem  de 
valore  Sacramenti,  relicta  tutiore.  » Nihilominus 
tamen  S.  Alphonsus  de  Ligorio  in  sua  Theologia 
Morali,  lib.  1,  append.  2,  cap.  3 de  privilegiis  Epi- 
scoporum , ita  scribit : « in  impedimentis  diri- 
mentibus solus  Pontifex  potest  dispensare.  Quod 
si  impedimentum  esset  dubium  , communissima 
est  sententia  posse  etiam  Episcopum  dispensare... 
et  quamvis  Sanchez  , in  tractatu  de  matrimonio 
lib.  8,  disp.  6,  num.  8 id  neget,  tamen  in  de- 
calogo lib.  4,  cap.  40,  num.  26,  videtur  se 
retractasse;  ibi  enim  ait  tanquam  ex  regula  ge- 
nerali : Cum  dispensationis  conservatio  sit  odiosa, 
est  restringenda  ad  casus  certos ; dubii  enim 
non  comprehenduntur  sub  reservatione.  » Au- 
ctores de  re  morali  disputare  quoque  ulterius 
solent , an  exislenle  iuris,  vel  facti  dubio  de  ali- 
quo impedimento  dirimente,  matrimonium  , non 
petila  et  impetrata  dispensatione,  iniri  licite  possit 
et  in  varias  de  more  abeunt  sententias.  De  hac  re 
plura  disseruntur  in  Ephemeridibus  « Melanges 
theologiques , » 6"  serie  pag.  363  et  seqq.,  ct 
« Revue  theologique  » 2m'  serie  pag.  25,  Febr. 
1857  , quas  adolescens  cognoscendae  veritatis 
cupidus  , Doctoresque  ibi  citatos  consulere  pot- 
erit, simulque  videre,  quae  de  hoc  argumento  ha- 
bentur in  Thes.  S.  C.  C.,  causa  18  Sept.  1852  , 
ubi  ad  dubium:  < An  et  quomodo  matrimonia  sint 

permittenda  aut  prohibenda  in  casu?  » respon- 
sum fuit:  « Consulat  probatos  auctores,  et  in  ca- 
sibus gravioris  dubii  recurrat  ad  S.  Sedem  , sal- 
tem ad  cautelam.  » Pro  nostro  instituto  sufficiat 
notare  1°:  In  dubio  facti,  sedulo  inspiciendum  est 
an  praesumptio  stet  pro  impedimento  , an  non  ; 
si  primum,  pro  impedimento  standum  est,  quia  fa- 
ctum unde  impedimentum  oritur  , cum  positum 
sit,  praesumitur  perfectum.  Sic  si  copula  ex.  gr. 
locum  habuit,  sed  dubitatur  an  fuerit  consumma- 
ta, ac  perfecta,  impedimentum  exislit.  Si  alterum, 
impedimentum  non  obstat,  quia  de  eo  non  constat 
et  factum  non  praesumitur  , nisi  probetur.  2°  In 
dubio  iuris  Episcopus  vel  resolutionem  a S.  S.  po- 
stulabit, ubi  primum  circumstantiae  sinunt,  vel, 
si  hoc  remedium  adhiberi  nequeat,  aututelur  po- 
testate dispensandi  ipsi  communiter  in  casu  agni- 
ta, aut  declarabit  simpliciter  posse  procedi. 

§ 58. 

De  Inre  administrandi. 

Quintum  denique  ius  Episcoporum  in  admini- 
strando versatur.  Administrare  est  Spiritualem 
curam  suarum  ovium  gerere , resque  ad  Dei  cul- 
tum, et  pietatis  opera  pertinentes  disponere,  dili- 
genterque  curare.  Itaque  Episcopus  ex  officio  et 
iure  administrandi:  1°  Ecclesias  et  Beneficia  eri- 
git, supprimit,  servatis  sacrorum  canonum  regu- 
lis; 2°  Ecclesias  parochiales  , Praebendas,  et  Be- 
neficia omnia  suae  Dioecesis  confert , nisi  fuerint 
reservata,  vel  affecta;  3°  Deligit  eos,  qui  clericali 
militiae  adseribi,  et  ordinibus  initiari  postulant; 

4°  Munera  et  officia  ecclesiastica  iis  defert,  quos 
idoneos  comperit,  salvis  seraper  iuribus  Apostoli- 
cae  Sedis,  vel  alterius  legitimi  collatoris;  5°  In  re- 
ctam adminislralionem  bonorum  etiam  tempora- 
lium ad  Ecclesias,  et  Loca  Pia  pertinentium  in- 
cumbit; 6°  Piarum  voluntatum  exsecutionem  cu- 
rat; quin  imo,  ex  Tridenlino  Concilio  sess.  XXII, 
cap.  8 de  reform.,  Episcopi  etiam  tanquam  Apo- 
stolicae  Sedis  Delegati  in  casibus  a iure  concessis 
(quando  nempe  exsecutores  a pio  fundatore  desi- 
gnati in  suo  munere  fungendo  segnes  negligenles- 
que  fuerint),  omnium  piarum  dispositionum,  tam 
in  ultima  voluntate,  quam  inter  vivos  sunt  exsecu- 
tores; » 7°  Denique  Episcopis  potestas  est  ea  omnia 
curandi  et  agendi,  quae  ad  rectam  suae  Dioecesis 
adminislralionem  pertinent. 


§ 59. 


De  consensu  et  consilio  Capituli  exquirendo. 


Pleraque  negotia  a solo  Episcopo  non  pendent. 
Nam  sacri  Canones  iubenl,  ut  Episcopus  in  rebus 
gravioris  momenti  consensum  sui  Capituli , aut 
saltem  ipsius  consilium  requirat,  quandoquidem 
Canonici  Ecclesiae  calhedralis  sunt  consiliarii  nati 
Episcoporum  in  C.  Novit,  de  his  , quae  fiunt  a 
Praei,  et  c.  quanto  eod.,  et  quemadmodum  vices 
gerant  antiqui  presbyterii , cuius  operam  et  con- 
silium in  regenda  Ecclesia  Episcopi  adbibebant. 
Igitur  generalis  regula  est,  ne  quid  praesul  in  ne- 
gotiis gravioribus  sine  Capituli  consilio,  aut  con- 
sensu agat,  et  ita  quidem  , ut  quae  de  consensu 
Capituli  fieri  debent,  eo  neglecto,  nulla  sint.  Quare 

Episcopus  et  eum  consensum  exquirere  , el  illud 
facere  cogitur,  quod  maiorCapiluli  pars  faciendum 
esse  duxerit.  Dum  vero  consilium  Capituli  postu- 
latur , oportet  illud  audire , non  tamen  sequi , 
quod  consilium  necessitatem  non  infert,  eaque  de 
causa  tantum  exquiritur , ne  quid  Episcopus  in- 
considerate et  negligenter  agat.  At  vero  si  Episco- 
pus, ubi  consilium  petendum  erat,  illud  non  pe- 
tierit, res  gesta  putatur  valida,  nisi  consilium  sub 
conditione  actum  irritante  quaerendum  esset.  Qua 
de  re  legendus  Schmalzgrueber  ad  hunc  titulum 
num.  16.  Quibus  autem  in  rebus  aut  consensus, 
aut  consilium  Capituli  requirendum  sit,  vix  statui 
potest.  Certe  quidem  consensu  Capituli  opus  est 
in  causis,  ubi  de  re  ad  Capitulum  quavis  ratione 
perlinente  agitur,  in  alienandis  rebus  ecclesiasticis, 
in  coniungendis  Ecclesiis  vel  Beneficiis.  Consi- 
lium autem  audiendum  est  in  convocanda  Synodo, 
et  statutis  in  ea  contentis,  in  puniendis  clericis, 
in  ferendis  censuris,  aliisque  causis  id  genus,  de 
quibus  Interpretes  ad  hunc  titulum  fusiorem  ser- 
monem habere  solent.  Illud  unum  observabimus, 
quod  ex  antiqua  suae  Ecclesiae  consuetudine  exi- 
mi Episcopus  potest  ab  obligatione  aut  consensu, 
aut  consilii  requirendi  in  iis  quoque  rebus , in 
quibus,  spectato  iure  communi,  ad  consilium,  vel 
consensum  exquirendum  obstringeretur , quod 
plane  colligitur  ex  cap.  Ea  noscitur  de  his  quae 
fiunt  a Praei.,  el  ex  cap.  Non  est  de  consuetudine 
in  6.  Verum  ubinam  locorum  huiusmodi  antiqua 
consuetudo  de  facto  exislat,  necessariispraedita  ac 
vallata  conditionibus,  ita  ut  nil  contra  opponi  iure 
possit,  inquirere  ad  nos  non  spectat,  nec  ita  faci- 
lis res  est.  Consule  auctores  de  hoc  argumento 

tractantes,  et  quoad  Galliam  vide  inter  alios,  Si- 
bour  < Discussions  diocesaines,  » t.  1 , p.  135 — 
143,  et  Gousset  Theolog.  Mor.  t.  2,  n.  721;  quoad 
Belgium,  Cornelium  Zypaeurn  cons.  17,  et  Van 
Espenium  I.  C.  U.  p.  1, 1.  8,  et  quoad  Germaniae 
populos  Schram  1.  C.  t.  1 Aug.  Vindob.  1782,  et 
VValter  op.  cit.  Nobis  hic  sufficiat  animadvertere 
consuetudinem,  si  qua,  exstabat  in  Gallia  et  in  Bel- 
gio, non  posse  amplius  in  medium  afferri  post  Con- 
cordatum et  Bullam  «qui  christi,  » qua  novae  Dioe- 
ceses, antiquis  suppressis,  constitutae  sunt,  nova- 
que Capitula,  antiquis  iuribus  ac  privilegiis  deletis, 
«recta,  eo  vel  magis,  quia  tum  Card.  Caprara  Brevi 
16  Ap.  1804,  vult,  ut « ea  Episcopum  in  Dioecesi, 
prout  in  iure  constitutum  est,  adiuvent, » tum  nu- 
perrima  Concilia  in  Galliis  habita  fatentur  Capituli 
consilium  ab  Episcopis  expetendum  , et  in  non- 
nullis assensum  obtinendum. 

Antequam  huic  tractationi  finem  faciamus,  non 
abs  re  visum  est  de  potestate  Episcoporum  ea  no- 
tare, quae  sequuntur.  Theologi  et  Canonislae  dis- 
putant, utrum  potestas  iurisdiclionis,  quam  exer- 
cent in  suis  ecclesiis  seu  immediate  ac  pro- 

xime, a Deo  ipso,  an  potius  a Romano  Pontifice  Epi- 
scopis conferatur?  «De  qua  re,  ait  Zallinger  iur. 
eccl.  pubi.  § 363.  animadverte  primo:  omnis  sacra 
et  ecclesiastica  potestas  remote  ac  primo  est  a Deo, 
tamquam  gratiae  collatore.  Secundo:  potestas  Or- 
dinis tam  in  Episcopis,  quam  in  Presbyteris  certe 
a Deo  est  proxime  et  immediate,  a quo,  positis  si- 
gnis sacra  mentalibus  consecrationis  , vel  ordina- 
tionis, et  character  imprimitur  , et  potestas  con- 
fertur, quae  dein  nullius  hominis  arbitrio  auferri, 
imminui,  amplificari  potest.  Tertio:  potestas  pon- 

.tificiae  ac  summae  iurisdictionis  certe  immediate 
et  proxime  a Deo  est;  cum  enim  Electores  Papae 
illam  jurisdictionem  non  contineant,  eam  a se  in 
subiectum,  quod  eligunt , derivare  non  possunt. 
Nihil  igitur  agunt,  nisi  ut  personam  designent , 
cui  Christus  potestatem  a se  institutam  secundum 
promissionem  suam  dein  conferat.  Singulari  hoc 
exemplo  abutendum  non  est  ad  quaevis  alia  ge- 
nera collatae  et  acceptae  potestatis.  Uti  enim  E- 
piscopus  in  Presbyteros  jurisdictionem  pro  foro 
interno,  vel  etiam  externo  derivat;  sic  non  repu- 
gnat, ut  Pontifex,  in  quo  est  plenitudo  sacrae  po- 
testatis, eius  partem  in  illos  transmittat  , qui  in 
partem  sollicitudinis  vocari  solent.  » Pius  VI  Bre- 
vi ad  Episcopum  Motulensem  haec  protulit:  « Sed 
tu  mavis  Regis  gratia  Episcopus  nuncupari,  teque 
hoc  inscribere  nomine  gloriaris,  novo  ac  prorsus 
insueto,  et  minime  ad  dignitatem  episcopalem  ac- 
commodato, utpote  quae  quoad  ordinem  imme- 
diate est  a Deo,  et  quoad  iurisdictionem  ab  Apo- 
stolica  Sede.  » Et  Const.  super  soliditate,  23 
nov.  1786  « Episcopis  suam  cuique  peculiarem 
gregis  portionem  non  divino,  sed  ecclesiastico  iu- 
re,  non  Christi  ore,  sed  hierarchica  ordinatione 
assignari  opus  est,  ut  ordinariam  regiminis  pote- 
statem explicare  in  eam  valeat. » 

Multa  tamen  in  utramque  sententiam  dicta  sunt, 
et  non  defuerunt  qui  assererent  Episcopos  per 
consecrationem  fieri  Pontifices,  doctores,  ac  reges, 
simulque  potestatem  magisterii,  ministerii  et  impe- 
rii accipere;  verum  ad  id,  quo  spectamus,  plura  re- 
ferre, non  est  necesse'.  Nobis  in  animo  est  tirones 
praemonere,  ne  in  errorem  inducantur,  eo  quod  a- 
liqui  Canonislae  in  ea  quaestione  pertractanda  ita 

versantur,  ut  aut  Episcoporum,  autPontifieis,  et  hu- 
ius maxime,  potestatem  deprimant.  Cavendam  ita- 
que ab  iis  est,  qui  censent  potestatem  Episcoporum 
sic  aPontifice  impertiri,  perinde  ac  si  Episcopi  mini- 
stri, aut  vicarii  Romani  Pontificis  essent : itemque 
ab  iis,  qui  arbitrantur  eam  potestatem  immediate 
a Deo  ita  conferri,  ut  Episcopos  constituant  veluti 
Corregentes  Ecclesiae,  vel  Optimates.  Nemini  igi- 
tur plus  tribuendum,  quam  veritas  ipsa  concedat; 
ideoque  in  alterutra  sententia  seraper  ob  oculos 
habendum  est,  Episcopos  esse  veros  Pastores  Re- 
ctoresque suarum  ovium,  sed  tamen  ipsorum  po- 
testatem intra  fmesDioecesium  contineri,  et  ex  ipsa 
lege  divina  superiori  auctoritati,  seu  Summo  Pon- 
tifici obnoxiam  esse,  adeo  ut  non  solum  illiciti,  sed 
etiam  irriti  sint  omnes  iurisdictionis  actus  , quos 
Episcopi  gesserint  canonica  destituti  missione,  vel 
gesserint  extra  territorium  assignatum,  aut  in  ne- 
gotiis a superiore  auctoritate  exceptis  ac  reserva- 
tis. An  Episcopi  non  uti  singuli , sed  uti  membra 
corporis  episcopalis  recipiant  immediate  a Deo  iu- 
risdictionis potestatem  in  universalem  Ecclesiam 
exercendam,  dum  quaestiones  in  concilio  oecume- 
nico  sunt  definiendae,  vel  extra  aliquid  cum  Rom. 
Pontifice  decerni  debet,  quaestio  est  distincta,  quam 
fuse  tractarunt,  inter  alios  Bolgeni  op.TEpiscopalo 
p.  2,  c.  4,  n.464,  et  Maupied  lur.  can.  univ.  Com- 
pendium, t.  4.  p.  2,  f.  4,  § 4,  p.  234;  Philippsop. 
cit.  1.  4 ; Benedictum  XIV  de  Synodo  dioecesana 
1.  7,  c.  8 , n.  7 ; et  Analecta  lur.  Pont.  fol.  9, 
pag.  4846  et  seqq. 

Disputant  etiam,  quae  sit  ecclesiastici  regimi- 
nis forma,  an  democratica,  an  aristocratica,  an  ve- 
ro monarchica? 

Iam  vero  non  est  democratica ; hic  turpissimus 
fuit  error  Richerii , qui  docuit  potestatem  eccle- 
siasticam christiano  populo , sive  toti  Ecclesiae 
corpori  datam  esse,  quem  errorem  abunde  ex  di- 
ctis de  Rom.  Pontifice  refutavimus,  nec  proinde  ne- 
cesseestin  huius  argumenti  tractatione  iterum  ver- 
sari. Bellarm.  quidem  controv.lib.  1 de  Rom.  Pont, 
cap.  3 ait,  in  forma  regiminis  ecclesiastici,  « suum 
quemdam  in  ea  locum  habere  democratiam,  cum 
nemo  sit  ex  omni  chrisliana  multitudine,  qui  ad 
Episcopatum  vocari  non  possit,  si  tamen  dignus 
eo  munere  iudicetur.  > Verum,  ut  observat  Zal- 
linger,  lur.  eccl.  pubi.  § 362:  t Huic  quidem  as- 
sertioni quoad  rem  nemo  catholicorum  facile  re- 
fragabitur; quoad  loquendi  modum,  qui  secun- 
dum receptas  de  imperii  forma  notiones  disserit, 
aegre  quisquam  assentietur.  Nam  distinguenda  est 
forma  reipublicae  a regiminis  seu  gubernationis 
modo.  Si  quis  Rex  regni  sui  officia  et  dignitates 
ex  aequo  distribuat  pro  meritis  ac  virtute  cuius- 
que, nulla  nobilitatis  habita  ratione,  non  ob  id 
eius  regnum  formam  democraticam  induit,  quae 
quidem  forma  ex  solo  subiecto  potestatis  sum- 
mae determinatur. » Forma  democratica  tum  stri- 
cte habetur,  cum  regiminis  ratio  ita  est  constituta, 
ut  populus  universus  suam  in  supremis  imperii 
iuribus  partem  habeat. 

Neque  forma  regiminis  ecclesiastici  est  aristo- 
cratica;  huic  enim  maxime  repugnat  primatus 
honoris  et  iurisdictionis  divinitus  institutus,  quo 
unus  Romanus  Pontifex  S.  Petri  Successor  uni- 
versae Ecclesiae  praeest.  Igitur  qui  meram  ari- 
stocratiam  in  Ecclesiam  inducunt,  catholicum  do- 
gma Primatus  omnino  destruunt:  quapropter  fa- 

cultas  theologica  Lovaniensis  propositionem  M. 
Antonii  de  Dominis  lib.  1 de  rep.  eccl.  n.  12  in 
qua  asserebat,  c Ecclesiam  Spiritu  Christi  instru- 
ctam, et  singulis  Ecclesiis  voluisse  monarchiam  , 
et  in  se  tot3m  aristocratiam,  ut  altera  alterius  vi- 
tia corrigeret,  » hac  gravissima  censura  notavit : 
« Propositio  haeretica  et  schismatica  , quatenus 
asserit,  regimen  universalis  Ecclesiae  esse  ari- 
stocra  licum.» 

Cum  igitur  regimen  ecclesiasticum  non  sit  ne- 
que democraticum,  neque  arislocraticum,  conse- 
quens est,  illud  esse  vere  monarchiam.  Quoniam 
vero  Episcopi  sunt  veri  Pastores  suarum  ovium  , 
et  in  Conciliis  generalibus  veri  iudices,  quaeritur 
an  vere  simul,  aeque  ac  mere  monarchicum  sit:Qua 
super  re  non  omnes  unum  idemque  sentiunt.  Ve- 
rum communior  sententia  est  regimen  ecclesia- 
sticum, illud  quidem  monarchicum  esse,  aliqua 
tamen  aristocratiae  specie  temperatum.  In  quam 
sententiam  cl.  Zallinger  Iur.  eccl.  pub.  § 362  ita 
praeclare  animadvertit:  « Temperamentum  istud 
aristocralicum  non  tale  inlelligi  debet , quale  in 
Statibus  profanis  esse  solet,  quorum  forma  mixta 
ex  divisione  iurium  summi  imperii  ita  oritur,  ut 
quod  in  uno  subiecto  inest  ius,  non  idem  in  alte- 
ro insit , neque  ab  altero  pendeat.  Discrimen  facit 
singularis  unitas,  atque  unitatis  conservandae  ob- 
ligatio, quam  Christus  suae  Ecclesiae  propriam 
fecit.  Nam  primo  ipsa  potestas  Episcoporum,  quae 
temperamentum  illud  aristocralicum  efficit,  per- 
petuo et  ex  natura  sua  alligata  est  ad  centrum 
unitatis  , ac  supremam  potestatem  Vicarii  Chri- 
sti , eidemque  subordinata , ut  proinde  haec 
mixtio  aristocralica  non  absoluta, sed  limitata  sit. 

Secundo  quidquid  iuris  competit  Episcopis,  id  e- 
minente  quadam  ratione  inest  in  Primate  Eccle- 
siae, ac  summo  Vicario  Christi.  Haec,  ni  fallor, 
de  aliis  formis  profanis  ex  monarchia  et  aristo- 
cratia  mixtis  asseri  haud  possunt,  * et  Wircebur- 
genses  de  prine,  direct.  c.  3,  a.  1,  n.  158:  «Tem- 
peramentum sine  diminutione  stans  in  eo,  quod 
optimates  Ecclesiae  eligi  queant  ex  fidelium,  aut 
clericorum  coetu,  electi  autem  non  vicario  tantum 
nomine,  sed  auctoritate  propria  principatum  ge- 
rant, in  designata  sibi  Ecclesia,  neque  ut  consi- 
liarii duntaxat,  sed  ut  iudices  ferant  sententiam 
in  conciliis,  utrobique  tamen  cum  inferioritate  et 
dependentia  a supremo  capite,  principe  ac  indice, 
hoc,  inquam,  temperamentum  perfectae  monar- 
chiae non  officit,  sed  solitudinem  duntaxat  exclu- 
dit. »Hoc  temperamentum,  ait  Gerdilius  comment. 
cont.  Febronium,  « non  ad  Pontificis  imminutio- 
nem auctoritatis,  sed  ad  eius  subsidium  ac  robur 
valet.  » Quibus  attente  perpensis,  iam  quisque  di- 
judicare facile  poterit,  quantum  profecto  haec  sen- 
tentia, quae  in  Ecclesiae  regimine  temperamen- 
tum huiusmodi  admittit,  ab  ea,  quae  regimen 
Ecclesiae  mere  et  absolute  monarchicum  esse  tue- 
tur, discrepet  et  abscedat.  Caelerum  non  ego  ad- 
modum ei  succenserem,  qui  ab  ipso  Monarchiae 
vocabulo  abstinere  vellet,  dummodo  Pontificis  Ro- 
mani primatum  , ac  iura  eius  omnia  agnoscat  ac 
profiteatur.  Etenim  nullum  vidi  Ecclesiae  decre- 
tum, quo  dogma  Pontificii  Primatus,  adhibito  et- 
iam Monarchiae  vocabulo  enunciare  iubeamur. 
Illud  est  certum,  nempe  Episcopos,  etiamsi  simul 
ipsi  specientur,  nil  prorsus  statuere  posse  quod,  Pon- 
tifice contradicente,  ratum  sit;  e contra  Summum 

Pontificem  per  se  plenissimam  habere  vim  ut  Epi- 
scopos tum  singulos , tum  universos  obliget , si- 
quidem Ecclesiae  regimen  id  sibi  vindicat  proprii 
ac  specialis,  quod  S.  P.  Episcopatum  divino,  et  i- 
pso  iure  institutum  , sibi  semper  subiectum  ha- 
beat, licet  eum  tollere  nullatenus  possit. 

Qui  plura  desiderat  de  hoc  argumento  adeat  , praeter  cit. 
Bellarmioum,  Gretzerum  • Defensio  tertiae  controversiae  Bel- 
armini  de  R.  P.  etCard.  Orsum  diss.  quae  ecclesiasticae  mo- 
narchiae forma,  seu  ratio  explicatur  op.  de  Rotu.  Pont.  iirSyn. 
oecumenicas  > Romae  4 740. 


§60. 

De  officio  docendi. 

Sed  quoniam  de  potestate  Episcoporum  dictum 
est,  restat  modo  , ut  de  ipsorum  officiis  dissera- 
mus. Horum  praecipua  tria  sunt;  quorum  1°  in 
docendo  ; 2*  in  residendo  ; 3°  in  visitando  situm 
est. 

Primum  igitur  et  praecipuum  munus  Episco- 
porum est  populum  docere  res  omnes,  quae  ad 
aeternam  salutem  conducunt,  et  curare  diligentis- 
sime, ut  depositum  fidei  morumque  praecepta  in- 
corrupte atque  integre  serventur.  Quia  vero  ad 
Religionis,  vitaeque  integritatem  custodiendam  , 
conservandamque  maxime  accommodata  atque  u- 
tilis  est  praedicatio  verbi  Dei,  idcirco  Tridenlina 
Synodus  sess.  V,  cap.  2 de  reform.  statuit:  t o- 
mnes  Episcopos,  Archiepiscopos,  Primates,  et  o- 
mnes  alios  Ecclesiarum  Praelatos  tenefi  per  se 
ipsos,  si  legitine  impediti  non  fuerint,  ad  prae- 
dicandum. > Porro  ad  Episcopum  spectat  concio- 
natores  designare  ac  mittere,  qui  in  sua  Dioecesi 


Digitized  by  Google 


CAPUT  VI. 


263 

divinum  verbum  annuntient;  idcirco  praeter  Paro- 
chos, quibus  ad  animarum  curam  semel  probatis 
ius  et  officium  est  plebem  sibi  commissam  erudi- 
re, nemini  permissum  est  sine  venia  Episcopi 
praedicare.  Regulares  vero,  ex  decreto  Concilii 
Tridentini  sess.  V,  cap.  2 de  reform.,  nisi  de  Supe- 
riorum suorum  licentia,  etiam  in  Ecclesia  suorum 
Ordinum,  praedicare  non  possunt  « cum  qua  li- 
centia personaliter  se  coram  Episcopis  praesenta- 
re et  ab  eis  benedictionem  petere  teneantur,  an- 
tequam praedicare  incipiant.  In  Ecclesiis  vero, 
quae  suorum  Ordinum  non  sunt , ultra  licentiam 
suorum  Superiorum,  etiam  Episcopi  licentiam  ha- 
bere teneantur.»  Quin  imo  sess.  XXIV,  cap.  4: 
< Nullus,  ait,  sive  saecularis,  sive  regularis,  etiam 
in  Ecclesiis  suorum  Ordinum,  contradicente  Epi- 
scopo, praedicare  praesumat.»  Gregorius  XV  Con- 
stit.  inscrutabili  dei  providentia,  et  Clemens  X 
Constit.  superna,  ad  hanc  rem  declarandam  haec 
habent:  « Regulares  qui  in  Ecclesiis  sui  Ordinis 
praedicare  voluerint,  teneri  ab  Episcopo  dioece- 
sano  benedictionem  petere,  praedicare  tamen  pos- 
se, quamvis  illam  non  obtinuerint.  Quod  si  Epi- 
scopus benedictionem  nedum  concesserit,  sed  et- 
iam contradixerit,  nec  in  praedictis  quidem  Ec- 
clesiis licere  Regularibus  praedicare:  » quin  imo 
ex  decisionibus  S.  R.  C.:  « Regularibus  qui  prae- 
dicant in  Ecclesiis  sui  Ordinis,  non  petila  il- 
lius benedictione,  aut  in  aliis  Ecclesiis,  absque 
ipsius  licentia  , vel  in  Ecclesiis  etiam  sui  Or- 
dinis, ipso  contradicente,  posse  Episcopum , tan- 
quam  Sedis  Apostolicae  Delegatum  ....  munus 
praedicandi  interdicere  , eosque  iuris  remediis 
coercere  et  punire.  » Illud  praeterea  notandum  ex 

cit.  Constit.:  < posse  Episcopum  licentiam  conces- 
surum Regularibus  in  Ecclesiis,  quae  suorum  Or- 
dinum non  sunt , praedicare  volentibus  , illos  , 
quamvis  ab  universitatibus , aut  a magistratibus 
laicis  nominatos,  etiamsi  Episcopi  antecessores 
per  tempus  immemorabile  hanc  licentiam  absque 
examine  concedere  consueverint , quoad  doctri- 
nam examinare,  si  ita  ipsius  arbitrio,  quod  mo- 
deratum et  discretum  esse  debet,  visum  fuerit.» 
Concionatores  quoque  Quadragesimae  sive  Adven- 
tus, quorum  deligendorum  facultas  laicis  facta  est, 
eo  quod  honorarium  eisdem  solvunt,  ab  Episcopo 
approbandi  sunt. 

Praeterea  ne  doctrina  catholica  falsis  opinioni- 
bus, erroribusque  depravetur,  officium  Episcopi 
est  diligenter  vigilare,  ne  quid  Gdei  morumque 
disciplinae  adversum  in  scholis  privatis  vel  publi- 
cis tradatur.  Ad  eumdem  Episcopum  spectat  in 
seminariis  et  collegiis  Clericorum  magistros  de-  ✓ 
signare,  aut  approbare,  eaque  praescribere,  quae 
ab  ipsis  magistris  doceantur.  Concil.  Trident.  Sess. 
XXIII,  c.  18  de  reformat.  Vide  litteras  Clemen- 
tis XIV  ad  Stanislaum  Poloniae  Regem , et  ad  I- 
gnatium  Episcopum  Wilnae  datas  die  18  decem- 
bris 1773,  nec  non  opus  « Notices  hisloriques  sur 
les  Ordonnances  du  16  juin  1828.  » Lyon  1846. 
Nemini  quoque  licet  librum  aliquem  , sive  aliam 
quamcumque  scripturam  « imprimere  vel  impri- 
mi facere,  » ut  ait  Concilium  Lateranense  V,  sess. 
10,  nisi  prius  Episcopus  librum  ipsum  expenderit, 
eiusque  edendi  veniam  scriptis  exaratam  dederit. 

Nec  expedita  illa  scribendi , imprimendi  et  in 
vulgus  opera  spargendi  libertas,  ac  licentia,  quae 
civili  lege  tribuitur,  impedire  potest,  quominus  id 

fiat:  narn  civilis  lex  ordinem  tantum  politicum 
spectat , nec  ad  ordinem  religiosum  se  extendit , 
quin  imo  si  Princeps  eo  devenerit,  ut  scribendi 
libertatem  , ea  conditione  tribueret , ut  potestati 
ecclesiasticae  ius  censurae  in  libris  edeadis  exer- 
cendae denegaret,  nullum  dubium,  quin  conditio 
haec,  pro  nulla  et  non  adiecta  habenda  sit,  utpote 
in  se  prava,  ac  iniusta.  Fatemur  tamen  dari  casus, 
quibus  vix  possibile  est,  ut  Ecclesiae  lex,  absque 
incommodo  servetur , praesertim  quum  religionis 
bonum  exigere  videatur,  ut  pestiferarum  quarum- 
dam ephemeridum  viro  statim  antidotum  oppona- 
tur, erroresque  , nulla  interposita  mora  refuten- 
tur; quo  in  casu  dicendum  prorsus  est,  quod  opti- 
mae notae  scriptores  lege  non  teneantur,  nec  Epi- 
scopi eius  exsecutionem  adurgere  constringan- 
tur. Vide  opusc.  P.  Finazzi  «La  liberta  della  Stam- 
pa,  j»  dialoghi.  Milanol858.  Denique  Episcoporum 
est,  ex  Trid.  Syn.  sess.  XXIV,  c.  3,  de  ref.  « Sa- 
nam orthodoxamque  doctrinam,  expulsis  haeresi- 
bus,  inducere  t et  advigilare,  ut  omni  ope,  atque 
opera  e fidelium  manibus  biblia  ab  haereticis  spar- 
sa, pravique  omnes  tractatus  veneno  pleni  tollan- 
tur , quibus  acatholici , perversique  homines  ca- 
tholicam fidem  labefactare  et  contemptum  odium- 
que in  clerum  accendere  moliuntur.  Vide  Encycl. 
Greg.  XVI  < INTER  PRAECIPUAS  » 8 maii  1844, 
et  Pii  IX  t QUI  PLURIBUS  > 9 nov.  1848.  Epi- 
scopus nequit  quaestiones  ad  fidei  morumque 
doctrinam  pertinentes  definire,  qua  de  re  vide  quae 
diximus  superius  § 30. 

Huc  spectat  notare,  Episcopi  officium  esse  curare 
divinum  cultum,  et  videre  ne  quid  peccetur  in  sa- 
crificio Missae,  in  divinis  officiis  celebrandis,  in 

Sacramentorum  administratione,  ia  dierum  festo- 
rum religiosa  sanctaque  observantia,  in  reveren- 
tia Ecclesiis  sacrisque  locis  debita. 

Praeterea  excubandum  Episcopo  est  pro  cleri- 
calis Ordjpis  disciplina  tuenda , et  ubi  opus  fuerit 
instauranda,  pro  laicis  in  officio  continendis,  pro 
moribus  emendandis,  et  pravis  usibus  tollendis. 

Denique  non  postremum  Episcoporum  officium 
est  Sacrificium  offerre  pro  populo,  curamque  su- 
scipere pupillorum , viduarum,  et  eorum  qui  in 
paupertate  sunt,  opisque  alienae  indigent.  Quibus 
diebus,  vel  quoties  in  anno  Episcopus  offerre  sa- 
crificium pro  ovibus  suis  debeat,  nec  divino,  nec 
humano  iure  definitum  est,  et  Canonistarum  non 
una  est  hac  de  re  sententia.  Vide  s.  Alphonsum 
de  Liguorio  Theol.  moral.  1.  6,  tract.  3,  n.  326, 
et  decis.  S.  C.  RR.  in  Marsane  21  nov.  1831,  ex 
qua  deduci  videtur  diebus  festis  Episcopum  pro 
populo  Missam  applicare  debere. 

§61. 

De  residentia. 

Nemo  dubitat,  quin  Episcopi  in  propria  Ecclesia 
vel  Dioecesi  residere  teneantur,  hoc  est  in  civitate, 
ubi  cathedralis  sita  est , aut  in  aliquo  Dioecesis 
oppido.  At  quo  iure,  divino  ne  an  ecclesiastico 
tantum  , ambiguum  est.  In  Concilio  Tridentino 
multa  in  utramque  partem  disputata  sunt.  « Cum- 
que, ut  refert  Benedictus  XIV  de  Synod.  Dioeces. 
lib.  7 , cap.  1 , dissidentes  inter  se  Patres  haud- 
quaquam  invicem  conciliari  potuerint,  tandem  de- 
liberatum est,  ut  novo  quidem  decreto  cuncti  a- 

nimarum  Pastores  ad  residentiam  adigerentur,  ac 
severae  poenae  contumacibus  infligerentur  : nihil 
tamen  definiretur  de  iure,  quo  iidem  continuo  in- 
ter suas  oves  versari  tenentur;  quin  imo  ita  decre- 
tum concinnandum  Patres  duxere  , ut  nihil  inde 
alterutri  sententiae  detraheretur.  » Sed  commu- 
nior sententia  est,  residendi  onus  a iure  divino 
saltem  consecutive  proficisci , quin  imo  Fagnanus 
ad  cap.  Ex  parte  cap.  21:  « Nullus,  inquit,  anti- 
quorum contradicebat,  quin  Pastores  animarum  te- 
nerentur sub  praecepto  divino  ad  personaliter  re- 
sidendum > eo  vel  magis,  quod  « munia  pastora- 
lia nequaquam  ab  iis  praestari  possunt,  qui  gregi 
suo  non  invigilant,  nec  assistunt,  sed  mercenario- 
rum more  deserunt  » ut  ait  Cone.  Trident.  sess. 
XXIII,  c.  1,  de  ref.  Colendum  sane  est,  non  deesse 
Pastores  , quibus  valde  onerosum  est , vitam  a- 
gere  in  suo  ovili.  At  quocumque  iure  residentia 
Episcoporum  praecepta  esse  putetur,  in  eo  tamen 
omnes  conveniuut , quod  ex  causa  magnae  neces- 
sitatis et  utilitatis , quae  S.  Pontifici  probata  fue- 
rit, liceat  Episcopis  e propria  Dioecesi  abesse.  Qua 
de  re  prae  oculis  habenda  est  Syn.  Trident.  sess. 
XXIII,  c.  1,  et  Constit.  Ben.  XIV  Ad  universae,  in 
qua  multa  praeclara  et  animadversione  digna  ha- 
bentur de  residentia  Episcoporum,  causaeque  de- 
signantur, ob  quas,  dispensatione  apostolica,  abesse 
ipsis  permittitur,  simulque  instauratur  congrega- 
tio specialis  de  residentia  Episcoporum,  quae  ere- 
cta ab  Urbano  VIII  pene  desueverat. 

lam  vero  legitimae  causae,  propter  quas  ex  A- 
postolicae  Sedis  dispensatione  licet  Episcopis  a 
propria  Dioecesi  abesse  , sic  enumerantur  ab  eo- 
dem Concilio  sess.  XXIII,  de  Reform.  c.  1;  « Chri- 

stiana  caritas,  urgens  necessitas  , debita  obedien- 
lia,  ac  evidens  Ecclesiae,  vel  Reipublicae  utilitas.» 
Praetelrea  ex  leviori  alia,  aequa  tamen,  non  futili 
causa  eadem  Synodus  patitur , ut  Episcopi  quoli- 
bet anno  duos,  tresve  ad  summum  menses,  sive 
continuos , sive  interruptos , nulla  petita  venia  , 
extra  Dioecesim  morari  possint , dummodo  « id 
fiat  absque  ullo  gregis  detrimento,  quod,  an  ita  sit, 
abscedentium  conscientiae  relinquit,  quam  sperat 
religiosam  et  timoratam  fore.  » Idem  Concilium 
Episcopos  praeterea  hortatur,  ac  monet,  ne  Adven- 
tus , Quadragesimae  , Nativitatis , Resurrectionis 
Domini  , Pentecostes  , et  Corporis  Christi  diebus, 
quibus  refici  maxime  , et  in  Domino  gaudere  pa- 
storis praesentia  oves  debent,  ipsi  ab  ecclesia  ca- 
thedrali  ullo  pacto  abeant , nisi  episcopalia  munia 
eos  alio  in  Dioecesi  vocent.  An  Episcopi  in  sua  Cathe- 
drali  Ecclesia  hisce  diebus  residere  teneantur, an  vero 
salis  sit , ut  in  Dioecesi  commorentur,  quaesitum 
fuit,  et  S.  C.  C.  in  Valversi  15  aug.  1630,  huius- 
modi  quaestione  accurate  discussa,  « censuit  Epi- 
scopos temporibus,  ut  supra  praescriptis  / teneri 
in  Ecclesia  Calhedrali  residere , nec  satis  est , ut 
in  Dioecesi  resideant,  ita  ut  aliter  suae  obligationi 
non  satisfaciant,  nisi  Episcopalia  munia  in  sua  Dioe- 
cesi eos  alio  vocent.  » Itaque  Episcopus  non  ac- 
cedens ad  cathedralem  hisce  temporibus  male  a- 
git,  non  vero  incidit  in  poenam  a Concilio  Trid. 
impositam  contra  non  residentes  , si  in  Dioecesi 
commoratur.  Poena  etenim  amissionis  fructuum 
infligitur  contra  non  residentes  in  Dioecesi.  De 
hac  poena  sermo  habetur  duplici  in  loco  ; primo 
quidem  sess.  VI,  c.  1,  ubi  dicitur:  «Qui  sex  men- 
ses abfuit,  quarta  parte  fructuum  unius  anni  pri- 

vetur  in  fabricam  Ecclesiae  , aut  levamen  paupe- 
rum eroganda;  qui  alios  sex  menses,  aliam  pari- 
ter quartam  partem  ipso  iure  amittat,  et  qui  diu- 
tius adhuc  abfuerit,  gravioribus  poenis  a Romano 
Pontifice  plectatur.  «Alter  locus  est  sess.  XXIII,  c.  1 ,• 
ubi  statuitur:  « Episcopos  absentes  ultra  tres  men- 
ses, praeter  reatum  peccati  mortalis,  pro  rata  tem- 
poris absentiae  fructus  subs  non  facere.  » Ut  liaec 
duo  decreta  componerent,  auctores  jn  varias  abi- 
erunt sententias.  Alii  censuere  per  secundum  de- 
cretum primum  fuisse  immutatum  , seu  prio- 
rem poenam  fuisse  in  graviorem  conversam.  Alii 
autumarunt  poenas  utriusque  decreti  seorsim  sub- 
sistere integrasque  in  vigore  manere.  Vide  Henry 
diss.  « de  reservatione  beneficiorum  Lovanii|1863. 
Pius  IV  constit.  In  Suprema  25  nov.  1564  addidit 
poenam  privationis  a regimine  Ecclesiae,  ferendae 
sententiae,  et  amissionis  facultatis  testandi  et  di- 
sponendi. 


Clar.  Camus  Episcopus  Betlicensis  op.  «L’Esprilde  S.  Fran- 
cois  de  Sales  » p.  4 , c.  5 referi  Bcllarminum  ad  sedem  Ca- 
puanam  promotum  Paulo  V,  saltem  per  tres  menses  eum  a 
residentiae  lege  dispensare  volenti,  ut  cius  consilio  et  opera 
Romae  uteretur,  restitisse  hisce  verbis:  Saint  Pire,  ce  n’ est 
pas  ce  que  j’ai  cnscigne  toute  ma  vie  dans  les  icoles,  ou  j’  ai 
tenu  que  Ia  residcnce  des  Evequcs  itait  de  droit  divin  et  par 
consequent  indispensable  et  durant  ccs  trois  mois,  de  quelles 
mains  sera  redemandi  le  sang  des  ouailles  qui  periront  ? Vide 
Rosa  de  Resid.  Episc. 

§62. 

De  visitatione  Dioecesis. 

Residentia  Episcoporum  materialis  esse  non  de- 
bet et  otiosa,  sed  formalis  et  laboriosa,  cum  Epi- 
scopalis digniias  nomen  sit  oneris,  non  honoris,  Au- 
gust.  lib.  XIX  de  Civit.  Dei  cap.  19,  et  ad  cultum 
divinum  atque  ad  procurandam  animarum  salutem 
ordinata  sit.  Cum  autem  Pastoralis  cura  omnes 
Dioecesis  Ecclesias  complectatur,  idcirco  inter  E- 
piscorum  officia  frequens  Dioecesis  visitatio  recen- 
setur. Itaque  Cone.  Trid.  sess.XXIV,c.3de  reform. 
iure  merito  praecipit,  ut  Episcopus  singulis  annis 
visitationem  Dioecesis  instituat , quam  si  propter 
eiusdem  Dioecesis  latitudinem  intra  annum  explere 
nequeat,  biennio  saltem  absolvat.  Per  se  autem 
debent  Episcopi  Dioecesim  visitare , nisi  mala  va- 
letudine, aut  alia  ex  causa  detineantur:  tunc  vero 
eam  visitationem  Vicario  Generali,  aut  alteri  pro- 
bato Clerico  demandare  iubentur  ex  eodem  decreto 
Tridentino;  quo  derogatum  est  capiti  Ut  archidia- 
conus  de  offic.  Archid.,  ubi,  impedito  Episcopo,  fa- 
cultas Archidiacono  tribuebatur  Dioecesim  quolibet 
triennio  visitandi. 

Scopus  autem  visitationis  est  sanae  et  orthodoxae 
doctrinae  inductio,  morum  emendatio,  lapsae  disci- 
plinae restitutio,  et  recta  ordinatio  rerum  omnium, 
quae  ad  personas,  resque  ecclesiasticas  pertinent. 
Itaque  visitatio  personalis  est , et  realis.  Visitatio 
personalis  est  inquisitio  de  vita  et  moribus  perso- 
narum, deque  earum  officiis,  videndi  causa,  an  e- 
isdem  rite  fungantur.  Realis  est  inquisitio  de  ad- 

ministratione,  custodia,  et  statu  Ecclesiarum  et  re- 
rum ecclesiasticarum  , de  legatorum  aliorumque 
piorum  onerum  satisfactione  , deque  aliis  rebus 
huiusmodi.  S.  C.  C.  censuit  Episcopum  non  posse 
visitare,  si  aliter  a Fundatoribus  statutum  fuerit , 
posse  tamen  in  casu  negligentiae  Administrato- 
rum deputatorum  ab  ipsis  fundatoribus  iuxta  cap. 
Tua  nobis  de  testam. , ex  tom.  I Decret.  existen. 
in  Archiv.  Congregat.  Concilii. 

Personalem  visitationem  nemo  est  qui  declinare 
possit,  atque  idcirco  Episcopi  de  moribus  omnium 
Christianorum  inquirunt.  Speciatim  vero  personas 
ecclesiasticas  visitant,  propterea  quod  ex  bona,  aut 
mala  Clericorum  vita  institutio  laicorum  maxime 
pendet.  Huic  visitationi  subsunt  etiam  Regulares 
curam  animarum  habentes,  in  iis  tamen,  quae  i- 
psam  animarum  curam  , et  Sacramentorum  admi- 
nistrationem  spectant,  eosque  Episcopus  corrigere 
potest,  si  non  resideant,  si  non  praedicent,  aliis- 
que parochialibus  muneribus  rite  recteque  non 
fungantur.  Episcopi  visitationi  subsunt  pariter  Ca- 
nonici ac  Beneficiati  Capitulorum  etiam  exempto- 
rum , atque  Episcopus  in  aclu  visitationis  potest 
per  se  ipsum  nullo  canonicorum  ad  iudicium  ad- 
scito,  procedere  ac  delinquentes  emendare;  extra 
visitationem  tamen  nequit  contra  canonicorum 
quemlibet  exempti  Capituli  procedere  , nisi  duo- 
bus aliis  canonicis  ad  id  sibi  adiunctis , ac  de  eo- 
rum consilio  et  assensu. 

Visitationi  reali,  seu  locali  subsunt  Ecclesiae  o- 
mnes  ac  beneficia  , item  hospitalia  , Collegia  , et 
Confraternitates  Laicorum  , non  tamen  quae  sub 
Regum  immediata  protectione  sunt,  sine  ipsorum 
licentia  , Montes  pietatis , et  omnia  loca  pia  , et- 

iamsi  eorum  cura  ad  laicos  pertineat,  et  exemptio- 
nis privilegio  sint  munita,  nisi  aliter  in  fundatio- 
ne statutum  fuerit,  ut  superius  diximus , ac  de- 
mum omnia  , quae  ad  Dei  cultum,  et  animarum 
salutem,  ad  pauperes  sustentandos  instituta  sunt 
Cone.  Trid.  sess.  XXII,  de  Reform.  cap.  8.  Prae- 
terea Tridentini  Patres  sess.  VI,  c.  4,  et  sess.  XXV, 
c.  5,  6 et  9 de  reform.  decreverunt,  ut  Episcopus 
tanquam  Apostolicae  Sedis  delegatus  visitaret  Ca- 
pitula etiam  exempta  , qua  de  re  praeclare  agit 
Benedictus  XIV  de  Synodo  Dioec.  lib.  13,  cap.  9, 
tum  Monasteria  in  commendationem  data,  in  qui- 
bus regularis  disciplina  non  viget , Coenobia 
item  Sanctimonialium,  quae  Regularibus  subiecta 
sunt,  si  agatur  de  clausura  restituenda  vel  conser- 
vanda, et  omnia  beneficia  etiam  exempta,  tum  in 
Ecclesiis  suae  Dioecesis  , tum  etiam  in  Ecclesiis 
secularibus  , quae  in  nullius  Dioecesi  esse  dicun- 
tur, dummodo  Cathedralis  Ecclesia  Episcopi  visi- 
tantis maiori  Ecclesiae  nullius  sit  proximior.  Trid. 
Cone.  sess.  VII,  c.  8,  sess.  21 , c.  8,  sess.  XXII,  c.  8, 
et  sess.  XXIV,  c.  9 de  reform.  Huc  spectat  decisio 
S.  C.  EE.  et  RR.  27  feb.  1863.  Ad  dubium:  « An 
lex  qua  iuxta  S.  C.  Trid.  ordinarius  tenetur  com- 
munitates et  monasteria  dioecesis  suae  visitare  , 
extendatur  etiam  ad  communitates  et  monasteria 
quae  a superiore  vel  superiorissa  generali  regun- 
tur? » responsum  est:  « Ex  audientia  Sanctissimi, 
S.  S.  respondendum  mandavit  , nempe  quoad  re- 
gulares exemptos,  negative,  exceptis  casibus  a iure 
expositis;  relate  vero  ad  fratres  et  sorores  piarum 
congregationum  , votorum  simplicium  non  exem- 
ptorum affirmative,  salvis  statutis  et  constitutio- 
nibus ab  Apostolica  Sede  approbatis.  * 

De  Visitatione  Ecclesiarum  et  monasteriorum 
spectantium  ad  ordines  regulares,  vel  ad  congre- 
gationes saeculares  exemptionis  privilegio  potitas, 
inspicienda  est  Constitutio  eiusdem  Pontificis  Be- 
nedicti XIV  : < FIRMANDIS  » 6 nov.  1844,  qua 
Ecclesiae  domus,  ac  regulares  omnes  eximuntur  a 
iurisdiclione,  visitatione,  et  correctione  quacunque 
ordinariorum,  exceptis  iis,  quae  ad  curam  anima- 
rum et  sacramentorum  administrationem  perti- 
nent, ct  casibus  in  quibus  Episcopis  iure  delegati 
competit  iurisdictio  ad  formam  SS.  CC.  , ConciL 
Trid.  , et  Apost.  Constitutionum.  De  visitatione 
coenobiorum,  quae  ad  formam  Const.  Innocentii 
X « UT  IN  PARVIS  » 10  decemb.  1654  omnimo- 
dae subiacent  episcoporum  jurisdictioni  , videri 
poterunt  declarationes  hac  super  re  a S.  C.  super 
Statu  Regularium  editae  apud  Giraldi,  Expos. 
Iur.  Ponlif.  p.  2,  sess.  60  , nec  non  decisiones  S. 
C.  C.  15  dec.  1767,  29  marlii  1806,  et  Perus.  22 
nov.  1834;  tandem  de  visitatione  Congregationum 
Saccularium  haud  exemptarum  confer  litteras  Be- 
nedicti XIV  « EMANAVIT  NUPER  » 21  ian.  1758 
et  Breve  Leonis  XII  « CUM  SICUT  > 30  ian.  1827, 
quibus  decernitur  eos  omnino  subiici  Episcopo  in 
modo,  forma,  et-assumptis  materiis,  excepto  ea- 
rum instituto,  atque  iis,  de  quibus  constitutiones 
loquuntur,  seu  bonorum  adminislratione  , domo- 
rum  gubernio,  superiorum  electione  , noviliorum 
receptione,  librorum  exhibitione,  archivi,  ac  bi- 
bliothecae indicibus.  • 

. In  visitanda  Dioecesi  expedit  Episcopum  non  iu- 
dicis,  sed  patris  potius  personam  induere,  nec  pro- 
cessus conficere  , nec  sententias  proferre,  sed  in 
iis  quae  manifesta  sunt , nec  mulli  examinis  in- 
/a«<(.  Cu*.  Vol.  i.  P.  11.  18 

digent,  sine  formulis  iudiciariis,  sed  sola  summa- 
ria cognitione  procedere  , et  paterna  caritate  et 
mansuetudine  correctionem  potius  adhibere,  quam 
poenas.  Ubi  autem  de  visitatione,  et  morum  cor- 
rectione agitur,  nulla  exemptio,  inhibitio  , appel- 
latio, seu  querela  exsecutionem  eorum  , quae  de- 
creta vel  mandata  sunt  impedii , aut  suspendit : 
tantummodo  appellationi  in  devoluliio,  ut  dicitur, 
locus  esse  poterit.  Vide  Ben.  XIV  Const.  ad  Mili- 
tantis 5 kal.  ap.  1742.  At  si  Episcopus,  confecto 
processu , servalisque  iuris  solemnitatibus , quid- 
quam decreverit,  vel  iudicaverit,  ab  eius  sententia 
appellatio  tum  in  devolulivo,  tum  etiam  in  suspen- 
sivo  tribuitur,  qua  exsecutio  suspenditur,  et  causa 
ad  maiorem  ludicem  defertur. 

Cuncta  in  visitatione  gesta  ac  reperta  S.  C.  C.  significanda, 
ac  exponenda  sunt  , tum  ut  Ecclesiae  capiti  , cui  a Christo 
rura  ct  administratio  universi  gregis  commissa  est  , omnium 
ecclesiarum  particularium  status  innotescat  , tum  ut  cuncti 
Episcopi  suam  cum  Sede  Aposlolica  societatem  et  communio- 
nem ostendant.  Noti  longe  a proposito  egrediemur  , si  aliqua 
hic  cursiin  attingamus  de  visitatione  SS.  Liminum  , quae  ah 
unoquoque  Episcopo  statis  temporibus  explenda  est.  Itaque 
iuxta  varias  locorum  ac  Dioecesium  ab  Urbe  distantias  visita- 
tio SS.  LL.  aliis  quidrm  Episcopis  , iisque  qui  versantur  in 
Italia  , insulis  adiaccnlibus  Dalmatiae,  fniilimisquc  graecorum 
regionibus  , tertio  quoque  anno,  aliis  autem  4,  aliis  5 , aliis 
demuin  singulis  decenniis  personaliter  , seu  per  procuratorem 
idoneum,  si  legitimo  impedimento  detineantur,  obeunda  est, 
iuxta  Const.  Sixti  V « Romanus  Fovrirsx  » 20  Dec.  1585. 
Visitatio  liacc  tria  complectitur,  ncinpe  1.  visitationem  sepul- 
crorum SS.  Apostolorum;  2.  exhibitionem  honoris,  ct  obsequii 
in  RR.  PP.;  3 relationem  status  ecclesiarum,  secundum  instru- 
ctionem. Ben.  XIII  propositis  dubiis,  seu  postulatis,  si  quae  in 
difficilioribus  habeant  Episcopi  pro  recta  diocceseos  adtuini- 
stratione.  Neque  quis  tamen  arbitretur  Sixtum  V fuisse,  qui 
utramque  legem  de  visitatioae  SS.  LL.  ct  de  relatione  status 

Ecclesiarum  primus  invenit.  Namque  huiusmodi  leges  ex.  pri- 
matu consequentes  tot  antea  saeculis  viguisse  constat,  illudque 
Sixto  V dunlaxat  tribuendum  est , quod  visitationum  tempora 
congrua  ratione  determinaverit , quodque  modum  specialiter 
statuerit,  quo  postulata  in  Episcoporum  relationibus  proposita 
expenderentur,  cisque  opportune  responderetur.  Vide,  praeter 
Fagnanum,  Gonzalez,  Tbomassinura  , Beu.  XIV  Const.  •«  quo 
sancta  • 22  Nov.  <740,  eide  Syn.  in  (ine,  ncc  non  Calalanum 
Comment.  Ad  Pont.  Rom.  t.  4 , ait.  9-6;  Mamachiuin  « Del 
diritto  libero  della  Cbiesa  I.  3,  p.  2,  n.  3 et  Zaccaria  Antif. 
I.  3,  c.  I. 


§63. 

De  procurationibus.  , 

Episcopo  sacra  Visitatione  Dioecesim  lustranti 
debentur  procurationes , sive  sumptus  ad  victum 
necessarii  : procurare  enim  hoc  loco  est  alimenta 
praebere.  Hac  de  re  Trid.  Syn.  sess.  XXIV,  cap. 
3 de  Reform.  sancivit  : 1*  Nihil  ut  Episcopus  vel 
sponte  oblatum  occasione,  seu  causa  visitationis  re- 
ciperet praeter  procurationes  , quae  sibi , suoque 
honesto  comitatui  frugaliter  et  moderate  praestan- 
dae sunt.  2*  Ut  iis,  qui  visitantur,  optio  esset  aut 
solvendi  eam  pecuniae  vim,  quae  antea  Episcopis 
ex  iure,  vel  consuetudine  pendebatur,  aut  ipsa  vi- 
ctualia in  specie  subministrandi , salvis  antiquis 
pactionibus  , quae  cum  Monasteriis  , aliisve  Locis 
piis,  aut  Ecclesiis  non  parochialibus  initae  fuis- 
sent, exceptis  tamen  itineris  et  equorum,  seu  ve- 
cturarum expensis,  quae  numquam  Episcopo  visi- 
tanti debentur.  S.  C-  C.  Ferent.  25  febr.  1826. 
3°  Ut  si  aliquibus  in  locis  visitationes  gratuitae 
esse  consueverint , recepti  mores  servarentur.  4* 
Ut  si  quid  amplius  acceptum  fuisset,,  Episcopus 

intra  mensem,  tum  poena  dupli  restituendi,  tum 
aliis  poenis  arbitrio  Synodi  provincialis  mulctare- 
tur. 

Praeterea  ne  quisquam  Episcoporum  semel  aut 
iterum  eodem  anno  visitationem  Dioecesis  insimu- 
let , quasi  crebrius  ad  suas  oves  accurrat,  ut  sae- 
pius tondat,  non  autem  ut  novum  medicamen  eis 
afferat,  tum  S.  C.  Episcoporum  et  Regularium  an. 
1586,lumS.C.C.18sept.l682,et  deinde  Kal.  iun. 
1737  declaraverunt.  Episcopo  Dioecesim  bis  eodem 
anno  visitanti  unicam  tantum  procurationem  deberi . 
Hucetiam  perlinet  altera  decisio  eiusd.  S.  C.C.  28 
1708,  in  causa  Oslunen.  -procurationis , qua  rescri- 
psit Vicano  Capitulari  dioecesim  post  annum  per- 
actae visitationis  visitanti  deberi  medietatem  pro- 
curationum , quae  Episcopo  solvi  consueverunt. 
Quaenam  servanda  sit  methodus  in  visitatione  abs 
Vicario  Capitulari  peragenda  , statuit  decretum 
Gregorii  XVI  8 nov.  1843  , quod  habetur  in  Col- 
lect.  Gardellini  t.  8,  n.4826. 

Procurationes  autem  praestandae  sunt  ab  omni- 
bus Ecclesiis  Sacrae  Visitationi  obnoxiis,  et  a Cle- 
ricis beneficiariis,  dum  visitantur,  idque  pro  mo- 
do facultatum,  ut  statuit  S.  C.  C.  in  Pient,  proc. 
17  dec.  1763;  aut  pro  recepta  consuetudine,  ut 
habetur  in  Spolet.  procur.  30  apr.  1746  , ubi  in 
causa  contribuli  super  procuratione  « servari  so- 
litum j decretum  est.  Non  sunt  vero  praestandae 
procurationes  a laicis,  neque  ab  Ecclesiis  vi  exem- 
ptionis, privilegii,  vel  consuetudinis  hoc  onere  so- 
lutis, nec  denique  ab  Ecclesiis  civitatis  Cathedralis, 
quia  Episcopus  nullis  extra  ordinem  impensis  in 
earum  visitatione  oneratur.  Atque  hanc  sententiam 
iampridem  probavit  S.  C.  C.,  dum  Episcopo  lada- 

rensi  rescripsit  t c.  3,  sess.  XXIV  de  reform.,  ubi 
Cone.  Trid.  de  procurationibus , seu  victualibus 
subministrandis  disponit,  locum  non  habere  in  vi- 
sitatione Ecclesiae  Cathedralis  sed  Dioecesis  tan- 
tum > quemadmodum  refert  Fagnanus  ad  cap.  Ve- 
nerabili 24  de  Consil.  Vide  S.  C.  C.  in  Senegall. 
procur.  14  dec.  1765,  Aquit.  18  ian.  1808,  et 
Nursina  8 maii  1824. 


§64. 

De  Cathedratieo. 

Olim  Episcopo  Dioecesim  visitanti  Cathedrati- 
cum  solvi  consuevit,  quo  nomine  intelligilur  certa 
pensio  singulis  annis  Episcopo  solvenda,  idque  in 
argumentum  subiectionis  et  honoris  , qui  Calhe- 
drali  Ecclesiae  lanquam  matri  a caeleris  Ecclesiis 
tribui  debet;  ex  Gap.  placuit  10,  et  Conquerentb 
de  offic.  ordin.  Vocatur  etiam  Synodalicum,  quod 
in  synodo  exigeretur,  interdum  etiam  pensio  pa- 
schalis vocari  consuevit,  ideo  quod  Synodus  ple- 
rumque post  Pascha  celebraretur.  Nullum  ferme 
ius  cathedratieo  antiquius  est  , illudque  veteres 
Canones  in  certa  quantitate  taxarunt,  ita  ut  duos 
solidos  non  excederet,  de  quorum  aestimatione 
concertant  Canonislae;  at  vero  locorum  consuetu- 
do servanda  est.  Ius  istud  Tridentina  Synodus  non 
sustulit,  sed  vetuit  tamen  in  visitatione  exigi,  quod 
multis  probat  Fagnanus  in  cap.  Conquerentb  de 
Off.  Ordinarii,  et  in  cap.  Venerabili , ubi  illustrat 
declarationem  Concilii  , quae  sequitur  : * S.  C.  C. 
censuit  Concil.  Trid.  nequaquam  sustulisse  Ca- 
thedralicum  , non  illud  tamen  solvendum  in  visi- 

tatione , sed  extra  , et  in  Synodi  celebratione.  > 
Cathedraticum  ad  legem  dioecesanam  pertinere 
dicitur:  lex  enim  dioecpsana  est  ius  alicuius  rei 
petendae  recipiendaeque.  Hinc  praeter  procura- 
tionem et  cathedraticum  Episcopus  ex  lege  dioe- 
cesana  exigit  1°  subsidium  caritativum,  seu  mo- 
deratum subsidium  ex  manifesta  et  rationabili 
causa  a Clericis  tribuendum,  de  quo  vide  S.  C.C. 
in  Gerundina  Carit,  subsid.  26,  ian.  1760  penes 
Giraldi  p.  1,  I,  3 decr.  tit.  39  seq.  83.  'i*  quartam 
decimationem , seu  quartam  partem  decimarum, 
et  quartam  morluariam , seu  funerum,  quae  et  cano- 
nica portio,  seu  quarta  Episcopalis  dicitur,  atque 
Episcopo  debetur  ex  legatis  et  oblationibus,  quae  Ec- 
clesiae relictae  sunt.  Utraque  haec  quarta  nititur 
veteri  partitione  bonorum,  ex  qua  Episcopus  quar- 
tam omnium  redituum  ecclesiasticorum  recipie- 
bat; in  hisce  omnibus  consuetudo  cuiusque  Dioe- 
cesis retinenda  est.  Confer  Benedictum  XIV  de 
Syn.  Dioec.  lib.  5,  cap.  6 et  7,  ubi  multa  de  his 
Episcoporum  iuribus  disputantur. 


) 

CAPUT  VII. 

DE  ADIUTORIBUS  EPISCOPORUM 


§65. 

De  Chorepiscopis. 

Quoniam  Episcopi  ad  gravissima  munera  vocati 
sunl,  aliorum  ope  et  auxilio  prorsus  indigent,  hinc 
Episcopis  Adiulores  aliqui  semper  fuerunt , quo- 
rum alii  ex  veteri,  alii  vero  ex  nova  Ecclesiae  di- 
sciplina ortum  habent,  lluc  perlinent  Chorepi- 
scopi , Archipresbyteri  et  Decani , Archidiaconi  , 
Vicarii  suffraganei,  et  Coadiutores,  de  quibus  hoc 
capite  dicemus;  de  Canonicis,  Parochis  ac  Regu- 
laribus infra  dicturi.  Itaque  Chorepiscopi  consti- 
tuti sunt  in  pagis  et  oppidis , ut  Episcoporum 
vices  agerent , eorumque  nomine  gubernarent. 
Quamobrem  si  rationem  nominis  spectes,  eos 
Episcopos  ruris  , si  rationem  officii  , administros 
et  Vicarios  foraneos  Episcoporum  recte  nuncu- 
pabis. Unde  Syn.  Nyc.  an.  314,  c.  13  haec  ha- 
bet : « Vicarii  Episcoporum  , quos  Graeci  chore- 
piscopos vocant.  Prima  eorum  mentio  occurrit  a- 
pud  orientales  in  Conciliis  Ancyrano  et  Neocaesa- 
riensi,  quae  ineunte  sacc.  4 habita  sunl;  apud  oc- 
cidentales vero  primus  eos  memorat  Syn.  Regien- 
sis in  Gallia  saec.  V celebratus.  Nonnulli  putarunt 
Chorepiscopatum  fuisse  ordinem  ab  Episcupatu  et 
Presbyteratu  plane  distinctum,  quia  in  can.  Ii  Con- 
cilii Chalcedonensis  sic  decernitur  : « Si  quis  E- 

piscopus  per  pecuniam  ordinaverit  Episcopum  vel 
Chorepiscopum,  aut  Presbyterum  , vel  Diaconum, 
vel  quemlibet  de  his,  qui  connumerantur  in  clero, 
aut  promoverit  per  pecunias  Dispensatorem  , aut 
Defensorem,  vel  quemquam  omnino,  qui  subieclus 
est  regulae,  proprii  gradus  periculo  subiacebit.  » 
Ex  hoc  siquidem  canone  videtur  Chorepiscopatus 
inter  sacros  Ordines  numerari,  qui  per  ordinatio- 
nem , seu  manuum  impositionem  conferuntur  , 
dum  eodem  canone  ecclesiastica  officia  , quae  per 
promotionem  , et  non  per  ordinationem  tribuun- 
tur , seorsum  ab  Ordinibus  recensentur.  « Erit 
ergo  , ait  Thomassinus  de  nov.  et  vel.  Eccl.  disc. 
p.  i,  I.  2,  cap.  i,  si  bis  stare  volumus,  Chorepi- 
scopatus  unus  e sacris  Ordinibus  , atque  adeo  di- 
vinae institutionis.  At  hoc  (prosequitur  idem  Au- 
ctor) cum  eius  novitate  aut  aevi  brevitate  consi- 
stere minime  potest.  Non  Chorepiscopos  tria  prio- 
ra saecula  habuere , nullos  postrema.  » Itaque 
Chorcpiscopalui  divina  institutio  deest,  sine  qua 
ullo  pacto  nequit  sacris  ordinibus  accenseri;  con- 
cilio autein  Chalcedonensi,  cum  officia  Ecclesiasti- 
ca , et  ordines  recenseret,  non  immerito  placuit 
Chorepiscopatum  ordinibus  potius  sociare  , quam 
officiis:  officia  enim  temporale  tantum  ministerium 
habebant , sed  Chorepiscopis  spiritualis  potestas 
Episcopis  inferior,  presbyteris  autem  superior  da- 
ta est;  nimirum  Chorepiscopis  vi  iurisdiclionis  ab 
Episcopo  demandatae  paracciis  pagorum  , eorum- 
que  presbyteris  cum  potestate  praeficiebantur. 

At  enim  si  Chorepiscopatus  non  alius  fuit  ab 
ordine  Episccpalus  et  Presbyteratus,  quaestio  ori- 
tur, num  Chorepiscopi  veri  Episcopi  fuerint , an 
potius  Presbyteri  officio  Chorepiscopi  insigniti?  lam 

compertum  esi  in  disciplina  veteri  interdum  con- 
tigisse, ut  Chorepiscopi  electi  sint,  qui  iam  Epi- 
scopi essent,  et  propter  persecutiones  a suis  sedi- 
bus pulsi,  aut  ob  aliam  causam,  gerere  Episcopa- 
tum non  poterant , quales  fuerunt  Episcopi  nova- 
tiani  ad  catholicam  Ecclesiam  redeuntes,  quibus 
Concilium  Nicaenum  ita  consultum  voluit,  ut  vel 
ad  presbyteri  oppidani , vel  ad  Chorepiscopi  of- 
ficium reciperentur.  Unde  nonnulli  dixerunt  Cho- 
repiscopos aliquando  Episcopos , aliquando  Pre- 
sbyteros fuisse.  Berardi  Comment.  t.  4,  p.  217, 
Nardi  Dei  Parrochi  t.  1,  Spitz  de  Episc.  Chorep. 
Bonnae  1785. 

Verum  in  Episcoporum  numero  Chorepiscopos 
habendos  esse  putarunt  Henricus  llammondus , 
Guillelmus  Beveregius,  et  alii,  idque  ob  eam  prae- 
sertim causam,  quia  Alhanasius  in  apolog.  contra 
Arian.  « Mareoles,  inquit,  regio  est  Alexandrina, 
in  qua  numquam  Episcopus  fuit,  aut  Chorepisco- 
pus, sed  universae  illius  regionis  Ecclesiae  Ale- 
xandrino parent  Episcopo.  Presbyteri  autem  sin- 
guli suos  vicos  habent  maximos,  qui  decem  circi- 
ter sunt,  imo  plures  numero.  » Ex  quibus  nempe 
verbis  cum  Presbyteri  ab  Episcopis  et  Chorepisco- 
pis discernantur,  slalim  concluserunt.  Chorepi- 
scopos eosdem  ac  Episcopos  fuisse. 

Nos  itaque  in  eorum  sententiam  libenter  imus, 
qui  Chorepiscopos,  suapte  natura  inspecta,  pulanj 
Presbyteros  fuisse:  1°  quia  Chorepiscopi  ex  canone 
X Concilii  Antiocheni  ab  uno  tantum  civitatis  Epi- 
scopo ordinabantur,  Episcopi  vero  a iribus  Episcopis 
consecrandi  erant;  2°  quia  Episcopos  in  vicis  et  pa- 
gis constituere  canones  velabant,  contra  vero  Cho- 
repiscopi non  alibi,  quam  in  vicis  constituebantur; 

3°  quia  Chorepiscopi  a Neocaesariensi  Synodo  ad 
simiiiludinem  septuaginta  discipulorum  instituti 
dicuntur,  at  Episcopi  non  discipulorum  modo,  ve- 
rum etiam  Apostolorum  successores  semper  ha- 
biti sunt. 

Erant  tamen  Chorepiscopi  non  exiguae  digni- 
tatis, quia  in  pagis  et  oppidis  Episcoporum  vices 
gerebant;  adeoque  Chorepiscopi  apud  Graecos  Pe- 
riodeutae, seu  circumcursores  nuncupabantur,  et 
dicti  sunt  quasi  ruris  Episcopi , cosque  Vicarios 
Episcoporum  appellavit  Synodus  Neocaesariensis 
anno  314,  cap.  3:  t Vicarii,  inquit,  Episcoporum, 
quos  graeci  Chorepiscopos  vocant.  » Praeerant  ru- 
ris Presbyteris  et  Ecclesiis,  easque  visitabant,  Cle- 
ricis ruralibus  in  aliam  Ecclesiam  abeuntibus  da- 
bant litteras  dimissorias  , Subdiaconos  , aliosque 
minores  Clericos  ordinabant : quin  etiamsi  epi- 
scopali charactere  insigniti  fuissent  (quandoqui- 
dem Chorepiscopi  interdum  eligebantur,  qui  iam 
Episcopi  erant),  Presbyteros  quoque  et  Diaconos 
consecrabant,  ex  delegatione  tamen,  seu  consulto 
prius  Urbis  Episcopo,  cui  e Chorepiscopus  subiici- 
tur  ipse  et  regio,  » utslatuit  Synodus  Anlhiochena. 
In  civitate  coram  Episcopo  et  urbanis  Presbyteris 
poterant'  sacris  operari , quod  caeteris  ruris  Pre- 
sbyteris non  licebat.  Denique  nonnulli  Chorepiscopi 
interdum  sederunt  in  Synodis  generalibus,  et  suf- 
fragium tulerunt,  non  quidem  ratione  Chorepisco- 
patus,  sed  potius  vel  delegatione,  vel  substitutione 
in  locnm  absentium  Episcoporum,  vel  ex  Ecclesiae 
indulgentia,  vel  demum  ratione  Ordinis  episcopa- 
lis,quo  ut  diximus  , aliqui  Chorepiscopi  ornaban- 
tur. 

Cum  vero  Chorepiscopi  tot  muneribus  decorati 

intra  potestatis  suae  limites  non  se  continerent, 
cumque  nec  canones  conciliorum  neque  Decreta- 
les epistolae  Pontificum,  quibus  Chorepiscoporum 
coercebatur  insolentia,  satis  fuissent  ad  eos  in  of- 
ficio continendos , iure  meritoque  ad  ipsorum  or- 
dinem penitus  extinguendum  sedulo  saeculo  8 fuit 
adlaboratum.  At  licet  Chorepiscopi  saepius  fuerint 
prohibiti , adhuc  tamen  in  Ecclesiis  , praesertim 
Gallicanis,  per  multos  annos  perdurarunt;  cuius 
rei  duplex  fuit  causa.  Prima  nempe  quod  non- 
nulli Episcopi,  ut  otio  et  quieti  in  aula  Principum 
indulgerent , et  etiam  ex  desidia  et  episcopalium 
functionum  fastidio,  subsidiarios  sibi  Chorepiscopos 
eligebant,  ut  in  eos  modica  raercede  conductos  mu- 
neris totius  Episcopalis  onus  reiicerent,  et  idcirco 
eorumdem  Chorepiscoporum  suppressioni  pro  vi- 
ribus refragabantur.  Altera  causa  fuit  , quod  re- 
gnantes et  Principes  occasionem  ex  Chorepiscopis 
Arripuerint,  canonicas  episcoporum  electiones  re- 
tardandi. Putabant  enim  se  Ecclesiae  et  ofiicio  suo 
satisfecisse  , si  Episcopali  Sedi  , quae  suo  pastori 
esset  viduata,  Chorepiscopum  praefigerent  modica 
mercede  conductum,  qui  episcopalia  munera  quan- 
documque  obiret.  Inierim  vero  ipsi  Ecclesiarum 
proventibus  ditabantur,  vel  suis  aulicis  percipien- 
dos assignabant.  At  quibuscumque  tandem  supe- 
ratis difficultatibus  Chorepiscopi  ubique  non  mi- 
nus in  Oriente,  quam  in  Occidente  circa  medium 
saeculum  XI  penitus  exlincti  fuerunt. 

§66. 

De  Irehipregbjteris  et  Decani». 

Exstinctis  Chorepiscopis,  Archipresbyleri,  et  De- 
cani in  eorum  locum  sulTecli  sunt.  Nomen  Archi- 
presbyteri  antiquissimum  est,  quo  Presbyterorum 
primus  intelligitur.  Apud  Latinos  Archipresbyter 
erat,  qui  ordinationis  antiquitate  alios  Presbyteros 
anteibat,  verum  apud  Graecos  non  aetati,  aut  or- 
dinationis antiquitati,  sed  maxime  virtuti  et  merito 
gradus  iste  tribuebatur.  Unusolim  fuit  in  singulis 
Dioecesibus  Archipresbyter , qui  in  Ecclesia  Ca- 
lhedrali  residebat , tanquam  Episcopi  Vicarius  in 
iis  omnibus,  quae  ad  sacra  ministeria  , et  forum 
internum  pertinerent.  Igitur  proxime  post  Episco- 
pum divinis  officiis  navabat  operam,  caeleris  Pre- 
sbyteris praeerat,  curabatque,  ut  sua  munera  di- 
ligenter obirent,  eorumque  moribus  invigilabat, 
et  absente  aut  impedito  Episcopo,  ad  Archipresby- 
terum  spectabat  Missae  sacrificium  offerre,  Sacra- 
menta ministrare,  benedictionem  impertire,  et 
caelera  id  genus  agere , quorum  mentionem  fa- 
ciunt cap.  1,  2,  et  3 De  offic.  arciiip. 

Lapsu  temporis  ruri  quoque  constituti  sunt  Ar- 
ch  i presbyteri,  rurales  proinde  dicti,  qui  ferme  in 
locum  Chorepiscoporum  successerunt.  Rurales  Ar- 
chipresbyleri vocali  sunt  etiam  Decani , quia  ni- 
mirum Dioeceses  in  varios,  cerlosque  districtus, 
seu  decanias  distributae  erant,  ac  singulis  decaniis 
suus  Archipresbyter  praeficiebatur.  Munus  autem 
Archipresbyleri  ruralis,  seu  Decani  sic  describitur 
in  cap.  4 De  offic.  archip.:  < Non  solum  imperiti 

vulgi  sollicitudinem  gerat,  verum  etiam  Presbyte- 
rorum , qui  per  minores  titulos  habitant,  vitam 
iugi  circumspectione  custodiat , et  qua  quisque 
industria  divinum  opus  exerceat  Episcopo  suo  re- 
nunciet.  > 

Vide  Sarnelli  « Leltcrc  Ecclesiaslicbe  • I.  I,  Icit.  t. 


i 

§67. 

De  Archidiaconls. 

Quemadmodum  Archipresbyter  urbis  in  mune- 
ribus ordinis  Sacerdotalis , Archidiaconus  in  ex- 
terna iurisdictione  et  adminislratione  Episcopis 
subsidio  erat.  Ex  ordine  Diaconorum  Archidiaco- 
nus eligebatur  , qui  caeleris  rerum  gerendarum 
dexteritate  praestaret.  Amplissima  olim  fuit  Archi- 
diaconorum  potestas  , cum  omnia  penq  negotia 
ecclesiastica  ipsorum  ministerio  peragerentur.  Ar- 
chidiaconus enim  non  solum  Episcopo  sacris  ope- 
ranti aderat , et  officia  Diaconorum  propria  exse- 
quebatur , verum  etiam  Diaconis  et  inferioribus 
clericis  suum  cuique  locum  et  officium  in  Eccle- 
sia assignabat,  oblationes  aliosquc  Ecclesiae  redi- 
tus administrabat,  et  ratam  portionem  in  Clericos, 
in  pauperes,  et  in  Ecclesiae  fabricam  partiebatur, 
viduarum  , pupillorum  , et  peregrinorum  curam 
habebat,  Parochos  aliosque  BcneGcialos  corporali- 
ter, ut  aiunt,  instituebat,  et  quos  perspiceret  ad 
ordines  idoneos  Episcopo  offerebat,  ieiunia  et  dies 
festos  indicebat  et,  re  Sacramcnlali  excepta,  nul- 
lum ferme  negotium  erat,  ^uod  sine  Archidiacono 
conficeretur;  qua  de  re,  manus  et  oculus  Episcopi 

appellabatur.  Ab  initio  tanta  Archidiaconi  pote- 
stas a mandato  et  arbitrio  Episcopi  pendebat ; at 
deinceps  in  potestatem  ordinariam  abiit , ita  ut 
Archidiaconi  non  amplius  ad  Episcopi  nutum  mo- 
verentur, sed  tanquam  Vicarii  Episcoporum  nati, 
sive  dati  a iure,  iurisdictionem  propriae  dignitati 
adnexam  consequuli  sunt , eamque  inferiorem 
quidem,  distinctam  tamen  ab  Episcopi  iurisdictio- 
ne  : et  idcirco  a sententiis  Archidiaconi  non  ad 
Metropolitam  , sed  ad  Episcopum  provocabatur. 
Nunc  temporis  • Archidiaconorum  potestas  pene 
concidit , et  omne  ipsorum  munus  eo  redactum 
est , ut  adsint  Episcopo  generales  ordinationes 
habenti , vocentque  Clericos , qui  ad  ordines  pro- 
movendi sunt , de  qua  re  vide  Const.  Ben.  XIV 
« EX  QUO  DILECTIS,  » et  dec.  S.  C.  C.  in  Tri- 
dentin.  28  Iunii  1848.  Potestas  quoque  Archipre- 
sbyteri  et  Decani,  de  quibus  supra  diximus,  eam- 
dem  fortunam  passa  est.  Ergo  utriusque  auctoritas 
hodie  aut  nulla , aut  tanta  est  quanta  eis , vel  ex 
Episcopi  mandato,  vel  Ecclesiae  et  locorum  insti- 
tutis, aut  consuetudine  tribuitur.  At  vero  ex  ,Ar- 
chipresbyterorum  et  Archidiaconorum  potestate 
exlincta,  sed  ad  Episcopum  revocata,  novae  digni- 
tates, seu  officia  emerserunt:  namque  Archidiaco- 
nis  Vicarii  Generales  , Archipresbyleris  ruralibus 
Vicarii  Foranei , vel  Decani , et  Archipresbyleris 
urbanis  Episcopi  Suflraganei  quodammodo  suffe- 
cti sunt,  de  quibus  agendum  est. 

§68. 

De  Yicariis  Generalibus. 

In  hodierna  Ecclesiae  disciplina,  qui  contentio- 
sam et  voluntariam  jurisdictionem  auctoritate  et 
nemine  Episcopi  exercet,  Officialis,  aut  Vicarius 
Generalis  appellatur.  Italiae  moribus  nullum  di- 
scrimen est  inter  Vicarium  Generalem  atque  Of- 
ficialem , nam  utraque  iurisdiclio  contentiosa  et 
voluntaria  uni  eidemque  personae  delegatur , 
quem  Italiae  usum  Syn.  Trid.  sequuta  est,  sess. 
XXIV  de  Reform.  cap.  16,  ubi  Vicarii  et  Officialis 
nomina  promiscue  adhibuit.  At  in  Gallia,  aliisque 
Ecclesiis  Transalpinis  utraque  iurisdictio  diversis 
personis  delegatur,  et  Officialis  dicitur,  qui  iuris- 
dictionem  contentiosam  exercet , Vicarius  autem 
generalis  vocatur  , cui  voluntariae  iurisdictionis 
administratio  tribuitur. 

Vicarii  habendi  consuetudinem  plerique  acce- 
ptam referunt  Concilio  Lateranensi  IV  , ubi  Inno- 
centius III  generali  constitutione  sancivit,  ut  Epi- 
scopi si  totam  Episcopatus  sarcinam  ipsi  nequirent 
sustinere,  adiutores  sibi  adsciscerent,  quibuscum 
collala  opera  , Dioecesim  recte  administrarent. 
Caeterum  Vicariorum  origo  sive  ex  Lateranensi 
Concilio,  sive  ex  alia  lege,  vel  consuetudine  repe- 
tenda sit,  illud  exploratum  videtur,  quod  Vicarii 
Generales,  aetate  Gregorii  IX,  apud  omnes  saltem 
Ecclesias  nondum  obtinuerant,  cum  in  Gregoriana 
Decretalium  compilatione  Vicariorum  Generalium 
vestigia  nulla  sint.  Contra  vero  temporibus  Boni- 
facii  VIII  Vicarii  Generales  invaluerant,  namque  in 

6 Decretalium  sub  titulo  De  offic.  vic.  ipsorum 
munera  distinctius  proponuntur. 

Constitutio  Vicarii  Generalis  ad  solum  Episcopum 
pertinet,  qui  tamen  nullo  iure  impeditur,  quomi- 
nus omnia  officia  perse  ipsum  exsequatur:  nullo 
pariter  iure  velatur  Episcopus  plures  sibi  Vicarios 
constituere,  et  1°  quidem  uni  iurisdictionem  volun- 
tariam, et  alteri  iurisdictionem  contentiosam  de- 
mandando; 2°  Ulramque  iurisdictionem  singulis  in 
solidum  delegando;  3°  Certas  Dioecesis  regiones 
unicuique  assignando.  Vicarius  primo  modo  con- 
stitutus illud  iurisdiclionis  genus  explicare  potest, 
quod  sibi  mandatum  est,  et  idcirco  voluntaria  ju- 
risdictione auctus  limites  suae  potestatis  excede- 
ret, si  iudicis  personam  indueret,  et  sententiam 
pronuntiaret.  Si  vero  utraque  potestas  pluribus  in 
solidum  concessa  sit,  semper  antefertur  qui  prior 
negotium  occupavit.  Si  denique  potestas  data  sit 
cum  certa  assignatione,  seu  distributione  territo- 
rii, unusquisque  debet  sese  intra  limites  praesti- 
tutos continere.  Responsum  S.  C.  EE.  et  IIR.  1 
Sepi.  1748,  de  quo  loquuntur  Analecta  Pontificia 
Livraison  27 , pag.  872 , ut  probent  unum  tan- 
tum dari  posse  Vicarium  Generalem  , nullum  fa- 
cessit negotium,  quum  ipsam  duorum  Vicariorum 
nominationem  non  improbet,  sed  tantum  corrigat 
modum,  quo  sibi  demandatam  potestatem  non  satis 
regulalim,  et  ordinale  ipsi  exercebant. 

Eligi  autem  debet  in  Vicarium  Clericus  non 
minor  viginli  quinque  annis,  moribus  integris,  ac 
scientia  praestans,  quin  imo  ex  stylo  Curiae,  et 
SS.  CC.  decretis  requiritur,  ut  doclorali  ulriusque 
iuris,  vel  saltem  canonici  laurea,  aut  gradu  aliquo 
insignitus  sit,  liccl  id  ex  iure  nullibi  cautum  sit. 

ut  observant  Card.  de  Luca  Cone.  Trid.  disc.  31, 
n.  14,  et  Berardi.  At  in  Vicarium  sumere  non  licet 
Laicum,  neque  Clericum  coniugalum , etiamsi  in 
habitu  et  tonsura  clericali  incedat,  neque  Clericum 
bigamum,  neque  Canonicum  Poenitentiarium,  ne- 
que Parochum  , neque  alium  quemlibet  anima- 
rum curam  habentem  , ne  videantur  uti  scientia 
Sacramento  Poenitentiae  comparata,  nec  denique 
Regulares  ex  Ordine  Mendicantium , ex  Clem.  ut 
possis  de  regul.  Canonici  autem  Regulares  , vel 
Monachi  ab  eo  munere  non  arcentur  , dummodo 
sui  Praelati  veniam  impetraverint,  haud  conce- 
dendam sine  gravi  causa,  et  ea  lege  ut  religiosum 
aliquem  sibi  socium  adiunganl  et  in  claustra  vivant, 
ut  observat  Clem.  YUI  decr.  1599.  Quod  si  extra 
claustrum  degere  ipsis  necessarium  sit,  indultum 
apostolicum  requiritur,  quod  concedi  solet  adnexis 
clausulis,  ut  habitum  regularem  semper  retineant, 
vitam  iuxta  disciplinam  ordinis  degant,  et  sub  obe- 
dientia  Episcopi  in  vim  voti  permaneant.  De  Fran- 
chis  cont.  inter  Episcopos  et  regular.  haec  habet: 
« In  Curia  romana  observari  vidi , quod  quoties 
Episcopus  pro  Ecclesiae  suae  necessitate  alicuius 
monachi  opera  indiget,  ut  sui  Vicarii  officio  fun- 
gatur, S.  C.  EE.  et  RR.  consulit,  quae,  attenta 
exposita  necessitate,  impertitur,  ut  monachum 
in  suum  Vicarium  constituere  valeat.  » 


S.  Carolus  Borromcus  5 Cone.  Prov.  Mcdiol.  ait : « Illud 
maxime  expedit  , cum  omnique  ratione  consentiens  admodum 
est , ut  vicarii  episcopales  , quoad  cius  fieri  potest  , alienae 
dioeceseos  , quam  illius  sint,  ubi  commissum  vicariae  curae 
officii  munus  obire,  atque  exsequi  debeant.  Saepe  enim  fit,  ut 
cum  iustitiae  quasi  oculis  tenebras  cognatorum  , alliniumque 
illa  innata  vis  offundat:  tum  gratia,  metuque  illorum  quibus- 

Jnst.  Can.  Vol.  1.  P.  II.  49 

cum  vixerunt,  vivcndumque  deinceps  est,  etiam  boni,  constan- 
tesque  viri  ab  aequitatis  norma, rectaque  via  facilius  deflectant.» 
Concilium  Romanum  t.  8,  c.  2 praescribit  • non  decere  Episco- 
pum Vicarium  constituere  fratrem,  aut  nepotem  suum,  aut  pa- 
truelem, aut  alium  arctissima  cognatione  coniunclum,  praeterea 
civem  propriae  Episcopalis  Urbis,  qui  propter  coguationes,  af- 
finitates , similesque  causas  facile  suspectus  reddi  potest.  » Pi- 
gnatclli  t.  9,  consuit.  162,  adductis  quibusdam  SS.  CC.  deci- 
sionibus, ait  valde  decere,  si  ne  dioecesis  quidem  civis  ad  vicarii 
generalis  officium  nominetur.  Nemo  ex  iis  inferat,  iure  com- 
muni prohiberi , quominus  cognatus  aut  affipis  Episcopi , vel 
Civis  loci  in  vicarium  generalem  renuncietur.  Nam  nulla , 
quoad  sciamus,  generalis  lex  existit,  nulluroque  generale  decre- 
tum S.  Sedis,  quo  Episcopis  vetitum  est,  ne  in  vicarios  sibi  ad- 
sciscere  possint,  quos  idoneos  reputaverint,  quicunque  sint,  et 
ex  quocumque  loco  oriundi.  Quae  contra  afferuntur  decisiones 
peculiares  prorsus  sunt , adeoque  generale  iuris  principium 
constituere  nequeunt. 


§ 69. 

De  potestate  Vicariorum  Generalium. 

In  constitutum  Vicarium  transit  omnis  iurisdi- 
ctio,  quae  ad  Episcopum  iure  ordinario  pertinet; 
namque  Vicarius  in  iis,  quae  iurisdictionis  sunt, 
Ordinarius  censetur,  atque  unum  idemque  Tribu- 
nal cum  Episcopo  constituit,  ideoque  a Vicario  ad 
Episcopum  non  appellatur.  Caeterum  multa  sunt 
hac  de  re  inspicienda,  ne  Vicarius  potestatis  suae 
limites  praetergrediatur.  In  primis  autem  cum 
Vicarius  mandato  Episcopi  constituatur,  illud  pla- 
ne consequitur,  quod  ea  facere  nequeat,  quae 
nominatim  exceperit;  nihil  enim  impedit,  quominus 
Episcopus  aut  ampliorem  potestatem,  aut  contra- 
ctiorem concedat.  Deinde  vero  quemadmodum  Vi- 
carius non  ordinis,  sed  iurisdictionis  potestatem 

consequitur,  sic  ea  praestare  nequit,  quae  ad  po- 
testatem ordinis  spectant,  aut  ab  ea  proficiscuntur, 
qualia  sunt  chrisma  conficere,  Ecclesias  et  altaria 
consecrare  , aut  pollutis  sanctitatem  restituere  , 
sacras  supellectiles , aliaque  indumenta  ecclesia- 
stica benedicere,  nec  litteras  dimissoriales  ad  or- 
dines tribuere,  nisi  Episcopus  in  longinquis  par- 
tibus versetur  , ita  ut  a Clericis  ordinandis  sine 
magna  difficultate  adiri  nequeat;  cap.  Cum  nullus 
de  Temp.  ordin.  in  6 , et  glossa  ibid.  v.  remotis. 
Quin  etiam  quae  sunt  Episcopalis  ordinis  non  li- 
cet Vicario  peragere,  etiamsi  Episcopali  charactere 
insignitus  sit,  neque  ea  exercendi  potestatem  al- 
teri Episcopo  facere  potest.  Praeterea  cum  Vica- 
rius in  sola  ordinaria  jurisdictione  vices  Episcopi 
gerat,  idcirco  nequitiis  rebus  sese  immiscere, 
quae  ad  Episcopum  pertinent,  tanquam  Sedis  Apo- 
stolicae  delegatum , et  multo  minus  in  iis , quae 
Episcopo  commissa  sunt,  talibus  verbis  aut  clau- 
sulis, quibus  significetur  negotium  soli  Episcopo 
delegari.  Denique  ex  generali  Episcopi  mandato  , 
quo  quis  in  Vicarium  constituatur,  et  sine  speciali 
concessione,  Vicarius  beneficia  non  confert,  nec 
eis  fundandis,  supprimendis,  vel  uniendis  assen- 
sum impertitur,  facias  uniones  non  revocat,  resi- 
gnationes  non  admittit , et  generatim  in  materia 
beneficiali  nihil  agit  eorum,  quae  sunt  liberalita- 
tis  et  gratiae,  sed  illa  tantum,  quae  sunt  necessi- 
tatis et  iustitiae,  veluti  praesentatos  a patronis  in- 
stituere,'et  electos  confirmare.  Similiter  sine  spe- 
ciali mandato  causas  criminales  non  cognoscit,  irre- 
gularitates et  suspensiones  ex  occulto  crimine  pro- 
venientes non  relaxat,  a casibus  Episcopo  reservatis 
non  absolvit , neque  ab  eis  absolvendi  facultatem 

largitur.  Sic  etiam  Synodum  non  indicit,  Capitu- 
lum Canonicorum  non  convocat,  eique  non  inter- 
esl,  neque  fert  suffragium,  non  visitat  Dioecesim, 
et  universim  in  negotiis  valde  arduis  et  graviori- 
bus, inconsulto  Episcopo,  non  procedit. 

Vicarii  generalis  iurisdictio  potius  ordinaria  vi- 
detur quam  delegata  , quatenus  eius  officium  per 
legem  seu  canonem  probatum  est,  et  quamquam 
alterum  sibi  Provicarium  substituere  nequeat, 
causas  tamen  aliquos  alteri  delegare  potest,  quod 
delegatis  non  licet;  qua  super  re  vide,  inter  alios, 
Ferrari  in  op.  * Summ.  Inst.  Canon,  lanuae  1847» 
lit.  46,  p.  124.  Exspirat  autem  Vicarii  iurisdi- 
ctio tribus  praesertim  modis  et  I.  quidem  Epi- 
scopi voluntate,  si  nempe  Vicarium  amoverit, 
sed  remotio  evulganda  est  , et  ipsi  Vicario  de- 
nuntianda , et  si  quid  ante  denuntiationem  ipsam 
a Vicario  geratur,  omnino  valet,  propterea  quod 
generatim  iurisdictio  non  extinguitur  , donec  iu- 
dex  de  revocatione  certior  fiat.  L.Si  forte  ff.  de  Off. 
Praesidis.  II.  morte  Vicarii,  aut  expressa  renuntia- 
tione, vel  etiam  tacita  ; censetur  autem  tacita,  si 
Vicarius  a Dioecesi  discedat  animo  non  redeundi, 
quod  docet  Fagnanus  in  cap.  Praesentata  de  te- 
stibus n.  40.  111.  denique,  cessante  iurisdictione 
Episcopi  per  eius  mortem,  renuntiationem,  trans- 
lationem, aliamve  causam  , ob  quam  Episcopus 
Episcopatu  abeat,  aut  iurisdictione  privetur;  quin 
illud  peculiare  est , quod  etiam  , rebus  non  in- 
tegris, potestas  Vicarii  extinguatur,  ita  ut  in  ne- 
gotiis iam  coeptis  non  progrediatur  , qua  in  re 
Vicarius  differt  a Delegato  : huius  enim  potestas 
in  negotiis  iam  coeptis  delegantis  morte  non  ex- 
spirat. 

§70. 

De  Ticariis  Foraneis. 

Praeter  Vicarium  Generalem  alii  sunt  peculia- 
res Vicarii , quos  Foraneos  , vel  Decanos  rurales 
dicimus,  qui  in  certa  parte  Dioecesis  constituti  per 
unum,  aut  plura  oppida  aliquas  levioris  momenti 
causas  expediunt.  Quia  vero  Vicarii  Foranei  Tri- 
bunal habent  ab  Episcopo  discretum  et  separatum, 
idcirco  ab  eorum  sententiis  ad  ipsum  Episcopum 
appellatur.  Quod  si  hoc  discrimen  inter  Episcopi 
et  Vicarii  Foranei  tribunal  aliquibus  minus  pla- 
ceat, aliud  afferre  possumus  appellationem  a Vi- 
cariis Foraneis  ad  Episcopum  deferri , sive  quod 
huiusmodi  mos  consuetudine  roboratus  est,  sive 
quod  Vicarii  Foranei  cum  iudicibus  pedaneis  vi- 
dentur convenire,  a quibus  provocatur  ad  eum  , 
qui  delegavit.  Itaque  pro  arbitrio  Episcopi  con- 
stituuntur, tantaque  ipsorum  potestas  est  , quan- 
tam Episcopus  demandaverit.  Praecipuum  tamen 
Vicarii  Foranei  munus  est  Episcopo  renuntiare 
mores  Clericorum,  atque  in  eorum  crimina  inqui- 
rere , observantiam  Constitutionum  Synodalium  , 
et  Decretorum  Episcopi  sedulo  promovere , con- 
ventibus de  rebus  moralibus , seu  lilurgicis  , 
in  territorio  sibi  demandato  , praesidere,  et  Epi- 
scopum admonere , si  qua  forte  in  suis  oppidis 
adversus  fidem  et  bonos  mores  aut  Dei  cultum  , 
Templorum  venerationem  , Festorum  dierum  ob- 
servantiam, et  christianam  disciplinam  perpetren- 
tur : denique  causas  civiles  parvi  momenti  defi- 
nire. 

Vide  Sbrozzium  de  Vic.  Episcop.  q.  5. 

§71. 

De  SufTraganeis. 

Ubi  in  aliqua  Dioecesi  Episcopus  non  resideat, 
vel  ob  aetatem,  aut  valetudinem,  aut  ipsius  Dioe- 
cesis amplitudinem  nequeat  per  se  Episcopalis  or- 
dinis munera  explere,  auxiliator  interdum  conce- 
ditur , qui  Episcopus  Suffraganeus  vocitatur.  Ita- 
que Sultraganeus  est  Episcopi  auxiliator  in  sacri 
Ordinis  ministeriis,  quae  ipsemet  Episcopus  obire, 
aut  nolit,  aut  nequeat.  Ergo  necesse  est,  ut  suf- 
fraganeus cum  titulo  alicuius  Ecclesiae  in  parti- 
bus infidelium  sitae  Episcopus  consecratus  sit;  nec 
datur  Ecclesiae,  sed  Episcopo,  atque  adeo  illius 
munus  et  officium  cessat,  statim  ac  Episcopus  aut 
morte  , aut  alia  ratione  Episcopatum  reliquerit. 
Quamquam  vero  Suffraganeus  ad  ordinis  ministe- 
ria sumatur , et  nequeat  quae  iurisdictionis  sunt 
ulla  ratione  attingere,  nihil  tamen  obstat,  quomi- 
nus ab  Episcopo  adiuto  in  Vicarium  Generalem 
constituatur,  quo  expeditior  sit  utriusque  pote- 
statis administratio.  Suffraganeus  autem  a Roma- 
no Pontifice  petendus  est,  quod  ea  res  causis  ma- 
ioribusadnumeretur.  Sed  Apostolica  Sedes  Suffraga- 
neum  non  concedit,  nisi  eius  habendi  et  necessitas 
et  consuetudo  probetur,  adsignata  etiam  Suffraga- 
neo  pensione  certa,  ex  qua  honestum  habeat  vitae 
cultum,  neque  unquam  egere  cogatur  in  dedecus 
Episcopalis  ordinis  et  dignitatis. 

Vide  Benedictum  XtV  deSynod.  Diocces.  lib.  13,  cap.  IU, 
ubi  de  Suffraganeis  copiose  disserit.  Diirr  De  suffraganeis,  seu 
Vicariis  in  Pontificalibus  Episcoporum  Germaniae  Mogunt. 
1782,  et  Binterim  SufTraganei  Colonicnses  Mogunt.  1843. 

§72. 

De  Coadintoribus. 

Interdum  contingit,  ut  Episcopus  aut  senio,  aut 
mala  valetudine  allectus  , vel  alia  iusta  ratione  , 
non  solum  ad  obeunda  ministeria  ordinis,  verum 
etiam  ad  regimen' et  administrationem  gerendam 
Dioecesis  impotens  evadat.  Impotentem  vero  Epi- 
scopum , nisi  sjionte  Episcopatum  dimittat , vel 
invitum  cogere  ad  illum  dimittendum  inhumanum 
prorsus  videtur  ; nam  « afflicto  non  est  addenda 
afflictio,  sed  ipsius  miseriae  miserandum,»  ut 
loquitur  Innocentius  III  cap.  5 de  Clerico  aegro- 
tante. Tunc  itaque  Coadiutor  dandus  est , cuius 
opera  et  consilio  Dioecesis  recte  administratur. 
Sunt  autem  Coadiutores  duplicis  generis ; alii 
enim  constituuntur  ad  tempus , quoad  scilicet 
Episcopus  vixerit  aut  convaluerit.  Quamobrem 
Coadiutores  huiusmodi  temporanei  nullum  ius  ad 
successionem  consequuntur,  sed  Episcopo  defun- 
cto, aut  Episcopatum  abdicante,  aut  etiam  impe- 
dimento sublato,  ex  quo  impar  episcopali  munere 
factus  erat,  coadiuloris  officium  et  potestas  omni- 
no cessat.  Alii  vero  sunt  coadiutores  perpetui , 
quod  nempe  cum  iure  successionis  constituuntur, 
adeoque  mortuo  coadiutore  in  ipsius  locum  succe- 
dunt. De  perpetuo  coadiutore  sic  loquitur  Canon 
Quamvis  caus.  7,  q.  1:  « Qui  etiamsi  Episcopo,  qui 
nunc  aegrotat,  superstes  exstiterit, loco  eius  debeat 
consecrari. » 

§73. 

De  constitntione  Coadiutoris  cnm  futura  successione. 

De  Coadiutoribus  cum  futura  successione  con- 
stituendis , a Concilio  Tridenlino  cap.  vii  , sess. 
XXV  de  reformat,  sancitum  est:  •«  Si  quando  Eccle- 
siae calhedralis,  aut  monasterii  urgens  necessitas, 
aut  evidens  utilitas  postulet  Praelato  dari  Coa- 
diutorem  , is  non  alias  cum  fufura  successione 
detur,  quam  haec  causa  prius  diligenter  a Sum- 
mo Romano  Pontifice  sit  cognita , et  qualitates  o- 
mnes  in  illo  concurrere  certum  sit,  quae  a iure 
et  decretis  huius  sanctae  Synodi  in  Episcopis  et 
Praelatis  requiruntur,  d Itaque  postulantur  tria  ut 
Coadiutor  haereditarius  rite  recteque  constitua- 
tur; i.  urgens  necessitas,  aut  evidens  utilitas.  Ne- 
cessitatem parere  possunt  senium,  morbus  diutur- 
nus, amentia  et  alia  id  genus.  Causa  evidentis  uti- 
litatis est,  si  ex.  gr.  post  Episcopi  mortem  turba- 
rum , aut  gravis  alterius  mali  probabilis  et  prope 
certus  limor  impendat  et  aliter  malum  praecaveri 
non  possit,  nisi  Coadiutor  sit,  qui  statim  defuncto 
Episcopo  subrogetur.  2.  Auctoritas  S.  Pontificis  , 
tum  quod  constitutio  Coadiutoris  inter  causas 
maiores  refertur,  cap.  unie,  de  Cler.  n.  6,  tum 
quod  institutio  Coadiutoris  est  novi  Episcopi  in- 
stitutio, quandoquidem  Coadiutor  sine  nova  colla- 
tione, ut  diximus,  in  Episcopatu  vacante  succedit; 
3.  Dignitas  personae,  ut  nempe  Coadiutor  doctri- 
na, pietate  aliisque  dotibus  praeditus  sit,  quae  in 
Episcopo  desiderantur.  Et  praeterea  si  Episcopatus, 
praevia  electione  aut  nominatione,  conferri  so- 

leat,  consensus  etiam  exquirendus  eorum  est,  qui 
nominandi,  aut  eligendi  iure  potiuntur,  ne  ipso- 
rum iura  laedantur. 

In  veteri  disciplina  Coadiutores  cum  futura 
successione  Episcopi  non  consecrabantur , quod 
sententiae  Nicenae  Synodi  adversari  videretur 
duorum  Episcoporum  in  una  Sede  constitutio. 
Hinc  5.  Augustinus  Eraclium  sibi  in  Episcopatu 
Hipponensi  Coadiutorem  haeredilarium  adscivit, 
non  tomen  Episcopum  ordinavit , scribens  epist. 
110:  c Adhuc  in  corpore  posito  beatae  memoriae 
Patre  et  Episcopo , sene  Valerio , Episcopus  ordi- 
natus sum,  et  sedi  cum  illo,  quod  Concilio  Nicaeno 
prohibitum  esse  nesciebam,  nec  ipse  sciebat.  Quod 
ergo  reprehensum  est  in  me,  nolo  reprehendi  in 
filio  meo.  Erit  Presbyter  ut  est,  quando  Deus  vo- 
luerit, futurus  Episcopus.»  In  praesenti  disciplina 
Coadiutores  cum  iure  successionis  Episcopi  conse- 
crantur , ut  Coadiwto  impedito  alter  sit,  qui  mu- 
nera Episcopalis  ordinis  explere  possit.  Sed  ne 
duo  simul  unam  eamdemque  sedem  tenere,  neve 
duo  esse  unius  Ecclesiae  sponsi  videantur  , Cna- 
diulor  ad  titulum  alterius  Ecclesiae  in  partibus 
infidelium  promovetur,  quem  quidem  titulum  re- 
linet, usque  dum  Coadiulus  vitam  vixerit. 

§ 74. 

De  Constitutione  Coadintoris  temporanei. 

Quae  tria  postulantur  in  perpetuo  Coadiutore 
creando,  eadem  lerme  quaerenda  sunt  in  tempo- 
ranei Coadiuloris  constitutione,  gravis  causa,  Pon- 
tificis auctoritas,  et  Coadiuloris  habilitas.  Verum 

quod  Pontificis  auctoritatem  spectat1,  hoc  loco 
monendum  est  in  Ecclesiis  nimis  ab  Urbe  dissitis 
Episcopos,  qui  ob  aetatem,  valetudinem,  aliamque 
causam  ope  aliorum  indigent , posse  unum  , vel 
plures  sibi  Coadiutores  cum  assensu  Capituli  ad 
tempus  constituere.  Si  vero  Episcopus  sibi  prospi- 
cere nequeat , fortasse  quod  compos  sui  non  sit , 
tum  eidem  per  eius  capitulum,  aut  duas  Capituli 
partes,  unus  aut  alter  Coadiutor  recte  datur,  et  si 
Episcopus  contradicat,  tota  res  Apostolicae  Sedi 
aperienda  est,  ut  Ecclesiae  necessitati  provideatur. 
Ita  decret.  Bonif.  VIII  in  cap.  un.  Pastoralis  1,  3; 
Decr.  1 , 6 de  Clcr.  aegrot.  « Verum  hodie  S. 
Sedes  ex  se  sola  providet  de  Coadiutore  etiam 
sine  consilio  et  assensu  Capituli  > ait  Giraldi  cit. 
vol.  i,  p.  272.  Constitutus  autem  Coadiutor  ex 
reditibus  Ecclesiae,  cui  inservit,  moderate  alendus 
est,  cap.  un.  de  Cler.  aegrot.  in  6. 

§75. 

De  Potestate  Coadiutornm. 

Potestatem  munerum  publicorum  ex  fine  meti- 
mur, cuius  gratia  constituti  sunt.  In  Coadiutoriis 
finis  est  auxilium  impotenti  Episcopo  ferendum. 
Universim  itaque  potestas  Ooadiutoris  ad  omnia 
illa  pertinet , quibus  Coadiutus  Episcopus  impar 
est.  Quamobrem  si  Coadiutor  Episcopo  amenti  aut 
plane  inabili  datus  sit,  plenam  potestatem  habet 
administrandae  Dioecesis  , excepta  tamen  aliena- 
tione bonorum  , cap.  unie.  De  cler.  aegrot.  in 
6.  Quo  tamen  ex  capite  non  vetatur  beneficia  con- 
ferre, siquidem  alienatio  Coadiutoribus  interdicta 

est  earum  rerum,  quae  servari  possunt;  collatio- 
nes autem  beneficiorum  ex  quadam  necessitate 
fiunt , ne  beneficia  imminutione  divini  cultus,  et 
animarum  detrimento  diutius  vacent.  At  si  Epi- 
scopus Coadiutus  ratione  praeditus  sit,  id  ipsi  li- 
cet quod  libeat,  et  possit  facere,  nullo  Coadiuto- 
ris  consilio,  vel  consensu  adhibito,  cum  Episcopali 
titulo  et  iurisdictione  non  privetur.  Privatur  autem 
potestate  delegandi,  propterea  quod,quaeCoadiutus 
efficere  aut  nolit,  aut  nequeat,  ea  in  primis  Coa- 
diutor  explere  suo  iure  debet.  Verumtamen  in 
statuendis  Coadiutoruin  iuribus  non  modo  finis , 
seu  causae  cur  dati  sint,  sed  etiam  Litterarum  A- 
postolicarum  praecipua  ratio  habenda  est. 

Vide  Schicr  Const.  Can.  de  Coadiutoribus  et  Coadiutoriis 
perpetuis  Aug.  Vind.  1757,  Ileck  de  Coadiut.  praesent.  Ger- 
maniae Lipsiae  1755  , Kbhler  de  Coadiut.  in  Germania  Mo- 
guntiae  1787,  Ciem.  Bekcr  de  cicci.  Coadiut.  Mon.  1781. 


§76. 

De  Praelatis  inferioribus. 

Praelati  inferiores  secundi  Ordinis  Clero  prae- 
stant, sed  infra  Episcopos  sunt,  et  medium  veluti 
locum  inter  utrosque  tenent,  quorum  triplex  ge- 
nus est.  I.  Est  eorum,  qui  T&et-to  generi  persona- 
rum intra  septa  alicuius  Ecclesiae , Conventus , 
vel  Monasterii  praesunt , uti  sunt  Moderatores 
generales  Ordinum,  Provinciales,  et  Abbates  sive 
Regulares,  sive  Saeculares  Romano  Pontifici  imme- 
diate obnoxii  , et  eam  jurisdictionem  in  Clerum  , 
sive  Regularem,  sive  Saecularem  exercent,  quam 
a Regulis  et  Constitutionibus  Ordinis,  aut  Aposto- 

licis  privilegiis  consequuti  sunt.  II.  Genus  eorum 
est,  qui  dicuntur  in  Dioecesi,  quatenus  potestatem 
exercent  in  Clerum  et  Populum  certi  loci,  qui  in 
Dioecesi  alterius  Episcopi  continetur:  proplelrea 
territorium  ab  ea  separatum  non  habent,  eorura- 
que  iurisdictio  videtur  magis  esse  personalis  quam 
localis.  III.  Denique  Praelatorum,  qui  nullius  di- 
cuntur , omnium  nobilissimum  est : habent  enim 
jurisdictionem  in  Clerum  et  Populum  alicuius 
loci  vel  Oppidi , aut  etiam  plurium  locorum , vel 
Oppidorum  omnino  avulsum  et  separatum  a iuris- 
dictione  Episcopi  Dioecesis  , et  ideo  constituunt 
quamdam  quasi  Dioecesim  , et  sunt  eorum  loco- 
rum Ordinarii.  Horum  iurisdictio  quasi  Episcopa- 
lis dicitur  , eo  quod,  exceptis  iis , quae  Ordinis 
Episcopalis  sunt , reliqua  omnino  suo  iure  exer- 
cent; Synodum  tamen  celebrare  non  possunt,  nisi 
a Sede  Apostolica  expressum  privilegium  convo- 
candi Synodum  obtinuerint , et  nisi  de  usu  eius- 
dem privilegii  legitime  constiterit.  Quoniam  vero 
ius  convocandi  Synodum,  et  ius  indicendi  concur- 
sus ad  Parochiales  Ecclesias  quodammodo  inter  se 
connexa  videntur,  quum  ex  Cone.  Trid.  sess.  xxiv, 
cap.  10  de  Reform.  concursus  coram  Examinato- 
ribus in  Synodo  Dioecesana  electis  instituendus 
sit,  idcirco  qui  Synodum  congregare  potest,  con- 
cursum etiam  et  examen  indicere  , eaque  omnia 
praestare  poterit,  quae  ab  eodem  Concilio  sancita 
sunt  citato  loco.  Quas  de  residentia  Episcoporum 
superius  retulimus  sanctiones  Praelatis  nullius 
applicandas  esse  quisque  facile  inlelligit. 

Vide  Ben.  XIV  Const.  apostoi.icae  ct  inter  mcita. 

§77. 

i 

De  origine  Canonicorum. 

PrimisEcclesiaesaeculisCanonicorum  nomen  Cle- 
ricis omnibus  commune  fuit,  tum  quia  per  sacram 
ordinationem  canoni,  seu  matricolae  Ecclesiae,  id 
est  ecclesiastico  ministerio,  addicebantur,  tum  quia 
ex  bonis  ecclesiasticis  canonem , seu  certam  por- 
tionem,- vel  sportulam  singulis  diebus,  vel  hebdo- 
madibus, vel  mensibus  seorsim  accipiebant,  tum 
quia  vitam  sub  Canone  , videlicet  sub  certa  qua- 
dam ecclesiastica  regula  agebant.  Eius  ecclesia- 
sticae regulae  praecipuum  caput  erat  vita  com- 
munis, quam  fideles  omnes,  in  primisque  Clerici 
ab  ipsis  Apostolis  edocti  fuerant.  At  lapsu  tem- 
poris cum  ea  rerum  communitas  negligeretur , in 
ea  promovenda  , et  ubi  lapsa  esset  restituenda  , 
sanctissimi  Antistites  Ecclesiae  bono  nati  pluri- 
mum laboraverunt,  et  Crodegangus  Mettensis  Epi- 
scopus octavo  saeculo  Clericos  suos  non  modo  in 
unam  societatem  coegit , verum  etiam  certam  re- 
gulam sine  votorum  nuncupatione  eisdem  dedit, 
quam  ferme  3b  institutis  monasticis  deprompse- 
rat. Ilaec  regula  in  plerisque  Gathedralibus  Eccle- 
siis , quin  etiam  in  multis  Parochialibus  recepta 
est.  Ex  eo  itaque  tempore  Canonici  vocati  tantum 
Clerici , qui  eam  regulam  tenderent,  et  Canonici 

Cathedrales  dicti  sunt,  qui  in  Ecclesiis  Cathedra- 
libus,  et  Canonici  Collegiales  , qui  in  Parochiali- 
bus,  aliisque  minoribus  Ecclesiis  canonicam  vitam 
ducebant , unde  Capitula  Cathedralia  et  Capitula 
Ecclesiarum  Collegiatarum  nata  sunt.  Hinc  Cano- 
nici deinceps  vocati  sunt  ii  soli , qui  communem 
quodammodo  vitam  , et  certam  vivendi  regulam 
sectabantur. 

Verum  a saeculo  decimo  illud  communis  vitae 
institutum  nutare  coepit,  et  sensim  corruit.  Non 
omnes  tamen  Clerici  ab  ea  vivendi  forma  recesse- 
runt; namque  aliqui,  religiosis  votis  rerum  com- 
munitati adiectis,  in  religiosas  communitates  abie- 
runt, qui  propterea  Canonici  Regulares  appellati 
sunt.  Caeteri  autem  Clerici  qui,  abiecta  vita  com- 
muni, inter  se  et  Episcopum  patrimonium  eccle- 
siasticum partiti  erant,  et  suis  in  domibus  singu- 
larem vitam  agebant , Canonici  seculares  dicti 
fuerint;  saeculares  quidem,  quia  propria  bona  re- 
tinentes , perpetuisque  praebendis  donati  in  sae- 
culo viverent , Canonici  autem  vocati , tum  quod 
in  Ecclesiis  Cathedralibus  unum  veluti  corpus 
cum  Episcopo  componerent , quod  proprium  est 
Canonicorum,  qui  Ecclesiis  Cathedralibus  addicti 
sunt,  tum  quod  inter  se  unum  corpus  in  alia  in- 
feriori Ecclesia  constituunt , quod  proprium  est 
Canonicorum,  qui  Ecclesiis  Collegiatis  addicuntur. 

Modo  itaque  Canonici  vel  Ecclesiis  Cathedrali- 
bus addicti  sunt , et  Canonici  Cathedralis  Eccle- 
siae dicuntur  , vel  alicui  inferiori  Ecclesiae  ser- 
viunt, et  Canonici  Ecclesiae  Collegiatae  nuncupan- 
tur. At  Canonici  Ecclesiae  Cathedralis  ius  antea 
* comparatum  retinuerunt,  namque  excluso  reliquo 
Clero  antiquum  Presbyterium  , et  Senatum  Epi- 

scopi  constituunt,  eorumque  consilio  ecclesiastica 
negotia  tractantur. 

Certum  est,  Eeclesiac  eathedralis  capitulum  ab  uno  Summo 
Pontifice  erigi  posse,  qui  simul  et  Ecclesiam  designat,  et  capi- 
tulum constituit.  Utrum  idem  dici  debeat  de  collegiata  eccle- 
sia, non  eadem  fuit  olira  omnium  canonistarum  sententia,  sst 
ex  Card.  de  Petra  comment.  in  Const.  8 Innoc.  IV  p.  2,  n.  7 
et  13  • affirmativam  sententiam,  licet  expresso  textu  non  fulcia- 
tur, plures  conferunt  rationes,  tum  quia  collegia  nonnisi  po- 
testate principis  supremi  erigenda  sunt,  praesertim  si  sint  col- 
legia ecclesiastica,  tum  quia  erectio  collegiatae  res  gravis  in  sc 
est,  praesertim  si  sit  insignis,  quae  fere  catbedrali  aequipara- 

tur tum  ulterius  quia  nequit  Episcopus  immutare  statum 

ecclesiae,  adeo  ut  de  ecclesia  collegiata  non  posset  facere  sim- 
plicem paroeciam,  > tum  tandem  quia  constans  Curiae  Roma- 
nae praxis,  et  S.  C.  C.  decisiones  id  confirmant.  An  Episcopus 
possit  sive  in  calhedrali,  sive  in  collegiata  ecclesia,  praeter  di- 
gnitates in  actua  erectionis  simpliciter  constitutas  alias  adiun- 
gere,  numerumque  canonicorum,  si  is  in  fundatione  expresse 
haud  praestitutus  sit,  adaugere,  quaesitum  fuit , et  S.  C.  C. 
< affirmative  de  consensu  capituli  > reposuit  Thes.  resil.  t.  55, 
n.  12. 


§78. 

De  dotibus  ad  obtinendum  Canonicatum. 

In  eo  qui  ad  Canonicatum  adspirat,  multae  do- 
tes desiderantur:  1°  Est  ordo,  ut  nimirum  illo 
ordine  insignitus  sit,  qui  Canonicatui  adnexus  est, 
videlicet  Presbyteratu,  si  praebenda  Presbyteralis, 
Diaconatu  si  Diaconalis , et  Subdiaconatu  si  Sub- 
diaconalis  sit,  saltem  ut  infra  unius  anni  spatium 
eodem  ordine  initietur.  Qui  vero  nondum  Subdia- 
conus  est  sive  in  Calhedrali , sive  in  Collegiata 
Ecclesia  vocem  non  obtinet  in  Capitulo , etiamsi 
sibi  libere  a Canonicis , aut  Episcopo  concedere- 

tur.  Pariter  si  quis  intra  annum  non  recipiat  or- 
dinem Canonicatui  adnexum  , tura  vocem  in  Ca- 
pitulo, tum  dimidiam  distributionum  partem  amit- 
tit. 2°  Est  aetas:  in  Canonicatibus  Ecclesiae  Col- 
legiatae  aetas  quatuordecim  annorum  satis  habe- 
tur, nisi  certus  ordo  Canonicatui  sit  adiunctus  , 
aut  nisi  maior  aetas  ex  tabulis  fundationis  requi- 
ratur. At  vero  in  Ecclesiis  Calhedralibus  nemo 
aptus  est  ad  Canonicatum,  nisi  qui  vigesimum  pri- 
mum agat  aetatis  annum  , ita  ut  infra  annum 
ipsum  sacro  Subdiaconatus  Ordine  initietur;  maior 
vero  requiritur  aetas , si  superior  ordo  Diacona- 
tus, vel  Presbyteratus  Canonicatui  adnexus  fuerit. 
Dignitates  vero  Canonicales  curam  animarum  ha- 
bentes vigesimum  quintum  aetatis  annum  postu- 
lant. Trid.  sess.  xxiv,  c.  12.  3°  Est  Theologiae  et 
SS.  Canonum  scientia:  Canonici  eniin  praesertim 
Ecclesiae  Calhedralis  Episcopo  a consiliis  sunt  in 
regimine  animarum  ; qua  in  re  quantum  necesse 
sit  res  fidei  et  morum,  et  Ecclesiasticas  leges  cal- 
lere , nemo  est  , qui  non  apertissime  cognoscat. 
4°  Eximia  vitae  integritas,  quamobrem  Cone.  Trid. 
sess.  xxiv,  cap.  12  de  Reform.  Canonicos  monet, 
< ut  ea  integritate  morum  polleant,  ut  merito  Ec- 
clesiae Senatus  dici  possint.  » Non  desunt  Capi- 
tula, in  quibus  speciali  lege,  aut  fundatione  Capi- 
tuli, aut  recepta  consuetudine,  generis  nobilitas, 
ius  civitatis,  aliaeque  qualitates  requiruntur. 

§79. 

De  officiis  Canonicorum. 

Canonicorum  officia,  vel  singulorum  peculiaria 
sunt , vel  omnibus  communia.  Officium  cuiuslibet 
Canonici  positum  est  in  eo  peculiari  munere  di- 
gne, diligenterque  explendo',  quod  ipsius  Canoni- 
catui  adiunclum  est.  Iure  vero  Canonici  tenentur:  * 

1°  ad  professionem  fidei  emittendam: « Provisi  de 
Canoni catibus  et  Dignitatibus  in  Ecclesiis  Cathe- 
dralibus  non  solum  coram  Episcopo,  seu  eius  Of- 
ficiali, sed  etiam  in  Capitulo  orthodoxae  suae  fidei 
publicam  facere  professionem  teneiHur  , et  in  Ro- 
manae Ecclesiae  obedienlia  se  permansuros  spon- 
dere et  iurare,  alioquin  fructus  non  faciant  suos  , 
nec  illis  possessio  suffragetur.  » Cone.  Trid.  sess. 

XXIV,  cap.  12,  de  Ref.  Porro  ad  praecavendas  dif- 
ficultates, quae  ex  non  bene  intellectis  huius  de- 
creti verbis  exoriri  fortasse  possent , rem  non  in- 
gratam nec  inutilem  nos  facturos  esse  putamus,  si 
quasdam  S.  C.  C.  decisiones  hac  super  re  adnole- 
mus,  quas  compertas  habere  ac  exploratas  valde 
tyronibus  proderit.  Itaque  in  Calhac.  25  Ian.,  et 
9 Febr.  1726,  ad  dubia:  «1°  An  professio  fidei  e- 
mittenda  sit  tam  a Canonicis  Calbedralis  , quam 
Collegiatarum?  2°  An  eadem  emitti  possit  per  pro- 
curatorem? 3°  An  sit  emittenda  coram  Episcopo  , 
aut  eius  Vicario  Generali,  et  deinde  coram  Cano- 
nicis capitulariter  congregatis?  4°  Quibus  poenis 
subiaceant  non  emittentes  , vel  debito  modo  non 
emittentes  professionem  fidei?  » S.  C.  reposuit: 

« Ad  1.  esse  emittendam  a Canonicis  Cathedralis, 

et  non  Collegiatarum  ; ad  2.  negative  ; ad  3.  e- 
mittendam  esse  coram  Episcopo,  aut  eius  Vicario, 
et  etiam  coram  Canonicis  capitulariter  congrega-  < 
tis:  sufficere  tamen  si  emittatur  coram  Capitulo  , 
cui  Episcopus , vel  Vicarius  Generalis  intersit ; ad 
4.  non  facere  fructus  suos , sed  distributiones  lu- 
crari pro  horis , quibus  intersunt.  » Insuper  in 
Tarraconen.  Visit.  20  Apr.  1782,  ad  dubia  1°  c An 
obtinentes  beneficium  cum  cura  animarum,  digni- 
tates, et  canonicatus  in  ecclesia  metropolitana  vel 
cathedrali  satisfaciant  praecepto  Trid.  Cone.  sess. 
XXII,  c.  12,  de  reform.  , si  professionem  fidei  e- 
miltant  post  susceptam  institutionem  vel  collatio- 
nem, et  antequam  in  possessionem  immittantur  in 
casu?  2°  An  qui  fidei  professionem  facere  tenentur, 
et  ultra  praefinitum  bimestre  tempus  distulerint , 
priventur  fructibus  dicti  primi  bimestris , seu  po- 
tius fructibus  ex  post  decurrendis  in  casu  ? » die 
11  Martii  eiusdem  anni  S.  C.  C.  reposuit : t Ad 
1 . affirmative.  Ad  2.  negative  ad  primam  partem, 
affirmative  ad  secundam,  nempe  a die  elapsi  pri- 
mi bimestris.  » Tandem  propositis  ab  Hispanis  du- 
biis: « 1°  An  si  quis  de  novo  acquirit  canonicatum 
vel  dignitatem  in  ecclesia  cathedrali,  et  quidem  in 
ea  ipsa,  in  qua  ante  habuerat,  renovanda  sit  pro- 
fessio fidei  ex  praescripto  Concilii  Tridentini  ? 2° 
Utrum  haec  professio  facienda  sit  coram  Episcopo 
et  ipsius  Vicario  generali , et  Sede  vacante  co- 
ram Vicario  Capitulari  et  Capitulo  ? An  , si  con- 
suetudo viget,  satis  sit  eam  facere  coram  solo 
Capitulo,  praesertim  in  iis  Dioecesibus,  in  quibus 
Episcopi,  praeter  Vicarium  Generalem,  alium  ha- 
bent Vicarium  de  gremio  Capituli,  eum  in  finem, 
ut  in  causis  Episcopum  et  Capitulum  concernenti- 

bus , Capitulum  convocet,  eique  intersit?  3*  An, 
supposita  bona  fide , ad  S.  Sedem  recurri  debeat 
pro  impetranda  absolutione  a fructuum  iam  per- 
ceptorum restitutione , si  quis  ob  dictam  consue- 
tudinem , professionem  fecisset  coram  solo  Capi- 
tulo? » S.  C.  C.,  ad  quam  Summus  Pontifex  Pius 
VI  id  negotium  remisit,  die  4 Apr.  4786,  respon- 
dit: « Ad  1.  Affirmative;  ad  2.  affirmative  quoad 
primam  partem,  negative  quoad  secundam;  ad  3. 
affirmative.  » Quam  declarationem  probavit  Sum- 
mus Pontifex  seq.  die  8 Apr. 

2°  Canonici  tenentur  ad  solemnem  Horarum 
Canonicarum  in  choro  recitationem  , ad  Missae 
Conventualis  de  festo,  vel  feria  currente  cum  can- 
tu, pro  benefactoribus  celebrationem,  aliaque  ob- 
eunda divina  officia  vel  quotidie,  vel  alternis  vici- 
bus, aut  hebdomadibus  pro  more  institutoque  Ca- 
pitulorum , servata  tamen  hoc  postremo  in  casu 
lege  , de  qua  pluries  S.  C.  C.  loquula  est,  prae- 
sertim in  Terrae.  23  martii4665,  et  Tuscul.  serv. 
chor.  48  iunii  4818:  c ut  omnes  Canonici  tempo- 
re Adventus  et  Quadragesimae , omnibus  diebus 
festis  et  solemnioribus  Nativitatis  et  Resurrectio- 
nis D.  N.  I.  C.  , Pentecostes , et  Sanctissimi  Cor- 
poris Christi,  et  Octavarum  privilegiatarum,  ac  a- 
liis  temporibus  Ordinario  benevisis,  iugiter  servire 
teneantur.  » Canonici  quoque  omnes , ex  citato 
Trid.  Cone,  decreto,  per  se,  et  non  per  substitutos 
sua  obire  officia  compelluntur.  Verum  de  huiusce 
iuris  rigore  aliquid  successu  temporis  etgradatim 
remissum  fuit;  imo  hodie  receptum  ac  probatum, 
ut  Canonicis  et  Mansionariis  in  civitate  , ubi  est 
Ecclesia  Maior,  vel  in  eius  suburbiis  degentibus, 
non  autem  ipsorum  coadiutoribus , et  honorariis 

Canonicis,  facultas  concessa  sit  sese  invicem  sub- 
stituendi, dummodo  huiusmodi  facultate  non  abu- 
tantur , hoc  est , substitutiones  nimis  frequentes 
non  existant , et  eodem  tempore  substituens  et 
substitutus  chori  servitio  haud  obstringantur. 

Cum  autem  iure  cautum  non  sit,  quatenus  sub- 
urbiorum limites  se  protrahere  possint , praeser- 
tim si  continuis  aedificiis  civitas  careat,  eadem  S. 
C.  C.  quandoque  rescribendum  esse  censuit:  «Ca- 
nonicos, dummodo  intra  civitatis  territorium  de- 
gant, sese  invicem  substituendi  iure  pollere.»  Vide 
dec.  Spolet.  Serv.  chor.  28  Febr.  1795,  dub.  1, 
Rom.  Serv.  chor.  2 lunii  1838 , et  Ascul.  Serv. 
chori  26  Innii  1837,  ubi  ad  dubia:  « 2°  An  Ca- 
nonici intra  civitatem,  eiusque  territorium  de- 
gentes possint  sese  invicem  in  chorali  servitio  sub- 
stituere? 3°  An  sustineatur  consuetudo,  ut  Cano- 
nici a territorio  civitatis  absentes,  sed  intra  dioe- 
cesim  commorantes  , gaudeant  substitutionis  be- 
neficio in  casu  ? » responsum  fuit : « Ad  2.  affir- 
mative; ad  3.  negative.  » Exinde  tamen  nemo  in- 
ferat fieri  numquam  posse,  ut  Canonici,  qui  intra 
dioecesim  quidem,  non  vero  in  civitatis  territorio 
commorantur,  aliquando,  et  ex  gratia  substituen- 
di privilegio  fruantur.  Nam  , ut  alia  praeteream 
exempla  , in  Montis  Alti  servit,  chor.  21  lunii 
1803,  S.  C.  C.  ad  dub.  : « An  et  quomodo  Capi- 
tulares  sese  invicem  substituere  possint  in  servi- 
tio chori?  » reposuit  « Affirmative  , exclusis  coa- 
diuloribus,  dummodo  substitutus  non  sit  eodem 
die  servitio  chori  addictus,  et  substituens  non  ab- 
sit a Dioecesi,  at  substitutiones  non  sint  nimis  fre- 
quentes. » 

Hoc  loco  non  erit  abs  re  animadvertere  Cano- 

nicos  honorarios,  utpote  omni  iure  ad  praebendam 
in  praesens  vel  in  posterum  obtinendam  penitus 
destitutos,  nullo  unquam  titulo,  ne  exstante  quidem 
immemorabili  consuetudine  , substituendi  facul- 
tate potiri,  coadiutores  vero  aliquando  , sive  con- 
suetudinis vi,  sive  peculiaribus  attentis  rerum  lo- 
corumque adiunctis,  hoc  iure  gaudere.  Reapse  S. 
C.  C.  in  Montis  Polit,  servit,  chor.  4 Febr.  1804 
ad  dub.:  « An  et  quomodo  Canonici  honorarii  in 
cathedrali  Montis  Politiani  substitui  possint  in  ser- 
vitio chori  aliis  Canonicis  praebendatis  in  casu  ? » 
reposuit:  « Negative,  licet  immemorabilis  adesset 
consuetudo,  » et  in  Urbin.  serv.  chor.  21  Ianuar. 
1694,  ad  dub.:  « An  et  quomodo  Canonico  Coa- 
diutori  Staccoli  liceat  substituere  alium  Canonicum 
ad  servitium  chori  in  casu?  » respondit:  * Affir- 
mative ex  gratia,  attentis  peculiaribus  circumstan- 
tiis , » et  in  Ascul.  26  iunii  1830  ad  dub.  7 : 
< An  sustineatur  consuetudo  , ut  Canonici  coa- 
diutores substitui  ac  substituere  possint?  » rescri- 
psit: « Affirmative.  » Qui  plura  de  Canonicis  ho- 
norariis scire  cupit,  videat  decisiones  S.  R.  C.  31 
Maii  1817,  11  Sept.  1847,  et  7 Sept.  1850.  No- 
tandum hic  est,  in  horum  nominatione  caute  ad- 
modum et  habito  respectu  ad' numerum  titularium 
canonicorum  procedendum  esse,  ne  nimia  multi- 
tudo in  ecclesiae  dedecus  vergat.  Licet  Episcopum 
absque  capituli  consensu  eos  constituere  non  pos- 
se, S.  C.  C.  pluries,  ac  praesertim  in  Fulgin.  6 
August.  1815,  decreverit,  attentis  tamen  peculia- 
ribus circumstantiis  , aliquando  rescripsit  consen- 
sum hunc  non  requiri  , ut  in  Gratian. , 14  ian. 
1860.  De  coadiutore  vide  etiam  S.  C.  G.  decis.  in 
causa  Romana,  22  sept.  1862. 

Quaesitum  etiam  fuit , « Utrum  Canonici  iubi- 
lati  inleressentes  choro  pro  aliis  non  iubilatis  sup- 
plere possent,  adeo  ut  distributionum  quotidiana- 
rum amissioni  haud  obnoxii  in  casu  essent?» Hanc 
quaestionem  S.  C.  C.  pluries  ipsissimis  hisce  ver- 
bis sibi  proposuit,  ac  praesertim  in  Praenest.  du- 
biorum iub.  5 Sept.  1835  , ubi  rescripsit : Affir- 
mative, exceptis  diebus,  in  quibus  iubilatus  tene- 
retur per  se.  » Porro  iubilatus  is  est  qui , post- 
quam per  quadraginta  annos  continuos  choro  lau- 
dabiliter inservivit,  indultum  obtinet,  quo,  obeun- 
dis in  choro  muneribus  eximitur  , sumpto  exem- 
plo vel  a lege  mosaica  levitam  immunem  ab  omni 
opere  declarante  post  ministerium  per  viginti 
quinque  annos  in  templo  praestitum  , vel  a lege 
caesarea,  qua  militibus  veterariis  concessum  erat, 
ut  post  diuturnum  saecularis  militiae  servitium 
perpetuo  fruerentur  otio.  De  hoc  iubilationis  in- 
duito, aliisque  ad  hanc  rem  spectantibus  vide  S. 
C.  C.  in  causa  dubia  iubilat.  24  Sept.  et  17  Dec. 
1718  penes  Maschat  elencho  6 Apost.  Const.  § 69, 
et  in  Reat.  Iub.  10  Apr.  1774.  Illud  monendum 
hic  est , ex  recenti  praxi  , et  S.  Sedis  indulgentia 
receptum  esse,  ut  pro  obtinendo  iubilationis  in- 
duito coniungi  possit  servitium  in  duplici  ecclesia 
eiusdem  dioecesis  praestitura.  S.  C.  C.  Perus. 
Iub.  8 Apr.  1784,  Recinet.  Iub.  23  Nov.  1805,  et 
Verab.  17  Sept.  1842. 

3°  Canonici  tenentur  in  distributiones  quotidia- 
nas tertiam  suorum  beneficiorum  choralium  partem 
impendere,  ubi  distributiones  nullae  existunt , aut 
nimis  tenues  sunt;  quin  imo  Episcopus,  non  obstante 
contraria  consuetudine,  redituum  partem  distribu- 
tionibus quotidianis  assignare  tenetur,  ut  reposuit 


Lf 


Digiti 


i Google 


I 


CAPUT  VIII.  311 

S.  C.  C.  23  Nov.  1850.  Ilasce  distributiones IvoCar- 
notensis  primum  invexit  t ut  ad  quas  horas  cano- 
nicas panis  interni  refectio  non  movebat,  panis 
corporei  refectio  provocaret,  » sicut  ipse  loquitur 
in  epistola  219  ad  Paschalem  Papam.  Quod  qui- 
dem institutum  Honorius  III , in  cap.  liceat  de 
praeb.  et  dignit.,  et  Bonifacius  VIII,  in  cap.  unico 
de  Cler.  non  resid.  in  0 probarunt,  et  Trid.  Syri, 
non  solum  id  confirmavit  sess.  XXII,  c.  3,  et  sess. 
XXI,  c.  3,  de  reform.  quin  imo  iussit  etiam  sess. 
XXIV,  c.  12  de  reform. , ut  « distributiones  , qui 
statutis  horis  interfuerunt,  recipiant;  reliqui,  quavis 
collusione  aut  remissione  exclusa  et  consuetudine 
etiam  immemorali  sublata,  his  careant,  iuxta  Bo- 
nifacii  VIII  decretum.  » Quo  quidem  tam  salutari 
instituto  et  Canonicos,  quibus  salaria  a Gubernio 
solvuntur  , obstringi  ex  eo  quisque  facile  poterit 
eruere  , quod  reditus  huiusraodi  « beneficiorum 
sive  bonorum  ecclesiasticorum  naturam  induant , 
obligationemque  hisce  adhaerentem  bonis  adne- 
xam habeant,  t ut  S.  Poenitentiaria  rescripsit  die 
19  ian.  1819,  et  S.  RR.  C.  die  22  maii  1841. 
Quae  cum  ita  sint,  iam  quisque  facile  intelligit  di- 
stributiones esse  constitutas,  ut  choro  addicti  suis 
muneribus  alacrius  fungantur , negligentesque 
poena  seu  multa  puniantur.  Itaque  negligentes 
ipso  iure  fallentias  amittunt , neque  in  potestate 
Capituli  est  eas  ipsis  indulgere,  ac  remittere,  aut 
in  massa  communi  ponere,  ut  statis  temporibus  in- 
ter diligentes  ac  ^negligentes  aequaliter  dividan- 
tur; quum  id  quamdam  collusionem  contineat,  qua 
fini  legis  facile  illuditur.  Unde  factum  est,  ut  con- 
suetudo dividendi  fallentias  inter  absentes  ac  prae- 
sentes a S.  C.  C.  reprobata  semper  fuerit,  ut  vi- 

dere  est  in  Romana  22  Feb.  1862,  8 August. 
1863  et  Aesina  per  summaria  Precum  22  Decemb. 
1860.  Fallentiae  absentium  praesentibus  accre- 
scunt ex  Cone.  Trident.  c.  3 , sess.  XXI.  Verum 
cum  idem  Concilium  c.  3 , sess.  XXII  statuat  di- 
stributiones a negligentibus  amissas  Fabricae  Ec- 
clesiae, quatenus  indigeat,  aut  alteri  pio  loco,  ar- 
bitrio Ordinarii,  esse  applicandas,  auctores  haec 
duo  decreta  facile  componi  posse  autumarunt,  as- 
serentes in  priori  sermonem  esse  de  distributioni- 
bus ex  bonis  communibus,  seu  ex  massa  commu- 
ni provenientibus,  in  posteriori  vero  loqui  tum  de 
bonis  separatis  a communi  massa  divisis , tum  de 
distributionibus  extraordinariis,  ac  impropriis,  id- 
que  statutum  esse  arbitrantur  a S.  C.  C. , prout 
videre  est  in  Asculana  6 Martii  1843,  et  Romana 
16  Feb.  1865. 

Iam  vero  in  singulis  ecclesiis  unus  aut  duo  a 
capitulo  quotannis  designantur  fide  et  integritate 
commendati  viri,  qui  punctatoris,  quod  olira  obe- 
dienlialis  audiebat,  munus  gerant , quique  sacra- 
menti religione  iniecta  polliceantur , se  ex  Cano- 
num iure  et  ex  specialibus  praescriptis  , delato 
officio  caste,  rite  , accurateque  perfuncturos  esse, 
nullo  studio,  nullaque  animi  affectione  permotos. 
Hoc  loco  non  est  praetereundum  adesse  Canoni- 
cos, qui  licet  Choro  non  intersint,  distributionibus 
tamen  eodem  modo  fruuntur,  ac  illi  qui  in  Choro 
praesentes  sunt.  Hi  enim,  fictione  iuris  habentur 
uti  praesentes,  adeoque  percipiunt  pleno  iure  di- 
stributiones omnes  quotidianas  , sive  ordinarias, 
sive  extraordinarias,  et  quaecumque  emolumenta, 
quibus  interessentes  , ratione  servitii  ac  laboris 
potiuntur  ex  portionibus  vacantium  canonicatuum, 

et  ex  amissionibus,  seu  fallentiis,  ut  aiunt,  cano- 
nicorum illegitime  absentium  , exceptis  tamen  in- 
certis adventitiis , seu  manualibus  , quae  tum  ex 
peculiari  fidelium  devotione  , ac  pietate  , tum  ex 
testatorum  voluntate  , extraordinarie  prorsus  ob- 
veniunt, prouti  sunt  emolumenta , quae  derivan- 
tur sive  ex  cadaverum  associatione  , ac  respectivis 
funeribus  sive  ex  incertis  anniversariis,  novendia- 
libus, processionibus,  aliisque  similibus  functioni- 
bus, sive  ex  missis  adventitiis,  quae  festorum  oc- 
casione , benefactoribus  petentibus,  fidelibusque 
volentibus,  a Capitulo  celebrantur,  ut  pluries  S.  C. 
C.  statuit,  ac  praesertim  30  Ian.  1858  , 28  Apr. 
1866,  20  Dec.  1864  et  5 Maii  1866.  Haec  est  ge- 
neralis iuris  regula,  quae  tamen  statuto  capitulari, 
ac  legitima  consuetudine  cohiberi  potest.  Unde  fit, 
ut  in  casibus  peculiaribus  in  primis  videndum  est, 
an  iuris  praescripto  opponatur  statutum,  vel  con- 
suetudo ; quin  imo  sedulo  attendendum  est , an 
statuto  concedenti  canonicis  distributiones  cuius- 
que generis,  adversetur  consuetudo,  quandoqui- 
dem in  casu  consuetudo  vincit  statutum,  ut  S.  C. 
C.  decrevit  in  Tudertina  an.  1573.  Vide  decis.28 
Apr.  1860,  27  Ian.  et  28  Feb.  1865. 

Restat  nunc  ut  videamus  modo  , quinam  sint 
Canonici,  qui  sive  ex  iure,  sive  ex  induito  distri- 
butionibus fruantur,  licet  Choro  non  intersint.  Iu- 
re 1°  canonicus  infirmus,  durante  infirmitate,  si 
servitio  chori  assiduus  fuit;  2°  iubilatus;  3°  Cano- 
nicus theologus  , diebus  quibus  de  Sacris  litteris 
disserere  debet,  licet  ea  die  lectionis  studio  ope- 
ram non  dederit , sed  statuta  tantum  perlegerit, 
nec  paucitas  lectionum  infra  annum,  aut  exiguus 
Canonicorum  numerus  efficere  potest , ut  choro 

interesse  debeat,  ex  S.  C.  C.  30  Iulii  1855  et  3 
Iui.  1860;  quin  imo  eximitur  etiam  iis  diebus  , 
quibus  licet  non  doceat,  ratione  tamen  officii  sui, 
clericorum  examini  interest.  VideS.  C.  C.  Viterb. 
27  Iulii  1861,  et  Arbor.  Theol.  7 Dec.  1861. 4°  Ca- 
nonicus Poenitentiarius,  vel  qui  in  eius  locum  in 
causa  necessitatis  ab  Episcopo  positus  est,  quum 
peccatis  poenitentium  audiendis  actu  distinetur  , 
S.  C.  C.  Savon.  dist.  18  Dec.  1745,  et  Spolet.  seu 
Reat.  3 Apr.  1841.  5°  Canonici,  qui  in  piam  do- 
mum ad  spiritualium  exercitiorum  solitudinem  , 
non  ex  poena  sibi  irrogata  , sed  ultro  ac  sponte  , 
per  decem  dies  secesserint , exceptis  Quadragesi- 
mae et  Adventus  tempore,  solemnioribusque  festis, 
iuxta  Decretum  Clementis  XI , 1710.  6°  Canonici 
ac  Beneficiarii,  quibus  incumbit  animarum  cura, 
si  eo  tempore  , actu  officium  sibi  commissum  ex- 
erceant, et  sacramenta  administrent,  onerata  con- 
scientia. 7.  Canonicus,  qui  Romam  petit  ob  visi- 
tationem SS.  Liminum,  sive  solus  mittatur  ab  E- 
piscopo,  sive  hunc  in  visitatione  comitetur.  8°  Ca- 
nonici missam  celebrantes  tempore  divini  officii  , 
dummodo  accedat  Praefecti  Chori  licentia  in  po- 
puli commodum;  S.  C.  C.  8 Febr.  1815,  20  Nov. 
1819  et  20  Decemb.  1862,  nec  non  Canonici  ad- 
ministratores rerum  capitularium  pro  diebus  et 
horis,  quibus  reapse  incumbunt  in  administratio- 
ne.  Item  Canonicis  cancellariis,  vel  ab  actis  Capi- 
tuli pro  negotiis  capitularibus  in  archivio  disten- 
tis in  casu  urgentiae.  Tandem  absentes,  vel  ex 
causa  iniustae  detentionis,  expulsionis,  et  depor- 
tationis , ut  statuit  S.  C.  C.  in  Lancion.  16  Feb. 
et  8 Maii  1627,  Ferentina  9 Sept.  1815,  in 
Nullius  Sublac.,  17  Maii  1817  , vel  ex  aliis  iustis 

inimicitiae  causis,  de  quibus  lale  loquuntur  aucto- 
res, et  praesertim  Scarfantonius , op.  de  Canoni- 
cis, et  Giraldi  Exp.  lur.  Pubi.  p.  1 , 1.  3,  Decret. 
tit.  4,  sect.  368.  Huc  spectat  duplex  S.  C.  C.  de- 
cisio. Altera  Pisana  iurisdictionis  et  iurium  27 
Iulii  1837,  ad  dubia:  « 8°  An  et  quomodo  caere- 
moniarum magistri  Archiepiscopo  et  Capitulo  in- 
servientes gaudere  possint  distributionibus  quoti- 
dianis in  casu?  9°  An  idem  ius  competat  caere- 
moniariis,  magistris , et  publicae  universitati  in- 
servientibus? 10°  An  Capellani  in  organo  canentes 
curo  musicis  frui  debeant  distributionibus?  11°  An 
et  quomodo  Camerarius  Universitatis  absens  a 
choro  lucrari  possit  distributiones  in  casu?  12°  An 
Capellani  praefecti  spiritualibus  exercitiis  frui 
debeant  distributionibus  in  casu  ? » reposuit « ad 
8.  et  9.  affirmative  in  omnibus,  dummodo  in  Me- 
tropolitana ecclesia  munus  exerceant.  Ad  10.  ne- 
gative, excepto  actuali  Gapellano,  attentis  peculia- 
ribus circumstantiis.  Ad  1 1 . affirmative  pro  diebus 
et  horis,  onerata  , amissis  distributionibus  inter 
praesentes  tantum.  Ad  12.  negative  iuxta  votum 
Eminentissimi relatoris. »Reproposita  eadem  causa, 
S.  C.  die  22  iunii  1844  statuit  in  decisis,  quoad 
omnia,  si  excipias  8m,  in  quo  rescripsit.  «In  dscisis 
iuxta  modum,  nimirum  quoad  Arcbiepiscopum  extra 
Metropolitanam  functiones  pontificales  exercen- 
tem. » Insuper  circa  capellanos , de  quibus  in  10 
dubio,  edixit  faciendum  esse  verbum  cum  SS.”0 
Altera Tran.  20Dec.l862,  ad  dubia:  « l°An  et  quo- 
modo Canonici  tempore  divinorum  officiorum  au- 
dientes confessiones  censeri  debeant  praesentes  in 
choro  ad  affectum  lucrandi  distributiones  in  casu? 
2° An  et  quomodo  iidem Canonici  missam  celebran- 

tes  tempore  divinorum  officiorum,  tamquam  prae- 
sentes haberi  debeant  in  choro  ad  eumdem  effe- 
ctum in  casu  ? 3"  An  et  quomodo  Canonici  assi- 
stentes Archiepiscopo  in  pontificalibus , aliisque 
funcliouibus,  vel  missam- privatam  celebranti  ab- 
sentes a choro  lucrentur  distributiones  in  casu?  4* 
An  et  quomodo  lucrentur  distributiones  iidem  Ca- 
nonici Archiepiscopo  assistentes  in  pertractandis 
negotiis  dioeceseos , vel  ipsum  in  Dioecesi  comi- 
tantes in  casu?  5°  An  et  quomodo  lucrentur  di- 
stributiones Canonici  absentes  a choro  ad  expen- 
dendas rationes  massae  capitularis  in  casu?  6°  An 
et  quomodo  lucrentur  distributiones  Canonici  ab- 
sentes a choro  ministerio  praedicationis  vacantes 
in  casu?  7 * An  et  quomodo  Canonici  lucrentur  di- 
stributiones, dum  absunt  a choro  pro  examine  or- 
dinandorum vel  confessariorum  in  casu?  8°  An  et 
quomodo  Canonici  rectoris,  administratoris,  pro- 
fessorum, et  examinatorum  munus  exercentes  in 
seminario  a choro  absentes  lucrentur  distributio- 
nes in  casu?  9°  An  et  quomodo  lucrentur  distribu- 
tiones Canonici  absentes  a choro  , ut  Pro-Vicarii 
Generalis,  Cancellarii,  et  Actuarii,  aliaque  mune- 
ra in  Curia  exerceant  in  casu?  10°  An  et  quomodo 
lucrentur  distributiones  Canonici  absentes  a choro 
rerum  capitularium,  vel  mensae  Archiepiscopali 
vacantes  in  casu?  11°  An  et  quomodo  Canonicus 
Cancellarius  Capituli  lucretur  distributiones  pro 
negotiis  capitularibus  in  Archivis  distentus  in  ca- 
su? » reposuit:  « ad  i.  negative  in  omnibus,  ex- 
cepto poenitentiario;  ad  2.  negative,  nisi  de  licen- 
tia praefecti  et  in  populi  commodum;  ad  3.  af- 
firmative ad  1 pariem;  prout  in  Lucion.  18Aug. 
1641;  ad  2 pariem  negative;  ad  4.  negative  in 

omnibus ; ad  5.  affirmative  per  tempus  ab  ordi- 
nario praefiniendum;  ad  6.  negative  in  omnibus; 
ad  7.  negative  in  omnibus  ; ad  8.  negative  in  o- 
mnibus;  ad  9.  negative  in  omnibus;  ad  10.  quo- 
ad Canonicum  administratorem  rerum  capitula- 
rium affirmative  pro  diebus  et  horis  , quibus  rea- 
pse incumbit  in  administratione;  in  reliquis  nega- 
tive. Ad  11.  negative,  nisi  in  casu  urgentiae.  «In 
Causa  Lucion.  17  Aug.  1641,  quam  S.  C.  indica- 
vit in  dubio  3,  cum  quaesitum  esset*  an  decretum 
Concilii  cap.  12,  sess.  XXI  de  ref. , locum  ha- 
beat, quando  Episcopus  in  aliis  Ecclesiis  sibi  sub- 
lectis in  civitate  existentibus  ponlificaliter  cele- 
brat, vel  paratus  adsistit  cum  pluviali  et  mitra, 
aut  cum  cappa  divinis  officiis  et  missae  solemnia, 
vel  alia  pontificalia  exercet,  si  numerus  sufficiens 
Canonicorum  et  ministrorum  in  Ecclesia  eathe- 
drali  remaneat?»  Responsum  fuit:  «Habere  lo- 
cum. > 

Indultum  vero  apostolicum  tantum  potestatis 
tribuit  distributionum  recipiendarum  , quantum 
exprimit,  et  exspirat  lapsu  temporis  praefinito. Mis- 
so hic  Decreto  , quo  Innocentius  XII  die  9 Maii 
1683,  indultum  reformavit,  quo  Urbis  Canonici 
ac  Beneficiarii,  ut  a chori  servitio  eximerentur, 
potiebantur,  non  abs  re  erit  in  medium  afferre 
quae  S.  C.  C.  die  6 Maii  1820  decrevit.  Namque 
dubiis  propositis  « 1°  An  et  quomodo  sit  conce- 
dendum indultum  abessendi  a choro  addictis  S. 
Sedis  servitio  sive  in  temporali,  sive  in  ecclesia- 
stico munere?  2°  An  et  quomodo  sit  concedendum 
indultum  iis,  qui  alicui  ex  dictis  muneribus  vacan- 
tes extra  locum  beneficii  nunquam  possunt,  du- 
rante munere,  suis  Ecclesiis  deservire,  et  chorali 

officiaturae  personaliter  interesse?  3®  An  et  quo- 
modo sit  concedendum  indultum  inservientibus 
Secretariis  Congregationum  EE.  S.  R.  E.  Cardi- 
nalium pro  expediendis  negotiis  tum  ecclesiastici, 
tum  temporalis  regiminis  ? 4°  An  et  quomodo  sit 
concedendum  indultum  inservientibus  pontificiae 
capellae  sive  in  munere  magistri  caeremoniarum, 
sive  acolythorum  et  clericorum?  5°  An  et  quomo- 
do sit  concedendum  indultum  lectoribus  in  publi- 
cis Universitatibus?  6®  An  sit  confirmandum  vel 
concedendum  indultum  pro  excipiendis  fidelium 
confessionibus  sive  in  ecclesia  beneficii , sive  in 
alia  ecclesia  vel  monasterio,  vel  vacantibus  exer- 
citio SS.  Missionum , aliisque  pietatis  operibus  ? 
7°  An  et  quomodo  sit  concedendum  indultum  Co- 
adiutoribus , sive  ratione  munerum , sive  causa 
studiorum  ? 8°  An  sit  concedendum  indultum  ad- 
dictis servitio  particularium  personarum  , quavis 
etiam  dignitate  fulgentium?  9°  An  et  quomodo  sit 
providendum  in  futuro  ? » rescriptum  fuit : « Ad 
1“  Affirmative  in  omnibus  pro  diebus  et  horis , 
amissis  distributionibus  inter  praesentes  tantum. 
Ad  2”  Negative,  exceptis  Nuntiis  et  Internuntiis. 
Ad  3m  Affirmative  pro  diebus  et  horis,  amissis.  Ad 
4“  Affirmative  pro  diebus  et  horis,  dummodo  per- 
sonaliter, et  ex  munere  intersint,  amissis  distri- 
butionibus inter  praesentes,  onerata.  Ad  5“  Affir- 
mative pro  diebus  et  horis,  amissis.  Ad  6“  Nega- 
tive, excepto  tantum  casu  verae  necessitatis.  Ad 
7“  Negative  in  omnibus.  Ad  8m  Negative,  exceptis 
Caudatariis  S.  R.  E.  Cardinalium,  ad  formam  ta- 
men decreti  diei  19  Augusti  1690.  Ad  9”  ad  D. 
Secretarium  cum  SS“®  iuxta  mentem  : mens  est  , 
indulta  adhuc  concessa  esse  confirmanda,  sive  re- 

vocanda  ad  formam  praecedentium  resolutionum, 
et  supplicandum  SSBd,  ut  in  posterum  non  con- 
cedantur, nisi  per  S.  C.  C.,  sub  poena  nuliitatis, 
utque  ea  indulta  non  valeant,  nisi  obtento  decre- 
to exsecutoriali  Ordinarii,  seu  legitimi  Superio- 
ris. > S.  C.  C . indultum  pro  diebus  et  horis  tribuere 
solet  consultoribus  SS.  CC.,  qui  absque  ulla  mer- 
cede  ac  lucro  operam  suam  navant.  Eadem  indul- 
gentia dignos  esse  putat,  qui  munere  deputati  ec- 
clesiastici in  ditione  pontificia  funguntur , quod 
in  utilitatem  ac  commodum  populi  vergi  videtur. 
S.  C.C.  31  Ian.  1835.  Pariter  indultum  datur  ca- 
nonicis, qui  sacris  missionibus  se  vovent,  dum- 
modo accedat  Episcopi  iussum,  sin 'minus  consen- 
sus, ut  habet  S.  C.  C.  18  Maii  1830. 

4°  Tenentur  Canonici  ad  residentiam;  siquidem 
Canonici  propria  officia  atque  munera  explere  ne- 
queunt, nisi  in  suis  Ecclesiis  immorentur.  Cap. 
Quia  nonnulli,  3 de  Cler.  non  resid.,  Cap.  Rela- 
tum 4,  et  Trid.  Cone.  sess.  XXIV,  c.  12.  Huic 
legi  subiicitur  etiam  coadiutus,  licet  a chori  ser- 
vitio immunis  sit;  qua  in  re  melior  est  conditio 
iubilati,  qui  residentiae  lege  non  tenetur,  nec  ab 
Episcopo  ad  Ecclesiae  servitium  constringi  potest, 
nisi  ob  illius  absentiam  divini  cultus  ratio  detri- 
mentum aliquod  subire  dignoscatur.  Porro  Cano- 
nicis permittitur,  ut  ex  aliqua  honesta  causa  tres 
menses  abesse  possint,  « salvis  nihilominus  earum 
ecclesiarum  constitutionibus,  quae  longius  servitii 
tempus  requirunt.  » Licet  S.  C.  C.  statuerit  nul- 
lam exposci  licentiam,  ut  Canonici  in  mensibus 
permissis  a choro  abesse  possint,  tamen  id  sibi 
locum  haud  vindicare  censuit,  quotiescumque  Ca- 
nonici extra  dioecesim  abire  voluerint,  quo  in  ca- 

su  venia  Episcopi  impetranda,  qui  absque  ratio- 
nabili causa  nunquatn  eam  denegare  poterit.  Vide 
S.  C.  C.  in  ludent.  9 Maii  1628  el  Caslrimaris  4 
Maii  1738. 

Notandum  hic  est,  Canonicos,  qui  ultra  tres  menses,  absque 
legitima  causa  absunt,  dimidia  fructuum  parte,  praeter  distri- 
butiones quotidianas  , primo  anno  multari  ; secundo  anno,  si 
•adera  usi  fuerint  negligentia  omnibus  fructibus,  quos  eo  anno 
lucrati  sunt,  destitui,  et  crescente  contumacia,  post  expletum 
triennium,  praeviis  monitionibus  ac  citationibus,  titulo  quoque 
privari  posse.  Vide  S.  C.  C.  in  Verulam  rest.  el  priv.  fr.  8 
lan.  4865.  An  Canonici  ipsi  iure  priventur;  pro  rata  absentiae, 
an  post  prolatam  sententiam,  disputatum  est  et  plura  in  utram- 
que partem  dicta  sunt.  Ast  Ben.  XIX  Const.  Cum  skmfer,  iure 
ac  merito  ait,  « Verendum  est,  nc  isti  , dum  ita  se  gerunt , 
praebendarum  ac  distributionum  fructus  minime  faciant  suos,  et 
consequenter  ne  teneantur  ad  eorum  restitutionem.  > 

§80. 

D«  potestate  Capitali  Cathedralis. 

Omnia  Capitula,  quatenus  peculiare  corpus  et 
ab  Episcopo  separatum  constituunt,  absque  Epi- 
scopo conventus  agunt,  de  rebus  ad  Capitulum 
pertinentibus  deliberant,  nova  de  his  negotiis  sta- 
tuta, indictis  etiam  mullis,  condunt , non  tamen 
fundationis  legi  aut  praescriptae  consuetudini , 
nec  iuri  communi,  nec  iuribus  tertii  contraria , 
atque  a legitimo  Superiore  probanda  et  confir- 
manda, proprio  sigillo  utuntur,  et  Syndicum  ha- 
bent, qui  negotia  Capituli  gerit.  Vide  votum  in 
causa  Senogall.  9 Maii  1829.  Thesaur.  t.  89  et 
93,  an.  1833.  At  vero  Cathedralis  Ecclesiae  Ca- 
pitulum quatenus  unum  corpus  efficit  cum  Epi- 
scopo et  Senatum  Ecclesiae  constituit  amplissima 

potestate  potitur  tum  sede  Episcopi  plena,  tum 
ipsa  sede  vacante.  Sede  plena  plura  negotia  sunt, 
in  quibus  tenetur  Episcopus  aut  consensum  aut 
saltem  consilium  Capituli  exprimere,  de  qua  re 
superius  dictum  est. 

At,  vacante  sede  episcopali,  non  ex  privilegio 
vel  delegatione,  sed  ex  iure  communi  administratio 
Ecclesiae  vacantis  ad  Capitulum  pertinet.  In  ip.sum 
enim  ordinaria  Episcopi  iurisdictio  transfertur  per 
textum  in  cap.  Ilis  quae,  et  in  cap.  Cum  olim  de 
Maior,  et  Obed.  Itaque  Capitulum,  vacante  sede, 
statuta  condit  et  poenas  infligit,  Fagnanus  in  cap. 
A nobis  21  de  sent.  excomm.  num.  45  et  seqq.; 
causas  ecclesiasticas  cognoscit  atque  dirimit,  et 
caetera  peragit,  quae  ordinaria  potestate  episco- 
pali continentur.  Caeterum  multa  sunt,  quae, 
dum  Ecclesia  vacat,  Capitulum  agere  nequit.  In 
primis  itaque  non  facit  ea,  quae  sunt  ordinis  epi- 
scopalis, licet  ad  exercenda  pontificalia  recte  queat 
exterum  Episcopum  advocare.  Item  quo  primo 
anno  sedes  vacat,  litteras  dimissorias  ad  suscipien- 
dum ab  alieno  Episcopo  ullum  ordinem  non  con- 
cedit, nisi  Clericis  arctatis,  iis  nempe,  qui  ratio- 
ne beneficii  ecclesiastici  recepti,  aut  recipiendi  ad 
ordinem  suscipiendum  compelluntur:  post  annum 
autem  a die  vacationis,  sive  post  annum  luctus 
Clericos  omnes  etiam  non  arctatos  ad  ordines  su- 
scipiendos dimittit.  Nihil  quoque  , vacante  sede, 
innovare  potest  de  iuribus  episcopalibus,  nec  bo- 
na Ecclesiae  alienare  et  donare,  in  proprios  usus 
convertere,  eius  statum  deteriorem  facere,  nec  li- 
tem de  iuribus  Ecclesiae  movere  aut  prosequi  , 
quod  ex  natura  interregni  dimanat,  in  quo  nili H 
innovant,  nihil  diminuunt , qui  gubernant,  sed 

tantum  ea  sibi  sumunt , quae  sine  damno  non 
differuntur.  Hinc  praesentatos  a patronis  instituit, 
quod  institutio  est  actus  iustitiae  et  necessitatis; 
sed  beneficia  non  confert,  neque  ad  ea  eligit  nec 
praesentat,  ubi  collatio,  electio  aut  praesentatio 
ad  unum  Episcopum  pertinent,  neque  etiam  pa- 
rochiales  Ecclesias  vacantes  confert , sed  tantum 
conqursum  indicit,  et  repertos  idoneos  , et  inter 
ipsos  magis  idoneum  Pontifici  exhibet;  qua  de  re 
multis  agit  Fagnanus  in  cap.  2.  Ne  sede  vacante 
aliq  innov.  Denique  Capitulum  non  facit  ea,  quae 
ex  Canonum  delegatione  Episcopis  concessa  sunt, 
nec  potest  iis  negotiis  sese  immiscere,  quae  per 
rescripta  sive  per  litteras  apostolicas  Episcopo, 
aut  eius  Vicario  generali  commissa  fuerint,  quam- 
vis ulerque  rem  infectam  reliquerit. 


Cuinam  administratio  devolvatur,  ubi  vacante  Sede  Episco- 
pali, nullum  adest  capitulum,  exponit  Ben.  XIV  Const.  « QUAM 
SUBLIMI  » 4 735.  An  administratio  capitulo  devolvatur  , adeo 
ut  ad  electionem  Vicarii  Capitularis  id  devenire  possit,  quando 
Episcopus  sedem  facto  abdicans  absque  sanctae  Sedis  potestate, 
suum  non  relinquit  Vicarium  generalem,  qui  iurisdiclionem 
exerceat,  quaesitum  est.  Cum  dioecesis  nequeat  remanere  sine 
spirituali  iurisdictione,  valde  probabile  videtur,  cx  ipso  abdi- 
cationis facto  licet  nullo  et  invalido  ante  acceptationem  S.  S., 
ius  capitulo  dari  Vicarium  Capitularem  eligendi.  Id  eruitur  cx 
litteris  Card.  1’acca  an.  1814,  qui  ttfnc  a secretis  erat  S.  C., 
negotiorum  extraordinariorum  ad  D.  Ciamberlani  S.  Sedis  nego- 
tiorum gestorem  in  Hollandia  datis. 

§81. 

De  Yicarlo  Capitulari. 

Quamquam  viduatae  Ecclesiae  regimen  ad  uni- 
versum Capitulum  spectet,  eius  tamen  temporalis 
regiminis,  quod  ad  fructuum  ac  redituum  perce- 
ptionem attinet,  uni  vel  pluribus,  iisque  fidelibus 
diligentibusque  viris,  ubi  id  muneris  capitulo  in- 
cumbit, cura  est  tribuenda ; 'regiminis  vero  spiri- 
tualisadminislratio  singulari  personae  committen- 
da est.  Etenim  Trid.  Patres  sess.  XXIV,  cap.  16  de 
reform.  constituerunt:  « Capitulum,  sede  vacante, 
ubi  fructuum  percipiendorum  ei  munus  incumbit, 
oeconomum  unum,  vel  plures  fideles  ac  diligentes 
decernat,  qui  rerum  ecclesiasticarum  et  proven- 
tuum curam  gerant , quorum  rationem  ei , ad 
quem  pertinebit,  sint  reddituri.  Item  Officialem  , 
seu  Vicarium  infra  octo  dies  post  mortem  Episco- 
pi constituere,  vel  existentem  confirmare  omnino 
teneatur,  qui  saltem  in  iure  canonico  sit  Doctor, 
vel  Licentiatus,  vel  alias  quantum  fieri  poterit 
idoneus  : si  secus  facium  fuerit , ad  Metropo- 
litanum deputatio  huiusmodi  devolvatur.  Et  si 
Ecclesia  ipsa  Metropolitana  fuerit,  aut  exempta, 
Capitulumque,  ut  praefertur,  negligens  fuerit, 
tunc  antiquior  Episcopus  ex  SufTraganeis  in  Me- 
tropolitana, et  propinquior  Episcopus  in  exempta 
Oeconomum  et  Vicarium  idoneos  possit  constitue- 
re. > 

Duo  hic  quaeri  possunt.  Alterum  est,  an  duo, 
vel  plures  Vicarii  Capitulares,  attenta  praesertim 
territorii  vastitate,  constitui  vi  consuetudinis  pos- 

sint?  Non  defuerunt  qui  putarent  facultatem,  qua 
capitulum  iure  communi  fruebatur,  plures  depu- 
tandi vicarios,  a Concilio  Tridentino  sess.  XXIV, 
c.  16  de  ref.  haud  fuisse  sublatam  per  ea  verba, 
quibus  unius  tantum  Vicarii  deputalio  praescribi- 
tur. Verum  postquam  S.  C.  C.  pluries  declaravit 
« Capitulum  non  duos  aut  plures  debere  eligere, 
simulque  reposuit  in  Panorm.  20  Apr.  1592,  et 
Derth.  19  Martii  1639  t non  esse  eo  decreto  (Tri- 
dentino) sublatam  consuetudinem  duos  aut  plu- 
res vicarios  capitulares  eligendi  , praesertim  im- 
memorabilem» iam  dubitari  amplius  nequit,  quin 
consuetudo  saltem  centenaria  potens  sit  per  se, 
ut  plures  Vicarii  legitime  deputentur.  An  consue- 
tudo quadragenaria,  et  longi  temporis  sufficiat, 
quaestio  est.  Qui  affirmativam  sequuntur  senten- 
tiam, innituntur  tum  litteris  Cardinalis  Pacca  ad 
Vicarios  capitulares  Ecclesiae  Nannetensis,  in  qui- 
bus declaratur  Capitulum  legitime  plures  vica- 
rios iuxta  usum  Ecclesiae  Gallicanae  elegisse, 
tum  pluribus  conciliis  provincialibus  superioribus 
annis  in  Gallia  habitis,  et  a S.  C.  C.  de  more  re- 
cognitis , in  quibus  expressis  verbis  decernitur 
Capitulum  posse  deputare  plures  Vicarios  secun- 
dum receptum  morem  ex  diuturna  consuetudine, 
tum  denique  ex  litteris  datis  a SS.  Congregatio- 
nibus, et  ab  ipso  summo  Pontifice,  sede  vacante, 
et  inscriptis  Vicariis  Capitularibus  canonice  ele- 
ctis. Qui  negativam  defendunt  sententiam  validio- 
ribus armis  pugnare  videntur.  Hi  enim  afferunt 
1°  S.  C.  C.  decis.  Rom.  10  Maii  1623,  et  Tiran. 
13  Ian.  1669,  ubi,  circumscripta  contraria  con- 
suetudine legitime  praescripta,  responsum  fuit  ne- 
quaquam licuisse  Capitulo,  sede  vacante,  duos  Vi- 

carios  constituere;  2°  S.  Poenitentiariae  respon- 
sum 7 Iunii  1825,  ubi  dicitur  c Vicarium  capi- 
tularem  unum  tantummodo  eligendum  esse,  iuxta 
Trid.  Synodi  sanctionem,  » quo  quidem  omnis 
consuetudo,  quae  centenaria  saltem  non  sit,  reiici 
ac  reprobari  videtur;  3*  Cone.  Lugdun.  an.  1849 
celebrati  auctoritatem,  utpote  quod  de  Vicario 
in  singulari  loquitur;  4°  responsum  Card.  Cagia- 
no  ad  Archiepisc.  Rhemensem  datum  die  14  lulii 
1860:  < Quod  innuis,  ait,  istic,  sede  vacante,  tres 
Vicarios  capitulares  eligi  solere  , animadvertunt 
EE.  PP.  Capitulum  cathedrale  intra  octiduum  , 
post  obitum  Episcopi,  unum  dumtaxat  Vicarium 
capitularem,  non  autem  duos,  aut  plures  deputare 
debere...  Monebis  itaque  capitulum,  ut  quando 
vacatio  acciderit,  quod  longe  sit,  huic  disciplinae 
adhaereat.  * Accedit  tandem  responsum,  quod 
tum  an.  1821,  7 Iunii,  ad  Ep.  Pictaviensem,  tum 
anno  1863  ad  Capitulum  Petrocariense  et  Ca- 
morcense  S.  C.  C.  dedit.  Quaerentibus  enim  c an 
Capitulum  eligere  possit  duos  Vicarios  capitulares 
iuxta  usum  gallicum?  » rescriptum  fuit:  « posse 
tolerari.  » lam  vero  haec  duo  conciliari  nequeunt; 
benigne  scilicet  annuere,  ut  receptus  mos  tolera- 
ri possit,  et  supponere  eodem  tempore  eumdem 
morem  legitimae  consuetudini  inniti ; quae  enim 
consuetudini  legitimae  innituntur  tolerari  non  so- 
lent, sed  debent  admitti,  aut  confirmari , et  ea 
solum  benigne  tolerantur , quae  consuetudinis 
conditiones  haud  praeseferentes,  legi  derogant,  et 
specialibus  de  causis  introducta  facile  immutari 
non  possunt.  Mos,  qui  toleretur  nec  legitime  re- 
ceptus, nec  iure  approbatus  dici  potest.  V.  Revue 
des  Sciences  eccl^siastiques,  livr.  mai  et  juin  1863i 

Alterum,  quod  quaeri  potest,  est,  an  Capitulum, 
omisso  doctore , vel  licenliato  in  iure  canonico, 
possit  alium  in  Vicarium  capilularem,  etiam  ex- 
tra gremium  Capituli  eligere,  quem  magis  ido- 
neum ac  prudentem  reputat?  Sunt  qui  affirmati- 
vam sequuntur  sententiam,  sive  quod  dictio  illa, 
vel  alias,  alternuliva  ac  disiunctiva  , quoad  efle- 
ctum,  dicenda  sit;  sive  quod  S.  C.  C.  electionem 
non  doctoris,  spretis  doctoris  querelis,  saepe  con- 
firmandum esse  decrevit.  Vide  de  Luca,  annot. 
ad  Cone.  Trid.  disc.  31,  n.  19:  et  Formosini,  de 
Pot.  Gap.  tract.  1,  q.  9,  qui  ait:  « Usus  invaluit 
in  Hispania,  ut  aliquando  eligantur  de  gremio  ca- 
pituli qui  non  sunt  doetores,  et  hoc  iuslificari  po- 
test, si  alius  eligatur  prudens  et  idoneus.  » Qui 
negativam  tenent  sententiam,  in  eo  toti  sunt,  ut 
probent  per  concilii  decretum  ordinem  ita  esse 
constitutum,  ut  doetores  prius,  et  ipse  Vicarius 
generalis  defuncti  Episcopi  pariter  gradualus  ad- 
mittantur, dummodo  digni  ac  idonei  sint,  iisque  so- 
lum non  exstantibus,  alius,  qui  omnibus  inspectis, 
magis  gubernio  idoneus  reputatur  in  Vicarium  ca- 
pilularem  assumatur.  Qui  quidem  auctores  eo  pro- 
grediuntur, ut  affirment  Capituli  facultatem  ita 
coarctari,  ut  doclor  eligi  debeat  omnino,  etsi  u- 
nicus,  caeteroquin  idoneus,  in  gremio  Capituli 
reperialur.  Aiternalivae  siquidem  dictiones,  aiunt, 
ordinem  in  textu  conciliari  inducunt,  non  optio- 
nem, ita  ut  ad  secundam  aiternalivae  pariem  de- 
venire Capitulum  nequeat,  nisi  in  subsidium  et 
in  defectum  primae.  Afferuntur  pro  hac  sententia 
nonnullae  S.  C.  C.  decisiones. 

Verum  S.  haec  Congregatio,  attentis  speciali- 
bus faclorurn  circumstantiis,  aliquando  irritam. 

aliquando  validam  nominationem  Vicarii  non  do- 
ctoris,  posthabito  doclore,  declaravit;  unde  ex  eius 
agendi  ratione,  regula  generalis  omnibus  casibus 
accommodanda  constitui  haud  posse  videtur.  Rea- 
pse in  Gauriensi  etalior.,  23  lanuar.  1802  ad  du- 
bium: « An  et  quomodo  deputatio  Vicarii  capitularis 
non  docloris,  aut  licenliati  in  iure  canonico,  licet 
electus  fuerit  Vicarius  generalis  praedefuncti  Epi- 
scopi, nullilale  laboret,  si  unus  saltem  de  gremio 
Capituli  sic  gradualus  exislat?  » reposuit:  « Pro- 
videbitur in  casibus  particularibus,  et  ad  men- 
tem. » Quae  cum  ita  sfht,  ne  quid  de  hac  quae- 
stione desiderari  videatur,  pauca  subiiciam  , quae 
tamquam  certa  admitti  possunt:  1°  Si  intra  vel 
extra  Capitulum  nullus  gradu  decoratus  existat, 
vel  adsit  quidem,  sed  qualitatibus  ad  tanti  oneris 
munus  prudenter  exercendum  requisitis  careat, 
licitum  erit  Capitulo  , sive  Vicarium  generalem 
defuncti  Episcopi,  in  quo  maiorem  idoneitatem 
adesse  praesumitur,  confirmare,  sive  alium,  non 
graduatum,  sed  idoneum  e gremio  Capituli  , aut 
extra  ipsum  eligere.  2°  Exstantibus  tam  intra, 
quanrexlra  Capitulum  graduatis,  simulque  idoneis 
viris,  licet  quemlibet  ex  iis  magis  idoneum  iudi- 
caverint  Canonici  stricto  iure  nominare  queant, 
ut  ait  de  Luca,  cit.  loc.;  tamen  S.  C.  C.  aequita- 
tem sequuta,  pluries  censuit,  Capitularem,  extra- 
neo, caeleris  paribus,  esse  praeferendum,  simul 
decernens  haec  verba  , caeleris  paribus,  ita  esse 
inlelligcnda,  ut  sufficiat  Capitularem  habere  qua- 
litates a Concilio  requisitas.  3°  Exislente  in  Capi- 
tulo unico  tantum  doclore  , aliis  tamen  idoneis 
non  delicientibus,  doctor  est  necessario  eligendus 
in  Vicarium  capitularem.  S.  C.  C.  id  decrevit  in 

eccl.  3 Iulii  1677,  abi  ad  dubium  « an  existente 
in  Capitulo  unico  tantum  doctore,  aliis  tamen 
idoneis  non  deficientibus , » doctor  necessario 
sit  eligendus  in  Vicarium  Capitularem  ; repo- 
suit: » In  casu  proposito  affirmative.  Semel  autem 
Vicarius  electus  revocari  non  amplius  potest, 
nisi  causa  cognita,  et  a S.  C.  EE.  et  RR.  pro- 
bata, quod  ab  ea  saepe  declaratum  esse  refert 
Barbosa  de  Canon,  et  Dignitat.  cap.  24.  n.  47. 
Praeterea  nihil  sibi  potest  Capitulum  reservare  , 
sed  tota  potestas,  quam  habet , in  Vicarium  con- 
ferenda omnino  est.  S.  C.  C.  die  1 Dec.  1736  ad 
3 , et  in  Adrien.  iurisdict.  30  Maii  1835  ad  du- 
bium: t An  reservatio  facta  a Capitulo  in  Vicarii 
Capitularis  electione,  prout  in  casu  , valida  sil?  » 
rescripsit:  t Negative  in  omnibus.  » Tempus  au- 
tem dierum  octo  currit  a die,  quo  notitia  vacatio- 
nis habita  sit,  et  si  in  Ecclesia  per  translationem 
Episcopi  vacaverit,  duo  meminisse  oportet;  I.  est, 
jurisdictionem  penes  ipsum  Episcopum  prorogari, 
quoad  eius  vinculum  cum  vinculum  cum  priori 
Ecclesia  in  Consistorio  Pontificis  solutum  fuerit: 
II.  est , perlata  eius  solutionis  notitia  ex  docu- 
mento Secretarii  S.  Collegii  , vel  alio  indubio  te- 
stimonio, Episcopum  translatum  ab  omni  usu  iu- 
risdictionis  abstinere  omnino  debere , etiamsi 
Apostolicae  litterae  translationis  nondum  expedi- 
tae, nec  secundae  Ecclesiae  possessionem  adeptus 
fuerit. 

Qui  vacantis  Ecclesiae  Episcopus  a principe  est 
nominatus,  eiusdem  Ecclesiae  regimen  et  admini- 
strationem  ante  suam  confirmationem  proprio  nu- 
tu , suscipere  nequit.  Is  enim  lanquam  inlrusus 
habendus  esset , licet  administrationem  sub  no- 

mine  Vicarii  Capitularis,  susciperet.  Canones  enim 
generatim  et  universim  cavent , ne  quis  Ecclesiae 
regimen  in  Ecclesiis  quovis  praetextu  et  quaesito  co- 
lore aggrediatur.  Hinc  Clemens  XI  in  suis  litteris  in 
forma  Brevis « in  supremo  »,  die  24  Augusti  1709, 
iure  merito  declaravit,  Franciscum  de  Solis,  qui,  ha- 
bita a Philippo  V Hispaniarum  rege  ad  Episcopatum 
Abulensem  nominatione  , regimen  et  administra- 
tionem  eiusdem  Episcopatus,  ceu  Procurator  et 
Vicarius,  ante  Apostolicam  confirmationem  aggres- 
sus erat  < nullam  in  eadem  Ecclesia  sive  quoad 
temporalia,  sive  quoad  spiritualia  iurisdictionem, 
aut  potestatem  habere  vel  habuisse,  adeoque  nec 
ullam  circa  ea,  quae  Sacramentorum  adminislra- 
tionem,  causarum  cognitionem,  aut  alias  forum 
conscientiae,  vel  contentiosum  quomodolibet  con- 
cernunt, auctoritatem  interponere  ullo  modo  vali- 
de posse,  nec  potuisse.  » Sic  etiam  Pius  VII  tum 
suis  litteris  Savonae  datis  ad  Vicarium  capitula- 
rem  Ecclesiae  Florentinae  die  2 Decemb.  1810, 
tum  aliis  ad  Vicarium  capitularem  Ecclesiae  Pa- 
risiensis  datis  , die  18  eiusdem  mensis  et  anni, 
graviter  pronuntiavit,  Episcopos  ad  eas  sedes  no- 
minatos administrationi  earumdero  sedium  reci- 
piendae gerendaeque  sub  Vicarii  capitularis  aut 
alio  quovis  nomine  inhabiles  prorsus  esse,  atque 
adeo  administrationem  huiusmodi  « non  modo 
improbandam,  verum  etiam  irritam  et  nullam  fo- 
re, quoniam  adversus  sanctissimas  Ecclesiae  le- 
ges, eiusque  vigentem  disciplinam  attentaretur, 
et  manifeste  tenderet  ad  principia  legitimae  mis- 
sionis obscuranda  et  destruenda.  » 

Qui  a Capitulo  electus  est  Episcopus  nequit 
administrationem  dignitatis,  ad  quam  electus  est, 

ullo  colore  ac  titulo  exercere,  antequam  eius  fiat 
a S.  Sede  confirmatio.  Patres  Concilii  Lugdunen- 
sis II,  an.  1272,  cap.  Avaritiae  de  Election.  in  6, 
constituerunt  « ut  nullus  de  caelero  administra* 
tionem  dignitatis,  ad  quam  electus  est,  priusquam 
celebrata  de  ipso  electio  confirmetur , oeconoma- 
tus  vel  procurationis  nomine,  aut  alio  de  novo 
quaesito  colore  in  spiritualibus,  vel  temporalibus 
per  se,  vel  per  alium  pro  parte,  vel  in  loto  gere- 
re vel  recipere,  aut  illi  se  immiscere  praesumat: 
omnes  illos  qui  secus  fecerint,  iure,  si  quod  eis  per 
electionem  quaesitum  fuerit,  decernentes  eo  ipso 
privatos.  » Bonifacius  VIII,  Extravag.  Iniunctae 
inter  comm.  an.  1300;  Alexander  V,  Consi  it.  « Ex 
INI  UNCTO, » Iuli  us  II.  Constii.  «ROMANI  PONTI- 
FICIS , > et  lulius  111,  ut  alios  mittam  , Constii. 
< SANCTISSIMUS  , s non  modo  Lugdunensi  Ca- 
noni adslipulali  sunt,  verum  etiam  poenas  in  eo 
sancitas  admodum  auxerunt.  Quid  dicendum  sit 
de  cap.  Niihl  44,  de  electione  , sermo  deinceps 
redibit. 

In  disputationem  positum  est,  an  vacantis  Eccle- 
siae Vicarius  capitularis  deputari  a Capitulo  pos- 
sit , qui  iam  eiusdem  Ecclesiae  vel  electus  a Ca- 
pitulo, vel  a Principe  nominatus  est  Episcopus. 
Qui  negativam  sequuntur  sententiam  sic  ratioci- 
nantur. Cum  can.  Avaritiae  generatim  statutum 
sil,  ut  nemo  ad  episcopatum  electus,  ante  confir- 
mationem possit  quovis  unquam  nomine,  vel  quae- 
sito colore  adminislralionem  eius  episcopatus  su- 
scipere, consequens  omnino  est,  nec  electum,  nec 
nominatum  Episcopum  in  Vicarium  capilularem 
constitui  ullo  pacto  posse,  secus  enim  hoc  nomi- 
ne vacantem  ecclesiam  administraret.  Praeterea, 


CAPUT  VUI. 


331 

aiunt,  cum  Tridenlina  Synodus  loco  cit.  iusserit 
« Episcopum  ad  vacantem  Ecclesiam  promotum,  de 
iis,  quae  ad  eam  spectant  ab  Oeconomo,  Vicario 
et  aliis  quibuscumque , sede  vacante,  constitutis 
rationem  exigere,  perspicuum  est.  Vicarii  capitu- 
laris et  futuri  Episcopi  personam  esse  distinctam 
oportere,  cum  sibi  nemo  rationem  reddat.  Tan- 
dem SS.  Pontifices,  nullo  non  tempore  declara- 
runt administralionem  Ecclesiae  vacantis,  quam 
nominali  a Principe  aggressi  sunt,  ante  aposloli- 
cam  confirmationem,  nullam  esse  et  invalidam. 
Pius  Vll,  Archiepiscopo  Florentino  sciscitanti  an 
Episcopus  Nancierisis  ad  sedem  Florentiae  per  Na- 
poleonem  nominatus,  a Capitulo  Flor.,  praevia  re- 
nuntiatione Vicarii  capitularis,  possit  eligi  in  Vi- 
carium capitularem,  reposuit  «negative.»  S.  Poe- 
nitentiaria  die  7 iunii  1821  ad  dubium  proposi- 
tum a Canonico  Piclaviensi  «an  Canonici  titulares 
eligere  possint  pro  Vicario  capitulari  hunc  sacer- 
dotem, qui  iam  a Rege  Christianissimo  sedis  va- 
cantis Episcopus  nominatus  est?  » rescripsit:  «Ex 
cap.  Avaritiae,  et  ex  pluribus  litteris  in  forma 
brevis  Pii  Vll,  minime  eligi  posse  in  Vicarium  ca- 
pilularem  sacerdotem  illum,  qui  ab  Rege  nomina- 
tus est  Episcopus  sede  vacante.  » Gregorius  XVI, 
allocutione  5 morlii  1841,  de  negotiis  llispania- 
rum,  haec  habet:  « Querimus  de  vacantium  Ec- 
clesiarum Canonicis  temere  induciis  , aut  aperta 
etiam  vi  adactis,  ut  munus  Vicarii  Generalis  viro 
a Gubernio  in  Episcopum  nominato  deferrent  con- 
tra sanctiones  Concilii  Lugdunensis.  » Qui  affir- 
mativam tenent  sententiam,  haec  omnia  loca  alio 
omnino  spectare  dicunt.  Nam,  aiunt,  de  hac 
quaestione  ne  verbum  quidem  lil  in  can.  Avaritiae, 

praesertim  quod  de  Vicario  capitulari  tunc  tempo- 
ris nil  per  canones  statutum  erat,  in  eoque  tantum- 
modo sermo  est  de  electis,  non  vero  de  nominalis , 
et  generatim  de  his,  « quos  avaritiae  caecitas  et  da- 
mnandae ambitionis  improbitas  in  illam  temeritatem 
impellit,  ut  quae  sibi  a iure  interdicta  noverint,  ex- 
quisitis fraudibus,  usurpare  conentur,  etadministra- 
tionem  Ecclesiae,  sibi  tamquam  procuratoribus 
seu  oeconomis  committi  procurent.  » Quibus  ver- 
bis « cum  non  sit  malitiae  hominum  indulgen- 
dum  » stricte  prohibet,  ne  de  caetero  « admini- 
strationem  Ecclesiae  ante  confirmationem  sub  oe- 
conomatus  vel  procurationis  nomine,  vel  alio  de 
novo  quaesito  colore , gerere  et  recipere,  aut  illi 
se  immiscere  praesumat.  » Quo  valde  perspicuum 
ipsis  videtur  sermonem  hic  haberi  de  Episcopo  e- 
lecto,  qui  propria  auctoritate,  ante  confirmatio- 
nem, ambitione  aut  avaritia  ductus  administra- 
tioni  immiscere  se  audet.  Itaque  , prosequuntur, 
non  est  quaestio  nisi  de  Episcopo,  et  Capitulum 
in  genere  non  vetatur  quuminus  electum  vel  nomi- 
natum Episcopum  nil  talia  molientem,  ac  prae- 
tendentem , quin  imo  repugnantem  , in  Vicarium 
capitularem  deputet.  Concilium  Tridentinum  , 
prosequuntur  adhuc,  duo  praescribit  loc.  cit.,  quo- 
rum alterum  est,  Capitulum  decernere  e oecono- 
mum unum,  vel  plures,  qui  rerum  ecclesiastica- 
rum ac  proventuum  curam  gerant,  quorum  ratio- 
nem, ei  ad  quem  pertinebit,  sint  reddituri,  » atque 
insupervicarium  intra  octiduum  constituere.  Alte- 
rum est,  Episcopum  promotum  «in  iis  quae  ad  eum 
spectant,  ab  iisdem  oeconomo,  vicario,  et  aliis  qui- 
buscumque  officialibus  et  administratoribus  , qui 
sede  vacante,  fuerunt  a capitulo  vel  ab  aliis  in  e- 

ius  locum  constituti,  etiamsi  fuerint  in  eodem  ca- 
pitulo, ratjonem  exigere  officiorum  iurisdiclionis 
et  administrationis. » Hinc  concludunt  nil  haberi 
quod  exigat  necessario,  ut  Vicarius  capitularis  et 
Episcopus  distinctae  personae  sint , praesertim 
quod  Episcopus  electus  vel  nominatus,  si  factus 
Vicarius  capitularis  sit , potest  ab  oeconomo  uno 
vel  pluribus,  aliisque  a Capitulo  constitutis  ratio- 
nem administrationis  exigere,  licet  sibi , qua  Vi- 
carius capitularis  eam.  reddere  nequeat.  Ab  au- 
ctoritate tandem  SS.  PP.  facili  negotio  se  expedi- 
re posse  putant,  animadvertendo  iure  optimo  ad- 
ministrationem,  quam  ii  Episcopi  sub  Vicarii  ca- 
pitularis, aut  alio  quovis  nomine  gesserunt,  irri- 
tam ac  nullam  declaratam  esse , non  ea  praecise 
ratione  quod  Vicariorum  capitularium,  si  a Capi- 
tulo canonice  deputati  luerint,  officio  fungi  nequi- 
verant, sed  vel  quod  nominationem  acceptarunt, 
quae  ob  res  in  deteriores  partes  cum  solemni  cla- 
vium contemptu  actas,  prohibita  erat,  vel  quod 
propria  auctoritate  et  abusu  saecularis  potestatis 
in  administrationem  hoc  titulo  sese  immiscue- 
runt, emendicata  a Vicario  capitulari  existente , 
renuntiatione,  ac  minis  etiam  et  sollicitationibus 
extorta,  prout  in  casu  Eccl.  Florentinae  et  Pari- 
siensis,  vel  quod  Canonici,  ut  ait  Gregorius  XVI, 
aperta  vi  adacti,  vel  timore  inducti,  vel  honoris 
causa  contra  canouicas  regulas  eos  ad  tale  munus 
deputarunt,  vel  quod  demum  agebatur  de  Episco- 
pis, qui  alterius  ecclesiae  vinculo  devincti  ac  co- 
pulati erant,  quique  proplerea,  antequam  vincu- 
lum a S.  Sede  solutum  esset , administrationem 
vacantis  Ecclesiae,  ad  quam  nominati  erant , su- 
scipere nulla  ratione  poterant.  Vide  litt.  Fontana 

ad  Vic.  capit.  Parisien.  9 Martii  1815.  Quibus  sic 
explicatis,  ii  auctores  se  probasse  arbitrantur, 
electum  a Capitulo,  nominatum  a Principe,  et  et- 
iam a Summo  Pontifice  promotum  in  Vicarium 
capitularem  valide  ac  licite  deputari,  dummodo 
id  canonice  et  sponte  fiat  a Capitulo.  Pro  nostro 
instituto  praecipua  utriusque  sententiae  argumen- 
ta indicasse  sufficiat. 

Notandum  hicquodqui  negativam  sequuntursen- 
tenliam,  et  ii  maiores  numero  sunt,  non  unum  idem- 
que  sentire  videntur  de  altera  quaestione,  quae  ad- 
huc submoveri  potest,  an  Vicarius  capitularis  stalim 
ac  ad  sedem  episcopalem,  quam  vicaria  auctoritate 
iure  iam  administrat,  electus  et  nominatus  est,  te- 
neatur illico  se  munere  suo  abdicare,  ita  ut,  iuxta 
sanctionem  citatam  Lugdunensis  Concilii,  Ecclesiae 
eiusdem,  sub  quovis  titulo  ac  nomine  regendae  ac 
gubernandae , stalim  inhabilis  prorsus  evadat? 
Sunt  qui  nihil  omnino  dubitant,  quin  , inspecta 
casus  diversitate,  negativam  tueantur  sententiam, 
quin  imo  Bouvier  Inst.  Theol.  t.  4,  p.  155,  edit. 
Paris  1853,  postquam  dixit : a Haec  privatio  iu- 
re non  exprimitur,  et  odia  restringi  convenit,  » 
haec  addit:  a SS.  Gregorius  XVI,  eo  sensu  re- 
spondit anno  1832,  in  causa  0.  Blanquart  de  Bail- 
leul  Vicarii  capitularis  Versaliensis  ad  sedem  epi- 
scopalem eiusdem  ecclesiae  nominati.»  Hanc  sen- 
tentiam tenet  auctor  a Praei.  I.-C.  habitae  in  Se- 
minario S.  Sulpitii » t.  1,  p.  1,  art.  2,  p.  222. 
Non  desunt  tamen  qui  cum  Reillensluel,  tit.  de 
Elect.,  n.  43,  in  affirmativam  descendunt  senten- 
tiam, praesertim  quod  ipsis  visus  est  in  utroque 
casu  canon  Concilii  Lugdunensis  sibi  locum  vin- 
dicare; par  enim  ratio  inesse  videtur  ulrique  spe- 

ciei.  Accedit,  argumentum  desumptum  ex  aucto- 
ritate Gregorii  XV!,  valde  nutare,  quandoquidem 
compertum  nobis  est,  nullum  de  citato  responso 
vestigium  neque  in  regestis  Curiae  Versaliensis, 
neque  in  archivis  SS.  Urbis  Congregationum  re- 
periri.  Et  haec  de  proposita  quaestione  innuisse 
sufficiat. 

Vide  op.  « Nullila  delle  amminislrazioni  capito- 
lari  abusive  dimoslrata  con  documenti  aulenlici, 
per  1’awoeato  Carlo  Fea,  » Roma  1815;  Card. 
d’Aslros,  <r  du  pouvoir  pretendu  des  sujets  nom- 
mes  aux  £v6ch6s,  ® Toulouse  1839;  Muzzarelli 
« De  1’administration  capilulaire  des  sujets  nom- 
m6s  aux  evfiches, » et  « Disposizioni  canoniche  cir- 
ca 1’Elezione  de’  Vicarii  capitolari  in  risposta  al 
rescrilto  eircolare  di  Mancini  14  maggio  1861. 
Napoli  neU’officio  dell 'Ape  Cattolica. 

§82. 

De  diversis  honoris  gradibus  In  Capitulo. 

/ 

Inter  Canonicos  eminent,  qui  Personatum,  aut 
Officium,  aut  dignitatem  oblinent.  Personatus  est 
honoris  praerogativa  sine  ulla  administratione  et 
iurisdictione:  Officium  est  administratio  rerum  ec- 
clesiasticarum sine  ulla  honoris  praerogativa  et 
iurisdictione:  Dignitas  est  praerogativa  honoris 
cum  iurisdictione,  aut  administratione.  His  hono- 
ris gradibus  praesertim  insigniti  fuerunt  Archi- 
diaconi,  Archipresbyteri,  Praepositi,  Decani,  Pri- 
micerii, Caniores,  Thesaurarii  et  Scholastici.  Nunc 
autem  Canonicis  haec  quidem  honoris  nomina  re- 
licta sunt,  se^  nomina  inania,  et  dignitates  ven- 

tosae  vocari  solent , quod  nullum  pene  retinent 
vestigium  pristinae  potestatis. 

At  nomine,  et  re  quidem  vera  dignitas,  vel  of- 
ficia sunt  illa  duo , quae  Concilium  Lateranense 
IV  instituit , scilicet  Theologi  et  Poenitentiarii. 
Saluberrima  haec  institutio  stabiliorem  deinde 
formam  accepit  a Syn.  Trid.  sess.  v , cap.  1 de 
reform.,  quae  iussit  in  omnibus  Cathedralibus 
Ecclesiis  et  insignioribus  Collegiatis  Theologum 
Canonicum  constitui,  qui  divinas  litteras  explana- 
ret , unarnque  ex  Canonicalibus  praebendis  , ubi 
primum  vacaverit,  huic  officio  assignari.  Vult 
etiam  sess.  xxiv  cap.  8 de  reform.  c ut  in  omni- 
bus... Cathedralibus  Ecclesiis,  ubi  id  commode 
fieri  poterit,  Poenitentiarius  aliquis  cum  unio- 
ne praebendae  proxime  vacaturae  ab  Episcopo 
instituatur,  qui  Magister  sit  vel  Doctor,  aut  Licen- 
tiatus  in  S.  Theologia,  vel  lure  Canonico,  et  an- 
norum quadraginta,  seu  alius  qui  aptior  pro  qua- 
litate loci  reperiatur.  » Quamvis  ubique  ferme  lo- 
corum decretum  hoc  vires  suas  nactum  sit,  tamen 
Ben.  XIII  ad  ampliorem  eidem  observantiam  com- 
parandam edidit  Const.  pastoralis  pro  Italia,  in- 
sulisque adiacentibus.  Id  ipsum  praestitit  Grego- 
rius  XVI  encyclicis  litteris.  Inter  multiplices,  die 
8 Maii  1844  datis. 

lam  vero  Theologi  officium  est,  praestitutis  ab 
Episcopo  diebus  et  horis  Scripturam  Sacram  ex- 
planare, aut  etiam  in  rebus  Theologicis,  quae  ad 
salutem  animarum  spectant , Clerum  et  populum 
publico  loco  erudire.  Qua  de  re  multis  agit  Bene- 
dictus XIV  de  Synoa.  Dioeces.  lib.  13,  cap.  9 S. 
C.  C.  in  Pacen.  14  Aug.  1765  ad  dubium:  * An 
Canonicus  Theologus  cogi  possit  pro  arbitrio  Epi- 

scopi  eliam  per  mullas,  loco  S.  Scripturae,  legere 
casus  conscientiae  , seu  Theologiam  moralem  ? » 
rescripsit  « Affirmative,  » et  die  3 Iulii  1784  ad 
dubium,  « An  Canonicus  Theologus,  loco  explica- 
tionis S.  S.,  possit  explicare  catechesim  , et  di- 
cere lectiones  Theologiae  Moralis , » reposuit : 
« Scribatur  Episcopo  iuxla  mentem:  mens  est,  ut 
omnino  servetur  cap.  7 , sess.  xxiv  per  eos,  qui 
curam  animarum  gerunt:  quoad  vero  Canonicum 
Theologum,  suas  lectiones  peragere  debere  iuxta 
tradita  a Ben.  XIV  de  Syn.  cap.  9,  Episcopus  vero 
cogere  potest  Canonicum  Theologum  , ut  Theolo- 
giam moralem  et  casus  conscientiae  legat.  » Verum 
post  Encyclicam  Gregorii  XVI  mox  citatam,  S.  C. 
S.  non  semel  reposuit  haud  expedire  commuta- 
tionem lectionis  S.  S.  in  explicationem  casuum 
conscientiae.  In  Dork.  27  Iulii  1844  ad  dubium 
« An  et  quomodo  sit  annuendum  postulato  super 
commutatione  lectionis  S.  S.  in  casuum  conscien- 
tiae explicationem?  » reposuit:  « Non  expedire,  et 
Episcopus  curet  exeeutionem  nuperrimae  encycli- 
cae  SS.  D.  N.  « In  Casalen.  26  lunii  1847  ad  du- 
bium « An  et  quomodo  Theologus  parere  debeat 
mandatis  Episcopi  circa  lectiones  S.  S.  instar  Con- 
cionis habendas,  habita  praecipue  ratione  sensus 
mystici  et  moralis?  » reposuit:  « Negative,  et  ser- 
vetur lectio  biblica  ad  tramites  Cone.  Trid.  sess. 
vi,  cap.  G,  et  prout  exponitur  in  Cone.  Rom.  an. 
1725,  t.  1 , cap.  8:  » Numerus  lectionum,  licet 
pro  Italia  quadragenarium  ad  minus  attingere 
debeat,  ut  pluries  declaravit  S.  C.  C.,  et  prae- 
sertim in  Centumcell.  per  summaria  precum  18 
Dec.  1847,  isquenumerusimminui  nequeat,  absque 
speciali  S.  Sedis  indulgentia,  ut  patet  ex  Balneoreg. 

Inilil.  Ca h,  Yol.  I.  P.  II.  Sii 

V.  SS.  LL.  9.  Maii  1840,  tamen  Pro  reliquis  locis 
ab  Episcopo , pro  eius  arbitrio,  praefiniendus  est. 
Munus  autem  Poen i tenliarii  est  fidelium  confes- 
siones excipere:  est  enim,  ut  aitFagnanus  in  cap. 
G n ave  de  Praeb.  clDig.:  « Quasi  Parochus  lotius 
Dioecesis,  babclque  ius  audiendi  Dioeccsanorum 
confessiones  non  ex  speciali  Episcopi  commissione, 
sed  a lege  , id  est  a Tridentino  Concilio,  ideoque 
Ordinarius  censeri  debet.  » Eius  tamen  potestas 
non  ita  late  patet,  ut  possit  casus  Episcopo  reser- 
vatos sine  ipsius  Episcopi  delegatione  relaxare. 

Theologus  autem  qua  die  Scripturae  lectionem 
habet,  aeque  ac  Canonicus  Pocnitenliarius,  quam- 
diu  in  Sacro  Tribunali  iudex  sedet,  quotidianas 
distributiones,  aliaque  emolumenta  , ut  superius 
diximus  , capiant,  perinde  atque  choro  et  divinis 
officiis  interessenl.  Denique  Leo  X,  Sixtus  V et  Gre- 
gorius  XIV  pro  Hispania  et  pro  Gallia,  Clemens  XIV 
pro  Sardiniae  regno  , Leo  XII  pro  Sabaudia  , et 
Pius  IX  pro  Anglia,  Ilollandia,  ac  Foederatis  Ame- 
ricae  Statibus  praescripserunt , ut  Officium  Theo- 
logi ac  Poenilentiarii,  praevio  concursu,  addicere- 
tur. Dcn.  XIII  cit.  Const.  pastoralis  ulterius  vo- 
luit, ut  concursus  fieret  coram  Episcopo  et  qualuor 
examinatoribus,  in  theologali  facultate  licen liatis, 
et  valde  peritis,  ab  eodem  Episcopo  eligendis,  of- 
ficium magis  idoneo  et  probato  conferretur,  simul- 
que  praescripsit,  ut  theologus  saltem  intra  annum 
Doclor  in  s.  Theologia  fieret.  Nec  sufficit  eum  u- 
triusque  iuris  laurea  coronatum  fuisse.  Vide  Be- 
nedictum XIV  de  Syn.  Dioeces.  lib.  13,  cap.  9, 
n.  16. 

S.  C.  C.  in  Avers.  21  Nov.  1829  proposito  du- 
bio , an  Episcopus  polleat  iure  eligendi  ad  Prae- 

bendam  Theologalem  et  Poenitentiariam , quem 
ipse  inter  approbatos  in  formali  concursu  dignio- 
rem iudicaverit , seu  potius  illum  eligere  tenea- 
tur quem  magis  idoneum  in  eodem  concursu  Exa- 
minatores renuntiaverint?  » respondit  < affirma- 
tive ad  primam  partem,  negative  ad  secundam.  » 
Idem  confirmavit  in  Urbevetana  Concursus  41  Iu- 
lii  1846,  et  in  alia  17  Dec.  1852  ac  18  Feb.  1863. 

Item  Archidiaconus  non  amplius  tenetur  decreto 
Concilii  sess.  xxiv  cap.  12  de  ref.  de  laurea  do- 
ctorali  suscipienda  , etiamsi  in  Bulla  Apostolica 
suae  provisionis  sit  clausula  « quod  infra  annum 
lauream  docloralem  suscipere  tenearis.»  Qua  de  re 
confer  Lucium  Ferraris  ad  verba  Archidiaconus , 
Monacelli  tom.  III , supplem.  ad  I.  tom.,  num. 
212,  et  S.  C.  C.  in  Senogallien.  9 Augusti  1766. 

Qui  de  Canonicis.plura  scire  desiderat,  adeat  praeter  alios , 
Barbosa  de  Can.  dignitatibus  aliisque  honor.,  Scarfantoniuin 
ad  Ceccoperium,  1.  Ab.  lekstadl,  de  Capitul.  Metrop.  et  Calhcd. 
Archiep.  Germaniae  origine,  progressu  et  iuribus  ad  2.  Ain- 
stelod.  1774,  Biirs  de  Capit,  clausis  Ecel.  tam.  Catbcd.  quam 
Colleg.,  Maii  de  dignitate  in  Capit.  Cath.,  et  Ziudel  de  Eccl. 
Cathedr. 


§83. 

De  origine  Parochorum. 

Parochi  sunt  Presbyteri , quibus  intra  certos 
limites  Dioecesis  assidua  et  perpetua  animarum 
cura  tradita  est.  Hanc  Parochorum  germanam 
indolem  exhibet  Trid.  Syn.  sess.  XXIV,  cap.  13  de 
Reform.,  dum  ait:  « In  iis  civitatibus,  ac  locis, 
ubi  Parochiales  Ecclesiae  certos  non  habent  fines, 
nec  earum  Rectores  proprium  populum  quem  re- 

gant , sed  promiscue  Sacramenta  administrant , 
mandat  S.  Synodus  Episcopis  pro  tutiore  anima- 
rum eis  commissarum  salute,  ut  distincto  populo 
in  certas  propriasque  Parochias,  unicuique  suum 
perpetuum  peculiaremque  Parochum  assignent , 
qui  eas  cognoscere  valeat,  et  a quo  licite  Sacra- 
menta suscipiant,  aut  alias  utiliori  modo,  prout 
qualitas  loci  exiget,  provideant.  » 

Primis  Ecclesiae  saeculis  nulli  exstiterunt  Paro- 
chi, qui  certa  huiusmodi  et  stabili  sede  proprium 
populum  ac  territorium  haberent,  sed  unus  erat 
totius  Dioecesis  Pastor  et  idem  Episcopus,  qui  in 
animarum  salute  procuranda,  ubi  opus  esset,  Pre- 
sbyterorum opera  utebatur.  Hinc  Tertullianus  de 
Bapt.  cap.  i 7 : « Dandi  quidem  Baptismi  ius  ha- 
bet Summus  Sacerdos  , qui  est  Episcopus  ; dein 
Presbyteri  et  Diaconi , non  tamen  sine  Episcopi 
auctoritate.  » Consule  Marium  Lupi  Dissertat,  de 
Paroeciis  cap.  6,  edit.  Bergami  1788.  At  numero 
iidelium  aucto  lurn  in  civitatibus,  tum  etiam  ruri. 
Presbyteri  constituti  sunt , eisque  peculiaris  et 
proprius  populus  assignatus  est,  unde  Parochi  du- 
xerunt originem  , quorum  institutio  pluribus  au- 
ctoribus quarto  Ecclesiae  saeculo  antiquior  non 
videtur.  Nam  Canone  Dionysii  Papae,  qui  tertio 
saeculo  vixit,  non  salis  evincitur  Paroecias  ea  iam 
aetate  exstitisse,  cum  Canon  a plerisque  apocry- 
phus traducatur.  Hoc  tamen  minime  obstante, 
non  desunt,  qui  putant  saeculo  iam  tertio  presby- 
teros in  pagis  saltem,  parvisque  oppidis  exstitisse, 
qui  fidelium  ibidem  commorantium  coetibus  ex 
oflicio  praesiderent,  ac  munera  parochialia,  et- 
iamsi nomen  Parochorum,  quod  nondum  invalue- 
rat, non  praeseferrent , re  quidem  seiunctim  ab 

Episcopo  peragerent.  De  hoc  argumento  vide,  prae- 
ter auctores  plures,  cl.  Binteriin  op.  < Denkwurdig- 
keiten  derChrist.  Kalholischen  Kirche,  apud  quem 
argumenta  reperies,  quibusnullas  in  civitatibus  epi- 
scopalibus, dempta  forsan  Alexandria  et  Roma,  ante 
an.  4000  paroecias  exstitisse  demonstrare  conatur. 
Sunt  etiam  qui  tertio  saeculo  antiquiorem,  imo  vero 
divinam  originem  et  institutionem  Parochis  tri- 
buunt, lanquam  successoribus  septuaginta  duorum 
Discipulorum,  quos  Christus  ipse  designavit,  ad- 
eoque,  praeter  Pontificem  et  Episcopos  tertium 
constituunt  in  Hicrarchia  jurisdictionis  gradum  , 
in  quo  Parochos  locandos  esse  iure  divino  existi- 
mant. Verum  haec  de  divina  Parochorum  institu- 
tione sententia  a celeberrimis  Theologis  et  Cano- 
nislis  iamdiu  refutata  est. 

Opinio  dc  divina  Parochorum  origine  a Gersonc  prius  in 
medium  exposita  iamdiu  a celeberrimis  Theologis  et  Ca- 
nonistis  profligata  est.  Parochi  quidem  institutionis  divinae 
sunt  , quod  ad  characterem  ordinis  attinet  , propterea  quod 
in  ordinis  Hicrarchia  divinitus  constituta , praeter  Episco- 
pos, Sacerdotes  etiam  , ct  Ministri  positi  sunt,  et  sub  hoc 
respectu  nullum  gradum  ad  exclusionem  caclcrnrum  pre- 
sbyterorum sibi  vindicare  possunt.  At  nullum  in  Scriptura, 
aut  iu  Traditione  testimonium  repcrilur,  quo  demonstrari  pos- 
sit, Parochos  a Christo  institutos  fuisse.  Hinc  S.  Thomas  2,  2 q. 
<88  art.  4 ad  & ait:  « Dicendum  , quod  formam  septuaginta 
duorum  Discipulorum  non  solum  tenent  prcshytcri.  Curati,  sed 
qnicunqiic  alii  minoris  ordinis,  qui  Episcopis  in  eorum  ofEcio 
subserviunt.  Non  enim  legitur  quod  septuaginta  duobus  Disci- 
pulis Dominus  aliquas  determinatas  Parochias  assignaret,  sed 
quod  iiiillebat  cos  hinos  ante  faciem  suam  in  omnem  civitatem 
et  locum  , quo  erat  ipse  venturus.  > Dionysius  Pelavius  in 
Eccl.  hiernrch.  I.  3,  c.  16,  ii.  2 loquitur  dc  missione,  quam 
septuaginta  duo  discipuli  a Christo  acceperunt;  nullam  autem, 
in  hac  missione,  ordinis  aut  jurisdictionis  potestatem  agnovit. 
• Prior  ista  missio,  ait,  nullam  aliam  quam  praedicandae  poe- 

nilenliae  , ac  tara  doctrina  , quam  miraculis  praeparandi  ad 
Christi  fidem  populi  facultatem  illis  indidit:  non  regendi  gu- 
bernandique  ius  ullum,  aut  potestatem  sive  ordinis,  sive  juris- 
dictionis, quam  post  resurrectionem  suam  reipsa  et,  ut  loquun- 
tur, actu  tradidit.  » Quo  posito  iain  sequitur  parochos  esse  in- 
stitutionis ecclesiasticae,  adeoque  haud  constituere  tertium  or- 
dinem, habereque  in  populos  sibi  commissos  regiminis  pote- 
statem propriam,  immediatam,  ac  principalem,  ita  ut  effician- 
tur in  parochiis  suis  iure  divino  Christi  Vicarii,  sicut  Episcopi 
in  Dioecesi,  et  Papa  in  tota  Ecclesia,  quod  lansenistarum  acer- 
rimus fautor  Nicolaus  Travers  effutire  non  erubuit  in  proscri- 
pto suo  opere:  « Le  pouvoir  legitime  des  Pasteurs  du  premier  et 
du  second  ordre,  » et  post  euin  propugnare  ausi  sunt  , inter 
alios,  Van  Espenius  Ius  Eccles.  Enivers  p.  I,  t.  6,  c.  2,  t.  22, 
e.  1 et  p.  2,  t.  2,  Scliismatica  liltraicctcnsis  Synodus,  ut  vi- 
dere est  in  op.  « Acta  et  Decreta  Syn.  Prov.  Mctr.  Ultrai.  » 
An.  1763  p.  3,  Tamhurinius,  < Vera  idea  della  S.  Sede,  » c.  1, 
g.  6,  Caietanus  De  Roltenstader  de  div.  Instit.  Past.  sec.  ord. 
et  haeretica  Synodus  Pistoriensis  « Atti  e decreti  dei  Concilio 
di  Pistoia.  Firenze  1788.  * Non  inde  tamen  inferas,  Parochos 
habendos  esse,  uti  meros  Episcoporum  commissarios,  ut  conten- 
dit Nardi  op.  « sui  Parochi,  » quandoquidem  iure  ordinario 
suum  exercent  ministerium,  populnmque  sibi  commissum  pro- 
prio nomine  regunt,  adeoque  Episcopo  non  licet  Parocho  rite 
instituto  nullaque  innodato  censura  , parochialium  munerum 
exercitium  prorsus  delere,  eiusque  jurisdictionem  imminuere 
adeo  ut  inanis  prorsus  remaneat. 

De  hoc  argumento  late  disserit  cl.  loannes  Devoti  /nsfifuf. 
canmiic.  lib.  I,  tit.  3,  scct.  10,  §.  87,  iteinquc  Petrus  Paluda- 
tius de  caus.  immed.  Ecclrt.  polest.  art.  2 conclus.,  Rectusius  de 
re  parochiali  univers.  Romae  1765  , Bolgenius  « Vera  idea 
della  S.  Sede,  » De  la  Luzerne,  Des  droits  et  des  devoirs  des 
.Eveques.  Paris.  Migne  1844,  Bouix  Tract.  de  Parocho  p.  1, 
sess.  1 , c.  4 , g.  1 et  Viclorinus  Aug.  Houwen  Disscrt.  de 
Paroch.  statu.  Lovanii  1844,  c.  1,  §.  1-5. 

§84. 

De  officiis  Parochorum. 

Praecipua  Parochorum  officia  haec  sunt:  1*  pu- 
blicam orthodoxae  fidei  professionem  in  manibus 
Episcopi,  vel  eo  impedito,  coram  Vicario  Generali 
seu  Officiali,  intra  duos  menses  adeptae  possessionis 
emittere.  Contraria,  si  qua  adest  consuetudo,  ut 
observat  Ben.  XIV  Inst.  60,  n.  7 « licet  constans 
habeatur,  nihili  facienda  est.  j 2°  Pueros  rudes- 
que personas  Christianae  fidei  rudimenta  ac  vitae 
praecepta  edocere,  atque  diebus  etiam  Dominicis, 
feslisque  solemnioribus  concionem  ad  populum 
habere,  eique  per  se,  vel  alterius  opera,  ubi  Pa- 
rochi se  rite  distineri  dignoscant,  exponere  et  ex- 
planare quae  ad  aeternam  salutem  necessaria  sunt, 
eo  tamen  orationis  genere,  quod  sit  ad  audientium 
captum  atque  intelligentiam  accommodatum.  Ne- 
que se  hoc  onere  solutos  censeant,  propterea  quod 
sacrae  conciones  alibi  habeantur,  ut  monent  Cone. 
Trid.  sess.  V,  c.  2,  sess.  XXIII,  c.  1,  sess.  XXIV, 
c.  4 de  reform. , Innocentius  XIII  Consi.  « APO- 
STOLICI  MINISTERII  » et  Benedicius  XIV  In- 
stit.  10.  3°  Dies  per  hebdomadam  solemnes  , vi- 
gilias ac  ieiunia,  si  qua  incidant,  Stationes  ac  in- 
dulgentias , quae  Ecclesiam  loci  pie  adeuntibus  , 
aliave  exercitia  ineunle  hebdomada  peragentibus 
decreta  sunt,  et  supplicationes  demum,  pompas, 
novendiales  vel  triduales  precationes  , aliaque  id 
genus  alicubi  obeunda  denunciare.  Cone.  Trident. 
sess.  XXV  de  reform.  decret.  de  delectu  ciborum; 
de  qua  re  confer  Constitutionem  S.  Pii  V « CUM 

PRIMUM  > 1 apr.  1566,  Sixti  V t PROVIDE  » 29 
apr.  1589  et  Benedicti  XIII  « CONTINUO  * 4“ 
Praesto  esse  in  Sacramentis  Baptismi , Poeniten- 
tiae, Eucharistiae,  et  Extremae  Unctionis  populo 
administrandis  , eique  paterna  caritate  et  studio 
opitulari.  5°  Baptizalos,  matrimonio  copulatos,  et 
mortuos  suis  libris  distincte  diligenterque  adno- 
lare.  6°  Missarum  oneribus  , aliisque  legatis  piis 
satisfacere,  aedificia  et  bona  Ecclesiae  temporalia 
sedulo  curare.  7°  Oves  suas  agnoscere,  eisque  ver- 
bo et  vitae  exemplo  praeire.  8°  SS.  Missae  sacri- 
ficium pro  populo  eorum  curae  concredito,  per  se 
ipsos,  nisi  legitimo  detineantur  impedimento,  vel 
per  alium  necessitatis  casu  et  concurrente  causa 
canonica  , oflerre  et  applicare  , tum  omnibus  do- 
minicis, aliisque  diebus,  qui  ex  praecepto  adhuc 
servantur,  tum  illis  etiam,  qui  de  Apostolicae  Se- 
dis indulgentia  ex  dierum  de  praecepto  festorum 
numero  sublati,  ac  translati  sunt;  idque  praestare 
Parochi  tenentur  , quocumque  voceulur  nomine  , 
sive  sint  perpetui,  sive  amovibiles  ad  nutum  , et 
ad  breve  tempus  constituti,  et  praecario  titulo  cu- 
ram gerant , sive  congruos  habeant  reditus,  sive 
non,  cum  non  causa  redituum,  sed  ratione  officii, 
pro  populo  perlitare  teneantur  , ut  statuit  Cone. 
Trident.,  et  S.  C.  C.  in  Unogall.  20  marlii  1790. 
Confer.  Consi.  Benedicti  XIV  « CUM  SEMPER  » 19 
aug.  1744,  Innocentii  XII , deerptum  « Nuper,  » 
an.  1699,  decis.  tum  S.  C.  C.  28  Marlii  1801;  9 
Dec.  1840  : 14  lunii  1841;  27  lan.  1842  , et  25 
Sept.  1847;  tum  S.  R.  C.  18  Oct.  1818,  22  lan. 
1842,  27  Feb.  1842,  et  22  lunii  1848,  nec  non 
Episl.  Encycl.  Pii  IX  < AMATISSIMI  REDEMPTO- 
RIS » 3 Mali  1858,  ubi  haec  habentur:  « Quod 

vero  attinet  ad  festos  translatos  dies  ad  unum  ex- 
cipimus, ut  scilicet  quando  una  cum  solemnitate 
divinum  officium  translatum  fuerit  in  Dominicum 
diem  una  tantum  missa  pro  populo  sit  a parochis 
applicanda,  quandoquidem  Missa,  quae  praecipua 
divini  Officii  pars  est,  una  simul  cum  ipso  officio 
translata  existimari  debet.  > Quae  diximus,  appli- 
cari etiam  debent  Missionariis,  ac  Vicariis  Aposto- 
licis,  qui  praesunt  Ecclesiis  vere  ac  proprie  paro- 
chialibus , utpote  qui  vero  ac  proprio  sensu  di- 
cuntur animarum  curam  gerere.  Vide  S.  C.  C.  in 
Egitan.  1777  ; et  S.  C.  de  Propaganda  Fide  dec. 
25  Maii  1788,  11  Martii  1843  , 23  Marti  1863, 
et  etiam,  si  lubet,  Verhoeven  in  op.  « Dissertatio 
canonica  de  SS.  Missae  sacrificio  a Parocho,  aliis- 
que curam  animarum  habentibus  pro  plebe  sibi 
concredita  Deo  offerendo  diebus  dominicis  et  fe- 
stis, » Hasselti  1849,  et  Melanges  Th^ologiques,  > 
2 serie.  Caeteri  vero  missionarii  , ipsique  vica- 
, rii  aposlolici,  qui  vere  parochi  non  sunt,  eo  quod 
alicui  derelicto  populo,  nullo  pastoris  titulo,  suc- 
currunt , sed  missione  , aut  S.  Sedis  delegatione 
mysteria  dispensant , nulla  missam  offerendi  pro 
populo  , cui  praesunt , obligatione  ex  iuslitia  te- 
nentur. An  teneantur  ex  caritate  missam  offer- 
re, quaesitum  fuit.  S.  C.  de  Propaganda  fide  die 
5 Feb.  1803  reposuit  « ex  caritate  id  decere.  * 
Verum  12  Sept.  1843  ait  e eos  teneri  nonnisi  ra- 
tione caritatis.  » Cum  vero  obligatio  ex  cari- 
tate oriatur  tantum  ex  alterius  necessitate,  cum 
praeterea  missae  applicatio  pro  populo  nurnquam 
absolute  necessaria  dici  debeat  ad  populi  salutem, 
vel  ad  servandum  iustitiae  statum  , eo  quod  alia 
media  non  desint , profecto  iure  meriloque  eadem 

S.  Congregatio  die  28  raartii  1863  ad  dubium  3. 

€ An  illis,  qui  ex  iustitia  non  tenentur,  responderi 
debeat  decere  ex  caritate , vel  teneri  ex  caritate 
ad  applicandam  missam  pro  populo,  » reposuit 
«r  vitandam  esse  locutionem  teneri  ex  caritate , 
dicendum  autem  esse  decere  ex  charilate  , idque 
ut  nulla  propriae  dictae  obligationis  significatio 
appareat.  » Eximuntur  pariter  ab  hoc  onere  pa- 
rochorum coadiutores,  ex  S.  C.  C.  Tiburt.  22  de- 
cemb.  1835,  vicariique  perpetui,  qui  insolidum, 
aeque  ac  parochi  curam  non  oblinent , nec  non 
cappellani  carcerum,  nosocomiorum,  monialium, 
domorum  pro  pauperibus,  aliorumque  locorum,  ut 
habet  S.  C.  C « dubia  per  summaria  precum  2 
lun.  1860.  Cum  porro  obligatio  celebrandae  missae 
pro  populo  non  a iure  divino  absolute  spectato,  sed 
tantum  hypothetice  considerato  oriatur,  hinc  fit,  ut 
peculiares  dari  casus  possint,  in  quibus,  pro  re  ac 
tempore,  aliqua  huius  obligationis  remissio  paro- 
chis est  tribuenda,  quibus  extantibus  ad  S.  C.  Con-  . 
cilii  fiat  recursus,  vel  si  agatur  de  quibusdam  E- 
piscopis  ac  Vicariis  apostolicis,  ad  S.  C.  Propagan- 
dae Fidei  praepositam.  Porro  SS.  CC. , ne  onus 
gravius  sit,  iis  maxime  pastoribus , quorum  e te- 
nui parochia  exigui  sunt  reditus  , non  solum  in- 
dulgere  solent , ut  ad  dominicos  solum  dies  offi- 
cium pro  populo  celebrandi  finiatur,  sed  etiam  ut 
in  aliam  eiusdem  hebdomadis  diem  sacri  perii, latio 
transferatur,  si  dies  dominica  fixa  ac  certa  missa, 
impedita  sit.  Verum  nequit  concedi,  ut  Parochi  ab 
onere  applicandi  missam  pro  populo  prorsus  eximan- 
tur. Huc  spectat  responsum  datum  aS.C.C.adEpi- 
scopum  Spirensem  die  18  Feb.  1865.  Attenta  nam- 
que Sacerdotum  penuria,  ex  qua  fiebat,  ut  unus  pa- 

rochus  par  non  esset  satisfaciendis  missarum  oneri- 
bus, sive  quae  ex  fidelium  oblationibus  in  dies  pro- 
veniebant, Antistes  enixe  rogabat,  ut  parochi  exo- 
nerarentur ab  onere  applicandi  missam  pro  populo 
diebus  festis.  Responsum  est : « Negative  et  ad 
mentem.  Mens  est,  ut  Episcopo  facultas  detur  ad 
septennium  indulgendi , ut  missae  provenientes  a 
fundationibus  perpetuis  celebrari  extra  dioecesim 
etiam  possint.  » Haec  quae  hucusque  exposuimus 
ad  occidentalem  Ecclesiam  referuntur. 

An  in  Ecclesia  orientali  res  eodem  modo  proce- 
dere debeant,  quaesitum  est,  etS.  O.de  Propaganda 
Fide  die  23  martii  1863  ad  dubia;  1°  an  obliga- 
tio applicandi  missam  pro  populo,  quae  secundum 
ius  Ecclesiae  occidentalis  imponitur  Episcopis  et 
Parochis  locum  pariter  habeat  in  iisdem  personis 
ritus  orientalis?  et  quatenus  affirmative  2°an  quoad 
dierum  determinationem  servari  debeant  leges  et 
consuetudines  rationabiles,  quae  vigere  reperiun- 
tur  in  aliquibus  dioecesibus  eiusdem  ritus?  8°  an 
in  defectu  talium  legum  et  consuetudinum  , eius- 
modi  dierum  determinatio  fieri  debeat  iuxta  nor- 
mam et  integram  extensionem  legum  occidenta- 
lium? 4°  an  ob  graves  rationes1  et  circumstantias  , 
locus  fieri  possit  alicui  reductioni  dierum,  qui  de- 
terminati sunt  a legibus  occidentalibus  et  deveniri 
etiam  ad  totalem  dispensationem  , obligatione  ta- 
men iniuncla  orandi  pro  populo  in  iisdem  missis, 
quae  applicari  pro  eodem  deberent  ? » responsum 
est  «ad  1.  affirmative;  ad  2.  affirmative;  ad  3.  ne- 
gativej,  ad  4.  provisum  in  3*  et  ad  mentem.  Mens 
fuit,  quod  secundum  opportunitatem  inculcaretur 
Episcopis  Ecclesiae  orientalis  obligatio,  qua  etiam 
in  eo  gravantur  animarum  pastores  applicandi  a- 

liqua  vice  missam  pro  populo  et,  in  eo  quod  ad 
determiaalionem  spectat  dierum, iisdem  exponere- 
tur disciplina  occidentalis  Ecclesiae  , ut  ex  hac 
normam  habeant  ad  dignoscendum,  usque  dum  ea 
convenire  posset  in  eorumdem  dioecesibus  et  quo- 
cumque in  casu  ad  proponendum  S.  S.  eas  mode- 
rationes, quas  necessarias  putaturi  essent.  » 
Tandem  Parochorum  officium  est  in  Paroecia  re- 
sidere. Residentia  tum  materialis,  tum  moralis  est: 
illa  importat , ut  Parochus  diu  nocluque  in  Paro- 
chia regulalim  commoretur,  aedibusque  parochia* 
libus  vel,  ubi  iis  desliluatnr,  domo  propinquiori 
Ecclesiae  degere  et  inhabitare  teneatur;  ista  requi- 
rit, ut  ad  subveniendum  fidelium  necessitatibus  prae- 
sto semper  sit.  Ubi  is  corpore  solum  intersit , et 
nulla  aut  leviora  tantum  munera  sibi  reservet,  reli- 
quis omnibus  suis  Vicariis  attributis,  nullum  est 
dubium,  quin  lethali  crimine  obnoxius  sit,  eta  Prae- 
side pro  culpae  gravitate  plecti  possit,  licet  praeben- 
dae fructus  suos  faciat.  Si  vero  corpore  absit,  du- 
plici pro  non  residentia  poenae  subiicilur  ; qua- 
rum altera  est  fructuum  ipso  iure  privatio  , pro 
rata  temporis,  quo  abfuerit , quibusvis  privilegiis 
et  consuetudinibus,  quae  corruptelae  sunt , abro- 
gatis; altera  est  ipsius  tituli  privatio,  praevio  pro- 
cessu iuridico,  et  monitionibus.  Liberum  vero  e- 
rit  Episcopo  contra  Parochum  non  residentem 
sive  per  fructuum  subtractionem  , servatis  inter- 
vallis, sive  per  censuras,  sive  per  beneficii  priva- 
tionem procedere ; namque  S.  C.  C.  , ut  refert 
Fagnanus  in  cap.  An  tua  de  cler.  non  resid. 
ad  dubium:  « An  sit  arbitrio  Episcopi,  qua  via 
et  quo  remedio  uti  voluerit  contra  non  residen- 
tes, nempe  vel  censuris,  vel  sequestratione,  vel 

subtractione  fructuum  , vel  privatione  ? » respon- 
dit : < Ita  esse.  » Fructus  hi  applicari  debent  ex 
Cone.  Trid.  sess.  XX11I  , c.  1 fabricae  ecclesiae , 
praesertim  si  indigeat,  secus  pauperibus. 

Residentiae  lex  non  est  adeo  rigorosa  , ut  Pa- 
rocho abesse  numquam  liceat ; quin  imo  id  ei 
iure  permittitur,  dummodo  1°  rationabilis  adsit 
causa  ; 2°  Episcopi  licentia  obtineatur,  3"  sa- 
cerdos, durante  absentia  , praevio  Episcopi  exa- 
mine et  approbatione  substituatur.  Causa  primum 
plus  minusve  urgens  requiritur , prout  absentia 
longiori  breviorique  tempore  protrahitur.  Ut  ab- 
sentia bimestre  excedat,  gravis  causa  expostulatur, 
eaque  ullimatim  ad  unam  ex  qualuor  notis  refer- 
tur; nempe  chrisliana  caritas,  urgens  necessitas, 
debita  obedientia,  ac  evidens  Ecclesiae  vel  reipu- 
blicae  utilitas.  Si  absentia  bimestri  contineatur, 
sufficit  quodlibel  motivum  , ex.  gr.  honestae  re- 
creationis ad  levandum  animum.  Ad  Episcopi  li- 
centiam quod  spectat,  haec  semper  in  scriptis , 
gratisque  dari  debet,  nisi  agatur  de  modici  admo- 
dum temporis  absentia , legitima  interveniente 
causa,  in  quibusdam  casibus  , ubi  licentia  Vicarii 
Foranei  sufficit ; quin  imo  si  talis  necessitas  re- 
pente sese  oderat,  quae  dilationem  non  patiatur, 
parochus  discedere  potest,  absque  ulla  licentia  , 
quia  necessitas  non  habet  legem,  et  solum  tenetur, 
quamprimum  de  discessu,  ordinarium  . certiorem 
reddere,  vel  directe,  vel  per  Vicarium  Foraneum, 
ut  de  vera  causa,  ac  necessitate  cognoscatur.  Tan- 
dem, sive  diuturno  , sive  brevi  absit  tempore,  Pa- 
rochus providere  debet,  ne  ullum  detrimentum 
spirituale  patiantur  lideles,  adeoque  Vicarium, 
pro  custodia  gregis  , deputare  tenetur. 

De  quaestione , an  et  quando  Parochus  eadem' 
die , in  diversis,  sive  in  eadem  ecclesia  licite  bis 
Sacrum  conficere  queat , vide  Benedictum  XIV , 
Const.  « Declarasti  j>  ad  epist.  Oscensem  , 16 
martii  1746  et  votum  Cardinalis  de  ZeladaThes. 
S.  C.C.  26  aug.  1768,  ubi  haec  legantur:  « Ut 
liceat  parocho  duas  paroecias  habenti , vel  duos 
populos  maxime  inter  se  dissitos,  duo  Sacra  per- 
ficere diebus  festis,  ut  populus  Missae  Sacrificio 
intersit,  sive  celebranda  ea  sit  in  duabus  ecclesiis 
inter  se  distantibus , sive  in  una  tantum  ecclesia  * 
ad  quam  universus  populus  nequit  insimul  conve- 
nire , non  alia  necessitatis  causa  admittenda  Se- 
cundum hodiernam  Ecclesiae  disciplinam,  quam 
quae  oritur  ex  defectu  alterius  Sacerdotis,  qui  aliud 
Sacrificium  offerre  possit.  Quae  tamen  ita  intelli- 
genda  sunt,  ut  nullum  inde  inferri  putetur  prae- 
judicium aliis  casibus,  qui  solent  contingere  in  Sa- 
cris Missionibus,  in  quarum  utilitatem  Missionariis 
conceditur  facultas  plures  Missas  celebrandi  eo- 
dem die;  » et  inferius:  « ad  facultatem  bis  in  die 
festo  celebrandi  concedendam  haud  sufficere  , se- 
cundum hodiernam  Ecclesiae  disciplinam  , neces- 
sitatem quamcumque,  sed  eam  requiri,  cui  nulla 
alia  ratione  remedium  afferri  possit,  et  ex  qua  E- 
piscopi  coacti  dici  queant  ad  illam  impertiendam.  » 
Quaestio  itaque  eo  lota  reducitur,  ut  videatur,  an, 
deficiente  altero  Presbytero  , aliqua  adsit  causa, 
quaecumque  ea  tandem  sit , sed  tamen  vera,  qua 
celebratio  alterius  sacrificii  in  diversa,  vel  eadem 
ecclesia  parocho  concedatur  in  bonum  non  exiguae 
populi  partis,  quae  eidem,  si  unicum  sit,  interesse 
nequiret.  Vide  Melauges  Theologiques,  4 serie,  3 
cahier,  p.  424  et  seqq.  Decisiones  tum  S.  OfU- 

cii  die  l Red.  1844  , tum  S.  R.  C.  in  caus.  16 
Septem,  1815,  22  Maii  1841, 11  Sept.  1847,  tum 
etiam  S.  C.  C.  Nicien.  20  Nov.  1790,  Vent.  19 
Dec.  1835  , el  Lingon.  23  Ian.  1847,  quas  repe- 
ries  in  Analectis  luris  Pontificii  Oct.  1853  pag. 
545. 

Hic  tria  notanda  sunt:  1 est  ex  decis.  S.  C.  C. 
in  Lucen.  Applic.  Miss.  12  Martii  1774  Parochum 
teneri  applicationi  missae  pro  populo  singulis  die- 
bus dominicis  et  festis  in  unaquaque  ex  Ecclesiis 
parochialibus  , quae  vel  aeque  principaliter,  vel 
subiective  coniunctae  sunt , atque  incorporatae  , 
cum  applicatio  unius  tantummodo  missae  pro  po- 
pulo locum  habeat  in  iis  parochialibus,  quae  in- 
vicem adeo  unitae  ac  coniunctae  sunt,  ut  ex  dua- 
bns  una  prorsus  exurrexerit  cum  tituli  cxtinclio- 
ne.  2.  est,  Parocho  vel  alio  sacerdoti,  i’otione  so- 
lummodo necessitatis  missam  iteranti,  permitti, 
ut  una  libere  applicetur,  ita  tamen  ut  nulla  inde 
eleemosyna,  quocunque  titulo  recipiatur;:S.  C.  C. 
die  2 Martii  1855.  3.  Est,  Parochis  aliisque,  qui 
sacrum,  necessitate  exigente,  in  locis  a parochiali 
Ecclesia  remotis  celebrant,  permitti  posse,  ut  sti- 
pendium aliquod  , titulo  remunerationis  pro  spe- 
ciali labore  recipiant.  S.G.C.  in  Munster.  11  lan. 
1845  et  per  summaria  precum  23  Maii  1861 . Haec 
certa  sunt,  nec  allegari  potest  consuetudo,  etiam 
immemorabilis,  veluli  titulus  sufficiens  ad  missam 
legitime  iterandam,  siquidem  in  hac  materia  con- 
suetudo nec  praesumptivam  , nec  praescriplivam 
vim  habere  potest,  quin  imo  potius  corrupte  di- 
cenda est.  S.  G.  C.  22  Feb.  1862.  Tandem  notan- 
dum est  S.  RR.  Congregationem,  attentis  difficul- 
tibus,  <| uibus  Parochi  subiiciuntur , quando  sale- 

brosum  arduumque  iter  aggredi  debent  pro  se- 
cundo sacro  in  alia  Ecclesia  litando  , praesertim 
si  flumina  traiicere  equitando  debeant , provide 
decrevisse,  ut  loco  unius  eiusdemque  calicis,  de 
quo  ediderat  decretum  die  10  Sept.  1815,  duplici 
calice  parochus  uti  possit  iuxta  decretum  et  in- 
structionem die  11  Martii  1858  editam,  quam  vi- 
des in  Analectis  luris  Pontificii,  27  Maii  et  lunii 
1858,  p.  756,  et  Revue  des  Sciences  ecclesiasti- 
ques,  n.  10,  pag.  275. 


§85. 

De  iuribus  Parochorum. 

Gravissimis  Parochorum  officiis  multa  iura  ad- 
iuncta  sunt,  quae  idcirco  parochialia  vocantur. 
Itaque  ad  Parochum  pertinet  1°  Ius  fori  poeniten- 
tialis,  et  ideo  Parochus  potestate  ordinaria  paro- 
chianos  suos  sacramentaliter  absolvit,  tum  in  pro- 
pria Paroecia  , tum  etiam  in  alieno  territorio  , 
cum  iurisdictio  voluntaria  extra  proprium  terri- 
torium explicari  possit.  Non  tamen  Parochiani , 
etiam  in  paschate  et  mortis  articulo,  vetantur  co- 
ram altero  Sacerdote  approbato  peccatorum  ma- 
culas expiare.  2®  Ius  conferendi  Baptismum  , ac 
proinde  habendi  Fontem  baptismalem , nisi  eum 
sibi  Ecclesia  matrix  reservaverit:  Cone.  Tridenl. 
sess.  xxvi,  cap.  2 de  reformat,  matrimon.  3°  Ius 
administrandi  sacram  Eucharistiam  in  Paschale  , 
quo  tempore  parochiani  Sacram  Synaxim  alibi  su- 
mentes sine  Parochi  venia  Paschali  praecepto  non 
satisfaciunt,  non  obstante  immemorabili  contraria 
consuetudine,  quae  non  est  attendenda,  nisi  ser- 


Digitized  by  Google 


caput  viri. 


353 

mo  sit  de  Ecclesia  Cathedrali , ut  ait  S.  Rota  14 
Maii  1779  et  24  Ian.  1780  cor.  Riminaldo  , et 
S.  C.  C.  in  llerd.  7 Maii  1785.  4°  Ius  mini- 
strandi Viaticum  et  Extremam  Unctionem  Paro- 
chianis  in  periculo  mortis  constitutis,  etiam  pri- 
vative quoad  Capitulum  cathedrale  vel  collegiale, 
nisi  probetur  legitimum  in  contrarium  receptum 
esse  morem , ut  S.  C.  C.  habet  3 Dec.  1718. 
Vide  Benedictum  XIV  de  Synodo  Diocesana  lib.  7, 
cap.  21,  etBarbosa  de  Parocho  cap.  22.  5°  Ius  as- 
sistendi ipatrimoniis,  et  nuptiis  benedicendi.  Cone. 
Trident.  sess.  xxiv,  cap.  1 de  reformat,  matrim. 
6°  Ius  sepeliendi,  iura  stolae,  aliasque  oblationes, 
seu  consuetas  el  laudabiles  praestationes  accipien- 
di atque  etiam  percipiendi  decimas , nisi  victui  et 
cultui  Parochorum  aliunde  consultum  sit.  Olim 
Parochus  contentiosam  etiam  iurisdietionem  sibi 
vindicabat.  Hinc  memoriae  proditum  est , tum 
laicos , tum  clericos  excommunicasse.  Id  salis  o- 
stendunt  verba  S.  Thomae  in  Summ.  q.  22,  a.  1. 
Nunc  vero  Parochus  omni  iurisdictione  caret,  quod 
pertinet  ad  forum  externum,  et  iure  communi  ne- 
quit causas  audire,  leges  ferre,  neque  super  legibus 
dispensare.  Verum  praeter  iura  Parochialia  sunt  et- 
iam functiones  Parochiales  dictae,  quia  a Parochis 
fieri  consueverunt,  non  tamen  omnes  privative , ut 
aiunt,  ad  eos  pertinent,  de  quibus  Parochos  inter 
et  Confraternitates  laicorum  , earumque  Capel- 
lanos  et  Officiales  saepius  certatum  est,  proinde- 
que  SS.  CC.,  in  primisque  S.  R.  C.  ad  averten- 
das lites  decreta  ediderunt,  quae  referuntur  a Be- 
nedicto XIV  in  Inst.  Eccl.  105  , § 4.  Vide  C.  C. 
Reatina  13  Ian.  1844. 

Parochis  illiteratis,  et  imperitis,  aut  curae  ani- 

marum  ineptis  ab  Episcopo  etiam  tanquam  Sedis 
■ Apostolicae  delegato  Coadiutorad  tempus  dari  po- 
test, quin  imo  debet;  ex  c.  3 De  cler.  aegrot.  et 
ex  Trid.  Syn.  sess.  xxi,  cap.  6deReform.,  «par- 
temque fructuum  eisdem  Coadiutoribus  pro  suffi- 
cienti victu  Episcopus  assignare,  vel  aliter  provi- 
dere potest.  » 

Item  Episcopus , si  necessarium  iudicaverit , 
Parochum  cogere  poterit , ut  tot  sibi  sacerdo- 
tes ad  hoc  munus  adiungat,  quot  ad  sacra- 
menta exhibenda  , et  cultum  divinum  celebran- 
dum sufficiant.  Concil.  Trid.  sess.  xxi , cap.  4, 
de  Reform.  In  disputatione  positum  est  1°  an 
Parochus  absque  Episcopi  licentia  et  auctoritate, 
ob  adversam  valetudinem  , vel  ob  populi  incre- 
mentum, aliasve  iustas  causas,  in  parochialis  offi- 
cii exercitio  presbyterum  ad  excipiendas  confes- 
siones  ct  ad  Dei  verbum  praedicandum  debite 
probatum,  adsciscere  sibi  possit?  Pro  affirmativa 
sententia  aflerlur  Dec.  S.  C.  C.  t.  12,  p.  80,  99, 
155,  ubi  ad  dubium,  « an  in  casu  infirmitatis  cu- 
rabilis et  temporalis  ipsius  parochi  possit  ipsemet 
in  vicarium  temporalem  constituere  unum  ex  con- 
fessariis  approbatis  absque  licentia  et  alia  spe- 
ciali approbatione  Episcopi  in  casu  ? j respon- 
sum fuit  « affirmative  , dummodo  eligatur  unus 
de  gremio  participantium  et  amplius.  » Pro  ne- 
gativa afferuntur  Constilut.  Innoc.  XII,  « AP0ST0- 
LICI  MINISTERII,  > et  Ben.XIII,  «IN  SUPREMIS,» 
quae  haec  habent:  « Ubi  etiam  praedicti  coadiu- 
tores,  aut  Vicarii  temporanei  a Parochis  nominati, 
vel  assumpti  fuerint,  de  eorum  idoneitate  Episco- 
pis constare  pro  examine  debet , antequam  ad 
exercitium  admittantur , nec  salis  sit , quod  ad 

confessiones  audiendas  antea  fuerint  approbati , 
nisi  aliis  etiam  qualitatibus  ad  curam  animarum 
recte  exercendam  opportunis  praediti  sint.»  Licet 
hae  constitutiones  pro  regno  Hiberico  editae  sint, 
quae  tamen  ad  rem  nostram  pertinent  universae 
Ecclesiae  convenire  ex  pluribus  S.  C*  C.  definitio- 
bus  apertum  fit  ac  manifestum.  Reapse  die  26 
Apr.  1732  ad  dubium  « an  et  ad  quem  spectatius 
eligendi  Coadiutorem  in  exercitio  curae , quoties 
opus  est  ? * responsum  est  « spectare  ad  Paro- 
chum cum  approbatione  Ordinarii,  » et  in  Com. 
7 Aug.  1745  et  Ause.  26  Feb.  1763  aperte  dici- 
tur « a Capitulo  Parochum  nominandum  et  ab 
Episcopo  approbandum  esse.  » Pro  hac  sententia 
standum  est , eo  vel  magis,  quod  superius  citata 
definitio  alio  spectare  videtur,  ut  paululum  atten- 
denti patebit.  In  Galliis  , Belgio  ac  Hollandia  id 
moris  est,  ut  Vicarii  et  Coadiutores  Parochorum 
ab  Episcopis,  Parochis  haud  contra  reclamantibus, 
directe  nominentur  et  removeantur.  Non  est  huius 
loci  inquirere,  an  id  legitime  fiat,  vi  legis  syno- 
dalis,  longae  consuetudinis,  S.  Sedis  silentii,  alte- 
riusve  tituli,  quandoquidem  constat  S.  C.  G.  se- 
mel ac  iterum  reposuisse,  « servandum  esse  huius- 
modi  usum,  usquedum  aliter  fuerit  a S.  Sede  de- 
liberatum. ® Vide  responsum  S.  C.  ad  Episcopum 
Leodiensem  an.  1845.  Vide  pariter  Praelect. 
Can.  in  Seni.  S.  Sulpicii  t.  1 , p.  402,  Bouix  de 
Parocho  p.  659,  et  Analecta  I.  P.  Civ.  43  lulii  et 
Aug.  1860.  2°  In  disputationem  positum  est,  an 
Episcopus,  quando  ipse  debet  congruam  fructuum 
portionem  Vicariis  et  Adiutoribus  Parochorum  de- 
finire, eam  ex  oblationibus  e Sacramentorum  ad- 
ministratione,  ac  funeribus  provenientibus  decer- 

nere  iure  possit.  Verum  nullus  amplius  dubitandi 
hac  de  re  locus  relinquitur,  post  S.  C.  C.  decisio- 
nem per  summ.  precum  9 Sept.  1848.  Vide  M6- 
langes  theologiques  3 Serie  1849-1850  p.  173,  et 
Bouix  tract.  de  Episc.  vol.  2,  p.  5,  c.  32. 

§86. 

De  Parochorum  creandorum  forma  et  ratione. 

Nemo  Parochiali  Ecclesiae  praeficiendus  est , 
qui  vigesimum  quartum  aetatis  annum  non  exe- 
gerit , cap.  Cum  in  cunctis  de  Elect.  Parocliiales 
vero  Ecclesias  dignioribus  conferendas  esse  statu- 
tum est  in  cap.  Quoniam  de  Iurepatron.;  et  in 
cap.  Constitutis  de  Appellat.  Quae  quidem  res  ut 
fideliter  servaretur,  in  Concil.  Trid.  cap.  18,  sess. 
XXIV  de  Reform.  lata  lex  fuit  de  concursu  habendo 
in  collatione  Parocliialium  Ecclesiarum,  quae  ad 
liberam  Ordinarii  collationem  pertinent,  ut  ex 
praevio  competitorum  examine  is  Parochiali  Ec- 
clesiae praeficiatur,  qui  moribus,  doctrina  et  pru- 
dentia caeleris  antecellit.  Examen  autem  competi- 
torum ex  eadem  Tridentina  Synodo  coram  Episco- 
po , vel  suo  Vicario , et  Iribus  saltem  Examinato- 
ribus Synodalibus  habendum  est , eoque  absoluto 
fit  tantummodo  potestas  examinatoribus  renun- 
tiandi quotquot  regendae  Ecclesiae  idoneos  iudi- 
carint , reservata  uni  Episcopo  electione  dignioris 
ex  approbatis.  Vide  S.  C.  C.  in  Hortana  Paroeciae 
27  Martii  1801,  et  praeter  Constitutiones  tum  S. 
Pii  V * IN  CONFERENDIS  » 18  Martii  1566,  tum 
Benedicti  XIV  < CUM  ILLUD  » 14  Dec.  1842,  con- 
fer responsum  Ssmi  Dni  Nostri  Pii  IX,  quod  suis 

edictalibus  litteris  21  Febr.  1854  Episcopus  Leo- 
diensis  refert  et  commendat , ut  legere  est  in 
« Revue  Theologique  » l*r  cahier  Fevrierl856, 

p.  12. 

Ecclesiae  iurispatronatus  Laicorum  a lege  con- 
cursus solutae  sunt;  namque  Episcopus  debet  Re- 
ctorem a patrono  oblatum  instituere , dummodo 
facto  experimento  coram  Examinatoribus  in  Sy- 
nodo designatis  eum  ferendo  muneri  Parochiali 
parem  esse  compererit.  Potest  vero  Patronus  Lai- 
cus  plures  vel  simul,  vel  etiam  successive  Episco- 
po praesentare  ; ei  tamen  non  licet  praesentatio- 
nem priorum  iam  perfectam  retractare.  At  vero 
Ecclesiae  iuris  Patronatus  Ecclesiastici  conferen- 
dae sunt  per  concursum  , ita  quidem  ut  patronus 
debeat  inter  Competitores  approbatos  ab  iisdem 
Examinatoribus  digniorem  eligere,  eumque  Epi- 
scopo offerre:  Episcopus  autem  praesenlatum  a 
Patrono  Ecclesiastico  tamquam  digniorem  insti- 
tuere omnino  debet , neque  in  iudicium  patroni 
inquirere  potest,  nisi  aliquis  sit,  qui  de  eo  iudi- 
cio  conqueratur.  Vide  Benedictum  XIV  in  Const. 

« REDDITE  NOBIS  » tom.  11  sui  Bullarii.  Quin 
etiam  ab  indicendo  concursu  abstinendum  est  in 
Parochialibus  Ecclesiis  iurispatronatus  mixti,  ne 
iura  laicorum  ob  consortium  cum  Ecclesiastico 
Patrono  laedantur;  quae  declaratio  est  S.  C.  C. 
die  6 Febr.  ann.  1628. 

Sunt  praeterea  Paroeciae  quaedam  primitivae,  . 
seu  in  habitu  ut  vocantur,  quarum  nempe  cura 
habitualis  cum  Capitulis,  Abbatiis  , aliisve  Eccle- 
siis coniuncta  est;  actualis  autem  per  vicarium  , 
seu  Pro-Parochum  exercetur.  De  his  Paroeciis  a 
Trid.  Syn.  sic  decretum  est  sess.  vii  cap.  4 de  Re- 

format.:  « Beneficia  ecclesiastica  curata  , quae 
Cathedralibus,  Collegiatis,  seu  aliis  Ecclesiis,  aut 
monasteriis,  seu  Collegiis,  aut  Locis  piis  quibus- 
cumque perpetuo  unita  et  adnexa  reperiuntur,  ab 
Ordinariis  locorum  annis  singulis  visitentur,  qui 
sollicite  providere  procurent,  ut  per  idoneos  Vi- 
carios etiam  perpetuos,  nisi  ipsis  Ordinariis  pro 
bono  Ecclesiarum  regimine  aliter  expedire  vide- 
bitur , ab  eis  cum  tertiae  partis  fructuum  , aut 
maiori  vel  minori,  arbitrio  ipsorum  Ordinariorum, 
portione,  etiam  super  certa  re  assignanda,  ibidem 
deputandos,  animarum  cura  laudabiliter  exercea- 
tur. » Illud  vero  compertum  est  ad  Vicarium  Pa- 
rochialem  totam  animarum  curam,  et  iura  spiri- 
tualia pertinere  , adeoque  Vicarius  proprio  et  or- 
dinario Parocho  comparatur.  Debet  tamen  Vica- 
rius sive  perpetuus  , sive  amovibilis  ab  Episcopo 
examinari  et  probari,  ac  proinde  integrum  est  Epi- 
scopo praesentatum  sibi  Vicarium  non  probare,  si 
parochiali  muneri  impar  sit , aut  congrua  eidem 
portio  non  assignetur.  Vide  Constitutionem  S.  Pii 
V.  « AD  EXSEQUENDUM  » 1 Nov.  1567. 

Vicarii  autem  perpetui  officio  suo  privari  non 
possunt,  nisi  legitima  causa  et  probata,  et  con- 
sulto Episcopo  cap.  31  De  Praeben.  Sed  Vicarii 
temporarii  , seu  ad  nutum  amovibiles  sine  causa 
removeri  possunt,  dummodo  dolus  et  omnis  odii 
causa  abfuerit,  et  notabile  exinde , ob  speciales 
. circumstantias,  damnum  ipsis  haud  sequatur,  ut 
Rota  Romana  ait  in  Ilispaien.  23  lunii  1642  co- 
ram Peutingero  Decision.  t.  1 , p.  9;  quin  imo  Vi- 
carii temporanei  a Capitulis  ac  Monasteriis  nomi- 
nati, tum  ab  Episcopo,  tum  a Superiore  Regulari, 
non  requisito  alterius  consensu  , animarum  cura 

privari  possunt , nec  unus  alteri  tenetur  causas 
iudicii  sui  aperire;  quod  a S.  C.  C.  decretum  est, 
et  confirmatum  a Benedicto  XIV  in  sua  Bulla 
« FIRMANDIS  » dummodo  remotio  fiat  absque 
dolo,  et  non  ex  odio. 


Quaesitum  est,  an  regularis  praefici  possit  curae  animarum 
ab  Episcopo,  sino  dispensatione  aposlolica,  et  S.  C.  C.  eensuit 
non  posse,  nisi  accedente  dispensatione,  quae  non  videtur  conce- 
denda, nisi  instante  Episcopo  pro  necessitate,  vel  utilitate  Ec- 
clesiae, ut  refert  Fagnanus  Cap.  quod  Dei  timorem  de  statu  Mo- 
nach.  n.  17.  Idem  dicendum  de ‘Canonicis  regularibus,  qui, 
aiente  Bcncd.  XIV  Const.  INSCRUTABILI  9 lulii  1745,  absque 
apostolico  induito  ad  sccularcs  parochias  promoveri  nou  possunt. 
Excipe  regulares  prnemonstratenses  , quibus  est  privilegium 
quascunque  parochiales  ecclesias  , absque  bcnrplaeito  aposto- 
lico assequendi  et  retinendi;  de  qua  re  vide  Ben.  XIV  Const. 
ONEROSO  1 Scpt.  1751. 

CAPUT  IX. 

DE  MONACHIS  ET  REGULARIBUS 


§87. 


De  origine  Monachorum  et  Regularium. 


Personis  Ecclesiasticis  accensentur  Monachi  et 
Regulares , de  quibus  postremo  loco  dicendum 
est.  Iam  inde  ab  Ecclesiae  primordiis  fuere,  qui 
vitam  ad  Evangelica  consilia  accuratius  exigerent, 
et  corpore  in  servitutem  redacto,  mente  a mun- 
danarum rerum  amore  libera,  in  sancta  Rei  con- 
templatione quiescerent , ab  ipsa  severioris  vitae 
exercitatione  Ascetae  dicti,  a graeca  voce  imoiaig 
exercitatio  , ut  observat  Antonellius  « Opera  S. 
lacobi  Nisibeni  dissertat.  De  Ascetis  » cap.  1 et 
2 Romae  1756.  An  esseni,  seu  therapeutae  aegy- 
ptiani  inter  ascetas  accensendi  sint,  quaestio  est, 
de  qua  vide,  praeter  Antonelli , Haiden  « dissert. 
de  therapeutis»  t.  4,  Zaccaria,  et  op.  « examen  li- 
bri Verhoeven»  1. 1.  Huius  vitae  institutum  tum  viri 
tum  foeminae  , et  praecipue  virgines  profiteban- 
tur, quae  perpetuam  castitatem  promittentes , ab 
Episcopo  consecrabantur,  sacrumque  velamen  ac- 
cipiebant. At  in  propriis  domibus  versabantur;  si 
tamen  minus  caste  viverent,  aut  nuptias  inirent, 
excommunicabantur,  quod  excan.  15  Concili  Chal- 
cedonensis  compertum  est.  Inducta  vero  inter  ma- 
res monastica  vita  , paullatim  factum  est , ut  vir- 
gines quoque  a frequentia  hominum  separatae, 

et  intra  coenobia  perpetuam  castitatem,  et  com- 
munem vivendi  regulam  profiterentur. 

Quae  autem  fuerit  vitae  monasticae  origo  sive 
iuridica,  sive  historica,  non  una  est  omnium  sen- 
tentia. Ad  originem  iuridicam  quod  spectat,  alii 
dicunt  monasticam  vitam  ab  ipso  Christo  esse  in- 
stitutam, quia  statum  monasticum  de  necessitate 
essentiae  ad  Ecclesiam  pertinere  arbitrantur. 
Alii  tenent  esse  institutionis  humanae,  ita  ut  Ec- 
clesia sine  ordinibus  regularibus  existere  possit. 
Alii  asserunt  eius  originem  a Christo  quoad  sub- 
stantiam , ab  Ecclesia  vero  quoad  peculiarem  de- 
terminntumque  vivendi  modum,  repetendam  esse, 
de  qua  sententia  Suarez  de  Rei.  t.  c.  2,  n.  3 ait: 
« Haec  est  sententia  catholicorum  recte  sentien- 
tium. » De  historica  origine  , notapdum  illud  in 
primis  est,  quod  qui  antiquitus  communiter  vitam 
agebant,  coenobitae  a vocegraeca  *o*»os  communis, 
seu  monachi  dicti  sunt;  anachoretae  vero  seu  eremi- 
tae, a voce  ivaxapnati  recessus  i/ro/tua  desertum,  iure 
nuncupati,  qui  ut  curas  profanas,  aut  persecutiones 
effugerent,  vel  etiam  ut  liberius  pietati  et  divina- 
rum rerum  contemplationi  operam  darent,  in  loca 
deserta  et  solitudines  sese  receperunt,  inter  quos 
primi  ac  nobilissimi  fuerunt  Paulus  et  Antonius 
Aegypti  Eremitae.  Paulus  quidem  huius  vitae  au- 
ctor , illustrator  autem  Antonius  , qui  sectatores 
plurimos  habuit,  eosque  certis  vivendi  regulis  ac 
legibus  addixit.  Videntur  itaque  non  procul  a ve- 
ritate abesse  , qui  distinguentes  inter  vitam  ana- 
choreticam  et  coenobiticam  , S.  Athanasii  el  Hie- 
ronymi verbis  innixi,  illam  quidem  Paulo  et  An- 
tonio, a quibus  primum  eremus  habitari  coepta 
est,  acceptam  referunt,  hanc  autem  haud  antiquis- 

simam  esse  seu  a principe  Ioanne  Baptista  fundatam, 
ut  nonnulli  argumentis  demonstrare  connitunlur, 
sed,  aedificatis  coenobiis,  et  inducta  communi  vita, 
a Pacomio  et  Basilio  in  Oriente  , fundatam  esse 
putant,  in  Occidente  autem  a S.  Alhanasio  pri- 
mum et  dein  a S.  Benedicto  absolutam,  et  longe 
lateque  diffusam.  Benedicius  enim  aut  primus,  aut 
certe  inter  primos  et  communem  regulam  tradi- 
dit, et  solemnis  professionis  formulam  praescripsit, 
ut  Monachi  ad  perpetuam  eiusdem  regulae  obser- 
vantiam adstringerentur,  cum  anle3  * tot  prope- 
modum  typi  ac  regulae  essent , quot  cellae  ac 
monasteria  , > ut  ait  Cassianus  lib.  2 , Inst.  cap. 
2.  Vide  Selvaggium  Antiq.  Christ.  Inst.  lib.  1 , p.  2, 
cap.  13,  § 2,  et  Ilelyot  op.  < Hisloiredes  Ordres 
Monasliques.  » 

Monasticum  Institutum  ad  Benediclinae  regulae 
normam  stetit  ad  saeculum  usque  nonum  , quo 
tempore  cum  aliquid  remittere  de  pristina  disci- 
plina visum  esset , ad  illam  instaurandam  ortae 
sunt  Congregationes  Cluniaeensis,  Camaldulensis, 
Vallis  Umbrosae,  Cislerciensis,  Trappistae,  Carlhu- 
sianae  aliaeque , unde  monasticum  institutum  , 
quod  antea  ferme  unum  erat , in  plures  Ordines 
divisum  est , et  nova  itidem  monastica  Instituta 
invecta  sunt,  quae  vitae  contemplativae  se  dicant, 
ac  devovent. 

Canonici  Regulares,  uti  supra  diximus,  ineunte 
saeculo  nono  clericalem  statum  cum  vita  mona- 
stica coniunxerunt  et  regulam  a S.  Augustino  exa- 
ratam passim  amplexati  sunt , ideoque  Canonico- 
rum Regularium  S.  Augustini  nomen  acceperunt. 
Ex  his  ortum  habuit  Canonicorum  Regularium 
Congregatio,  quae,  in  Basilica  Lateranensi  recepta, 

Lateranensis  appellata  est.  Celebres  etiam  fuerunt 
Congregationes  Canonicorum  Praemonstratensium, 
et  SS.  Salvatoris:  Canonici  autem  Regulares  a Mo- 
nachis discrepant,  quia  < etsi  a SS.  Monachorum 
consortio  non  putentur  seiuncti , regulae  tamen 
inserviunt  laxiori , » ut  legitur  cap.  5 de  statu 
monach.  et  vitam  mixtam  agunt,  exercitio  vitae 
monasticae  sacra  ordinis  ministeria  consociantes. 

Perfectionem  vitae  monasticae  et  clericalis  si- 
mul aemulati  sunt  Ordines  Mendicantes , inter 
quos  praecipui,  et  celeberrimi  Fratres  Minores  S. 
Francisci,  Praedicatores,  Carmelitae,  Eremitae  S. 
Augustini,  ex  quibus  veluti  stipitibus  processerunt 
caeteri  Ordines  Regulares  , quorum  originem  at- 
que indicem  exhibet  Doujat  in  Append.  Praenot. 
Canonic.  cap.  ultimo.  His  denique  accesserunt 
Congregationes  Clericorum,  qui,  nuncupatis  volis, 
certisque  legibus  addicti  communem  vitam  agunt, 
ex  quo  factum  est , ul  Clerici  Regulares  vocaren- 
tur. Horum  prima  Congregatio  est  Theatinorum  , 
deinceps  veniuntBarnabitae,  Societatis  lesu  Patres, 
Somaschi,  Scholarum  Piarum  Sacerdotes,  Servitae, 
Minimi,  Redemptoristae.  Deinde  et  alii  plures  pro- 
dierunt, qui  ex  institutione  sua  principaliter  ad  ope- 
ra misericordiae  et  caritatis  exercenda,  intenti  e- 
rant,  et  vitam  activam  sequebantur  eo  line,  ut  Chri- 
sti fideles,  qui  pia  peregrinatione  loca  sancta  adi- 
bant, armis  defenderent,  vel  christianos  ab  infideli- 
bus in  captivitatem  redactos  redimerent,  ut  sunt  e- 
quites  melitani,  et  religiosi  a SS.  Trinitate,  et  B.  M. 
de  Mercede  pro  redemptione  captivorum.  Accedunt 
aliae  plures  «quae,  ut  verba  SS.  Pii  IX,  Encyclicis 
litteris  « ubi  primum  »17  Iunii  4847,  ad  Superiores 
Ordinum  Regularium  datis,  mea  faciam,  « ad  maio- 

rem  Omnipotentis  Dei  gloriam  et  animarum  sa- 
lutem procurandam  a SS.  viris  divino  afflatis  spi- 
ritu institutae , atque  ab  Apostolica  Sede  confir- 
matae, earum  forma  pulcherrimam  illam  varieta- 
tem efficiunt,  quae  mirifice  circumdat  Ecclesiam 
et  lectissimas  illas  auxiliares  Christi  militum  tur- 
mas constituunt , quae  maximo  tum  Christianae , 
tum  civilis  reipublicae  usui , ornamento  , atqtfe 
praesidio  semper  fuerunt.  » 

Interim  Cone.  Trid.  sess.  XXIV,  cap.  de  reform. 
« concessit  omnibus  Monasteriis  et  domibus  tam  vi- 
rorum, quam  mulierum  et  mendicantium,  exceptis 
domibus  Fratrum  S.  Francisci  Cappucinorum,  et 
eorum  qui  Minorum  de  Observantia  vocantur,  et- 
iam quibus  aut  ex  constitutionibus  suis  erat  prohi- 
bitum, aut  ex  privilegio  Apostolico  non  erat  con- 
cessum , ut  deinceps  bona  immobilia  eis  possidere 
liceat.  » Ilinc  Fratres  Minores  de  Observantia  , et 
Cappucini  Mendicantes  ex  regula  , caeteri  Mendi- 
cantes ex  Constitutionibus  dicuntur. 

Illud  denique  monendum  est , quod  cum  coe- 
ptum esset  varias  vivendi  regulas,  novosque  Ordi- 
nes excogitare,  Concil.  Lateran.  IV  sub  Innoc.  III 
an.l2d5  «ne  nimia  Religionum  diversitas  gravem 
in  Ecclesiam  Dei  confusionem  induceret,  prohi- 
buit, ne  quis  de  caetero  novam  religionem  inveniat, 
sed  quicumque  ad  religionem  converti  voluerit , 
unam  de  approbatis  assumat » cap.  9 de  relig. 
domibus.  Quod  quidem  decretum  a Concilio  Lug- 
dunensi sub  Gregorio  X renovatum,  et  a Ioanne 
XXII  confirmatum  est,  atque  adeo  ad  novam  reli- 
gionem et  ordinem  instituendum  Summi  Pontifi- 
cis approbatione  opus  omnino  est. 

Vide  Suarcsium  « Dc  religione  » I.  3,  I.  2,  c.  16,  n.  4.  5, 
6 et  Bouix  op.  « Tractatus  de  iure  regularium  > Paris  1857  ; 
t.  1,  p.  2,  c.  2,  §.  2,  apud  quos  pertractatam  reperies  quaestio- 
nem, an  S.  Sedis  approbatio  de  iure  divino  , an  ecclesiastico 
tantum  requiratur.  Quaeri  item  solet,  an  haec  approbatio  de 
iure  communi  necessaria  sit  pro  congregationibus  et  ordinibus, 
ubi  viri  et  mulieres  sub  certo  quodam  ritu,  ac  habitu,  devotio- 
nis et  pietatis  causa  viventes,  vel  nulla  vota  emittunt,  et  reli- 
giosi status  formam  solummodo  imitantur,  vel  vota  tantum  sim- 
plicia sive  perpetua  , sive  ad  tempus  nuncupant,  et  unam  ex 
quatuor  magnis  regulis  , specialibus  constitutionibus  additis, 
assumunt.  De  bac  quaestione  satis  nobis  erit  animadvertere  a 
saeculo  saltem  xvn  tum  consuetudine,  tum  S.  S.  indulgentia  fa- 
ctum esse,  ut  novae  religiosae  familiae  de  sola  Episcopi  licentia  et 
auctoritate  efformarentur,  ac  instituerentur,  novis  erectis  do- 
mibus propagarentur,  eximiis  laudibus  cohonestarentur,  gratiis 
ac  favoribus  ab  ipsa  S.  S.  ditarentur,  et  approbatione  tandem 
constitutionum  ac  regularum  confirmarentur,  eo  modo  ac  or- 
dine, de  quo  erit  inferius  dicendi  locus  §.  dc  monasteriis.  Vide 
Gautrclet  Trailu  de  I’  Esprit  religicux  t.  1,  p.  126  an.  1853. 

§88. 

De  natnra  Status  religiosi. 

Religio,  seu  Status  Religiosus  communiter  de- 
finitur « Fidelium  ad  Christianae  caritatis  perfe- 
ctionem tendentium  , editis  votis  perpetuae  obe- 
dientiae,  paupertatis,  et  castitatis,  stabilis  in  com- 
muni vivendi  modus  ab  Ecclesia  approbatus.  » Ex 
quo  facile  colliges:  1°  Finem  Status  religiosi  in 
Christiana  perfectione  positum  ; tria  autem  vola 
tanquam  modum  et  media  esse,  quibus  ad  perfe- 
ctionem facilius  et  tutius  pervenitur.  Quibus  qui- 
dem votis  peculiares  Ordines  alia  superaddere 
possunt:  sic  Trinitarii  captivorum  redemptionem 
etiam  vovent.  2°  Ad  statum  religiosum  aliqua  re- 
gula, atque  regimine  opus  esse,  eo  quod  stabilis  in 

communi  vivendi  modus  ita  comparatus  est,  ut 
sine  certa  regula,  et  regimine  non  subsistat.  3° 
Yim  et  essentiam  status  religiosi  in  obligatione 
perpetuo  servandi  eadem  vota  ac  regulam  sitam 
esse,  atque  adeo  promissionem  eamque  persona- 
lem atque  perpetuam  requiri.  At  satis  esse  vide- 
tur simplicia  vota  emittere  , dum  simplex  quo- 
que votum  est  perpetuum  et  constans  vinculum, 
quo  religioni  obligamur.  Huc  facit  Constitutio 
Greg.  XIII  « QUANTO  FRUCTUOSIUS  » an.  1583, 

* ASCENDENTE  DOMINO  » 1584,  qua  Scholastici 
Societatis  Iesu  veris  et  propriis  Religiosis  accen- 
sentur,  etsi  tria  tantum  vota  simplicia  nuncupa- 
rim et  bonorum  dominium  adhuc  servent.  4* 
Tandem  regulam  ab  Ecclesia  approbatam  , et  de- 
bita auctoritate  munitam  esse  oportere  , ut  ea 
Communitas,  ubi  vovetur,  in  verum  statum  reli- 
giosum erecta  sit , eique  collata  spiritualis  pote- 
stas, qua  status  religiosus  continetur,  ex.  gr.  con- 
dendi statuta,  eligendi  Praelatos,  ad  professionem 
recipiendi,  et  alia  id  genus. 

Notandum  hic  est,  inter  statuta  et  regulas  maximum  adesse 
discrimen.  Regulae  perfectionis  modum  proponunt,  atque,  a S. 
Pontifice  approbatae,  nunquam  immutantur,  ut  de  qualuor  ma- 
gnis regulis  Basilii,  Augustini,  Benedicti,  ac  s.  Francisci  con- 
stat, quae  proprie  regularum  nomine  veniunt,  et  perpetuae 
sunt.  Statuta  modum  explicant,  quo  illis  uti  liceat,  et  a su- 
perioribus confertae  ac  receptae,  immutationi  subiiciuntur.  Ad 
rem  S.  Franciscus  Salcsius  « Rt'glcs  des  Socurs  de  Ia  Visita- 
tion  ► t.  k , p.  'iVt.  • Lcs  regios  des  rcligions  proposent  les 
moyens  de  se  perfectionner  au  Service  de  Dieu  et  les  constitu-  * 
tions  monlrrnt  Ia  faceti  avee  laquellc  il  les  faut  cmploycr.  • 
Saepe  accidit , ut  Constitutiones  ipsae  ab  Apostnlica  Sede, 
sive  absolute  et  ez  ccrla  scientia  , seu  in  forma  specifica  , sive 
conditionale,  seu  in  forma  communi,  confirmentur.  Priori  casu, 
cum  Constitutiones  legis  pontificiae  naturam  induant  , nullis 

inferiorum  fas  est  eisdem  derogare  ; secundo  casu  integrum 
est  statuentibus  delere,  atque  ali  illius  obligatione  aliquem  ex 
iusla  causa  subtrahere.  Vide  Suarcz  iib.  8 de  Lcg.  e.  18  et 
Ben.  XIV  de  Syn.  Iib.  13,  e.  5. 

§89. 

De  Professione  eiusque  effectibus. 

Itaque  religiosa  professio  esi  certae  et  probatae 
Religionis  promissio  rite  ac  libere  facta,  legitime- 
que  acceptata:  rite  facta  dicitur,  si  profitens  in 
eo  staiu  sit,  quo  libere  vovere  possit,  ac  integrum 
et  continuum  probationis  annum  exegerit.  Vo- 
vere autem  prohibentur  , qui  decimum  sextum 
aetatis  annum  non  expleverint.  Servis  etiam  ex 
antiquis  regulis  sine  dominorum  consensu  , et 
Episcopis  sine  Pontificis  venia  ad  professionem 
aditus  non  patet.  liem  coniugati  post  carnis  com- 
mixtionem professionem  edere  nequeunt , nisi 
uterque  libere  consentiat,  et  in  claustra  sese  re- 
cipiat, aut  nisi  saltem  qui  in  saeculo  remanet  ae- 
tatis provectae  sit,  et  ab  omni  incontinentiae  su- 
spicione absit , et  praeterea  coram  testibus  , et 
Ecclesiastico  Superiore  votum  castitatis  emittat. 
Quod  si  nullus  adhuc  matrimonii  usus  fuerit,  tum 
certe  alteri,  altero  etiam  invito,  ad  monasticam  vi- 
tam transire  licet , quia  coniuges  post  initas  nu- 
ptias habent  duorum  mensium  inducias  , ut  inte- 
rim  possint  de  amplectenda  Religione  deliberare. 
Necesse  deinde  est,  ut  professio  libere  edatur, 
propria  nimirum  et  omnino  libera  voluntate  eius, 
qui  profilelur.  Itaque  non  voluntas  parentum  li- 
beros obstringere  potest,  et  prorsus  abesse  debent 
quae  libertati  et  voluntati  propriae  contraria  sunt, 

veluti  error  et  ignorantia,  mulloque  magis  metus 
et  coactio.  Denique  professio  a legitimo  Superiore 
acceptanda  est:  fit  enim  contractus  instar , quo 
nempe  profitens  ad  servandum  vota  et  regulas  ob- 
stringitur Deo  et  Religioni:  religio  autem  obliga- 
tionem contrahit  ipsum  alendi,  retinendi,  augen- 
dique  illis  bonis  atque  iuribus,  quae  peculiares 
Ordinum  constitutiones  communia  esse  voluerunt. 

Professio  autem  duplex  est,  expressa  nempe  et 
tacita,  quatenus  aut  verbis  ore  prolatis,  vel  scri- 
pto exaratis,  aut  factis  ipsis  enunciatur.  Iure  De- 
cretalium et  praesertim  cap.  4 et  22  de  Regul.;  et 
cap.  1 et  6 eodem  in  6 ; et  Clementina  2*  eodem 
qui  exacto  probationis  anno  habitum  monasticum 
non  dimittit , sed  manens  intra  claustra  actibus 
professorum  propriis  sese  immiscet , tacite  pro- 
fessus habetur.  Sed  moribus  iam  receptis,  profes- 
siones expressis  verbis  et  adhibitis  singulorum 
Ordinum  solemnitalibus  et  ritibus  emittuntur , 
scriptisque  consignantur. 

Validae  professionis  effectus  sunt:  1.  quod  irre- 
gularitatem ex  natalibus,  intuitu  sacrorum  Ordi- 
num , non  dignitatum  ecclesiasticarum  abstergat. 
2.  Matrimonium  nondum  consummatum  dissolvat, 
contrahendum  vero  dirimat.  3.  Obligationem  pa- 
riat in  suscepta  vita  monastica  permanendi  , nisi 
forte  causa  perfectionis  ad  rigidiorem  ordinem 
transire  cupiat,  petita,  licet  non  impetrata,  Supe- 
rioris sui  venia  , « ubi  enim  spiritus  Dei  est , in- 
quit Innocentius  III  cap.  18  de  Regul.  , ibi  liber- 
tas, et  qui  Dei  spiritu  aguntur,  non  sunt  sub  lege , 
quia  lex  non  est  posita  iusto.  » Si  tamen  dubita- 
tio occurrat,  subdit  Pontifex  t utrum  quis  velit  ad 
Ordinem  laxiorem  aut  arctiorem  ex  caritate,  an 

temeritate  transire.  Superioris  iudicium  est  requi- 
rendum, ne  forte  Angelus  Satanae  in  lucis  Ange- 
lum se  transformet.  > Sed  ab  Ordine  rigidiore  ad 
laxiorem  transitus  vetitus  est  sine  venia  Summi 
Pontificis  et  iusta  causa  , veluti  si  quis  ob  aegri- 
tudinem aut  corporis  infirmitatem  rigidiori  regu- 
lae servandae  impar  effectus  sit.  4.  Omnia  vola 
in  saeculo  nuncupata  prorsus  perimat,  quod  in 
ipsa  professione  eminenter  contenta  seu  com- 
mutata censentur.  5.  Eluat  maculas  seu  inha- 
bilitatem  ad  civiles  effectus  ex  anteaclae  vitae 
delictis  ortam:  *esl  enim  conversatio  monachalis  sic 
honesta,  ut  ait  Iustin.  in  Novel.  5.  ut  omnem  ma- 
culam detergat.  » Quin  etiam  peccatorum  omnium 
maculas  delet  quod  ad  poenam,  non  autem  ad  cul- 
pam attinet,  ita  ut  professio  religiosa,  veluti  secun- 
dum baptisma,  habeatur,  eamqueTrullana  Synodus 
Can.  40  benedictionem  gratiae  appellavit.  G.  Tol- 
lat notam  ingratitudinis,  ut  exinde  filii  a parenti- 
bus exhaeredari  nequeant,  quod  ex  Novel.  143 
refert  Gratianus  Can.  finali  causa  19  quaest.  3. 
7.  Patriam  potestatem  solvat , quia  professus  in 
religiosam  familiam  transit , et  potestati  Superio- 
ris subiicitur.  8.  Beneficia,  si  qua  professus  obti- 
nebat, statim  vacent,  fitque  incapax  aliis  beneficiis 
obtinendis , regularibus  beneficiis  exceptis  , quae 
nonnisi  regularibus  personis  conferuntur.  9.  De- 
nique omnia  bona  professi  tum  praesentia,  tum 
futura  ad  Monasterium  transferantur,  si  capax  sit, 
sin  minus  ad  haeredes  ab  intestato  venientes  de- 
feruntur, perinde  atque  professus  mortem  natura- 
lem obiisset.  Verumtamen  Noviliis,  antequam  pro- 
fiteantur, integrum  est  sua  bona  distribuere.  Ne 
tamen  fortunis  suis  imprudentes  spolientur,  atque 

adeo  inopes  facti  vel  inviti  cogantur  professionem 
emittere,  Tridentina  Synodus  sess.  XXV,  cap.  16 
de  Regular.  et  Monial.  ita  statuit:  t Nulla  renun- 
tiatio aut  obligatio  antea  facta  etiam  cum  iura- 
mento,  vel  in  favorem  cuiusque  causae  piae,  valeat 
nisi  cum  licentia  Episcopi  vel  eius  Vicarii  fiat  in- 
tra duos  menses  proximos  ante  professionem  ; ac 
nec  alias  intelligatur  effectum  suum  sortiri , nisi 
sequuta  professione:  aliter  vero  facta , etiamsi  cum 
huius  favoris  expressa  renuntiatione  , etiam  iura- 
ta,  sit  irrita  et  nullius  effectus.  » Disputatum  fuit 
oliro,  an  Concilium  loquatur  de  renuntiationibus, 
quas  novilius  ante  ingressum  in  noviliatum  forte 
emiserit.  Responsio  negativa  sensui  veiborum  ma- 
gis consentanea  videtur. 

Consule  Bouix  trocl.  He  lur.  Reg.  p.  4 c.  6.  Notandum  hi« 
est,  renuntiationem  professionis  intuitu  factam,  irrevocabile» 
esse,  nec  per  saecularizalioncm  resolvi,  ut  statuit  S.  C.  C.  1« 
1’isaur.  13  Sept.  1804. 

§90. 

De  nuperis  S.  Sedis  decretis  super  regulari» 
professione. 

Praestat  hic  referre,  quae  nuperrime  a S.  C. 
super  statu  Regularium  prudenter  sapienterque 
praecepta  sunt , triplici  decreto.  Etenim  primo 
« Romani  Pontifices  » diei  25  ian.  1848,  pro  Ita- 
lia et  insulis  adiacentibus  statuitur:  « ut  nemo  ad 
habitum  admittatur  absque  litteris  testimonialibus 
tum  Ordinarii  originis,  tum  etiam  Ordinarii  loci, 
in  quo  postulans  post  expletum  decimum  quin- 
tum annum  aetatis  suae  ultra  annum  moratus 
fuerit.  » Altero  c Regulari  disciplina  > eiusdem 

diei  et  anni  , traduntur  regulae  ac  leges  obser- 
vandae , tum  in  probandis  iis  , qui  ad  habitum 
religiosum  recipi  postulant,  tum  in  admittendis 
Novitiis  ad  professionem.  De  hoc  duplici  decreto 
vide  decl.  eiusdem  S.  C.  1 Maii  1851,  16  Ian.,  5 
et  9 Nov.  1852,  et  27  Maii  1857.  Tertio  tandem 
c Neminem  latet  » diei  19  martii  1857  , decerni- 
tur, ut:  « peracta  probatione  et  novitiatu  ad  prae- 
scriptum S.  Concilii  Tridentini,  Constitutionum  A- 
poslolicarum,  et  Statutorum  Ordinis  a S.  Sede  ap- 
probatorum, Novitii  vota  simplicia  emittant,  post- 
quam expleverint  aetatem  annorum  sexdecim  ab 
eodem  Tridenlino  Concilio  statutam,  vel  aliam  ma- 
iorem, quae  forsan  a statutis  proprii  Ordinis  a S. 
Sede  approbatis  requiratur  ; et  quoad  Laicos  et 
Conversos  postquam  ad  eam  pervenerint  aetatem 
quae  in  Constitutione  Clementis  VUI , incipiente 
« In  Supremo,  » praefinita  est.  » Professi  post 
triennium  a die , quo  vota  simplicia  emiserint 
computandum  , si  digni  reperianlur  , ad  profes- 
sionem votorum  solemnium  admittantur  , ni  for- 
tasse pro  aliquibus  locis  , uti  nonnullis  Institutis 
indultum  est , professio  votorum  simplicium  ad 
longius  tempus  iam  concessa  fuerit.  Poterit  vero 
Superior  Generalis , ac  etiam  Superior  Provincia- 
lis ex  iuslis  et  rationabilibus  causis  professio- 
nem votorum  solemnium  differre , non  tamen  ul- 
tra aetatem  annorum  viginliquinque  expletorum. 
Si  vero  in  Ordine  seu  Instituto  Provinciales  non  ha- 
beantur , eadem  differendi  professionem  votorum 
solemnium  facultas  attribuitur  etiam  Superiori  Do- 
mus Novitialus,  de  consensu  tamen  Magistri  Novi- 
tiorum,  et  duorum  Religiosorum,  qui  in  Instituto 
aliquo  gradu  insigniti  sint.  » 

Quum  decretum  hoc  quibusdam  dubiis  locum 
dederit  de  votorum  natura  et  qualitate  , et  de 
obligationibus  ac  iuribus  eorum , qui  vota  nun- 
cupant , eadem  S.  C.  sequentia,  auctoritate  apo- 
stolica , decernenda  statuit  die  21  iunii  1858. 

« 1°  Vota  simplicia  , de  quibus  agitur  , perpetua 
erunt  ex  parte  voventis , utpote  quae  tendunt  ad 
emittenda  deinde  vota  solemnia,  in  quibus  perfe- 
ctionem , et  complementum  accipient.  2°  Eorum- 
dem  votorum  simplicium  dispensatio  reservata  est 
Romano  Pontifici,  cui  Professi,  gravibus  urgenti- 
bus causis,  preces  porrigere  poterunt.  3°  Verum 
eadem  simplicia  vota  solvi  etiam  possunt  ex  parte 
ordinis  in  actu  dimissionis  Professorum,  ita  ut, 
data  dimissione  , Professi  ab  omni  dictorum  vo- 
torum vinculo,  et  obligatione  eo  ipso  liberi  fiant. 
4°  Facultas  autem  dimittendi  professos  votorum 
simplicium  , de  quibus  agitur , spectat  ad  Ma- 
gistrum generalem  ordinis  cum  suo  generali  Con- 
silio. Idem  Magister  generalis  cum  suo  generali 
Consilio  poterit  in  casibus  extraordinariis,  et  prae- 
sertim pro  regionibus , et  locis  longinquis  ad  di- 
missionem decernendam  subdelegare  probos  et 
prudentes  Religiosos,  qui  saltem  tres  esse  debent. 
5®  Licet  ad  decernendam  dimissionem  neque  pro- 
cessus , neque  iudicii  forma  requiratur,  sed  ad 
eam  procedi  possit,  sola  facti  veritate  inspecta,  ta- 
men superiores  procedere  debent  summa  caritate, 
prudentia,  et  ex  iustis  ac  rationalibus  causis,  qua- 
cumque humana  affectione  remota  , secus  eorum 
conscientia  graviter  onerata  remaneat.  Nemo  au- 
tem ex  causa  infirmitatis  post  professionem  voto- 
rum simplicium  superventa  dimitti  poterit.  6°  Pro- 
fessi dictorum  votorum  simplicium  participes  e- 

runt  omnium  gratiarum,  et  privilegiorum,  qui- 
bus Professi  votorum  solemnium  in  memorato 
ordine  legitime  utuntur,  fruuntur  et  gaudent. 

7°  Superiores  Regulares,  ad  quos  spectat,  con- 
cedere poterunt  huiusmodi  professis  litteras  dimis- 
sorias dumtaxat  ad  primam  tonsuram,  et  ad  ordi- 
nes minores,  servatis  tamen  de  iure  servandis,  et 
praesertim,  quae  circa  ordinationes  Regularium 
ab  Apostolica  Sede  praescripta  sunt.  8°  Anni  pro- 
fessionis, qui  in  dicto  ordine  requiruntur,  ut  quis 
voce  activa  et  passiva  gaudeat,  et  ad  officia  ad- 
mitti possit,  a die  emissionis  votorum  simplicium 
suffragium  habeant  in  actis  capitularibus  sui  con- 
ventus, quatenus,  et  prout  habent solemniter  pro- 
fessi. 9°  Professi  votorum  simplicium  dominium 
radicale  uti  aiunt,  suorum  bonorum  retinere  pote- 
runt, sed  eis  omnino  interdicta  est  eorum  admi- 
nistratio et  redituum  erogatio,  atque  usus.  Debent 
propterea  ante  professionem  votorum  simplicium  • 
cedere  pro  tempore,  quo  in  eadem  votorum  sim- 
plicium professione  permanserint , administratio- 
nem,  et  usumfructum,  et  usum  , quibus  eis  pla- 
cuerit, ac  etiam  suo  ordini,  si  ita  pro  eorum  li- 
bitu existimaverint.  10°  Professi  votorum  simpli* 
cium  remanere  debent  in  domibus  Professorii , et 
Studiorum,  et  vitam  communem  perfectam  obser- 
vare. 11°  Ad  valide  emittenda  vota  solemnia  post 
vota  simplicia  requiritur  professio  expressa  , et 
ideo  professio  tacita  omnino  abrogata  est.  » Haec 
Sanctitas  Sua  statuit  atque  constituit,  contrariis 
quibuscumque  etiam  speciali  mentione  dignis  non 
obstantibus,  quibus  Apostolica  auctoritate  dero- 
gat, ac  derogatum  esse  declarat. 

Ad  quaestiones: « l°An  professi  votorum  simpli- 

cium  teneantur  ad  officium  divinum?  2®  An  tenean- 
tur ad  observantiam  regulae  ordinis, prout  solemnir 
ter  professi?  i Responsum  fuit  die  6 Aug.  1858: 

« Ad  l”non  teneri  ad  privatam  recitationem,  debere 
tamen  interesse,  ut  solemniter  professi.  Ad  2"  af- 
firmative, firma  declaratione  iam  data  quoad  vo- 
tum paupertatis.  » Die  9 Dec.  1859,  ad  dubium 

* An  professi  votorum  simplicium,  ut  suo  tempo- 
re ad  professionem  votorum  solemnium  admittan- 
tur, transferendi  sint  in  conventu  noviliatus , vel 
eam  emittere  possint,  in  quo  morantur?  » Re- 
sponsum fuit:  « Eos  libere  emittere  posse  in  con- 
ventu, seu  domo,  in  qua  reperiuntur,  servatis  ta- 
men aliis  de  iure  servandis,  quin  teneantur  profi- 
teri in  domo  peracti  noviliatus.  » Anno  1860,  die 
20  Ian.  Archicpiscopo  Mexicano  rescriptum  fuit  : 

* 1°  Quod  regulares,  post  emissa  vota  simplicia, 
et  ante  emissionem  solemnem  non  possunt  ad  SS. 

. Ordines  promoveri,  titulo  paupertatis;  2°  quod 
provinciales  gaudentes  apostolico  induito,  possint 
dispensare  cum  noviliis  super  defectu  natalium  , 
ante  emissionem  votorum  solemnium,  sed-ad  pri- 
mam tonsuram  tantum  et  minores  ordines;  3° 
quod  expectandum  sit  triennium  ante  professio- 
nem solemnem  , etsi  religiosus  induerit  habitum 
maior  25  annis;  4°  quod  Episcopus  possit  se  ge- 
rere cum  dimissis  nondum  solemniter  professis  , 
prout  se  gerit  cum  caeteris  suae  Dioeceseos.  * 
Quum  praeterea  dubium  submotum  sit , an  quis, 
anno  noviliatus,  ac  16  suae  aetatis  expleto  , abs- 
que votorum  simplicium  professione,  solemnem 
professionem  valide  emitteret , S.  D.  N.  lilt  Ap. 
« AD  UNIVERSALIS  » 7 sept.  1862  statuit,  sole- 
mnem professionem  irritam  esse  , nisi  simplicia 

vota  iuxta  decretura  a Congregatione  an.  1848  la- 
tum praemittantur. 

Vide  Acta  S.  C.  super  statu  Regularium  ab  Archiep.  Philipp. 
secretario  collecta,  Romae  1862,  et  opus  A.  Lucidi  « dc  Visi- 
tatione SS.  LL.  p.  1 , vol.  2,  pag.  66  et  seq.  Romae  1866. 
Pauca  addam  de  novitiatu. 

Noviliatus  » est  probationis  tempus  inductum  non  solum 
in  favorem  novitii,  sed  etiam  in  favorem  monasterii,  ut  ille 
asperitates  istius,  et  istud  mores  illius  experiri  valeant,» 
ul  ait  Alex.  III  C.  ad  Apostolicam  16  de  Regul.  Huiusmoda 
probationis  tempus  quamvis  religiose  servandum  esset , non 
tamen  ante  Concilium  Tridcntinura  ad  formaui  essentialem 
actus  religiosae  professionis  pertinebat.  Quare  probationis  tem- 
pore non  accurate  servato,  tum  novilius,  tum  monasterii  Abbas 
renuntiare  videbantur  ei,  quod  per  se  introductum  noscebatur. 
Verum  Concilium  Tridcntinum  sess.  25,  c.  15  annum  inte- 
grum et  continuum  probationis,  adiecta  clausula  irritante,  ser- 
vandum asse  praescribit,  siinulquc  statuit  sess.  1,  c.  1;  « Qui 
durante  novitiatu,  exeat  e conventu,  dimisso  babito,  ac  animo 
religionem  deserendi,  interrumpit  novitiatum,  adeoque  tene- 
tur drnuo  probationis  annum  inchoare,  licet  post  unum  vel 
alterum  diem,  imo  post  aliquot  dumtaxat  horas,  aut  unicum 
momentum  monasterium  regrediatur.  » Quae  cum  ita  sint  , 
nemo  est  qui  non  videat  tempus  probationis  inductum  esse  in 
formam  actus,  cui  nec  novilius  , nec  monasterium  renuntiare 
amplius  potest.  « Ubi  enim  est  data  forma,  consensus  partium 
nihil  operatur  » ait  Fagnanus  in  cap.  ad  Aposl.  de  regul.  n. 
ik.  Porro  hic  sedulo  uotandum  est,  ex  tribus  extremis,  quae 
Concilium  Tridentinum  exponit,  si  unum,  vel  alterum  deficiat, 
uon  inde  probationis  annum  interrumpi.  Extrema  sunt,  dimissio 
habitus,  egressus  e monasterio,  et  deliberatus  animus  deserendi 
religionem. 

§91. 

De  instituendo  indicio  contra  professionem. 

Saepe  contingit,  ut  regulares  professionem  suam 
impugnent,  earaque  vitio  aetatis,  probationis,  co- 
actionis, aut  alia  causa  nullam  fuisse  contendant. 

Ben.  XIV  const.  a se  datam  1748  certam  agendi  iu- 
dicii  rationem  praefinivit,  quoties  super  professio- 
nis nullitate  certandum  sit.  Huius  const.  haec 
praecipua  sunt : 1°  regularis  intra  quinquennium 
a die  professionis  emissae,  certas  nullitates  propo- 
nere debet , et  interim  in  claustris  moretur,  ve- 
steraque  monachalem  retineat,  et  si  antea  forte  di- 
miserit, denuo  induat  necesse  est ; secus  enim  ad 
agendam  causam  non  admittitur , et  poenis  apo- 
statarum omnino  multatur;  2°  causa  nullitatisab 
antistite  loci  ordinarii,  et  a superiori  regulari  co- 
gnoscenda est.  Superioris  regularis  nomine  intel- 
ligitur  qui  monasterio,  ubi  professus  degit,  tunc 
temporis  praeest.  At  superior  regularis,  si  iudicis 
partes  sumere  aut  nolit,  aut  nequeat , alium  sibi 
potest  vel  regularem , vel  ecclesiasticam  saecula- 
rem iuris  canonici  peritum  subrogare...  Nequit  ta- 
men ordinario  loci  ius  suum  deferre,  ut  solus  pro- 
cedat et  iudicet.  3°  Si  ordinarii  et  superioris  re- 
gularis iudicia  discrepent  inter  se,  causa  ad  Ap.  S. 
devoluta  censetur.  Ad  ipsam  quoque  Sedem  causa 
omnino  pertinet,  ubi  validitas  professionis  ex  eo  ca- 
pite oppugnetur,  quod  in  coenobio  ad  novitiorum 
institutionem  addicto  emissa  non  fuerit.  4°  Ab  An- 
tistite loci  ordinario  vir  probitate  et  doctrina  prae- 
ditus eligendus  est,  qui  praestet  fidem  suam  ac  dili- 
gentiam in  defendenda  professione,  idque  ea  lege, 
eoque  modo,  quo  ab  altera  eiusdem  Pontificis  const. 
quae  incipit  «Dei  miseratione»  defensor  matrimonii 
constituendus  est.  5°  In  huiusmodi  causis  iudicia- 
lis  processus  conficiendus  omnino,  in  quo  et  arti- 
culi euhibendi  ab  eo,  qui  contra  professionem  agit, 
et  int  errogatoria  danda  ab  eo  , *qui  validitatem 
profesi  sionis  tuetur,  et  testes  tum  super  articulis, 

tum  secundum  interrogatoria  examinandi  sunt.  Ci- 
tandi etiam  defensores  monasterii,  in  quo  profes- 
sus vota  edidit , tum  ipsius  consanguinei , sive 
propinqui,  sive  alii,  quibus  sua  bona  donavit,  aut 
cessit,  caeterique  omnes , quorum  interest  pro- 
fessionem ratam  esse,  in  primis  autem  vocandi , 
si  superstites  sint,  qui  coactionis  aut  incussi  metus 
auctores  et  complices  designantur.  6°  Denique  si 
pro  validitate  professionis  sententia  feratur,  necpro- 
fessus  opponat,  causa  finita  est.  At  si  professio  nulla 
et  irrita  pronunciatur  , defensor  professionis  ap- 
pellare omnino  debet , et  in  secunda  ac  alterius 
instantia  iudicio  semper  adesse,  ludex  autem  ap- 
pellationis est  ille,  ad  quem  caeterae  causae  eccl. 
post  ordinarii  sententiam  de  iure  pertinent;  eisque 
procedere  et  iudicare  oportet  una  cura  superiore 
Monasterii,  non  ubi  monachus  professionem  edidit, 
sed  alterius  monast.  eiusdem  ordinis,  quod  in  civi- 
tate vel  dioecesi  exstiterit,  secus  enim  cum  superiore 
eius  monasterii,  quod  dioecesi  iudicis  appellationis 
proximius  est,  aut  saltem  cum  persona  ab  ipso  su- 
periore deputanda.  Porro  integrum  non  est  pro- 
fesso a religione  discedere,  nisi  duas  sententias 
conformes  obtinuerit. 

Quamquam  vero  , ut  initio  diximus,  regularis 
audiendus  non  sit,  nisi  intra  quinquennium  de 
nullitate  professionis  conquestus  fuerit,  iustis  ta- 
men de  causis  gravibusque,  tribui  consuevit  benefi- 
cium restitutionis  in  integrum  adversus  lapsum 
quinquennii,  qui  quidem  extraordinarium  reme- 
dium non  a iudicibus  inferioribus,  sed  ab  Aposto- 
lica  S.  petendum  est.  Conceditur  autem , causis 
restitutionis  in  iudicio  deductis  et  expensis,  ser- 
vatis saltem  in  substantialibus  praescriptionibus 

Const.  « SI  DATAM  » et  duplici  sententia,  opus  est 
ut  regularis  beneficio  restitutionis  fruatur.  » 


§ 92. 

De  exemptionibus  Regularium. 

Regulares  nonnullis  privilegiis  cumulati  sunt, 
inter  quae  illud  est  praecipuum,  quod  ab  ordi- 
naria Episcopi  jurisdictione  eximantur.  Exemptio- 
nem tamen  huiusmodi  concilia,  et  praecipue  Tri- 
dentinum,  et  Summi  Pontifices  in  multis  tempe- 
rarunt, quorum  abs  re  non  erit  saltem  potiora  ca- 
pita enumerare.  In  primis  itaque,  quod  ad  vitam 
et  mores  Regularium  pertinet,  Regulares  cuiusli- 
bet ordinis  et  Instituti , qui  extra  claustra  etiam 
cum  Superiorum  venia  vel  obedientia  versantur, 
si  deliquerint , ab  Episcopo  tanquam  Sedis  Apo- 
stolicae  delegato  corrigi  possunt  et  puniri.  Cone. 
Trid.  sess.  XXV,  c.  14  de  Regular.  Regulares  au- 
tem in  claustris  degentes,  si  nolorie  delinquant, 
ut  populo  scandalo  sint,  a suis  Superioribus  , in- 
stante Episcopo  et  infra  tempus  ab  eodem  Episco- 
po constituendum,  revera  puniendi  sunt,  et  Epi- 
scopus de  poena  irrogata  monendus;  sin  minus 
Superiores  a Praelatis  maioribus  officio  privandi 
sunt,  et  ipsi  Episcopo  in  delinquentem  Regula- 
rem animadvertendi  potestas  erit.  Cone.  Trid. 
sess.  XXV,  c.  14  de  Regul.  Cum  autem  Superio- 
res interdum  delinquentem  Monachum  extra  Dioe- 
cesim  impunitum  dimitterent,  Clemens  VIII  in  sua 
Const.  t SUSCEPTI  » omnibus  Ordinum  Praepo- 
sitis sub  poena  privationis  officii  mandavit,  ut  in- 

fra  praestitutum  ab  Episcopo  tempus  reum  , ubi- 
cumque esset,  castigarent. 

Quod  autem  ad  actus  hierarchicos  pertinet, 
Regulares  confessiones  fidelium  in  Ecclesiis  a- 
lienis,  aut  suis  sine  auctoritate  et  approbatione 
Episcopi  audire  non  possunt,  neque  absolvere  a 
casibus  Episcopo  reservatis , quamvis  potestatem 
habeant  absolvendi  a casibus  et  censuris  Pontifici 
reservatis;  neque  Monialium  confessiones  excipe- 
re, quamvis  sint  e Monasterio  Regularibus  subie- 
cto,  neque  approbatus  pro  uno  Monasterio  potest 
eadem  facultate  in  alio  uti.  De  praedicatione  vero 
iam  dictum  superius  est.  Huc  spectat  S.  C.  C.  de- 
cisio in  causa  Angelopolitana  , ubi  ad  dubium  3 : 

« An  Episcopus  possit  cum  censuris  procedere  con- 
tra Regulares  exemptos,  si  inobedientes  fuerint  in 
confessionibus  audiendis  , vel  praedicatione  verbi 
Dei,  et  hoc  an  vigore  Concilii  Tridentini  , vel  per 
quem  Canonem  » ? responsum  fuit : « posse  pro- 
cedere non  quidem  in  vim  Concilii  Tridentini,  sed 
in  vim  Constitutionis  Gregorii  XV  « INSCRUTA- 
BILI. > 

Monasteria  etiam,  quibus  animarum  cura  adne- 
xa est,  in  iis  quae  ad  eam  curam  , et  Sacramen- 
torum administrationem  perlinent,  iurisdictioni  et 
correctioni  Episcopi  subiiciuntur  : qua  super  re 
videnda  est  Constitutio  Benedicti  XIV.  « FIRMAN- 
DIS s ubi  diligentissime  explanat  quid  possit  Epi-  * 
scopus  in  Parochialibus  Regularium,  quid  facere 
nequeat.  Praeterea  Regulares  ab  Episcopo  pendent 
in  Ordinibus  recipiendis,  quod  multis  explicat  idem 
Benedicius  XIV  de  Syn.  Dioeees.  lib.  9,  cap.  47. 
Censuras  et  interdicta  ab  Episcopo  promulgata  , 
tum  dies  festos  in  Ecclesiis  suorum  Ordinum  ser- 

vare  debent,  atque  etiam  ad  publicas  processior 
nes  accedere,  iis  tantum  Monachis  exceptis,  qui  in 
strictiori  clausura  perpetuo  vivunt.  Sanctissimum 
Eucharistiae  Sacramentum  in  suis  Ecclesiis  custo- 
dire possunt ; eis  tamen  non  licet  publice  fidelium 
venerationi  exponere,  nisi  ex  causa  publica  et  ab 
Episcopo  approbata,  ex  S.  C.  C.  17  Augusti  4630, 
et  S.  R.  C.  31  Iulii  1635,  et  12  Iunii  1638  , ex- 
cepta hebdomada  Corporis  Christi  inter  Missarum 
Solemnia  et  ad  Vesperas,  ut  ait  S.  R.  C.  20  Apri- 
lis 1641 : possunt  tamen  privata  de  causa,  dum- 
modo e tabernaculo  non  extrahatur,  et  ita  velo  sit 
tectum,  ut  ipsa  Sacra  Hostia  videri  non  possit,  ex 
S.  C.  EE.,  et  RR.  6 Dec.  1602.  Praeterea  Sacram 
Eucharistiam  die  Paschalis  administrare  nequeunt, 
ne  iis  quidem,  qui  illam  iam  a proprio  Parocho 
acceperint,  nisi  fuerint  de  eorumdem  Regularium 
familia.  Itemque  SS.  Viatici,  et  Extremae  Unctionis 
Sacramenta  iis  tantum  administrare  possunt , qui 
sint  de  Coenobii  familia.  Ii  autem,  ad  praescri- 
ptum Trid.  Cone.  sess.  XXV,  c.  11  de  Regular.  et 
Monial.  et  Constit.  Greg.  XIII  « CIRCUMSPECTA  » 
25  nov.  4580,  de  coenobio  et  familia  dicuntur,  qui 
inter  septa  ac  domos  Regularium  habitant , eis 
actu  inserviunt,  et  ratione  saltem  muneris  sub  eo- 
rum obedientia  vivunt.  Hinc  S.  C.  C.  die  17  Febr. 
1649  ad  dubium:  «An  Regulares  possint  laicis  ra- 
tione hospitii  et  similis  habitantibus  in  eorum 
conventibus,  si  ibidem  infirmentur,  ministrare  Eu- 
charistiae Sacramentum  pro  viatico,  nec  non  Sa- 
cramentum Extremae  Unctionis»  ? respondit  c non 
posse  , sed  tantum  illis  , qui  sunt  continui  com- 
mensales  et  de  familia  conventuum  » ; et  die  21 
Ian.  1713,  ad  dub.  1.  « An  hebdomadarius,  cle- 

ricus,  pistor,  olitor,  et  spenditrix  habitantes  in 
cortile  monasterii...  habeant  requisita  Concilii  in 
casu  > ? Rescripsit:  « Negative.  » Tandem  die  17 
Sept.  1822.  propositis  dubiis,  2°  « An  famuli  et 
famulae  Monialium  saeculares  in  iisdem  mansioni- 
bus ( sitis  in  atriis  Monasteriorum  muro  circum- 
vallatis, et  quae  sunt  contigua  monasteriis,  et  ha- 
bent portam , quae  clauditur  in  casu ) degentes, 
teneantur  recipere  Sacramentum  Eucharistiae  tem- 
pore paschali  a parochis , in  quorum  parochiis 
monasterium  et  mansiones  sitae  sunt  in  casu  ? 3° 
An  ad  dictos  Parochos  spectet  Sacramenta  dictis 
famulis  et  famulabus  ministrare  in  casu  ultimae 
infirmitatis  in  casu?  » reposuit « ad  2“  Affirmative, 
ad  3“  Affirmative.  » Vide  Ben.  XIV.  Inst.  55,  n. 
7.  Quaeritur  etiam,  an  iuvenes  et  convictores  ex 
Regularium  collegiis,  et  puellae  in  exemptis  Mo- 
nialium monasteriis  educationis  causa  degentes , 
habendi  sint,  veluli  spectantes  ad  coenobii  et  mo- 
nasterii familiam  , adeo  ut,  irrequisito  parocho, 
Communionem  paschalem,  Viaticum,  et  Extremam 
Unctionem  a superiori  regulari  recipere  possint? 
Pro  negativa  nonnulli  adducunt  decisionem  S.  C. 
EE.  et  RR.  die  21  lulii  1848,  qua  statutum  est,  ut 
iura  parochi  in  casu  mortis  salva  remaneant.  Ve- 
rum in  casu  agebatur  de  monasterio,  ubi  Parochus 
vi  consuetudinis  boc  ius  exercebat.  Eadem  S.  Con- 
gregatiodie  8 Iun.  1864  dubium  quoad  hanc  quae- 
stionem sibi  proposuit,  sed  rescripsit:  « Dilata  et 
dividantur  dubia  » et  S.  Pontifex  deinde  3 Sept. 
1864  exemptionis  indultum  largitus  est.  Quaestio 
ita  proposita  difficilis  est,  et  eam  nos  aliis  solven- 
dam eo  libentius  relinquimus , quo  certius  nobis 
est,  in  praxi,  ad  omnem  removendam  difficultatem 

Episcopos  ipsos  Regularibus  facultatem  concedere, 
certioratis  ipsis  parochis,  Sacramenta  et  Euchari- 
stiam, adolescentibus  et  puellis  internis  et  exter- 
nis etiam  administrandi.  Denique  novas  reliquias, 
aut  insolitas  imagines  exponere  sine  approbatione 
Episcopi,  nequeunt  neque  nova  miracula  , novas- 
que  indulgentias  promulgare,  sine  ipsius  Episcopi 
recognitione  et  approbatione.  Concil.  Trid.  sess. 
XXV  de  Invocat.  Sanctorum. 

In  reliquis  autem  quae  ad  disciplinam  domesti- 
cam, observantiam  regularum  et  votorum , mo- 
dum vivendi,  officia,  promotiones,  coercitiones  re- 
ligiosorum pertinent,  nequit  Episcopus  sese  im- 
miscere. 

Nostrum  non  est  innumera  liic  recensere  commoda,  quae  ex 
hac  exemptione  in  Ordines  ipsos,  in  Sanctam  Sedem,  et  in  Ec- 
clesiam Catholicam  promanant.  Satis  sit  adnotarc  SS.  Pontifices 
in  eo  semper  totos  fuisse,  ut  eam  sartam  tectam  servarent,  et 
omnibus  mediis  vindicarent,  praesertim  quod , ut  verbis  utar 
Gregorii  XVI  Decr.  25  lan.  1856:  « Ecclesiasticis  sanctioni- 
bus, longaque  saeculorum  plurium  experientia,  et  vel  ipso  hae- 
reticorum et  incredulorum  in  illam  odio  comprobata  est.  > Vide 
de  exemptionis  antiquitate,  utilitate  et  aequitate  , quae  habet 
Bouix  tract.  de  regui.  t.  2,  p.  5,  n.  2,  e.  2,  S-  <2$. 

CAPUT  X. 

DE  ELECTIONIBUS  EPISCOPORUM 


§93. 

De  veteri  eligendi  Pontificis  Summi  disciplina. 

Uactenus  de  singulis  Clericorum  gradibus  eo- 
rumque  iuribus  et  officiis  disseruimus.  Postulat 
nunc  instituti  nostri  ratio,  ut  videamus  quemad- 
modum ad  eos  Ecclesiae  gradus  et  dignitates  per- 
veniatur. lam  vero  primi  gradus  in  hierarchia 
jurisdictionis,  videlicet  Summus  Pontificatus,  Epi- 
scopatus et  Praelaturae  regulares  et  saeculares 
per  electionem  obtinentur;  inferiores  hierarcbiae 
gradus  per  collationem  beneficiorum  tribuuntur; 
potestas  vero  ordinis  per  consecrationem  aut  sa- 
cram ordinationem  confertur.  Primum  itaque  de 
Electionibus,  tum  de  sacris  Ordinationibus  enu- 
cleate videamus,  nam  de  beneficiorum  collationi- 
, bus  proximo  libro  dicendum  est.  Igitur  initium 
ducimus  a veteri  eligendi  Pontificis  disciplina. 

S.  Gregorius  lib.  5,  epist.  20:  « Cunctis,  inquit, 
Evangelium  scientibus  liquet,  quod  voce  domini- 
ca sancto  et  omnium  Apostolorum  Petro  Principi 
totius  Ecclesiae  cura  commissa  est.  Ipsi  quippe 
dicitur:  tetre,  amas  me?  pasce  oves  meas.»  Reli- 
qui vero  Pontifices  S.  Petri  Successores  per  ele- 
ctionem creati  sunt;  sed  varia  fuit  eligendi  Pon- 
tificis ratio  pro  varia  temporum  antiquorum  vi- 

cissitudine.  Tria  itaque  tempora  distinguenda 
sunt: 

1°  A Lino,  qui,  ut  ait  Eusebius  Ilist.  eccl.  1. 
3,  cap.  2 € post  Petri  martyrium  primus  Eccle- 
siae Romanae  Episcopatum  suscepit  ad  Simplicium 
usque,  qui  anno  467  Pontifex  renuntiatus  est. 
Tam  longo  temporis  spatio  Romani  Pontifices, 
praesente  ac  testimonium  dicente  populo,  tum 
Cleri  suffragio,  tum  Episcoporum  iudicio  electi 
fuerunt.  Vacante  autem  sede,  Romanus  Clerus  in 
gravioribus  totius  Ecclesiae  negotiis  consulebatur, 
eiusque  iudicia  remotiores  etiam  Ecclesiae  magni 
faciebant,  quod  praesertim  ex  Cypriano  constat. 

2°  A Simplicio  ad  Zachariam,  hoc  est  ab  anno 
467  ad  annum  741 . Iam  ab  anno  476  Odoacer  He- 
rulorum rex  devicto  Augustulo,  Italia  politus  erat. 
Mortuo  aulein  Simplicio,  sancivit,  ne  novus  Pon- 
tifex, se  inconsulto,  eligeretur.  Quae  res  antea 
inaudita,  ut  aliqua  religionis  specie  contegeretur, 
Basilius  Praefectus,  praetorio  ipsius  Odoacris  Vi- 
carius, dixisse  fertur  : « Admonitione  beatissimi 
viri  Papae  nostri  Simplicii,  quam  ante  oculos  sem- 
per  habere  debemus,  hoc  nobis  meministis  sub 
obtestatione  fuisse  mandatum,  ut  propter  illum 
strepitum,  et  venerabilis  Ecclesiae  detrimentum, 
si  eum  de  hac  luce  transire  contigerit , non  sine 
nostra  consultatione  cuiuslibet  celebretur  electio.» 
Quare  Baronius  ad  annum  483,  § 11  : i Vides, 
inquit,  quibus  artibus  saeculares  potestates  immi- 
scere se  conati  sint  in  electione  Romani  Pontifi- 
cis. Potuit  forte  rogare  eum  Simplicius  Papa,  ut 
ad  comprimendas  turbas , dissidiaque  vitanda 
praesto  esset  futurae  electioni  Successoris  Ponti- 
ficis, non  autem  ut  absque  eius  consultatione  ele- 

clio  haud  fieret.»  Verum  Pontifices  Simplicii  suc- 
cessores Odoacris  legem  contempserunt.  Nam 
Symmachus  P.,  in  Conciliis  Romae  habilis  an. 
500  et  502  tum  eam  legem  abrogavit,  tum  etiam 
statuit,  ut  ilje  Pontifex  haberetur,  qui,  consentien- 
tibus tqtius  ecclesiastici  ordinis  sutlragiis,  creatus 
esset,  aut  si  studia  in  partem  diversam  animos 
inclinarent,  « vinceret  sententia  plurimorum:  » 
quod  decretum  exstat  apud  Gratianum  c.  si  trans- 
itus papae  disl.  79. 

At  vero  Odoacer  regno  ac  vita  a Theodorico 
Gothorum  Rege  privatus  est.  Quo  facto,  Theodori- 
cus non  solum  confirmandi , sed  etiam  eligendi 
Romani  Pontificis  ius  sibi  usurpavit.  Huic  rei  cum 
Clerus  Scnalusquc  Romanus  primum  obstitisset, 
deinde  evitandi  novi  schismatis  gratia  assensus 
est,  eaquc  lege  res  composita  , ul  in  posterum 
more  pristino  Clerus  eligeret  Romanum  Pontifi- 
cem, quem  Rex  assensu  suo  confirmaret.  Victis 
denique  pulsisque  Italia  Gothis,  cum  Justinianus 
Roma  poliretur,  ius  confirmandae  electionis  Ro- 
mani Pontificis  sibi  arrogavit,  quod  ius  Successo- 
res tenuerunt;  quin  imo,  teste  Anaslasio,  in  vita 
Agathonis,  pro  electionis  confirmatione  certam 
pecuniae  summam  exigebant.  At  Constantinus  Po- 
gonalus  Irnp.  pristinam  Kcelesiac  libertatem  re- 
stituit, voluilque,  ut  Pontifex  canonice  electus  sine 
ulla  foedissimi  tributi  solutione,  cl  sine  ullo  Im- 
peratoris aut  Lxarehae  consensu  stalim  ordinare- 
tur. « Verum,  ut  ait  Papobrochius  in  Conatu  chro- 
nologico  historico  pag.  199,  nurn.  3,  huius  pri- 
vilegii usu  frustrata  videtur  fuisse  Romana  Ccele- 
sia,  quamdiu  sub  graceis  Imperatoribus  fuit:  nam 
usque  ad  regnum  Longobardorum  in  Italia  , et 

Initii.  Can.  Vol.  1.  I'.  II.  23 


Digitized  by  Google 


UBER  II. 


386 

Zachariam  Papam  quarto  post  decessoris  obitum 
die  ordinatum,  nemo  fuit,  cuius  ordinationem  non 
praecesserit  sex  hebdomadarum  ut  minimum  in- 
terpontificium,  plerumque  autem  mensium  duo- 
rum et  amplius ; ut  videatur  Justinianus  iunior 
patri  succedens  nullam  habere  voluisse  tqlis  pri- 
vilegii rationem,  sed  inhaesisse  ei,  quod  idem 
Constantinus  paler  suus  sub  Leone  dederat,  ut 
relevaretur  quantitas,  quae  solita  erat  dari  pro 
ordinatione  Pontificia  facienda.»  Eadem  sententia 
est  Cardinalis  Baronii  ad  annum  686,  n.  3.  Sed 
Caietanus  Cenni,  in  notis  chronologicis  ad  Ana- 
stasium in  vita  Canonis,  et  Mansius,  in  notis  ad 
Baronium,  putant  ab  Imperatore  Iustiniano  II  Po- 
gonati  Imperatoris  legem  abrogatam  non  fuisse, 
ideo  quod  eius  abrogationis  nullum  perspicuum  do- 
cumentum, nec  indicium  quidem  ullum  afferatur. 

3°  A Zacharia  ad  Nicolaum  II,  hoc  est  ab  an- 
no 741  ad  annum  1058.  Zacharias  itaque  anno 
741  Pontifex  inauguratus  est.  Qui  putant  liber- 
tatem electionum , quam  Pogonalus  Imperator 
concesserat,  a Iustiniano  II  ademptam  non  fuisse, 
ii  quoque  censent  loanni  V,  quo  anno  685  pri- 
mus post  legem  Pogonati  electus  Pontifex  exstitit, 
omnium  itidem  primo  contigisse,  ut  nec  expecta- 
la,  nec  petila  Imperatoris  confirmatione,  Pontifi- 
catum iniret.  Qui  vero  de  Imperatore  Iustiniano  11 
non  bene  existimant , ii  omnino  contendunt  Za- 
chariam fuisse  primum,  qui  sine  ulla  Imperato- 
rum confirmatione  totius  Ecclesiae  adminislratio- 
nem  suscepit.  Id  vero  apud  omnes  certum  est, 
tum  Zachariam,  tum  reliquos  ex  eo  tempore  Pon- 
tifices sese  ab  iniusta  obtinendae  confirmationis 
servitute  vindicasse. 

Hoc  loco  illud  unum  monemus,  omnem  fidem 
merito  denegari  duobus  canonibus,  qui  sunt  apud 
Gratianum,  nimirum  canoni  iiadrianus  22,  dist. 
63  qui  profertur  his  verbis:  « Hadrianus  autem 
Papa  cum  universa  Synodo  tradiderunt  Carolo 
(Magno)  ius  et  potestatem  eligendi  Pontificem,  et 
ordinandi  Apostolicam  Sedem : » itemque  canoni 
in  svnodo  23  eadem  dist.  63,  in  quo  pseudoponti- 
fex  Leo  VIII  ad  exemplum  B.  Hadriani,  Othoni  I 
Imperatori  potestatem  concessisse  dicitur  Roma- 
num Pontificem  eligendi.  Utrumque  huiusmodi 
canonem  commentitium  esse  demonstrant  Baro- 
nius  ad  annum  774,  § 10,  et  ad  annum  964,  § 22. 
Petrus  de  Marea  lib.  8 de  Concordia  cap.  12,  § 9, 
etSandinius  in  dissertatione  19  « de  falsa  Synodo 
sub  Hadriano  I,  circa  ius  eligendi  Romanum  Pon- 
tificem, et  investituras  concedendi  Episcopis.» 

Quibus  ex  rebus  colligere  licet  primis  hisce 
temporibus  Clerum  et  populum  ad  electionem  Pon- 
tificis convenisse,  sed  ius  eligendi  ad  Clerum  pro- 
prie spectasse.  Quod  vero  ad  confirmationem  im- 
peratorum pertinet,  Ecclesia  nec  dissimulare  po- 
tuit, aut  non  dolere  eiusmodi  servitutem,  a qua 
tandem  aliquando  liberata  est. 

§94. 

De  hodierna  Summi  Pontifieis  eligendi  disciplina. 

Nicolaus  II  in  Romano  conventu  Cardinalibus 
Episcopis  t principaliter,  ut  ait  S.  Petrus  Damiani 
ad  Cadolaurn  Parmensem  Episcopum  lib.  1,  epist. 
20,  potestatem  dedit  Romanum  Pontificem  eligen- 
di, sic  tamen  ul  reliquus  Clerus  et  populus  ad 

consensum  novae  electionis  accederet.  » Decretum 
habes  apud  Baronium  ad  annum  1059,  § 25;  apud 
Labbaeum  tom.  9 conc.;  et  apud  Gratianum  can. 
in  nomine  domini  dist.  23;  Alexander  vero  111  de- 
creto edito  in  Concilio  Lateranensi,  quod  exstat 
cap.  licet  6 de  Elect.  sancivit,*  ut  ille  absque  ulla 
exceptione  ab  universali  Ecclesia  Romanus  Ponti- 
fex habeatur,  qui  a duabus  partibus  (Cardinalium) 
concordantibus  electus  fuerit  et  receptus.  Itaque 
ab  Alexandro  III,  ut  annotavit  Panvinius  ad  Pla- 
tinam  pag.  157,  « Clero  omnino  et  populo  a Pon- 
tificis electione  exclusis,  en  ad  Cardinales  solos 
primum  redacta  est,  ad  evitanda  in  posterum  schi- 
smata. t Quo  in  decreto  sancitum  est  « ut  ille 
absque  ulla  exceptione  ab  universali  Ecclesia  R.  P. 
haberetur,  qui  a duabus  partibus  concordantibus 
delectus  fuerit  et  receptus.  » 

At  eo  tempore,  ut  idem  Panvinius  notat  p.  779, 
tnequaquam  Cardinales  in  conclavi  recludebantur, 
sed  summo  mane  singulis  diebus,  si  Romae  erant, 
Laterani  vel  in  basilica  S.  Petii,  aut  alibi , prout 
occasio  sese  offerebat,  sive  autem  extra  urbem  in 
Ecclesia  calhedrali  illius  civitatis,  in  qua  tunc  com- 
morabantur, una  conveniebant,  perinde  ac  ii  no- 
stro tempore  faciunt , cum  Congregationem  sint 
habituri  de  Romani  Pontificis  electione  tractan- 
tes. 

At  Grcgorius  X in  Conc.  Lugdnn.  II  celeri  Pon- 
tificum electioni  consulturus  statuit,  ut  in  quacum- 
que Urbe  contigerit  Pontificem  mori,  in  ea  eriga- 
tur conclave,  et  decimo  ab  obitu  die  ingrediantur 
Cardinales,  incipianlquc  novi  Pontificis  electioni 
operam  dare,  nemine  oxpectalo,  neque  absentium 
suffragio  exquisito.  Qui  superveniant,  re  nondum 

perfecta,  admittantur.  Nullus  ad  eos  pateat  aditus, 
nullum  eis  liceat  nuntium  audire,  nullam  episto- 
lam accipere,  aut  dare,  neminem  alloqui  sub  poe- 
na anathematis.  Exstat  huiusmodi  decretum,  cap. 
Ubi  periculum  de  elect.  in  6.  Verum  hac  leges, 
procedente  tempore,  explicatae  sunt.  Nam  1°  ele- 
ctio nulla  est,  nisi  clauso  conclavi  peragatur,  et  id- 
circo, antequam  inchoetur  electio,  conclave  diligen- 
ter claudendum  est,  idque  publicis  tabulis  con- 
scribendum: quo  facto,  licet  exinde  apertum  inve- 
niatur, semper  clausum  fuisse  censendum  est , ut 
electio  valida  habeatur.  2°  nullus  ex  Cardinalibus 
etiam  excomrnunicalus,  suspensus,  aut  interdictus 
ab  electione  Pontificis  repelli  potest,  quod  a Cle- 
mente  V in  Concilio  Viennensi  statutum  est,  ut 
omnis  occasio  turbarum  adimeretur.  Sed  Cardi- 
nales in  ordine  diaconatus  non  constituti  a facien- 
da electione  excluduntur,  nisi  Pontificis  privilegio 
donati  sint.  Solis  autem  praesentibus  ius  est  fe- 
rendi suffragia,  et  absentes  nequeunt  procurato- 
rem constituere.  3°  Electio  triplici  pacto  institui 
potest,  aut  per  inspirationem,  quae  fieri  dicitur, 
dum  Cardinales  omnes  concordi  subiloque  con- 
sensu, quasi  divino  spiritu  afilali,  aliquem  uno 
ore  Pontificem  proclamant,  nullo  praecedente  tra- 
ctatu, unde  aliqua  fraus  vel  suggestio  praesumi 
possit;  aut  per  scrutinium,  qui  modus  eligendi 
ordinarius  est,  quando  Cardinales  tres  scrutatores 
ex  proprio  collegio  capiunt,  qui  singillatim  colli- 
gant suffragia  singulorum  secreta  et  scripta,  o- 
mnique  conditione  et  ambiguitate  vacantia,  quae 
publicantur,  ut  eius  electio  valeat,  in  quem  duae 
ex  tribus  partibus  consenserint,  et,  si  publicato 
scrutinio,  nemo  illum  suffragiorum  numerum  ob- 

tinuerit,  Cardinales  novo  suffragio  numerum  suf- 
fragiorum, quae  desint,  complere  possunt,  sicque 
electio  per  scrutinium  et  per  accessum  peracta  di- 
citur; aut  denique  per  compromissum,  dum  Car- 
dinales ad  unum  omnes  nonnullis  e suo  gremio  ius 
et  arbitrium  tribuumPontilicem  nomine  et  vice  om- 
nium eligendi.  4°  Scrutinium  bis  quovis  die  per- 
agendum est,  ad  quod  singuli  Cardinales  infirmi- 
tate non  impediti  convenire  tenentur;  ad  infirmos 
autem  mittuntur  scrutatores,  qui  infirmarii  voca- 
ri solent,  ut  ipsorum  vola  colligant.  5°  Cardinali- 
bus abstinendum  omnino  est  ab  omnibus  pactio- 
nibus, conventionibus,  et  promissionibus  de  dan- 
do, vel  non  dando  suffragio  , tractatus  tamen  et 
generales  exhortationes  ad  digni  pastoris  electio- 
nem non  prohibentur.  6’  Denique  electio  simo- 
niaca  non  subsistit  omnino,  neque  unquam  con- 
sistere et  convalescere  potest,  sive  simoniace  ele- 
ctus pontificali  thiara  coronatus,  sive  iuramentum 
fidelitatis  et  obedientiae  eidem  praestitum  sit. 
Cardinales  autem,  qui  per  simoniam  elegerunt, 
dignitate,  beneficiis  et  privilegiis  omnibus  pri- 
vantur, et  potestas  eligendi  Pontificis  ad  Cardina- 
les transit,  qui  participes  in  illo  crimine  non  ex- 
titerint. 

Caetera  quae  ad  Pontificis  electionem  pertinent 
a Gregorio  XV  accurate  descripta  sunt  in  constit. 
Decet  Rom.  Pont,  et  in  altera  Caeteri,  atque  in 
libello,  cui  titulus  c Caeremoniale  electionis  R. 
Pontificis.  » 

§ 95. 

De  Persona  eligenda. 

Singuli  Cardinales  suam  schedulam  sive  suffra- 
gium laturi  iurant  hisce  verbis:  « Testor  Christum 
Dominum  , qui  me  iudicaturus  est , me  eligere 
quem  secundum  Deum  iudico  eligi  debere,  et  quod 
idem  in  accessu  praestabo.  uTanti  quidem  momenti 
est  S. Pontificis  electio,  ut  ab  ea  potissimum  totius 
Ecclesiae  salus  et  incolumitas  pendeat:  salus  e- 
nim  non  unius  membri,  sed  totius  corporis  agitur, 
cum  de  capite  consulitur,  » quemadmodum  sa- 
pienter praefatus  est  Gregorius  XV  in  praeconio 
suae  const.  Aeterni.  Quis  itaque  non  videat,  quae 
cardinalibus  imposita  sit  obligatio  eligendi  eum, 
quem  iudicant  tantae  dignitati  parem? 

Verumtamen  quod  ad  validitatem  electionis  at- 
tinet, ut  omnis  discordiarum  et  schismatum  occa- 
sio removeatur,  quivis  sine  ulla  exceptione  ordi- 
nis, aetatis,  aut  nationis,  nisi  ius  ipsum  naturale, 
aut  divinum  inhabilem  faciat,  in  Pontificem  eligi 
potest,  quod  perspicue  docemur  in  cap.  Licet  de 
elect.,  ubi  statuitur,  « ut  sine  ulla  exceptione  ab  u- 
niversali  Ecclesia  R.  Pontifex  habeatur,  qui  a duo- 
bus partibus  concordantibus  electus  fuerit  et  re- 
ceptus. n Itaque  Canones  3 et  4 apud  Gratianum 
dist.  79,  unde  colligi  videtur  solis  presbyteris  et 
diaconis  Cardinalibus  (hoc  est  presbyteris  et  dia- 
conis R.  Ecclesiae  addictis,  seu  incardinatis ) 
summum  Pontificatum  reservatum  esse,  non  in- 
dubiae auctoritatis  sunt,  aut  certe  contraria  con- 
suetudine abrogati,  cum  saepius  Pontifices  electi 

sint,  quamvis  Cardinales  non  essent.  Praeterea 
eorumdem  canonum  disciplina  temperata  est  per 
can.  1,  quem  ex  decreto  Nicolai  II  in  Cone.  La- 
teran.  Gratianus  recitat  dist.  23  hisce  verbis  : 
« Eligatur  autem  de  ipsius  Ecclesiae  romanae  gre- 
mio, si  reperiatur  idoneus,  vel,  si  de  ipsa  non  in- 
veniatur, ex  alia  assumatur.»  Quin  imo  Canonislae 
omnes  consentiunt  laicum  quoque  in  Pontificem 
eligi  posse,  quod  exemplo  Ioannis  XJX  comproba- 
tur. Communis  etiam  sententia  est  nullam  certam 
aetatem  requiri,  dummodo  vir  eligatur,  qui  vi  iu- 
dicii  polleat.  Nam  loannes  XII  cum  nondum  ple- 
nam pubertatem  explesset,  utBaronius  ait,  ct  Be- 
nedictus IX  vix  an.  20  natus  ad  Pontificatum  per- 
venerunt. De  quibus  tamen  Pontificibus,  si  liceat, 
et  expediat  dicere  quod  sentimus,  Ecclesia  oppres- 
sa et  afflicta  eosdem  excepit  tamquam  legitimos 
Pontifices,  schismatis  vitandi  causa,  Deus  autem 
Pontifices  adeo  exiguae  aetatis  et  quosdam  eliau» 
moribus  haud  integris  passus  est , ne  forte  puta- 
remus prudentia,  consilio  et  virtute  Pontificum 
Sedem  Romanam  stetisse,  sed  eam  stare  et  man- 
suram, quod  singulari  ipsius  Dei  providentia  ita 
regitur,  ut  adversus  eam  portae  inferorum  prae- 
valeVe  non  possint. 

Ut  autem  revertamur,  unde  digressi  sumus,  Pon- 
tificis electio  confirmatione  non  eget,  cum  Ponti- 
fex ab  ipso  Christo  potestatem  omnem  accipiat. 
Cardinales  enim  eligunt,  sed  electo  primatum  non 
conferunt.  Pontifex  quidem  electus  coronatur,  ac 
primo  etiam,  si  episcopali  charactere  aut  aliis  or- 
dinibus non  fuerit  insignitus  ordinatur  et  conse- 
cratur. Verum  consecratio  non  ea  quae  sunt  juris- 
dictionis, sed  ordinis  tantum  potestatem  confert. 

Coronatio  autem  est  actus  caeremonialis  ad  quam- 
dam solemnilatem  usurpatus,  qui  suis  tamen  si- 
gnificationibus non  vacat.  Vide  Barbosa  Iur.  eccl. 
c.  14,  p.  114-115. 

Praeterea,  in  potestate  et  arbitrio  Pontificis  est 
non  solum  dignitatem  sibi  delatam  non  acce- 
ptare, verum  etiam  Pontificatum  ipsum  depone- 
re, quod  Cocleslinus  V egit,  qui  tamen,  si  dictis 
Christiani  Imp.  in  secunda  diss.  prooemiali  de 
Crim.  Simoniae  c.  2 part.  4 fidem  tribuas,  non 
primus  Pontificum  exstitit,  qui  tantum  virtutis  e- 
xemplum  reliquerit.  Certum  est,  dum  Coelestinus 
coepit  de  Pontificatu  deponendo  cogitare , tunc 
primum  in  disquisitionem  venisse,  num  pontifica- 
tu se  abdicare  potuisset.  Qua  super  re  delibera- 
tione habita  cum  suis  fratribus  Ecclesiae  Romanae 
Cardinalibus,  omnium  concordi  consilio  et  assensu 
Coelestinus  ipse,  auctoritate  aposlolica,  statuit,  et 
decrevit  R.  P.  posse  libere  resignare.  Quod  qui- 
dem decretum  ad  perpetuam  rei  memoriam  Boni- 
facius  Vlll  retulit  in  6 decret.  cap.  Quoniam  de 
renunt.  Neque  opus  est  ulla  Cardinalium  vel  Ec- 
clesiae acceptatione,  aut  consensu;  namque,  ut  no- 
tat glossa  in  idem  cap.  ad  verb.  Videbantur:  « In- 
feriores praelati  a suis  praelatis  confirmantur  et 
instituuntur,  unde  non  est  mirum,  si  sine  ipsorum 
licentia  renuntiare  non  possunt:  sed  Papa  a ne- 
mine confirmatur,  unde  sicut  sine  superiore  in- 
stituitur, ita  sine  superiore  renuntiat.  » 

Verum,  vacante  Aposlolica  Sede,  Austriae  et  Gal- 
barum Imperatores,  nec  non  Lusitaniae  ac  Hispa- 
niarum  Reges,  aliquotabhinc  sacculis,  consueverunt 
Cardinalibus  ad  faciendam  novi  Pontificiselectionem 
in  conclavi  congregatis,  eorum  singulis  per  unum 

ex  iisdem  Cardinalibus  lanquam  suum  Legatum  de- 
nuntiare, quemdam  Cardinalem,  quem  nominat,  si 
Pontifex  eligatur,  sibi  minime  acceptum  fore;  quae 
denuntiatio  vulgo  dicitur  exclusiva,  eiusque  exem- 
pla nostra  etiam  aetate  non  defuerunt.  Id  nonnulli 
Auctores  originem  habuisse  putant  ex  Decreto  Ni- 
colai II,  quod  refertur  a Gratiano  can.  1,  distinet. 
23:  sed  plerisque  et  gravioribus  Doctoribus,  qui 
citatum  Canonem  a Schismaticis  depravatum  fuisse 
non  dubitant,  ea  sententia  minime  probatur  ; ve- 
rosimile  autem  videtur  Ecclesiam  huiusmodi  Prin- 
cipibus providentissime.morem  gessisse  , ne  inter 
eos  et  Apostolicam  Sedem  dissidia  et  scandala  ori- 
rentur. 

Si  quis  rem  penitus  cognitam  habere  cupiat, 
videat  Dissertationem  Historicam  criticam  Ioann. 
Georgii  Estor  , quae  inscribitur  : « Commentatio 
de  iure  exclusivo,  ut  appellant,  quo  Caesar  Augu- 
stus uti  potest,  quum  Patres  Purpurati  in  creando 
Pontifice  sunt  occupati ; » Cennium  in  Bullario 
Basilicae  Vaticanae  tom.  3;  P.  Iosephum  Tamagna 
in  op.:  « Origine  e prerogativa  dei  Cardinali  » l. 
4,  cap.  7;  et  P.  Novaes  : « Elementi  della  Storia 
dei  Sommi  Ponlefici  » tom.  13,  part.  9. 

Pirrhing  , ad  titulum  de  electione  sectione  9 
eam  quaestionem  pertractat,  an  nimirum  Romanus 
Pontifex  possit  sibi  Successorem  eligere.  Aliqui 
putant  id  fieri  posse  , et  revera  factum  esse,  tum 
a S.  Petro,  qui  sibi  Successorem  destinavit,  tum  ab 
aliis  Pontificibus,  quum  praesertim  latere  propter 
persecutiones  cogebantur.  Afferunt  etiam  exempla 
aliquorum  Episcopor.um,  qui  primis  Ecclesiae  sae- 
culis, ut  ait  Baronius  ad  annum  426,  § 13  « quos 
sanctissimos  scirent,  eos  ad  episcopale  munus  de- 

ligebant.  > Card.  Petra  Comment.  ad  Const.  Ap. 
t.  4,  p.  119  auctores  profert,  qui  putant  id  facere 
posse  Pontificem,  si  Ecclesiae  necessitas,  aut  evi- 
dens utilitas  postulat. 

Quod  ad  Episcopos  attinet , certum  est , primis 
Ecclesiae  saeculis  in  more  positum  fuisse  , ut  E- 
piscopi  sibi  successorem  designarent.  Sed  Summus 
Pontifex  Hilarus,  Consilio  duodequinquaginta  Epi- 
scoporum Romae  celebrato  , quinque  canones  ad 
constituendam  Ecclesiae  disciplinam  edidit,  atque 
horum  postremo  cavit , « ne  quis  Episcopus  sibi 
eligeret  successorem.  » Quod  vero  ad  Pontifices 
pertinet  , si  annales  et  antiquae  Ecclesiae  monu- 
menta perscrutemur,  nullum  profecto  certum,  ex- 
ploratumque  exemplum  inveniemus  ullius  Pontifi- 
cis , qui  sibi  Successorem  elegerit.  Contra  vero 
compertum  habemus,  Bonifacium  II , ut  licentiae 
Regum  Gothorum  in  designandis  Pontificibus  oc- 
curreret, habito  Romae  Concilio,  elegisse  Vigilium 
Diaconum,  qui  sibi  succederet,  Clero  tum  consen- 
tiente , tum  consensum  suum  iureiurando  et  chi- 
rographis confirmante.  Cui,us  rei,  utpote  sacris  le- 
gibus , et  libertati  electionum  contrariae  , adeo 
Clericos  et  Bonifacium  ipsum  poenituit,  ut  Ponti- 
fex, alio  congregato  Concilio,  decretum  abrogaret, 
ignique  traderet.  Itaque  si  veteribus  exemplis  stan- 
dum est,  haec  potiusobstanthuiusmodi  electionibus 
quam  faveant. 

In  hodierna  vero  disciplina  videntur  canones 
cum  facto  Bonifacii  11  consentire  , quos  Pirrhing 
magno  numero  congerit , et  rationibus  ouctorita-* 
teque  illustrat.  Ad  canones  accessit  decretura  Pii 
IV  , quo  sancitum  est,  Pontificem,  Cardinalibus 
quoque  consentientibus  , non  posse  Successorem 

sibi  eligere.  Raynaldus  ad  ann.  1561,  § 9:  « Or- 
casionem,  inquit,  huius  sanctionis  restituendae  po- 
tius quam  instituendae,  cum  iam  olim  in  Concilio 
Romano  sub  Bonifacio  II  emanaverit , videtur  ex 
parte  innuere  Victorellus  in  additionibus  ad  vitam 
Pii  IV,  quam  Diana  pari.  10,  tract.  5,  De  pote- 
state Pontificis  eligendi  sibi  successorem  retulit, 
quem  lector  sciendi  cupidus  consulere  potest,  in- 
venietque  agitatam  inter  Canonislas  quaestionem , 
sit  ne  hoc  iure,  ut  vocant , divino , an  canonico  , 
vel  naturali  interdictum  : quam  etiam  controver- 
siam doctissime  more  suo  expendit  Prosper  Fa- 
gnanus  in  2 part.  primi  Decreta!,  cap.  accepimus 
de  pactis  num.  16.  » 


§ 96. 

De  electione  Episcoporum. 

Apostolis  vita  functis , Episcoporum  electio  fuit 
penes  Episcopos  Provinciae  cum  Clero  ac  populo 
congregato.  Hinc  S.  Alhanasius  ep.  ad  Episc.or- 
thod.  n.  2,  op.  t.  1 demonstrat,  Gregorium  in 
Sedem  Alexandrinam  invasisse  ideo  praesertim  , 
quod  eius  electio  facta  non  fuerit  « secundum 
verba  Pauli,  congregatis  populis  , et  spiritu  ordi- 
nantium cum  virtute  D.  N.  lesu  Christi.  » Et  Apo- 
stoli, ut  legimus  Act.  vi  Diaconos  a multitudine 
designatos  ordinarunt. 

Ex  hac  eligendi  forma,  cuius  nonnulla  exempla 
%n  Sacra  Scriptura  habentur,  Dodores  aliqui  sibi 
visi  sunt  rectissime  posse  concludere  .1®  in  ele- 
ctionibus Episcoporum  suas  paries  tribuendas  esse 
ebristianae  plebi,  idque  iure  divino  saltem  morali, 

si  non  constitutivo;  2°  iniuriam  proinde  populo  fa- 
ctam esse,  dum  eo  iure  , vel  eius  iuris  usu  priva- 
tus est,  nova  eligendorum  Episcoporum  disciplina 
invecta;  3°  denique  eos,  qui  in  civitate  imperant, 
quique  populi  iura  complectuntur  universa,  posse 
sibi  eas  paries  , quas  in  buiusmodi  electionibus 
populus  obtinuit,  vindicare. 

Verum  ubinam  exstat  ius  illud  divinum  , quo 
tota  conclusio  nititur  ? Nusquam  quidem  certe. 
Neque  enim  in  Sacra  Scriptura  , neque  in  Tradi- 
tione quidquam  est,  quo  ius  illud  divinum  proba- 
ri possit.  Sunt  quidem  in  sacris  litleri^  aliqua  e- 
ius  rei  exempla  , sed  nullum  praeceptum  , nulla 
lex,  praescriptum  nullum,  unde  eius  iuris  compro- 
bandi argumentum  vel  probabile  «luci  queat. 

Praeterea  si  ius  illud  divinum  exstitisset,  initio 
saltem  Ecclesiae  , ab  Apostolis  Virisque  Aposloli- 
cis  semper,  et  ubique  servatum  esset.  At  nusquam 
legimus  Petrum  et  Paulum,  et  reliquos  Apostolos 
in  constituendis  Episcopis  populum  adhibuisse. 
Quin  imo  ex  Aci.  Apost.  XIV,  22;  et  Ep.  ad  Til.  I. 
5,  nec  non  ex  iis,  quae  habent  S.  Grcg.  M.  I.  5, 
Ep.  6,  37,  ex  S.  llieron.  in  cap.  1 ct  3 Epist. 
ad  Titum  nobis  notum  est  ac  exploratum  , Epi- 
scopos , in  ipsis  Ecclesiae  primordiis  ab  ipsis 
Apostolis,  vel  eorum  mandato,  fuisse  constitutos. 
In  Ecclesia  Alexandrina,  a Marco  usque  ad  Hera- 
clam  et  Dionysium  Episcopos,  sacrae  electiones  a 
Clero  factae  sunt , sine  ullo  suffragio  cl  consortio 
plebis;  quod  scripsit  S.  Hieronymus  ep.  146  ad 
Evagrium;  « Nam  cl  Alexandriao,  inquit,  a Marco 
Evangclisla  usque  ad  Ileraclam  et  Dionysium  E- 
piseopos,  Presbyteri  semper  unum  a se  electum  in 
excelsiori  gradu  collocatum  Episcopum  nornina- 

bant.»  Sic  etiam  ex  Historia  Ecclesiastica  liquet  in 
aliquibus  Ecclesiis  interdum  Christianam  plebemad 
sacras  electiones  receptam,  interdum  quoque  reie- 
ctam  fuisse.  Coni.  Cone.  Laod.  c.  XU  et  XIII;  An- 
tioch.  I.  c.  XVI,  et  Cone.  Nic.  I.  c.  4.  Igitur  mu- 
nus ferendi  sufTragii  vel  testimonii,  quod  aliquan- 
do totius  populi  proprium  fuit  , divino  iure  ad 
eumdem  populum  non  pertinebat ; idque  duabus 
distinctis  propositionibus  egregie  demonstrat  Na- 
talis Alexander  Ilist.  eccl.  sec.  I.  dissert.  8.  Sola 
proinde  concessione  et  indulgentia  Ecclesiae,  suf- 
fragium et  testimonium  populi  adhibitum  est,  tum 
ut  optimi  quique  et  vulgo  probati  Antistites  eli- 
gerentur , quo  spectat  illud  Cypriani  episl.  63: 
« Episcopus  deligatur,  plebe  praesente,  quae  sin- 
gulorum vitia  plenissime  novit,  et  uniuscuiusque 
actum  de  eius  conversatione  perspexit;  et  illud 
Goffridi  Ab.  Vindocinensis  op.  2 ; « Populus  con- 
currebat ad  electiones  postulatione  , et  bonae  vi- 
tae testimoniis  : neque  enim  in  re  ecclesiastico 
dare  poterat  ius  electo.  » Non  immorabor  in  re- 
futanda neoterici  cuiusdam  auctoris  opinione,  qui 
nova  distinctione  inter  ius  divinum  constitutivum 
et  ius  divinum  morale , invecta,  in  eo  totus  est,  ut 
ius  populi  Episcopum  suum  eligendi  a morali  hoc 
iure  dimanare  contendat:  nam  ius  hoc  morale  aut 
naturale  est,  et  iam  admittitur  saltem  implicite  er- 
ror pluries  damnatus,  qui  Summam  Ecclesiae  po- 
testatem in  ipsa  plebe  iure  naturae  constituit,  aut 
est  ius  improprie  dictum,  idest  quaedam  congruen- 
tia, et  tunc  non  est  amplius  sermo  de  iure,  adeo- 
que  eo  res  reducitur  ut  desiderium  aliquod  expri- 
matur illudque  repetatur  antiquum  adagium,  hoc 
est  non  detur  invito  populo  daretur  Episcopus. 

t Nulla  ratio  sinit , ut  inter  Episcopos  habean- 
tur , qui  nec  a Clericis  sunt  electi , nec  a plebi- 
bus sunt  expetiti,  » ut  ait  S.  Leo  Magnus  epist. 
167  ad  Rusticum  cap.  4. 

At  vero  sive  ex  can.  2 Concilii  Nicaeni  II , et 
can.  22 , Concilii  Constantinopolitani  IV  , quibus 
laici  homines  ab  electionibus  excludebantur , sive 
ex  can.  33,  dist.  63,  quo  sancitum  est,  ut  a Ca- 
nonicis sine  populi  testimonio , ac  suffragio  Epi- 
scopi eligerentur  , sive  denique  ex  consuetudine 
(unicuique  enim  harum  trium  sententiarum  sui 
patroni  exstiterunt),  factum  est,  ut  populus  ab  E- 
piscoporum  electionibus  prorsus  amoveretur  , ci- 
tius quidem  in  Graeca,  quam  in  Latina  Ecclesia  ; 
et  apud  Graecos  ius  omne  eligendi  sine  ullo  populi 
testimonio,  aut  suffragio  in  Episcopis  permansit : 
apud  Latinos  vero  ad  Canonicos  vacantis  Ecclesiae 
Cathedralis  delatum  est.  Reapse  etsi  iure  divino 
ex  Christi  institutione  fixum  et  immutabile  sit , 
neminem  fore  legitimum  Ecclesiae  Ministrum  , 
« qui  nec  ecclesiastica  et  canonica  potestate  rite 
ordinatus  , nec  missus  fuerit , quae  est  definitio 
Concilii  Trident,  sess.  23,  can.  7,  quod  tamen  ad 
formam  electionum  attinet,  Christus  eam  rem  ar- 
bitrio Ecclesiae  reliquit;  quod"  ex  varia  Episcopo- 
rum eligendorum  ratione  manifestum  est. 

In  hac  varia  eligendi  forma  iuxta  veterem  at- 
que hodiernam  disciplinam  pauca  dicenda  sunt, 
lluiusmodi  argumentum  latius  pertractat  Tliomas- 
sinus  p.  2,  lib.  2 a cap.  1 usque  ad  caput  41. 
Pauca  quaedam  tum  ex  eo,  tum  ex  aliis  delibabi- 
mus. 

Per  universas  fere  provincias  ante  Constantini 
Magni  aetatem,  et  aliquot  post  Constantinum  sae- 

cala  haec  fuit  electionis  ratio,  ut  Episcopus  eli- 
geretur a vicinis  eiusdem  Provinciae  episcopis , 
Clero  item  ipso  , cui  erat  praeficiendus  , et  Chri- 
stiana plebe  suffragantibus  ita  ut  tria  illa  ad  ele- 
ctionem concurrerent,  auctoritas  Episcoporum,  vota 
cleri  , et  testimonia  plebis.  Suae  igitur  fuerunt 
plebi  partes  in  electione  Episcoporum  , ita  tamen 
ut  optimatum  et  magistratuum  ratio  potior  habe- 
retur. At  minus  in  Oriente  , quam  in  Occidente 
videtur  licuisse  plebi  in  Episcopis  eligendis,  ideo 
hic  diutius,  quam  illic  differebatur  et  difficilior 
fiebat  electio.  Porro  multiplex  ratio  fuit  ad- 
mittendi plebem  in  sacris  electionibus,  ut  « plebe 
praesente  vel  delegantur  malorum  crimina  , vel 
bonorum  merita  eligantur,  i ut  ait  S.  LeoM.  ep. 
ad  Episc.  Viennenses  , quae  est  decima  in  edit. 
Quesnelliana,  seu  « ut  nullis  invitis  detur  Episco- 
pus » ut  ait  Coelestinus  1 ep.  2 , c.  5 , can.  13 , 
dist.  64. 

Quae  de  plebe  dicta  sunt,  de  ea  fere  sola  intel- 
ligenda  sunt,  quae  civitatis  Episcopalis  foret:  non 
enim  quae  in  rusticanis  degebat  parochiis  consuli 
consuevit;  quandoque  etiam  vilis  plebecula  ad  ar- 
cendas turbas  fuit  exclusa  , ut  ex  nov.*  Iusliniani 
123,  c.  1.  Poliores  tamen  erant  in  Episcopi  ele- 
ctione partes  Cleri,  quam  plebis.  Praecipua  vero 
et  summa  in  eo  negotio  auctoritas  erat  pones  E- 
piscopos.  Cleri  enim  cl  populi  testimonia  ac  desi- 
deria aequiparabanlur  ob  causas  superius  ex- 
positos; at  ad  Episcopos  lanqunm  iudices  proprie 
perlinebat  electio.  Itaque  si  Clerus  et  populus  a- 
jiquem  minus  idoneum  designassent,  cumdem  rcii- 
cerc  integrum  Episcopis  orat,  quos  docere  popu- 
lum , nou  sequi  oportere  tradidit  Coelestinus  I, 

can.  2 , dist.  62  ; idcirco  Nicaeni  Patres  can.  4 , 
quem  refert  Gratianus  can.  1 , dist.  64  maxime 
optabant , ut  huiusmodi  electionibus*  omnes  Pro- 
vinciae Episcopi  adessent,  aut  tres  saltem,  si  aut 
urgens  necessitas,  aut  itineris  longitudo  obstaret 
quominus  singuli  interessent.  Verum  inter  Epi- 
scopos praecipua  fuit  auctoritas  Metropolitae  , ita 
ut  citra  eius  praesentiam  vel  assensum  , electio 
fieri  nequiret;  imo  ab  errantibus  Episcoporum  iu- 
diciis,  aut  inter  se  dissidentibus,  Metropolitae  sen- 
tentia quaestionem  dissolvebat. 

Idcirco  quo  omnia  rite  procederent,  cum  pri- 
mum Metropolitano  de  alicuius  provinciae  suae 
Episcopi  morte  renuntiaretur , mitti  ab  eo  mos 
fuit  ad  vacantem  Ecclesiam  Episcopum  visitato- 
rem, qui  populum,  quid  esset  de  Episcoporum  e- 
lectione  in  sacris  canonibus  constitutum  edoceret, 
eius  vota  exploraret  et,  si  in  contraria  studia  scin- 
deretur , motus  animorum  componeret ; ita  Cle- 
rici ac  Laici  cum  visitatore  in  certam  personam 
conveniebant.  Re  deinde  ad  Metropolitan!  perlata, 
hic,  advocatis  provinciae  Episcopis  , si  nihil  con- 
tra canones  peccatum  esset,  electionem  ratam  ha- 
bebat. Vide  Van-Espen  p.  1 , t.  13,  c.  1,  n.  11. 

At  vero  cum  aliqua  votorum  plebis  in  Episcopis 
eligendis  haberetur  ratio  , maior  vero  optimatum 
et  magistratuum,  fieri  nullatenus  potuit  quin  ali- 
quid ea  in  re  summis  etiam  Principibus  tribuere- 
tur. Ante  Constantinum  M.,  uti  Religionis  nostrae 
negotia  propter  ethnicorum  principum  melum  in 
abdito  plerumque  expedire  necesse  erat,  ita  ipsis 
inconsultis,  electiones  ab  Episcopis  , assentiente 
Clero  et  Plebe,  eo,  qui  expositus  est  , modo  per- 
agebantur. At  postquam  fidem  catholicam  Reges  et 

Principes  sunt  amplexi  et  ipsi  sacris  electionibus 
ceperunt  se  immiscere;  etlicet  initio  salvas  Episco- 
pis, Clero  et  Plebi  suas  partes  reliquerint,  tamen, 
successu  temporis  eorum  Principum  auctoritas  in 
Episcoporum  electionibus  ad  eam  evasit  abusio- 
nem, ut  nullo  Cleri,  Episcoporum,  aut  Metropoli- 
tae iudicio  Episcopi  constituerentur,  et  quod  nefas 
est,  pro  legitimis  electionibus  simonia  inducta  est; 
nam  passim  Episcopatus  et  Abatiaeauro  emeban- 
tur. Ea  de  causa,  50  ferme  annos  inter  Ecclesiam 
et  Imperium,  magnis  motibus,  pugnatum  est,  do- 
nec in  Syn.  Lateranensi  I sub  Callixto  II  res  com- 
positae sunt,  paetis  in  conventu  Wormatiensi  an. 
superiori  initis  inter  Pontificem  et  Imperatorem 
omnino  confirmatis.  Itaque  restitutae  sunt  canoni- 
cae electiones  et  abolita  simonia  est.  Verum  ius 
electionis  ad  solos  viduatae  Ecclesiae  canonicos 
in  Ecclesia  latina  saec.  XII  transferri  coepit.  Cum 
enim  Episcopi  comprovinciales  ex  propria  negli- 
gentia  iure  suo  paullatim  excidissent  , et  aliunde 
turba  populi  et  Clerus,  qui  admodum  excreverat, 
dissensionibus  suis  impedimentum  electioni  sae- 
pissime obiicerent , consultius  visum  fuit  ad  sele- 
cliores  Cleri,  nempe  ad  Collegium  Canonicorum 
cathedralis  Ecclesiae  unum  corpus  cum  ipso  con- 
stituentium totum  ius  electionis  devolvi;  quod 
circa  initium  saec.  XIII  fuisse  plene  stabilitum,  ex 
responso  Innocentii  III  in  cap.  14  de  post,  praeb. 
arguit  Van-Espen  I.  E.  U.  p.  1 , t.  13,  c.  2,  n. 
3;  illudque  usque  ad  tempora  Bonifacii  VIII  et  Cle- 
mentis V perstitisse  ex  titulis  de  electione  qui  pro- 
stant tum  in  6 , tum  in  Clementinis  satis  super 
qua  compertum  es». 

Clemens  V.  Ecclesias  Calhedrales,  quae  tempore 


Digitized  by  Google 


CAPUT  X. 


403 


sui  Pontificatus  apud  Sedem  Apostolicam  vacarent, 
sibi  reservavit,  mox  Ioannes  XXII,  Benedictus  XII  et 
Paulus  II  alias  novas  reservaliones  induxerunt,  de- 
inceps vero  Pontifices  alii,  editis  Cancellariae  regu- 
lis , Ecclesias  omnes  Cathedrales  sibi  reservarunt, 
ut  eisdem  optimos  Episcopos  praeficerent.  Verum 
cum  eam  rem  Capitula  et  Reges  ipsi  aegre  ferrent, 
bono  pacis  facium  est,  ut  Apostolicis  Induitis,  aut 
pactis  conventis,  catholicis  regibus,  ac  guberniis 
privilegium  nominandi  Episcopos  pro  omnibus,  aut 
aliquibus  Ecclesiis  tribueretur,  et  quibusdam  Ca- 
pitulis electiones  Episcoporum  plena  libertate  re- 
stituerentur, vel  ea  conditione  attribuerentur,  ut 
ante  electionem  candidatorum  nomina  principi  aca- 
tholico  subiicerent.ur,  qui  unum  ve!  plures  ui  mi- 
nus gratos  reiicere  possit,  sufficienti  reliquo  ma- 
nente numero,  ex  quo  antistes  eligatur,  ea  tamen 
lege  in  utroque  casu,  ut  electiones,  vel  nomina- 
tiones a Romano  Pontifice  confirmarentur.  Non- 
nullis capitulis  munus  certe  praeclarum,  ex  S. 
Sedis  gratia  , benigne  concessum  est  eidem  com- 
mendandi quos  ad  onus  episcopale  digne  promo- 
vendos in  Domino  censuerint , salvo  tamen  iure  , 
S.  S.  alium  eligendi,  si  id  opportunum  sibi  visum 
fuerit.  Nunc  igitur  Episcopos  aut  Romanus  Pon- 
tifex constituit,  aut  Capitula  eligunt  vel  commen- 
dant, aut  Principes  nominant.  De  electione  igitur, 
quemadmodum  a Capitulo  fieri  debeat,  sequenti- 
bus § agemus;  deinde  pauca  de  regia  nominatione 
dicturi. 

§97. 

De  electoribus  Episcoporum. 

Personarum  , de  quibus  in  electione  habenda 
ralio  esi , quaedam  eligunt , quaedam  eliguntur. 
Dicendum  esi  primo  loco  de  iis , qui  eligunt. 
Ius  eligendi  Episcopum  ad  solum  Cathedralis 
Ecclesiae  Capitulum  iure  communi  pertinet,  sed 
iure  speciali,  consuetudine  scilicet,  pacto,  vel 
privilegio,  alii  etiam  Clerici,  qui  ex  gremio  Ca- 
pituli non  sint,  iure  eligendi  ius  habent,  et  pos- 
sunt inleresse , sive  in  provincia  praesentes , 
sive  absentes,  et  si  quis  contemnatur,  aut  oppor- 
tune non  vocetur  , poterit  de  contemptu  agere  , 
ut  electio  irrita  habeatur,  cap.  28  de  Elect.  Si 
qui  autem  vel  incertis  , vel  nimium  dissilis  in  lo- 
cis versentur  , aut  si  periculum  aliquod  esset  in 
mora,  eis  non  vocatis  , recte  fieri  electio  potest , 
cap.  28  eod.,  tum  quia  vocatio  aut  inutilis  esset, 
aut  impossibilis,  tum  quia  privatis  iuribus  publi- 
cum bonum  praeferendum  est.  Qui  vero  vocali 
sunt,  alterum  agant  necesse  est,  aut  acccedant,aut 
iuri  ferendi  sudragii  renuntient;  neque  enim  fas 
est  per  litteras  suffragium  ferre,  c.  46  hoc  tit.  in 
6.  Ii  tantum,  qui  ex  iusla  causa  accedere  nequeant, 
possunt  suffragium  suum  uni  ex  ipso  Capitulo 
demandare , aut  etiam  extraneum  ex  consensu 
ipsius  Capituli  procuratorem  sibi  constituere.  Pro- 
curator autem,  si  de  gremio  Capituli  sit,  non  pot- 
est ancipili  conscientia  alium  suo,  alio  principalis 
nomine  eligere , cum  digniorem  unum  eligere 
teneatur,  nisi  mandatum  speciale  ad  certam  per- 
sonam eligendam  traditum  sit,  cap.  eod.  § Porro. 

Caeterum  ab  electione  facienda  aliqui  remo- 
ventur vel  impedimento  naturae,  vel  impedimento 
legis:  impedimento  naturae  arcentur  furiosi,  men- 
lecapti,  et  omnes  consilii  et  rationis  inopes,  cap. 
22  eod.:  impedimento  aut  legis  removentur  im- 
puberes, Subdiaconatus  Ordini  nondum  initiati  , 
excommunicatione  maiori  excommunicali,  infamia 
iuris,  ab  officio  suspensi,  quique  ne  eligant  per- 
sonaliter interdicti  sunt.  Praeterea  laicos  ad  suffra- 
gium ferendum  excipientes,  indignum  eligentes, 
intra  tempus  a iure  definitum  operam  electioni 
non  dantes,  aut  canonicam  formam  non  observan- 
tes, iure  eligendi  pro  una  et  prima  vice  privantur 
et  ius  ipsum  reliquis  Canonicis  accrescit:  quod  si 
Canonici  omnes  deliquerint,  ad  proximum  Supe- 
riorem devolvitur. 

At  vero  celebrari  electio  debet  in  Ecclesia  Ca- 
thedrali,  aut  alio  decenti  et  honesto  loco,  ut  res 
ita  postulare  videtur.  Iure  Decretalium  electio  Epi- 
scopi intra  tres  menses  a die  vacationis  celebranda 
est,  cap.  41  de  Elect.  Si  forte  capilulares  electio- 
nem intra  hoc  tempus  neglexerint,  eligendi  facul- 
tas simul  cum  iisdem  temporis  spatiis  ad  proxi- 
mum superiorem  devolvitur.  Si  Ecclesia  Sedi  Apo- 
stolicae  sit  proxime  subiecta,  statim  ad  Rom.  Pon- 
tificem electio  devolvitur.  Si  pars  Capituli  maior 
deficiat,  sive  per  absentiam,  sive  per  negligentiam, 
sive  per  renuntiationem  , totum  eligendi  ius  in 
minorem  partem  transit,  quae  integrum  capitulum 
repraesentat,  ex  cap.  53  de  elect. 

Ad  formam  electionis  quod  attinet,  posthabito 
usu  sortium  , qui  illicitus  per  se  est,  et  penitus 
improbatus  ab  llonorio  III  in  cap.  3 de  sortilegiis, 
nisi  ex  speciali  divino  instinctu  fiat  , aut  nisi  res 

sit  inter  candidatos  meritis  omnino  pares,  tres  e- 
leclionis  formae  iure  decretalium  propositae  sunt, 
ut  ex  ipsis  quam  mallent,  sequerentur,  nimirum 
scrutinium,  compromissum,  et  inspiratio. 

De  forma  electionis  per  scrutinium  haec  haben- 
tur cap.  quia  propter  42  de  Elect.  « Quia  propter 
diversas  electionum  formas , quas  quidam  inve- 
nire cogantur,  et  inulta  impedimenta  proveniunt  et 
magna  pericula  imminent  Ecclesiis  viduatis , sta- 
tuimus, ut  cum  electio  fuerit  celebranda,  praesen- 
tibus omnibus,  qui  debent  et  volunt , et  possunt, 
commodo  inleresse , assumantur  tres  de  Colle- 
gio fide  digni , qui  secrete  et  singillatim  vot3 
cunctorum  diligenter  exquirant,  et  in  scriptis  re- 
dacta mox  publicent  in  communi , nullo  prorsus 
appellationis  obstaculo  inieriecto,  ut  is  collatione 
habita  eligatur , in  quem  omnes,  vel  maior  , et 
sanior  pars  Capituli  consentit.  » Et  cap.  2 de 
Elect.  in  6 haec  sunt  animadversione  digna:  « In 
electionibus,  et  postulationibus,  ac  scrutiniis,  ex 
quibus  ius  oritur  eligendi,  vota  conditionalia  , al- 
ternativa,  vel  incerta  penitus  reprobamus,  statuen- 
tes ut  huiusmodi  volis  pro  non  adiectis  habitis  , 
ex  puris  consensibus  celebretur  electio  , voce  il- 
lorum qui  non  pure  consenserint,  ea  vice  irr  alios 
recidente.  » 

Si  vero  numeratis  suffragiis  nemo  a maiori 
parte  Capituli  electus  inveniatur , aut  iterando 
electio,  quoad  maiora  suffragia  in  unum  consense- 
rint, aut  res  componenda  est  per  compromissum, 
quod  fit,  quando  ab  universo  Capitulo,  nemine  di- 
screpante , electio  arbitrio  paucorum  Capitula- 
rium, vel  etiam  extraneorum  committitur,  cap 
33  et  35  de  Elect.  Potestas  compromissariis  attri- 

buta  , re  non  integra  revocari  nequit , quin  imo 
Capitulum  tenetur  eum  ut  Episcopum  habere  i 
quem  servatis  compromissi  legibus,  est  electus. 

Denique  fit  per  inspirationem,  quum  Electores 
omnes,  nemine  repugnante,  in  loco  solito  congre- 
gati, quasi  divino  spiritu  ducti  in  unum  consen- 
tiunt, cap.  45  de  Elect. 


§98. 

De  Personis  eligendis. 

Electores  tum  ex  Sacris  Canonibus , tum  ipso 
iure  naturali  tenentur,  eo  meliori  modo,  quo  fieri 
possit , communi  bono  atque  utilitati  Ecclesiae 
providere,  atque  adeo  inter  plures  dignos  dignior 
eligendus  est.  Attamen  electio  minus  digni  sub- 
sistit , dummodo  indignus  non  sit , secus  enim 
nulla  electio  tuta  esset , cum  perpetuae  discepta- 
tiones de  maiori , vel  minori  dignitate  excitaren- 
tur. Indignus  autem  dicitur  , qui  aut  dotibus  in- 
structus non  est , quas  Canones  in  Episcopo  po- 
stulant, aut  aliquo  impedimento  allectus,  propter 
quod  aditus  ad  Episcopatum  intercludatur.  Itaque 
Canones  has  dotes  in  Episcopo  flagitant:  1°  Aeta- 
tis maturitatem,  nempe  triginta  annos  absolutos,  et 
legitimos  natales.  2°  Morum  et  fidei  integritatem: 
mores  sint  oportet,  quos  designat  Apostolus  1 ad 
Timoth.  cap.  I,  et  ad  Titum  cap.  I et  II:  Religio 
autem  adeo  integra  esse  debet,  ut  non  modo  hae- 
retici eorumque  receptores,  fautores,  defensores, 
verum  etiam  ipsorum  filii,  licet  catholici  usque  ad 
secundam  generationem  ex  linea  paterna  et  ad 

primam  ex  linea  materna  eligi  nequeant,  nisi  pa- 
rentes ante  mortem  poenituerit,  et  iterum  in  Ec- 
clesiae Catholicae  communionem  fuerint  cooptati, 
cap.  Statutum  15  de  Haer.  in  6.  3°  Scientiam 
litterarum,  siquidem  ex  Cone.  Trid.  sess.  xxn  de 
Reform.  cap.  2 « necesse  est , ut  Episcopus  eli- 
gendus in  aliqua  universitate  studiorum  magister 
sive  doctor  aut  licenliatus  in  Sacra  Theologia,  vel 
Iure  Canonico  , merito  sit  promotus  , aut  publico 
saltem  alicuius  Academiae  testimonio  ad  alios  do- 
cendos idoneus  ostendatur.  » 4°  Denique  Ordinem 
Sacrum,  quandoquidem  ad  Episcopatum  assumen- 
dus saltem  sex  ante  menses,  quam  eligatur,  in  Sa- 
cro Subdiaconatus  Ordine  constitutus  sit  oportet. 
Ratione  impedimenti,  seu  vitii,  indigni  sunt,  at- 
que adeo  eligi  nequeunt  irregulares  omnes,  sive 
irregularitas  ex  defectu,  sive  ex  delicto  proficisca- 
tur. 


§99. 

Do  effectu  Electionis. 

Electionem  canonice  factam  multa  consequun- 
tur. Aliqua  Capitulum  spectant,  quorum  primum 
est,  quod  electione  publicata  variare  nequeat,  seu 
factae  electionis  poenitere:  secundum  est,  quod  e- 
lectores  intra  octo  dies  electionem  praesentare 
electo  debeant,  eiusque  consensum  petere.  Quae- 
dam spectant  electum  ipsum,  et  1°  electo  mensis 
ad  deliberandum  datur,  an,  dignitatem  sibi  dela- 
tam acceptare  velit  , an  eidem  renuntiare  , quo 
tempore  elapso,  si  renuntiaverit,  aut  non  consen- 
serit, ius  omne  amittit  ex  electione  quaesitum,  et 

ad  aliam  electionem  via  aperitur.  2°  Si  electus 
assentiatur,  ius  ad  rem  acquirit,  seu  ad  obtinendam 
dignitatem,  ad  quam  electus  est,  atque  adeo  ma- 
trimonium spirituale  cum  Ecclesia  inchoatur.  3* 
A die  consensus  praestiti  iter  ad  Apostolicam  Se- 
dem intra  mensem  arripere  debet , si  commode 
fieri  possit , et  intra  tres  menses  confirmationem 
postulare.  4°  Denique  ante  impetratam  confirma- 
tionem non  est  ius  electo  se  immiscere  negotiis  ullis 
Episcopatus,  secus  enim  iure  per  electionem  quae- 
sito excidet,  omniaque  ab  eo  gesta  nullius  mo- 
menti et  roboris  sunt,  et  indignus  evadit,  qui  in  po- 
sterum eligatur,  cap.  Avaritiae  5 de  Elect.  in  6, 
et  Extravag.  Iniunctae  eodem  tit.  inter  comm., 
quibus  accesserunt  Const.  Alex.  VI  Ex  iniuncto, 
Iulii  II  et  Iulii  III,  SS.  in  Christo.  De  quibus  iam 
loquuti  sunt. 

Sed  nonnulli  Canonistae  in  vim  capitis  Nihil 
44  de  Elect.  putant,  Episcopos  extra  Italiam  con- 
stitutos et  valde  remotos,  dummodo  in  concordia 
electi  sint,  administralionem  Ecclesiae  suscipere 
ante  confirmationem  posse,  non  quidem  iure  pro- 
prio , sed  dispensatione  Pontificis  , quod  constat 
ex  verbis  ipsius  capitis  , ubi  Pontifex  « dispensa- 
tive, ait  propter  necessitates  Ecclesiarum,  et  uti- 
litates in  spiritualibus  et  temporalibus  admini- 
strent: et  sic  tamen  ut  de  rebus  ecclesiasticis  nihil 
penitus  alienent.  » Neque  per  constitutiones  , 
aut  Canones  iam  allatos  speciale  eius  capitis  in- 
dultum revocatum  esse  ex  eo  putant,  quod  eius- 
dem revocationis  nulla  mentio  habetur. 

At  vero  quidquid  sit  de  hac  quaestione  , quam 
in  medio  relinquimus,  nobis  satis  erit  duo  ani- 
madvertere. Et  primo  quidem  inter  quaestionum 

conflictum  haud  licere  dubiam  iurisdiclionem  ex- 
plicare ob  periculum  nullitatis  actuum,  et  gravis 
animarum  detrimenti.  Secundo,  quamquam  de  spe- 
ciali illiuscapitis  indulgentia  per  Canones  et  Consti- 
tutiones posteriores,  praesertim  ex  can.  Avaritiae, 
nihil  admodum  derogatum  esset,  illud  tamen  certum 
est,  quod  locum  habeat  in  solis  electionibus  concor- 
diter celebratis,  qua  nempe  in  re  consensio  omnium 
suffragiorum  putanda  est  luculentissimum  de  electi 
meritis  argumentum , adeoque  nulla  ratione  pro- 
cedit in  iis , qui  provisi  apud  Sedem  Aposloli- 
cam  , aut  a regibus  praesentati , vel  nominati 
fuerint.  Ili  enim , nemine  Canonistarum  contradi- 
cente, sine  litteris  eorum  promotionem,  confirma- 
tionem, et  consecrationem  continentibus  ad  com- 
missas Ecclesias,  proprio  nutu,  accedere,  vel  ipso- 
rum administrationem  suscipere,  vi  nominationis 
tantum,  ac  provisionis  factae,  omnino  possunt. 

Passerinus  in  tract.  de  Elect.  cap.  33  putat 
dictum  caput  Nihil  penitus  antiquatum  esse  ; sed 
veterem  consuetudinem  ubi  viget , vim  legis  obti- 
nere , ut  administrare  electo  liceat , antequam 
confirmetur.  Panormitanus  etiam  in  idem  caput 
n.  10  eamdem  sententiam  habet,  sed  eius  men- 
tem sic  interpretatur  Engel  in  Collegio  universi 
Iur.  Can.  Iit.  6,  n.  31 : « Panormitanus  loquitur 
de  inferioribus  dignitatibus  et  beneficiis , nam  in 
maioribus  Praelaturis,  ubi  maius  est  periculum,  ne 
indignus  vel  simoniacus  cum  damno  et  scandalo 
Ecclesiae  eligatur , non  putarem  talem  consuetu- 
dinem fore  rationabilem.  » At  plerique  Doctores 
affirmant  Episcopum  electum  administrare  posse, 
si  electus  sit  in  concordia,  etsi  in  ea  Ecclesia,  vel 
regione  vigeat  antiqua  consuetudo  administrandi. 

Vide  Muzzarelli , « Cumplement  de  la  correspon- 
dance  de  la  cour  de  Roine  avec  Donaparte  » Paris 
1814. 


§100. 

De  Postulatione. 

Si  forle  contigerit,  ut  qui  Ecclesiae  utilissimus 
fore  videtur,  ob  defectum  aliquem,  aut  canonicum 
impedimentum  eligi  nequeat,  tum  electoribus  ex- 
traordinarium praesidium  datur,  nimirum  postu- 
latio, per  quam  eiusdem  impedimenti  remissio 
apud  Superiorem  postulatur.  Duplex  est  postula- 
tio, simplex,  et  solemnis.  Simplex  est  petitio  apud 
Superiorem,  ut  consentiat  in  electionem  eius,  qui 
suae  potestati  subest,  veluti  si  Monachum  eligere 
velis,  opus  est  venia  sui  Abbatis:  quae  quidem  non 
vera  et  propria  postulatio  est , dum  persona  hoc 
modo  postulanda  nullo  canonico  impedimento  te- 
neatur, quominus  eligi  possit,  sed  potius  electio  est, 
quam  nequit  electus  sine  venia  Superioris  accepta- 
re. Solemnis  et  vera  postulatio  est,  dum  a Romano 
Pontifice  petitur,  ut  ex  indulgentia  et  dispensatione 
in  Episcopum  assumat,  qui  per  Canones  eligi  ne- 
quit. Itaque  postulatio  est  quaedam  dispensatio- 
nis species  a Superiore  petita,  unde  satis  intelligi- 
tur  impedimentum  eius  generis  esse  oportere , 
super  quo  Pontifex  dispensare  possit  et  soleat , 
qualis  est  defectus  natalium,  aetatis,  ordinis,  li- 
bertatis ob  vinculum  spirituale  cum  alia  Ecclesia, 
et  huiusmodi.  Verum  ad  Episcopatum  eligi  cu- 
pientes interdum  Breve  eligibililatis  sibi  compa- 
rant, quod  est  S.  P.  dispensatio  super  uno  alte- 

rove  impedimenlo  canonico,  ut,  eo  non  obstanto, 
eligi  valeat,  qui  postulari  omnino  deberet. 

Ex  quibus  perspicuum  est  postulationem  duo- 
bus absolvi,  scilicet  postulantium  suffragiis, et  Pon- 
tificis auctoritate.  Forma  postulationis  eadem  est 
atque  electionis  , fitque  communiter  per  scruti- 
nium , aut  compromissum  , neque  concordia  suf- 
fragiorum poscitur,  sed  electoribus  diversas  per- 
sonas postulantibus  eius  postulatio  valet , qui 
maiora  suffragia  obtinuerit:  maiora  vero  inlelli- 
gimus  , quae  dimidium  omnium  suffragiorum 
superent.  Non  minus  enim  in  postulatione,  quam 
in  electione  maior  numerus  suffragiorum  com- 
putatur respectu  omnium  eligentium  , non  re- 
spectu electorum,  quibus  aliqua  forte  suffragia  ob- 
tigerunt. At  si  postulatio  cum  electione  concurrat, 
si  videlicet  p3rs  postulaverit,  pars  elegerit,  tum 
postulatio  electioni  praefertur,  curn  numerus  po- 
stulantium duplo  excedit  numerum  eligentium  , 
cap.  40  de  Eleclion.:  velut  ex  viginti  quatuor  suf- 
fragantibus, si  sexdecim  postulent,  et  octo  eligant, 
postulatio  vincit.  Contra  vero  electio  postulationi 
praefertur,  si  numerus  suffragiorum,  quae  favent 
electo,  tertiam  partem  excedat,  ex.  gr.  si  ex  24  ele- 
ctoribus 15  postulent,  et  9 eligant,  electio  plane 
consistit.  Qua  super  re  si  quis  plura  desiderat , 
conferat  clarissimum  Neller  in  collectione  metho- 
dica Sacrorum  Canonum  de  Elect.  Praelat. 

Quod  vero  spectat  ad  Pontificis  auctoritatem  , 
integrum  eidem  est  postulationem  non  admittere, 
quia  magis  est  gratiae,  quam  justitiae  dispensatio- 
nem super  impedimentis  indulgere,  unde  illud  et- 
iam inlelligitur  , quod  postulatus  ante  admissam 
postulationem  nullum  ius  acquirat,  et  re  adhuc  in- 

tegra,  hoc  esi  postulatione  Pontifici  nondum  oblata, 
Capitulum  potest  se  poenitere  et  consilium  mutare. 
Admittitur  autem  postulatio  , praevia  cognitione 
causae,  qua  inquiritur,  utrum  postulatio  sit  cano- 
nica, quibus  impedimentis  postulatus  laboret,  item- 
que  num  adsit  iusta  causa  dispensationis  conce- 
dendae. Sed  postulatione  admissa  locus  est  confir- 
mationi , de  qua  mox  dicendum  erit. 

§101. 

De  Regia  Nominatione. 

Nominatio  regia  ex  gratia  et  privilegio  Ec- 
clesiae consistit , et  Principes  in  Epispopis  no- 
minandis viros  deligere  debent  sanctitate  vitae  et 
scientia  spectatissimos  , aut  saltem  illis  dotibus 
ornatos,  quas  Sacri  Canones,  et  privilegium  Apo- 
stolicum,  aut  pacta  conventa  postulaverint:  secus 
enim  Pontifex  nominationem  oblatam  iure  merito- 
que non  admittit.  Sic  autem  nominali  nullum  ius 
Ecclesiae  gubernandae  ante  confirmationem  con- 
sequuntur, quod  multis  probat  Zypaeus  de  Iurisd. 
Ecclesiast.  lib.  i,  cap.  37,  et  nos  superius  proba- 
vimus. 

Non  defuerunt  tamen  Canonislae,  qui  aliam  viam 
inierunt,  ut  ius  Episcopos  eligendi  vel  nominandi 
Summis  Principibus  adsererent , atque  affirmare 
non  dubitarunt,  ius  ipsum  in  iure  maiestalico  , 
sive  in  summo  imperio  contineri.  Verum  haec  o- 
pinio  mirum  quantum  a veritate  discrepat.  Electio 
enim  Episcoporum  est  pars  ecclesiastici  regiminis 
quod  proinde  ad  Ecclesiam  perlinet.  Neque  vero 
civile  imperium  omnia  potest,  ideo  quod  summum 

est:  tum  enim  civilis,  tum  etiam  ecclesiastica  po- 
testas summa  est,  ulraque  tamen  in  genere  suo; 
et  quemadmodum  civilium  Magistratuum  eligendo- 
rum potestatem  Ecclesia  non  habet,  sic  etiam 
Principibus  laicis  nullum  ius  est  Magistratus  ec- 
clesiasticos sive  Episcopos  eligendi. 

Id  sapienlissimi  Principes  facto  ipso  professi 
sunt;  ius  enim  suarum  ditionum  Episcopos  no- 
minandi per  privilegia,  aut  pacta  et  conventa  a 
Sede  Apostolica  impetrarunt.  Quapropter  Natalis 
Alexander  Ilist.  eccles.  saec.  XV.  et  XVI  , diss. 
11,  art.  6,  n.  7:  * Non  prohibetur,  inquit,  prin- 
cipibus, ne  Episcopos  Ecclesiis  designent,  si  id 
ipsis  ECCLESIA  CONCESSERIT,  VEL  PERMISERIT;  qUO(l 
quidem  eo  casu  praestabunt  non  iure  imperii,  sed 
praesidii  ad  Ecclesiam  iuvandam  : et  nominatio 
regi3  vim  electionis  habebit , quatenus  rex  , ut 
Ecclesiae  defensor,  et  ut  populi  caput,  seu  ut  per- 
sona inter  Clerum  et  laicum  media  , utrumque 
ordinem  in  negotio  electionis'  Episcoporum  re- 
praesentat, sive  ulriusque  iura  exercet,  ecclesia 
concedente.»  Et  Gaspar  Juenin  in  Commentario 
historico  et  dogmatico  de  Sacramentis,  dissert.  10, 
cap.  3,  art.  3 haec  habet:  « Naturalis  ratio  docet 
ovibus  non  convenire,  ut  pascant  ac  regant,  sed 
tantum  ut  regantur  et  pascantur.  Verum  eligere 
Pastores  actus  est  regiminis  et  gubernationis;  lai- 
cis igitur,  ulpote  ovibus  tantum,  nequaquam  com- 
petit , nisi  concesserit  ecclesia  , ut  revera  alias 
indulsit,  et  nunc  etiam  Principibus  indulget,  cum 
facultatem  facit,  ut  in  regnis,  quibus  praesunt, 
Episcopos  nominent  et  praesentent  Papae  , a quo 
canonice  instituuntur.  » Paschalis  11  ait:  < alienum 
est  ab  Ecclesia  et  sacris  canonibus  inhibitum,  ne 

principes  et  seculares  viri  investituras  non  solum 
dent , sed  ne  electioni  Episcoporum  se  audeant 
violenter  immiscere.  » 

lus  igitur  nominandi  Episcopos  a Romano  Pon- 
tifice tribuitur,  ab  eoque  nominatio  regia  confir- 
manda est;  postquam  enim  constiterit , eum  , qui 
nominatus  est , tanto  munere  dignum  esse , tum 
nominatio  confirmatur,  nominatus  scilicet  Episco- 
pus instituitur,  et  potestatem  jurisdictionis  conse- 
quitur. 

Consule  loan.  Ilelfert  libro  « Von  der  Beselzung,  Erledigung 
und  dem  Ledigstchen  der  Beneficien.  • Prag.  1828,  et  Analecta 
luria  Pont.  liv.  46,  Sept.  et  Oct.  1864,  pag.  945. 


§102. 

De  confirmatione  Episcoporum. 

Confirmatio  est  electi  vel  nominali  approbatio, 
seu  decretum  Pontificis,  quo  electus  vel  nomina- 
tus probatur,  et  Pastor  Ecclesiae  constituitur.  E- 
lectus  ipse,  aut  nominatus  intra  mensem  a die  e- 
lectionis  vel  nominationis,  aut  infra  tempus  in 
Apostolico  induito  praefinitum  per  se  aut  per  pro- 
curatorem petere  confirmationem  omnino  debet. 
Tribuitur  autem  confirmatio  a Pontifice,  praevia 
causae  cognitione,  et  in  Consistorio  Cardinalium, 
unde  videtur  Consistorium  successisse  in  locum 
Synodi  provincialis,  in  qua,  praesidente  Metropo- 
lita,  Episcopi  confirmabantur.  Causae  cognitio 
versatur  super  natalibus,  aetate,  morum  honesta- 
te, scientia,  aliisque  dotibus  , quae  in  Episcopo 
desiderantur.  Si  electus  vel  nominatus  extra  Ita- 

liam  commoretur,  inquisitio  de  ipsius  qualitati- 
bus statuque  Ecclesiae , ad  formam  Const.  Gre- 
gor. XIV  t ONUS  AP0ST0L1CUM  » 13  Maii  1591, 
et  instruet.  Clem.  VIII  1627,  a Nuntio  Aposloli- 
co,  vel  ab  alio  Ordinario  de  speciali  Pontificis 
mandato  instituitur,  et  processus  inde  confectus 
Romam  mittitur.  In  Italia  vero  atque  insulis  ad- 
jacentibus electi  vel  nominati  coram  ipso  Ponti- 
fice periculum  doctrinae  faciunt,  eorumque  pro- 
cessus in  Urbe  conficitur,  quibus  absolutis,  totius 
inquisitionis  et  examinis  acta  Cardinali  relatori 
seu  proponenti  traduntur,  atque  tum  ab  ipso  , 
tum  ab  aliis  tribus  Cardinalibus  Ordinum  Capi- 
tibus serio  expensa,  et  subscriptione  roborata,  ab 
eodem  Relatore  in  Consistorio  referuntur,  quod 
dicitur  praeconizare.  Dein  in  eodem  Consistorio, 
nisi  Pontifici  expedire  videatur  in  alterum  Con- 
sistorium rem  differre,  ut  melius  Cardinales  pos- 
sint doles  Candidati  despicere,  iudicium  de  ipsius 
idoneitate  profertur,  quod  propositionem  appellant. 
Tum  denique  Pontifex,  consultis  Cardinalibus,  et 
solemni  verborum  formula,  decretum  confirmatio- 
nis emittit.  Ubi  electio  canonice  peracta  non  sit, 
vel  promovendus  necessariis  instructus  dotibus 
non  reperiatur,  S.  S.  ex  speciali  gratia,  aliquibus 
capitulis  indulgere  solet,  ut  ad  novam  electionem 
deveniat.  Quae  diximus  de  confirmatione,  de  pro- 
cessu elc.,  spectant  etiam  Episcopos,  qui  a Summo 
Pontifice  directe  creantur  ac  instituuntur.  De  Epi- 
scopis in  partibus  infid.  vide  Benedici.  XIV  Const. 
GRAVISSIME,  18  iun.  1737. 

Verum  cum  Episcopum  faciat  confirmatio,  duo 
praecipui  eiusdem  confirmationis  effectus  sunt. 
Primus  est  nexus  , seu  vinculum  coniugii  spiri- 

tualis  Episcopum  inter  et  Ecclesiam  ; quod  pro- 
inde Episcopus  nequit  sua  auctoritate  dissolve- 
re, neque  Ecclesiam  derelinquere  : et  Ecclesia 
nequit  Episcopum  ipsum  repudiare,  si  ex.  gr. 
ob  infirmitatem  , aliamve  causam  supervenien- 
tem factus  impotens  fuerit;  nam  quod  attinet  ad 
spirituale  vinculum  Episcopi  et  Ecclesiae,  Epi- 
scopus confirmatus  pro  consecrato  habendus  est. 
Alter  effectus  in  eo  positus  est , quod  Episcopus 
ius  in  re,  seu  plenam  Ecclesiae  adminislrationem, 
et  sacram  iurisdictionem  accipiat , iis  exceptis  , 
quae  sunt  ordinis  seu  consecrationis  Episcopalis, 
quae  tamen  alteri  Episcopo  delegare  potest,  quod 
huiusmodi  delegatio  potestate  iurisdiclionis  con- 
tineatur. Ne  quis  tamen  pro  Episcopo  habeatur , 
qui  Episcopus  non  fuerit,  cauium  est  ut  Episcopi 
confirmati  tum  demum  administrationem  Eccle- 
siae suscipiant,  cum  litteras  Pontificis,  quae  con- 
firmationem testenlur,  iain  acceperint  et  Capitulo 
exhibuerint,  et  si  Capitula  quempiam  Episcopum 
sine  Aposlolicis  litteris  receperint  a beneficiis  ec- 
clesiasticis suspenduntur. 

§103. 

De  consecratione  Episcoporum. 

Confirmationem  sequitur  consecratio , quam 
Episcopus  suscipere  debet  infra  tres  menses  ab 
impetrata  confirmatione,  quibus  elapsis  , si  con- 
secratus non  fuerit,  perceptos  fructus  amittit,  Ec- 
clesiam quoque  ipso  iure  amissurus,  si  ad  tres 
alios  menses  Gonsecrationem  protraxerit  ex  Cone. 
Trid.  sess.  XXV,  c.  2 de  ref.  Consecratio  autem 
luti.  Ctin.  Vol.  i.  P.  II.  27 

esi  ritus  sacer , quo  culmen  et  complementum 
sacerdotalis  Ordinis  confertur,  ut  proinde  Epi- 
scopus consecratus  non  solum  nomine  et  digni- 
tate , verum  etiam  potestate  Ordinis  presbyteris 
antecellat , muliaque  efficere  possit , quae  pre- 
sbyteri nequeunt,  veluti  conferre  Ordines , chri- 
sma conficere,  coque  inaugurare  Ecclesias  , alta- 
ria consecrare,  et  buiusmodi. 

At  cum  consecrare  Episcopum  non  licet , qui 
presbyter  antea  non  fuerit.  An  vero  consecratio 
episcopalis  valida  foret,  si  collatio  presbyteratus 
non  antecesserit,  in  quaestionem  vocatum  est,  sed 
tutior  et  communis  sententia  tenet,  consecratio- 
nem Episcopi,  presbyteratu  omisso,  non  consiste- 
re, nullumque  exemplum  certum  et  exploratum 
exstat  de  episcopatu  non  presbytero  collato,  qua 
de  re  confer  loannem  Morinum  de  Sacr.  Ordinat, 
part.  3 exercit.  11,  cap.  2,  et  Bened.  XIV  const. 
« IN  rOSTREMO  » 20  oclob.  1756.  Praeterea  ad 
Episcopi  consecrationem  tres  Episcopi  requirun- 
tur, quorum  unus  consecrator  dicitur,  reliqui  duo 
assistentes,  idque  semper  in  Ecclesia  custoditum 
est.  lloec  vero  trium  Episcoporum  praesentia  po- 
tius ad  disciplinam,  quam  ad  consecrationis  vali- 
ditatem spectat,  quandoquidem  plura  in  sacra  an- 
tiquitate occurrunt  exempla  episcopalium  con- 
secrationum, quae  ab  uno  Episcopo  peractae  sunt, 
et  non  defuerunt  Pontifices,  qui  saepius  indulse- 
runt , ut  in  remotis  regionibus,  ubi  copia  trium 
Episcoporum  haberi  non  facile  posset,  consecra- 
tio ab  uno  Episcopo  celebraretur,  quod  mullis  o- 
slendit  Benedictus  XIV  de  Synod.  dioeces.  lib.  13, 
cap.  13,  n.  2 et  seqq.  Vide  etiam  Corn.  Paul. 
Hoynck  van  Papendrccht  opere  cit.  diss.  23.  « An 

consecratio  Episcopi  perfici  possit  3b  uno  Episco- 
po sine  commissione  Rom.  Pontificis?  » 

In  praesenti  Ecclesiae  disciplina  nujlus  Episco- 
, pus  licite  potest  consecrari,  nisi  a Romano  Ponti- 
fice, vel  ex  eius  mandato  speciali,  quod,  initio  con- 
secrationis recitandum  est.  Quare  consecrator  an- 
te omnia  quaerit:  — Habetis  mandatum  Aposto- 
licum?  — Consecratio  autem  aut  Romae,  aut  in 
ipsa  Ecclesia  , ad  quam  consecrandus  assumptus 
est,  aut  saltem  in  provincia,  si  fieri  possit,  cele- 
branda est  die  Dominica,  aut  Apostolo  sacra,  post 
actum  antecedenti  die  ieiunium,  manuum  impo- 
sitione, annuli  et  baculi  traditione,  unctione  chri- 
smatis, libri  Evangeliorum  supra  caput  consecran- 
di impositione,  aliisque  adhibitis  ritibus,  quos  Pon- 
tificale Romanum  titulo  de  Consecr.  Episcop.  sin- 
gillatim  describit.  Tanti  vero  consecratio  episco- 
palis facienda  est,  ul  eiusdem  anniversariam  me- 
moriam recolere  quilibet  Episcopus  in  sua  Eccle- 
sia debeat,  quod  traditione  maiorum  acceptum 
est:  plurimi  enim  exstant  sermones  veterum  Pa- 
trum habili  natali  Episcoporum  die,  hoc  est,  die 
consecrationis  singulis  annis  recurrente.  Ex  quo 
perspicuum  est  Ecclesiam  hac  commemoratione 
intendisse  quemlibet  Episcopum  admonere,  ne  si- 
neret primaevum  sui  episcopatus  fervorem  defer- 
vescere. 

Praestantissimus  consecrationis  efiectus  est  cha- 
racter episcopalis,  vi  cuius  praeter  divinam  gra- 
tiam ad  episcopatus  munia  rite  obeunda,  Conse- 
cratus accipit  omnem  ordinis  potestatem  et  ple- 
nitudinem sacerdotii;  deinde  vero  spirituale  ma- 
trimonium cum  Ecclesia  consummatum  intelligi- 
tur,  et  appellatione  Fratris  a Pontifice  honorator. 

Porro  ipso  iure  vacanl  Beneficia  omnia,  quibus 
consecratus  antea  fruebalur,  non  vero  pensiones 
ecclesiasticae,  quae  hac  in  re  stricto  nomine  be- 
neficii non  accipiuntur. 

Ante  vel  in  ipso  actu  consecrationis  Episcopus 
consecrandus  professionem  fidei  emittit,  et  Sacra- 
mento fidelitatis  et  obedientiae  Romano  Pontifici 
sese  adslringit,  de  quo  modo  verba  faciemus. 

§104. 

. \ 

De  juramento  fidelitatis  Romano  Pontifici 
praestando. 

Episcopi  non  solum  catholicam  fidem  ex  for- 
mula a Pio  IV  Const.  « INI  UNCTAM  NOBIS  » prae- 
scripta, ante  consecrationem  profitentur  , verum 
etiam  fidelitatem  et  obedienliam  Romano  Ponti- 
fici interposito  iuramenlo  , quod  Gregorianum  a 
Gregorio  VII,  qui  primus  omnium  illud  exegit, 
dictum  est,  solemniter  promittunt,  ut  eo  pacto 
tum  publicam  fidei  declarationem,  tum  quamdam 
cautionem  ecclesiasticae  servandae  communionis 
adiungant.  Neminem  profecto  latet  antiquitus  et- 
iam obtinuisse,  ut  Episcopi  , antequam  consecra- 
rentur, fidei  professionem  agerent  et  canonum 
observantiam  profiterentur.  Cum  porro  « plus  ti- 
meri soleat , quod  singulariter  pollicetur,  quam 
quod  generali  sponsione  concluditur  » ut  ait  can. 
0,  dist.  28;  hinc  facium  est  ut  iurisiurandi  for- 
mula diversis  ac  distinctis  articulis  conciperetur, 
quibus,  attenta  praesertim  misera  temporum  con- 
ditione, Episcopi  arctioribus  vinculis  ad  ecclesia- 
sticae disciplinae  restaurationem,  canonum  obser- 

vantiam  et  catholicae  unitatis  custodiam  obstrin- 
gerentur. De  huius  sacramenti  antiquitate  plura 
disserunt  Catalanus,  « Pont.  Rom. » p.  4 , t.  43,  § 9, 
etZaccaria,  diss.  De  rebus  ad  histor.  atque  antiq. 
eccl.  pert.  diss.  43,  t.  4.  Ilie  de  illius  aequitate 
disserendum  est.  Hoc  iuramentum  adversari  Prin- 
cipum  iuribus,  omnem  e medio  tollere  , quam  E- 
piscopi,  uti  cives,  principibus  suis  debent  fidem 
et  obedientiam,  ac  maiestatica  ipsa  iura  sus  de- 
que  vertere  ac  pessumdare,  tum  saeculo  superiore, 
tum  hac  nostra  aetate,plures  auctores  asserere  ausi 
sunt.  Verum  quam  perperam  et  iniusle  id  factum 
sit,  vel  ex  eo  palet,  quod  sacramentum  hoc,  quod 
ab  omnibus  catholici  orbis  Episcopis  praestatur, 
dum  iurantem  adigit  ad  fidem  Ecclesiae,  Sedique 
Apostolicae  sancte  religioseque  servandam  , et  ad 
ipsam  religionem  tuendam,  eumdem  insimul  pa- 
triae , legilimeque  imperantium  auctoritati  red- 
dit fideliorem,  cum  nullum  religione  sit  firmius 
patriae  imperiorumque  columen  et  fundamentum. 
Ad  rem  Roskovanus,  1.  c.,  § 109:  « Nihil  sane 
est  quod  ob  iusiurandum  de  fide  et  obedienlia 
per  Episcopos  Romano  Pontifici  nuncupatum  fini- 
bus suis  timeant  civitates;  in  vulgus  enim  notum 
est  per  iuramentum  ecclesiasticum  nihil  de  fide 
et  obsequiis,  quae  Episcopi  summo  terrae  debent 
principi,  decedere:  » eo  praesertim  quod , ut  ob- 
servat Berthel,  op.  de  Pallio,  c.  2:  « Iuramentum 
hoc  ea  concernit,  quae  pertinent  ad  utilitatem  et 
iura  Ecclesiae,  non  vero  quae  cum  imperii  de- 
trimento coniuncta  esse  dignoscuntur.  » Neque 
hic  praetereundum  est,  Aposlolicam  Sedem  , ubi 
primum  intellexit  nonnulla  iuramenli  verba,  .prae- 
sertim illa  « haereticos,  schismaticos,  ac  rebelles 

persequar  et  impugnabo,  * quibusdam  ingrata  vi- 
deri ac  duriora,  et  malevole  oc  perfide  expla- 
nari , nihil  habuisse  sanctius,  quam  per  ac- 
curatam vocum  explicationem,  genuinamque  sen- 
sus declarationem  omnes  monitos  reddere,  neuli- 
quam  ea  verba  illuc  spectare  , ul  Ecclesia , quae 
haeresim  et  schisma  insectatur,  ac  civitas  , quae 
haereticos  ac  schismaiicos  iure  suo  donat,  hostes 
constituantur  acerrimi  , primariumque  de  inimi- 
cis diligendis  Ecclesiae  catholicae  iussum  convel- 
latur ac  destruatur.  Quin  imo  ad  omnem,  si  quis 
adhuc  superessel,  delentium  scrupulum,  eadem  S. 
Sedes  Episcopis  permisit,  ut  citata  verba  e formu- 
la expungerentur,  haecque  ad  lincm  adderentur: 
« omnia  et  singula  eo  inviolabilius  observabo, 
quo  certior  sum,  nihil  in  illis  contineri , quod  fi- 
delitati meae  Serenissimo  Principi,  eiusque  suc- 
cessoribus ad  thronum  debitae  adversari  possit,  > 
quemadmodum,  ut  aiia  exempla  silentio  praeter- 
eam, scimus  permisisse  Clementem  XIV,  an.  1783, 
Metropolitano  Mohilcvitano,  Pium  VI,  an.  1791, 
Episcopis  Hiberniae,  Pium  VII,  an.  1823,  Antisti- 
tibus Borussiae,  Leonem  XII,  an.  1828,  Praesuli 
Basileensi,  Gregorium  XVI,  an.  1845,  Pontifici 
Sangallensi,  ac  tandem  Pium  IX,  an.  1853  Prae- 
latis Provinciae  Necrlandiac,  quam  S.  S.  Aposlo- 
licis  litteris  < Ex  qua,  » 4 marlii  1853,  maximo 
Catholicorum  gaudio  ac  emolumento  restituendam 
esse  decrevit.  Vide  Paschalem  II,  in  c.  SIGNIFI- 
CASTI, 4 de  elect.  et  cicci,  potest. , Gonzales  in 
eius  cap.  explanat.,  Barthclium  celebrem  Germa- 
niae canonislam , eumque  minime  suspectum  in 
opusc.  de  Pallio,  c.  11,  et  in  op.  iuriil.  t.  2,  o- 
pusc.  4,  in  quaestione  inaugurati,  ubi  quaerit: 

t Cuius  disciplinae  sit  iuramentum,  quod  in  actu 
consecrationis  Episcopi  Germaniae  Rom.  Pont, 
praestant,  et  an  hoc  Imperatori  cl  imperio  no- 
xium sit?  » Thomassin.,  de  \>l.  et  nova  Eccl.  di- 
sciplina, p.  2,  1.  2,  c.  46;  Martin  de  antiquis  Ec- 
clesiae ritibus,  t.  2,  I.  1,  c.  2,  ad  11,  ord.  10; 
Sirmondum  in  Append.  ad  lom.  2 Concil.  Galliae, 
de  anliq.  Episc.  prornot.  form.  13,  cl  Philipps, 
op.  cil.  t.  2,  c.  8,  § 80. 

§105. 

De  loramento  fidelitatis  principi  praestando. 

Operae  pretium  est  quaedam  hic  disserere  de 
illa  prineipum  agendi  ratione,  qua  non  tam  ad  re- 
pellendum timoi em  , qui  nullus  exstare  potest, 
quam  ad  gloriam  homimimque  impiorum  appro- 
bationem captandam,  lege  diserta  cavere  volue- 
runt, ne  praestare  Summo  Punlilici  iuramentum 
Episcopi  in  ditione  sua  praesumerent , antequam 
proprio  Principi  suam  fidem,  religione  i urisi uran- 
di  interposita,  obstrinxissent.  lam  1°  hic  quaeri- 
tur, an  talis  nuncupatio  possit  componi  cum  epi- 
scopali dignitate  cl  charactere?  Quamvis  auctores 
non  defuerint,  qui  inter  hoc  iuramentum  cl  illud 
Romano  Pontifici  praestandum,  de  quo  iam  verba 
fecimus,  adeo  aperiam  exstare  pugnam  autuma- 
verint, ut  ipsa  sanctitas  ac  religio  sacramenti  pe- 
riclitaretur, de  cius  tamen  gonoratim  aequitate, 
re  in  se  inspecta,  debitaque  accedente  permissio- 
ne, dubitari  posse  minime  videtur,  in  Ecclesia 
namque  occidentali , ac  praesertim  in  Hispania, 
Galliisque  iam  a saeculo  inde  septimo  luculenta 

talis  iuramenli  vestigia  cernimus,  quae  satis  ab- 
unde demonstrant  illius  aequitatem  ab  omnibus 
fuisse  agnitam  , et  omnibus  rite  consideratis  in 
ecclesia  recognitam!  Quapropter  scite  Roskova- 
ny,  K c.,  § 15,  animadvertit  : « In  charactere  e- 
piscopali  praecipui  religionis  catholicae  doctoris 
ac  ministri,  omnium  etiam  illorum  officiorum  ha- 
betur summa,  quae  e ratione  Episcopi,  uti  civis 
ac  subditi  reipublicae  dimanant,  cum  leges  Chri- 
stianae religionis  praeceptum  quoque  de  fidelitate 
et  obedientia  erga  Principem  complectantur.  Epi- 
scopus sane  non  aliter,  ac  quilibet  chrislianus 
homo,  eloquio  divino  praeeunte,  suum  Principem 
honore  prosequi  tenetur.  » Porro  formula  , quae 
in  omnibus  fere  pactis  S.  Sedem  inter  et  princi- 
pes laicos  celebratis  habetur,  hisce  ferme  enun- 
tiatur verbis:  * Ego  iuro  et  promitto  ad  sancto 
Dei  Evangelia  obedientiam  et  fidelitatem  Maiestati 

tuae meo  legitimo  Principi Item  promitto 

me  nullam  communionem  habiturum,  nulli  con- 
silio interfulurum,  nullamque  suspectam  unionem 
neque  intra,  neque  extra  conservaturum  , quae 
tranquillitati  publicae  noceat  (vel,  atque  si  publi- 
cum aliquod  periculum  imminere  resciverim,  me 
ad  illud  avertendum  nihil  omissurum),  et  si  tam 
in  Dioecesi  mea  , quam  alibi  noverim  aliquid  in 
status  damnum  tractari,  Domino  meo  manifesta- 
bo. » 2“  Quaeritur,  an  Episcopus  pure  et  simpli- 
citer spondere  possit  sese  observaturum  Constitu- 
tionem in  ditione  iam  vigentem,  vel  in  posterum 
dandam,  legesque  regionis  non  semper  perspe- 
ctas, quaeque  Ecclesiae  iura  vel  in  praesentiarum, 
vel  in  posterum  forsan  laederent , praesertim  si 
acatholicus  princeps  rempublicam  moderetur? 

Plures  S.  Sedis  decisiones  ad  rem  hanc  nostram 
clare  evincunt  tale  iuramentum  licitum  solummo- 
do tum  dici  posse,  cum  vel  Gubernium  ipsum  &r- 
plicativam,  vel  Episcopus  restrictivam , ut  aiunt, 
declarationem  emittit.  Ubi  enim  utrumque  deest, 
sacramentum  tamquam  periurium  ac  sacrilegium, 
non  ecclesiasticis  modo  viris,  sed  catholico  quovis 
homine  prorsus  indignum  habendum  est,  praeci- 
puis, quae  inter  conditiones  ad  licitum  iusiuran- 
dum  requiruntur,  deficientibus,  nempe  ut  verum 
illud  sit  ac  iustum.  Vide  Pium  VI,  Breve  « Cari- 
tas, » 13  aprilis  1 791 . Declaratio  explicaliva  Prin- 
cipis, eiusque  Gubernii  eo  spectare  debet,  ut  mo- 
do solemni  ac  publico  notum  fiat  ac  declaretur, 
propositam  iuramenti  formulam  in  sensu  mere 
civili  esse  inlelligendam , adeoque  per  eam  nec 
ab  Episcopo,  nec  a Clero,  nec  a catholico  quovis 
viro,  quidquam  peti,  vel  exigi,  quod  fidei  catho- 
licae principiis,  Ecclesiaeque  legibus  ac  iuribus  ad- 
versetur, quae,  declaratio  cum  et  mentem  legis- 
latoris, et  vim  poteslatemque  verborum  enuclea- 
te explicet  ac  definiat,  sufficiens  per  se  est,  licet 
actum  separatum  ac  distinctum  constituat,  quo 
civile  iuramentum,  uti  iustum  ac  licitum  habea- 
tur. Huius  declarationis  exempla  reperies  in  Gal- 
barum, Ilispaniarumque  regnis,  et,  ut  cetera  prae- 
teream, in  art.  22  Conventionis  inter  Sanctissi- 
mum Dominum  Nostrum  Pium  IX  et  Praesidem 
Costariccnsis  Reipublicae,  nec  non  in  art.  25  al- 
terius Conventionis  inter  eamdem  Sanctitatem 
Suam  et  Praesjdem  Guatimalensis  Reipublicae  ini- 
tarum  die  7 oclobris  1852.  Ubi  haec  declaratio 
desit,  necessario  altera  requiritur,  seu  restrictiva 
ex  parte  Episcoporum  Clerique  secundi  ordinis  et 

laicorum,  quae  tum  habetur,  cum  clausula,  seu 
reservalio  unico  contextu,  eodemque  tempore  ad- 
hibetur, ac  aeque  clare  et  explicate  pronuntiatur 
Ecclesiasticos  laicosque  viros,  emisso  iuramento, 
minime  se  obstringere  ad  ea  praestanda,  quae  Ca- 
tholicae religioni,  legibusque  Ecclesiae  adversan- 
tur. Verb3  propterea,  quae  a iuranlibus  adhiberi 
solent,  haec  sunt:  « Ego  juramentum  nuncupo  in 
hisce  omnibus  quae  catholicae  religioni,  legibus- 
que Ecclesiae  non  adversantur,  s Quae  porro  de- 
claratio, ubi  scripto  iuretur,  formulae  iuramenli 
debet  inseri:  verum  quatenus  viva  voce  iusiuran- 
dum  praestetur,  ipsa  clausula  in  actis  Gubernii, 
vel  saltem  in  actis  Episcopalis  Curiae  , vel  Officii 
Vicarii  Generalis , aut  aliis  Ecclesiasticis  Offi- 
ciis ad  perpetuam  rei  memoriam  describatur, 
vel  saltem  in  ipsa  formulae  recitatione  fiat,  au- 
dientibus duobus  ad  minus  testibus;  ex  S.  Poeni- 
tenliaria  decr.  1 Dec.  1806  liberum  est  cui- 
que, quam  sibi  magis  arriserit  in  emittendo  ju- 
ramento declarationem  sequi  , quin  imo , ut 
verbis  utar  Pii  VII  litteris  ad  Episcopum  Gan- 
davenscm  datis  14  oclob.  1820:  « Si  ad  rem 
componendam  expediens  videatur,  ut  ex  duabus 
declarationibus  gubernium  eligat,  quam  velit,  S. 
S.  ad  concordiam  cum  temporali  potestate  faci- 
lius conciliandam,  ut  haec  ratio  incalar  minime 
dissentitur.  » Conf.  rescriptum  Pii  VI  ad  suum 
Vices  Gerentem,  lOianv.  1799,  et  episl.  eiusdem 
Pontificis  ad  Card.  de  Brienne,  23  iul.  1791.  Qui 
vero  bona  fide  emiserunt  iuramenlum  sine  li- 
mitatione , ii  c poterunt  absolvi,  quin  officium 
suum  (alias  licitum)  dimittere  cogantur,  modo, 
prudenti  aliqua  ratione,  quae  tamen  satis  sil  illa- 

to  scandalo  tollendo,  errorem  suum  coram  Paro- 
cho corrigant  ac  reparent , » ac  simul  distincte 
prolilcantur,  se  iuramento  praestito  in  iis  obstrin- 
gi, quae  ordinem  civilem  respiciunt,  non  vero  in 
iis,  quae  divinis  ac  ecclesiasticis  legibus  opponun- 
tur. 


§ 106. 

De  Episcoporum  translationibus  et  renuntiationibus. 

< Spirituale  foedus  coniugii,  quod  est  inter  Epi- 
scopum et  Ecclesiam,  quod  in  electione  initiatum, 
ratum  in  confirmatione,  et  in  consecratione  inlcl- 
ligitur  consummatum  > verba  sunt  Innoc.  111,  c. 
licet  4 de  trans.  Episc.,  prolecto  exposcit,  ut  Epi- 
scopus Ecclesiae  suae  tamquam  sponsae  adhaerere 
debeat.  Verum  praeter  mortem,  quae  omnia  solvit, 
tribus  potissimum  modis  contingere  potest , ut 
sancta  haec  coniunctio  dissolvatur,  nimirum  trans- 
latione, renuntiatione  cl  depositione.  Nunc  de 
translatione  et  renuntiatione  : alibi  vero  de  depo- 
sitione opportunior  sermo  redibit. 

Translatio  est  Episcopi  ab  Ecclesia,  cui  praeest, 
ad  aliam  Ecclesiam  canonice  facta  assumptio.  Ita- 
que translatio  canonice  , seu  secundum  Canones 
ab  Ecclesia  constitutos  peragenda  est.  Canones  ve- 
ro dito  in  translationibus  postulant , nempe  legi- 
timam auctoritatem  , et  iustam  causam.  Igitur  in 
primis  praecedere  debet  Aposlolicae  Sedis  aucto- 
ritas ; nam  quemadmodum  ait  Van-Espen  lur. 
Eccl.  univ.  p.  1,  t.  15,  c.  5,  n.  20,  « Illud  certum 
est  iuxta  stabilitam  iure  communi  decretalium,  et 
hodie  per  totam  Ecclesiam  receptam  disciplinam , 

translationes  Episcoporum  , uti  et  cessiones  solo 
Romano  Pontifici  esse  reservatas  , nec  posse  sine 
expressa  eius  licentia  Episcopum  a vinculo  , quo 
suae  Ecclesiae  est  obligatus,  absolvi.  » Innocentius 
III  cap.  2 de  trans.  Episc.  id  aperte  decernit.  Ve- 
teri etiam  disciplina  ex  Can.  Nicaeno  15  , Can. 
Antiocheno  21,  aliisque,  quos  congessit  Gratianus 
c.  7,  q.  1 Episcopi  vetabantur  proprio  arbitrio 
Ecclesias  mulare , cum  arbitrariae  huiusmodi 
transmigrationes  ab  avaritia  et  ambitione  profici- 
scantur; nam  ut  habetur  Cone.  Sardicensi  can. 
1,  « Nullus  in  haere  inventus  est  Episcopus,  qui 
de  maiori  civitate  ad  minorem  transiret.  » Quin 
imo  ipsi  Sardicenses  Patres,  cum  Arianorum  opera 
passim  Episcopi  suo  marle  transferrentur,  id  fa- 
cinoris gravissima  poena  transfixerunt,  cum  eodem 
can.  1 et  2 decreverint,  ut  Episcopi,  qui  ad  aliam 
Ecclesiam  ita  transirent,  ne  in  mortis  quidem  peri- 
culo communione  etiam  laica  donarentur.  Huius 
salutaris  disciplinae  incrementum  per  plura  sae- 
cula confirmant  innumeri  propemodum  canones  et 
Pontificiae  Constitutiones,  quae  ambitioni  et  ava- 
ritiae de  una  ad  aliam  sedem  transmigrantium,  tan- 
quam  aeneum  murum  sese  opposuerunt.  At  S.  Leo 
M.  apud  Gratianum  can.  31,  caus.  7,  q.  1 ita  edixit: 
« Si  quis  Episcopus  , mediocritate  civitatis  suae 
despecta  , administralionem  celebrioris  loci  am- 
bierit,  et  ad  maiorem  plebem  se  quacumque  ratione 
transtulerit,  non  solum  a cathedra  quidem  pelle- 
tur aliena,  sed  carebit  et  propria,  ut  nec  illis  prae- 
sideat, quos  per  avaritiam  concupivit,  nec  illis,  quos 
per  avaritiam  sprevit.  « lure  etiam  decretalium 
Episcopus,  qui  propria  auctoritate  se  transfert  ad 
aliam,  privatur  nlraque , cap.  quanto  3 de  transi. 

Praeter  auctoritatem  Aposlolicae  Sedis  iusta  et- 
iam causa  ad  translationem  postulatur,  nempe  vel 
Ecclesiae  necessitas,  vel  maior  eius  utilitas;  i sein- 
per  etenim  mansit  et  manebit  inconcussa  Patrum 
regula,  quod  nonnisi  necessitate,  aut  utilitate  co- 
gente, translationes  Episcoporum  fieri  possint,  » 
ut  loquitur  Van-Espen  op.  cit.  p.  1,  lit.  15,  c. 
4.  Iustae  autem  eius  generis  causae  multiplices 
essp  videntur,  puta  si  Episcopus  infestum  loci  aerem 
ferre  non  possit,  si  regimini  alterius  Ecclesiae  u- 
tilior  fore  videatur , si  praesens  Ecclesia  ita  ab 
hostibus  eversa  sit,  ut  nihil  Episcopo  administran- 
dum supersit. 

Legitimae  translationis  effectus  est,  ut  Episco- 
pus solvatur  a vinculo  Ecclesiae,  a quo  discedit , 
et  novo  vinculo  copuletur,  et  iungatur  Ecclesiae, 
ad  quam  transfertur.  Sed  prior  Ecclesia  vacare 
reipsa  inlelligitur  ab  eo  temporis  articulo  , quo 
Pontifex  in  Consistorio  Episcopum  a vinculo  suae 
Ecclesiae  pronuntiat  solutum,  quamvis  Aposlolicae 
Litterae  necdum  fuerinlexpcdilae  super  alterius  Ec- 
clesiae provisione.  Ita  Urb.  VIII  per  Litteras  Apo- 
stolicas  datas  die  20  Martii  an.  1025  expresse  con- 
stituit et  declaravit,  nempe  * Ecclesiam,  a qua 
Episcopus  de  suo  consensu  transfertur,  ab  eo  tem- 
pore vacare  , quo  idem  Episcopus  ab  illius  vin- 
culo in  nostro  et  pro  tempore  existentis  R.  Pon- 
tificis Consistorio  absolvitur , etiam  ante  expedi- 
tionem litterarum  Apostolicarum  , vel  adeptam 
secundae  Ecclesiae  possessionem.»  Hoc  loco  quaeri 
solet,  num  Episcopi,  Summi  Pontificis  auctoritate, 
etiam  inviti  transferri  possint?  Alii  affirmant,  alii 
negant  absolute  ; sunt  vero,  qui  asserunt  id  i ure 
fieri  posse.,  ubi  Ecclesiae  necessitas  vel  utilitas  po- 

stulaveril,  quemadmodum  fuse  probant  Fagnanus 
cap.  quando  de  trans,  n.  100,  Tracassinus  I.  c. 
p.  2,  c.  54  n.  9,  Pirrhing  de  tract.  § 2,  n.  13,  et 
ReilTenstuel  1.  c.  t.  7,  §2  qui  hanc  sententiam 
communi  omnium  consensu  receptam  esse  te- 
stantur. Reapse  translatio  inviti  Episcopi  duabus 
partibus  constat,  atque  absolvitur:  primum  enim 
Episcopus  invitus  destituitur , seu  quod  idem  est, 
absolvitur  a vinculo  prioris  Ecclesiae,  a qua  trans- 
fertur , adeo  ut  ipsa  Ecclesia  vacet,  nec  ad  eam 
datur  regressus  , deinde  vero  Episcopus  ipse  spi- 
rituali vinculo  alligatur  alteri  Ecclesiae,  ad  quam 
transfertur.  Iam  vero  pro  dissolutione  vinculi  cum 
priori  Ecclesia  contracti , opus  non  est  Episcopi 
consensu  et  voluntate,  dum  ipsum  carnale  matri- 
monium, coniuge  etiam  invito,  ex  iusla  ac  legitima 
causa,  et  auctoritate  dissolvitur.  Licet  vero  secun- 
dae Ecclesiae  copulari  Episcopus  nequeat  , nisi 
consenserit,  quod  ad  valorem  etiam  spiritualis  con- 
iugii  requiratur  consensus  contrahentium,  tamen 
S.  P.  supplet  consensum  in  casu  , eo  vel  magis 
quia  translatio  ordinarie  et  communiter  non  fit, 
nisi  audita  parte  ac  vocata,  ct  de  consensu  Cardi- 
nalium. 

Renuntiatio  Episcoporum  , quae  alteram  huius 
§ partem  complectitur,  est  voluntaria  cessio , seu 
dimissio  Episcopatus  certis  ex  causis  et  ex  Sedis 
Apostolicae  auctoritate.  Igitur  in  renuntiatione  re- 
quiritur voluntas  renuncianlis , causa  renuntiatio- 
nis, et  auctoritas  superioris.  In  primis  itaque  opor- 
tet renuntiationem  esse  voluntariam  atque  liberam: 
hinc  renuntiatio,  cui  vis  metusve  iniuste  incus- 
sus, aut  dolus  causam  dedit,  vel  ab  eo  facta,  qui 
mentis  compos  non  erat,  ipso  iure  irrita  est,  aut 

saltem  iudicis  sententia  rescindi  poterit  cap.  3 et 
4 de  his , quae  vi  melusve  causa  fiunt.  Deinde 
iusta  causa  in  promptu  esse  debet , quia  nexus 
inter  Episcopum  et  Ecclesiam  valde  arctus  est, 
nec  facile  dissolvendus.  Huius  vero  causae,  quam- 
vis numero  plures  in  decret.  Nisi  cum  pridem 
de  reform.  ab  Innocentio  III  recenseantur,  ad 
unum  tamen  veluli  fontem  universas  referri  ani--1- 
madverlit  Ben.  XIV  de  Syn.  1.  13,  c.  16,  ut  sci- 
licet tum  demum  et  non  alias  liceat  Episcopo  Ec- 
clesiam dimittere,  cum  clare  pateat,  ipsum  con- 
creditae sibi  plebis  saluti  prodesse  amplius  non 
posse  , uti  perspicuis  verbis  statutum  legitur  in 
decret.  licet  de  Regul.,  ubi  haec  habentur:  «Unde 
quando  potest  Episcopus  praeesse  pariter,  et  pro- 
desse, non  debet  cedendi  licentiam  postulare,  aut 
etiam  obtinere.  » Et  recte  docet  S.  Thomas  2,  2 
q.  4 ad  1 , unde  Episcopus  de  abdicanda  Eccle- 
sia nullatenus  cogitare  potest,  nisi  cum  noverit 
se  a pastorali  munere  implendo  prohiberi : sive 
porro  impedimentum  ab  ipso  profluat,  ut  si  forte 
reus  esset  alicuius  criminis  ex  eorum  genere , 
quae  illius  officii  et  ministerii  exsequutionem  im- 
pediunt , aut  si  malae  affectae  valetudinis  habitu 
laboraret,  si  illileratus  esset  aut  irregularis:  sive  ex 
causis  extrinsecis  impedimentum  oriatur,  veluli  ex 
improbitate  populi,  aut  scandalo,  quemadmodum 
scite  animadvertit  Fagnanus  in  comment.  ad  enun- 
cialum  caput  Nisi  § 13  et  seq.  » Hactenus  Bened. 
XIV.  Denique  renuncialio,  ut  recte  fiat,  a Summo 
Pontifice  probanda  est,  cum  spirituale  coniugium 
inter  Ecclesiam  et  Episcopum  auctoritate  solius 
Pontificis  Romani  dirimatur,  ex  eod.  cap.  Nisi,  et 
ex  c.  3 et  4 de  translat.,  aliisque  posterioribus 

Pontificum  Constitutionibus.  Prioribus  Ecclesiae 
saeculis  in  hoc  renuntiationum  negotio  auctorita- 
tem S.  Sedis  non  exquiri  mos  fuit,  idque  exempla 
sanctorum  etiam  virorum  , qui  pii  secessus  aut 
contemplationis  desiderio  Episcopatum  abdicarunt, 
apprime  convincunt.  At  haec  consuetudo  sensim 
inolevit,  et  saeculo  circiter  XII  ineunle,  ubique  iam 
in  Occidente  tanquam  certum  atque  exploratum 
apud  omnes  obtinuisse  non  ambigitur,  ut  Romani 
Pontificis  necessarius  assensus  exspectaretur. 

Episcopus  vero  loco  lanium  , interdum  loco  et 
dignitati  renuntiat,  scilicet  vel  gradum  Episcopa- 
lem dimittit,  vel  gradum  simul  et  dignitatem.  Qui 
priori  modo  Ecclesiam  suam  dimittit,  jurisdictio- 
nem tantummodo  episcopalem  exercere  vetatur, 
quia  nullos  amplius  habet  subditos,  honorem  ta- 
men et  dignitatem  relinet , unde  quae  ordinis 
sunt  Episcopalis  ab  Episcopo  Dioecesano  rogatus, 
rite  recleque  exsequitur  c.  1 de  ordinatis  ab  eo  , 
qui  Episcopatum  renuntiavit.  Qui  vero  loco  simul 
et  dignit3le  se  abdicavit , quamquam  retineat 
characterem  ordinis  episcopalis  , qui  deleri  ne- 
quit, quae  tamem  ordinis  sunt,  neque  ex  Dioece- 
sani  Episcopi  permissu,  recte  agere  potest,  atque 
adeo  qui  ordines  ab  eo  susceperint,  ordinem  sic 
susceptuum  explicare  prohibentur  eod.  Iit. 

Denique  vel  simpliciter  et  pure  Ecclesiam  dimit- 
tit, vel  in  favorem  et  gratiam  alterius  personae  resi- 
gnat. Odiosae  vel  a primis  saeculis  fuere  huiusmodi 
Episcopatuum  resignaliones  in  favorem  alterius  e- 
roissae  et  a Cone.  Antiocheno  c.  33  prohibitae:  of- 
ficia enim  ecclesiastica  eius  generis  non  sunt,  ut 
qui  ea  teneant,  pro  lubitu  disponere  possint,  aliun- 
de etiam  in  potestate  esset  eligere  sibi  successo- 

rem,  qnod  aperte  velant  canones,  ac  demum  Epi- 
scopi ecclesias  suas  tanquam  haercdilalern  facile 
ad  consanguineos  transmitterent.  Sed  consequutis 
temporibus  nonnulla  earumdem  resignationum  e- 
xempla  occurrunt.  Nostra  tamen  aetate  rigidior  vi- 
detur hac  in  re  disciplina,  namque  Pontifices  resi- 
gnaliones  huiusmodi  nunquam  aut  raro  admit- 
tunt, et  nisi  gravissima  instet  causa  et  pro  magno 
bono  Ecclesiarum. 

Caeterum  non  videtur  negatum  Episcopo  renun- 
tianti ex  dimissi  Episcopatus  reditibus  annuam 
pensionem  requirere  , quae  ad  honestam  ipsius 
sustentationem  sufficiat , praesertim  si  reditus 
Ecclesiae  pensioni  exsolvendae  satis  fuerint , et 
Episcopo  aliunde  non  supersit,  unde  congrue  vi- 
vere possit.  Ita  in  Cone.  Chalcedonensi  art.  10. 
Bassiano  et  Stephano  , qui  Episcopatu  abierunt, 
annua  pensio  constituta  est,  nutrimenti  causa  et 
consolatione,  unde  originem  pensiones  ecclesiasti- 
cae habuerunt. 

Ilie  opportune  quaeritur,  an  Episcopus  sine  suo 
vitio,  aut  culpa  debeat  interdum  sese  Episcopatu  ab- 
dicare? lam  vero  ex  chrislianae  caritatis  praecepto, 
et  ex  ipsa  naturali  ratione  edocemur,  bonum  pu- 
blicum potius  habendum  esse  privato  bono.  Ne- 
mo autem  dubitat , quin  Ecclesiae  et  animarum 
salus  sit  privata  Episcopi  utilitate  , et  temporali 
ipsius  honore  longe  maius  bonum,  et  maxime  ex- 
petendum. Igitur  si  eiusmodi  sint  rerum  ac  tem- 
porum rationes  , ut  Ecclesiae  et  animarum  salus 
pericliletur  , nisi  Episcopus  loco  cesserit , sivo 
quod  ipse  omnino  nequeat  suae  plebi  prospicere, 
sive  quod  mala  plebs  ipsum  oJerit , penilusque 
deserat,  neque  ulla  reliqua  sil  spes  illius  mali 

avertendi,  tunc  quidem  Episcopus  debet  Episco- 
patum sponte  dimittere,  ac  profiteri  non  sibi,  sed 
animarum  soluti  se  natum  ordinalumque  Episco- 
pum fuisse.  Praeclare  ad  rem  nostram  Augusti- 
nus in  lib.  de  gestis  cum  Emerito  num.  5 et  seqq.: 
« Quid  enim  dubitemus  Redemptori  nostro  sacri- 
ficium istius  humilitatis  offerre?  An  vero  ille  de 
Coelis  in  humana  membra  descendit , ut  membra 
eius  essemus  , et  nos,  ne  ipsa  eius  membra  cru- 
deli divisione  lanientur,  descendere  de  Cathedris 
formidamus?  Episcopi  propter  ohristianos  popu- 
los ordinamur.  Quod  ergo  christianis  populis  ad 
christianam  pacem  prodest , hoc  de  nostro  Epi- 
scopatu faciamus.  » Huius  rei  illustre  exemplum 
reliquit  S.  Gregorius  Nazianzenus,  qui  studio  pa- 
cis Episcopatu  Conslantinopolitano  se  sponte  ab- 
dicavit. 

Sed  quid  iuris  erit.,  si  Episcopus  expers  omnis 
culpae  Episcopatum  dimittere  renuat?  Poterilne 
Pontifex  ipsum,  vel  invitum  destituere?  Abbas,  in 
cap.  sua  nobis  de  confirmat,  utili  vel  inutili;  Fa- 
gnanus,  in  cap.  4 de  translat.  § 61 ; Pirrhing  de 
transi.  § 2,  num.  13  nihil  omnino  dubitant,  quin 
Pontifex  on  gravissimam,  et  praesertim  ob  publi- 
cam causam  id  possit , idemque  sentit  Gersonius 
ipse,  in  quem  suspicio  non  caditassentationis  in  Se- 
dem Romanam.  Is  itaque  de  Statibus  Ecclesiae  con- 
sideratione III  haec  habet:  « Status  praelationis  epi- 
scopalis habuit  in  Apostolis  et  Successoribus  usum 
et  exercitium  suae  potestatis  sub  Papa  Petro  et  Suc- 
cessoribus eius,tanquam  sub  habente,  vel  habenti- 
bus plenitudinem  fontalem  episcopalis  auctoritatis; 
unde  quoad  talia  minores  Praelati,  scilicet  Curati, 
subsunt  Episcopis , a quibus  usus  suae  potestatis 

quandoque  limitatur  et  arcetur,  et  sic  a Papa  posse 
fieri  circa  Praelatos  maiores  ex  certis  et  rationabi- 
libus causis  non  est  ambigendum. » Et  deinde  cons. 
IV: « Status  episcopalis  non  ita  Statui  Papali  subest, 
quod  illum  possit  Papa  annullarc,  sicut  nec  Status 
Papalis  potest  humanitus  destrui;  nihilominus  idem 
Status  episcopalis,  quoad  acquisitionem  isti  perso- 
nae, et  quoad  sui  exercitium,  subest  rationabili  Pa- 
pae voluntati  ad  utilitatem  Ecclesiae.  » Gersonio 
consentit  Thomas  ab  Argentina  Theologiam  Pari- 
siis professus  circa  ann.  1445,  dum  haec  scribit 
« Hist.  25,  q.  I.  c.  2:  » Gum  jurisdictio  spiritua- 
lis cuiuslibet  sacerdotis  dependeat  a S.  Pontifice, 
apud  quem  solum  residet  jurisdictionis  plenitudo, 
tam  in  fieri,  quam  in  conservari  , ipse  quotidie 
potest  dare  et  auferre  huiusmodi  jurisdictionem  , 
prout  ad  Statum  Eccl.  gubernandum  ipse  viderit 
expedire.  » 

Et  re  quidem  vera,  cum  idem  iudicium  de  simi- 
libus habendum  sit,  cui  ius  et  potestas  est  invitum 
Episcopum  ex  iusla  causa  transferendi , eidem  et 
ius  et  potestas  erit  invitum  Episcopum  etiam  de- 
stituendi. Quid  namque  est  inviti  Episcopi  desti- 
tutio, nisi  inchoata  et  imperfecta  inviti  Episcopi 
translatio?  Diximus  superius  translationem  inviti 
Episcopi  duobus  extremis,  ac  veluli  duabus  parti- 
bus constare  et  absolvi : primum  nempe  invitus 
Episcopus  destituitur.  Verum  huic  sententiae  illud 
gravissimo  ac  firmissimo  argumento  est,  quod,  ut 
certum  apud  omnes  catholicos  exploratumque  ha- 
betur, Pontifex  divino  iure  nihil  non  potest, quod  ad 
Ecclesiae  unitatem  vel  servandam,  vel  restituendam 
conducat.  Pontifex  itaque ob animarum  pericula  vel 
seditiones,  aliaque  mala  propulsanda,  quae  aliter 

vilari  nequeant,  summa  poteslale praeditus  eritEpi- 
scopos  vel  invitos  destituendi.  Celebre  est  dictum 
S.  Hieronymi  indialogo contra  Lueiferianos  num.9: 
< Ecclesiae  salus  in  Summi  Sacerdotis  dignitate  pen- 
det, cui  si  non  exsors  quaedam  , et  ab  omnibus 
eminens  detur  potestas,  tot  in  Ecclesiis  efficientur 
schismata,  quot  Sacerdotes.  > 

Sed  illud  poterit  iniuslum  aliquibus  videri,  quod 
poena  afficiatur  Episcopus,  qui  non  deliquit,  cum 
nemo  sine  culpa  puniendus  sil.  Huic  difficultati 
occurrit  praeclare  S.  Thomas  2,2,  quaest.  106, 
art.  4:  « Poena,  inquit,  dupliciter  potest  consi- 
derari. Uno  modo  secundum  rationem  poenae,  et 
secundum  hoc  poena  non  debetur  nisi  peccato  , 
quia  per  poenam  reparatur  aequalitas  iusliliae,  in 
quantum  ille,  qui  peccando  nimis  secutus  est  suam 
voluntatem,  aliquid  contra  suam  voluntatem  pati- 
tur. Alio  modo  potest  considerari  poena,  in  quan- 
tum est  medicina  non  solum  sanaliva  peccati 
praeteriti,  sed  etiam  praeservaliva  a peccato  futu- 
ro, vel  etiam  promotiva  in  aliquod  bonum.  Et  se- 
cundum hoc  aliquis  interdum  punitur  sine  culpa, 
non  tamen  sine  causa.  » Doctrinae  Divi  Tliomae 
mirifice  consentit  regula  23  , de  D.  I.  in  6 , hoc 
est:  < Sine  culpa,  nisi  subsit  causa  , non  est  ali- 
quis puniendus.  » Ergo  si  causa  subsit  , aliquis 
etiam  sine  culpa  puniri  poterit.  Itaque,  si  id  Ec- 
clesiae necessitas  exposcat,  Episcopus  conqueri  iu- 
re  nequit , quod  Episcopatu  privetur:  causa  enim 
Ecclesiae  temporali  ipsius  Episcopi  utilitati  longe 
multumque  praestat. 

At  vero  Episcopum  destitutum  compensatione 
aliqua  leniendum  esse  libenter  sentimus  cum  Car- 
din.  Petra,  tom.  1 , comm.  in  constit.  2 , Leonis 

IX,  num.  30,  ubi  ail:  c aliquod  discrimen  est  in 
casu  renuntiationis  ob  culpam  propriam,  et  illius 
quae  fit  ob  culpam  plebis,  vel  ex  causa  intrinseca 
iusta.  Secundo  enim  casu  debet  dari  compensatio 
aequalis,  vel  debet  assignari  congrua  , habito  re- 
spectu ad  Ecclesiam,  quam  dimittit,  et  ad  quali- 
tatem dimittentis.  » Grolius  ipse  , postquam  su- 
premo Principi  potestatem  tribuit  subditos , ob 
publicae  necessitatis,  aut  utilitatis  causas,  quaesi- 
to iure  vel  munere  privandi,  compensationem  , si 
fieri  tamen  possit,  dandam  esse  existimavit.  En  i- 
psius  verba  de  iure  belli  et  pacis  lib.  II,  cap.  14, 
§.  7:  « Sed  hoc  quoque  sciendum  est,  posse  sub- 
ditis ius  etiam  quaesitum  auferri  per  Regem  du- 
plici modo,  aut  in  poenam  , aut  ex  vi  superemi- 
nentis dominii.  Sed  ut  id  fiat  ex  vi  supereminen- 
tis dominii,  primo  requiritur  utilitas  publica,  de- 
inde ut , si  fieri  potest , compensatio  fiat  ei , qui 
suum  amisit  ex  communi.  > 

Quaeritur  denique , utrum  ulla  in  iure  prae- 
scripta sit  forma  , seu  solemnitas,  qua  destitutio 
Episcopi  peragenda  sit.  Non  enim  desunt , qui 
contendant , quod  sicut  ex  decretis  Cone.  Pisani 
sess.  XXI , Constant,  sess.  XXXIX,  et  Basileens. 
sess.  XXIII,  translatio  < de  invito  Episcopo  non  est 
facienda,  nisi  parte  audita  et  vocata,  et  de  consensu 
maioris  partis  Cardinalium;  » ita  etiam  inviti  Epi- 
scopi destitutio,  nisi  iisdem  conditionibus  servatis, 
rite,  recteque  absolvi  non  possit.  At  in  primis  eorum 
Conciliorum  decreta  nimis  auctoritate  claudicant, 
ut  ex  eis  aliquid  adversus  Pontificis  potestatem 
sumi  queat.  Dein  vero  ea  duplex  conditio , tum 
de  parte  vocanda  et  audienda  , tum  de  consensu 
maioris  partis  Caidinalium  exquirendo  pertinet  ad 

regularem  destitutionis  absolutionem,  non  etiam  ad 
actus  validitatem.  Nam  quod  ad  Cardinalium  con- 
sensus spectat,  etsi  summopere  prudentiae  conso- 
num sit , ut  Pontifex  in  gravioribus  negotiis  sui 
senatus  consilia  exquirat , quemadmodum  apud 
Sedem  Apostolicam  semper  in  more  fuit,  tamen 
ex  natura  suae  dignitatis  ac  potestatis  aliorum 
suffragiis  pro  actorum  validitate  non  egere,  supe- 
rius iam  probatum  a nobis  est.  Alterum  vero,  quod 
a praefalisConciliis  requiritur,  ut  nempe  Episcopus 
neque  auditus  , neque  vocatus  transferatur  , vel 
destituatur,  id  ex  ipsa  naturali  aequitate  persua- 
detur cum  nemo  condemnari  debeat , nisi  defen- 
dendi sese  facultatem  habuerit.  Verum  id  locum 
habet  ordinarie  « et  in  quibusdam  casibus  non  esi 
neccsse  servare;  » ut  ait  Lessius  de  lusi,  et  Iure 
1.  2,  c.  299  , n.  100,  ubi  extraordinarios  huius- 
modi  casus  perspicue  enumerat,  eamdemque  sen- 
tentiam luentur  et  illustrant  Sanchez  Consi I . Mor. 
1.  3,  dub.  4 Layman  lib.  3.  Iracl.  6,  c.  3 aliique 
plures.  Hinc  Innocentius  III  cap.  in  Caus.  de 
sent.  et  re  iud.  postquam  edixit  in  causis  judi- 
cialibus a Pontifice  decisis  ordinem  iuris  et  vigo- 
rem aequitatis  esse  subtiliter  observandum,  sub 
dii  « nisi  forte  cum  aliquid,  causa  necessitatis  et 
utilitatis  inspecta,  dispensative  duxerit  statuen- 
dum. < 

Harum  destitutionum  exempla  cum  alius,  tum  nostra  praeser- 
tim aetate  ia  Gallia  habuimus  lotius  Ecclesiae  consensione  ro- 
borata. 

§107. 

De  electione  ad  Praelaturas  regnlares. 

De  Praesulum  Regularium  electione  quaedam 
specialia  sunt.  Eligere  non  possunt  Regulares  1° 
qui  nondum  professi  sunt  : 2°  qui  sunt  quidem 
professi,  sed  inter  fratres  laicos:  3°  qui  tamquam 
proprietarii  convicti  sunt,  siquidem  per  biennium 
voce  activa  et  passiva  privantur  ; 4°  qui  demum 
ex  Ordine  Mendicantium  ad  Ordinem  non  Mendi- 
cantium, etiam  dispensatione  Aposlolica,  transie- 
runt, namque  ex  Clement.  2 de  Regular.  nec  vo- 
cem, nec  locum  habent  in  Capitulo. 

Quod  vero  perlinet  ad  eligendos,  eligi  non  pos- 
sunt nondum  expresse  professi,  et  universim  Re- 
gulares omnes  , qui  eligere  nequeunt , nec  pos- 
sunt eligi.  Excipe  tamen  Irregulares,  de  quibus 
si  censura,  aut  aliud  impedimentum  non  obsit, 
plerique  Doclores  dubitant,  an  quemadmodum  ad 
dignitates  et  officia  sive  regularia,  sive  saecularia 
eligi  nequeunt , sic  etiam  eligere  prohibeantur  ; 
cum  enim  irregularitas  sit  inhabililas  ad  orciines 
suscipiendos,  susceptosque  exercendos  , videntur 
irregulares  eligi  haud  posse , quod  praelaturis  et 
dignitatibus  aliquod  sacri  ordinis  munus  semper 
coniunclum  sit,  sed  tamen  eligere  posse  , quod  in 
facienda  electione  nullum  ordinis  munus  exercea- 
tur.Verum  hac  in  re  illud  Regularibus  peculiare  est, 
quod  religiosa  professio,  quamquam  ex  natalibus 
ortam  irregularitatem  abstergat  ad  ordines  susci- 
piendos , eos  tamen  ad  dignitates  oblinendas  ha- 
biles et  aptos  non  efficiat.  Praeterea  ex  decreto 

Congr.  EE.  RR.  7 Feb.  1648  Regulares  nec  voce 
activa  , nec  passiva  fruunlur , c nisi  collocati  de 
familia  in  aliquo  Conventu  per  tres  menses  imme- 
diate proximos  capitulo  celebrando  ibidem  perpe- 
tuo permanserint.» Cavititem  Conc.Trid.sess.XXV, 
c.  7 de  Reg.,ne  Abbatissae,  aut  Priorissae,  aliaeve 
Monialium  Praefectae  crearentur  , nisi  quadrage- 
nariae, et  quae  octennium  saltem  religiosae  pro- 
fessionis expleverint,  iussitque,  ut  Episcopus,  aut 
qui  eius  mandato  Monialium  electionibus  praeest, 
secreta  Monialium  suffragia  e fenestella  colligeret, 
nec  claustra  ingrederetur.^ 

Quod  ad  lormam  electionis  attinet,  eadem  Trid. 
Syn.  sancivit,  ut  electio  per  vola  secreta  celebra- 
retur, et  eligentium  nomina  numquam  publica- 
rentur; quo  quidem  decreto  sublatae  sunt  Regu- 
larium electiones  per  inspirationem  , et  compro- 
missum, quod  S.  C.  C.  saepius  declaravit.  Caete- 
rum  electio  per  compromissum  secretum  consi- 
stere videtur,  quandoquidem  , ut  observat  Remi- 
gius  Maschat  Instit.  can.lib.  1 , ad  tit.  De  elect. 
§ 4 c Dispositio  Tridentini  ad  evitandas  discor- 
dias et  inimicitias  in  Religiosos  facta  sustulit  for- 
mam inspirationis  et  compromissi,  dum  fiunt  per 
vota  publica,  si  tamen  compromissum  more  scru- 
tinii fiat  per  vota  secreta  , non  est  sublatum  per 
Tridentinum  , cum  idem  finis  obtineatur.  » Colla- 
tis  autem  suffragiis  omnibus  maior  numerus  prae- 
valet; et  si  nullus  a maiori  parte  electus  sit,  scru- 
tinium iteratur:  schedulae  vero  concremantur. 
Multa  Congregationum  decreta  Je  validitate  ele- 
ctionum Regularium  congessit  Ubaldus  Giraldi  in 
exp.  I.  P,  part.  2 , ad  sess.  25  , Cone.  Trid.  cap. 
6,  de  Regular.  Notandum  est  praelatos  inferiores, 

qui  £cclesiam  separatam  habent  cum  iurisdiclic- 
ne,  adeoque  vere  Nullius  sunt,  ac  titulares  ha- 
bentur , eligi  debere  usitata  forma  pro  Episcopo- 
rum electione,  de  qua  loquuti  fuimus  § 97. 

Confirmatio  ab  immediato  Superiore  petenda 
est.  Hinc  Praepositi  Generales  Ordinum,  Abbates, 
aliique  Praelati  Regulares  exempli,  et  Aposlolicae 
Sedi  immediate  subiecti  a Pontifice  confirmantur, 
nisi  forte  privilegio  aucti  sint , quo  ab  eorum  in 
electionem  consensu  plenam  iurisdictionem  et  ad- 
minislrationem  sine  ulla  confirmatione  obtineant, 
eoque  privilegio  Generales  Ordinum  Mendicantium 
donatos  esse  testatur  Passerinus  de  Elect.  cap.  23. 
Provinciales  autem  et  Abbates  exempli  a iurisdi- 
clione  Episcopi  , non  tamen  Apostolicae  Sedi  im- 
mediate subiecti  a Praeposito  Generali;  Priores  et 
Guardiani  a suo  Provinciali  confirmationem  acci- 
piunt. Praelati  autem  Regulares  a iurisdiclione  E- 
piscopi  non  exempti,  ab  eodem  confirmandi  sunt. 
Pariter  Abbatissis  et  Priorissis  Sedi  Apostolicae 
immediate  subiectis  confirmatio  a Pontifice  tribui- 
tur, exemptae  vero  ab  Episcopi  iurisdiclione,  sed 
alicui  Virorum  Monasterio  obnoxiae  a Superiore 
ipsius  Monasterii , reliquae  omnes  ab  Episcopo 
confirmantur.  Vide  Leurenium  in  foro  Benel.  sect. 
2,  cap.  de  Confir.  quaest.  461  et  462.  Verumta- 
men  hac  in  re,  et  in  caeleris  quae  ad  Regularium 
electionem  pertinent,  speciales  Constitutiones,  con- 
suetudines, et  privilegia  singulorum  Ordinum  ser- 
vanda sunt. 

Abbatibus  qui  Episcopis  honore  proximi  , et 
quorundam  Episcopalium  munerum  participes 
sunt,  consecrationis  loco  benedictio  tribuitur,  quae 
ab  aliquibus  minus  proprie  consecratio  appellatur. 

Nam  benedictio  Abbatum  characterem  Ordinis  non 
imprimit,  et  ferme  in  eo  tantum  consecrationem 
sequitur,  quod  iteranda  non  sil,  etiamsi  Abbas  ad 
alterius  Monasterii  regimen  eligatur.  Abbates  Re- 
gulares perpetui  , nisi  ipsis  indultum  sil , ut  pro 
benedictis  habeantur,  vel  a superioribus  regulari- 
bus benedicantur,  stalirn  ac  electi  sunt  solemnem 
benedictionem,  iuxla  ritum  in  Pontificali  Romano 
praescriptum  , intra  annum  ab  electionis  die,  su- 
scipere tenentur  , vel  saltem  ter  humiliter  postu- 
lare. An  interea  temporis  pontificalibus  indumen- 
tis, ipsorumque  usu  potiantur,  et  muneribus  ab- 
balialibus  fungi  possint,  quaesitum  est.  Ex  can. 
14  conc.  Nicaeni  11 , et  ex  cap.  II  cum  contingit 
lib.  1,  dec.  t.  14  et  presbyteratus  ordo,  et  Epi- 
scopi benedictio  requiruntur,  ut  abbas  suis  sub- 
ditis minores  ordines  conferre  possit.  Hisce  ca- 
nonibus derogatum  est  per  privilegia  peculiaria  , 
ut  observat  Ren.  XIV  de  Syn.  Diocc.  1.  2,  c.  II , 
n.  9 , qui  ulterius  const.  « COMMISSI  NOBIS  » 6 
niaii  1725  declaravit  « Abbates  electos  , durante 
praefato  termino,  ac  inierim  omnia  munia  abba- 
tialia  libere  ac  licite  exercere» posse,  ac  valere.  » 
Abbates  exempti  aut  in  Curia  Romana  benedi- 
cuntur, aut  etiam  alibi  ex  Summi  Pontificis  man- 
dato: non  exempli  autem  ab  Episcopo  , in  cuius 
Dioecesi  Monasterium  positum  est,  benedicuntur ; 
nisi  is  tertio  requisitus  , petilam  benedictionem 
impertiri  detrectet,  aut  negligat,  quo  casu  a quo- 
libet antistite  libere  eam  suscipere  potest.  Quae- 
nam autem  sit  Abbatum  regularium  potestas  in  usu 
Pontificalium,  in  collatione  minorum  Ordinum,  cir- 
ca suos  subditos  ex  disp.  Conc.  Trid.  sess.  XXV,  c. 
10,  in  regimine  et  administratione  spirituali  et  lem- 

porali,  late  disserit  Barthel  Opuscul.  iurid.  tom.  II, 
opus.  5 de  iure  et  iurisdictione  Abbatum  spirituali 
et  temporali  cap.  2 , § 7 et  seq.  De  usu  poptifi- 
calium,  de  benedictionibus  ac  indulgentiis  , vide 
S.  R.  C.  dec.  26  septemb.  1659  apud  Perraris  et 
Sardellini. 

Abbatissae  quoque  nonnullorum  Monasteriorum 
benedici  solent  per  sacram  caeremoniam  , in  qua 
Episcopus  orat,  ut  Abbatissa  electa  Monialibus  sibi 
creditis  pie  sancteque  invigilet.  Si  Abbatissae  be- 
nedici solitae  infra  annum  a die  confirmationis 
suae  benedictionem  petere  negligant,  excidunt  o- 
mni  iure  , quod  consequulae  fuerant , Clement. 
2 de  Statu  Monae,  jet  Ganonic.  Regul.  Sed  Abba- 
tissis nulla  in  Moniales  et  Clericos  Monasterio  ad 
dictos  est  iurisdictio  spiritualis,  ad  quam  accipien- 
dam ac  exercendam  per  se  foetninae  non  sunt  ido- 
neae; tantummodo  quidquam  vetare  possunt,  aut 
iubere,  monere  et  corrigere,  quod  passim  tradunt 
Interpretes  ad  caput  Dilecta  de  Maiorit.  et  Obe- 
dient.,  et  speciatim  Piringhius  1.  3,  f.  31  De  reg. 
n.  9,  ubi  apprime  distinguit  inter  potestatem  spi- 
ritualem proprie  dictam  et  potestatem  gubernali- 
vam,  et  quasi  dominalivam , seu  oeconomicam,  de 
qua  solum  foetninae  capaces  sunt.  Verum  in  Causa 
Castellana  lurisd.  apud  S.  C.  EE.  et  RR.  22  Ian. 
1708  datur  exemplum  jurisdictionis  spiritualis  in 
Abbatissa  Monasterii  S.  Benedicti  Conversani,  licet 
aperte  praecipiatur,  ut  pro  eius  exercitio  Vicarius 
exteras  et  iuris  ulriusque  doclor  eligi  debeat.  In 
opere  Card.  Bizzarri,  cuius  titulus  : « Collectanea 
in  usum  Secrelariae  S.  C.  EE.  et  RR.,Romael863, 
p.  323  refertur  decisio  et  in  nola  (1)  additur:  «Haec 
, resolutio;  uti  facium  historicum  refertur , cum 

huiusmodi  iurisdictio  deinceps  abrogata  fuerit.  » 
Nihil  hoc  loco  dicimus  de  electione  ad  Dignita- 
tes, et  reliqua  officia  Canonicalia  , quod  ex  com- 
muni sententia  Doctorum  necesse  non  est,  ut  for- 
ma electionis  proprie  dictae  in  iis  conferendis 
observetur,  ut  idcirco  suffragia  palam  et  aperit; 
ferri  possint  et  accessu  compleri,  neque  ulla  con- 
firmatione opus  est.  Sufficit  enim,  ut  Capitulum 
collegialiter  congregatum,  aut  maior  totius  Capi- 
tuli pars  in  personam  idoneam  consentiat. 

DE  SACBIS  ORDINATIONIBUS 

§ 108. 

De  ordinatione  Clericorum. 

Sed  iam  videndum  est , quemadmodum  pote- 
stas Ordinis  per  Sacram  Ordinationem  conferatur. 
Ordo  Jaline  significat  aptam  rerum  dispositionem, 
aut  gradum  quemdam  personarum  , seu  dignita- 
tem, unde  persona  distat  a persona,  uti  Ordo  Se- 
natorius, quo  Senatores  a reliqua  plebe  distingue- 
bantur. Hac  ratione  in  Ecclesia  Ordo  Clericalis  est 
gradus  quidam  personarum  , quae  ad  sacra  ob- 
eunda mysteria  addictae,  eaque  de  causa  a Laicis 
distinctae  sunt.  Quia  vero  cuique  Clerico  diversus 
ordo,  sive  diversa  potestas  data  est , ut  alii  aliis 
praestantiores  sint,  sic  pro  varietate  ordinum, 
sive  potestatis,  varii  sunt  etiam  gradus  Clericorum. 
Igitur  sacra  potestas  singulorum  graduum  propria 
ordo  dicitur  , modus  autem  quo  potestas  tribui- 
tur, sacra  ordinatio  vocatur , et  idcirco  quemad- 
modum effectus  a causa  , ita  ordo  ab  Ordinatione 
derivatur. 

Quibus  positis , sacra  ordinatio  definiri  solet 
« sacer  ritus,  per  quem  aliquis  ex  laico  fit  Cleri- 
cus, aut  ex  inferiori  ordine  Clericatus  adalliorem 
ordinem  promovetur,  d Ordo  autem  est  « sacra- 
mentum novae  legis  a Salvatore  nostro  institu- 
tum, quo  tradiinr  potestas  consecrandi,  offerendi, 

ac  ministrandi  corpus  et  sanguinem  eius,  nec  non 
Sacerdotio  et  officio  inserviendi , » quae  definitio 
ex  Trid.  Patribus  sess.  XXIII,  can.  1 et  3 sumpta 
est.  An  vero  diversi  Ordines  et  maiores,  et  mino- 
res, per  quos  veluti  per  gradus  quosdam  ad  Sa- 
cerdotium tenditur  , singuli  sacramenta  sint , an 
soli  maiores  Ordines  veri  Ordinis  Sacramenta  dici 
queant,  non  autem  Ordines  qui  sunt  Diaconatu  in- 
feriores, controversia  est,  quae,  ut  alias  diximus, 
ad  Theologos  omnino  pertinet.  Nostrum  est  de 
Sacris  Ordinationibus  disciplinam  Ecclesiae  dilu- 
cide explanare,  idque  efficere  conabimur  distinctis 
paragraphis,  quae  sequuntur. 

§109. 

De  legitimo  ordinationis  ministro. 

Soli  Episcopi  iure  divino  ordinarii  sunt  Sacrae 
Ordinationis  Ministri.  Hanc  perpetuam  Catholicae 
Ecclesiae  doctrinam  firmavit  Tridenl.  Syn.  sess. 
XXIII,  can.  7:  t Si  quis  dixerit  Episcopos  non  esse 
Presbyteris  superiores,  vel  non  habere  potestatem 
confirmandi  et  ordinandi  , vel  eam  quam  habent 
illis  esse  cum  Presbyteris  communem....  anathe- 
ma sit.  » Sed  in  vim  privilegii  Romanae  Sedis  sim- 
plex Sacerdos  potest  minorum  Ordinum  Minister 
extraordinarius  esse.  Hinc  Cardinales  Presbytera- 
tus ordine  insigniti  in  Ecclesiis  suorum  titulorum, 
et  Abbates  Sacerdotes  solemniter  benedicti  suis 
subditis  regularibus  primam  tonsuram  et  minores 
Ordines  conferunt. 

Episcopi  vero,  etiam  haeretici  aut  schismatici  , 
degradati  , aut  quocunque  scelere  inquinati  , vel 

censura  irretiti,  valide  ordines  administrant,  modo 
debita  forma  et  materia  utantur  , et  intentionem 
habeant  faciendi,  quod  facit  Ecclesia;  quia  chara- 
cter Episcopalis  , seu  potestas  in  Ordinatione  se- 
mel accepta  nec  deleri  potest,  nec  amitti.  Eorum 
autem  Ordinationes  sunt  illicitae  et  sacrilegae. 
Generatim  vero  Ordines  non  licite  conferuntur, 
nisi  ab  Episcopo  proprio,  scilicet  ab  eo  cui  ordi- 
nandus subiectus  est.  Salutaris  haec  disciplina 
iam  ab  initio  Ecclesiae  viguit,  et  in  Conciliorum 
Canonibus  adeo  severe  proposita  et  confirmata 
est,  ut  Ordinationes  alieni  subditi  irritae  pronun- 
tiatae sint,  hoc  nimirum  sensu,  quatenus  ab  Epi- 
scopo non  suo  ordinati  susceptorum  Ordinum  mu- 
nera explere  omnino  vetarentur.  Ita  Concilium 
Nicaenum  I sancivit  can.  17:  « Si  quis  ausus  fue- 
rit aliquem,  qui  ad  alterum  pertinet , in  sua  Ec- 
clesia ordinare;  quum  non  habeat  consensum  E- 
piscopi  ipsius,  a quo  recessit  Clericus,  irrita  (hoc 
est  illicita)  erit  huiusmodi  ordinatio.  > Et  Conci- 
lium Sardicense  can.  15:  « Si  quis  Episcopus  ex 
aliena  Parochia  velit  alienum  ministrum  sine  con- 
sensu proprii  Episcopi  in  aliquo  gradu  constitue- 
re, irrita  et  infirma  huiusmodi  constitutio  existi- 
metur. » Haec  autem  ecclesiastica  disciplina  ali- 
quibus Canonistis  visa  est  solos  Clericos  respexis- 
se, non  etiam  laicos:  atque  adeo  putant  ea  aetate 
laicos  a quocunque  Episcopo  ordinari  potuisse. 
Huc  referunt  Origenis,  Hieronymi  , Augustini,  a- 
liorumque  illustrium  Virorum  exempla  , qui  ad- 
huc laici,  inconsultis  propriis  Episcopis  , ordinati 
sunt.  Nulla  itaque  ratio  habebatur  originis  et  do- 
micilii, et  proprius  ordinationis  Episcopus  ille  sta- 
tim  evadebat,  qui  aliquem  primum  in  Clero  ad» 

scripsisset.  Cum  enim,  aiunt,  nullus  ordinari  tunc 
posset , nisi  certae  adscriberetur  Ecclesiae  , cui 
perpetuo  inhaerere  et  in  suscepto  ordine  inservire 
deberet,  profecto  fiebat,  ut  laicus  ex  prima  illa 
ordinatione  subditus  evaderet  eius  Episcopi,  cuius 
in  Dioecesi  erat  Ecclesia,  cui  adscriptus  fuerat,  ab 
eoque  tantum  Episcopo  reliquos  ordines  suscipe- 
ret. Sed  huic  sententiae  difficultatem  creare  videtur 
can.  5.  Concilii  Carthaginiensis  I , quo  Episcopi 
vetantur  non  modo  Clericum,  verum  etiam  laicum 
alterius  Dioecesis,  sine  consensu  Episcopi,  ordina- 
re: * Non  debere  Clericum  alienum  ab  aliquo 
suscipi  sine  litteris  Episcopi  sui  , nec  apud  se  re- 
tinere, nec  laicum  usurpare  sibi  de  plebe  aliena, 
ut  eum  ordinet,  sine  conscientia  eius  Episcopi  de 
cuius  plebe  est.  > Quamobrem  cum  Epigonius  , 
Bullensis  Episcopus;  in  Concilio  Carthaginiensi  III 
conquestus  esset  , quod  Iulianus  Episcopus  Cleri- 
cum sibi  eripuisset,  et  Diaconum  ordinasset,  quem 
ipse  Epigonius  in  sua  Ecclesia  baplizaverat,  quem 
mullis  annis  aluerat,  et  Lectorem  ordinaverat,  cum 
Concili  Patres  iudicassent  id  a lulianoiniquefactum 
atque  indigne  , hinc  triplex  titulus  oliin  fuisse  vi- 
detur, quo  proprius  Episcopus  censeretur,  nempe 
titulus  baptismi,  seu  nativitatis  spiritualis,  titulus 
diutinae  habitationis,  el  titulus  ordinationis. 

Verum  quisque  fuerit  veteris  disciplinae  titulus, 
quo  aliquis  Episcopus  proprius  haberetur,  certum 
est  Bonifaeium  VIII  generalem  regulam  dixisse  , 
qua  saneivit  proprium  ad  ordines  conferendos  E- 
piscopum  eum  fore,  qui  ordinandi  Episcopus  sit 
ratione  originis,  aut  beneficii,  aut  domicilii. «Cum, 
ut  ait  cap.  3 de  leinp.  Ordinat,  in  6,  nullos  Cle- 
ricum parochiae  alienae  praeter  Superioris  ipsius 

licentiam  debeat  ordinare ; Superior  intelligitur 
in  hoc  casu  Episcopus,  de  cuius  Dioecesi  est  is, 
qui  ad  ordines  promoveri  desiderat , oriundus  , 
seu  habet,  licet  alibi  natus  fuerit,  domicilium  in 
eadem.»  Cui  triplici  titulo  ex  Bulla  Innocentii  XII 
« SPECULATORES  » 4 Nov.  1694  accessit  titulus 
familiaritatis,  atque  adeo  proprius  ordinationis 
Episcopus  nunc  est,  cui  Ordinandus  subest  ratione 
originis,  aut  domicilii,  aut  beneficii,  aut  familia- 
ritatis. 

Hic  vero  monendum  est , Praelatos  sa^oulares 
nulla  ordinandi  potestate  praeditos  essa*  sed  suo- 
rum subditorum  ordinationes  pertinere  ad  Epi- 
scopos, in  quorum  Dioecesi  eorum  territorium 
continetur;  si  autem  sint  vere  nullius,  et  territo- 
rium separatum  habeant,  ordinatio  ad  Episcopum 
viciniorem  spectat,  ad  quem  subditos  suos  cum 
litteris  non  dimissoriis,  sed  testimonialibus  mit- 
tere debent:  nisi  et  privilegio  apostolieo  post  Tri- 
dentinam  Synodum  obtento  , ius  concedendi  di- 
missorias consequuti  sint.  Qua  de  re  confer  Bene- 
dictum XIV  De  Synod.  dioeces.  lib.  2,  cap.  11, 
n.  15  et  16. 


§110. 

De  Episcopo  proprio  ratione  originis. 

Primo  itaque  Episcopus  ratione  originis  is  esse 
intelligitur,  in  cuius  Dioecesi  aliquis  oriundus  est. 
Oriundum  enim  Bonifacius  dixit,  non  natum,  ad- 
eoque  si  quis  fortuito  in  aliquo  loco  natus  sit,  oc- 
casione nimirum  itineris,  officii,  legationis,  mer- 
caturae, vel  cuiusvis  alterius  temporalis  morae,  seu 

perraancntiae  duorum  parentum,  tum  quidem  non 
eiusmodi  fortuita  nativitas,  sed  patris  origo  spe- 
ctanda est.  Si  quis  autem  in  eo  loco,  ubi  fortuito 
natus  est  tanto  tempore  moram  traxerit,  ut  ibi- 
dem potuerit  canonico  impedimento  irretiri,  tunc 
etiam  ab  eius  loci  Ordinario  obtinere  litteras  te- 
stimoniales debet,  quibus  ab  omni  canonico  im- 
pedimento ibidem  contracto  declaretur  immunis, 
easque  Episcopo  ordinanti  exhibere  , ut.  in  actis 
Curiae  suae  conservari  iubeat,  earumque  mentio- 
nem faciat  in  collatorum  Ordinum  testimonio. 
Quod  si  *paler  in  eo  loco  , in  quo  fortuito  natus 
est  filius,  lamdiu,  eoque  animo  permanserit,  ut 
ibidem  vere  domicilium  de  iure  contraxerit,  tunc 
non  patris  origo,  sed  contractum  ab  eo  domici- 
lium pro  filii  ordinatione  attendi  debet.  Vide  S. 
C.  C.  Pisana  dub.  Ord.  25  Ian.  1732.  Si  postea 
Pater  ad  alia  transmigret  loca,  ibique  moram  ac- 
cidentalem trahat , filius  litteras  testimoniales 
huiusmodi  locorum  antistitum  exhibere  debet,  ex 
S.  C.  C.  Petis,  in  Monlisfal.  17  Maii  1826.  Quando 
vero  Pater  novum  domicilium  relinquit,  et  ad  lo- 
cum originis  redit , Episcopus  domicilii  non  pot- 
est amplius  filium  ordinare  , aut  dimissorias  lit- 
teras eidem  tradere  ; si  fecerit , ordinatio  illicita 
erit,  ut  tenet  S.  C.  C.  in  Volven.  22  Mart.  1732. 
Haec  de  filiis  legitimis. 

At  vero  si  de  filiis  illegitimis  sermo  sit , ct 
super  defectu  natalium  dispensationem  obtinue- 
rint , non  amplius  paternae , sed  maternae  ori- 
ginis locus  attendendus  est , etiamsi  de  patre 
certo  constet,  quia  illegitimi  conditionem  matris 
sequuntur,  et  ab  ipsa  certius  procedunt.  Exposi- 
torum autem,  quorum  scilicet  parentes  et  locus 

originis  ignorantur,  habendus  est  « originis  Epi- 
scopus, in  cuius  dioecesi  situm  est  hospitale,  in 
quo  alendi  et  educandi  expositi  sunt.  » Derelicti 
vero  qui  parentum  nomen  et  patriam  semper 
ignorarunt,  quod  hi  mortui  sint  peregrinando  vel 
militando,  originarii  videntur  esse  Episcopi  eius 
loci,  in  quo  domicilium  primo  contraxerunt;  quod 
si  nullibi  domicilium  elegerint,  recurrendum  erit 
ad  S.  C.  C.  pro  designatione  Episcopi ; itemque, 
quotiescumque  de  proprio  Ordinationis  Episcopo 
aliquod  dubium  emerserit , faciendum  est.  Haec 
autem  omnia  confirmantur  decreto  S.  C.  C.  die 
15  febr.  anno  1704  : nam  consulta  « quid  si  fi- 
lius sit  illegitimus,  vel  expositus,  vel  infidelis  bn- 
plizatus  ? » respondit:  Si  I.  attenditur  origo  ma- 
tris, si  II.  locus,  in  quo  fuerit  expositus,  si  III.  lo- 
cus, in  quo  baptisma  suscepit.  » 

Tandem  Neophyti , recens  nimirum  ad  fidem 
conversi,  sive  ex  gentilibus,  sive  ex  iudaeis  nati 
sint,  originarii  sunt  loci,  in  quo  sacro  baptismate 
regenerantur,  ex  Constit.  «CUPIENTES»  Pauli  I!l 
21  Martii  1542. 


§111. 

De  Episcopo  proprio  ratione  domicilii. 

Episcopus  proprius  ratione  domicilii  is  est , in 
cuius  Dioecesi  Ordinandus  domicilium  habet  . 
quamvis  in  alia  Dioecesi  natus  sit.  Verum  domi- 
cilii ratio  ex  diuturna  inhabitatione  , et  ex  animo 
permanendi  desumitur.  Itaque  ex  Const.  « SPE- 
CULATORES » Innocentii  XII  postulatur,  ut  <r  or- 
dinandus, vel  per  decennium  saltem  in  ea  Dioe- 

cesi  habitando,  vei  maiorem  rerum  ac  bonorum 
suorum  partem  cum  instructis  aedibus  in  locum 
huiusmodi  transferendo,  ibique  insuper  per  ali- 
quod considerabile  tempus  commorando,  satis  su- 
perque  suum  perpetuo  ibidem  permanendi  ani- 
mum demonstraverit,  et  nihilominus  ulterius  se 
in  utroque  casu  vere  et  realiter  animum  huius- 
modi habere  iureiurando  affirmet.  » Hinc  ab  ani- 
mo potius  et  coniecturis,  quam  ab  annorum  diu- 
turnitate domicilium  existimatur.  Si  quis  enim 
per  decennium  non  animo  manendi,  sed  ex  alia 
causa  in  aliquo  loco  moratus  sit,  domicilium  con- 
tractum non  inlelligitur:  contra  vero  si  quis  lares 
et  fortunas  in  aliquo  loco  constituit,  animo  ibidem 
perpetuo  manendi  , etiam  sine  mora  decennii, 
domicilium  contraxisse  putandus  est.  Quare  cum 
animus  permanendi  esse  nequeat  in  iis,  qui  dum- 
taxat studiorum  , aut  negotiorum  causa  alicubi 
morantur,  nullum  ibi  domicilium  acquirunt,  nec 
possunt  ab  Episcopo  illius  loci  ordinari.  Qui  au- 
tem domicilium  contraxit,  si  a propriae  originis 
loco  in  ea  aetate  discesserit , ut  canonico  alicui 
impedimento  obnoxius  edici  potuerit,  testimonia- 
les quoque  Ordinarii  suae  originis  litteras  Epi- 
scopo domicilii  exhibere  debet,  qui  mox  earum 
mentionem  faciat  in  collatorum  Ordinum  attesta- 
tione, quod  expressis  verbis  constituit  Innocen- 
tius XII  citata  Constitutione. 

Quod  si  quis  diversa  domicilia  habeat,  ex  de- 
creto eiusdem  S.  C.  C.  poterit  ab  alterutro  Epi- 
scopo ordinari;  « quia  ulrique  subditus  est  ratio- 
ne domicilii , modo  in  iis  aequaliter , licet  non 
mathematice  habitet.  » Honorante  prax.  S.  Trib. 
Vic.  c.  8,  nota  5 non  videtur  admittere  casum  di- 

versi  domicilii  simultanei  ad  effecturo  ordinatio- 
nis, siquidem  putat  conditiones  ab  Innocentio  XII 
praescriptas  in  duplici  domicilio  adinveniri  non 
posse. 

Confer  hac  tuper  re  dccis.  S.  C.  C.  Neop.  8 Febr.  1721  , 
Aquit.  24  Maii  1727,  Pi*.  26  lan.  1752,  Ascul.  7 Febr.  17X5. 
Rave n.  25  Scpt.  1745,  Alat.  18  Maii  1747,  Burgi  S.  Donnini  I 
Aug.  1750,  Ancon.  14  Mart.  1795,  Lun.  Sara.  29  Maii  1824, 
Feriar.  26  lan.  1855,  Spolct.  1 Febr.  1840,  quas  siinul  colle- 
ctas reperies  in  op.  Commentaria  et  decisiones  Cone.  Trid 

auctore  Richter  Lipsiae  1855.  » In  Causa  Spoletina  11  lulii  ad- 
est votum  Emiii.  Card.  Bianchi  circa  quaestionem  < An  litteris 
testimonialibus  opus  sil,  quando,  ut  saepe  lit,  adolescentes  in 
Seminario  alienae  dioccscos  studiorum  curriculum  conficiunt.  • 
Licet  in  casu  , dc  quo  agebatur,  S.  C.  C.,  attentis  adjunctis, 
iudicavcrit  ordinantem  cl  ordinatum  non  esso  inquietandum, 
tamen  in  posterum  statuit,  ut  litterae  testimoniales  in  easibus 
similibus  exquirerentur  iuxta  volutu. 

§112. 

De  Episcopo  proprio  ratione  beneficii. 

Episcopus  proprius  ratione  beneficii  est  Epi- 
scopus illius  Dioecesis,  in  qua  Clericus  Beneficium 
iam  habet  ct  pacifice  possidet  per  se,  et  sine  ad- 
iectione  alicuius  patrimonii,  aut  supplementi  ad 
congruam  vitae  luitionem  aptum,  atque  sufficiens. 
Huiusmodi  vero  sufficientia  cxCons.  « IN  SUPBE- 
MO  » Bencdicli  Xlll,  si  beneficium  continuam  resi- 
dentium postulet,  aestimanda  est  cx  taxa  Synodali 
vel  more  vigente  in  co  loco,  ubi  beneficium  silum 
esi:  sin  aulem  beneficium  residenliale  non  fuerit, 
sufficientia  praefinienda  est  ex  taxa,  aut  more  vi- 
gente in  loco,  ubi  bcncficialus  domicilium  habet. 
Notnine  itaque  beneficii  venit  quodvis  sive  sim- 

piex,  sive  liberae  collationis,  sive  iurispatronatus, 
etiamsi  ex  lege  fundationis  ad  nutum  amovibile 
sit,  non  vero  beneficia  improprie  dicta,  pensiones 
nempe,  licet  perpetuae  et  ecclesiasticae  , neque 
Capellaniae  manuales,  sive  ad  nutum  amovibiles, 
sive  perpetuae,  neque  mera  officia,  licet  ecclesia- 
stica, neque  Commendae,  aut  Coadiutoriae  tempo- 
rariae; sed  Commenda  perpetua  , si  non  nomen 
beneficii , at  certe  naturam  habet,  dum  plenam 
ecclesiastici  beneficii  administrationem  afferat , 
veroque  titulari  Commendatarium  aequet , satis 
esse  videtur,  ut  Commendatarius  addicatur  Epi- 
scopo , in  cuius  Dioecesi  Commenua  posita  est, 
ab  eoque  possit  ordinibus  initiari.  Quod  autem 
attinet  ad  Coadiutorias  perpetuas,  seu  cum  futura 
successione,  Coadiutor,  vivente  quoque  Coadiuto, 
ab  Episcopo  Dioecesis  , ubi  titulus  Coadiutoriae 
exstat,  ad  ordines  rite  promovetur,  aut  ratione 
beneficii  ecclesiastici,  aut  saltem  ratione  domi- 
cilii, quod  in  residentia  Coadiutoriae  collocatum 
esse  praesumitur.  Quamobrem  S.  C.  C.  in  Elbo- 
ren.  2,  et  23  Augusti  1721,  ad  dubium  « an  Go- 
adiutor  cuiusdam  canonicatus  cum  futura  succes- 
sione et,  assignata  congrua,  etiam  exterus,  eo  ipso 
dici  potest  subiectus  Capitulo  Elborensi  ad  effe- 
ctum suscipiendi  ordines,  absque  ulla  dimissoria 
Episcopi  suae  originis,  ad  tramites  Bullae  « SPE- 
CULATORES. § Licet?  » reposuit  affirmative.  Ve- 
rum in  causa  Terracin.  ord.  1 lulii  1741  ad  du- 
bium, «an  coadiutores  alicuius  dignitatis  vel  cano- 
nicatus cum  futura  successione,  tam  in  casu  , 
quo  ipsi  congrua  portio,  aut  pensio  percoadiulum 
assignetur  ex  fructibus  praebendae  , dignitatis  , 
vel  canonicatus,  quam  in  casu,  quo  congruam 

portionem  sibi  assignatam  habeat  ex  propriis , 
vel  alterius  patrimonialibus  bonis,  donec  per  obi- 
tum coadiuli  fuerit  locus  eius  successioni,  ad  di- 
gnitatem, seu  canonicalum  in  cuius  Dioecesi  sunt 
tituli  eiusmodi  Beneficiorum  residentialium,  sine 
litteris  dimissionalibus  Episcopi  originis  vel  prae- 
cedentis domicilii,  ad  ordinespromoveri  possunt?» 
responsum  est:  c Coadiutoriam  canonicatus  , vel 
dignitatis  sufficere,  ut  Coadiutor  dicatur  habere 
domicilium  requisitum  in  Const.  « SPECULATO- 
RES ».  Causa  haec  iterum  proposita  fuit  16  De- 
cembr.  eiusdem  anni,  quo  die  in  suspenso  re-  , 
mansit;  at  die  18  Aprilis  1744  tertio  proposita 
resolutionem  habuit  « In  decisis , praestito  iura- 
mento  ad  formam  Bullae  « SPECULATORES, » et 
amplius.  Quae  cura  ita  sint,  nemo  est,  qui  non 
intelligat  , cur  ego  dixerim  Coadiutorem  rite 
promoveri,  vel  ratione  beneficii,  vel  ratione  domi- 
cilii. Quoniam  vero  nisi  Clericis  saltem  tonsuratis 
beneficium  ecclesiasticum  conferri  nequit , illud 
plane  consequitur,  quod  nemo  possit , etsi  a pa- 
tronis praesentatus , aut  statim  beneficio  provi- 
dendus, nisi  a proprio  originis,  aut  domicilii  E- 
piscopo  clericali  tonsura  initiari.  Praeterea  Cle- 
ricus ab  Episcopo  proprio  iam  tonsura,  aut  or- 
dinibus initiatus,  ad  superiores  Ordines  ab  alio 
Episcopo  ratione  beneficii  promovendus  non  est, 
sine  testimonialibus  litteris  Episcopi  proprii  et  o- 
riginis  et  domicilii,  easque  Episcopo  ordinanti  ex- 
hibere debet,  qui  tum  carurndem  litterarum,  tum 
collati  beneficii , eiusque  redituum  in  collatorum 
Ordinum  testimonio  expresse  meminisse  iubetur. 

Ex  quibus  omnibus  colliges  tria  postulari,  ante- 
quam Episcopus  ordines  conferat  ratione  beneficii, 

scilicet  pacificam  beneficii  possessionem  , prae- 
scriptam redituum  quantitatem , et  Clericatum. 

§H3. 

De  Episcopo  proprio  ratione  familiaritatis. 

Denique  Episcopus  fit  proprius  ratione  familia- 
ritatis intuitu  illius,  quem  trium  annorum  spatio 
secum  habuerit  familiarem,  et  suis  sumptibus  a- 
luerit.  Qua  super  re  Trid.  Syn.  sess.  XXIII,  cap. 

« 9 de  Reform.  ita  constituit:  « Episcopus  familia- 
rem suum  non  subditum  ordinare  non  possit,  nisi 
per  triennium  secum  commoratus  fuerit,  et  Bene- 
ficium, quacumque  fraude  cessante,  stalim  reipsn 
illi  conferat.  > Mentem  Tridentinorum  Patrum 
explicavit  Innocentius  XII  in  Constitutione  sae- 
pius citata,  in  qua  edixit:  1°  Tridentini  decre- 
tum tum  in  maiorum  aut  minorum  Ordinum,  tum 
etiam  in  collatione  primae  tonsurae  locum  obti- 
nere. 2°  Opus  esse,  ut  triennium  sit  integrum  et 
completum.  3°  Tum  primam  tonsuram,  tum  or- 
dines impertiendos  non  esse  sine  litteris  testimo- 
nialibus Episcopi  proprii  sive  originis,  sive  do- 
micilii. 4°  Beneficium  intra  terminum  unius  men- 
sis a die  factae  ordinationis  conferendum  , quod 
Clerico  ad  honestum  cultum  et  alimenta  suppetat. 

- 5°  Ordinationis  testimonio  de  litteris  testimonia- 
libus Episcopi  proprii,  deque  familiaritate  expres- 
sam mentionem  faciendam. 

Idem  Tridentini  decretum,  multis  exortis  du- 
bitationibus, S.  C.  C.  interpretata  est,  antequam 
Constitutio  Innocentii  XII  in  lucem  ederetur.  Sed 
plures  huiusmodi  declarationes  per  dictam  Consti- 

Ultionem  antiquatae  sunt.  Ita  declarationem  ab 
se  editam,  quod  Tridentini  lex  de  beneficio  con- 
ferendo tum  tantum  vigeret,  cum  Episcopus  fa- 
miliarem suum  sacris  ordinibus  inauguraret  sine 
ulla  Ecclesiae  suae  necessitate  aut  utilitate,  ea- 
dem S.  C.  rescidit  contraria  declarplione  in  Tri- 
car. 26  Iulii  1697,  in  qua  proposito  dubio:  « An 
stante  novissima  Constitutione  «SPECULATORES» 
posset  Episcopus  familiarem  triennalem  ad  titu- 
lum patrimonii  promovere  ad  sacros  Ordines  ob 
necessitatem,  aut  utilitatem  Ecclesiae,  nullo  col- 
lato  ecclesiastico  beneficio,  » respondit  « Nega- 
tive. » 

Ita  Episcopus  nequit  familiari  suo  super  defe- 
ctu natalium,  vel  interstitiis  dispensationem  lar- 
giri, ut  eum  ad  recipiendam  primam  tonsuram 
aut  minores  ordines  aptum  reddat;  propterea  quod 
Episcopus  erga  suum  familiarem  auctus  est  pri- 
vilegio conferendi  ordines,  non  dispensandi  : pri- 
vilegia vero  tanti  valent,  quantum  verba  sonant. 
Sed  Episcopus  titularis  privilegio  quidem  donatur 
familiarem  suum  ad  ordinem  promovendi,  quod 
apertis  verbis  sancitum  est  a Cone.  Trid.  sess. 
XIV,  cap.  2 de  Reform.  S.  C.  C.  pluries  reposuit 
in  triennio,  quod  a Cone.  Trid.  requiritur  compu- 
tari iure  posse  tempus,  quo  quis  cum  Episcopo  , 
ante  adeptum  Episcopatum,  commoratus  est. 


Vide  Honorantem  dc  I’ra*.  Cong.  Vic.  c.  (,p.  2,  et  Lampc- 
rex  Coui.  in  Consi.  «peculatore*. 

§114. 

De  Episcopo  proprio  Regularium. 

Proprius  ordinandorum  Regularium  Episcopus 
est,  in  cuius  Dioecesi  monasterium  , aut  domus 
religiosa  constructa  est.  Sed  ob  oculos  in  primis 
habenda  sunt,  quae  S.  C.  C.  statuit  decr.  24  Aug. 
1619,  et  20  Iui.  1673,  quae  insuper  Clemens  VIII 
in  suo  Decreto  per  S.  C.  C.  die  15  Martii  1597 
edito  , et  Benedictus  XIV  in  sua  Const.  « IMPO- 
SITI » sub  die  27  Febr.  1747,  et  S.  C.  C.  in  firm. 
Vis.  1782,  et  Tarracon.  Visit.  13  Iulii  1782  decre- 
verunt, quorum  omnium  summa  est.  1°  Praelati 
Regulares  subditis  suis  Regularibus , qui  ordi- 
nes suscipere  cupiant  , et  requisitis  dotibus 
praediti  sint , litteras  dimissoriales  ad  Episco- 
pum dioecesanum,  eius  nempe  loci,  in  quo  mo- 
nasterium existit , non  vero  ad  Episcopum  alium 
concedere  debent.  2°  Si  Episcopus  dioecesanus 
abfuerit , aut  ordinationes  proximo  tempore  non 
sit  habiturus , vel  etiam  si  Sedes  vacaverit , 
Praelatis  Regularibus  integrum  est  litteras  dimis- 
soriales ad  quemcumque  Episcopum  dare,  ut  ab 
eo  Regularis  subditus  ordines  suscipere  possit, 
dummodo  non  in  fraudem,  hoc  est  de  industria 
litteras  dare  distulerit  ad  tempus,  quo  praevide- 
bat sedem  esse  vacantem , vel  dioecesanum  Epi- 
scopum abfuturum,  aut  ordinationes  non  habitu- 
rum, quodque  multis  de  causis  fieri  potest,  et 
praesertim,  ut  Regularis,  qui  scientiae  suae  ex- 
perimentum subire  debet  coram  Episcopo  , a quo 
ordines  petit , declinet  examen , quod  novit  ab 

Episcopo  dioecesano  severius  institui  solere.  3*  In 
iisdem  dimissoriis,  si  Sedes  vacans  est,  authenti- 
cum Vicarii  Capitularis  testimonium  de  Sedis  vi- 
duitate fidem  facientis,  si  autem  plena  sit,  inseri 
debet  authenticum  Vicarii  Generalis,  vel  Cancella- 
rii, aut  Secretarii  ipsius  Episcopi  dioecesani  docu- 
mentum ex  quo  plane  constet  eumdem  Episcopum, 
vel  a Dioecesi  abesse,  vel  proximo  legitimo  tempore 
Sacras  Ordinationes  habiturum  non  esse.  4°  Regu- 
laris, quod  ad  doctrinam  attinet,  diligenti  examine 
probandus  est  ab  Episcopo,  qui  ordines  contulerit. 
5°  Qui  secus  egerint,  multis  canonicis  poenis  ipso 
facto  afficiuntur.  6’ Denique  privilegia  Regularium 
ordines  a quocumque  Episcopo  suscipiendi  nul- 
lius roboris  et  momenti  sunt,  nisi  post  Trid.  Syn. 
directe  et  nominatim , non  vero  per  communica- 
tionem concessa  sint,  vel  in  forma  specifica  cum 
litterali  veteris  Indulti  insertione,  eiusque  expres- 
sa innovatione  fuerint  restituta  et  confirmata.  De- 
mum si  superiores  Regulares  in  concedendis  lit- 
teris dimissorialibus  praedicta  omnia  et  singula 
accurate  non  observaverint,  suorum  officiorum  , 
et  vocis  activae  ac  passivae  amissione  mulctantur, 
ordinali  vero  suspensionis  poenam  atque,  etiamsi 
in  ordine  suscepto  ministraverint,  irregularitatem 
incurrunt,  ac  denique  Episcopi,  qui  iis  manus  im- 
posuerunt, adstringuntur  canonicis  poenis  adver- 
sus eos  constitutis,  qui  alienos  subditos  sufficien- 
tibus dimissoriis  destitutos  ordinare  praesumunt. 

Num  vero  Regulares  omnes  privilegio  fruanlur, 
quod  dicitur,  extra  tempora,  hoc  est,  num  ordi- 
nari possint  extra  tempora  a iure  statuta  , etiam 
post  praedictam  Constitutionem  Benedicti  XIV, 
aliqui  Doctores  disputant,  de  quo  confer  Ubaldum 

Giraldi  in  Expositione  luris  Pontificii  edit,  roma- 
na  i 7G9  part.  2,  sess.  XCV,  ubi  eorum  senten- 
tiam sequitur,  qui  hac  in  re  Regularibus  favent, 
et  afTert  decis.  specialis  Congregationis  habitae 
die  16  Martii  1725. 

Disputant  quoque  auctores,  an  regulares,  vi  privilegii  huiusee, 
quibuslibet  in  diebus  duplicibus  , liret  dc  praecepto  non  sint, 
nrdinari  possint,  dc  qua  re  vide  S.  Alphonsum  dc  Liguorio  L. 
C.  n.  797  qui  ulrainque  sententiam  probabilem  existimat,  et 
putat  standum  esse  consuetudini. 

§115. 

De  Litteris  dimissoriis. 

Si  Episcopus  proprius  Saecularium  Sacras  Ordi- 
nationes habiturus  non  sil,  tum  iure  suo  poterii 
sibi  subditos  ad  alium  Episcopum  ordinandos  di- 
mittere, litteris  datis,  quae  idcirco  dimissoriae  di- 
cuntur. Itaque  dimissoriae  sunt  delegatio  faculta- 
tis conferendi  Ordines  , atque  ideo  ipsarum  con- 
cessio potius  ad  iurisdictioncm  Episcopalem,  quam 
ad  Ordinis  potestatem  perlinet.  Tt  id.  Syn.  edicit 
sess.  XXI,  c.  1 de  ref. , ut  proprii  Episcopi,  qui 
ex  iusta  causa  ordinationem  non  habeant  « sub- 
ditos suos  non  aliter  quam  iam  probatos,  cl  exa- 
minatos ad  alium  Episcopum  ordinandos  dimit- 
tant. » Igitur  necessarium  est,  ut,  praeter  delega- 
tionem conferendi  ordines,  testimonium  etiam  tum 
de  legitimis  natalibus,  aetate,  moribus,  aliisquo 
dotibus,  tum  etiam  dc  examine  super  doctrina  , 
deque  approbatione  eisdem  litteris  contineatur. 
« An  vero  Episcopus  ordinans  alienos  subditos  sae- 
culares, cum  dimissoriis  proprii  Episcopi  asseren- 
tis eos  examinatos  fuisse  et  idoneos  repertos,  te- 

neatur  huiusraodi  attestationi  deferre,  vel  eliara 
possit  eosdem  ordinandos  iterum  examinare?  » ce- 
lebre est  dubium  propositum  S.  C.  C.  in  causa 
Nullius  16  ion.  1595,  ubi  responsum  prodiit 
t posse  Episcopum  ordinantem,  si  voluerit,  atte- 
stationi proprii  Episcopi  deferre,  sed  non  teneri.» 
Non  tamen  expedit,  ut  Episcopus,  ad  quem  litterae 
dimissoriae  datae  sunt , de  Ordinandi  idoneitate 
periculum  faciat , tum  quia  quamdam  redoleret 
ambitionem  ac  potestatis  ostentationem,  tum  quia 
significaret  Episcopi  dimittentis  iudicium  sibi  su- 
spectum esse,  tum  quia  contingere  posset,  ut  idem 
a diversis  Episcopis  approbaretur  , et  reprobare- 
tur. At  si  Episcopus  iure  meritoque  timeat , ne 
Ordinandus  ad  se  dimissus  aut  illitteratus,  aut  in- 
dignus sit,  procul  dubio  ab  imponendis  manibus 
abstinere  debet,  nisi  primum  Ordinandi  doctrinam, 
aut  vitam  probaverit:  namque  indignum  ordinans 
peccatis  alienis  communicaret.  Episcopus  autem 
Suffraganeus,  seu  auxiliaris  ad  supplendasEpiscopi 
dioecesani  vices  assumptus  ac  deputatus,  quan- 
quam  non  possit  omnino  illos  examini  subiiccre  , 
quorum  sibi  ordinatio  ab  Episcopo  Dioecesano  com- 
missa est,  verumtamen  , si  causa  subsit , et  ipse 
potest,  atque  etiam  debet  a collatione  Ordinum 
abstinere;  quod  S.  C.  C.  censuit  in  causa  Elbo- 
ren.  dubiorum  dici  22  aug.  1J21. 

At  vero  litterae  dimissoriae,  nisi  ad  tempus  tri- 
bulae sint,  vi  sua,  consistunt,  licet  aut  morte,  aut 
alio  modo  concedentis  potestas  intereat:  qui  ta- 
men dedit,  eiusque  Successor  datas  litteras  potest, 
re  adhuc  integra,  revocare.  De  cactero  satius  est 
dimissorias  litteras  concedere  certo  definito  tem- 
pore, intra  quod  ordines  suscipi  debeant,  cum 

fieri  possit,  ut  mores  ordinandi  post  aliquod  tem- 
pus immutentur. 

Cardinalis  Pelra  haec  habet:  «Ex  decreto  Clementis  VIII 
edito  U mense  Dee.  1603,  et  renovato  ab  Alexandro  VII  pro- 
hibitum fuit,  ne  Clerici  pro  tempore  in  Urbe  degentes,  promo- 
veri possint  extra  Urbem,  etiam  vigore  litterarum  dimissorialium 
suorum  Ordinariorum,  vol  alicuiusvis  alterius  facultatis,  nisi, 
praevio  examine,  ab  examinatoribus  in  Urbe  deputatis  idonei 
reperti  et  approbati  fuerint,  et  ab  Emiuentissiiuo  Urbis  Vica- 
rio licentiam  in  scriptis  obtinuerint , sub  poena  suspensionis 
ipso  facto  incurrendae  per  annum  ab  Episcopo  ordinante,  et 
Clericis  ordinatis,  donec  dispensationem  a S.  Sede  obtineant.» 
Ad  dubium  a Nuntio  Apostolico  Yaurinensi  propositum  < an 
ipsi  competat  facultas  absque  licentia  Episcopi  dioecesani  or- 
dines in  propria  capella  conferendi  habentibus  litteras  dimisso- 
riales  a propriis  Episcopis  cum  clausula,  quod  possint  a quolibet 
antistite  ordinari  ? » S.  C.  C.  diver.  23  Aug.  4633  reposuit 
< Posse  » lib.  19  decc.  p.  274. 


§H6. 

De  Ordinibus  gradati m conferendis. 

In  veteri  Ecclesiae  disciplina  Maiores  Ordines 
interdum  collati  sunt,  omissis  gradibus  inferiori- 
bus , cum  nimirum  Clericus  inferiori  Ordini  ad- 
dictus, si  ad  altiorem  ordinem  promereri  videretur, 
ad  illum  promovebatur,  quin  porro  intermedio 
ordini  initiaretur  \ nec  talis  ordinatio  illicita  ha- 
bebatur, neque  ordo,  qui  deerat,  supplebatur;  qua 
de  re  confer  Thomassinum  de  nov.  et  vet.  Eccl. 
discipl.  part.  1,  lib.  2,  cap.  35.  Ad  rem  s.  Thomas 
in  supp.  quaesi.  35,  ari.  3:  « In  primitiva  Eccle- 
sia aliqui  ordinabantur  in  Presbyteros,  qui  prius 
inferiores  ordines  non  susceperant,  et  tamen  po- 
terant omnia  , quae  inferiores  ordines  possunt, 

quia  inferior  potestas  comprehenditur  in  superio- 
re virtute,  sicut  sensus  in  intellectu , ducatus  in 
regno.  » Hodie  vero  ex  capit,  unico  de  Clerico 
per  salium  promoto,  et  Trid.  'Syn.  sess.  XXIII  de 
Reform.,  ordines  gradatim  conferendi  sunt  ab  in- 
ferioribus ad  superiores  progrediendo.  Qui,  prae- 
termisso ordine  inferiore,  ad  maiorem  promove- 
tur, veluti  si  Subdiaconus,  omisso  Diaconatu,  Pres- 
byter ordinetur,  per  saltum  ordinatus  dicitur,  et, 
ordinatio  huiusmodi  illicita  est,  licet  non  sit  inva- 
lida, « quia  potestates  sunt  distinctae  , et  una, 
quantum  est  de  sui  ratione,  non  requirit  aliam  in 
eodem  subiecto  » ait  s.  Thomas  in  4,  distinet.  24, 
q.  1,  art.  2,  q.  5.  At  si  Episcopatus,  omisso  Pres- 
byteratu, collatus  sit,  tum  collatio  et  illicita  et  in- 
valida habenda  est;  de  quo  supra  diximus,  § 103’ 
Itaque  initiati  per  saltum  ordinibus  Episcopatu 
inferioribus,  accipiunt  quidem  ordinem  , sed  ab 
ordinis  usu  suspensi  sunt,  donec  acta  poenitentia, 
et  suppletis  ordinibus  omissis  , officium  male  su- 
scepti ordinis  ab  Episcopo  impetraverint;  siquidem 
ex  Cone.  Trid.  sess.  XXIV,  c.  14;  «cum  promotis 
per  saltum,  si  non  ministraverint , Episcopus  ex 
legitima  causa  potest  dispensare.  » Verum  si,  ante 
Episcopi  dispensationem,  in  ordine  per  saltum  su- 
scepto ministraverint,  irregulares  fiunt,  et  Summo 
tantum  Pontifici  facultas  dispensandi  reservatur. 

117. 

De  Interstitiis. 

Ordines  non  modo  gradatim  conferendi,  verum 
eliam  inter  unius  et  alterius  ordinis  collationem 
certa  temporum  spatia,  quae  interstitia  vocantur, 
intercedere  debent,  tum  ut  Clerici  in  unoquoque 
Ordine,  sive  minore,  sive  maiore  sese  exerceant , 
et  paulalim  virtutem  acquirant  Sacerdotio  consen- 
taneam, tum  eliam  ut  in  ordine  suscepto  diutius 
immorantes  probari  possint , num  digni  sint,  qui 
ad  superiorem  ordinem  promoveantur.  Intersti- 
tium, seu  spatium  quod  inter  Acolythalum,  et  Sub- 
’ diaconatum  intercedere  debet,  est  spatium  integri 
unius  anni  ecclesiastici,  non  civilis,  idemque 
temporis  spatium  in  singulis  maioribus  Ordini- 
bus servandum  est.  Sed  interstitia  inter  Minores 
Ordines  prudenti  arbitrio  Episcopi  relicta  sunt; 
quandoquidem  Trid.  Syn.  sess.  XXIII.  c.  11  de 
reform.  sic  habet:  « Minores  Ordines  per  tem- 
porum interstitia  , nisi  aliud  Episcopo  expedire 
magis  videretur,  conferantur.  » Eadem  quoque 
Synodus  Episcopis  permisit , ut  super  Maiorum 
Ordinum  interstitiis  dispensarent;  sed  ita  qui- 
dem ut  pro  dispensatione  interstitii  Subdiaco- 
natum  inter  et  Diaconatum,  prudentem  et  ratio- 
nabilem causam  postulet  * nisi  aliud  Episcopo  vi- 
deatur» eadem  sess.  c.  13:  pro  dispensatione  in- 
ter minores  Ordines  et  Subdiaconatum,  aut  neces- 
sitatem, aut  utilitatem  Ecclesiae  requirat  t nisi 
necessitas,  aut  Ecclesiae  utilitas,  iu dicio  Episcopi, 
aliud  exposcat;  » cit.  sess.  cap.  11 ; et  pro  dis- 

pensatione  Diaconatum  inter  et  Presbyteratum , 
necessitatem  et  utilitatem  Ecclesiae  poscat  « nisi 
ob  Ecclesiae  utilitatem  ac  necessitatem  aliud  Epi- 
scopo videretur  » eadem  sess.  c.  '14;  quae  ver- 
ba an  copulate,  vel  disiunctim  accipienda  sint, 
in  quaestionem  vocatum  est.  Giraldi  J.  C.  exp.  p. 
2,  sect.  101 , refert  S.  C.  C.  decisionem,  qua  de- 
cernitur t ea  verba  esse  intelligenda  disiunctive, 
non  autem  copulative.  » Episcopus  autem  suis 
tantum  subditis  interstitiorum  tempora  contrahit. 
Quamobrem  alienum  Subditum  curn  dimissoriis 
litteris  Episcopi  proprii  Ordinibus  initiari  nequit, 
interstitiorum  tempore  nondum  exacto , nisi  Epi- 
scopus proprius  abs  se  concessam  dispensationem 
in  eisdem  litteris  declaraverit.  Item  subditis  regu- 
laribus non  ipsorum  Praelatus,  sed  Episcopus  or- 
dinans eam  dispensationem  largitur,  qui  Praelati 
regularis  iudicio  , et  attestationi  plurimum  de- 
ferre debet,  ut  S.  C.  C.  12  sept.  1609  hisce  ver- 
bis decrevit:  « remissionem  interstitiorum,  ex  cau- 
sis a Concilio  expressis,  pertinere  ad  Episcopum 
ordinantem,  quoad  Regulares  ab  eo  Ordines  su- 
scipientes, non  autem  ad  Regulares  Superiores , 
ipsum  tamen  Episcopum  de  causis  remissionis  te- 
neri fidem  adhibere  ac  deferre  testimonio  Supe- 
rioris Regularis.»  Ad  haec,  Giraldi  loco  citato,  ait: 
«Si  agatur  de  Regularibus,  quibus  Sedes  Aposlolica 
post  Trid.  concessit  privilegium  exemptionis  ab 
interstitiis , iudicium  eam  remittendi  nullatenus 
spectat  ad  Episcopum.  » Sed  Episcopi  potestas  in 
contrahendis  interstitiis  non  ita  porrigitur,  ut  ea- 
dem die  duos  Maiores  Ordines  , aut  unus  vel  plu- 
res  minores,  una  cum  Subdiaconatu,  conferantur. 
Minores  autem,  si  Episcopo  videatur,  vel  uno  die 

conferre  licebit.  Inter  Presbyteratum  vero  et  Epi- 
scopatum sex  saltem  mensium  spatium  interie- 
ctum  fuisse  oportet  ex  Trid.  sess.  XXII,  cap.  2 de 
ref.,  et  ex  Gregorio  XIV  Const.  ONUS  15  Maii 
1591,  quamvis  olim  ex  Glossa  in  cap.  13  de  lemp. 
ordin.  Presbyter  ordinatus  die  Sabati  quatuor 
temporum  consecrari  Episcopus  poterat  sequenti 
die  Dominica,  non  tamen  eodem  die,  quia  in  or- 
dinatione Presbyteri  et  Episcopi  consecratione  , 
cum  ulerque  debeat  idem  missae  Scrificium  cum 
ordinante  et  consecrante  conficere  , seu  simul 
celebrare  , quemadmodum  unus  nequit  eadem 
die  duplex  sacrificium  conficere  , ita  nec  potest 
et  ordinationem  et  consecrationem  una  eademque 
die  suscipere. 

Non  est  cur  hic  loquamur  de  examine  ordinan- 
dorum et  de  proclamationibus  pro  promovendis  ad 
Ordines  maiores,  cum  de  utraque  re  satis  abunde 
Gonc.  Trid.  sess.  XXIII,  c.  3 et  7,  edixerit. 

§118. 

De  temporibus  Ordinationum. 

Gelasius  Papa  ep.  ad  Epis.  Lucaniae  cap.  2 Or- 
dinationum tempora  constituit : « Ordinationes 
Presbyterorum  et  Diaconorum , nisi  certis  tempo- 
ribus, et  diebus  exerceri  non  debent,  id  est  quarti 
mensis  ieiunio,  septimi  et  decimi,  sed  etiam  qua- 
dragesimalis  initii,  ac  mediana  quadragesimae  die, 
Sabbati  ieiunio  circa  vesperam  noverint  celebran- 
das. » Haec  itaque  tempora  sunt  ieiunium  quarti 
mensis,  hoc  est  iunii , qui  quartus  est  mensis  a 
martio,  unde  veteres  Christiani  annum  inchoa- 

banl:  et  ieiunium  mensis  septimi,  hoc  est  Septem- 
bris: decimi  hoc  est  decembris,  initium  et  me- 
dium Quadragesimae.  Ex  his  quinque  ad  confe- 
rendos maiores  Ordines  temporibus  unum  muta- 
tum est,  et  unum  additum,  nempe  ordinatio  me- 
diae Quadragesimae  in  Sabbatum  ante  Dominicam 
Passionis  translata  est,  et  Sabbatum  Sanctum  in- 
ter legitima  habendae  Ordinationis  tempora  rela- 
tum est,  quod  constat  ex  Alexandri  111.  rescripto 
cap.  3 de  temp.  ordinat.  « Ad  Subdiaconatum  nisi 
in  quatuor  temporibus,  aut  Sabbato  Sancto,  vel 
in  Sabbato  ante  Dominicam  de  Passione  nulli  E- 
piscoporum  praeterquam  Romano  Pontifici  licet 
aliquos  ordinare.  » Igitur  ad  Ordinationes  con- 
stituta sunt  tempora,  quae  ieiunando  transigimus, 
quin  imo  quatuor  temporum  ieiunium  Ordinatio- 
nis causa  institutum  est.  Sed  « licitum  est  Episco- 
pis Dominicis,  ct  aliis  festivis  diebus  unum  , aut 
duos  ad  minores  Ordines  promovere.  » Glossa  haec 
habet  « Numquid  plures?  Utique,  dummodo  non 
videatur  generalis  ordinatio.  » Quae  interpretatio 
communiter  recepta  est.  Clericatus  autem  , sive 
prima  tonsura  quacumque  die,  hora,  et  loco  con- 
ferri potest.  Huc  spectat  S.  G.  C.  dec.  in  Porta- 
leg.  13  apr.  1720,  ubi  ad  dubium:  «An  supposita 
consuetudine  immemorabili,  licitum  sit  conferre 
primam  tonsuram,  et  Minores  Ordines  feria  sexta 
post  prandium  ante  diem  Sabbati  Quatuor  Tem- 
porum? » reposuit:  «Affirmative  quoad  tonsuram, 
et  quoad  caeleros  Minores  Ordines  consuetudinem 
immemorabilem  tolerari  posse,  sed  expedire,  ut 
Episcopus  se  conformet  Pontificali  Romano.  » 

Si  quis  autem  Ordinibus  Maioribus  sine  venia 
Pontificis  extra  tempora  initietur , ex  cap.  2 et  8 

de  temp.  ordinat.  Episcopus  ordinans  auctoritate 
ordinandi  privandus  est,  et  ordinatus  ab  officio 
ordinum  suspendendus,  donec  a Summo  Pontifice 
in  suos  gradus  restituantur.  At  Gregorius  IX,  cap. 
16,  eod.  videtur  permisisse,  ut  contra  Canones 
extra  tempora  ordinati , si  poenituerint,  ex  venia 
Episcopi,  qui  eius  ordinationis  nulla  culpa  tenea- 
tur, in  susceptis  ordinibus  possent  ministrare. 
Pius  II  autem  extra  tempora  ordinatos  ipso  iure 
suspensos  pronuntiavit,  et  Sixtus  V,  eius  suspen- 
sionis relaxationem  uni  Pontifici  reservavit,  alias- 
que  poenas  et  censuras  contra  Ordinantes,  et  Or- 
dinatos sancivit.  Verumtamen  Clemens  VIII  in  sua 
Const.  * ROMANUM  » poenas,  a Sixto  constitutas 
ad  antiquos  iuris  terminos  revocavit. 

S.  C.  C.  in  Tirac.  Visit.  11  maii  1782  ad  du- 
bium: « An  pro  habentibus  indultum  suscipiendi 
Sacros  Ordines  extra  tempora  haberi  valeant  Or- 
dinationes diebus  festis,  in  quibus  fideles,  audita 
Missa,  ex  apostolica  dispensatione  , operibus  ser- 
vilibus vacare  possunt  in  casu?  t reposuit:  « Af- 
firmative > et  S.  R.  C.  proposito  dubio:  « Si  Epi- 
scopo detur  facultas  conferendi  Ordines  sacros 
diebus  festivis,  potestne  illos  conferre  in  diebus 
Apostolorum,  caeterisque  per  Apostolicam  Sedem 
abrogatis?  hisce  autem  diebus  licetne  conferre  et- 
iam Ordines  minores?  » Responsum  dedit  die  12 
nov.  1851:  Affirmative  ad  primam  partem,  et  et- 
iam ad  secundam,  sed  mane  tantum.  » 


Ex  quibus  sic  deductis,  illud  necessario  consequitur,  Mnioret 
Ordines  iis  diebus,  qui  ritum  tantum  duplicem  praeseferunt  , 
conferri  haud  licere.  Ad  rem  S.  C.  C.  ad  dubium:  * An  diebus 
festis  duplicibus  non  tamen  dc  praecepto,  possint  Ordines  Sacri 
conferri  habentibus  Breve  dispensationis  apostolicae  super  in- 

terstitiis  vel  extra  tempora!  » 15  Ian.  1689  reposuit  « Negative, 
sed  tantum  diebus  festis  de  praecepto.  Vide  Benedictum  XIV 
lnstit.  106,  et  Giraldi  1.  c. 

§ 

De  titulo  Ordinationis. 

Apud  Scriptores  ecclesiasticos  Tituli  vocantur 
Ecclesiae  vel  a titulis  seu  nominibus  Sanctorum  , 
quibus  dicantur  , vel  ab  ipsis  Clericis,  qui  suum 
inde  titulum  , et  nomen  accipiebant.  Itaque  titu- 
lus Ordinationis  est  Ecclesia  , cui  Clericus  in  sua 
ordinatione  adscribebatur,  ubi  propria  sui  Ordinis 
officia  obiret. 

Ex  antiqua  Ecclesiae  disciplina  nemo  unus  or- 
dinari poterat  sine  titulo , hoc  est  sine  certa  Ec- 
clesia, cuius  ministerio  addiceretur.  Neque  am- 
plius licebat  Clerico  Ecclesiam  illam  deserere : id- 
que  si  forte  fecisset  sine  venia  et  litteris  Episcopi 
sui,  aut  etiam  si  ordinem  in  alia  Ecclesia,  sine  li- 
centia eiusdem  Episcopi  exercuisset,  ab  aliis  Epi- 
scopis excipi  non  poterat,  eoque,  unde  discesserat, 
redire  cogebatur;  secus  enim  usu  ordinum  cadebat, 
et  excipientes  Episcopi  excommunicabantur.  Sed 
quemadmodum  Clericum  perpetuo  in  sua  Ecclesia 
assiduum  esse  oportebat,  sic  etiam  ius  acquire- 
bat ex  reditibus  ipsius  Ecclesiae  accipiendi,  quae 
pro  ratione  officii  sui  ad  victum  et  cultura  suppe- 
terent, nimirum  Episcopi  , quorum  erat  ecclesia- 
stica bona  curare,  et  fructus  eorum  administrare 
iuxta  SS.CC. praescriptam  mensuram  statis  tempo- 
ribus inter  clericos  dividebant.  Quare  titulus  du- 
plicem obligationem  pariebat:  Clericus  obstringe- 
batur ad  serviendum  perpetuo  Ecclesiae , Ecclesia 
vero  ad  alimenta  Clerico  suppeditanda. 

§ i^O. 

De  titulo  Beneficii  et  Patrimonii. 

Beneficiis  erectis,  eisque  in  titulum  Ordinationis 
assignatis,  vetus  Ecclesiae  disciplina  nonnihil  im- 
mutata est,  sed  prorsus  non  interiit;  namque  be- 
neficia ecclesiastica,  quae  residenliam  postulant, 
Clericum  cuiusdam  certae  Ecclesiae  ministerio 
alligant,  et  ius  tribuunt  percipiendi  fructus  bene- 
ficii ad  congruam  vitae  sustentationem.  Verum  si 
beneficia  eius  generis  sint,  quae  simplicia  voca- 
mus , etsi  Clericum  perpetuo  Ecclesiae  defixum 
non  teneant,  ipsum  tomen  alicui  spirituali  offi- 
cio addicunt,  cum  beneficium  , ut  aiunt,  detur 
propter  officium. 

Cum  vero  plures  Dioeceses  ecclesiasticorum  be- 
neficiorum parum  feraces,  aliaeque  penitus  desti- 
tutae essent,  illud  perspectum  est , quod  si  uni- 
cus beneficii  titulus  reliquus  esset , facile  contin- 
gere poterat , ut  aliquae  Dioeceses  spiritualibus 
auxiliis  carerent,  et  idcirco  facium  est,  ut  Clerici 
propter  Ecclesiae  necessitatem,  aut  utilitatem  ad 
titulum  patrimonii,  aut  pensionis  ecclesiasticae  et 
perpetuae  ordinarentur.  Itaque  titulus  patrimonii 
per  indulgentiam  et  dispensationem  quamdam  a 
Trid.  Syn.  sess.  XXI,  cap.  2 de  reformat,  per- 
missus est,  cum  nempe  necessitas,  vel  commodum 
Ecclesiae  postulaverit;  qua  in  re  prudens  Episco- 
pi, timoratumque  iudicium  servandum  esse  vult 
innocentius  XI  litteris  Encyclicis  per  S.  C.  C.  43 
maii  4679  missis;  proindeque  sublata  est  Decretalis 
Innocentii  111  in  cap.  23  de  Praebend.,  in  qua  pro 

arbitrio  Episcoporum,  nulla  etiam  necessitate  vel 
Ecclesiae  utilitate  suadente,  concessum  erat  Cle- 
ricos sive  ad  beneficii,  sive  ad  patrimonii  titulum 
promovere,  quod  recte  observat  Fagnanus  ad  cap. 
4 de  Praebend.  et  Dignit.  n.  24.  Tum  vero  Clerici 
titulo  patrimonii  ordinantur  non  modo , ut  con- 
gruam sustentationem  habeant , verum  etiam  ut 
Ecclesiae  serviant , cuiuS  utilitate  vel  necessitate 
ordinantur;  et  idcirco  sive  Clericus  ad  titulum 
Beneficii  , sive  ad  titulum  Patrimonii  ordinibus 
initietur,  una  semper  ratio  est,  quamobrem  ordi- 
natur, scilicet  Ecclesiae  ministerium,  cuius  gratia 
ordines  conferuntur. 

Nemo  ordinari  potest  quin  titulum  habeat,  et 
Episcopus,  qui  sciens  et  prudens  sine  titulo  Bene- 
ficii, aut  patrimonii,  aut  pensionis  ordines  con- 
ferat, praeter  peccatum,  quod  patrat,  agens  contra 
Ecclesiae  prohibitionem  in  re  gravi,  cogitur  hone- 
stum cultum  et  vicium  ordinato  Clerico  , donec 
litulum  assequatur,  suppeditare.  Clericus  autem  , 
qui  Episcopum  decipit  aut  falso,  aut  simulato  ob- 
lato titulo  ( quod  praesertim  in  constitutione  pa- 
trimonii committitur,  cum  eius  bona,  aut  annui 
fructus  pluris  aestimantur,  quam  reapse  sint)  a 
susceptis  ordinibus  suspenditur,  quandiu  integrum 
et  legitimum  titulum  exhibuerit.  S.  C.  C.  die  27 
Nov.  1610,  et  29  Maii  1 824. 

Quia  vero  turpe  et  indecorum  est , Clericos 
etiam  in  minoribus  Ordinibus  constitutos  aut 
emendicare  , aut  sordido  aliquo  munere  sibi 
vicium  comparare  , id  qui  careal  titulo  , unde 
vivat  ; quod  consentaneum  est  Glossae  in  cap.  2 
de  Praebend.  et  Dignit.  Sed  forsitan  ob  eam  cau- 
sam, quod  minores  Clerici  ab  incepto  desistere 

possunt,  factum  est,  ut  totum  huiusmodi  negotium 
arbitrio  et  prudentiae  Episcoporum  relinqueretur, 
praesertim  quod  Cone.  Trid.  I.  c.  de  sacris  tan- 
tum ordinibus  loquatur,  et  consuetudo  contraria  in 
pluribus  locis  introducta  est. 

Sed  oportet  ut  titulus  ordinationis  sufficiens  sit 
ac  legitimus.  Porro  sufficiens  erit,  si  tot  praestat 
annuos  fructus , quot  censentur  necessarii  ad  de- 
centem clerici  tuitionem.  Quanta  vero  fructuum 
copia  honestae  sustentationi  sufficiat,  ex  Synodali 
taxa,  vel  locorum  consuetudine  colligendum  est. 
Cum  autem  taxa  Synodalis  , aut  consuetudo  pro 
variis  locorum  moribus  alibi  maior,  et  alibi  minor 
sit,  Innocentius  XII  in  sua  Constitui.  « APOSTO- 
LIC1  MINISTERII » declaravit  t sufficientiam  hu- 
iusmodi praefiniendam  esse  non  iuxta  taxam  Sy- 
nodalem,  seu  morem  vigentem  in  loco  beneficii  , 
nisi  tamen  illud  continuam  et  praecisam  residen- 
tiam  requirat,  sed  iuxta  taxam,  vel  ea  deficiente, 
iuxta  morem  in  loco  domicilii  vigentem.  » Fructus 
autem  per  Synodalem  taxam , vel  consuetudinem 
praefiniti  ab  omni  onere  vacui  atque  puri  esse  de- 
bent. An  vero  etiam  onera  Missarum,' seu  stipes 
earum  numero  respondens  detrahenda  sint,  ambi- 
guum olim  fuit,  sed  S.  C.  C.  die  12  iulii  1723, 
eam  rem  conscientiae  et  arbitrio  Ordinariorum 
relinquendam  putavit,  ut  notat  Benedictus  XIV  de 
Syn.  Dioec.  lib.  12  , cap.  9.  An  vero  huiusmodi 
fructus  ex  uno,  an  ex  duobus  Beneficiis  obveniant, 
nihil  ad  rem  interest,  quin  imo  fructus  Beneficii, 
si  satis  non  sint,  adiectione  patrimonii  in  eo,  quod 
deficit,  expleri  possunt. 

Insuper  necesse  est,  ut  titulus  ordinationis  sit 
legitimus,  hoc  est  qualitatibus  praeditus  a legibus 

canonicis  praescriptis.  Unde  oportet:  1°  ut  titulus 
ordinationis  pacifice  et  immobiliter  possideatur, 
quia  subsidium  vitae  Clericalis  discrimini  com- 
mittendum non  est,  et  idcirco  bona  et  iura  liti- 
giosa, Vicariae  et  Capellaniae  ad  nutum  amovi- 
biles  in  titulum  conferri  non  possunt.  2®  Ut  fun- 
detur in  bonis  stabilibus  et  certis,  vel  in  rebus,  quae 
immobilibus  aequiparantur , ut  ait  Engel  Coli.  I. 
C.  t.  14,  1.  1.  Sic  ad  titulum  constituendum  non 
valent  bona  mobilia  et  semoventia,  neque  proven- 
tus, qui  industria  et  honesto  labore  comparantur, 
ut  ait  S.  C.  C.  Monop.  18  nov.  1769.  3“  Ut  eadem 
bona  frugifera  et  stabilia,  nullo  aere  alieno  gra- 
vata, nullaque  hypotheca  affecta  sint;  et  si  patri- 
monium in  censibus  constituatur,  constituentes  in 
forma  iuris  valida  promittere  et  recipere  debent , 
se  Clerico,  si  census  redimatur,  copiam  victus  sup- 
peditaturos , donec  pecunia  ipsius  census  aut  in 
novis  censibus,  aut  in  fundis  frugiferis  collocetur. 
Ad  haec  Trid.  Syn.  scss.  XXI,  cap.  2 de  Reform. 
constituit,  ut  Clericus  « beneficium  resignare  non 
possit,  nisi  facta  mentione,  quod  ad  istius  benefi- 
cii titulum  sit  promotus,  neque  ea  resignatio  ad- 
mittatur, nisi  constito,  quod  aliunde  vivere  com- 
mode possit,  et  aliter  facta  resignatio  nulla  sit.  » 
Similiter  sta  luit, utordinati  ad  titulum  patrimonii  vel 
pensionis  * patrimonium  illud,  vel  pensionem  sine 
licentia  Episcopi  alienare  aut  exlinguere , vel  re- 
mittere nullatenus  possint,  donec  beneficium  ec- 
clesiasticum sufficiens  sint  adepti,  vel  aliunde  ha- 
beant, unde  vivere  possint.  » Quin  imo  decreto 
ipsius  Episcopi  opus  est,  quo  aut  beneficium,  aut 
bona  a Clerico  adepta  in  locum  prioris  tituli  sub- 
rogentur , etiamsi  patrimonium  constitutum  sit 

ea  conditione  « donec,  et  quousque  provisus  fuerit 
de  beneficio  ecclesiastico  , aut  aliunde  habuerit , 
unde  commode  sustentari  valeat , quo  casu  eve- 
niente, patrimonium  redeat  ad  constituentem  abs- 
que ulla  declaratione ; » quandoquidem  ea  condi- 
tione non  obstante,  semper  prior  titulus  viget, 
quoad  Episcopus  novum  titulum  subrogaverit , 
quod  saepius  S.  C.  C.  declaravit.  Vide  Benedictum 
XIV.  Inst.  26,  ubi  sermo  etiam  habetur  de  vali- 
ditate patrimonii  super  censibus  perpetuis  rei  im- 
mobili inhaerentibus  constitutis,  adhibitis  opportu- 
nis cautionibus,  ad  formam  Const.  Pii  V,  assum- 
ptaque  inscriptione  hypothecaria  super  bonis  sta- 
bilibus idoneis,  ubi  census  redimi  contingat.  Vide 
S.  G.  C.  2 marlii  1865. 

§121. 

De  titulo  paupertatis  et  Mensae  communis. 

Praeter  recensitos  S.  Ordinationis  titulos  , qui 
ad  Clericos  seculares  spectant,  unus  adhuc  vel  al- 
ter titulus  superest , quo  caeleri  Clerici  commu- 
nem vitam  agentes  ordinari  solent.  Verum  ex  bis 
Clericis  alii  nulla  vola  nuncupant,  vel  tantum  sim- 
plicia, alii  vero  solemnia  vota  in  probata  Religio- 
ne profitentur.  Posteriores  ordinantur  ad  titulum 
religiosae  professionis,  seu  paupertatis,  vi  cuius  ab- 
dicata rerum  omnium  proprietate,  vel  ex  reditibus 
bonorum,  si  quae  religio  possideat,  vel  ex  piis  fide- 
lium largitionibus, omnia  communia  habent, quorum 
ad  vitam  indigent.  Hi  autem  regulares  nequeunt, 
ante  solemnem  professionem  , sacris  ordinibus  li- 
cite initiari  absque  vero  titulo,  quod  dici  debet  et- 


CAPUT  XI. 


475 

iam  de  novitiis,  posl  emissa  tria  vota  simplicia,  du- 
rante triennio,  ex  decis.  S.  C.  CC.  et  RR.  20  Ian. 
1860.  Verum  excipiuntur  Patres  S.  I.,  qui  ex 
speciali  privilegio , post  simplicia  vota  ad  SS. 
Ordines  promoveri  possunt,  licet  patrimonio,  ac 
beneficio  prorsus  destituantur.  Priores  vero,  qui 
more  regularium  in  communi  vitae  disciplina  de- 
gentes aut  nunquam,  aut  ad  certum  tempus  pro- 
fessionem emittunt,  et  ex  claustro  seu  domo  reli- 
giosa exire  vel  dimitti,  atque  ad  saeculum  redire 
libere  et  licite  possunt,  Religionis  huiusmodi  prae- 
textu, sine  titulo  Beneficii , patrimonii,  aut  pen- 
sionis nequeunt  sacris  Ordinibus  initiari,  quod 
sancitum  est  a S.  Pio  V in  sua  Constilut.  « RO- 
MANUS PONTIFEX  » 14  oct.  1568  , nisi  speciali 
privilegio  Apostolicae  Sedis  aucti  sint,  quo  ad  ti- 
tulum eius  congregationis,  cui  nomen  dederunt , 
et  unde  subsidia  vitae  percipiunt,  promoveri  pos- 
sint, quod  quidem  privilegium  PP.  Cong.  Missio- 
nis Consi.  Benedicti  XIV  « AEQUA  APOSTOLICAE» 
5 aprilis  1744;  aliisque  Congregationibus,  ex  Con 
stit.  Gregorii  XIII  « ASCENDENTE  » 25  maii  1584, 
Cregorii  XV  « ECCLESIAE  CATHOLICAE  » 28  iu- 
nii  1591  , Alexandri  VII  « SACROSANCTI  » 26 
sept.  1659,  Benedicti  XIII  « BONUS  ILLE  » 6 oct. 
1626,  concessum  est,  ut  proinde  ipsarum  Alumni 
ad  titulum  Mensae  Collegialis  , aut  Mensae  com- 
munis, vel  Missionis  ordinentur. 

Ab  hoc  titulo  mullum  distat  lilulus  mensae  sim- 
pliciter dictus  , quo  Principes  , Comites,  aliique 
Viri  Nobiles,  atque  etiam  communitates  litteris 
patentibus  se  obstringunt  ad  praestanda  bonesla 
alimenta  Clerico,  qui  beneficio,  aut  sufficienti  pa- 
trimonio careat.  Hic  titulus  non  iure  scripto,  sed 

quadam  consuetudine  obtinuit  in  Germania:  verum 
in  Italia  nostra  non  admittitur  ex  declaratione  S. 
C.  C.  in  Florent.  28  iunii  4704. 

Si  quis  autem  postquam  Ordinibus  sacris  ad 
titulum  Religiosae  paupertatis,  aut  mensae  com- 
munis initiatus  est,  ab  aliqua  Congregatione,  ubi 
vota  simplicia  emittuntur  , legitime  recedat , aut 
dimittatur,  sacris  operari  non  permittitur,  donec 
sibi  certum  et  sufficiens  patrimonium  comparave- 
rit , idque  constare  fecerit  Ordinario , cuius  iu- 
risdictioni  subest;  quandoquidem  Congregatio  non 
tenetur  amplius  ipsi  congruam  substentationem  , 
sive  alimenta  praestare  , quemadmodum  Episco- 
pus non  tenetur  alere  Clericum  iure  privatum 
suo  beneficio  ad  cuius  titulum  ordinatus  fuit.  Si 
vero  de  professo  in  ordine  regulari  sermo  sit,  qui 
aut  iure  expulsus  et  eiectus  est,  aut  proprio  marie 
claustrum  deseruerit , aut  perpetua  saeculariza- 
tionis , quae  loco  expulsionis  sit , rescriptum  ob- 
tinuerit, nullum  dubium  , quin  actionem  nullam 
habeat  petendi  ab  ordine  alimenta  ; quin  imo  in 
duplici  priori  casu  suspensus  manet  ab  exercitio 
ordinum  , donec  ad  religionem  redierit;  in  tertio 
ordinarie  praecipitur,  ut  absque  ullo  Ordinis  in- 
commodo, congruum  sibi  patrimonium  compara- 
te, prout  S.  C.  CC.  et  RR.  in  decis.  22  Sept.  1854; 
et  S.  C.  super  discip.  regul.  an.  1843  reposuit. 

Praestat  hic  adnotare  non  raro  usuvenire,  ut  cle- 
rici, attenta  impotentia  ad  titulum  sibi  parandum, 
sacros  ordines  suscipiant , ex  S.  Sedis  privilegio 
et  indulgentia  , constito  solummodo  de  congrua 
substentatione,  vel  de  titulo  servitii  chori,  littera- 
turae, sufficientiae,  dioeceseos,  mensae  ac  missio- 
nis- An  vero  vi  consuetudinis  id  etiam  locum  ob- 

linere  possit,  in  dubitationem  positum  est,  de  qua 
re  consule  auctores,  ac  praesertim  Bouix,  qui  ne- 
gativam, et  auctorem  cit.  op.  «Praelectiones  ha- 
bitae in  Seminario  S.  S.  » qui  affirmativam  sequi- 
tur sententiam.  Quae  mox  dicam  , ex  S.  C.  C., 
priori  sententiae  favere  videntur.  Quidam  namque 
Episcopi , ex  quo  viderunt  Ecclesiam  bonis  esse 
spoliatam  , et  clericos  , attenta  eorum  inopia  el 
omnimoda  familiae  impotentia,  nullum  sibi  posse 
patrimonium  comparare,  novam  quamdam  tituli  for- 
mam excogitarunt,  in  eo  sitam,  ut  omnes  et  singuli 
ordinandi  determinatam  pecuniae  summam,  veluti 
eleemosynam  , una  vice  solverent,  ad  constituen- 
dum censum  communem  , vel  aerarium  ecclesia- 
sticum , cuius  reditus  sacerdotibus  , qui  morbo 
immature  correpti,  vel  fractis  viribus  aliisque  re- 
rum humanarum  vicissitudinibus  a sacro  ministe- 
rio ad  tempus , aut  pro  tota  vila  arcerentur  , ae- 
qua profecto  lance  partirentur  ac  distribuerentur. 
Quaesitum  inde  est  1°  « an  Episcopo  indultum  sit 
concedendum  promovendi  clericos  ad  sacros  or- 
dines absque  legitimo  , nec  sufficienti  titulo  , ita 
ut  sit  approbanda  institutio  novi  huius  ordinatio- 
nis tituli;  et  quatenus  affirmative,  2°  an  permit- 
tenda sit  insertio  eius  novae  formae  tituli  in  fu- 
tura aliqua  editione  Pontificalis  Romani  ? » S.  C. 
G.  24  Aug.  an.  1850  respondit:  ad  1”  negative, 
et  providebitur  in  casibus  particularibus  ; ad  2“ 
provisum  in  primo.  » Ex  quo  licet  aperte  constet 
novam  tituli  formam  non  probari  a S.  C.  C.,  tamen 
videtur  S.  G.  EE.  et  RR.  modum  hunc  providendi 
honestae  cleri  sustentationi,  rcticita  tamen  tituli 
denominatione,  permittere  implicite,  aut  saltem 
non  reprobare.  Nam,  responso  ad  Episcopum  llru- 


Digitized  by  Google 


UBKE  II. 


478 

gensem  dato  die  14  Maii  1860,  ipsi  modum  hunc 
exponenti, facultas  impertitur,  < utcumaliislOOcle- 
ricis  a titulo  S.  Ordinationis  dispensare  valeat,  ita 
tamen  ut  eos  curet  de  aliquo  beneficio,  vel  ecclesia- 
stico officio  providere,  aut  saltem  meliori,  quo  po- 
tuerit modo,  ad  mentem  S.  C.,  eorum  sustentationi 
consulere,  ne  cum  ordinis  dedecore  mendicare  te- 
neantur. t Vide  « Revue  des  Sciences  eccl6siasti- 
ques.  » N.  6,  Juin  1860,  p.  481.  Unde  videtur 
posse  deduci,  et  ipsam  consuetudinem  ordinandi 
absque  titulo,  ni  accedat  expressus  S.  S.  assensus, 
penitus  improbari. 


* 


Digitized  by  Google 


479 


CAPUT  m 

DE  ns  QUI  PROMOVERI  NON  POSSUNT. 


§ 122. 

De  irregularitatibus. 

Non  omnibus,  qui  petunt,  aditus  ad  ordines  ape- 
riendus est.  Nonnulli  enim  ad  ordines  promoveri 
non  possunt,  et  eorum  ordinatio  non  modo  illici- 
ta, verum  etiam  invalida  omnino  esset.  Huiusmodi 
sunt  nondum  baptizati,  et  mulieres;  ordinum  enim 
sunt  incapaces.  Alii  vero  ordinibus  recipiendis 
sunt  inhabiles;  si  tamen  ordinentur,  illicite  qui- 
dem, sed  valide  ordinantur.  Hos  Nicaena  Synodus 
I can.  12  alienos  a canone,  seu  regula  dixit,  et 
Innocentius  III  irregulares  appellavit , quatenus 
ecclesiastica  regula  eisdem  impedimento  est,  quo- 
minus ordinentur  , et  si  promoti  sint , quominus 
susceptos  ordines  exerceant.  Igitur  irregularitas 
definitur:  « impedimentum  canonicum  , quo  or- 
dinum susceptio,  eorumque  usus,  si  suscepti  lue- 
rint, interdicitur.  » Ex  qua  definitione  consequi- 
tur : 1°  Irregularitatem  quoque  contrahi  sine  de- 
licto, quod  aliquis  non  criminosus,  sed  vitio  cor- 
poris , aut  animi  impedimento,  a regula  alienus 
esse  potest.  2®  Omnem  irregularitatem  a iure  esse, 
nullam  ab  homine,  cum  sit  impedimentum  cano- 
nicum, quod  a canone,  seu  lege  ecclesiastica  con- 
stituitur, adeoque  neminem  irregularitate  ligari, 
nisi  casibus  iure  expressis,  quod  diserte  innuit  Bo- 

nifacius  VIII  cap.  Is  qui  de  sent.  excomm.  io  6 illis 
verbis:  c Licet  in  hoc  temerarie  agat,  irregularitatis 
tamen,  cum  id  non  sit  expressum  in  iure,  laqueum 
non  incurrit.»  3*  Irregularitatem  tum  ordinum  su> 
sceptioni,  tum  eorum  usui  directe  obstare;  indirecte 
vero  obstare  atque  impedire , quominus  beneficia 
ecclesiastica  consequamur  , dum  ineptos  et  inha- 
biles reddit  ad  suscipiendos,  vel  exercendos  ordi- 
nes, quos  beneficium  postulat. 

Variae  sunt  irregularitatis  species,  sed  omnis 
irregularitas  vel  ex  defectu  est,  vel  ex  delicto,  et 
idcirco  ad  haec  duo  capita  omnis  tractatio  revo- 
catur. Irregularitatem  ex  defectu  gignit  defectus 
natalium,  animi,  corporis,  aetatis,  libertatis,  fa- 
mae, et  lenitatis , quibus  adde  reddendis  rationi- 
bus obstrictos  , et  bigamos.  Irregularitatem  ex 
delicio  pariunt  homicidium,  iteratio  Baptismatis, 
indigna  ordinum  susceptio,  pravus  eorumdein  or- 
dinum usus,  violatio  censurarum,  et  demum  hae- 
resis:  de  quibus  singillalim  dicendum  est. 

Certum  est  irregularitatem  ex  defectu,  ipso  facto,  contrahi  ab 
iis,  qui  defectu  a iure  canonico  definito  laborant,  sive  ignora- 
verint, sive  noverint  legem  : an  idem  sit  de  irregularitate  ex 
delicto,  conlrovertilur  , cl  triplex  adest  sententia.  Aili  putant 
sufficere  cognitionem  legis  divinae,  qua  delictum  vetatur;  alii 
tenent  requiri  etiam  legis  ecclesiasticae  cognitionem  delictum 
prohibentis;  alii  laudem  ipsius  irregularitatis  delicto  annexae 
cognitionem  expostulant.  Prima  sententia  speculative  ac  ihcoretice, 
ut  aiunt,  magis  veritati  consona  videtur.  Verum,  cum  aliae  sen- 
tentiae, quas  graves  auctores,  ut  probabiles  sustinent,  ad  dubium 
iuris  cfTormanduui,  saltem  in  foro  conscientiae , sufficiant,  pro 
mitiore  opinione  in  prnxi  standum  est,  odeoque  tenendum  nemi- 
nem in  foro  interiori  se  irregularitate  obstrictum  esse  reputari,  si 
legem  ecclesiasticam,  ct  irregularitatem  eidem  annexam,  bona 
fide  ignoraverit.  Vide  auctorem  op.  Praelcct.  I.  C.  habitae  in 
Sciu.  S.  Sulpicii  t.  5,  p.  i ad  5,  n.  802. 

§123. 

Dc  irregularitate  ex  defecta  natalinm. 

Ex  defectu  natalium  irregulares  sunt  illegitimi, 
videlicet  extra  validas  ac  legitimas  nuptias  procrea- 
ti. In  veteri  disciplina  nemo,  qui  dignus  esset,  ob 
natalium  defectum  ab  ordinibus  et  beneficiis  eccle- 
siasticis arcebatur,  quod  mullis  veterum  Patrum 
testimoniis  ostendit  Gratianus  dist.  56.  At  saeculo 
praesertim  undecimo  cum  Clerici,  praesertim  in 
Anglia,  vitio  incontinentiae  contaminati,  meretrices 
et  concubinas  alerent,  et  filii  ex  nefando  concubitu 
nati  beneficia  paterna,  mortuis  parentibus,  obtine- 
bant, sive  occupabant,  et  Duces  etiam  et  Comites, 
ut  ait  Christianus  Lupus,  t suos  passim  ex  ancil- 
lis bastardos  violenter  intruderent  in  sacras  di- 
gnitates, atque  ita  servili  simul  et  adulterino  san- 
guine foedarent  Ecclesias,  » primo  quidem  filii 
Presbyterorum  , dein  quilibet  ex  vetito  concubi- 
tu nati,  irregulares  pronuntiati  sunt,  « ut  pater- 
nae incontinentiae  memoria  a locis  Deo  conse- 
cratis... longissime  arcerentur,»  quae  verba  sunt 
Concilii  Trid.  sess.  xxv,  cap.  15  de  Reform.  Nil 
refert,  an  illegilimitas  occulta  sit,  aut  publica,  si- 
quidem irregularitas  ex  defectu  , si  infamiam  ex- 
cipias , a facto  ipso  , non  ab  eius  publica  notitia 
dependet. 

Sed  illegitimi  habendi  non  sunt  filii  ex  iustis 
nuptiis  ante  sacerdotium  geniti  , nec  proinde  ab 
ordinibus,  et  beneficiis  repelluntur:  tantummodo 
ad  suspicionem  baereditariae  successionis  averten- 
dam nequeunt  beneficia  consequi,  quae  paler  obti- 
Intlil.  Can.  Vol.  I.  P.  II.  31 

nuit,  nisi  media  persona  intercesserit.  Neque  il- 
legitimi putantur  infidelium  filii , licet  nuptiae  in 
gradibus  ab  Ecclesia  prohibitis  inilae  sint,  modo 
in  ratione  naturalis  et  civilis  contractus  valeant, 
quod  docuit  Innocentius  III  cap.  ultirno  , qui  filii 
sint  legitimi;  neque  demum  illegitimis  accensendi 
sunt,  qui  ex  matrimonio  ob  dirimens  impedimen- 
tum nullo  quidem  et  invalido  geniti  sunt , si  ta- 
men uterque,  aut  alteruter  coniugum  impedimen- 
tum invincibiliter  ignoraverit ; idque  locum  obti- 
net, etiamsi  impedimentum  postea  compertum  sit, 
et  coniuges  sententia  Iudicis  invicem  separati , 
cap.,  2 et  14  eod.  titulo.  At  si  parentes,  aut  clan- 
destinas nuptias,  vel  matrimonium  civile  tantum, 
inierint,  aut  denuntiationes  omiserint,  non  cen- 
sentur bona  fide  contraxisse  , unde  filiis  nocent , 
qui  illegitimi  et  irregulares  traducuntur.  Dubita- 
tur, an  expositi,  dum  non  constat  de  eorum  pa- 
rentibus, habendi  semper  sint  tanquam  spurii  et 
illegitimi , et  plura  in  utramque  partem  dicta 
sunt.  Suarez  utramque  sententiam  probabilem 
putat.  Auctor  Praelect  I.  C.  pro  sem.  S.  Sulpi- 
tii  t.  3,  p.  4,  a.  3,  p.  809  videtur  negativam  se- 
qui sententiam,  licet  citet  auctores,  nempe  Petra  et 
Giraldi,  qui  stant  pro  affirmativa,  et  tenent  exposi- 
tos indigere  dispensatione  Episcopi  pro  minoribus 
ordinibus , et  Pontificis  pro  maioribus  , eo  quod 
deest  probatio  legitimitatis,  nec  sufficit  praesum- 
ptio. 

Iam  vero  irregularitas  ex  defectu  natalium  orta 
tribus  modis  abstergitur.  I.  quidem  religiosa  pro- 
fessione; si  enim  illegitimus  monachus  fiat,  et  pro- 
fessionem religiosam,' emittat,  ad  sacros  ordines,  non 
vero  ad  praelaturas  licite  promovetur;  Nam  «prae- 

lationes  nullatenns  habet»  aitcap. -4 de Fil.  Presbyl. 
Huc  spectat  decisio  S.  C.  CC.  et  RR.  23  Ian.  1860. 
Ad  dubium  c An  possint  provinciales  dispensare 
cum  novitiis  defectu  natalium  laborantibus,  ante 
emissionem  votorum  solemnium  ad  hoc,  ut  iis  or- 
dines conferantur;  » responsum  est  affirmative 
quoad  primam  tonsuram  et  minores  ordines,  qua- 
tenus Provinciales,  ex  apostolico  induito  legitime 
gaudeant  facultate  dispensandi  supra  dicta  irregu- 
laritate, eaque  revocata  non  fuerit.  » II.  Legitima- 
tione,  sive  per  subsequens  matrimonium,  sive  per 
Romani  Pontificis  rescriptum  , nam  saecularium 
Principum  rescripta  ad  effectus  civiles  tantummodo 
valent.  III.  Demum  dispensatione,  quam  pro  mi- 
noribus Ordinibus  et  simplicibus  Beneficiis  Epi- 
scopus recte  tribuit;  ad  ordines  vero  maiores,  et 
ad  Beneficia  , quibus  animarum  cura  immineat , 
dispensatione  Pontificis  opus  est. 

§ 124. 

Se  irregularitate  ex  defectu  animi. 

Defectu  animi  irregulares  sunt,  qui  carent  ra- 
tione , scientia  , et  fide  confirmata.  I.  itaque  ob 
defectum  rationis  irregularitate  ligantur  dementes 
et  furiosi,  licet  amentia,  aut  furor  intermissionem 
aliquam  interdum  faciat,  quibus  accensendi  sunt 
lunatici  et  energumeni,  seu  daemoniaci,  quod  ra- 
tionis usum  intercisum  et  veluti  dimidiatum  ha- 
beant, et  epileptici  sive  morbo  comitiali  laboran- 
tes, si  praesertim  eo  morbo  post  decimum  quar- 
tum aetatis  annum  correpti  sint,  quo  casu  fere 
semper  ab  ordinibus  perpetuo  excludendi,  quum 

pubertate  expleta,  vix  aut  nunquam  epilepsia  cu- 
retur. Quod  si , sacris  ordinibus  iam  susceptis  , 
morbus  superveniat,  velatur  epilepticus  rem  divi- 
nam facere,  nisi  morbus,  notabili  temporis  spatio, 
iudicio  medici,  omnino  cessaverit,  et  sacris  datu- 
rus operam  Sacerdotem  ieiunum  sibi  adiungal , 
qui  sacrificium  perficiat,  si  forte  epilepticus  pri- 
stino morbo  corripiatur  II.  Defectu  scientiae  ir- 
regulares sunt  inscii  litterarum;  qui  enim  scien- 
tiam repellit , ab  altari  repellendus  est.  Gradus 
scientiae  varius  est  ex  iure  canonico,  pro  ratione 
ordinis  suscipiendi,  et  determinatura  Cone.  Trid. 
sess.  xxiii,  c.  4,  11 , 13  et  14  de  Ref.  Episcopo- 
rum autem  est,  in  casibus  peculiaribus,  iudicare, 
qua  quisque  scientia  pro  diversis  ordinibus  prae- 
stare debeat.  III.  Demum  ob  defectum  fidei  con- 
firmatae promoveri  non  possunt  neophyti,  hoc  est 
nuper  per  baptismum  in  Christo  geniti , quando- 
quidem ipsorum  constantia  in  fide  adhuc  dubia  et 
incerta  est;  neque  inter  Magistros  et  Doctores  po- 
puli collocandus,  qui  necdum  discipulus  exstitit. 
Aposlolusipse  vetuit  neophytos  ad  Sacerdotium  eli- 
gi I ad  Timoth.  cap.  III.  Quanto  vero  tempore  neo- 
phyti probandi  sint,  iura  non  explicant , ut  recte 
sentire  videantur,  qui  eam  rem  prudenti  arbitrio 
Episcopi  relinquunt,  cuius  est  iudicare  de  virtute 
et  firmitate  eorum,  qui  ad  fidem  conversi  sunt. 
Itaque  si  Episcopus  viderit  neophylos  tantae  esse 
virtutis  ac  constantiae,  ut  quaelibet  exsulet  pru- 
dens timendi  causa,  ne  ad  vomitum  revertantur  , 
aut  in  superbiam  incidant,  proterit  profecto  ordini- 
bus initiare,  eisque  ecclesiastica  ministeria  com- 
mittere. Si  vero  Episcopo  non  licuerit  neophytum 
congruo  tempore  probare,  aut  si  expleta  probalio- 

ne  aliquid  de  eius  virtute  et  constantia  dubium 
adhuc  supersit,  tunc  vel  non  erit  ad  ordines  pro- 
movendus , vel , si  iusta  et  urgens  causa  id  sua- 
deat, ad  S.  Sedem  recursus  fit,  proposito  dubio, 
an  constet  de  irregularitate  , et  sit  locus  dispen- 
sationi. Ob  eumdem  fidei  confirmatae  defectum 
arcentur  in  aegritudine  baptizati  , Clinici  dicti  , 
eo  quod  baptisma  differebant,  donec  gravi  morbo 
correpti  decumberent;  quorum  magna  copia  olim 
fuit.  De  quibus  conceptus  est  can.  1,  d.  57  apud 
Gratianum:  c Si  quis,  in  aegritudine  constitutus, 
fuerit  baptizatus  , Presbyter  ordinari  non  debet ; 
non  enim  fides  illius  voluntaria,  sed  ex  necessitate 
est , nisi  postea  forte  ipsius  studium  , et  fides 
probabilis  fuerit,  aut  hominum  raritas  exegerit.  » 
At  in  hac  re  immorandum  diutius  non  videtur, 
quum  raro  contingat,  ut  hodie  adulti  baptizentur, 
rarius  etiam,  ut  nonnisi  urgente  morbo  baptizen- 
tur. 


§125. 

De  Irregularitate  ex  defectu  corporis. 

Ea  semper  fuit  Graecorum  disciplina,  ut  vilia 
corporis  irregularitatem  non  inducerent,  nisi  eius 
generis  essent,  quae  usum  Ordinis  impedirent. 
Primis  quoque  saeculis  eadem  disciplina  obtinuit 
in  Ecclesia  latina  , et  forsitan  ob  eam  causam  , 
quod,  persecutionibus  ea  tempestate  furentibus, 
plures  ob  confessionem  fidei  detrimenta  corporis 
patiebantur;  quamobrem  eo  ipso  defectu  corporis 
summopere  commendandi,  nec  proinde  ab  Ordini- 
bus arcendi.  At  reddita  ac  formata  Ecclesiae  pace, 

illud  sequutum  fuit,  quod  et  hodie  contingit,  nem- 
pe, ut  corporis  defectus  ab  animi  virtutibus,  seu 
personae  meritis  neutiquam  compensaretur,  utque 
sacro  ministerio  applicarentur,  qui  forte  ad  mini- 
sterium profanum  3dmissi  non  essent.  Quare  di- 
sciplina immutata  est,  et  Ecclesia  latina  leges  ius- 
sit,  quibus  corpore  vitiati  ab  Ordinibus  arceren- 
tur. Sed  non  omnes  defectus  corporis  irregulari- 
tatem pariunt,  sed  illi  tantum,  qui  aut  sacro  mu- 
neri obeundo  impares  faciunt , aut  eam  corporis 
deformitatem  afferunt , ut  horrorem  aut  risum 
moveant.  Utramque  huius  irregularitatis  causam 
complexus  est  Eugenius  III  cap.  Presbyter  de 
Cler.  aegrot.,  ubi  Presbytero  , cui  media  palma 
cum  duobus  digitis  abscissa  fuerat,  celebrare  non 
permittitur,  quia  « nec  secure  propter  debilitatem, 
nec  sine  scandalo  propter  deformitatem  membri 
hoc  fieri  potest.  » Itaque  propter  corporis  debili- 
tatem, aut  membrorum  iacturam  irregulares  sunt 
caeci  et  muti,  carentes  brachio  aut  pede,  aut  et- 
iam digitis  ad  hostiam  frangendam  necessariis  ; 
paralytici  , aut  manus  ita  tremulas  habentes  , ut 
sine  periculo  effusionis  calicis  celebrare  non  pos- 
sint, et  vini  abstemii,  ut  evomendi  periculum  ad- 
sit. Ob  deformitatem  irregulares  simt  insigniter 
claudicantes,  perridicule  gibbi , aut  pusilli , le- 
prosi, uno  oculo  orbati,  praesertim  sinistro,  quem 
canonis  oculum  dicunt:  necesse  siquidem  est,  ut 
sinistro  oculo  carentes  vultum  indecore  contor- 
queant ad  legendum  Canonem.  At  si  ambiguum 
sit,  num  corporis  defectus,  aut  sacris  ministeriis 
impedimento  sit,  aut  gravem  deformitatem  et  of- 
fensionem pariat,  iudieium  ab  Episcopo  ferendum 
ost,  facto  experimento  coram  SS.  caeremoniarum 

magistro,  dispensatio  autem,  quatenus  opus  sit, 
ad  Romanum  Pontificem  pertinet. 

Verumtamen  ratio  habenda  est  defectuum , qui 
Ordines  et  Beneficia  antecedunt,  et  eorum  qui 
subsequuntur.  Effectus  enim,  qui  Ordines  et  ton- 
suram praeiverint,  ab  omni  ordine  prorsus  ex- 
cludunt: qui  vero  subsequuli  sunt,  ab  usu  ordi- 
num arcent,  quorum  obeundis  functionibus  impa- 
rem reddunt.  Rursus  defectus,  qui  tonsuram  prae- 
cesserint, ad  omnia  beneficia  irregularitatem  in- 
ducunt; qui  vero  deinde  contrahuntur,  ab  iis  tan- 
tum beneficiis  submovent,  quorum  explendis  of- 
ficiis impedimento  sunt.  Nemo  autem  beneficio 
privandus  est  ob  defectum,  quo  deinde  afficiatur, 
« cum  afflicto  non  sit  addenda  afflictio,  sed  eius 
miseriae  miserendum  » cap.  5 de  Cler.  aegrot. 

S.  Sedes,  super  hac  irregulariiale  dispensare  solet,  etiamsi 
de  promovendo  ad  ordines  agatur  , attenta  praesertim  morum 
integritate,  ac  scientiae  praestantia,  quibus  orator  maxime  com- 
mendatur. 


§126. 

De  irregularitate  ex  defectu  aetatis. 

Immatura  aetas  a canone  excludit,  quod  inor- 
dinatum est  eum  ordinibus  initiare,  qui  per  ae- 
tatem ad  obeunda  Ordinum  munera  ineptus  est. 
Aetas  vero  ad  singulos  ordines  suscipiendos  haec 
est:  vigesimus  quintus  ad  Sacerdotium,  vigesimus 
tertius  ad  Diaconatum  , vigesimus  secundus  ad 
Subdiaconatum , et  trigesimum  ad  Episcopatum  ; 
sed  in  Episcopatu  annum  iam  expletum  esse  o- 
portet , cap.  7 de  Elect. ; in  reliquis  Ordini- 
bus inceptus  habetur  pro  completo.  Nulla  pro 

tonsura  , et  minoribus  Ordinibus  aetas  consti- 
tuta est,  aut  saltem  dispositio  sacrorum  cano- 
num adeo  est  ambigua  , ut  Interpretes  non  con- 
sentiant inter  se.  Sed  communi  Ecclesiae  praxi, 
quae  est  optima  iuris  interpres,  Tonsura  et  Mino- 
res Ordines,  expleto  septennio,  conferuntur.  Fa- 
vet Pontificale  romanum  Rubrica  de  Ordin.  conf., 
ubi  ait:  «Prima  Tonsura,  et  Minores  Ordines  an- 
te septimum  annum  completum  dari  non  debent.» 
Super  irregularitate  ex  defectu  aetatis  solus  Pon- 
tifex dispensat.  Si  quis  autem,  non  impetrata  dir 
spensatione,  Ordinibus  sacris  initietur,  usu  su- 
scepti Ordinis  usque  ad  legitimam  aetatem  su- 
spenditur, et  si,  durante  suspensione  , in  Ordine 
suscepto  ministraverit,  a canone  alienus  evadit. 
Ordinans  autem  iure  ipso  non  suspenditur  , sed 
suspensio  a collatione  ordinum  in  eum  irroganda 
est,  cap.  14  de  temp.  ordin.  At  si  Laicum  ante 
septennium  expletum  Clericali  tonsura  initiaverit, 
iure  ipso  interdicitur  cap.  fin.  eod.  tit.  in  6.  Verum 
huiusmodi  poenis  non  afficiuntur  , qui  culpa  va- 
cant, veluli  si  quis  in  errorem  inductus,  testimo- 
nio parentum,  aut  alio  legitimo  documento,  ante 
canonicam  aetatem  ordinetur. 


§127. 

De  irregularitate  ex  defectu  libertatis. 

Servi,  ob  conditionis  vilitatem  , et  praesertim 
ob  vinculum  servitutis,  quo  suis  dominis  adstrin- 
guntur  per  SS.  Canones  ab  ordinibus  arcentur. 
Si  tamen  aliud  nihil  obstet,  et  domini  voluntas 
accesserit,  liberi  et  ingenui  fiunt,  et  suscipiendis 

ordinibus  habiles.  Quod  si,  inconsultis  omnino 
dominis,  aut  contradicentibus  , servus  ordinetur, 
t decretum  est,  ut  deponatur,  et  eius  dominus  eum 
recipiat:  t ut  dicitur  cap.  2 de  serv.  non  ordinan- 
dis, quod  tamen  interpretes  accipiunt  deservis,  qui 
minoribus  ordinibus  initiati  sunt.  Namque  in  sa- 
cris Ordinibus  constituti  in  servitutem  non  revo- 
cantur, quod  Iustinianus  constituerat,  sed  ex  re- 
gulis ecclesiasticis  in  ordine  suscepto  permanent; 
verum  Episcopus  qui  sciens  ordinavit,  vel  ii,  qui 
ignorantia  aut  dolo  testimonium  de  libertate  servi 
Episcopo  dixerunt,  duplici  satisfactione  compen- 
sare debent,  can.  19,  distinet.  64,  videlicet  do- 
mino aut  duos  servos  alios,  vel  duplum  pretii  in 
damni  reparationem  tribuendo.  Sed  haec  de  ser- 
vis satis  sint,  quorum  pene  amisimus  usum. 

De  Curialibus,  seu  Decurialibus,  qui  nem- 
pe municipii , aut  civitatis  alicuius  obsequio  , 
aut  muneribus  gerendis  mancipati  erant,  quique, 
iure  antiquo,  irregulares  erant,  eo  quod  splendi- 
dam quandam  servitutem  involvebant  et  curiae  , 
periculo  facultatum  suarum,  serviebant,  non  est 
cur  hic  speciatim  verba  faciamus,  quia  haec  irre- 
gularitas prorsus  desiit,  et  IX  saeculo  iam  nomen 
ipsum  curialium  aliud  significabat,  nempe  aulicos. 
Ad  servos  et  Curiales  referri  a nonnullis  solent 
coniugati , qui  suo  modo  servi  sunt , siquidem 
sui  corporis  potestatem  non  habent,  et  idcirco  ir- 
regulares sunt,  salvis  quibusdam  casibus. 

§ 128. 

De  irregularitate  ex  defecta  famae. 

Trita  est  iuris  regula  « infamibus  non  pateant 
portae  dignitatum.  » Itaque  infanfes  cum  a pu- 
blicis et  civilibus  officiis,  tum  etiam  ab  ordinibus 
ecclesiasticis  merito  repelluntur.  Infamia  vero  aut 
iuris  est,  aut  facti.  Infamia  iuris  tribus  modis  in- 
ducitur. I.  Ob  crimen  perpetratum  , cui  civili , 
aut,  uti  aliqui  putant,  ecclesiastica  lege,  infamiae 
dedecus  inhaeret,  dummodo  et  sententia  Judicis 
declaratoria  criminis  accesserit.  Item  vocati  in 
crimen  furti,  rapinae,  expilatae  haereditatis  et 
huiusmodi  criminum,  quae  nec  iure  publica  sint, 
nec  famosa  ob  sententiam  condemnatoriam  infa- 
miae macula  notentur,  L.  infamem  7°  ff.  de  pubi. 
Iud.  II.  Ob  infamem  poenam,  qua  quis  mulctalus 
est,  si  ex.  gr.  ad  triremes  condemnetur.  III.  Ob 
exercitium  artis,  cui  turpitudinis  nota  inusta  est, 
sicuti  ars  mimi,  histrionis,  foeneratoris , et  hu- 
iusmodi. Infamia  facti  est,  dum  aliquis  reus  ali- 
cuius criminis  promulgatur,  quo  apud  graves  et 
honestos  viros  fama  et  existimatione  decidit,  et- 
iamsi iudex  sententiam  non  tulerit.  Ex  quibus 
colliges  occulta  crimina  auctoribus  suis  infamiam 
nullam  inurere,  cum  nemo  ex  occulto  crimine  dif- 
fametur. Si  quis  igitur  hominem  clanculum  in- 
terfecerit, non  quidem  ex  defectu  famae,  sed  tan- 
tum ex  defectu  lenitatis  vel  ex  delicto,  irregularis 
habendus  erit.  Iam  vero  infamia  facti  irregulari- 
tatem gignit  ad  ordines  recipiendos  , neutiquam 
vero  impedit  exercitium  ordinum  susceptorum  ; 

et  habetur  veluti  infortunium.  Verum  diffamatus  . 
de  gravi  crimine  potest  ab  officio  suspendi , cum 
irregularis  stricte  non  sit.  Vide  S.  C.  EE.  et  RR. 
dec.  16  i uni  i 1841.  Porro  infamia  facti  per  pu- 
blicam morum  emendationem  abstergitur,  sed  in- 
famia iuris  tollitur,  aut  directe  sententia  Iudi- 
cis,  qua  innocens  pronuntietur,  qui  falsis  testi- 
bus , vel  praesumptionibus  oppressus  damnatio- 
nis iudicium  subierit , aut  indirecte  Pontificis 
dispensatione , quae  iam  promotis , ut  possint 
sacro  ministerio  fungi  , raro  admodum  conce- 
ditur , et  ferme  numquam  promovendis , qui 
non  ordinis  usum  , sed  ipsos  ordines  postulant , 
tum  vero  utroque  casu  spes  omnis  dispensationis 
recisa  est,  si  aut  nulla  poenitentiae  edita  signa  , 
aut  dispensatio  futura  sit  populo  offensioni  et 
scandalo. 

Illud  in  hac  materia  ad  veteris  disciplinae  illustrationem  op- 
portune inquiritur  , an  qui  olim  addicebantur  poenitentiae 
publicae  fierent  ob  aliquam  infamiam  contractam  irregulares. 
Tria  hac  in  re  videntur  certa  ac  explorata.  1.  Quidem  illud 
est,  ens  omnes,  qui  ex  causa  pietatis,  nullo  remordente  crimi- 
ne , poenitentiae  publicae  se  subiiciebant  , irregulares  neuti- 
quam  fuisse,  ut  constat  ex  Cone.  Toletano  15  cap.  10.  2. 
Clericos,  qui  sponte  aliquod  ex  iis  criminibus  fuissent  confessi, 
propter  quae  poenitentiae  publicae  subiici  deberent,  irregula- 
res evasisse  ex  eodem  Concilio  Tolet.,  idemque  in  Clericis , 
qui  publicam  egerant  poenitentiam,  servatum  noscitur.  5.  de- 
nique laicos  publica  poenitentia  perfunctos  ad  Ordines  non 
fuisse  admissos,  idque  multis  canonibus  legitur  constitutura. 

Immites  quoque  irregulares  sunt , qui  scilicet 
morti,  aut  humani  sanguinis  effusioni  causam  ali- 
quam , licet  iustam  et  legitimam  praebuerunt. 
Mite  enim  est  ingenium  Ecclesiae,  nec  permittit 
immites  esse  ministros  incruentae  et  coelestis  vi- 
ctimae, quae  tantum  abest,  ut  sibi  iniurias  illatas 
ulta  sit,  ut  potius  pro  suis  persecutoribus  vitam 
fuderit.  Igitur  alieni  a canone  sunt  1°  Iudices  qui 
sententiam  mortis,  aut  mulilationis  pronuntiant, 
eorumque  assessores,  qui  suffragium  , aut  consi- 
lium conferunt , si  tamen  sententia  ad  effectum 
perducta  sit.  An  iudex  instructionis,  qui  nullam 
sententiam  profert,  nullumque  consilium  confert, 
sed  tantum  pronuntiat  de  causae  progressione,  et 
rem  ad  quos  spectat,  remittit,  alienus  a canone 
sit,  dubitatur,  et  multa  in  utramque  pariem  dicta 
sunt.  Item  quaeritur,  an  cives,  ut  aiunt,  iurati,  qui 
ex  lege  munere  funguntur  de  facto  decernendi,  nul- 
lamque  sententiam  proferunt,  habendi  sint  irregu- 
lares, dum  facium  constare  aiunt,  cui  mortis  poe- 
na adnexa  de  iure  est?  In  op.  cit.  Inst.  I.  C.  ad 
usum  Sem.  S.  Sulpitii  t.  3,  p.  4,  art.  3,  n.  816, 
negativa  sententia  defenditur,  eo  quod  iurati  nec 
sententiam  mortis  proferunt , nec  in  eam  di- 
recte influunt,  quia  imo  habendi  sunt  ut  testes 
necessarii , quia  ab  ipsa  lege  ad  ferendum  testi- 
monium de  facto  obbligantur ; et  sane  ab  omni 
veri  specie  videtur  alienum  eum  esse  Ecclesiae 

\ sensum,  ut  qui  id  impleat,  a quo  sine  detrimento 
abstinere  non  possit , ab  altaris  ministerio  ar- 
ceatur. Alii  auctores  affirmativam  luentur  senten- 
tiam , quia  de  facto  decernentes,  a quo  dependet 
legis  poenalis  applicatio,  in  ipsam  poenam  mortis 
concurrere  proxime  videntur,  nec  testes  necessarii 
dici  possunt,  sed  vere  iudices  sunt.  Iudex  autem 
ecclesiasticus  in  Clericum  aut  Laicum  sibi  iure 
delatum  sententiam  sanguinis  proferre  vetatur  : 
qui  secus  egerit,  non  modo  alienus  erit  a cano- 
ne defectu  lenitatis  , qua  irregularitate  laici  e- 
tiam  afficiuntur,  sed  praeterea  graviter  delinquit, 
et  poena  depositionis  mulclatur.  Siquidem  Ale- 
xander 111,  cap.  4,  NE  CLERICI  VEL  MONACHI  , ita 
sancivit:  « Clericis  qui  in  sacris  ordinibus  consti- 
tuti sunt,  ex  Toletano  Concilio  iudieium  sanguinis 
agitare  non  licet.  Unde  prohibemus,  ne  aut  per 
se  truncationes  membrorum  faciant,  aut  iudicent 
inferendas;  quod  si  quis  tale  fecerit,  honore  pri- 
vetur et  loco.  »2°  Accusatores,  delatores,  scribae, 
notarii,  et  advocati,  qui  contra  reum  postulant,  et 
criminis  vindictam  petunt.  De  testibus  autem  nihil 
exploratum  habemus  in  iure  canonico;  verumtamen 
doctores  inter  voluntarios  et  necessarios  testes  di- 
stinguunt, et  necessarios  quidem,  seu  ad  testimo- 
nium ferendum  a publicis  iudicibus  coactos  nulla 
irregularitate  irretiri  docent,  dum  id  faciunt,  3 quo 
sine  peccato  vel  gravi  detrimento  abstinere  nequeant, 
praesertim  vero , si  protestentur  expresse , se 
vindictam,  seu  poenam  sanguinis  non  intendere 
ad  formam  cap.  praelatis  de  homicid.  in  6.  At 
voluntarios  testes  nemo  unus  ab  irregularitate  e- 
xemptos  putat , etiamsi  protestentur;  nam  prote- 
statio contra  factum  non  valet , ut  vulgo  dicitur. 

3°  Carnifices,  lictores,  et  quotquot  ad  cruentam 
exsecutionem  operam  conferunt. 

Contra  vero  irregulares  non  habentur  1*  Cle- 
rici, qui  Principi  suadent,  ut  quorumdam  crimi- 
num reos  morte  aut  mutilatione  plectat , glossa 
communiter  recepta  in  cap.  10  de  excess.  Prae- 
lat.  verb.  consuluit , nec  Princeps , qui  legem  tu- 
lerit, quod  huiusmodi  leges  non  hominis  occisio- 
nem, aut  mutilationem  spectent,  sed  quietam  et 
rectam  reipublicae  administrationem.  2°  Episcopi, 
Praelati,  et  reliqui  Clerici,  qui  iurisdictionem 
temporalem  obtinentes,  causas  sanguinis  suis  bal- 
livis,  seu  aliis  iudicibus  committunt,  etiamsi  bal- 
livus  seu  iudex,  ad  poenam  sanguinis  processerit, 
cap.  fin.  ne  clerici  vel  monachi  in  6.  3°  Iudex 
ecclesiasticus,  qui  Clericum,  obstinato  animo,  cri- 
minibus adhaerentem  iam  depositum  et  degrada- 
tum  Curiae  saeculari  tradit,  si  tamen  in  actu  tra- 
ditionis protestatio  intercesserit , ne  poena  capitis 
damnetur;  qua  protestatione,  seu  intercessione  irre- 
gularitatem evadit,  quamvis  certo  animadverlatCle- 
ricum  poena  mortis  afficiendum,  cap.  27,  de  verb. 
signif.  4°  Clerici,  qui  gravi  damno  vel  iniuria  affe- 
cti, reos  apud  magistratum  denuntiant,  actione 
tamen  civili,  qua  damni  et  iniuriarum  reparatio- 
nem postulent,  et  expressa  protestatione,  quod 
vindiciam  et  poenam  sanguinis  non  intendant,  et 
quidem  e ne  detur  plerisque  materia  trucidandi 
eosdem  et  ipsorum  bona  libere  depraedandi  » cap. 
2 de  homicid.  in  6. 

§130. 

De  obligatis  ad  ratiocinia. 

Obligati  ad  ratiocinia  vocantur  in  iure  redden- 
dis rationibus  obstricti  ob  rei,  sive  publicae  , sive 
privatae  administrationem  gestam,  veluli  Syndici, 
Thesaurarii , Tutores,  et  Curatores,  et  id  genus 
alii.  Itaque  huiusmodi  administratores,  ante  ratio- 
nes redditas  et  solidatas,  ordinari  vetantur,  cap. 
unie,  de  Obi.  ad  ratiocin.,  tum  ne  conditio  credi- 
torum ob  privilegia  clericalia  deterior  fiat , tum 
etiam  ne  Clericus  cum  probro  et  dedecore  Eccle- 
siae de  fraude,  aut  dolo  postuletur.  Quod  si  ad- 
ministratores, sponsore  dato  , rem  creditoris  lu- 
tam fecerint,  non  amplius  irregulares  videntur, 
quod,  cessante  fine  legis , ipsam  legem  cessare 
compertum  est.  At  vero  si , nullo  sponsore  dato, 
nec  redditis  solidatisque  rationibus , ad  Ordines 
promoveantur,  idque  dolose  factum  sit , ab  Epi- 
scopo puniri  poterunt,  non  tamen  deponi,  nec  usu 
Ordinis  interdici.  Interim  vero  creditoribus  fa- 
ciendum est  satis,  etiam  cessione  bonorum,  inco- 
lumi tamen  beneficio  competentiae;  et  si  Episco- 
pus sciens  ordinaverit,  nec  bona  ordinati  solvendo 
satis  sint,  tenetur  Episcopus,  quod  deest,  supplere, 
quatenus  creditoribus  nocuit,  ordinato  facultatem 
adimens  lucrandi  negotiandique , aliaque  saecu- 
laria negotia  exercendi.  Non  omnes  tamen  , qui 
obligantur  ad  ratiocinia  sunt  irregulares,  siqui- 
dem ab  hac  lege  excluduntur,  qui  Ecclesiae,  vel 
causae  cuiuslibet  piae  bona  administrant:  item 
defensores  miserabilium  personarum  ; cum  enim 

iis  opem  suam  denegare  nequaquam  debeat  Ec- 
clesia, profecto  absonum  quodammodo  videretur , 
si  illos  qui  huiusmodi  opem  impendunt,  ab  ordini- 
bus removeret.  Idem  est  affirmandum  de  iis,  qui 
legitimam  agnatorum  tutelam  susceperunt. 

k 

§331. 

De  irregularitate  ex  bigamia. 

Bigami  quoque  alieni  a canone  sunt,  sive  veri, 
sive  interpretativi,  sive  similitudinarii.  Bigami  ve- 
ri dicuntur  plurium  uxorum  mariti,  qui  nimirum, 
mortuo  prima  uxore,  alterum  coniugium  inierunt. 
Huius  autem  irregularitatis  ratio  est,  sive  macula 
incontinentiae,  quam  praeferunt  secundae  nuptiae, 
sive  defectus  Sacramenti,  eo  quod  Bigami  non  exhi- 
bent Sacramentum  coniunclionis  Christi,  qui  cum 
unica  et  Virgine  Ecclesia  copulatus  est.  Bigami 
interpretativi  sunt,  qui  quamdam  Sacramenti  nor- 
mam amisisse  videntur , ut  loquitur  Augustinus 
de  Bono  coniugali  cap.  18,  qui  cum  vidua  aut 
muliere  ab  alio  corrupta  matrimonium  contra- 
hunt. Demum  similitudinarii  habentur,  qui  in  sa- 
cris Ordinibus  constituti , aut  solemni  voto  casti- 
tatis adstricti  matrimonium  attentant,  aut  etiam 
qui  virgines  Deo  dicatas  in  matrimonium  ducere 
audent.  Hi  siquidem  voti,  aut  sacrarum  virginum 
violatores  per  quamdam  similitudinem  bigami  di- 
cuntur, sive  quod  post  coniugium  spirituale  alias 
carnales  nuptias  attentant,  sive  quod  virginibus 
iam  Deo  desponsatis  tamquam  uxoribus  abutun- 
tur. 

Itaque  Bigami  tum  ordinibus  etiam  minoribus 

suscipiendis,  tum  susceptorum  ordinum  usu  in- 
terdicuntur: et  praeterea  « omni  clericali  privile- 
gio nudati  sunt,  et  coercitioni  fori  saecularis  ad- 
dicti, » quod  sancitum  est  cap.  unie,  de  Cler. 
non  ordin.  in  6.  Quibus  quidem  verbis,  licet  ge- 
neralibus, minores  tantummodo  Clerici  continen- 
tur, ut  explicat  glossa  in  idem  caput,  eamque  in- 
terpretes omnes  sequuti  sunt.  Qua  de  re,  si  ma- 
iores Clerici  bigamiam  contrahant,  omni  quidem 
ecclesiastico  ministerio  privantur,  sed  privilegia 
clericalia  non  amittunt. 

Impedimentum  bigamiae  sola  dispensatione  tol- 
litur, quam  Pontifex  tantum  bigamis  sive  veris, 
sive  inlerpretativis  tribuere  potest:  verumtamen 
in  bigamia  similitudinaria  dispensandi  potestas 
Episcopis  etiam  permissa  est,  cap.  1:  Qui  clerici 
vel  voventes,  ubi  Alexander  111  de  Diacono  , qui 
uxorem  acceperat  ad  Episcopum  Rhemensem  re- 
scribit: « ut  iniuncta  poenitentia  de  excessu  et 
post  eam  peractam  dispensative  possit  ei  Diaco- 
natus officium  reddere,  et  si  perfectae  vitae  et 
conversationis  fuerit  eum  in  Presbyterum  ordi- 
uare.  » 


Dubitatum  olim  fuit,  an  irregularis  ex  bigamia  reputari  de- 
beat qui  duns  duxit  uxores,  unam  ante,  aliam  post  baptismum. 
Negavit  S.  Hieronymus  relatus  a Gratiano  c.  I,  disl.  26,  ea 
latione  suffultus,  quod  irregularitas  haec  ex  incontinentiae  labe 
proficiscitur,  quae  perfecte  per  baptismum  cluitur.  At  Inno- 
centius 1,  Augustinus,  Ambrosius  , quos  Gratianus  refert  eo- 
dem loco  irregularem  habendum  esse  censucrunt;  siquidem 
bigamia  ex  defectu  irregularitatem  parit,  et  defectus  non  minus 
in  eo,  qui  plurcsantc  baptismum,  quam  qui  plures  post  bapti- 
smum uxores  duxit  reperitur.  Sive  itaque  ante  baptismum 
duas  duxerit  uxores,  vel  unam  ante,  alteram  vero  post,  biga- 
mus vere  est,  et  irregularis. 

. lnslit.  Can.  Vol.  I.  P.  II. 

§ 132. 

De  Irregularitate  ex  homicidio. 

De  irregularitatibus  ex  defeclu  haec  satis  dicia 
sint,  nunc  ad  crimina  transeamus.  lam  vero  inter 
delicia,  quae  arcent  a canone  , praecipuum  est 
homicidium,  et  mutilalio,  sive  crimen  publice, 
sive  clam  patratum  sit,  sive  quis  semetipsum,  sive 
alium  amputaverit.  Homicidae  etiam  in  veteri  le- 
ge a sacro  ministerio  repellebantur  , ut  habemus 
Exodi  cap.XXI,14:  « Si  quis  per  industriam  occide- 
rit, proximum  suum,  et  per  insidias,  ab  altari  meo 
evellas  eum.»  Igitur  iureSS.  Canonum,  si  agatur  de. 
homicidio,  aut  mulilatione  voluntaria,  interdicun- 
tur susceptione  omnium  ordinum,  et  susceptorum 
usu,  et  privationis  beneficiorum  et  officiorum,  atque 
etiam  depositionis  poenam  incurrunt,  qui  occidunt 
aut  mutilant,  et  quotquot  facto,  mandato,  consi- 
lio exhortatione,  et  auxilio  participes  caedis,  aut 
mulilationis  sint,  quique  animo  occidendi  causam 
ponunt,  unde  mors  consequatur , veluti  si  vene- 
num propinetur,  si  foetus  animati  abortus  procu- 
retur. 

Verumlamen  si  homicidium,  vel  mutilatio,  aut 
praeter  opinionem  et  fortuito , aut  etiam  incul- 
pata defensione  acciderit,  tum  ex  regulis,  quae 
sequuntur,  res  lota  existimanda  est.  Prima  regu- 
la sit:  « Qui  dat  operam  rei  licitae,  et  eam  dili- 
gentiam adhibet  , ut  nulla  ratione  homicidium 
praevidere  potuerit,  irregularis  non  est,  etiamsi 
homicidium  inde  sequatur.  Vulgatissima  est  llo- 
110'  iiIII  responsio  cap.  23  de  Homic.;  cum  enim 


Digitized  by  Google 


CAPUT  X.U. 


499 

Sacerdos  campanas  pulsaret,  ut  signo  dato  ad  di- 
vina mysteria  populus  conveniret , et  inde  cadens 
tintinnabulum  quemdam  puerum  interfecisset , 
Pontifex  respondit : « quod  dicto  Sacerdoti , qui 
dabat  operam  rei  licitae,  nihil  potuit  imputari,  si 
casus  omnes  fortuitos  non  praevidit.  » Eodem 
pertinent  c.  9,  c.  15  eod.  Iit.,  aliaque  plura  quae 
silentio  praetermittimus.  Unde  illud  colliges,  quod 
si  medicus  aut  chirurgus  suam  artem  optime  cal- 
leat, omnemque  diligentiam,  et  studium  in  aegris 
curandis  adhibeat,  nulla  irregularitate  irretitur, 
etiamsi  ex  polione  aut  incisione  aeger  aliquis  per- 
ierit, Non  deest  quippe  in  eorum  operationibus 
lenitas,  imo  caritas  elucet  et  misericordia.  Quod 
si  eorum  culpa,  vel  imperitia  mori  infirmum  con- 
tigerit, irregulares  ex  delicto  fiunt,  quia  iniqua 
alienae  mortis  causa  reputantur  ac  sunt.  In  du- 
bio , an  servata  fuerit  diligentia  , quin  imo  fere 
semper,  medici  et  chirurgi,  licet  nullius  certae 
culpae  meminerint,  rescriptum  dispensationis  ad 
cautelam  , ut  aiunt,  petere  solent,  antequam  or- 
dinibus initientur.  Qua  de  re  legendus  Benedi- 
ctus XIV  de  Syn.  Dioec.  lib.  13,  c.  10. 

Secunda  regula  est:  Qui  dat  operam  rei  licitae, 
sed  omissione  debitae  diligentiae,  aut  artis  impe- 
ritia hominem  occidit,  irregularitatem  contrahit, 
quod  ex  superiori  regula  descendit.  Confirmatur 
etiam  ex  cap.  7 de  Homicid.,  ubi  Alexander^  111 
edixit  Sacerdotem  ab  altaris  ministerio  arcendum, 
qui  puerum,  disciplinae  causa,  in  capite  percussit, 
et  paucis  post  diebus  exspiraverit. 

Tertia  regula  est : dans  operam  rei  illicitae, 
quamquam  diligentiam  debitam  adhibeat,  ne  mors 
sequatur,  tamen  irregularis  est,  si  quempiam  oc- 

ciderit,  vel  mutilaverit.  Nimirum  indirecte  et  i» 
causa  occidisse  censetur,  admissa  nempe  actione 
illicita,  a qua  abstinere  debuisset.  Verum  haec 
regula  Van-Espenio,  aliisque  non  probatur.  Do- 
cent enim  dantem  operam  rei  illicitae  irregula- 
rem esse,  si  res  illa  illicita  erat,  ac  omittenda  ob 
periculum  homicidii,  non  autem  si  ob  aliam  cau- 
sam omitti  debuisset.  « Ut  homicidium,  ait  Van- 
Espenius  part.  2,  tit.  10  cap.  7,  sit  voluntarium 
in  causa  requiritur,  ut  causam  illam  hic  et  nunc, 
concurrentibus  praesentibus  circumstantiis  , de- 
buisset omittere  , ne  homicidium  sequeretur.  > 
Unde  colligit  Clericum  dantem  operam  chirur- 
giae adhibendo  incisionem  et  adustionem  , si 
mors  inde  sequatur , irregularem  habendum  es- 
se, licet  diligentiam  debitam  adhibuerit , quod 
Clerici  prohibeantur  chirurgiam  exercere  ob  eam 
quoque  causam  ne  periculo  alicuius  interimendi 
seobiiciant:  contra  vero  a canone  alienum  non 
esse,  qui  venatione  clamorosa  , sed  tamen  peri- 
culi vacua,  ac  diligentia  adhibita,  dum  feram  oc- 
cidere putat,  hominem  interficit,  quod  canones 
vetant  Clericos  non  propter  periculum  homicidii, 
sed  ob  alias  rationes  venationibus  huiusmodi  va- 
care. 

Si  cui  haec  magis  opinio  arriserit,  non  repu- 
gnabo: dicam  tamen  regulam  a nobis  positam 
tum  glossae  in  cap.  13  de  Homicid.,  tum  vete- 
rum Canonistarum  auctoritate  niti.  Sunt  praeterea 
Canonisiae,  qui  student  utramque  sententiam  ali- 
quo pacto  conciliare;  siquidem  tradunt  navantem 
operam  rei  licitae  , unde  homicidium  sequatur, 
nunquam  alienum  esse  a Canone,  nisi  primum 
probetur  debitam  diligentiam  omisisse,  dantem 

vero  operam  cuiquam  rei  illicitae,  in  foro  externo 
irregularem  habendum  , cum  illud  semper  prae- 
sumatur, quod  diligentiam  debitam  non  adhibue- 
rit, donec  legitime  sese  purgaverit.  Quin  imo  Pyr- 
rhus Corradus  harum  rerum  peritissimus  in  pra- 
xi  Dispensation.  .Aposlol.  lib.  5,  cap.  1 monet,  di- 
spensationem super  irregularitate  petendam  , et- 
iamsi homicidium  casuale  videatur  : quae  quidem 
praxis  consentanea  estdecr.  Cone.  Trid.  sess.XIV, 
cap.  7 de  Reform.  Vide  S.  C.  C.  in  Spolet.  22 
Ian.  1776,  Andrien.  21  Febr.  1781,  et  Trid.  13 
Maii  1784.  y , 

Quarta  regula  est:  Qui  mortem  aliter  vitare  non 
valens  suum  invasorem  occidit,  non  est  alienus  a 
Canone.  Haec  regula  ipsissimis  verbis  tradita  est 
a Clemente  V in  Clementin.  unie,  de  Ilomicid.  : 
c Si  furiosus,  aut  infans,  seu  dormiens  hominem 
mutilet  vel  occidat,  nullam  ex  hoc  irregularitatem 
incurrit.  Et  idem  de  illo  censendum,  qui  mortem 
aliter  vitare  non  valens  suum  occidit  ac  mutilat 
invasorem.  » Siquidem  natura  veluti  docemur  vim 
vi  repellere  , et  vitae  nostrae  tutelam  suscipere  : 
hinc  L.  2 ff.  De  iustit.  et  iure:  c Iure  hoc  eve- 
nit, ut  quod  quisque  ob  tutelam  corporis  sui  fe- 
cerit, iure  fecisse  existimetur.  » At  vero  si  fuga, 
aut  clamore,  aut  alia  ratione  vitari  mors  potuit, 
homicida  habendus  est  qui  invasorem  occiderit, 
t Quamvis  enim,  ut  ait  Innocentius  III , cap.  18 
de  Ilomicid.,  vim  vi  repellere  omnia  iura  et  om- 
nes leges  permittant , tamen  id  fieri  debet  cum 
moderamine  inculpatae  tutelae,  non  ad  sumendam 
vindictam,  sed  ad  iniuriam  propulsandam.  » De- 
bitus etiam  defensionis  modus  servandus  est , ut 
< non  amplius  violentia  se  extendat,  quam  defen- 

sio  exigit,  » cap.  35  de  sentent.  excomm.  et  non 
plus  fiat , quam  secundum  rectam  rationem  ad 
propulsandam  iniuriam  sil  necesse  , cap.  signifi- 
casti 18  de  lioin.  volunt,  vel  causali.  Dubitatum 
a nonnullis  est  an  dicta  Clemenlina  revocata  fue- 
rit illis  Trid.  verbis,  quae  leguntur  sess.  XIV,  cap. 
7 : « Si  vero  homicidium  non  ex  proposito  , sed 
casu,  vel  vim  vi  repellendo,  ut  quis  se  a morte  de- 
fenderet , fuisse  commissum  narretur  , quam  ob 
causam  etiam  ad  sacrorum  ordinum  et  altaris  mi- 
nisterium et  beneficia  quaecumque  ac  dignitates 
iure  quodammodo  dispensatio  debeatur , commi- 
natyr  loci  Ordinario,  aut  ex  causa  Metropolitano, 
seu  viciniori  Episcopo,  qui  nonnisi  causa  cognita 
et  probatis  precibus  ac  narratis,  nec  aliter  dispen- 
sare possit.  » At  haec  verba  , vel  de  eo  possunt 
intelligi , qui  non  servato  moderamine  inculpatae 
tutelae  suum  aggressorem  occidit,  vel  possunt  in- 
telligi de  dispensatione , quae  in  foro  exteriori 
debeat  obtineri,  cum  scilicet  dubium  exsurgat,  an 
invasus  intra  moderatae  defensionis  limites  se  con- 
tinuerit, et  aliunde  acriter  incusetur.  Ad  maiorem 
enim  cautelam  atque  omnem  scandali  propriique 
scrupuli  occasionem  tollendam,  ab  ordinibus  et 
beneficiis  erit  arcendus,  donec  res  ab  ordinario 
loci  fuerit  discussa. 

Illud  profecto  maiorem  hac  in  re  difficultatem 
ingerit,  an  irregularis  sit,  qui  sua  culpa  in  ne- 
cessitate vel  occidendi  vel  moriendi  se  constituit, 
v.  g.  qui  in  adulterio  deprehensus  a marito , 
eumdem  occidit , alioquin  ab  eo  occidendus.  Dif- 
ficultas facile  evanescit , si  eam  , quae  pluribus 
Canonistis , ac  Theologis  placuit,  distinctionem 
amplectamur,  quod  nempe  irregularis  non  sit,  si 


Digitized  by  Google 

5* 


CAPUT  XII. 


503 

ius  ad  vitam  suam  servet,  simulque  occidendi  ne- 
cessitatem nec  praeviderit,  nec  potuerit  praevide- 
re ; contra  irregularis  haberi  debeat , si  alteru- 
tra conditio  defuisse  comperiatur.  Qui  vero  non 
ad  vitam  , sed  potius  ad  bona  defendenda  ad 
caedem  usque  prosilierit,  irregularitatis  nota  in- 
uritur, quod  respondit  Alexander  III  cap.  10  de 
Homicid.  his  verbis:  a Quoniam  expediebat  potius 
post  tunicam  relinquere  pallium,  et  rerum  susti- 
nere iacturam,  quam  pro  conservandis  vilibus  re- 
bus et  transitoriis  tam  acriter  in  alios  exardesce- 
re, abstineat  humiliter  ab  altaris  ministerio.  » 
Quod  ad  milites  attinet,  « communis  Doctorum 
sententia  est,  ait  Franciscus  Sylvius  in  Resolut. 
variis  ad  vcrb.  Irregularitas  3 , eos  qui  militant 
in  bello  iniusto  omnes  contrahere  irregularitatem, 
si  aliqui  in  isto  bello  occidantur,  vel  mutilentur , 
etiam  eos,  qui  propriis  manibus  neque  occiderunt 
quemquam,  neque  mutilaverunt,  quia  omnes  in 
bello  iniusto  militantes  integrant  unam  causam 
moralem,  cui  imputantur  homicidia.  Communis 
quoque  sententia  est  Doctorum , eos  qui  in  bello 
iuslo  militant  non  fieri  irregulares,  si  ipsi  nullum 
per  se  occiderint  vel  mutilaverint,  quamvis  aliqui 
fuerint  ibi  ab  aliis  occisi  vel  mutilati , quia  caput 
Petitio  tva  de  Ilomic.  tales  eximit  ab  irregula- 
ritate: ibi  quippe  Clericus  assistens  bello  iuslo 
solum  iudicalur  irregularis,  si  aliquem  interfece- 
rit, vel  si  dubi&ni  de  hoc  habeat  conscientiam.  » 
Sed  in  iuslo  bello  interdum  hostem  aggredimur , 
interdum  nos  luemur , atque  defendimus.  Igitur 
Doclores  quidam  sententiam  a Sylvio  expositam 
sequuntur,  ubi  agitur  de  bello  iuslo  , in  quo  ag- 
gredimur hostem  : dissentiunt  autem  quoties  bel- 

lnm  iustum  ad  defensionem  Ecclesiae  , vel  patriae 
committatur.  Si  enim  periculum  vitari  aliter  ne- 
queat , et  laici  desint,  qui  valeant  vim  illatam 
propulsare,  tum  quidem  existimant  Clericum  ir- 
regularem non  esse,  etiamsi  hostium  aliquem  in- 
terfecerit , propterea  quod  eorum  , qui  in  iusto 
bellb  pugnant,  deterior  esse  conditio  non  debeat, 
quam  eorum  qui  extra  bellum  necessitate  com- 
pulsi occidunt,  ne  occidantur,  eoque  magis  quod 
pro  patria  et  Religione  certantes,  pro  sua  quoque 
incolumitate  pugnare  censendi  sunt,  Vide  Ben.  XIV 
Inst.  101. 


§ 133. 

De  irregularitate  ex  iteratione  baptismatis. 

Qui  sciens  Baptismi  aquis  iam  ablutum  salutari 
lavacro  iterum  perfundit,  aut  qui  Baptismate  iam 
regeneratus  se  iterum  lustralibus  aquis  aspergi 
sinit,  itemque  in  eius  Baptismatis  reiteratione  mi- 
nistrantes, et  demum  ab  haereticis  absque  neces- 
sitate baptismum  voluntarie  recipientes  alieni  a 
canone  sunt , ut  Ordinibus  nequeant  initiari , ex 
Can.  ventum  est  in  fine.  Sequitur  exinde  hanc 
irregularitatem  non  eo  se  protrahi , ut  ab  iis  et- 
iam contrahatur,  qui  in  puerili  aetate  baptismum 
ab  acatholico  receperunt,  quandoquidem  huius 
irregularitatis  fundamentum  est  crimen,  quod  ex 
defectu  voluntatis  ab  infantibus  patrari  nequit.  S. 
C.  C.  21  maii  1718.  Isthaec irregularitas  in  odium 
haeresis  rebaptizantium,  seu  Donalistarum  indu- 
cta est.  Hac  super  re  plures  Canones  existunt,  tum 
in  Gratiani  decreto,  tum  etiam  in  Decretalibus  ad 

lit.  De  Apostatis  et  de  reiterantibus  Baptisma.  Quia 
v<>fo  huiusmodi  Canones  de  iterata  Baptismi  ad- 
ministratione  tantummodo  verba  faciunt,  idcirco 
irregulares  habendi  non  sunt,  qui  Sacramentum 
aliud  vel  Ordinis  et  Confirmationis  iterum  confe- 
runt, vel  suscipiunt. 

Quaestio  est,  an  sub  conditione  , et  sine  iusta 
causa  temere  rebaptizantes , irregularitatem  in- 
currant, et  in  utramque  partem  multa  disserun- 
tur. Nobis  satis  erit  verba  s.  Alphonsi  de  Liguorio 
in  medium  proferre,  Theol.  Moral.  lib.  6,  tr.  2 , 
c.  1,  n.  121:  « Prima  sententia,  ait  ( quam  ma- 
gni doctores  propugnant)  dicit , quod  talis  reba- 
ptizans, licet  non  excusetur  a gravi  sacrilegio,  ta- 
men non  incurrit  irregularitatem.  Ratio,  quia  le- 
ges poenales  stricte  intelligi  debent,  et  cum  effe- 
ctu: qui  autem  baptizat  baptizatum,  sub  conditio- 
ne, hoc  est,  qui  antea  baptizatum  rebaptizat  ad- 
iiciens  conditionem,  si  non  es  baptizatus,  etc. ; is 
revera  non  rebaptizat,  quia...  idem  est,  ac  si  di- 
ceret: Ego  te  non  baptizo Secunda  vero  sen- 

tentia aftirmat  tales  rebaptizantes  irregularitatem 
non  effugere...  Probatur  ex  Calech.  Rom.  p.  2, 
n.  57,  qui  reprehendens  eos,  qui  in  Ecclesia  cum 
conditione  rebaptizant  pueros,  quamvis  explora- 
tum habeant  domi  vere  esse  baptizatos,  dicit: 
Quod  quidem  sine  sacrilegio  facere  non  possunt,  et 
eam  maculam  suscipiunt , quam  divinarum  rerum 
Scriptores  irregularitatem  vocant.  Idemque  refert 
N.  Pontifex  ( Benedictus  XIV  ) fuisse  sancitum  in 
tertia  Synodo  Mediolanensi.  Insuper  probatur  ra- 
tione, quia,  cum  quis  scit  puerum  esse  baptiza- 
tum, et  rebaptizat  sub  conditione,  conditio  appo- 
nitur in  fraudem  legis,  et  ideo  habetur  pro  non 

apposita.  Prima  sententia,  spectata  ratione,  non 
caret  gravi  fundamento:  sed  secunda,  spectata  au- 
ctoritate, yidetur  probabilior.  > Vide  Ben.  XIV  In- 
stit.  84,  n.  15. 


§134. 


De  Irregularitate  ex  mala  susceptione  et  pravo 
Ordinum  usu. 


Irregulares  quoque  sunt  qui  prave  Ordines  su- 
scipiunt, videlicet:  1°  Furtive  ordinati,  qui  nempe 
ab  Episcopo  proprio  non  probati,  non  admissi, clam, 
per  dolum  , seu  temere  ordinandis  se  immiscent 
et  ordinantur,  cap.  1 et  2 de  eo  qui  furt.  ordin. 
suscep.  2°  Ordinali  ab  Episcopo  excommunicato, 
interdicto,  suspenso  , deposito  , haeretico  , schis- 
matico, aut  ab  eo,  qui  dignitati  suae  renuntiavit, 
et  qui  excommunicatione  maiore  irretiti  SS.  Or- 
dines susceperunt.  3°  Denique  laborantes  infamia 
iuris  ob  crimen  , de  quo  in  iure  confessi  et  rite 
damnati  fuerunt,  cap.  ult.  de  lemp.  Ordinat. 

Irregularitas  oritur  ex  pravo  Ordinum  usu  , si 
quis  nempe  ministret  in  ordine  non  suscepto,  aut 
si  censura  ligatus  in  eisdem  ordinibus,  extra  ne- 
cessitatis causam,  audeat  ministrare  , aut  denique 
si  loco  interdicto  celebraverit.  Quod  ad  primum 
attinet,  Ilormisdas,  cap.  1 de  Cler.  non  ordin.  mi- 
nistrante sancivit:  « Si  quis  baptizaverit,  aut  ali- 
quod divinum  officium  exercuerit  non  ordinatus, 
propter  temeritatem  abiicialur  de  Ecclesia,  et  nun- 
quam ordinetur.  » Ex  quo  Canone  plures  aucto- 
res, duo  praesertim  colligunt:  alterum  est,  lai- 
cos  etiam  irregulares  fieri,  si  actum  alicuius  or- 

dinis  usurpaverint,  quod  ea  verba  si  quis  omnes 
universim  actum  Ordinis  sine  ordine  exercentes 
complectuntur:  alterum  est , ministrantes  etiam 
in  Ordinibus  minoribus  eadem  irregularitate  irre- 
tiri, cum  ea  poena  generalim  in  eos  sancita  sit 
« qui  aliud  divinum  officium  exercuerint.  » Hodie 
vero  cum  laici  passim  in  minoribus  Ordinibus  mi- 
nistrent, dummodo  id  temere,  et  tanquam  ex  of- 
ficio proprio  non  egerint,  ab  irregularitate  immu- 
nes  sunt,  quandoquidem  ministrantes  in  ordine  , 
quo  carent,  praecipue  * propter  temeritatem,  ab- 
jiciuntur de  Ecclesia,  nec  ordinantur  » quae  sunt 
verba  eiusdem  Canonis.  At  vero  celebrantes  Mis- 
sam, vel  fidelium  confessiones  excipientes  sine  sa- 
cerdotali cbaracterc  acriter  aliis  poenis  coercen- 
tur, atque  etiam  brachio  saeculari  traduntur;  qua 
de  re  legenda  est  Const.  Clementis  XIII  « GRAVIS- 
SIMUM ATQUE  EXSECRABILE  SCELUS » 20  mar- 
tii,  an  1760.  Non  desunt  tamen  doctores  qui  aiunt 
neutrum  ex  dicto  canone  descendere  , tum  quia 
canon  respicit  tantum  clericos,  qui  ordinis  actum 
usurpant,  Ium  quia  proprie  loquitur  de  effectu 
proprio  ordinis  sacri. 

Quemadmodum  obeuntes  functiones  ordinis,  quo 
insigniti  non  sunt , sic  usurpantes  ministerium 
sacrum,  quo  interdicuntur,  alieni  a Canone  fiunt. 
Huiusmodi  sunt  excommunicati  excommunicatione 
maiori,  etiam  occulta  , suspensi  etiam  ex  infor- 
mata conscientia,  interdicti  et  depositi,  cap.  1 de 
sent.  et  re  iudicat.  in  6,  cap.  Istum  de  sent.  ex- 
commun.  in  G,  et  toto  til.  de  Clerico  excommun. 
deposit.  et  interdic,  ministrante,  et  generalim  vio- 
latores censurarum.  De  suspensis  ex  informata 
conscientia  vide  Ben.  XIV  de  Syn.  1.  12,  c.  8,  n.  5. 

Porro  Fagnanus  ad  cap.  2 eod.  tit.  docet,  Cie*  * 
ricos  etiam  minorum  ordinum  irregularitatem  non 
effugere,  si  censura  aliqua  irretiti  ordines  ipsos 
exerceant,  propterea  quod  Canones  in  ea  poena 
constituenda  maiores  inter  et  minores  Ordines  non 
distinguunt : quae  Fagnani  sententia  extra  dubita- 
tionem posita  est  saltem  intuitu  Clerici , cui  cen- 
sura inusta  ob  simoniacam  ordinationem;  perspi- 
cua enim  est  Constitutio  Sixti  V contra  male  et 
simoniace  promotos,  data  Nonis  lun.  1588,  in  qua 
huiusmodi  Clerici  simoniaci , si  primae  tonsurae, 
aut  minorum  Ordinum  functionibus  dent  operam, 
poena  irregularitatis  mulctantur. 

Denique  ob  pravum  ordinis  usum  alieni  a Ca- 
none sunt,  qui  in  loco  interdicto  sacrum  faciant. 

« Is  qui  scienter  in  loco  celebrat  supposito  inter- 
dicto, nisi  super  hoc  privilegiatus  existat , aut  u 
iure  sit  concessum  eidem,  irregularitatem  incur- 
rit, a qua  nequit  per  alium,  quam  per  Romanum 
Pontificem  liberari.  » Ita  Bonifacius  VIII  cap.  18 
de  sentent.  excommunic.  in  6.  Si  quis  vero  aut  iri 
Ecclesia  polluta  , aut  coram  excommunicato  rem 
sacram  confecerit,  non  inde  irregularis  est;  quoti 
Pontifex  citato  cap.  explanavit:  « qui  in  Ecclesia 
sanguinis,  aut  seminis  effusione  polluta  , vel  qui 
praesentibus  maiori  excommunicatione  innodatis 
scienter  celebrare  praesumit,  licet  hoc  temerarie 
agat,  irregularitatis  tamen  , cum  non  sil  expres- 
sum in  iure,  laqueum  non  incurrit.  » Tamen  pu- 
niendus est  ad  arbitrium  Superioris , ut  notat 
glossa  ibidem. 

§435. 

De  irregularitate  propter  haeresim. 

a 

Innocentius  I.  ep.  ad  Episcopos  Macedoniae,  cap. 
4,  docet  perpetuam  atque  constantem  Ecclesiae 
disciplinam  esse,  qua  baereseos  veneno  polluti  ab 
Ordinibus  arcerentur,  « Nostra,  inquit,  lex  est  Ec- 
clesiae venientibus  ab  haereticis,  qui  tamen  illinc 
baplizati  sint , per  manus  impositionem  laicam 
tantum  tribuere  communionem ; nec  ex  his  ali- 
quem in  Clericatus  honorem  vel  exiguum  subro- 
gare. » lure  Decretalium  non  haeretici  modo  alie- 
ni a Canone  sunt,  verum  etiam  illi,  qui  cum  hae- 
reticis aliquo  pacto  coniuncli  sunt,  quorum  tri- 
plex genus  est.  1.  est  eorum  qui  haereticis  in  cri- 
mine haeresis  consortes  et  participes  sunt.  II.  eo- 
rum est,  qui,  quanquam  pravis  erroribus  non 
adhaereant,  tamen  enantibus  favent , eosdem  au- 
xilio et  ope  iuvando , et  haereticorum  receptato- 
res, defensores,  et  fautores  in  iure  vocantur,  cap. 
2,  de  haerelic.  in  6.  111.  genus  eorum  est,  qui, 
etiamsi  catholici  sint,  nec  haereticis  faveant,  hae- 
reticis tamen,  communione  sanguinis,  coniuncli 
sunt,  videlicet  filii  haereticorum  ad  secundum 
gradum  lineae  paternae  , maternae  vero  ad  pri- 
mum gradum:  cit.  cap.  2.  Haeretici  vero,  etiamsi 
ad  catholicam  fidem  redierint,  non  idcirco  irre- 
gularitate solvuntur ; at  ipsorum  filii,  eiurata  a 
parentibus  haeresi , non  amplius  irregulares  ha- 
bentur, et  sine  ulla  dispensatione,  si  idonei  sint, 
ad  ordines  et  beneficia  ecclesiastica  rite  promo- 
ventur. Verum  ambiguum  est,  an  filii  ex  callio- 

licis  parentibus  nati,  et  in  Catholica  Ecclesia  ba- 
plizati  fiant  o Canone  alieni,  si  parentes  ipsorum 
in  haeresim  deinceps  lapsi  sint?  Plures  affirmant 
quod  Canones  ea  poena  afficiant  filios  haeretico- 
rum, inter  filios  in  haeresi  parentum  natos  ab  a- 
liis  haereticorum  filiis  non  distinguentes.  Contra 
vero  alii  leges  huiusmodi  poenales  mitius  inter- 
pretati, rati  sunt  solos  filios  in  haeresi  parentum 
natos,  et  illic,  ut  ait  Innocentius  I.  epistola  ci- 
tata, baplizatos  eisdem  poenis  contineri. 

Episcopi  super  hac  irregularite  gratiam  facere 
filiis  haereticorum  nequeunt : primo  , ut  inquit 
Fagnanus , t quia  cum  textus  cap.  Quicumque  de 
haereticis  in  6 contineat  decretum  irritans:  quod 
si  secus  autem  fuerit,  decernimus  irritum  et  ina- 
ne: sequitur,  ut  Episcopus  dispensare  non  possit. 
Nam  etiam  in  adulterio,  et  minoribus  criminibus 
Episcopus  non  potest  dispensare,  quando  leges  vel 
Canones  prohibentes  annullant  actum  factum  con- 
tra prohibitionem.  Deinde  quia  Nicolaus  III.  in 
Constit.  2 < NOVEIUT  UNIVERSITAS  » statuit,  ut 
haeretici,  eorumque  filii  usque  ad  secundam  ge- 
nerationem beneficiis  habitis  perpetuo  careanl , 
et  ad  alia  similia  nequaquam  in  posterum  admit- 
tantur, quibus  verbis  censetur  adempta  Episcopis 
dispensandi  facultas,  ut  notat  gjossa  in  cap.  Cu- 
pientes verbo  Perpetuo  de  Elect.  in  6 Demum 
quia,  cum  versemur  in  concernentibus  fidem  et 
statum  universalis  Ecclesiae,  qui  per  filios  haere- 
ticorum ad  officia  et  honores  admissos,  si  paterna 
dogmata  retinerent,  labefactaii  posset,  et  ita  tra- 
ctemus de  re  graviori,  consequens  est  Episcopum 
dispensare  non  posse,  cap.  Dilectus  de  temp.  Or- 
din.,  et  ibi  glossa  verbo  Permissa.  » Hactenus 

Fagnanus  in  cap.  10  de  Haeret.  Cum  de  schisma- 
ticis nil  in  iure  constitutum  legatur,  proinde  con- 
sequitur, eos  neutiquam  habendos  fore  irregula- 
res si  pure  sint  schismatici.  At  si  haeretici  simul 
sint , quod  fere  semper  contingit , irregulares 
erunt,  non  ratione  schismatis,  sed  ratione  haere- 
seos  schismati  adnexae.  Inierim  monendum  est 
auctoritatem  concedendae  veniae  ob  delictum  pu- 
blicum irregularibus  ad  Pontificem  perlinere : 
Episcopos  autem  eas  irregularitates  relaxare , 
quae  ex  occulto  delicto  proficiscuntur;  excepta 
ea  quae  oritur  ex  homicidio  voluntario,  aliisque 
exceptis  , quae  apud  iudicem  deductae  fuerint , 
Cone.  Trid.  sess.  XXIV,  cap.  GdeUeform.  ex  quo 
capite  facile  deducitur,  Episcopum  posse  dispen- 
sare , sive  in  homicidio  causali  mixto  , quod  oc- 
cultum sit,  sive  in  irregularitate , quae  proveniat 
ex  iniusta  mutilatione  , quae  pariter  sil  occulta. 
Mutilalio  namque  non  est  homicidium,  nec  homi- 
cidium causale  mixtum  stricte  et  proprie  est  vo- 
luntarium, prout  a Tridentino  requiritur. 

CAPUT  XIII. 

DE  RELIQUIS  AD  CLERICOS  PERTINENTIBUS 

§ 136. 

De  rita  et  honestate  Clericorum. 

• 

« Nihil  esi,  quod  magis  alios  ad  pietatem,  et  Dei 
cultum  assidue  instruat  quam  eorum  vita  et  e- 
xemplum  , qui  se  divino  ministerio  dedicarunt. 
Quapropter  sic  decet  omnino  vitam  moresque  o- 
mnes  componere,  ut  habitu,  gestu,  incessu  , ser- 
mone, aliisque  omnibus  rebus  nil  nisi  grave,  mo- 
deratum, ac  Religione  plenum  praeseferant,  levia 
etiam  delicta,  quae  in  ipsis  maxima  essent,  effu- 
giant, ut  eorum  actiones  cunctis  afferant  venera- 
tionem. » Iiaec  de  vita  et  honestate  Clericorum 
Trid.  Syn  sess.  XXII,  cap.  de  Reformat.  Itaque 
Clerici  non  modo  omnem  curam  in  interna  mo- 
rum honestate  et  sanctitate  ponere  debent,  verum 
etiam  externam  vitae  rationem  ita  componere,  ut 
caeterorum  offensionem  et  suspicionem  devitent, 
ne  per  eos  alii  deteriores  reddantur  , per  quos 
decet  fieri  meliores. 

lam  vero  quod  perlinet  ad  externum  corporis 
cultum,  exsistit  lex  tonsurae,  et  vestis  Clericalis 
deferendae.  Etsi  etenim  habitus  non  faciat  mona- 
chum, opus  tamen  est  Clericos  tonsuram  seu  coro- 
nam in  vertice  capitis  conspicuam,  et  vestes  pro- 
prio congruentes  ordini  semper  inducere , ul  per 
decentiam  habitus  extrinseci  morum  honestatem 


Digitized  by  Google 


CAPUT  XIU. 


513 

intrinsecam  ostendant.  Quamvis  autem  utraque 
lex  sive  tonsurae,  sive  vestis  Ctericalis  antiquissi- 
ma sit,  primis  tamen  Ecclesiae  saeculis  minime  ex- 
stitit, neque  enim  par  fuit,  ut  ea  tempestate  Cle- 
rici rasum  gestarent  summum  caput,  vel  uteren- 
tur habitu  a laicis  distincto,  ne,  persecutionibus 
maxime  saevientibus  in  Christianos,  Tyrannorum 
odio  ipsi  se  proderent  et  obiicerent.  At  cessatis 
iampridem  bis  causis,  Clerici  saeculo  sexto , ut 
mullorum  opinio  est,  Monachos  aemulati  ab  iis 
acceperunt  capitis  tonsuram , quae  humilitatis  et 
modestiae  tacita  esset  significatio,  codcmque  sae- 
culo uti  coeperunt  habitu  a laicis  distincto,  nem- 
pe Romanorum  toga,  quae  vestis  erat  usque  ad 
talos  extensa : laici  autem  brevioris  habitus  for- 
mam a barbaris  illatam  adoptarunt. 

Caclerum  exploratum  est , iam  a quarto  et 
quinto  saeculo  Ecclesiam  sollicitam  fuisse,  ut  ve- 
stes Clericorum  modestia  saltem  a laicis  distin- 
guerentur, quod  constat  ex  Cone.  Carthaginiensi 
IV  an.  398  can.  45  : « Clericus  professionem 
suam  et  in  habitu  , et  in  incessu  probet.  » Illud 
etiam  observandum  ducimus  in  iis  , quae  ad  ha- 
bitum Clericorum  perlinent,  praeter  Sacros  Cano- 
nes , cl  Constitutiones  Aposlolicas,  leges  quoque 
Synodalcs  cuiuscumque  Dioecesis  religiose  servan- 
das esse.  Vide  Benedictum  XIV  de  Syn.  bioec.  1. 
ii,  c.  8,  § 4 et  Instit.  71,  et  S.  Carolum  Borro- 
maeum  Cone.  Prov.  1,  p.  2. 

Haec  de  tonsura  et  habitu  clericali,  at  multo 
plura  sunt  et  graviora,  quae  Sacri  Canones  de  Cle- 
ricorum moribus,  et  vitae  agendae  ratione  sanci- 
verunt.  In  primis  itaque  Clerici  velantur:  1“  In- 
continentiae et  impudicitiae  sordibus  se  contarni- 

luat.  Cun,  Vol.  I.  P.  II.  Z~> 

nare,  nullamque  . .familiarem  consuetudinem  cum 
mulieribus  habere  , quum  eos  non  modo  malum 
ipsum,  sed  etiam  omnem  mali  speciem  atque  su- 
spicionem vitare  oporteat : « Tantum  enim  opor- 
tet, ait  S.  Chrysostomus  de  sac.  c.  6,  imo  maius 
studium  adhibere,  ut  malas  opiniones  non  soium 
dum  erumpunt  divellamus,  arceamusque,  sed  et 
procul  , unde  erumpere  possint , prospiciamus  , 
atque  adeo  causas  ipsas,  e quibus  enascuntur, 
longe  ante  tempore  interimamus,  nec  etiam  dum 
coalescunt,  et  in  vulgi  ore  sparguntur,  et  divul- 
gantur, expeclemus:  tum  enim  haud  proclive  erit 
illas  delere  , sed  admodum  difficile.  » Esto  , sint 
piae,  verecundae  , el  omnino  pudicae  mulieres, 
quas  Clerici  frequentant,  « haec  earum  ingenuitas, 
haec  verecundia  , monente  S.  Franciseo  Salesio  , 
non  raro  sublimius  allicit  animum  ita,  ut,  quo  se 
magis  in  tuto  esse  putant  illi  ministri  Christi,  eo 
latentius  eis  insidielur  inimicus:  unde  noti  semel 
contingit,  ut  quod  sine  periculo  coeptum  est,  in 
periculum  vergat.  » Non  licet  Clerico  mulierem, 
de  qua  possit  haberi  suspicio  , in  domo  vel  extra 
detinere,  ex  Cone.  Trid.  sess.  xxv,  c.  14.  Potest 
tamen  cohabitare  cum  mulieribus  consanguineis  , 
et  etiam  cum  aliis,  quae  suspicionem  fugiunt,  ex 
Can.  17,  dist.  32.  Itaque  canones  vetant,  ne  Cle- 
rici epud  se  mulieres  detineant,  de  quibus  suspi- 
cio esse  possit.  Unde  ipsis  licitum  est  relinere  an- 
cillas , quarum  ope  in  domesticis  rebus  utantur  , 
quotiescumque  sint  provectioris  aetatis  et  praeser- 
tim integris  probatisque  moribus,  quod  iudicium 
ad  Episcopum  praecipue  spectat.  Vide  Benedictum 
XIV  op.  cit.  Iib.  11,  c.  4 § 4,  Inst.  72  et  83. 

2°  Crapulae  et  ebrietati  se  dedere:  « Crapula 

et  ebrietate  omnes  Clerici  abstineant , » cap.  14 
de  vita  el  honest.  Cleric.;  eo  quod  crapulae  , et 
ebrietates  exitium  mentis  inducunt , el  libidinis 
provocant  vim  , qua  de  causa  in  Clericum  , qui 
monitus  ab  eo  vitio  se  non  abstinet , Episcopus 
poenam  suspensionis  animadvertet,  c.  14  eod  tit. 
Praeterea  non  decet  Clericos  ad  tabernas  diverte- 
re , nisi  ob  necessitatem  , cap.  15  eod.  tit.,  nec 
compotationes  facere,  moremque  sequi  propinandi 
invicem  pocula,  praesertim  in  epulis  nuptialibus, 
nisi  id  aliqua  insta  ratio  expostulet,  et  gravitas 
sobrietasque  servetur.  Convivia  , ac  coenae  nun- 
quam in  intempestam  noctem  protrahantur.  Ca- 
vendum etiam  est,  ne  Sacerdotes,  visitatum  laicos 
adeuntes  , ad  bibendum  semper  parati  se  exhi- 
beant. Id  characterem  sacerdotalem  dedecet. 

3*  Aleis  et  taxillis  ludere  , vel  cuicumque  ludo 
vacare  , in  quo  sors  potissimum  dominatur,  Can. 
clerico  eod.  Huiusmodi  enim  ludorum  genus  ingen- 
tium malorum  origo  est,  et  inhonestum  et  huma- 
nae societati  ac  familiis  admodum  perniciosum  , 
adeoque  legibus  ecclesiasticis , et  civilibus  tum 
Clericis,  tum  Laicis  iure  optimo  interdictum, .cap. 
15  eod.  tit.,  et  L.  1 Cod.  de  Aleatoribus.  Est  autem 
alterum  ludi  genus,  quod  ex  ludentis  ingenio,  et 
industria  maxime  pendet,  cui  ulpole  honesto , et 
non  raro  etiam  ad  spiritus  relaxationem  utili,  ope- 
ram dare  Clerici  non  vetantur,  dummodo,  ut  in- 
quit S.  Thomas  2,  2 quaest.  168,  art.  2,  < ludus 
congruat  personae,  tempori  et  loco,  et  secundum 
aliquas  circumstantias  debile  ordinetur  , ut  scili- 
cet sil,  et  tempore  et  homine,  dignus.  » 

4*  Venationem  exercere,  cap.  2 de  Cler.  Venat. 
et  Can.  16  Concil.  Laleran.  IV:  « Venationem  et 

aucupationem  universis  Clericis  interdicimus,  un- 
de nec  canes , nec  aves  habere  praesumant.  » Et 
S.  Hieronymus:  « Nullum,  ait,  in  Scripturis  San- 
ctis invenimus  venatorem,  Esau  venator  erat,  quo- 
niam peccator  erat.  Hinc  a Sacris  Canonibus  in- 
terdicta Clericis  venatio  est:  * in  Cati.  Esau  di- 
stinet. 86.  Duplex  autem  venatio:  altera  clamoro- 
sa  , quae  fit  cum  magno  tumultu  , et  strepitu 
armorum  et  canum  ad  occidendas  maiores  feras  : 
altera  quieta,  quae  nempe  laqueis  rclibusque,  aut 
etiam  balista  ignea,  et  sine  strepitu  ad  capiendas 
volucres,  minoresque  belluas  non  lcroces  instituta. 
Quamquam  vero  magis  consentanea  Sacris  Ca- 
nonibus opinio  sit  utroque  genere  venationis  Cle- 
ricos interdici,  mullorum  tamen  sententia  est,  ob 
diuturnam  consuetudinem,  clamorosam  tantum  ve- 
nationem , non  quietam  eisdem  prohiberi.  Vide 
Lessium  de  lust  et  Iurc  I.  2 , 5 , § 40.  Benedi- 
ctum XIV  op.  cit.  I,  ii  c.  10,  n.  8 et  S.  C.  C. 
16  Dec.  1854.  Caetcrum  putamus  non  posse  ni- 
miae severitatis  nola  aspergi  Episcopi  edictum, 
quo  venatio  quaelibet  prohibeatur,  etiam  sub  poe- 
na ac  mulla,  dummodo  non  agatur  de  excommu- 
nicatione, ipso  lacto,  incurrenda  aut  de  privatione 
privilegii  clericalis. 

5°  Arma  gestare:  a Clerici  arma  portantes  ex- 
communicentur: ob  hoc  supra  modum  viluisse  gra- 
vitatem et  religionem  Clericorum, » Can.  2 hoctit. 
Excipitur  casus  necessitatis,  cap.  Clerici  2 hoc  tit. 
Multo  minus  in  acie  possunt  dimicare,  nisi  bellum 
sit  defensivum,  et  Laici  pares  non  sint  hosti  repel- 
lendo, Can.  St  quis  4 distinet.  51.  Confer.  Giral- 
dum  Expos.  I uri  Pontificii  pari.  1,  sect.  311,  ubi 
plures  ea  de  re  Constitutiones  Apostolieas  invenies. 

6°  Artes  quasdam  exercere  , quibus  membra 
inciduntur  vel  aduruntur  , veluli  1*  Chirurgiam  , 
facere,  neque  Clerici  irregularitatem  effugiunt, 
si  inde  mutilatio  , vel  mors  sequatur,  cap.  Sen- 
tentiam 9 , Ne  Cler.  vel  Monae.,  de  qua  re  conf. 
Ben.  XIV  de  Syn.  Dioec.  lib.  13,  cap.  2,  n.  5. 
2°  Viles  et  sordidas  artes  , ut  cauponis  et  lanii  , 
Clcment.  I hoc  lil.,  non  exclusa  arte  aromataria, 
ac  apothecaria  quae  solum  |fro  suo  proprio  usu 
permittitur  S.  C.  CC.  et  RR.  1707.  3U  Artes  minus 
honestas,  vcluti  in  scena  ludere,  mimos  vel  comi- 
cos agere,  larvis  incedere,  et  id  genus  alia,  quae 
clericos  omnino  dedecent,  cap.  unie,  hoc  lil.  in  6. 
Medicinam  iuxta  artis  regulas,  ipsamqueChirurgiam 
citra  incisionem  et  adustionem  exercere  Clericis 
Iure  canonico  non  videtur  esse  prohibitum.  Vide 
Ben.  XIV  de  Syn.  1.  13,  c.  5 et  I.  8,  c.  5.  Atta- 
men consultum  est , ut  obtenta  prius  facultate  , 
hasce  artes  exerceant  Clerici , et  prae  oculis  ha- 
bere debent , ut  caule  simul  et  sobrie  se  gerant  : 
caute  quidem  , ne  eorum  castitas  laedatur  , aut 
fama  pericliletur , si  vel  frequentius  ad  foeminas 
accedant , vel  eos  curent  morbos  , qui  pudicum 
oculum  offendunt,  et  mentem  turpibus  cogitatio- 
nibus facile  perturbant;  sobrie  vero,  ul  pauperum, 
ac  pietatis  et  misericordiae  causa,  non  item  omnium 
et  lucri  cupiditate  medici  esse  videantur  , atque 
ita  cuilibet  scandalo,  ac  murmurationi  aditus  prae- 
cludatur. 

7°  Munera  et  negotia  saecularia  gerere:  nemo 
scilicet  militans  Deo  implicet  se  negotiis  saecula- 
ribus. Itaque  Clericis  non  licet  industriam  , ope- 
ramque suam,  quam  tota  divino  cultui,  et  proxi- 
morum utilitati , ex  caritatis  lege,  impendere  de- 

het',  laicortim  obsequiis , abiectisque  servitiis  eo- 
rum se  dedere,  ac  negotiis  administrandis  curan- 
disque  , pro  temporali  eaque  satis  vili  mercede 
locare;  insuper  ipsis  non  licet  famulatui  laicorum 
sese  addicere,  vel  alicuius  familiae  adminislratio- 
nem  suscipere  , munera  ludicis  , Gubernatoris  et 
Notarii  a Principe  laico  delata  obire  , nec  etiam 
ipsis-fas  est  in  sacris  constitutis,  vel  in  minoribus 
tantum  ordinibus,  ubi  stipendiis  Ecclesiae  susten- 
tentur, Advocati  et  Procuratoris  munera  coram  Ju- 
dice laico,  et  in  negotiis  saecularibus  obire , nisi 
causae  Ecclesiae,  vel  pupillorum,  aul  viduarum, 
aliarumque  miserabilium  personarum  agantur. 
Similiter  ab  officio  Tutoris  et  Curatoris  Clerici 
excusantur;  si  vero  res  sit  de  tutela,  vel  cura  ge- 
renda Pupillorum  vel  Minorum  , quibuscum  Cle- 
rici iure  cognationis  coninncli  sunt , eam  susci- 
pere permittuntur,  at  cogi  non  possunt,  Nov.  123, 
cap.  5.  Permittitur  etiam  ut  Clerici  in  comitiis  po- 
liticis et  administrativis  sedere  possint,  eo  quod 
praesentia  ac  consilio  suo  plurimum  conferre  in 
lKjnum  Ecclesiae  ac  societatis  queunt. 

8° Negotiationi,  seu  commercio  saeculari  et  mer- 
caturae operam  dare,  seque  immiscere,  ne  a di- 
vinis , quibus  mancipantur  , rebus  avertantur,  el 1 
quaestus  causa  temporalibus  negotiis  tantummodo 
studeant.  Id  prohibetur  sub  anathematis  intermi- 
natione c.  1 et  6.  Ne  Clerici  de  vit.  et  hon.Clcr. 
Insuper  omnibus  religiosis,  et  ecclesiasticis  viris, 
praesertim  in  sacro  ordine  constitutis,  districte 
interdicitur  sub  iisdem  poenis,  ne  praedia,  ac  ve- 
ctigplia  , turpis  lucri  gratia  , conducant , ne  res* 
emant  ;,  aut  comparent  vilius,  ut  mutata  forma  • 
labore  mercenarii  .conduclitii , posteo  carius  ven-n 

dant,  neque  cambia,  ut  vocant,  activa  , sive  ma- 
nualia, sive  localia  , quandoquidem  , natura  sua, 
actum  verae  et  propriae  negotiationis  constituunt, 
vel  suo,  vel  alieno  nomine  contrahant.  Porro  Ur- 
banus VIII  Brevi  22  Feb.  1633,  et  Clem.  IX  Const. 
SOLLICITUDO  PASTORALIS  OFFICII  17  Ian.  1G69 
•mnibus  et  singulis  personis  ecclesiasticis , tam 
saecularibus,  quam  regularibus  in  Africam,  Arae- 
ricamque  missis,  sive  ii  missionarii  sint,  sive  non, 
interdixerunt,  ne  negotiationibus  huiusmodi,  quo- 
vis praetextu,  causa,  et  occasione,  etiam  semel, 
per  se  , aut  mediantibus  ministris,  seu  aliis  per- 
sonis subsidiariis  directe , vel  indirecte,  tam  no- 
mine proprio,  quam  suarum  religionum,  vel  alias 
qualitercumque  se  ingererent , vel  immiscerent. 
Quum  autem  disputatum  fuerit,  an  huiusmodi  prae- 
scriptio ubique  locorum  ad  ecclesiasticos  ordines 
adscriplos,  et  ad  sanctioris  vitae  genus  electos 
sese  extenderet,  quumquo  S.  C.  C.  nullum  hac  de 
re  iudicium  edicere  consultius  duxerit,  Benedi- 
ctus XIV  Const.  APOSTOLlCAli  SERVITUTIS  25 
Apr.  1741  omnes  et  singulas  praedecessorum  suo- 
rum Constitutiones  contra  quoscumque  clericos 
illicite  negotiatores,  ex  certa  scientia,  maturaque 
deliberatione,  et  dc  Aposlolicae  Potestatis  pleni- 
tudine innovavit,  ac  confirmavit,  illasque  sic  inno- 
vatas et  confirmatas  ad  Clericos,  illicite  sub  alieno 
laici  nomine  quomodolibel  negotiantes,  perinde  ac 
si  perseipsos,  acproprio  nomine  negotia  ipsa  illicite 
exercerent,  motu  proprio,  ex  potestatis  plenitudine, 
perpetuo  extendit  et  ampliavit.  Insuper  decrevit, 
ac  penitus  declaravit  « quod  si  aliquod  negotium 
ecclesiasticis  illicitum  personis,  licet  ab  cis  mini- 
me instilutum,  sed  a laica  persona  inchoatum,  et 

ad  eosdem  clericos,  sive  haeredilario  iure,  aut  quo- 
cumque alio  titulo  , sive  singulariter,  sive  com- 
muniter , sive  separatim  , sive  coniunclim  cum 
aliis  bonis,  et  aliis  haeredibus,  vel  sociis  laicis  exi- 
stcnlibus  delatum  fuerit,  vel  per  se  ipsos,  eorum- 
que  nomine  proprio,  vel  per  alios,  aut  alieno  no- 
mine etiam  per  suos  cohaeredes,  aut  socios  pro* 
sequuti  sint,  illud  slalim  remittere  teneantur.  Si 
vero  negotium  huiusmodi,  sine  ipsius  Clerici  tem- 
porali detrimento  stalim  dimitti  nequeat,  tum  si 
intra  Italiam  , insulasque  adiacentes  existat  cleri- 
cus, a S.  C.  Concilii  , si  vero  extra  Italiam  , ah 
eadem  Congregatione,  vel  ab  ordinario  loci  licen- 
tiam illud  ad  aliquid  tempus  retinendi , proviso 
interim  quod  negotium  huiusmodi  a laico-  admi- 
nistretur, impetrare  teneatur,  dictaque  Congrega- 
tio , aut  ordinarius  loci  , perpensis  singulorum 
casuum  circumstantiis,  licentiam  gratis  impertia- 
tur, tempusque  in  eo  ad  idem  negotium  dimitten- 
dum praescribat.  » 

Verum  enimvero  duplex  adhuc,  super  hac  re, 
quaestio  se  offerebat,  quarum  altera  erat,  an  sa- 
cerdotibus ad  titulum  missionis  ordinatis,  qui  pa- 
trimonio ac  beneficio  carent , et  missarum  elee- 
mosynis parum,  aut  nihil  comparare  sibi. queunt, 
permitti  posset,  ut  licita  atque  honesta  aliqua  ne- 
gotiatione suae  sustentationi  consulerent  ? altera 
vero  , an  aliquod  commercii  genus  licitum  esset 
Clericis  , qui  ex  caritatis  officio , et  dilectionis  ti- 
tulo, honestam  sustentationem  iis  procurare  te- 
nentur, qui  sanguinis,  aut  alio  necessitudinis  vin- 
culo inter  se  coniunguntur?  Clemens  XIII,  ad  se- 
cundam quaestionem  quod  attinet  const.  Cum  pri- 
mum 17 Sept.  1759  decrevit « huiusmodi  excusatio- 

nem  a superiore  Ecclesiastico  nequaquam  admitti, 
eidemque  Clerico  minime  suffragari  posse,  quomi- 
nus ad  canonicae  legis  praescriptum  pro  modo 
culpae  puniatur , nisi  doceat , se  antea  praefatas 
necessitates  Apostolicae  Sedi,  si  intra  Italiam,  et 
insulas  adiacenles  existat,  si  vero  in  remotio- 
ribus regionibus  versetur  , saltem  ordinario  loci 
exposuisse,  earumque  intuitu  opportunam  dispen- 
sationem, et  facultatem  praedictas  personas  indu- 
stria sua  iuvandi,  vel  ab  Aposlolica  Sede  , vel  re- 
spcclive  ab  ordinario  impetrasse.  » Ad  primam 
quaestionem  S.  Officium  die  18  marlii  1784  se- 
quenti instructione  , iussu  Pii  VI  respondendum 
esse  duxit:  « Distinguere  autem  oportet , utrum 
sacerdotes  isti  ex  nunc  inopia  premantur,  cui  ni 
consulatur,  cum  sui  characteris  dedecore,  victum 
sibi  mendicare  cogantur,  an  potius  providentes 
futuris  casibus  infirmitatis , senectuti? , atque  et- 
iam pestis,  incendiorum,  ac  lerraemotus,  lucrum 
aliquod  sibi  ex  negotiatione  comparare  velint,  ut, 
opportuna  hac  cautione,  futuram  egestatem  devi- 
tent. Quoad  sacerdotes  praesenti  inopia  laboran- 
tes, in  promptu  est  decretum  S.  C.  de  Propagan- 
da Fide  die  25  Nov.  1665,  ubi  S.  C.  toleravit  si- 
nenses  sacerdotes,  qui  titulo  clericali,  defectu  pa- 
trimonii, carent,  commercium  exercere,  ad  su- 
stentationem propriam  dumtaxat,  et  tantum  so- 
lummodo impendant,  quantum  honestum  patrimo- 
nium constituit.  Quoad  alios  vero  futuris , sed 
tamen  probabilibus  suis  necessitatibus  providere 
cupientes  prostat  etiam  Epistola  Encyclica  S.  M. 
Clem.  XI II.  Cum  primum,  in  qua  et  praeser- 
tim § Si  autem  , et  deinde  Caeterum  , quidquid 
ad  rem  opportunum  est , sanctissime  decernitur. 

Ex  his  autem  Apostolicae  Sedis  sanctionibus,  si 
tegulas  atque  inslituta,  atque  etiam  indulgentiam 
iti  iis  expressam  Vicarius  Aposlolicus  Constantirio- 
politanus  exacte  ac  diligenter  sequatur,  facile  ipsi 
erit  omne  dubium  dissolvere,  et  pauperum  sacer- 
dotum indigentiis  , vel  slatim  consulere  , vel  in 
posterum  occurrere.  Nam  si  urgeat  praesens  ino- 
pia, ex  laudato  decreto  1G65,  poterit  tolerare  ne- 
gotiationem aliquam  a sacerdotibus  fieri  , iis  ta- 
men sub  conditionibus,  quae  in  eodem  decreto  a- 
diiciuntur:  si  vero  futuris  necessitatibus  dumtaxat 
sit  providendum,  ea  facultate  utatur,  quam  Clcm. 
XIII.  Episcopis  extra  Italiam  concessit,  et  dispen- 
sationem sacerdotibus  indulgeat,  ut,  sua  industria, 
possint  subsidia  quaerere,  ad  vitandam  egestatem, 
ibxta  tamen  eas  conditiones  et  regulas,  quas  idem 
Pontifex  in  Epistola  praescripsit.  » Condiliotfes 
autem  sunt:  1°  ut  indigentia  nulla  alia  ratione* 
levari  possit;  2.  ut  praescribantur  honestiores  mo-* 
di,  quibus  Clericus,  iusla  moderatione  servata,  ne- 
gotiationis genus  assumat,  cuius  administratio  cle- 
ricalem statum  non  dedeceat;  3.  ut  facultates  ob- 
tentae semper  quoad  tempus,  revocationi  obnoxiae, 
censeantur,  ita  ut  pro  irritis  ct  revocatis  ipso  iure 
habeantur,  quoties  allegatae  indigentiae  cessave- 
rint, vel  alia  legitima  se  offerat  ratio  iisdem  op- 
portune prospiciendi. 

Non  est  porro  ambigendum,  quin  Clericis  per- 
missum sil,  ut  propria,  Ecclesiaeque  bona  con- 
servent , administrent , foelusque  , ac  fructus  , 
qui  in  iis  onascunlur  seu  aluntur,  seu  colligun- 
tur, libere  distrahant,  aut  cum  aliis  venditioni- 
bus, ne  depereant,  permutent,  vel  etiam  per 
se,  vel  per  administros  suos  deinceps  intra  iu- 

sti  prelii  fines  vendant.  Iisdem  praeterea  non 
prohibetur  quin  animalia  , pro  necessario  cultu- 
rae usu,  emant,  et  quae,  ex  successione,  aliis- 
que titulis,  comparata  sunt,  locent,  eorumquefoe- 
lus,  honesta  ratione,  distrahant.  S.  C.  C.  17  Maii 
1679.  Pariter  licet  Clericis,  labore  manuum  sua- 
rum, arte,  agricultura,  honestoque  aliquo  artificio, 
sibi  vicium  comparare  , modo  id  fiat  absque  ullo 
officii  detrimento,  et  ecclesiastici  gradus  oflendi- 
< ulo.  Cap.  Cleiuci  caus.  «1,  dist.  91.  In  hisce  enim 
non  habetur  negotiatio  lucrativa,  sed  oeconomica, 
et  artificialis,  quae  prohibita  non  esi.  Vide  Ben. 
XIV  Const.  * AP0ST0L1CAE  SERVITUTIS  » 25 
Apr.  1741.  Tlieoph.  Raynaudum  de  rclig.  nego- 
tiat.,  Gonzalez  in  cap.  6.  Ne  Clerici  vel  Monachi, 
et,  si  vis,  decreta  S.  C.  C.  quae  habenlur  in  ap- 
pend.  4,  n.  3 Syn.  Dioec.  Card.  Mattei  Romae 
1819.  Quaeritur  hic  1°  An  Clericis  permissum 
sil  merces  ad  proprias  utilitates  collectas,  cariori 
pretio  , si  supeisint,  vendere?  S.  C.  C.  11  Martii 
1677  reposuit:  « Si  collectio  fuit  facta  ad  lucrum 
captandum,  posse  vendere,  sed  lucrum  applican- 
dum esse  iuxta  Const.  Urb.  VIII  favore  hospita- 
lium, seminariorum,  ac  locorum  piorum.  Si  vero 
collectio  fuit  facta  ad  solam  subsistentiam,  non 
esse  veram  negotiationem  prohibitam.  » Quaeritur 
2®  An  Cler  icis  interdictum  sit  pecuniam,  sive  Gu- 
bernio, sive  societatibus  constitutis  tradere,  ut,  re- 
ceptis actionibus  vel  obligationibus,  quae  in  com- 
mercio versantur,  fixum  aliquod  lucrum,  aut  et- 
iam indeterminatum  ac  incertum  et  anceps  , pro 
vario  commercii  progressu  et  exitu  , emolumen- 
tum repetant  ? Illud  unum  est , in  quo  doctores 
plane  consentiunt , nempe  pecuniam  Gubernio 


Digitized  by  Google 


524 


r.niKH  u. 


dari  posse,  ut  acceptis  actionibus,  lucrum  repor- 
tent. Igitur  in  eo  dissentiunt,  quod  alii  in  societati- 
bus omnibus  privatis,  sive  induslrialibus,  sive  com- 
mercialibus,  sive  operariis,  id  prohibitum,  alii  e con- 
tra permissum  esse  contendunt.  Illi  affirmant  agi  de 
vera  ac  proprie  dicta  negotiatione  per  interpositam 
personam  peracta,  quandoquidem  Clerici,  acceptis 
actionibus,  socii  fiunt, et  indirecte  cum  aliisncgotium 
exercere  videntur,  et  in  huius  sententiae  confirma- 
tionem adducunt  decis.  S.  C.  EE.  et  RR.  30  lan . 1 846, 
ubi  dicitur  non  licere  Clericis  in  Sacris  Ordinibus 
constitutis,  vel  beneficia  Ecclesiastica  relinentibus 
actiones  cuiusdam  societatis,  vulgo  Banca  o Societa 
d’  accomandita , acquirere.  Vide  Analecta  Pontif. 
Martii  1857,  livr.  60,  coi.  477;  et  livr.  68,  coi. 
1426.  Adducitur  insuper  responsum  S.  Officii  1 
April.  1857  ad  dubium  « Utrum  sil  licitum  Eccle- 
siasticis personis  titulos  super  vias  ferreas  emere, 
lucrumque  ex  ipsis  proveniens  accipere  ? » Quod 
luit « SS.  concedit  facultates  RR.  PP.  DD.  Episco- 
pis communicandas  per  organum  S.  C.  EE.  ct 
RP.  permittendi  Ecclesiasticis,  ut  accipiant  actio- 
nes delle  slrade  ferrate  de  propria  pecunia  lau- 
tum. » Alii  e contra  auctores  asserunt  Clericos,  non 
secus  ac  laicos,  actiones  societatum,  et  obligatio- 
nes quascumque  emere  licite  posse,  easque  eodem 
iure  vendere  , et  permutare  , cum  sibi  opportu- 
num duxerint ; quia  nullum  commercium  reapse 
peragunt,  nec  agere  intendunt.  Auctor  Praei. 
Can.  S.  Sulpicii  t.  2,  p.  2,  art.  2,  n.  355  hanc 
sequitur  sententiam,  sed  addit  limitationem : « Si 
vero,  ait,  hoc  in  eum  finem  emant,  ut  revendant 
maiori  pretio,  ulfitin  commercio  chirographorum, 
et  in  negotiatione  censuum,  transgrediuntur  leges 

canonicas:  id  enim  in  communi  aestimatione  repu- 
tatur commercium.  » In  hoc  sententiarum  confli- 
ctu mens  mihi  erat  Apostolicae  Sedi  iuxta  consi- 
lium Clem.  XIII  cil.  consl.  quaestionem  decernen- 
dam proponere,  ut  quid  de  haere  sentiendum  sit, 
idoneo  responso  nobis  innotesceret.  Verum  quum 
id  ab  aliis  iam  peractum  sil,  exspecteturque  respon- 
sum, ex  quo  agendi  regula  desumatur,  praesertim 
quod  citatum  S.  Officii  responsum  quaestionem 
iuris,  saltem  directe,  et  generatim  quoad  omnes 
actiones  et  obligationes,  ut  aiunt,  non  attingit,  pro 
nostro  instituto  duo  hic  tantum  operae  pretium  esse 
duxi  satius  animadvertere,  quam  disputare.  Ac  1° 
animadverto  decisionem  S.  C.  Eli.  et  RR.  alio  spe- 
ctare. Nam  in  ea  non  agitur  de  societate  iam  con- 
stituta, sed  societate,  vulgo  d’accomandita,  consti- 
tuenda. Fundator  namque,  ad  fiduciam,  et  nomen 
sibi  conciliandum,  valde  cupiebat,  ut  ecclesiastici 
viri  inter  socios  eiusdem  cooptarentur,  unde  eos  ad- 
urgebat, ut  actiones  sibi  compararent.  Quo  quidem 
facto,  nemo  est  qui  non  videat,  ecclesiasticos  viros, 
si  ipsius  expostulationibus  fecissent  satis,  in  ipsam 
societatis  constitutionem  directe  concurrisse,  eius- 
dernque  socios  evasisse.  Verum  aliter  ros  se  habet, 
ubi  de  societate  iam  constituta  sermo  est,  quae  vim 
omnem  ac  robur  aliunde  hauserit,  ciusquc  exislen- 
tia  ab  actionum  venditione  non  amplius  dependet. 
Adsunt  administri,  gerentes,  ac  rectores,  qui  de  re 
sociali  solliciti  sunt.  Clerici  actiones,  seu  obligatio- 
nes non  acquirunt,  per  modum  apothecae,  ut  ca- 
rius inde  revendant,  sed  ut  frudum  aliquem  ex  pe- 
cunia reportent, adeoque  nil  peragunt,  quod, attenta 
ipsa  actus  natura,  reique  substantia,  per  sc  inho- 
nestum aut  characteri  ecclesiastico  indignum,  ac 

inconveniens  il ignoscatur.  2*  animadverto, Clericos, 
hac  agendi  ratione  , non  turpi  cupiditate  , et  a- 
variliae  studio  adductos  ad  lucrum  captandum  pri- 
mario animum  intendere,  et  societati  proprio  aut 
mentito  alieno  nomine  se  immiscere;  sed  provido 
consilio,  de  honestae  ac  commodae  sustentationis 
medio  sibi  procurando  unice  ductos,  ac  impulsos, 
inter  tot,  ac  tanta,  quae  hisce  praesertim  tempori- 
bus prostant,  media  aliquod  sive  fixum,  sive  varia- 
bile emolumentum  reportandi,  absque  ulla  rerum 
gestione,  illud  bona  fide  eligere,  quod  in  actioni- 
bus, vel  obligationibus  sibi  comparandis  consistit. 
Accedit  quod  hoc  medium,  si  mores  hominum  ex- 
pendantur, qui  ex  universo  eorum  vitae  tenore  se 
produnt,  nullam  verae  mercaturae  speciem  prae- 
seferre  videtur,  nec  animum  a servitio  Ecclesiae 
et  animarum  cura  ullo  modo  amovet,  aut  frequen- 
tem applicationem,  ac  contentionem  exposcit. 

§ 137. 

De  obligatione  servandi  continentiam  et  recitandi 
horas  canonicas. 

Primum  , quod  est  maiorum  clericorum  pro- 
prium ac  commune,  recensetur  obligatio  servandi 
perpetuam  continentiam  , de  cuius  origine  et  an- 
tiquitate praestat  aliqua  exponamus,  atque  la ti- 
nae Ecclesiae  disciplinam  a disciplina  graecae  Ec- 
clesiae secernamus.  Omissis  subdiaconis  , qui  ut 
superius  ostendimus , non  semper  inter  maiores 
clericos  fuerunt  adnumerati  apud  latinos , nec 
adnumerantur  adhuc  apud  graecos,  numquam  pro- 
fecto a latina  Ecclesia  Episcopis  , Presbyteris , ac 

Diaconis  fuisse  permissum  aut  uxores  ducere  post 
ordinationem,  aut  uti , quod  opus  coniugale  spe- 
ctat , antea  susceptis,  infinita  propemodum  disci- 
plinae monumenta  per  aetates  singulas  ab  eruditis 
passim  digesta  luce  meridiana  clarius  ostendunt. 

Non  ita  tamen  servatum  legimus  in  Graeca  Ec- 
clesia: numquam  sane  apud  graecos  licitum  fuit 
Episcopis  ac  Presbyteris  uxores  ducere  post  ordi- 
nationem, attamen  Diaconis,  si  in  ordinatione  sua 
fuissent  contestati,  se  continentiam  non  posse  ser- 
vare, permisit  Cone.  Anciranum  an.314can.9,  uL 
uxores  post  ordinationem  ducerent.  Daronius  et 
Binnius  , aliique  non  pauci  contendunt  Synodum 
verba  facere  de  iis,  qui  inviti  ac  reluctantes  ordi- 
nabantur. At  ne  verbum  quidem  huiusmodi  vio- 
lentiae in  laudato  canone  occurrit.  Consultius 
proinde  sentit  Arcudius  « patres  illius  Concilii  eo 
tempore  cum  nonnullis  Diaconis  dispensasse,  quod 
hoc  non  sil  de  iure  divino,  idque  vel  propter  pe- 
nuriam ministrorum,  vel  propter  laxiorem  indul- 
gentiam. » Quod  vero  spectat  uxores  ante  ordi- 
nationem ductas,  hic  fuit  usus  et  laudabilis  disci- 
plina apud  graecos  , ut  sacri  ministri  antiquitus 
iis  abstinuerint,  quamquam  nulla  forsan  alicuius 
universalis  legis  necessitate  ad  id  fuerint  addicti. 
Haec  ipsa  graecorum  disciplina  in  Cone.  Trullano, 
seu  Quinisexto  (prout  fert  verosimilior  chronolo- 
gia)  an.  692  noscitur  immutata.  Statutum  quidem 
in  eo  est  can.  12  graecis  Episcopis  licitum  non 
esse  uxores  ante  ordinationem  ductas  retinere  , 
cum  iis  habitare  et  consuetudinem  habere.  At 
can.  13  Presbyteris,  Diaconis  et  Subdiaeonis  et 
retinere  uxores  legitimas  ante  ordinationem  du- 
ctas , et  coniugale  commercium  cum  iis  habere 

fuit  permissum,  atque  boc  iure  etiam  nuncgraeci 
utuntur. 

Ex  hac  varia  Graecorum  disciplina  illud  dedu- 
cimus legem  celibalus , seu  perpetuae  continen- 
tiae, sacris  ministris  impositam  divinam  non  esse, 
sed  dumtaxat  ecclesiasticam.  Et  re  quidem  vera  quo- 
ties unio  et  concordia  graecorum  cum  lalinis  inita 
est  in  Conciliispraeserlim  Lugdun.  HetFlorentino, 
nusquam  vitio  datum  est  graccis  , quod  suis  co- 
habitarent , aut  coniungerenlur  uxoribus;  num- 
quam  imposita  ipsis  haec  conditio  fuit,  ut  ab  uxo- 
ribus quas  nempe  3ntca  duxerant, separarentur.  Id 
profecto  nequaquam  lolerasset  Ecclesia,  si  divino 
praecepto  velitum  intellexisset  , nulloque  modo 
legem  divinam  sic  impune  a graccis  violari  et 
proculcari  permisisset.  Veium  aequissima  est  at- 
que sanctissima  haec  ipsa  caelibatus  disciplina  , 
seu  lex  sacris  ministris  imposita  , optimis  quippe 
suffulta  rationibus,  quas  passim  Theologi  et  ca- 
nonum interpretes  exponunt,  el  nos  ipsi  in  op.  de 
Matrimonio  adducemus.  Perperam  proinde  Lu l he- 
ra n i , Calvinislac,  ac  neoterici  Philosophi  ac  Poli- 
tici eam  vel u I i iniustnm,  tyrannicam  , bono  socie- 
tatis adversam,  el  verbo  Dei,  ac  naturae  principiis 
contrariam  redarguunt  ntque  contemnunt. 

Alterum,  quod  proprium,  seu  commune  maio- 
ribus Clericis , Presbyteris  scilicet,  Diaconis  et 
Subdiaconis,  obligatio  est  quotidie  recitandi  horas 
canonicas.  Sunt  autem  hac  horae  canonicae  pre- 
ces , quae  ex  canonum  praescripto  a personis  ad 
id  deputatis  recitari  debent.  Horae  quidem  appel- 
lantur , quia  certis  horis  nocturnis  et  diurnis , 
iuxla  diversam  locorum  el  personarum  consuetu- 
dinem sunt  persolvendae.  Breviarii  etiam  nomine 

designantur  , sive  quia  utrumque  testamentum  , 
Patrum  sententias  et  gesta  sanctorum  breviter  ac 
summatim  amplectuntur  , sive  , quemadmodum 
aliis  arridet,  quia,  ut  nunc  recitantur , nonnisi 
compendium  sunt  illarum  mullo  longiorum , quae 
primis  Ecclesiae  saeculis  recitabantur.  Denique 
vocantur  officium  divinum,  canonicum  , ecclesia- 
sticum, quia  ad  Dei  cultum  iuxta  canonum  regu- 
las fuerunt  institutae,  et  Ecclesiae  nomine  persol- 
vuntur ; preces  proinde  publicae  sunt , licet  extra 
chorum  et  privotim  recitentur. 

Horae  canonicae  septem  numeranlur,iuxla  illud 
psalmi  XVIII,  164  «septies  in  die  laudem  dixi  tibi;» 
scilicet  matutinum  cum  laudibus  , prima  , tertia  , 
sexta,  nona,  vespera  et  completorium.  Atque  his 
tum  principaliora  Dei  beneficia  repraesentantur, 
creationis  nimirum,  conservationis,  redemptionis, 
praedestinationis,  vocationis,  justificationis,  et 
glorificationis  , tum  praecipua  septem  dominicae 
passionis  mysteria  recoluntur  , quinque  versibus 
expressa  apud  Glossa  cap.  10  de  celeb.  missarum. 
Si  huiusmodi  horae  spectentur  secundum  substan- 
tiam, proutpreces  continent  quotidie  statis  tempo- 
ribus persolvendas,  facile  ab  ipsis  Apostolis  repeti 
possunt.  Legimus  enim  Act.  II,  42;  quod  nascen- 
lis  Ecclesiae  fideles  erant  perseverantes  in  fractio- 
ne panis  et  orationibus,  id  est  in  psalmis  , hymnis 
et  canticis  spiritualibus  , cantantes  et  psallentes , 
ut  loquitur  Apostolus  ad  Eph.  V,  19.  Rem  egregie 
confirmat  Tertullianus,  qui  meminit  tertiae  , se- 
xtae, ac  nonae,  easque  tum  ex  traditione  repetit, 
tum  .horas  aposlolicas  appellat  novem.  Iungi  etiam 
debent  constitutiones  Apostolicae  , quae  licet  ge- 
nuinus apostolorum  foetus  non  sint , priorum  la- 

raen  saeculorum  disciplinam  exhibent.  L b.  enim 
8,  cap.  30  haec  leguntur : « Praefationes  facile 
mane  3 hora,  et  6 et  9,  et  vespere  usque  ad  galli 
cantum.  Si  vero  spectentur  secundum  formam  , 
modum,  et  tempus,  quibus  recitantur  sane  ab  A- 
postolis  repetendas  non  esse  ex  pluribus  mutatio- 
nibus , quas  diversis  locis  et  temporibus  passae 
sunt,  abunde  demonstratur.  Quod  denique  recen- 
liorem  Breviarii  formam  attinet, Radulfus  Tangren- 
sis  Decanus  refert,  ineunte  saeculo  XIII  illud  a S. 
Gregorio  VII  abbrevialum,  a Gregorio  IX  in  aede 
Sacra  pontificia  receptum  fuisse,  additis  reforma- 
tionibus a P.  Haymo,  iussu  Pontificis  eiusdem  fa- 
ctis; adeoque  dicebatur  officium  breviarium  curiae 
romanae. Addit  etiam  fratres  minores  S.  Francisci, 
missionibus  Apostolicis  tunc  occupatos,  hanc  bi e- 
vioris  officii  formam  fuisse  amplexos.  De  iis  porro 
quae  deinde  a SS.  Pontificibus  hac  de  re  peracta 
a Cone.  Tridentino  praescripta  et  a S.  Pio  V eius- 
que  successoribus  praecepta  sunt , plura  loqui  ad 
nos  non  attinet,  nec  instituti  nostri  ratio  patitur. 
Sane  omnes  Clerici  lege  horas  canonicas  recitandi 
olim  constringebantur,  quia  scilicet  omnes  bene- 
ficiarii erant,  cum  iuxla  veterem  disciplinam , quae 
ad  XII  usque  saeculum  servata  noscitur,  servitio 
certae  ecclesiae  forent  omnes  addicti,  ex  qua  sua 
eis  stipendia  suppeditabantur.  Postquam  nova  in- 
vecta est  disciplina  , ut  Clericatus  et  ordines  mi- 
nores sine  titulo  alicuius  ecclesiae  conferrentur, 
eidem  legi  recitandi  horas  canonicas,  soli  maiores 
Clerici,  seu  sacris  constituti  titulo  ordinis  sacri , 
et  beneficiati  omnes  titulo  beneficii  subiici  coepe- 
runt, et  hodie  subiiciuntur. 

Vide  Boquillot  < Trniti  bisloriqtie  de  Is  Lilurgie  sscroe  liv. 
I.  chnp.  10  » Grancolas  € • 'ommentaire  sur  le  Brgviairc  Ro- 
main,  > t.  I.  Regulare»  professi,  et  sanctimoniales  choro  ad- 
dictae ad  recitandas  horas  canonicas,  vi  generalis  consuetudi- 
nis tenentur. 

§ 138. 

De  privilegiis  Clericorum. 

Quemadmodum  Clericorum  officium  pene  divi- 
num, gradus  eorum  omni  veneratione  dignus,  o- 
bligationes  sal  graves  sunt,  ita  merito  eisdem  va- 
ria tribula  sunt  iura  et  privilegia  ; id  quod  nec 
gentes  maxime  barbarae  suis  sacrorum  ministris 
umquam  denegarunt.  Horum  autem  privilegiorum 
duplex  genus  est : aliqua  enim  specialia  sunt, 
quibus  nonnulli  Clerici  secundum  dignitatis  gra- 
dum, quem  in  bierarcltia  ecclesiastica  tenent,  ex- 
ornantur: alia  vero  sunt  omnibus  Clericis  com- 
munia. Quia  vero  de  prioribus,  distinctis  locis  suis, 
egimus,  modo  de  posterioribus  pauca  dicemus. 
Porro  haec  privilegia  vel  personalia  sunt,  vel  rea- 
lia,  prout  vel  personas , vel  res  Clericorum  affi- 
ciunt. De  privilegiis  realibus  sermo  redibit , ubi 
de  reali.  Kcclesiae  immunitate  disseremus  ; nunc 
personalia  enucleabimus. 

Inter  haec  primum  est  Privilegium  Canonis  ita 
dictum  a Canone  XV  Concilii  Lateranensis  II,  ubi 
sic  statuitur:  < Si  quis,  suadente  diabolo,  huius 
sacrilegii  reatum  incurrerit,  quod  in  Clericum 
vel  Monachum  violentas  manus  iniecerit,  anathe- 
matis vinculo  subiaceat , et  nullus  Episcoporum 
illum  praesumat  absolvere,  nisi  mortis  urgente 
periculo,  donec  apostolico  aspectui  praesentetur, 

et  eius  mandatum  suscipiat.  » lam  vero  per  vio- 
lentam manuum  inieclionem,  ex  commuui  Docto- 
rum sententia,  cui  liquide  favet  textus  in  cap. 
nuper,  de  Sent.  excommunic. , intelligitur  quae- 
vis externa  actio  contumeliosa  in  Clericum  vel 
Monachum : et  proinde  non  solum  qui  eumdem 
percutiunt,  vulnerant,  vel  aliter  manus  et  vim  in- 
ferunt, sed  etiam  qui  insequuntur,  qui  in  vincula 
detrudunt,  qui  in  custodia  Jelinent,  qui  in  equum, 
cui  Clericus  insidet,  violenter  irruunt,  vel  lae- 
dunt, vel  occidunt,  aut  aliis  huiusmodi  contume- 
liosis factis  personas  ecclesiasticas  vexant,  excom- 
municationis vinculo  detinentur.  Siculi  vero  ad 
hanc  excommunicationem  incurrendam  praecipue 
requiritur  animus  deferendi  Clerico  iniuriam,  uti 
significant  ea  verba,  suadente  diabolo,  ita  ab  ea- 
dem censura  excusantur  qui  violentas  manus  in- 
iiciunt  ex  invincibili  sive  iuris  sive  facti  ignoran- 
tia, qui  ad  sui  defensionem  vim  vi  repellunt,  ser- 
vato moderamine  inculpatae  tutelae,  aut  non  odio 
vel  indignatione,  vel  invidia,  sed  levitate  et  ioci 
causa,  vel  sine  deliberatione , vel  casu  fortuito, 
aut  in  subito  primoque  irae  impetu,  aut  discipli- 
nae gratia,  aut  demum  qui  ipsum  Clericum  cum 
uxore,  matre,  sorore,  vel  filia  propria  turpiter  a- 
gentem  invenerit.  Non  tamen  excusantur  qui  vio- 
lentam tum  in  Clericum  tum  in  Monachum  ma- 
nuum iniectionem  mandant , dummodo  sequatur 
effectus,  qui  suo  nomine  et  intuitu  factam,  exte- 
riori aliquo  signo,  ratam  habent , qui  consilium 
dant  aut  opem,  qui  denique  in  eam  consentiunt, 
aut  non  impediunt,  cum  impedire  possunt,  et  ex 
officio  aut  alio  titulo  tenerentur. 

Nomine  vero  Clericorum  veniunt  Clerici  omnes 

vel  prima  dumtaxat  tonsura  insigniti,  imo  et  Cle- 
rici coniugali,  si  cum  unica  et  virgine  matrimo- 
nium inierint,  habitum  et  tonsuram  deferant , et  ) 
alicui  Ecclesiae,  de  mandato  Episcopi,  inserviant; 
non  eo  tamen  privilegio  fruuntur  Clerici  bigami, 
qui  duabus  successive,  vel  unicae  non  virgini  nu- 
pserint, neque  Clerici,  qui, dimisso  habitu  et  ton- 
sura, saecularibus  negotiis  dant  operam,  si  ter  ab 
Episcopo  monili  ab  eisdem  non  abstineant,  ut  in- 
fra dicemus,  neque  etiam  Clerici  realiter  degra- 
dati  ac  solemniter  depositi  et  actu  traditi  curiae 
saeculari,  nec  tandem  Clerici,  qui  se  latrociniis,  a- 
liisque  enormitatibus  coinquinarunt.  Monachorum 
vero  nomine  intelliguntur  Regulares  omnes  u- 
triusque  sexus,  etiam  conversi  et  conversae,  Novi- 
tii  et  Novitiae,  imo  etiam  ordinum  Mendicantium 
Tertiarii  et  Tertiariae,  dummodo  vel  in  Commu- 
nitate vel  in  propriis  domibus,  nuncupato  tamen 
de  consensu  Ordinarii  castitatis  perpetuae  voto, 
caelibem  vitam  traducant,  quin  et  Eremitae,  qui 
eremiticum  habitum  ex  legitima  facultate  deferunt, 
et  sub  speciali  Episcopi  obedienlia  alicui  Eccle- 
siae et  Eremilorio  inserviunt. 

Alterum  est  Privilegium  Fori  in  eo  silum  , ut 
nemo  Ecclesiasticam  personam  in  criminali  vel 
civili  quaestione  ad  iudicium  saeculare  trahere 
possit.  Clericorum  itaque  exemptio  a Laieorum 
foro  privilegium  fori  nuncupatur.  Hac  immuni: 
tate  Clerici  facto  politi  sunt,  ubi  primum,  sedatis  in 
Ecclesia  persecutionum  procellis,  Christiani  Prin- 
cipes imperare  coeperunt.  Eamdem  immunitatem 
atque  exetnplionem  subsequentibus  saeculis  et 
SS.  Pontilices  et  Principes  maxima  inter  se  con- 
sensione Clericis  confirmasse  liquet  ex  auth.  Ho- 

me,  auth.  Statuimus  Cod.  de  Episcopis  et  Cleri- 
cis, atque  ex  decretalibus,  praesertim  tit.  de  lu- 
die. et  loro  competent.  De  hoc  privilegio  sic  sta- 
tuit Trid.  Syn.  sess.  XXIII,  cap.  6:  « Nullus  pri- 
ma tonsura  initiatus,  aut  etiam  in  minoribus  or- 
dinibus constitutus  ante  decimum  quartum  an- 
num Beneficium  possit  oblinere:  is  vero  fori  pri- 
vilegio non  gaudeat,  nisi  beneficium  ecclesiasti- 
cum habeat,  aut  clericalem  habitum,  et  tonsuram 
deferens  alicui  Ecclesiae,  ex  mandato  Episcopi,  in- 
serviat.» Itaque  Clericus  beneficium  ecclesiasti- 
cum possidens  fori  privilegio  donetur,  licet  Deque 
clericalem  tonsuram  et  habitum  deferat,  neque 
Ecclesiae  inserviat.  Clericus  autem  beneficium 
non  habens,  ut  fori  privilegio  perfruatur , cleri- 
calem habitum  et  tonsuram  deferre  debet,  ac  si- 
mul alicui  Ecclesiae,  de  mandato  Episcopi,  inser- 
vire. Cone,  enim  Trid.  dicta  sess.  eas  conditiones 
exprimens  utitur  alternativis  seu  disiunctivis  par- 
ticulis nisi,  aut;  t nisi  beneficium  ecclesiasticum 
habeat,  aut  clericalem  habitum  deferens  alicui. 
Ecclesiae,  ex  mandato  Episcopi  inserviat;  > nam- 
que « in  alternativis  sufficit  alterutrum  adimple- 
ri > ex  reg.  70  luris  in  6.  Hoc  quoque  privilegio 
Clericus  beneficium  non  obtinens  adhuc  fruitur, 
licet  alteri  Ecclesiae,  quam  cui  fuit  adseriptus, 
inserviat , et  mandatum  Episcopi  non  habue- 
rit, vel  licentiam.  Mandatum  enim  Episcopi  non 
censetur  conditio  substantialis  ex  sententia  S.  C. 
C.,  quod  demonstrat  Fagnanus  in  cap.  Si  quis,  de 
foro  compet. , rationem  addens  nimirum,  « quia 
qualitas  mandati  vel  licentia  est  levis,  satisque  est 
concurrere,  quae  potiora  sunt,  nempe  tonsuram, 
delationem  ipsius  cum  habitu  clericali,  servilium 

Ecclesiae  vel  commorationem  in  aliqua  schola.  Ita 
enim  cessante  etiam  Episcopi  mandato  satisfit  menti 
Concilii.  » Clericos  vero,  qui  decreto  Cone.  Trid. 
cap.  6,  sess.  XXIII,  de  Reform.  privilegio  fori  non 
gaudent,  non  inlelligi  privatos  privilegio  Canonis, 
respondit  eadem  S.  C.  C.  in  causa  Aquens.  mense 
Febr.  1589;  siquidem  cum  in  materia  poenali  et 
odiosa  versemur,  verba  Trid.  ead.  sess. XXIll, quae 
privilegium  fori  tantummodo  spectant,  non  sunt  ad 
privilegium  Canonis,  de  quo  nulla  ibi  mentio  fit, 
traducenda. 

Clericus  autem  coniugatus  hoc  privilegio  frui- 
lur  1°  si  cum  unica  et  virgine  matrimonium  con- 
traxerit; 2°  si  tonsuram  et  vestes  clericales  defe- 
rat; 3°  si  alicui  Ecclesiae  ab  Episcopo  deputatus 
inserviat.  At  vero  Clerici,  qui  unam  ex  his  condi- 
tionibus non  servant,  hoc  clericali  privilegio  pri- 
vantur; copulativis  enim  particulis  utitur  Triden- 
tina  Synodus,  dum  eadem  sessione  ita  prosequi- 
tur: « In  Clericis  vero  coniugatis  servetur  con- 
stitutio Bonifacii  VIII,  quae  incipit  Clerici  qui  cum 
unicis,  modo  hi  Clerici  Ecclesiae  servitio  vel  mi- 
nisterio ab  Episcopo  deputati  eidem  Ecclesiae 
serviant,  vel  ministrent,  et  clericali  habitu  et  ton- 
sura utantur.»  Verum  « bigamos  omni  privilegio 
clericali  declaramus  esse  denudatos:  ipsis  quoque 
prohibemus  deferre  tonsuram  et  habitum  clerica- 
lem,» inquit  Gregorius  X in  cap.  Altercationis, 
de  Bigamis  in  6. 

Caelerum  Clericos  omnes  sive  coniugatos , sive 
caelibes,  qui  habitum  et  tonsuram  clericalem  de- 
ponunt, etiam  nulla  praecedente  monitione  , iure 
ipso  spoliatos  esse  privilegio  fori,  docet  Fagnanus 
in  cit.  cap.  Si  quis,  de  foro  competenti,  etGiraldi 

Exp.  I.  C.  p.  i , p.  701,  et  p.  2,  pag.  987.  Epi- 
scopus tamen  sua  jurisdictione  non  privatur  in 
eosderrj  Clericos,  qui  conditiones  a Tridentino  la- 
tas non  observant,  ideoque  quamvis  ipsi  nequeant 
privilegium  fori  allegare  , Episcopus  tamen  eos, 
quandocumque  sibi  videatur  , excepta  causa  ho- 
micidii , potest  a iudice  saeculari  repetere,  et  ad 
suum  forum  revocare,  dummodo  nec  a iure,  ne<- 
ab  homine,  per  declarationem  faciam,  servatis  ser- 
vandis, privilegiis  clericalibus  privati  sint,  quem- 
admodum saepius  definitum  est  a S.  C.  C.,  quu 
de  re  confer  Benedictum  XIV  de  Synod.  Dioeces. 
lib.  12,  cap.  2.  Imo  si  Clerici,  demisso  habitu  ei 
tonsura,  delinquant,  et  poslmodum  habitum  et  ton- 
suram resumentes  Ecclesiae  inserviant,  fori  pri- 
vilegio gaudent,  nisi  tamen  fraus  et  dolus  inter- 
cesserit, de  quo  iudicium  ferre  ad  ecclesiasticum 
iudicem  perlinet , aut  sermo  sil  de  homicidio  ex 
Const.  Benedicti  XIV  Alias,  et  Clem.  XII  In  su- 
premo. 

Verumtamen  ad  praecavenda  mala,  quae  ex  hac 
libertate  clericalis  habitus  dimiiiendi  , atque  ite- 
rum sumendi,  oriri  possunt,  atque  etiam  ad  evi- 
tandas contentiones  inter  ulramque  potestatem, 
saecularem  scilicet  et  ecclesiasticam,  quae  plerum 
que,  hac  de  causa,  excitari  solent,  satius  est  Epi- 
scopos praecipere  Clericis  vel  per  publicum  edi- 
ctum, vel  per  citationem  singulis  factam  , ut  in 
habitu  et  tonsura  incedant,  atque  alicui  inserviam 
Ecclesiae, congruo  tempore  ad  ulrumque  praestan- 
dum praefinito.  Hoc  autem  elapso  tempore,  si  non 
obtemperaverint,  eos  Episcopus  ex  cap.  Contingit 
de  Sent.  excommun.  ter  moneat,  ut  imperata  fa- 
ciant; qua  tamen  in  re  non  satis  est  unica  no- 

nitio,  quae  tribus  aequivaleat,  sed  tres  distinctae 
requiruntur.  Post  trinam  vero  monitionem  Epi- 
scopi queunt  adversus  inobedientes  sententiam 
ferre,  qua  decernatur  eos  propria  culpa  excidisse 
clericalibus  iuribus,  neque  deinceps  restituenda 
eis  fore  privilegia,  quorum  sua  pertinacia  indignos 
sese  praebuerunt.  Quod  si,  post  hanc  sententiam, 
clericales  vestes  iterum  induereClerici  praesumant, 
non  proplerea  a saeculari  foro  sese  subtrahent , 
sed  eidem  obnoxii  non  secus  ac  laici  permane- 
bunt. Vide  Bened.  XIV  cit.  lib.  12,  cap.  3.  Huc 
spectat  referre  S.  C.  Immunit,  litteras  20  Sept. 
1860  datas,  iussu  SS.  PP.  Pii  IX,  ubi  decernitur, 
Clericos  ob  non  servatas  conditiones  Cone.  Tri- 
dent.  ipso  iure  et  ipso  facto  reapse  amittere  fcuncta 
privilegia  clericalia,  ita  ut  tractari  debeant,  ulpote 
personae  mere  laicae  etiam  in  causis  criminalibus 
et  poenalibus  effectibus,  quin  trina  monitio  vel  pe- 
culiaris declaratio  de  hac  omissione  requiratur. 

Quaeritur,  an  Clerico  liceat  suum  malefactorem 
coram  Iudice  laico  accusare  ? Bonifacius  VIII  cap. 
Praelatis  de  homicid.  in  6,  statuit  id  profecto 
licere,  inquiens:  « Si  Praelati  aut  Clerici,  propter 
metum  huiusraodi,  quia  iudex  ad  poenam  sangui- 
nis posset  procedere,  de  suis  malefactoribus  tali- 
ter conqueri  non  auderent,  daretur  plerisque  ma- 
teria trucidandi  eosdem,  et  ipsorum  bona  libere 
depraedandi.  » Debent  tamen  , ne  irregulares 
fiant,  expresse  protestari  se  id  non  agere  ad  vin- 
dictam, neque  ad  poenam  sanguinis , bene  vero 
ad  solam  veritatis  manifestationem  , uti  habetur 
ex  cit.  cap.  Praelatis,  et  ex  decreto  S.  C.  Im- 
munitatis 14  lunii  1825  ad  Episcopos  Genuensis 
provinciae  dato. 

Si  vero  Clericus  coram  ludice  laico  in  ius  vo- 
cetur, vel  citetur  ut  testis,  non  potest  obtempera- 
re, sive  causa  civilis  sive  criminalis  sit,  nisi  pri- 
mum ab  Episcopo  comparendi  licentiam  in  scri- 
ptis obtinuerit;  qua  obtenta  accedere  poterit,  et 
de  veritate  dicenda  iuramentum  emittere  , non 
tamen  laicorum  more  , tactis  nempe  Scripturis  , 
sed  more  sacerdotali,  videlicet  tacto  pectore.  Ubi 
vero  causa  criminalis  fuerit,  debet  praeterea  pro- 
testari ad  formam  dicti  cap.  Praelatis. 

Antequam  caetera  privilegia  Clericorum  propria 
recenseamus,  operae  pretium  est  observare  Cle- 
ricos coniugatos  , licet  bigami  non  sint  et  habi- 
tum clericalem  et  tonsuram  deferant,  praeter  pri- 
vilegia Canonis  eUFori,  nullo  alio  privilegio  et 
praerogativa  decorari.  Quod  quidem  post  Bonifa- 
cii  IX  Constitutionem  , seu  litteralem  textum  in 
cap.  unie,  de  clericis  coniugalis  in  6,  perspicuum 
etiam  est  ex  Cone.  Trid.  sess.  XX111,  cap.  6 et  7 
de  Reform.,  et  Doclores  plerique  omnes  tradunt 
cum  Fagnano  in  cap.  Ioannes  eod.  tit. : « Neque, 
inquit  idem  Fagnanus  loco  citato,  ad  hoc  requi- 
ritur monitio,  sed  sufficit  solus  contractus  matri- 
monii; nam  ex  contrario  actu  haec  privilegia  a- 
mitluntur. » 

Reliqua  vero  privilegia,  saltem  praecipua,  haec 
sunt:  1°  Exemptio  ab  omnibus  officiis  et  oneribus, 
quae  cum  status  clericali  dignitate  et  functioni- 
bus componi  non  possunt.  Hoc  privilegium,  divi- 
na ordinatione,  in  Clericos  promanat,  illudque  po- 
stulat maxima  dignitas  status  clericalis  et  conser- 
vatio tum  clericalis  auctoritatis,  tum  libertatis  in 
sacris  ministeriis  obeundis.  Quare  exempti  sunt  a 
militia,  ab  excubiis,  a vigiliis,  a muneribus  pu- 

blieis,  curialibus,  municipalibus,  a tutelis,  cura- 
tionibus, atque  muneribus  sordidis  et  servilibus. 
De  militia  vide  litteras  Pii  IX  ad  Episc.  Monlisre- 
galis  Singularis  nobis,  20  Sept.  1864.  2°  Privi- 
legium competentiae,  seu  capitis  Odoardus  de  so- 
lut.,  vi  cuius  Clerici  in  ius  vocati  a creditoribus, 
in  id  solum,  quod  est  supra  decentem  eorum  lui- 
tionem condemnari  possunt,  ne  cogantur  victum 
quaeritare  et  egere  cum  dedecore,  et  contemptu 
ordinis  clericalis.  Hoc  vero  privilegium  solis  Cle- 
ricis Beneficiatis,  atque  iis  qui  sacris  ordinibus 
initiali  sunt,  concedi  consuevit.  Denique  3°  Clerici 
liliifamilias  plenum  consequuntur  dominium  bo- 
norum advenliliorum. 

De  Clericorum  privilegiis  haec  nobis  delibasse 
sufficiat.  De  exemptione  a statutis,  seu  legibus  mu- 
nicipalibus, non  loquimur,  praesertim  quod  com- 
pertum nobis  sit,  ea,  dummodo  officio  clericali  non 
repugnent,  ex  quadam  aequitate,  et  Ecclesiae  usu 
a Clericis  omnibus  hodie  observari. 

Et  hic  explicil  liber  secundus  DE  PERSONIS 

